
Skiriu Jenkinsui, be kurio... 
visa kita jis žino 


„scena - kraujas ir kerštas; siužetas - mirtis; kruvinas 
kalavijas - rašytojo plunksna; poetas - siaubingas 
tragiškas herojus su koturnais ir vainiku ant galvos, tik 
ne laurų, o liepsnojančių dagčių. 


Thomas Dekker, 
„Taurusis ispanų kareivis“ 


KLAUSIMAS 

Tau duona kasdieninė? 
ATSAKYMAS 

Naktis bemiegė. 


Thomas Dekker, „Taurusis ispanų kareivis“ 


— Gaila, kad vienas perkūniškai įžymus tipas neužvertė kanopų, Strai- 
kai, - ištarė kimus balsas ragelyje. 

Stambus nesiskutęs vyriškis, plumpinantis priešaušrio tamsoje su 

— Beisbolo aikštėje. 

— Velniai griebtų, dabar šešios ryto! 

— Pusė septynių, bet jei tau reikia to, ką turiu, teks ateiti ir pasi- 
imti, - atsiliepė Kormoranas Straikas. - Aš netoli nuo tavo namų. 
Čia... 

— Kaip sužinojai, kur gyvenu? - reikliai paklausė balsas. 

— Pats pasakei, - užgniaužė žiovulį Straikas. - Parduodi butą. 

— O, gera atmintis, - suminkštėjo pašnekovas. 

— Čia kiaurą parą atidaryta kavi... 

— Velniop. Atvažiuok į redakciją vėliau. 

— Kalpeperi, rytą turiu kitą klientą, jis moka daugiau už tave, o aš 
visą naktį nemiegojęs. Jei ketini panaudoti tai, ką siūlau, ateisi dabar. 

Aimana. Starkas išgirdo šnarant paklodę. 

- Jei ne bomba... 

- Smitfildo kavinė Ilgajame skersgatvyje, - pasakė Straikas ir išjun- 
gė telefoną. į 


Robert Galbraith 


Vos pastebimas šlubčiojimas išryškėjo. Pasukęs pakalniui į Smitfil- 
do turgų, dūluojantį žiemos tamsoje, didžiulę stačiakampę Viktorijos 
laikų mėsos šventyklą, jis vis labiau šlubčiojo. Kiekvieną šiokiadienį 
jau daug šimtmečių nuo ketvirtos ryto čia buvo iškraunama skerdiena, 
supjaustyta, supakuota ir parduota Londono mėsininkams ir restora- 
nams. Tamsoje Straikas girdėjo rėksmingai nurodinėjant, riaumojant 
ir pypsint atvežusius krovinį sunkvežimius. Įžengęs į Ilgąjį skersgatvį, 
jis nesiskyrė nuo daugybės apsimuturiavusių šalikais vyrų, vikriai dir- 
bančių pirmadienio ryto darbus. 

Po akmeniniu grifu, einančiu sargybą turgaus kampe, būriavosi 
kurjeriai fluorescencinėmis striukėmis su puodeliais arbatos pirštinė- 
tose rankose. Kitapus gatvės it atviras židinys tamsoje švietė Smitfildo 
kavinė, atidaryta visą parą, - šilta spintos dydžio slėptuvė su riebiu 
maistu. 

Tualeto kavinėje nebuvo, bet savininkas dėl jo susitaręs su lažy- 
bų tarpininkų kontora „Ladbrokes“ už kelių namų. Ji atsidarys tik po 
trijų valandų, todėl Straikas padarė lankstą ir tamsiame šoninės ga- 
tvelės prieduryje ištuštino šlapimo pūslę, išpampusią nuo silpnos ka- 
vos, plemptos kiaurą naktį, kad pajėgtų dirbti. Išsekęs ir alkanas, bet 
patenkintas kaip žmogus, kentėjęs iš paskutiniųjų, pagaliau jis įžengė į 
kavinę, kurioje tvyrojo riebus kiaušinienės su lašinukais kvapas. 

Nuo vieno staliuko ką tik pakilo du vyrai flisiniais džemperiais ir 
neperšlampamais lietpalčiais. Straikas įsirangė į siaurą tarpą ir, niur- 
nėdamas iš malonumo, klestelėjo ant medinės kėdės plieninėmis ko- 
jomis. Šeimininkas italas iškart padėjo jam aukštą baltą puodelį ar- 
batos ir kelis baltos sviestu apteptos duonos trikampius. Nepraėjo nė 
penkios minutės ir priešais nosį didžiulėje ovalioje lėkštėje buvo pa- 
tiekti puikiausi angliški pusryčiai. 

Straikas neišsiskyrė iš tvirtų vyrų, trenksmingai įeinančių ir išei- 
nančių. Stambus, juodbruvas, tankiais trumpais garbanotais plaukais, 
pliktelėjęs virš aukštos iškilos kaktos, plačia boksininko nosimi ir veš- 
liais atšiauriais antakiais. Smakras apšepęs, lyg būtų nešvarus, tamsios 
akys dar didesnės dėl ratilų, panašių į mėlynes. Jis valgė, mieguistai 
žiūrėdamas į turgavietės pastatą. Skystėjančioje tamsoje ėmė ryškėti 
artimiausia arka, pažymėta antru numeriu: nuo viršdurio į jį stebeilijo 

rūstus akmeninis veidas, senovinis, barzdotas. Gal kadaise būta sker- 
dienos dievo? 

Kai atvyko Dominikas Kalpeperis, Straikas jau kirto dešreles. Žur- 
nalistas buvo beveik toks pat aukštas kaip Straikas, tik liesas, o veido 
spalva - kaip jaunučio choristo. Būtų buvęs gražutis kaip mergaitė, jei 
ne asimetriški bruožai, lyg kas būtų perkreipęs veidą prieš laikrodžio 
rodyklę. 

— Jei apmovei, tau bus riesta, - atsisėdęs, nusimovęs pirštines ir 
beveik įtariai apžvelgęs kavinę tarė Kalpeperis. 

— Valgysi? - sumarmaliavo Straikas pilna burna. 

— Ne, - atsisakė Kalpeperis. 

— Per pusryčius mieliau lepiniesi prancūziškais rageliais? - išsišiepė 
Straikas. 

— Atšok, Straikai. 

Apgailėtinai lengva erzinti brangios privačios mokyklos auklėtinį. 
Arbatos šis užsisakė niekinama mina, o į abejingą padavėją kreipėsi 
„brolau“, pralinksmindamas Straiką. 

— Na? - reikliai paklausė Kalpeperis, ilgais blyškiais pirštais su- 
spaudęs karštą puodelį. 

Straikas pagraibė palto kišenėje, išėmė voką ir pastūmė per stalą. 
Kalpeperis ištraukė popierius ir ėmė skaityti. 

- Viešpatie aukštielninkas, - tyliai pratarė po valandėlės. Karštli- 
giškai pervertė lapus, kai kurie buvo su Straiko pastabomis. - Kur juos 
gavai, po perkūnais? 

Straikas, tebekramtydamas dešrelę, bakstelėjo pirštu į popiergalį su 
įstaigos adresu. 

— Iš sekretorės, kuri viršininką gyvą sudraskytų, - atsakė, pagaliau 
nurijęs kąsnį. - Jis dulkino ją, kaip ir dvi kitas, apie tas pats Žinai. Ji tik 
dabar suprato, kad neverta puoselėti vilties tapti naująja ledi Parker. 

- Kaip, velniai griebtų, sušniukštinėjai? — spoksojo Kalpeperis į 
Straiką. 

Popieriai jo rankose virpėjo. 

— Toks seklio darbas, - slopiai atsiliepė Straikas, vėl pilna burna 
dešros. - Jūs juk irgi darydavot tą patį, kol susivokėt, kad galima pa- 
sinaudoti tokiais kaip aš? Bet jai reikės ieškoti kito darbo, Kalpeperi, 
todėl ji nenori, kad laikraščiai linksniuotų jos pavardę, aišku? 

— Anksčiau reikėjo galvoti, - prunkštelėjo Kalpeperis, - nudžiovė... 

Straikas vikriai išplėšė popierius žurnalistui iš rankų. 

- Ji jų nenudžiovė. Vakar popiet jis pats liepė jai išspausdinti šiuos 
popierius. O ji parodė man, bet čia vienintelis jos nusižengimas. Jei 
ketini aprašyti asmeninį jos gyvenimą, Kalpeperi, dokumentus atsi- 
imsiu. 

— Najau ne, neerzink, - Kalpeperis griebė už vengimo mokėti mo- 
kesčius įrodymų, sugniaužtų plaukuotoje Straiko rankoje. - Gerai, 
mes jos neminėsim. Bet Parkeris supras, iš kur gavom informacijos. 
Juk ne visiškas kvailys. 

- O kąjis darys, negi paduos ją į teismą, kad ji išklotų viską, ko 
prisižiūrėjo per pastaruosius penkerius metus? 

— Aha, gerai, - valandėlę pamąstęs atsiduso Kalpeperis. - Duok, 
apie ją neužsiminsiu, nors turiu su ja pasikalbėti, ar ne? Patikrinti, ar 
nemeluoja. 

— Šie dokumentai tikri. Su ja kalbėtis nėra reikalo, - ryžtingai at- 
sakė Straikas. 

Drebanti, apkvaišusi, begėdiškai apgauta moteris, pas kurią jis ką tik 
buvo, likusi akis į akį su Kalpeperiu prapultų. Ji taip pašėlusiai geidžia 
atpildo vyriškiui, kuris žadėjo jai vedybas ir vaikų, kad sužlugdys save 
ir savo ateitį. Straikas greitai laimėjo jos pasitikėjimą. Moteriai beveik 
keturiasdešimt dveji; ji tikėjosi susilaukti vaikų nuo lordo Parkerio; da- 
bar ją apėmęs keršto troškimas. Straikas praleido pas ją kelias valandas, 
klausydamasis aklos jos meilės istorijos, žiūrėdamas, kaip ji ašarodama 
blaškosi po svetainę, linguoja ant sofos, spausdama krumpliais kaktą. 
Galop ji sutiko. Nors ši išdavystė galutinai palaidos jos viltis. 

— Jos pavardės niekur neminėsi, - pasakė Straikas, tvirtai tebe- 
spausdamas popierius kumštyje, dukart didesniame už Kalpeperio. - 
Supratai? Straipsnis priblokš jos nė neminint. 

Kiek paabejojęs, Kalpeperis vyptelėjo ir nusileido: 

— Aha, gerai. Duok juos man. 

Žurnalistas susikišo dokumentus į vidinę kišenę, išmaukė arbatą ir 
trumpą jo apmaudą ant Straiko, regis, išstūmė puiki perspektyva britų 
lordą sumaišyti su žemėmis. 

— Lordai Parkeri-Penivelai, - linksmai sušnibždėjo, - tavo dainelė 
sudainuota, drauguži. 

— Tikiuosi, tavo redaktorius apmokės? - paklausė Straikas, kai 
jiems buvo atnešta sąskaita. 

— Taip, taip... 

Kalpeperis numetė ant stalo dešimties svarų banknotą, ir abu vyrai 
drauge išėjo iš kavinės. Vos durys užsitrenkė, Straikas prisidegė cigaretę. 

— Kaip ją prakalbinai? - paklausė Kalpeperis, žingsniuodamas gre- 
ta šaltyje pro motociklus ir sunkvežimius, tebevažiuojančius į turgų. 

— Tik klausiausi, - tarė Straikas. 

Kalpeperis sušnairavo į jį. 

— Visi kiti sekliai, kurie man dirba, įsilaužia į išmaniuosius telefo- 
nus ir skaito Žinutes. 

— Neteisėta, - tarė Straikas, išpūsdamas dūmą į blunkančią tamsą. 

— Tai kaip?.. 

— Tu juk neatskleidi savo informacijos šaltinių, aš irgi savų neat- 
skleidžiu. 

Penkiasdešimt metrų juodu ėjo tylėdami, Straikas sulig kiekvienu 
žingsniu vis smarkiau šlubavo. 

— Bus bomba. Bomba, - džiūgavo Kalpeperis. - Tas senas veidmai- 
nis pirdalius dejuoja dėl korporacijų godumo, o pats Kaimanų salose 
slepia dvidešimt milijonų... 

— Malonu, kad tu patenkintas, - pertraukė jį Straikas. - Sąskaitą 
atsiųsiu elektroniniu paštu. 

Kalpeperis vėl įtariai į jį dėbtelėjo. 

— Skaitei aną savaitę apie Tomo Džonso sūnų? - paklausė. 

— Tomo Džonso“ 

- Valų dainininko, - paaiškino Kalpeperis. 

— A, šito, - abejingai atsiliepė Straikas. - Pažinojau vieną Tomą 
Džonsą kariuomenėje. 

— Tai ar skaitei straipsnį? 

- Ne. 

— Puikus ir išsamus interviu. Pasakė, kad niekada nebuvo susitikęs 
su tėvu, niekada nė žodelio su juo nepersimetęs. Galvą guldau, jis gavo 
daugiau, nei gausi tu. 

— Dar nematei mano sąskaitos, - atkirto Straikas. 

— Aš tik šiaip. Vienas trumputis interviu, ir kelias naktis galėsi ne- 
sikalbėti su sekretorėmis. 

— Nieko nebus, - atkirto Straikas, - arba tau nebedirbsiu, Kalpe- 
peri. 

— Žinoma, galėčiau straipsnį parašyti ir taip, - tarė Kalpeperis. - 
Atstumtas roko žvaigždės sūnus, karo didvyris, kaip gyvas nematęs 
tėvo, dirba sekliu... 

— Girdėjau, skatinti žmones įsilaužti į telefoną irgi neteisėta. 

Ilgojo skersgatvio gale jie sulėtino žingsnį ir atsisukę vienas į kitą 
įrėmė žvilgsnius. Kalpeperis dirbtinai nusijuokė. | 

— Tada laukiu sąskaitos. 

- Puiku. 

Jie pasuko į priešingas puses, Straikas - metro link. 

— Straikai! - iš tamsos už nugaros atsklido Kalpeperio balsas. - Tu 
ją išbarškinai? 

— Laukiu straipsnio, Kalpeperi! - sušuko nusivaręs Straikas, nepa- 
sukdamas galvos. 

Jis įšlubčiojo į tamsią metro stotį ir dingo Kalpeperiui iš akių. 


2 


Kiek laiko dar kovosim? Likti negaliu, 


Todėl neliksiu. Reikalų turiu. 


Francis Beaumont, Philip Massinger, 
„Mažasis prancūzų advokatas“ 


Metro jau buvo pilna žmonių. Pirmadienio ryto veidai: pabrinkę, iš- 
vargę, įsitempę, susitaikę su likimu. Straikas rado vietą atsisėsti prieš 
jauną blondinę paburkusiomis akimis, nuulat prisnūstančią ir svyran- 
čią į šoną. Krūptelėjusi ji pabusdavo, atsitiesdavo ir paklaikusi įsmeig- 
davo akis į susiliejančius stotelių pavadinimus, būgštaudama, kad pra- 
važiavo savąją. 

Traukinys džerškėjo ir žvangėjo, lakdindamas Straiką atgal į skur- 
džius pustrečio kambariūkščio po kiauru stogu, jo vadinamus namais. 
Nuovargio suriestas į kobinį, apsuptas bereikšmių it avies snukių, jis 
suvokė mąstantis apie aplinkybes, lėmusias, kad jie ateitų į pasaulį. Kai 
pagalvoji, kiekvienas gimimas atsitiktinis. Šimtas milijonų spermato- 
zoidų aklai plaukia per tamsą, tikimybė, kad žmogus taps savimi, labai 
menka. Kiek šiame sausakimšame vagone išvydo pasaulį planingai, 
spėliojo Straikas iš nuovargio svaigstančia galva, o kiek atsitiktinai, 
kaip jis pats? 

Pradinėje mokykloje jis mokėsi kartu su mergaite, kurios veidą 
bjaurojo portveino spalvos dėmė, ir Straikui atrodė, kad juodu slap- 
ta susigiminiavę, nes abu noromis nenoromis nuo gimimo buvo pa- 
Žymėti neišdildoma žyme. Jie patys jos nematė, bet visi kiti matė ir 
nebūdami gerai išauklėti be paliovos apie ją užsimindavo. Kartais į 
jį atkreipdavo dėmesį nepažįstami žmonės, ir Straikas iki penkerių 

metų manė, kad čia pranašumas, bet galop suvokė esąs jiems viso labo 
garsiojo dainininko zigota, atsitiktinis žvaigždės neapdairios neištiki- 
mybės įrodymas. Straikas su tėvu buvo susitikęs tik du kartus. Džonis 
Rokbis pripažino tėvystę tik nustačius DNR. 

Dominikas Kalpeperis buvo vaikščiojantis įsikūnijimas įžūlių ne- 
švankių spėlionių, su tokiais Straikas susidurdavo jau retai, nes niūrus 
buvęs karys su senstančia roko žvaigžde buvo susiejamas vis rečiau. 
Ir tokiais atvejais smalsuolių mintys iškart nukrypdavo į patikos fon- 
dus, didžiules išmokas, nuosavus lėktuvus, svarbių asmenų salonus ir 
neišsenkamą multimilijonieriaus dosnumą. Jie stebėjosi, kad Straikas 
gyvena taip kukliai ir dirba, net akys lenda iš kaktos, ir svarstė, kuo 
Straikas taip užsiutinęs tėvą. O gal jis apsimeta vargšu, kad išviliotų 
iš Rokbio daugiau pinigų? Kur dingo milijonai, kuriuos jo motina, be 
abejo, bus prisiteisusi iš turtingo meilužio? 

Tokiu metu Straikas ilgesingai galvodavo apie kariuomenę, anoni- 
mišką tarnybą, kuriai, jei gerai atlieki darbą, tavo kilmė ir tėvai veik 
nieko nereiškia. Per pokalbį Ypatingųjų tyrimų skyriuje asmeniškiau- 
sias klausimas buvo susijęs su keistais vardais, kuriais jį apsunkino be 
saiko originali motina. 

Kai Straikas išėjo iš metro, Čaringo Kryžkelės gatve jau plūdo 
mašinų srautai. Pilka lapkričio aušra aušo nenoriai, tamsa neskubėjo 
trauktis. Straikas pasuko į Danijos gatvę, išsekęs ir nusikamavęs, sva- 
jodamas nusnūsti iki pusės dešimtos, kai pasirodys pirmas klientas. 
Pamojavo gitarų parduotuvės pardavėjai, su kuria dažnai rūkydavo 
gatvėje. Straikas įėjo pro juodas laukujes duris greta „12 taktų“ kavinės 
ir ėmė lipti metaliniais laiptais, apglėbusiais neveikiantį liftą, panašų 
į narvą. Pro grafikos dizainerį antrame aukšte, pro savo biurą raižyto 
stiklo durimis trečiame aukšte į mažiausią ketvirto aukšto laiptinę ir 
dabartinį savo būstą. 

Ankstesnis nuomininkas, kavinės pirmame aukšte vadybininkas, 
išsikraustė į tinkamesnį butą, ir Straikas, kelis mėnesius miegantis biu- 
re, nepražiopsojo progos išsinuomoti patalpą džiaugdamasis, kad taip 
lengvai rado kur gyventi. Pastogės kambarėlyje nebuvo kur apsisukti, 
ką jau kalbėti apie kone dvimetrinį vyrą. Į dušą jis vos įsisprausdavo; 
virtuvė nejaukiai perėjo į svetainę, o miegamajame tilpo tik dvigulė 

lova. Dalį daiktų, sudėtų į dėžes, teko palikti laiptinėje, nors namo sa- 
vininkas draudė. 

Pro mažus langelius buvo matyti stogai, apačioje driekėsi Danijos 
gatvė. Pirmo aukšto kavinėje be paliovos dunksėjo bosinės gitaros, bet 
slopiai, Straiko klausoma muzika dažnai jas nustelbdavo. 

Įgimtas Straiko tvarkingumas buvo akivaizdus: lova paklota, indai 
suplauti, daiktai savo vietose. Reikia nusiskusti ir išsimaudyti, bet šitai 
gali palaukti; pakabinęs paltą, jis nustatė laikrodį pusei dešimtos ir su 
visais drabužiais išsitiesė ant lovos. 

Užmigo akimirksniu ir beveik iškart - ar bent taip atrodė — vėl 
pabudo. Kažkas beldė į duris. 

— Atsiprašau, Kormoranai, labai atsiprašau... 

Straikas atidarė duris ir išvydo kaltą sekretorės, aukštos merginos 
ilgais rusvai geltonais plaukais, veidą. Pamačiusi Straiką, ji išsigando. 

— Tu nesergi? 

- Buvau ką tik prigulęs. Kiaurą naktį... dvi naktis nemiegojau. 

- Labai atsiprašau, - pakartojo Robina, - jau be dvidešimt dešimt, 
Viljamas Beikeris laukia ir jau suneri... 

— Velnias, - sumurmėjo Straikas. - Matyt, neprisukau laikrodžio... 
duok man penkias minutes... 

— Čia dar ne viskas, - tarė Robina. - Atėjo kažkokia moteris. Iš 
anksto nesusitarusi. Pasakiau, kad neturite laiko dar vienam klientui, 
bet ji nė neketina išeiti. 

Straikas nusižiovavo, trindamas akis. 

— Penkias minutes. Gali pasiūlyti jiems arbatos. 

Po šešių minučių jau švariais marškiniais, kvepėdamas dantų pasta 
ir dezodorantu, bet vis dar nesiskutęs, Straikas įžengė į priimamąjį. 
Robina sėdėjo prie kompiuterio. 

— Ką gi, geriau vėliau negu niekada, - nenuoširdžiai nusišypsojo 
Viljamas Beikeris. - Laimė, turite dailutę sekretorytę, antraip būčiau 
ėmęs nuobodžiauti ir išėjęs. 

Straikas pastebėjo pykčio nuoraudį Robinos veide; ji nusisuko, 
neva peržiūrėti pašto. Žodį „sekretorytė“ Beikeris ištarė itin užgau- 
liai. Bendrovės direktorius, nepriekaištingai apsirengęs kostiumu su 
ruoželiais, buvo pasamdęs Straiką pasidomėti dviem valdybos nariais. 

— Labas rytas, Viljamai, - tarė Straikas. 

— O kur atsiprašymas? - sumurmėjo Beikeris, įsmeigęs akis į lubas. 

— Labas, su kuo turiu garbės kalbėtis? - paklausė Straikas lieknos 
pusamžės moters aptrintu rudu paltu, sėdinčios ant sofos, nekreipda- 
mas dėmesio į Beikerį. 

— Leonora Kvain, - atsakė ji, ir įgudusi Straiko ausis atpažino vaka- 
rinių grafysčių tarmę. 

- Šįryt turiu daugybę reikalų, Straikai, - įsiterpė Beikeris ir ne- 
kviestas pasuko į jo kabinetą. Straikas nenusekė įkandin, ir direktorius 
primiršo geras manieras. - Vargu ar kariuomenėje jums buvo leidžia- 
ma vėluoti, pone Straikai. Prašom ateiti. 

Straikas jo, regis, negirdėjo. 

— Kodėl atėjote pas mane, ponia Kvain? - paklausė jis nuskurėlės 
ant sofos. 

— Matot, mano vyras... 

— Pone Straikai, po valandos esu susitaręs dėl svarbaus susitiki- 
mo, - pakėlė balsą Viljamas Beikeris. 

— „jūsų sekretorė sakė, kad neturite laiko, bet aš galiu palaukti, - 
virptelėjo Leonora Kvain. 

— Straikai! - suriko Viljamas Beikeris, lyg įsakinėtų savo šuniui. 

— Robina, - sukriokė pervargęs Straikas, pagaliau netekęs kantry- 
bės, - išrašyk ponui Beikeriui sąskaitą ir atiduok bylą su naujausiais 
duomenimis! 

— Ką? - suglumo Viljamas Beikeris, grįždamas į priimamąjį. 

- Jis jums atsakė, - patenkinta paaiškino Leonora Kvain. 

— Jūs nebaigėt darbo, - pareiškė Straikui Beikeris. - Sakėt, kad dar 
bus... 

— Darbą baigs kas nors kitas. Tas, kam nebjauru dirbti šikniams. 

Atmosfera biure įkaito. Robina mediniu veidu paėmė nuo lentynos 
Beikerio bylą ir padavė Straikui. 

— Kaip jūs drįstate... 

— Su tokiais įrodymais galima duoti į teismą, - pasakė Straikas, at- 
kišdamas aplanką direktoriui. - Jie verti jūsų pinigų. 

— Jūs nebaigėt... 

- Jis su jumis baigė, - įsiterpė Leonora Kvain. 

— Prikąsk liežuvį, kvaiša... - prabilo Viljamas Beikeris, bet staiga 
pasitraukė atbulas, nes Straikas žengtelėjo į priekį. 

Stojo tyla. Staiga visiems pasirodė, kad atsargos karininkas užima 
dvigubai daugiau erdvės. 

— Prašom į mano kabinetą, ponia Kvain, sėskitės, - ramiai pasakė 
Straikas. 

Ji taip ir padarė. 

— Manot, ji turės iš ko jums sumokėti? - nusišaipė Viljamas Beike- 
ris, jau suėmęs durų rankeną. 

— Įkainius galiu sumažinti, - atsakė Straikas, - jei klientas man pa- 
tinka. 


Jis įėjo į kabinetą paskui Leonorą Kvain ir užtrenkė duris. 


„likau aš vienas su bėdų našta... 


Thomas Dekker, „Taurusis ispanų kareivis“ 


- Tikras kopūstgalvis, a? - tarė Leonora Kvain, atsisėdusi į krėslą prieš 
Straiko stalą. 

— Taip, - sutiko Straikas, klestelėdamas į krėslą priešais, - kopūst- 
galvis. 

Nors moters veidas buvo rausvas ir beveik be raukšlių, o blyškiai 
mėlynų akių baltymai švarūs, jai turbūt buvo apie penkiasdešimt. Plo- 
nus, retus, žilstelėjusius plaukus prilaikė dvejos plastikinės šukos; ji 
niais rėmeliais. Paltas švarus, nors aiškiai pirktas devintąjį dešimtmetį: 
su įsiūtais peteliais ir didžiulėmis plastikinėmis sagomis. 

— Vadinasi, jūs čia dėl savo vyro, ponia Kvain? 

— Taigi, - patvirtino Leonora. - Jis dingo. 

— Seniai? - paklausė Straikas, nejučiomis siekdamas bloknoto. 

— Prieš dešimt dienų, - atsakė Leonora. 

— Į policiją kreipėtės? 

— Kokia iš jos nauda, - irzliai atsakė klientė, lyg jau būtų įkyrėję 
visiems aiškinti. - Kartą kreipiausi, tik visus užpykdžiau, nes jis tada 
buvo pas draugą. Kartais Ovenas ima ir išnyksta. Jis rašytojas, - pridū- 
rė, lyg tai viską paaiškintų. 

- Jis dingdavo ir anksčiau? 

- Jis viską ima į širdį, - niūriai atsiliepė Leonora. - Nuolat kur nors 
išlekia, bet praėjo jau dešimt dienų, žinau, kad jis prislėgtas, tik dabar 

man jo labai reikia namie. Orlanda laukia, man pilnos rankos darbo, 
be to... 

— Orlanda? - pakartojo Straikas. Buvo toks išvargęs, kad įstengė 
įsivaizduoti tik Floridos kurortą. Neturi laiko skristi į Ameriką, o Le- 
onora Kvain nutriušusiu palteliu vargu ar įstengtų apmokėti jam lėk- 
tuvo bilietą. 

— Orlanda - mūsų duktė, - paaiškino Leonora. - Ją reikia prižiūrė- 
ti. Ir dabar paprašiau kaimynę pasėdėti su ja, kol būsiu išėjusi. 

Pasigirdo beldimas į duris, ir į kabinetą auksaplaukę galvą įkišo 
Robina. 

— Gal norėtumėt kavos, pone Straikai? O jūs, ponia Kvain? 

Juodu pasakė Robinai, kokios kavos norėtų, toji išėjo ir Leonora 
tarė: 

- Jūs kaipmat apsisuksite, aš, regis, žinau, kur jis, tik adreso negaliu 
rasti. Nėra kam atsakyti į telefono skambučius, kai man paskambina. 
Jau dešimt dienų, - pakartojo ji, - mums jo reikia namie. 

Straikas pamanė, kad tokiomis aplinkybėmis kreiptis į seklį - per 
didelė prabanga, juolab kad klientė, matyt, verčiasi sunkiai. 

- Jei reikia tik į skambučius atsakyti, negi neturite draugės ar... - 
atsargiai pasiūlė jis. 

— Edna negali, - atsakė Leonora, ir jis didžiai susigraudino (kartais 
iš nuovargio darosi perdėtai jausmingas), kad ji netiesiogiai prisipaži- 
no turinti tik vieną draugę. - Ovenas liepė nesakyti, kur slepiasi. Šitam 
reikalui reikia vyro, kad atrištų jiems liežuvį, - paprastai paaiškino. 

— Jūsų vyro vardas Ovenas, tiesa? 

— Ovenas, Ovenas Kvainas, - atsakė ji. - Parašė „Hobarto nuo- 
dėmę“. 

Nei pavardė, nei pavadinimas Straikui nieko nesakė. 

— Taigi jūs žinote, kur jis? 

- Žinau. Buvom vakarėlyje su leidėjais ir kitais veikėjais. Jis ne- 
norėjo manęs vestis, bet pasakiau: „Jau iškviečiau auklę, irgi eisiu... 
Taigi išgirdau Kristianą Fišerį pasakojant Ovenui apie vieną vietą, ra- 
šytojų poilsio namus. Paskui paklausiau Oveno: „Apie kokią vietą jis 
tau pasakojo?“, o Ovenas atšovė: „Nesakysiu, tokia ir yra poilsio namų 
paskirtis, po perkūnais, - pailsėti nuo žmonos ir vaikų.“ 

Leonora beveik skatino Straiką drauge su vyru pasišaipyti iš jos; 
taip motinos kartais apsimeta, kad didžiuojasi vaiko įžūlumu. 

— Kas tas Kristianas Fišeris? - paklausė Straikas, prisivertęs susi- 
kaupti. 

— Leidėjas. Jaunas, bet jau prasimušęs. 

— Gal skambinote Fišeriui ir paklausėte poilsio namų adreso? 

— O kaipgi, skambinau kasdien visą savaitę, atsakymas vienas: žinia 
jam bus perduota, jis atskambins, bet neatskambino. Ko gero, Ove- 
nas liepė nesakyti, kur jis. Bet jūs išpešit adresą iš Fišerio. Žinau, jūs — 
puikus seklys, - pridūrė ji. - Suradote Lulos Landri žudiką, o policija 
prašovė. 

Vos prieš aštuonis mėnesius Straikas teturėjo vieną klientą, jo vers- 
las merdėjo, o ateitis buvo niūri. Paskui jis įrodė, kad jaunoji įžymybė 
ne nusižudė, o buvo išstumta iš ketvirto aukšto balkono - ir vietos 
jurisdikcijos prokuroras liko patenkintas. Straikas iškart išgarsėjo, už- 
plūdo klientai, kelias savaites jis buvo garsiausias sostinės seklys. Džo- 
nis Rokbis virto jo istorijos išnaša; Straikas pats tapo garsenybe, nors 
jo vardą dauguma žmonių iškraipydavo... 

— Ašjus pertraukiau, - tarė jis, iš paskutiniųjų stengdamasis sutelk- 
ti mintis. 

— Tikrai? 

— Taip, - tarė Straikas ir prisimerkęs įsispoksojo į savo keverzones 
bloknote. - Jūs pasakėt: „Orlanda laukia, man pilnos rankos darbo, 
be to...“ 

— Ak taip, - atsiliepė Leonora, - nuo tada, kai jis išvyko, prasidėjo 
ta velniava. 

— Ką reiškia velniava? 

— Šūdai pro mūsų pašto dėžutės plyšį, - atsainiai pranešė Leonora 
Kvain. | 

— Kažkas pro durų laiškų plyšį įmetė išmatų? - nesuprato Straikas. 

— Aha. 

— Kai dingo vyras? 

— Aha. Šuns, - patikslino Leonora, ir Straikas ne iš karto suprato, 
kad ji kalba ne apie vyrą, o apie išmatas. - Jau tris ar keturis kartus, 
naktimis. Manot, rytą labai malonu jas rasti? O dar į duris beldėsi kaž- 
kokia keista moteriškė. 

Ji nutilo, laukdama Straiko klausimų. Matyt, atsakinėti jai patinka. 
Straikas seniai padarė išvadą, jog daugeliui vienišų žmonių malonu 
atsidurti kieno nors dėmesio centre ir jie stengiasi, kad tas malonumas 
truktų kuo ilgiau. 

— Kada į duris beldėsi nepažįstama moteris? 

— Praėjusią savaitę, klausė Oveno, o kai atsakiau, jog nėra, liepė 
perduoti, kad Andžela mirė, tik tiek. 

- Ir jūs jos nepažįstat? 

— Kaip gyva nesu mačiusi. 

— Ar pažįstat kokią nors Andželą? 

— Ne. Bet kartais gerbėjos jam ant kaklo kariasi, - staiga įsišnekėjo 
Leonora. - Viena įniko jam rašyti laiškus ir siųsti nuotraukas, kuriose 
apsirengusi kaip romano herojė. Kai kurios tų laiškų rašytojų, prisi- 
skaičiusios jo knygų, įsivaizduoja, neva Ovenas jas supranta. Kluikos, 
a? Juk visa pramanyta. 

— Negi visos gerbėjos žino jūsų vyro adresą? 

— Ne visos, - atsakė Leonora. - Gal ten buvo studentė. Jis kartais 
skaito paskaitas, kaip rašyti. 

Atsidarė durys, įžengė Robina su padėklu. Padėjo puodelį su juoda 
kava prieš Straiką, arbatą — prieš Leonorą Kvain ir vėl išėjusi uždarė 
duris. 

— Ar daugiau keistenybių nenutiko? —- paklausė Leonoros Strai- 
kas. - Tik išmatos pro plyšį ir moteris, atėjusi pas jus į namus? 

- Ir dar man atrodo, kad mane sekė. Aukšta pakumpusi juodbru- 
vė, - atsakė Leonora. 

— Ne ta pati moteris, kuri... 

— Ne ta pati. Toji, kuri buvo atėjusi pas mane į namus, buvo žemutė 
dručkė. Ilgais rudais plaukais. O mane sekė tamsiaplaukė ir ji kūpri- 
nosi. 

- Jūs įsitikinusi, kad ji jus sekė? 

— Aha, manau, taip. Mačiau ją einant iš paskos jau du, gal tris kar- 
tus. Ji ne vietinė, niekada anksčiau jos nebuvau mačiusi, o Ladbrok 
Grouve gyvenu per trisdešimt metų. 

— Aišku, - lėtai ištarė Straikas. - Sakėte, vyras buvo prislėgtas? Kas 
jį nuliūdino? 

- Jis siaubingai susiriejo su savo agente. 

— Gal žinote kodėl? 

— Dėl knygos, naujausios. Liza - jo agentė - iš pradžių gyrė, kad tai 
geriausias jo kūrinys, o paskui, gal po dienos dviejų, pakvietė jį vaka- 
rienės ir pareiškė, kad knygos išleisti neįmanoma. 

— Kodėl ji pakeitė nuomonę? 

— Paklauskit Lizos, - pirmą kartą supyko Leonora. - Savaime su- 
prantama, kad jis buvo prislėgtas. O kas nebūtų? Jis rašė tą knygą dve- 
jus metus. Grįžo namo kaip debesis, nudrožė į kabinetą, čiupo viską... 

— Ką čiupo? 

— Savo knygą, na, rankraštį, užrašus — viską, perkūnais griaudė- 
damas susikišo į krepšį ir išmovė. Nuo tos akimirkos jo nebemačiau. 

— Arjis turi mobilųjį telefoną? Jam skambinote? 

— Bandžiau, jis neatsiliepia. Niekada neatsiliepia šitaip išlėkęs. Kar- 
tą išmetė mobilųjį pro mašinos langą, - Leonoros balse vėl skambėjo 
pasididžiavimo vyro ūmumu gaidelė. 

— Ponia Kvain, - Straiko meilė artimui, nesvarbu, ką jis pasakė Vil- 
jamui Beikeriui, turėjo ribas, - kalbėsiu atvirai: mano paslaugos nepi- 
gios. 

— Nieko tokio, - ramiai atsiliepė Leonora. - Liza sumokės. 

— Liza“ 

— Liza... Elizabeta Tasel. Oveno agentė. Ji kalta, kad jis pabėgo. Tegu 
moka iš savo komisinių. Ovenas - auksinė jos karvutė. Užsigeis jį su- 
sigrąžinti kaip didelė, supratusi, ką padarė. 

Straikas dėl to nebuvo toks tikras. Jis įsimetė į kavą tris gabaliu- 
kus cukraus ir vienu mauku ją išgėrė, galvodamas, kaip elgtis toliau. 
Leonora Kvain kėlė jam nesuvokiamą gailestį: matyt, ji pratusi prie 
vyro įniršio priepuolių, susitaikiusi sa mintimi, kad niekas nesiteikia 
atskambinti, ir neabejoja, kad už pagalbą reikia mokėti. Elgėsi ji šiek 
tiek keistokai, bet buvo nuožmiai sąžininga. Vis dėlto Straikas nuo 
tada, kai jo verslas netikėtai suklestėjo, negailestingai atsisakydavo ne- 
pelningų bylų. Tie keli žmogeliai, kurie atėjo pas jį pasipasakoti savo 
nesėkmės istorijų, vildamiesi, kad paties Straiko sunkumai (spaudos 
aprašyti gana pagražintai) paskatins padėti jiems be atlygio, išėjo nu- 
sivylę. 

Bet Leonora Kvain, išmaukusi arbatą nė kiek ne lėčiau negu Strai- 
kas kavą, atsistojo, lyg juodu jau būtų sutarę dėl sąlygų ir užmokesčio. 

— Jau eisiu, - tarė ji, - nemėgstu ilgam palikti Orlandos. Ji ilgisi 
tėvelio. Pasakiau jai, kad einu samdyti žmogaus, kuris jį ras. 

Straikas neseniai padėjo kelioms jaunoms turtuolėms atsikratyti 
vyrų bankininkų iš Sičio, praradusių patrauklumą po finansinės kri- 
zės. Dėl įvairovės jam būtų malonu grąžinti vyrą žmonai. 

- Gerai, - tarė jis ir nusižiovavęs stumtelėjo jai bloknotą. - Man 
reikės jūsų kontaktinių duomenų, ponia Kvain. Praverstų ir vyro nuo- 
trauka. 

Leonora užrašė adresą ir telefono numerį apskritomis vaikiškomis 
raidėmis, bet jo prašymas duoti nuotrauką ją nustebino. 

— O kam jums nuotrauka? Juk jis tuose rašytojų namuose. Paspaus- 
kite Kristianą Fišerį, tegu pasako, kur jie. 

Ji išėjo iš kabineto nespėjus Straikui, pavargusiam ir ligotam, išlįsti 
iš už stalo. Jis išgirdo, kaip ji gyvai padėkojo Robinai už arbatą, pas- 
kui žaibiškai atsidarė ir virpėdamos užsitrenkė stiklinės durys į laiptų 
aikštelę, ir naujoji klientė dingo. 

Turėti išmoningą draugą - retenybė. 


William Congreve, „Dviveidis“ 


Straikas susmuko ant priimamojo sofos. Ji buvo beveik nauja, nes sen- 
daikčių parduotuvėje pirktą, kuri stovėjo biure iš pradžių, jis sulaužė 
ir buvo priverstas įsigyti kitą. Sofa buvo aptraukta dirbtine oda ir par- 
duotuvėje Straikui atrodė prašmatniai, bet nuo staigių judesių skleidė 
garsus, panašius į pirsčiojimą. Sekretorė - aukšta, stotinga, skaisčia- 
veidė, gyvomis melsvai pilkomis akimis - įdėmiai žiūrėjo į jį virš ka- 
vos puodelio. 

— Atrodai siaubingai. 

— Kiaurą naktį stengiausi išpešti iš vienos isterikės anglų lordo sek- 
sualinių nukrypimų ir finansinių nusikaltimų smulkmenas, - plačiai 
nusižiovavo Straikas. 

— Kalbi apie lordą Parkerį? - aiktelėjo Robina. 

— Taip, apie jį, - atsakė Straikas. 

- Jis... 

— Dulkino tris moteris vienu metu ir pervedė į užsienį milijonus, - 
pasakė Straikas. - Jei tave negreitai supykina, paskaityk sekmadienį 
„The News of the World“. 

— Kaip suuodei? 

— Per pažįstamą, kuris irgi turi pažįstamų, - padeklamavo Straikas. 

Jis vėl nusižiovavo, taip plačiai, kad, ko gero, suskaudo žandikaulį. 

— Tau reikia išsimiegoti, - pasakė Robina. 

— Reikia, - sutiko Straikas, bet tebesėdėjo. 

- Ganfris ateis tik antrą, iki to laiko klientų nėra. 

— Ganfris? - atsiduso Straikas, masažuodamasis akiduobes. - Ko- 
dėl visi mano klientai šūdžiai? 

— Ponia Kvain tikriausiai ne. 

Jis įsmeigė pasmėlusias akis į ją pro storus pirštus. 

— Iš kur žinai, kad apsiėmiau? 

— Nė kiek neabejojau, kad sutiksi, - atsakė Robina ir neištvėrė šel- 
miškai nenusišypsojusi. - Tau tokios patinka. 

— Nebejaunos devintojo dešimtmečio atgyvenos? 

— Kalbu apie klientes. Be to, norėjai Beikerį pastatyti į vietą. 

— Ir juk pavyko, tiesa? 

Sučirškė telefonas. Vis dar šypsodamasi Robina pakėlė ragelį. 

— Kormorano Straiko biuras, - tarė ji. - O, sveikas. 

Skambino jos sužadėtinis Matju. Robina pažvairavo į viršininką. 
Straikas buvo užsimerkęs, atmetęs galvą ir sukryžiavęs ant plačios 
krūtinės rankas. 

— Klausyk, - prabilo Matju, skambindamas iš darbo, jis visada kal- 
bėdavo sausai, - pasisėdėjimą iš penktadienio reikia atkelti į ketvirta- 
dienį. 

— Oi, Matai... - Robina pasistengė neišsiduoti, kad nusivylė ir suirzo. 
Dėl to susitikimo buvo persitarta jau penktą kartą. Iš trijų būsimų daly- 
vių tik viena Robina nė karto nereikalavo pakeisti laiko, datos ar vietos 
ir visada mielai taikstydavosi prie kitų norų. - Kodėl? - sumurmėjo. 

Staiga nuo sofos atsklido griausmingas knarkimas. Straikas užmigo 
sėdomis, didžiule galva atsirėmęs į sieną, vis dar sukryžiavęs rankas. 

— Devynioliktą darbe vakarėlis, - paaiškino Matju. - Bus negerai, 
jeigu nenueisiu. Turiu pasirodyti. 

Robina sutramdė norą piktai atšauti. Matju dirbo didelėje apskai- 
tos bendrovėje ir kartais visuomenines savo pareigas vertindavo taip, 
lyg būtų diplomatas. 

Ji neabejojo žinanti tikrąją priežastį. Kelis kartus nepavyko drauge 
pasėdėti per Straiką; jį vakare užgriūdavo skubus darbas, ir, nors prie- 
žastys būdavo nepramanytos, Matju suirzdavo. Jis niekada nesakė, bet 
Robina suprato, kad jam atrodo, neva taip Straikas užsimena, kad jo 
laikas brangesnis už Matju, nes ir darbas - svarbesnis. 

Ji dirba Kormoranui Straikui aštuonis mėnesius, bet per tą laiką 
viršininkas ir sužadėtinis nebuvo susitikę, net tą bjaurią naktį, kai Ma- 

tju atvažiavo jos pasiimti į traumatologijos skyrių, ten ji buvo atlydė- 
jusi Straiką standžiai apvyniota jos apsiaustu ranka, perdurta į kampą 
užspeisto žudiko. Kai ji, sukrėsta ir kruvina, išėjo iš operacinės, ku- 
rioje Straikui siuvo ranką, priimamojo, Matju atmetė jos pasiūlymą 
susipažinti su sužeistu viršininku. Šita istorija jį įsiutino, nors Robina 
sužadėtinį tikino, kad jai pačiai pavojus negrėsė. 

Matju nenorėjo, kad ji pasirinktų nuolatinį darbą seklio biure, o į 
Straiką įtariai žiūrėjo nuo pat pradžių: nei pinigų, nei namų, nei, Ma- 
ttu nuomone, profesija gerbtina. Žinių nuotrupos, kuriomis Robina 
dalydavosi namie su Matju (Straiko karjera Ypatingųjų tyrimų skyriu- 
je, neuniformuotoje karališkojoje karinėje policijoje, apdovanojimas 
už drąsą, nupjauta iki kelio dešinė koja, šimto sričių eruditas; apie tas 
sritis Matju, įpratęs būti visažiniu jos akyse, nieko ar bemaž nieko ne- 
nutuokė), naiviai tikėdamasi taip suartinti abu vyrus, tik sutvirtino 
sieną tarp jų. 

Straikui išgarsėjus ir iš nevykėlio staiga tapus garsenybe, Matju 
pasidarė dar priešiškesnis. Robina per vėlai suprato tik pabloginu- 
si padėtį, prikišusi Matju nenuoseklumą: „Tau nepatiko, kad jis be- 
namis ir vargšas, o dabar tau nepatinka, kad jis garsus ir apverstas 
darbais!“ 

Tiesa, ji puikiai žinojo, kad didžiausias Straiko nusižengimas, Ma- 
tju akimis, - prigludusi garsaus dizainerio suknelė, kurią, kaip dėkin- 
gumo ir atsisveikinimo dovaną, viršininkas jai nupirko išėjęs iš ligo- 
ninės. Ji išdidžiai ir džiaugsmingai parodė ją Matju, bet, pamačiusi jo 
veidą, taip nė karto jos ir neapsivilko. 

Robina vylėsi, kad vyrų santykiai pagerės susitikus akis į akį, bet 
Straikas nuolat atšaukdavo susitikimą, dar labiau supykdydamas Ma- 
tju. Pastarąjį kartą Straikas paprasčiausiai neatėjo. Pasiteisino turėjęs 
mėtyti pėdas, kad atsikratytų įtarios kliento žmonos seklio, ir Robina 
juo patikėjo, nes žinojo visas tos itin nemalonios skyrybų bylos painy- 
bes, tik ne Matju. Šis tik dar kartą įsitikino, kad Straikas - pozuotojas 
ir pasipūtėlis. 

Ketvirtą kartą įkalbėti Matju išgerti drauge su Straiku jai sekėsi 
sunkiai. Laiką ir vietą pasirinko Matju, bet dabar, Robinai iš naujo 
gavus Straiko sutikimą, Matju pakeitė datą, ir Robina negalėjo nejusti, 
kad jis taip elgiasi tyčia, norėdamas parodyti Straikui, esą irgi turi ne- 

atidėliotinų reikalų, kad jis irgi (Robina negalėjo atsikratyti šios min- 
ties) geba švaistyti svetimą laiką. 

— Gerai, - atsiduso ji į ragelį, - paklausiu Kormorano, ar jis ketvir- 
tadienį galės. 

- Iš balso neatrodo, kad gerai. 

— Matai, nesikabinėk. Aš jo paklausiu. 

— Tada iki. 

Robina padėjo ragelį. Dabar Straikas knarkė visa gerkle, kaip trak- 
toriaus variklis, prasižiojęs, kojas išskėtęs, pėdas prispaudęs prie grin- 
dų, rankas sukryžiavęs. 

Robina atsiduso, žiūrėdama į miegantį viršininką. Straikas nė karto 
neparodė priešiškumo Matju, niekada nieko apie jį nesakė. O Matju 
negalėjo išmesti iš galvos Straiko ir retai pražiopsodavo progą primin- 
ti Robinai, kad ji būtų galėjusi uždirbti daug daugiau, jei būtų pasi- 
rinkusi bet kurį kitą darbą iš jai pasiūlytų, užuot likusi pas žlugusį se- 
klį, paskendusį skolose ir nepajėgų mokėti jai tiek, kiek ji verta. Jeigu 
Matju pakeistų nuomonę apie Kormoraną Straiką ir jį pamėgtų kaip 
ji, net žavėtųsi juo, namie jai būtų daug lengviau. Robina neprarado 
vilties: jai patiko abu vyrai, vadinasi, jie irgi galėtų džiaugtis vienas 
kito draugija. 

Staiga Straikas sukriokęs pabudo. Atsimerkė ir pažvelgė į Robiną. 

— Knarkiau, - pareiškė, šluostydamasis burną. 

— Nelabai, - pamelavo Robina. - Klausyk, Kormoranai, ar neprieš- 
tarautum, jei išgerti eitume ne penktadienį, o ketvirtadienį? 

— Išgerti? 

— Su Matju ir manim, - priminė ji. - Neužmiršai? „Karaliaus her- 
be“ Rupelo gatvėje. Buvau užrašiusi, - pridūrė nenuoširdžiai linksmai. 

— Tikrai, - atsiliepė Straikas. - Aha. Penktadienį. 

— Ne, Matas nori... jis negali penktadienį. Ar tiks ketvirtadienis? 

- Aha, tiks, - vangiai patvirtino jis. - Žinai, Robina, pabandysiu 
numigti. | 

— Gerai. Pažymėsiu ketvirtadienį. 

— Kas bus ketvirtadienį? 

— Susitikimas su... et, nesvarbu. Eik miegoti. 

Stiklinės durys užsidarė. Robina sėdėjo ir spoksojo į kompiuterio 
ekraną, paskui pašoko, nes jos vėl atsidarė. 

— Robina, ar negalėtum paskambinti vienam tipui, vardu Kristia- 
nas Fišeris, - tarė Straikas. - Pasakyk jam, kas aš, pasakyk, kad ieškau 
Oveno Kvaino ir kad man reikia rašytojų namų, apie kuriuos tam jis 
pasakojo, adreso. 

— Kristianas Fišeris... kur jis dirba? 

— Velnias, - sumurmėjo Straikas. - Nepaklausiau. Visai apkiautau. 
Jis leidėjas... madingas leidėjas. 

— Nieko baisaus, rasiu. Eik miegoti. 

Stiklinės durys vėl užsidarė, ir Robina sutelkė dėmesį į guglą. Po 
pusės minutės išsiaiškino, kad Kristianas Fišeris įsteigęs leidyklėlę 
„Kryžminė ugnis“ ir įsikūręs Eksmuto turgavietėje. 

Rinkdama leidėjo numerį, ji galvojo apie kvietimą į vestuves, jau 
savaitę gulintį rankinuke. Robina nepasakė Straikui savo vestuvių su 
Matju dienos, o Matju nepasakė, kad norėtų pakviesti viršininką. Jei 
susitikimas ketvirtadienį praeis sklandžiai... 

— „Kryžminė ugnis“, - atsiliepė ragelyje šaižus balsas. 

Robina susikaupė. 


Didžiausią apmaudą sukelti žmogui gali 


Negeros mintys jo paties. 


John Webster, „Baltasis šėtonas“ 


Tą patį vakarą dvidešimt dešimtos Straikas vienais marškinėliais ir 
boksininko šortais drybsojo lovoje ant antklodės, baigdamas valgyti 
ant kėdės pasidėtą troškinį su kariu iš parduotuvės ir skaitydamas lai- 
kraščio sporto puslapius. Televizorius prieš lovą rodė žinių laidą. Me- 
talinis strypas, pavaduojantis dešinę kulkšnį, žvilgėjo sidabru pigios 
stalinės lempos, stovinčios ant dėžės šalia Straiko, šviesoje. 
Trečiadienio vakarą Anglija žais draugiškas rungtynes su Prancū- 
zija Vemblio stadione, bet Straiką labiau domino šeštadienį numatytos 
„Arsenalo“ rungtynės su „Spurs“. Jis nuo vaikystės sirgo už „Arsenalą, 
sekdamas dėde Tedu. Kodėl dėdė Tedas buvo „kanonierių * gerbėjas, 
visą gyvenimą nugyvenęs Kornvalyje, Straikas niekada neklausė. 
Nakties dangų už mažučio langelio aptraukė blausus spindesys, 
pro jį iš paskutiniųjų skverbėsi žvaigždžių šviesa. Kelios valandos mie- 
go vidury dienos nuovargio nė kiek nenuvaikė, bet Straikas dar neke- 
tino sudėti akių, tik ne po didžiausio avienos birjanio ir pintos alaus. 
Pašonėj ant lovos gulėjo raštelis, kurį jam padavė Robina darbo dienos 
pabaigoje. Jame buvo pažymėti du susitikimai. Pirmas įrašas toks: 


Kristianas Fišeris, rytoj 9.00, leidykla „Kryžminė ugnis“, 
Eksmuto turgavietė EC1, 


* „Kanonieriai“ (The Gunners) - „Arsenalo“ komandos pravardė (čia ir toliau - 
vert. past.). 

— Kodėl jis užsigeidė su manim susitikti? - nustebęs paklausė Strai- 
kas. - Man reikia tik rašytojų namų, apie kuriuos jis pasakojo Kvainui, 
adreso. 

— Žinau, - atsakė Robina, - taip jam ir pasakiau, bet jis labai trokš- 
ta susipažinti. Pasakė galįs jus priimti rytoj devintą ir nieko nenorėjo 
girdėti. 

„Ko dabar kvailioju?“ — irzliai pamanė Straikas, spoksodamas į 
raštelį. 

Rytą jis iš nuovargio neteko kantrybės ir išgrūdo turtingą klientą, 
kuris, ko gero, būtų priviliojęs daugiau užsakovų. Paskui neatlaikė Le- 
onoros Kvain spaudimo ir sutiko, kad ji taptų jo kliente didžiai įtarti- 
nomis sąlygomis. Dabar, kai jos priešais nėra, sunku prisiminti gailestį, 
sumišusį su smalsumu, paskatinusius Straiką imtis jos reikalų. Apytuš- 
čiame šaltame palėpės kambarėlyje atrodė, kad, sutikdamas rasti jos 
suirzusį vyrą, jis pasielgė donkichotiškai ir neatsakingai. Juk stengiasi 
grąžinti skolas, kad turėtų bent kiek laisvo laiko: šeštadienio vakarą 
nueiti pažiūrėti futbolo rungtynių, sekmadienio rytą ilgiau padrybsoti. 
Galop, daug mėnesių plėšydamasis dieną naktį, jis šiek tiek užsidirba; 
klientus traukia ne tiek skandalinga šlovė, kiek palankūs atsiliepimai. 
Negi nebūtų pajėgęs taikstytis su Viljamu Beikeriu dar tris savaites? 

Ir kuriems galams, svarstė Straikas, žiūrėdamas į Robinos ranka 
rašytą raštelį, šitas Kristianas Fišeris užsigeidė su juo susitikti? Gal dėl 
paties Straiko, ištyrusio Lulos Landri žmogžudystę, ar (daug blogiau) 
dėl to, kad jis - Džonio Rokbio sūnus? Sunku nustatyti savo populia- 
rumo mastą. Straikas manė, kad netikėta šlovė jau blėsta. Iš pradžių 
ji buvo įspūdinga, bet žurnalistai nebeskambino jau daug mėnesių, 
ir tiek pat laiko prisistatydamas jis nebeišgirsta minint Lulos Landri. 
Svetimi žmonės ir vėl, kaip beveik visą jo gyvenimą, iškraipydami va- 
dina jį Kameronu Striku. 

Antra vertus, gal leidėjas ką nors žino apie dingusį Oveną Kvainą ir 
trokšta pranešti Straikui, tačiau kodėl tada nieko nepasakė jo žmonai? 
Straikas neįsivaizdavo, kaip atsakyti į šį klausimą. 

Po susitikimo su Fišeriu Robina jam užrašė antrą priminimą: 


Ketvirtadienis, lapkričio 18 diena, 18.30, „Karaliaus herbas“, 
Rupelo gatvė 25, SEL. 

Straikas suprato, kodėl ji taip aiškiai užrašė datą: šį kartą — trečias 
ar ketvirtas bandymas? - jis žūtbūt turi susipažinti su jos sužadėtiniu. 

Nepažįstamas finansų analitikas vargu ar būtų patikėjęs, kad Strai- 
kas dėkingas Matju, jog šis yra ir užmovė Robinai ant bevardžio piršto 
žiedą su spindinčiu safyru ir briliantu. Iš jos kalbų atrodo, kad Matju - 
mulkis (Robina nė nejtarė, kaip tiksliai Straikas prisimena kiekvieną 
atsitiktinę jos pastabą apie sužadėtinį), bet jis patikima užtvara tarp 
Straiko ir merginos, nes priešingu atveju ši būtų sutrikdžiusi jo dvasi- 
nę pusiausvyrą. 

Straikas prieš savo valią jautė simpatiją Robinai, nepalikusiai jo 
sunkiausiu metu ir padėjusiai jam susigrąžinti sėkmę; be to, nebuvo 
aklas, taigi matė, kad ji labai daili. Jos sužadėtuvės jam buvo it apsauga 
nuo skersvėjo, nesmarkaus, bet nepaliaujamo ir galinčio pridaryti ne- 
mažai bėdų, jei jo nevengtum. Straikas manė, kad šiuo tarpu taisosi po 
ilgos audringos aistros, pasibaigusios visai kaip prasidėjo - melu. Jis 
nenorėjo atsisakyti ramios, patogios viengungystės ir daug mėnesių 
sėkmingai vengė jausmų painiavos, nors sesuo Liusė bandė jį suves- 
ti su keliomis moterimis, iš pažiūros viskam pasiryžusiomis pažinčių 
svetainių atmatomis. 

Be abejo, gali būti, kad po vestuvių Matju pasinaudos nauja padė- 
timi ir įtikins jauną žmoną mesti darbą, kuris jam aiškiai nepatinka 
(Straikas tinkamai suprato, kodėl Robina išsisukinėja ir kai ką nutyli). 
Tačiau Straikas neabejojo, kad Robina būtų jam pasakiusi, jei vestuvių 
diena jau būtų paskirta, todėl ši grėsmė kol kas jam atrodė tolima. 

Dar kartą plačiai nusižiovavęs, jis sulankstė laikraštį ir metė ant 
kėdės, paskui susidomėjo televizijos žiniomis. Vienintelė prabanga, 
jam persikrausčius į šį butelį palėpėje, - palydovinė televizija. Mažas 
nešiojamasis televizorius stovėjo ant priedėlio, vaizdas nebepriklausė 
nuo nepatikimos kambarinės antenos ir buvo ryškus, o ne grūdėtas. 
Ekrane apie planus 350 milijonų svarų sumažinti lėšas, skiriamas ne- 
mokamai teisinei pagalbai, postringavo teisingumo ministras Kenetas 
Klarkas. Išvargęs Straikas kaip per miglą matė pilvotą raudonskruostį, 
aiškinantį parlamento nariams, kad jis norėtų „atpratinti žmones dėl 
menko nieko kreiptis į advokatą, o verčiau skatinti juos ieškoti tinka- 
mesnių būdų konfliktui išspręsti. 

Be abejo, jis turėjo omeny, kad vargšams teisininkų paslaugų teks 
atsisakyti. Tokie kaip vidutinis Straiko klientas ir toliau galės samdy- 
ti brangiausius advokatus. Pastaruoju metu beveik visus užsakymus 
jis gaudavo iš nepatiklių, amžinai apgaunamų turtuolių. Jo surinktais 
duomenimis naudodavosi išpuoselėti advokatai, kovodami dėl palan- 
kesnių klientui turto dalybų per tulžingas skyrybas ir piktus verslo 
ginčus. Srautu plūstantys turtingi žmonės rekomenduodavo jį pažįs- 
tamiems, turintiems nykiai panašių sunkumų; tai buvo atlygis už pro- 
fesionalumą, nors darbas dažnai nuobodus, bet už jį gerai mokama. 

Po žinių jis sunkiai išsiropštė iš lovos, nukėlė nuo kėdės vakarienės 
likučius ir nušlubavo į virtuvytę plauti indų. Niekada neapsileisdavo; 
armijoje išmoko gerbti save ir net visiškai nuskurdęs neužmiršdavo 
šių įpročių, nors juos išsiugdė ne vien dėl karinės drausmės. Buvo 
tvarkingas berniukas, nes sekė dėdės Tedo pavyzdžiu, o šis mėgo tvar- 
ką visur, nuo įrankių dėžės iki valčių pašiūrės, priešingai nei Straiko 
motina Leda, supama chaoso. 

Po dešimties minučių, paskutinį kartą nusišlapinęs bendrame su 
vonia, todėl amžinai drėgname tualete, ir išsivalęs dantis virtuvėje prie 
kriauklės, nes čia daugiau vietos, Straikas vėl atsigulė ir nusisegė protezą. 

Žinių laida baigėsi rytojaus orų prognoze: temperatūra žemiau nu- 
lio, rūkas. Straikas įtrynė bigės galą talkų; skaudėjo mažiau negu prieš 
kelis mėnesius. Šiandien jis sočiai papusryčiavo, o troškinį vakarienei 
pirko parduotuvėje, bet pastaruoju metu valgį vėl gaminasi pats, todėl 
šiek tiek sulyso ir nebe taip apsunkino koją. 

Jis nutaikė nuotolinio valdymo pultelį į televizoriaus ekraną; besi- 
juokianti blondinė su skalbikliu išblanko. Straikas nerangiai palindo 
po antklode. 

Žinoma, jei Ovenas Kvainas slepiasi rašytojų namuose, jį iškrapš- 
tyti nebus sunku. Matyt, tas savanaudis pašlemėkas su savo vertingąja 
knyga išlėkė pasislėpti... | 

Miglotas įtūžusio rašytojo, bėgančio iš namų su kelionmaišiu per 
petį, vaizdas išnyko taip pat greitai, kaip iškilo. Straikas grimzdo į 
trokštamą kietą miegą be sapnų. Tylų bosinės gitaros dundėjimą toli- 
mame požemių bare greitai nustelbė gargždus knarkimas. 

Oi, pone Tatlai, su jumis saugu, mes žinom. 


William Congreve, „Meilė už meilę“ 


Kitą rytą be dešimt devynios, kai Straikas įsuko į Eksmuto Turgaus 
gatvę, pastatus vis dar buvo aplipę ledinės miglos gumulai. Neprimena 
Londono gatvės: nėra kėdžių ant šaligatvio greta daugybės kavinių, čia 
pastelinių spalvų fasadai ir padūmavusi plytinė Švenčiausiojo Atpir- 
kėjo bažnyčia, panaši į baziliką, auksinė ir mėlyna. Čia šaltas rūkas, 
antikvariatai, staliukai ir kėdės šaligatvio pakraštyje; trūksta tik sūraus 
vandens kvapo ir graudžių kirų klyksmų, kad pasijustum Kornvalyje, 
kuriame prabėgo sėslieji Straiko vaikystės tarpsniai. 

Kukli iškaba ant nekrintančių į akis durų šalia kepyklėlės skelbė, 
kad čia įsikūrusi leidykla „Kryžminė ugnis“. Skambutį Straikas pa- 
spaudė lygiai devintą ir įleistas atsidūrė prieš stačius baltintus laiptus, 
kopė jais sunkiai ir dažnai griebdamasis už turėklų. 

Viršutinėje aikštelėje jį pasitiko lieknas akiniuotas gal trisdešimties 
metų puošeiva banguotais iki pečių plaukais. Jis dėvėjo džinsus, lie- 
menę ir marškinius su indiškais liepsnelių raštais ir rauktinukais prie 
rankogalių. 

- Labas, - tarė. - Aš Kristianas Fišeris. O jūs - Kameronas? 

— Kormoranas, - mašinaliai pataisė Straikas, - tačiau... 

Jis ketino sakyti, kad atsilieps pavadintas ir Kameronu, įprato taip 
atsakinėti per ilgus nesusipratimų metus, bet Kristianas Fišeris iškart 
susivokė: 

— Kormoranas - Kornvalio milžinas. 

— Taip, - nustebęs patvirtino Straikas. 

— Pernai išleidome anglų pasakų knygą vaikams, - paaiškino Fi- 
šeris, darydamas baltas dvivėres duris ir vesdamas Straiką į užgrioz- 
dintą atvirą patalpą su plakatais apklijuotomis sienomis ir daugybe 
netvarkingų knygų lentynų. Straiką akimis nulydėjo jauna nevalyva 
tamsiaplaukė. 

— Kavos? Arbatos? - pasiūlė Fišeris, jiems įėjus į kabinetą, mažą 
kambarėlį toliau nuo pagrindinės salės, pro langą buvo matyti jauki 
gatvė, mieguista ir ūkanota. - Galiu paprašyti Džeidės, ji sulakstys. 

Straikas, prisipažinęs, kad ką tik išgėrė kavos, atsisakė ir ėmė spė- 
lioti, kodėl Fišeris, rodos, ruošiasi ilgesniam pokalbiui, negu, Straiko 
nuomone, reikėtų pagal aplinkybes. 

— Tada vieną latės, Džeide! - sušuko Fišeris pro duris. - Sėskitės, - 
pasiūlė Straikui ir ėmė blaškytis palei knygų lentynas prie sienų. - Re- 
gis, milžinas Kormoranas gyveno Šventojo Mykolo kalne? 

- Taip, - patvirtino Straikas. - O nudėjo jį, matyt, Džekas. Tas, 
kuris pupa įlipo į dangų. 

— Turi būti čia, - tarė Fišeris, vis dar ieškodamas lentynose. - „Bri-. 
tų salų pasakos“. Turit vaikų? 

— Ne, - atsakė Straikas. 

— A, - tarstelėjo Fišeris. - Tada tiek to, - šypsodamasis atsisėdo 
prieš Straiką. - Galima paklausti, kas jus pasamdė? Galima paspėlioti? 

— Spėkit, - Straikas niekam netrukdydavo logiškai mąstyti. 

— Arba Danielius Čardas, arba Maiklas Eankortas, - tarė Fišeris. — 
Pataikiau? 

Jo akys už akinių stiklų buvo įdėmios ir blizgios kaip karoliukai. 
Straikas neišsidavė, kaip nustebo. Maiklas Fankortas buvo labai garsus 
rašytojas, neseniai apdovanotas reikšminga literatūrine premija. Kam 
jam domėtis dingusiu Kvainu? 

— Deja, ne, - atsakė Straikas. - Mane pasamdė Kvaino žmona, Le- 
onora. 

Fišeris beveik komiškai apstulbo. 

- Žmona? - pakartojo sutrikęs. - Ta pilka kaip pelė moterytė, pa- 
naši į Rouzę Vest? Kam jai samdyti seklį? 

- Jos vyras dingo. Jau vienuolika dienų nė kvapo. 

— Kvainas dingo? Bet... bet tada... 

Straikas matė, kad Fišeris tikėjosi kitokio pokalbio ir kad labai jo 
laukė. 

— Bet kodėl ji pasiuntė jus pas mane? 

— Ji mano, jūs žinote, kur Kvainas. 

— Iš kur, po velnių, galiu žinoti? - paklausė Fišeris, regis, nuošir- 
džiai nustebęs. - Mudu ne draugai. 

- Ponia Kvain sakė girdėjusi, kaip vakarėlyje pasakojote jos vyrui 
apie rašytojų poilsio namus... 

— A, - tarstelėjo Fišeris. - Taip, Biglio namus. Bet Oveno ten nėra! - 
juokdamasis jis virto akiniuotu velniūkščiu: linksmu klastūnu. - Kvai- 
no ten neįsileistų už jokius pinigus. Apsigimęs intrigantas. Viena ra- 
šytojų namų savininkių jo negali pakęsti. Jis parašė šlykščią jos pirmo 
romano recenziją ir ji jam iki šiol neatleido. 

— Vis dėlto gal galėtumėte duoti telefono numerį? - paklausė 
Straikas. 

— Jis čia, - atsiliepė Fišeris, traukdamas iš užpakalinės džinsų kiše- 
nės mobilųjį. - Dabar pat ir paskambinsiu... 

Jis surinko numerį, padėjo telefoną ant stalo ir įjungė garsiakalbį, 
kad Straikas girdėtų pokalbį. Telefonas skambėjo ilgai, bet galop už- 
dusęs moters balsas ištarė: 

— Biglio namai. 

— Labas, Šenona. Čia Krisas Fišeris iš „Kryžminės ugnies“. 

— Oi, Krisai, sveikas, kaip sekasi? 

Atsidarė durys, į Fišerio kabinetą įėjo nevalyvoji tamsiaplaukė, be 
žodžių padėjo latę prieš Fišerį ir vėl išėjo. 

- Skambinu paklausti, Šen, - pasakė Fišeris, palaukęs, kol durys 
spragtelėdamos užsidarė, - gal pas jus kartais apsistojęs Ovenas Kvai- 
nas. Kaip“ 

— Kvainas? 

Trumpą žodį, iš toli atsklidusį telefonu, Šenona ištarė su tokia nie- 
kinama neapykanta, kad šioji, rodos, atsimušė nuo knygų lentynų. 

— Taip, ar jį matei? 

— Prieš metus ar dar seniau. O kas atsitiko? Negi jis susiruošė pas 
mus? Niekas jo čia nelaukia, tiesiai pasakysiu. 

- Nesirūpink, Šen, manau, jo žmona kažką supainiojo. Tau dar pa- 
skambinsiu. 

Fišeris net jos atsisveikinimo neišklausė, skubėdamas tęsti pokalbį 
su Straiku. 

— Matot? - tarė jis. - Juk sakiau. Jis negalėtų apsistoti Biglio na- 
muosėe, net jeigu norėtų. 

— Ar negalėjote to pasakyti jo žmonai, kai jums skambino? 

— A, tai štai kodėl ji mane be paliovos atakavo! - staiga suvokė Fi- 
šeris. - Maniau, Ovenas ją verčia. 

— Kam jam versti žmoną jums skambinti? 

— Liaukitės, - išsišiepė Fišeris, bet, nesulaukęs Straiko šypsenos, 
nusijuokė ir paaiškino: - Dėl „Bombyx Mori“. Na, Ovenui būdinga per 
žmoną bandyti išpešti mano nuomonę. 

— „Bombyx Mori“, - pakartojo Straikas, stengdamasis neišsiduoti, 
kad susidomėjo ir suglumo. 

- Aha. Maniau, Kvainas neduoda man ramybės, nes nori išsiaiš- 
kinti, ar ją vis dėlto išleisiu. Įprastas jam elgesys: liepti žmonai skam- 
binti. Gal kas ir ryšis išleisti „Bombyx Mori“, bet tikrai ne aš. Mūsų 
leidykla maža. Bylinėtis neturime pinigų. 

Apsimetęs, kad viską žino, Straikas nieko nepešė, todėl pakeitė tak- 
tiką. 

- „Bombyx Mori“ - naujausias Kvaino romanas? 

— Aha, - atsakė Fišeris, gurkštelėjo darbuotojos nupirktos latės ir 
susimąstė. - Tai jis dingo? Maniau, trainiosis aplinkui, mėgaudama- 
sis pramoga. Maniau, toks jo tikslas. Drąsos pritrūko? Ne, Ovenas ne 
toks. 

— Seniai spausdinate Oveną? - paklausė Straikas. 

Fišeris nepatikliai dirstelėjo į jį. 

— Niekada jo nespausdinau! - atšovė jis. 

— Maniau... 

— Pastarąsias tris - ar keturias? - jo knygas išleido „Roperis 
Čardas“*. Buvo taip, vakarėlyje prieš kelis mėnesius sutikau Lizą Tasel, 
jo agentę, ir ji man slapta prisipažino, - buvo įkaušusi, - kad nežino, 
kiek dar laiko „Roperis Čardas“ su Kvainu taikstysis, tai pasakiau mie- 
lai užmesiąs akį į kitą jo romaną. Pastaruoju metu Kvainas priskiria- 
mas prie rašytojų, kurie rašo taip siaubingai, kad net malonu skaityti, 


* Originale „Roper Chard“. Viljamas Roperis - istorinė XVI a. asmenybė, Thomo 
Moreo žentas, garsėjęs ginčais, visada plaukęs prieš srovę. Roper anglų kultūro- 
je - provokatoriaus sinonimas. 

galėtume knygą atitinkamai ir reklamuoti. Juk parašė „Hobarto nuo- 
dėmę“. Gera knyga. Maniau, gal dar ką žmoniško parašys. 

— Ji jums atsiuntė „Bombyx Mori'? - leptelėjo Straikas, mintyse 
keikdamasis, kad vakar taip paviršutiniškai apklausė Leonorą Kvain. 

Štai kas nutinka, kai imiesi naujos bylos merdėdamas iš nuovargio. 
Straikas buvo įpratęs eiti į susitikimą žinodamas daugiau už pašneko- 
vą ir dabar jautėsi neįprastai bejėgis. 

— Taip, per kurjerį, atvežė motociklu užpraeitą penktadienį, - at- 
sakė Fišeris, šypsodamasis dar šelmiškiau. - Didžiausia klaida vargšės 
Lizos gyvenime. 

— Kodėl? 

— Todėl, kad rankraštį perskaitė nestropiai arba ne iki galo. Gavau 
paketą, o po kokių dviejų valandų ji atsiunčia man į mobilųjį paklai- 
kusią žinutę: „Krisai, tau per klaidą nusiunčiau ne tą rankraštį. Prašy- 
čiau jį iškart grąžinti neskaičius, būsiu biure ir pasiimsiu.“ Kaip gyvas 
nesu gavęs tokios žinutės iš Lizos Tasel. Tai velnio boba. Didžiausi ere- 
liai prieš ją nuleidžia sparnus. 

- Ir jūs išsiuntėt atgal? 

- Sulauksi! - atsakė Fišeris. - Visą šeštadienį skaičiau. 

- Ir? - paklausė Straikas. 

— Jums nepasakė? 

— Nepasakė?.. 

— Kas ten parašyta? Ką jis iškrėtė? 

— O kąjis iškrėtė? 

Fišerio šypsena išblėso. Jis padėjo puodelį ant stalo. 

— Keli garsiausi Londono advokatai mane perspėjo to neatskleis- 
ti, — tarė jis. 

- Kas pasamdė advokatus? - paklausė Straikas. - Be Cardo ir Fan- 
korto, - pridūrė, Fišeriui neatsakius. 

- Tik Čardas, - pakliuvo į Straiko spąstus Fišeris. - Nors, Ovenu 
dėtas, labiau nerimaučiau dėl Fankorto. Tas gali būti bjaurus. Niekada 
neužmiršta užgaulės. Tik manim nesiremkite, - skubiai pridūrė. 

- O Čardas, apie kurį kalbate? - paklausė Straikas, vis dar klaidžio- 
damas tamsybėje. 

- Danielius Čardas, „Provokatoriaus Čardo“ leidyklos generalinis 
direktorius, - irzlokai paaiškino Fišeris. - Nesuprantu, kaip Ovenas 

tikėjosi išsisukti, apdergęs žmogų, kuris vadovauja jo knygas leidžian- 
čiai leidyklai, bet toks jau tas Ovenas. Kito tokio liguistai pasipūtusio 
niekšelio kaip gyvas nebuvau sutikęs. Ko gero, jis manė galįs pavaiz- 
duoti Čardą... - Fišeris nutilo ir nesmagiai nusijuokė. - Užsitrauksiu 
bėdą. Tarkim, tiesiog stebiuosi, kad Ovenas tikėjosi išlipti iš balos 
sausas. Gal pakinkliai suvirpėjo suvokus, kad visi puikiai supranta jo 
užuominas, todėl ir išnešė kulnis. 

- Šmeižtas? - paklausė Straikas. 

— Kaip pažiūrėsi, čia juk grožinė literatūra, - atsakė Fišeris. - Jei 
tiesą pateiki kaip groteską... nesakau, - skubiai pridūrė, - kad jo raš- 
liava tiesa. Iš tikrųjų negali būti tiesa. Bet visi prototipai atpažįstami; 
jis susidorojo su daugybe žmonių, ir labai išradingai... Tiesą sakant, 
primena ankstyvuosius Fankorto kūrinius. Daug kraujo ir slapti sim- 
boliai... kai kurios jo užuominos ne itin aiškios, bet smalsu, kas dar 
išplauks į paviršių. 

- Ir kas gi? 

— Nesvarbu... tai tik knyga. Negi Leonora jums nieko nepasakojo? 

— Ne, - atsakė Straikas. 

— Keista, - tarė Kristianas Fišeris, - ji turėtų žinoti. Maniau, Kvai- 
nas iš tų rašytojų, kurie per pusryčius, pietus ir vakarienę skaito šeimai 
paskaitas apie savo kūrybą. 

— Kodėl manėte, kad seklį pasamdė Čardas arba Fankortas, nors 
nežinojote, kad Kvainas dingo? 

Fišeris gūžtelėjo pečiais. 

— Nežinau. Maniau, gal katras bando išsiaiškinti, ką Kvainas ketina 
daryti su knyga, kad galėtų jį sulaikyti ar perspėti naująjį leidėją, jog 
bylinėsis. Arba sušniukštinėti kokių nors negražių Oveno darbelių, 
kad surištų jam rankas. 

— Todėl taip norėjote su manim susitikti? - paklausė Straikas. - Ką 
nors žinote apie Kvainą? 

— Ne, - nusijuokė Fišeris. - Tik iš smalsumo. Norėjau sužinoti, kas 
vyksta. 

Jis žvilgtelėjo į laikrodį, apvertė knygos viršelio maketą, gulintį 
priešais, ir su visa kėde truputį atsitraukė. Straikas suprato užuominą. 

— Ačiū, kad skyrėte man laiko, - pasakė jis stodamasis. - Jei ką nors 
sužinosite apie Oveną Kvainą, praneškite man, gerai? 

Jis padavė Fišeriui vizitinę. Fišeris, apeidamas stalą palydėti Strai- 
ko, niūriai stebeilijo į kortelę. 

— Kormoranas Straikas... Straikas... Girdėta pavardė... 

Prisiminė. Staiga pagyvėjo, lyg jam būtų pakeistos baterijos. 

— Velniai sriebtų, Lulos Landri byla! 

Straikas suprato, kad galėtų vėl atsisėsti, užsisakyti latės ir dar maž- 
daug valandą mėgautis Fišerio dėmesiu. Tačiau jis maloniai, bet ryž- 
tingai atsisveikino ir po kelių minučių vėl išniro į šaltą ūkanotą gatvę. 

Galiu prisiekti, nenusikaltau skaitydamas tokius. 


Ben Jonson, „Kiekvienas turi savo keistenybių“ 


Telefonu pranešus, kad jos vyro rašytojų namuose nėra, Leonora 
Kvain sunerimo. 

— Tai kur jis tada? - paklausė ji veikiau savęs negu Straiko. 

— O kurjis paprastai apsistoja, pabėgęs iš namų? - pasidomėjo šis. 

— Viešbučiuose, - atsakė ji, - kartą buvo apsistojęs pas kažkokią 
moterį, bet pažintis nutrūko. Orlanda, padėk, čia mano! - suriko 
ji ne į ragelį. - Pasakiau, kad mano. Ką? - garsiai ištarė ji Straikui 
į ausį. 

— Aš nieko nesakiau. Ar norite, kad toliau ieškočiau jūsų vyro? 

- Žinoma, noriu, kas kitas ji ras, po galais? Aš negaliu palikti Or- 
landos. Paklauskit Lizos Tasel, kur jis. Kartą jį rado „Hiltone“, - neti- 
kėtai išpyškino Leonora. - Kartą jis buvo apsistojęs „Hiltone“. 

— Kuriame? 

— Nežinau, klauskit Lizos. Jis per ją pabėgo, tai tegu Liza Tasel pa- 
deda jį grąžinti. Į mano skambučius neatsiliepia. Orlanda, padėk. 

— Gal dar kas nors, jūsų nuomone... 

— Jei žinočiau, būčiau pati paklaususi, po perkūnais, - atšovė Leo- 
nora. - Jūs seklys, jūs ir ieškokit! Orlanda! 

— Ponia Kvain, reikia atsižvelgti... 

— Vadinkit mane Leonora. 

- Leonora, reikia atsižvelgti į galimybę, kad jūsų vyrą ištiko bėda. 
Rastume jį greičiau, - Straikas pakėlė balsą, kad perrėktų lalesį kitame 
laido gale, - jei kreiptumės į policiją. 


42 


ŠILKAVERPIS 


— Nenoriu. Kartą, kai savaitę buvo prašapęs, kreipiausi į policiją, o 
jis buvo pas meilužę, ir policininkai neapsidžiaugė. Jis supyks, jei vėl 
kreipsiuosi. Be to, Ovenas ne... Orlanda, padėk! 

— Policija išsiuntinėtų jo nuotraukas ir greičiau... 

- Viso labo noriu, kad jis ramiai grįžtų namo. Galėjo jau ir parei- 
ti, - irzliai pridūrė ji. - Priširdo pakankamai. 

— Skaitėte naująją vyro knygą? - paklausė Straikas. 

— Ne. Visada laukiu, kol ją išleis, kad galėčiau perskaityti kaip pri- 
dera, įrištą. 

- Jis jums ką nors apie ją pasakojo? 

— Ne, jis nemėgsta kalbėti apie darbą, kol... Orlanda, neliesk! 

Jis nesuprato, ar ragelį ji padėjo tyčia, ar ne. 

Ankstaus ryto rūkas išsisklaidė. Biuro langus nusėjo lietaus lašai. 
Netrukus turėjo ateiti klientė, dar viena ištuokos reikalaujanti žmona, 
norinti sužinoti, kur jos jau beveik buvęs vyras slepia savo kapitalą. 

— Robina, - tarė Straikas, įėjęs į priimamąjį, - ar negalėtum man 
išspausdinti Oveno Kvaino nuotraukos, jei rasi internete? Ir paskam- 
bink jo agentei Elizabetai Tasel, paklausk, ar neatsakytų į kelis trum- 
pus klausimus. 

Jau grįždamas į kabinetą, jis prisiminė dar vieną dalyką. 

- Tr pažiūrėk, ką reiškia „Bombyx Mori“. 

— Kaip rašoma? 

— Dievas žino, - atsakė Straikas. 


Beveik išskirta žmona atvyko laiku, pusę dvyliktos. Įtartinai jaunos 
išvaizdos moteriškė buvo per keturiasdešimt, dvelkianti jaudulingu 
žavesiu ir muskusu, nuo kurio Robinai atrodydavo, kad biure ankš- 
ta. Straikas su ja dingo kabinete, ir dvi valandas Robina girdėjo tik 
jų balsus, tai garsesnius, tai tylesnius, stelbiamus vienodo lietaus bar- 
benimo ir jos pirštų barškinamos klaviatūros; ramūs ir jaukūs garsai. 
Robina įprato prie staigių raudų, aimanų, net klyksmų, sklindančių 
iš Straiko kabineto. Grėsmingiausia būdavo staigi tyla: kartą klientas 
nualpo (vėliau juodu sužinojo, kad jį buvo ištikęs mikroinfarktas), iš- 
vydęs žmonos su meilužiu nuotraukas, Straiko padarytas ilgo židinio 
nuotolio objektyvu. 

Kai Straikas su kliente pagaliau išėjo iš kabineto ir ji širdingai su 
juo atsisveikino, Robina padavė viršininkui didelę Oveno Kvaino nuo- 
trauką, rastą Bato literatų festivalio svetainėje. 

— Visagalis Jėzau! - išsprūdo Straikui. 

Ovenas Kvainas buvo stambus, išblyškęs, apkūnus maždaug šešias- 
dešimties metų vyras susitaršiusiais gelsvai baltais plaukais ir smailia 
barzdele. Akys buvo skirtingų spalvų, todėl žvilgsnis keistai įdėmus. 
Fotosesijai jis buvo užsimetęs tirolietišką apsiaustą su gobtuvu ir užsi- 
dėjęs fetrinę skrybėlę su plunksna. 

— Neatrodo, kad jam ilgai pavyktų likti neatpažintam, - pasakė 
Straikas. - Gali padaryti kelias kopijas, Robina? Ko gero, teks jas rody- 
ti viešbučiuose. Žmona mano, kad kartą jis buvo apsistojęs „Hiltone“, 
bet neprisimena kuriame, taigi skambink į visus iš eilės, o gal kuriame 
apsistojęs. Vargu ar įsiregistravo tikrąja pavarde, bet bandyk jį apibū- 
dinti... Kaip sekėsi su Elizabeta Tasel? 

— Neblogai, - atsakė Robina. - Norit tikėkit, norit ne, jau ruošiausi 
jai skambinti, bet ji paskambino pati. 

— Ji paskambino mums? Kodėl? 

— Kristianas Fišeris jai pasakė, kad buvot pas jį atėjęs. 

— Ir“ 

- Šiandien po pietų ji turi reikalų, bet rytoj vienuoliktą nori susi- 
tikti su jumis savo biure. 

— Mat kaip, - pralinksmėjo Straikas. - Kuo toliau, tuo įdomiau. 
Nepaklausei jos, gal kartais ji žino, kur Kvainas? 

— Paklausiau. Sakė nenutuokianti, bet žūtbūt turinti su jumis susi- 
tikti. Labai valdinga moteriškė. Tikra mokyklos direktorė. O Bombyx 
Mori, - baigė ataskaitą Robina, - lotyniškas šilkaverpio pavadinimas. 

— Šilkaverpio? 

- Taip, ir dar kai ką sužinojau. Visada maniau, kad šilkaverpiai kaip 
vorai mezga tinklus, bet ar žinote, kaip iš tikrųjų gaunamas šilkas? 

— Nenutuokiu. 

- Verdant, - atsakė Robina. - Šilkaverpiai išverdami gyvi, kad verž- 
damiesi iš kokonų jų nesudraskytų. Kokonus jie gamina iš šilko siūlų. 
Nelabai malonu, tiesa? O kodėl jus sudomino šilkaverpiai? 

— Norėjau sužinoti, kodėl Ovenas Kvainas pavadino savo romaną 
„Bombyx Mori , - tarė Straikas. - Nepasakyčiau, kad paaiškėjo. 

Popietę jis nuobodžiai tvarkė dokumentus, susijusius su sekimo 
byla, tikėdamasis, kad oras pagerės: turi eiti į miestą, nes namie neliko 
nė trupinio. Išėjus Robinai, Straikas dirbo toliau, o lietus vis smarkiau 
talžė langų stiklus. Galop Straikas apsivilko paltą ir per liūtį nužingsnia- 
vo šlapia tamsia Čaringo Kryžkelės gatve nusipirkti maisto artimiausia- 
me prekybos centre. Pastaruoju metu perka per daug gatavų patiekalų. 

Pakeliui į namus su išsipūtusiais plastikiniais maišeliais rankose jis 
nejučiomis užsuko į senų knygų parduotuvę, jau ketinančią užsida- 
ryti. Už prekystalio stovintis pardavėjas abejojo, ar jie turi „Hobarto 
nuodėmę“, pirmą ir, manoma, geriausią Oveno Kvaino knygą, bet, 
neįtikimai ilgai murmėjęs ir skaitinėjęs sąrašus monitoriuje, pasiūlė 
Straikui to paties autoriaus „Brolius Balzakus“. Pavargęs, sušlapęs ir 
išalkęs Straikas sumokėjo du svarus už aptrintą tomelį kietu viršeliu ir 
parsinešė jį namo, į butą palėpėje. 

Sudėjęs į vietas maisto produktus ir išsiviręs makaronų, Straikas iš- 
sitiesė ant lovos ir, kai prie langų prisiplojo tiršta, tamsi ir šalta naktis, 
atsivertė dingusio rašytojo knygą. 

Stilius buvo įmantrus ir išpūstas, siužetas - žiaurus ir siurrealis- 
tinis. Du broliai, Varikocelė ir Vasas, buvo užrakinti skliautuotame 
kambaryje; kampe lėtai puvo jų vyriausio brolio lavonas. Tarp girtų 
ginčų apie literatūrą, ištikimybę ir prancūzų rašytoją Balzaką juodu 
bandė kartu parašyti yrančio brolio gyvenimo istoriją. Varikocelė 
nuolat čiupinėjosi skaudančius kiaušius (kokia griozdiška kūrybinės 
aklavietės metafora, pamanė Straikas); rašė daugiausia Vasas. 

Perskaitęs penkiasdešimt puslapių, Straikas sumurmėjo: „Iš tikrųjų 
verta nurauti kiaušius“, numetė knygą ir ėmė sunkiai ruoštis gulti. 

Palaimingai pavergianti praėjusios nakties užmarštis jo vengė. 
Į palėpės kambarėlio langą daužė lietus, trukdydamas miegoti; kiaurą 
naktį jis sapnavo painius sapnus apie nelaimę. Rytą Straikas pabudo 
nesmagus, lyg būtų pagiringas. Lietus tebečaižė langą, įjungęs tele- 
vizorių, jis pamatė, kad Kornvalis užtvindytas; žmonės įstrigę auto- 
mobiliuose, evakuoti iš namų, jie glaudėsi laikinojo apgyvendinimo 
centruose. 

Straikas čiupo mobilųjį ir surinko numerį, pažįstamą it jo paties 
atspindys veidrodyje, visą gyvenimą jam reiškiantį saugumą ir pasto- 
vumą. 

- Alio, - atsiliepė teta. 

— Čia Kormoranas. Kaip laikaisi, Džoana? Ką tik pažiūrėjau žinias. 

- Kol kas laikomės, mielasis, bet pakrantėje blogai, - atsakė ji. - Čia 
pliaupia lietus, artėja audra, bet Sent Ostle daug blogiau. Patys ką tik 
pamatėm per žinias. Kaip gyveni, Kormai? Visai mus pamiršai. Vakar 
vakare kalbėjomės su Tedu, kad tavęs nei girdėt, nei regėt. Norėtume 
pakviesti tave per Kalėdas, nes dabar vėl esi vienas. Kaip manai? 

Jis negalėjo rengtis ir prisisegti protezo, laikydamas mobilųjį. Džo- 
ana kalbėjo pusę valandos, siūbtelėjo srautas vietos naujienų ir staigių 
veržlių išpuolių dėl asmeninio jo gyvenimo, kurį jis buvo linkęs slėpti 
po devyniais užraktais. Pagaliau po paskutinės klausimų apie meilės 
reikalus, skolas ir amputuotą koją papliūpos teta jį paleido. 


Straikas į biurą įėjo pavėlavęs, pavargęs ir suirzęs. Vilkėjo tamsų kos- 
tiumą ir buvo pasirišęs kaklaraištį. Robina spėliojo, ar po susitikimo 
su Elizabeta Tasel jis kartais neis pietauti su netrukus išsiskirsiančia 
tamsiaplauke. 

— Girdėjai naujieną? 

— Apie potvynius Kornvalyje? — paklausė Straikas, įjungdamas 
elektrinį arbatinį, nes pirmas šiandienos puodelis arbatos ataušo jam 
klausantis Džoanos tarškėjimo. 

— Viljamas susižadėjo su Keite, - tarė Robina. 

— Kas“ 

- Princas Viljamas, - pralinksmėjo Robina, - su Keite Midlton. 

— A, - šaltai atsiliepė Straikas. - Linkiu laimės. 

Vos prieš kelis mėnesius jis irgi buvo sužadėtinis. Nežinojo, kaip 
sekasi buvusiajai po naujų sužadėtuvių, nesidžiaugė spėliodamas, kaip 
jos baigsis. (Tik jau aiškiausiai ne taip kaip jųdviejų - sužadėtinės na- 
gais išakėtu sužadėtinio veidu, paaiškėjus jos neištikimybei. Šios vei- 
kiausiai baigsis vestuvėmis, kokių jis niekada nebūtų galėjęs jai pasiū- 
lyti; panašesnėmis į netrukus laukiančias Viljamo ir Keitės.) 

Robina ryžosi nutraukti niūrią tylą tik tada, kai Straikas išgėrė pusę 
puodelio arbatos. 

— Prieš pat tau pasirodant skambino Liusė priminti, kad šeštadie- 
nio vakarą tavo gimtadienio proga rengiama vakarienė, ir paklausti, 
ateisi vienas ar su kuo nors. 

Straikui nuotaika dar labiau subjuro. Buvo visiškai pamiršęs vaka- 
rienę sesers namuose. 

— Aišku, - sunkiai ištarė. 

- Šeštadienį tavo gimtadienis? - paklausė Robina. 

— Ne, - atsakė Straikas. 

— O kada? 

Jis atsiduso. Nenorėjo nei torto, nei atviruko, nei dovanų, bet Robi- 
na žvelgė į jį lūkestingai. 

- Antradienį, - atsakė. 

— Dvidešimt trečiąją? 

— Aha. 

Po trumpos tylos jam toptelėjo, kad turėtų paklausti, kada jos. 

— O kada tavo? - Jai delsiant atsakyti, jis sunerimo: - Jėzau, negi 
šiandien? 

Ji nusijuokė. 

— Ne, mano jau praėjo. Spalio devintąją. Nieko baisaus, buvo šeš- 
tadienis, - atsakė ji tebesišypsodama, kad jis sutriko. - Nesėdėjau čia 
kiaurą dieną, laukdama gėlių. 

Jis irgi nusišypsojo. Jausdamas, kad turėtų kaip nors išpirkti kaltę 
dėl pražiopsoto jos gimtadienio, kurio data pasidomėti jam nė į galvą 
neatėjo, pridūrė: 

— Gerai, kad judu su Matju dar nepaskyrėte vestuvių dienos. Bent 
jau tuoksitės ne tą pačią dieną kaip princas. 

— Oi, - paraudo Robina, - mes jau paskyrėme dieną. 

— Tikrai? 

— Taip, - atsakė Robina. - Sausio... sausio aštuntąją. Atnešiau kvie- 
timą, - pasakė, skubiai lenkdamasi prie rankinuko (neatsiklausė Ma- 
tju, ar gali pakviesti Straiką, bet dabar jau šaukštai po pietų). - Štai. 

- Sausio aštuntąją? - pakartojo Straikas, imdamas sidabrinį voką. - 
Bet juk po... kiek?.. po septynių savaičių. 

— Taip, - patvirtino Robina. 

Stojo keista tyla. Straikas ne iš karto prisiminė, ką dar buvo pave- 
dęs jai padaryti; paskui atsikvošėjo ir, dalykiškai pliaukšėdamas sida- 
briniu voku į delną, paklausė: 

— Ką sužinojai „Hiltono“ viešbučiuose? 

- Į kelis paskambinau. Savo pavarde Kvainas nė viename iš jų ne- 
apsistojęs, iš apibūdinimo irgi niekas jo neatpažino. Tačiau tokių vieš- 

bučių daugybė, tikrinsiu paeiliui pagal sąrašą. Kai susitiksi su Elizabe- 
ta Tasel, ką paskui ketini daryti? - nerūpestingai paklausė. 

— Apsimesiu, kad noriu nusipirkti butą Meifere. Atrodo, klientės 
vyras ruošiasi paversti dalį turto pinigais ir, kol žmonos advokatai ne- 
suuodė, pervesti juos į lengvatinių mokesčių zoną. Ką gi, - tarė Strai- 
kas, kišdamas neatplėštą voką su kvietimu į palto kišenę, - jau eisiu 
ieškoti prasto rašytojo. 

Aš paėmiau knygą, ir senis dingo. 


John Lyly, „Endimionas, arba Žmogus Mėnulyje“ 


Važiuojant metro vieną stotelę iki Elizabetos Tasel biuro Straikui topte- 
lėjo (per tokias trumpas keliones jis visada būdavo šiek tiek įsitempęs, 
nes stengdavosi neapsunkinti protezuotos kojos ir išlaikyti pusiaus- 
vyrą), kad Robina nė karto jam neprikišo, kam ėmėsi Kvaino bylos. 
Žinoma, ji neturi teisės priekaištauti darbdaviui, bet atsisakė daug ge- 
riau mokamos vietos, kad galėtų dirbti jam, taigi pagrįstai gali tikėtis, 
kad, grąžinęs skolas, jis bent jau padidins jai atlyginimą. Ji niekada 
jam nepriekaištaudavo ir smerkiamai netylėdavo - vienintelė moteris 
Straiko gyvenime, regis, netrokštanti nei jo perauklėti, nei patobulinti. 
Straikas iš patirties žinojo, kad, moterų nuomone, turi suprasti - kuo 
uoliau jos stengiasi tave pakeisti, tuo labiau tave myli. 

Vadinasi, ji išteka po septynių savaičių. Po pusantro mėnesio ji taps 
ponia Matju... gal jis ir žinojo jos sužadėtinio pavardę, bet negalėjo 
prisiminti. 

Gudžo gatvės metro stotelėje, laukdamas lifto, Straikas staiga be- 
protiškai užsigeidė paskambinti brunetei klientei, kuri skiriasi, - ir 
aiškiai jam parodė, kad mielai sutiktų pratęsti pažintį, - ir šiąnakt ją 
išdulkinti, nugrimzdus minkštoje iškvepintoje (taip jis įsivaizdavo) lo- 
voje Naitsbridže. Vis dėto greitai nuvijo šią mintį nė nesvarstęs. Būtų 
beprotybė, blogiau nei ieškoti dingusio žmogaus veikiausiai be jokio 
užmokesčio... 

Ir kodėl gaištu laiką Ovenui Kvainui? - paklausė savęs, slėpdamas 
veidą nuo čaižaus lietaus. Iš smalsumo, atsakė sau, kiek pagalvojęs, ir 

gal dėl kokio nors ne taip akivaizdaus dalyko. Jis žingsniavo Parduo- 
tuvių gatve, prisimerkęs nuo liūties, susikaupęs, kad nepaslystų ant 
šlapio šaligatvio, ir mąstė, kad jam gresia pavojus atbukti nuo turtingų 
klientų godumo ir kerštingumo. Jau seniai netyręs dingusio žmogaus 
bylos. Būtų malonu grąžinti pabėgusį Kvainą šeimai. 

Elizabetos Tasel literatūros agentūra buvo gyvenamajame kvarta- 
le iš tamsių plytų, stulbinamai ramiame aklagatvyje, jeigu lyginsi su 
judria Gauerio gatve. Straikas paspaudė durų skambutį prie kuklios 
žalvarinės lentelės. Sudundėjo lengvi žingsniai, ir duris į raudonu ki- 
limėliu užtiestus laiptus atidarė išblyškęs jaunuolis, vilkintis marški- 
niais atsegta apykakle. 

— Privatus seklys? - paklausė, regis, sykiu susižavėjęs ir išsigandęs. 

Straikas nuėjo įkandin, palikdamas ant kilimėlio šlapius pėdsakus. 
Laiptai nuvedė prie raudonmedžio durų, o už jų buvo didžiulis biuras, 
kadaise, matyt, atskirtas prieškambaris su svetaine. 

Senoviška elegancija pamažu virto skurdu. Langai aprasoję, oras 
sunkus nuo įsisenėjusių cigarečių dūmų. Palei sienas rikiavosi gausy- 
bė medinių knygų lentynų, o apiplyšusius apmušalus beveik visiškai 
paslėpė įrėminti šaržai ir karikatūros literatūrinėmis temomis. Prieš 
vienas kitą, atskirti nutrinto kilimo, stovėjo du rašomieji stalai, nė prie 
vieno niekas nesėdėjo. 

— Galiu paimti jūsų paltą? - paklausė jaunuolis, ir iš už vieno stalo 
iššoko liesa persigandusi mergina su purvina kempine rankoje. 

- Negaliu išvalyti, Ralfai! - paklaikusi sušnibždėjo ji jaunuoliui. 

— Bjaurybė, - piktai sumurmėjo Ralfas. - Nukaršęs Elizabetos šuo 
privėmė po Salės stalu, - pritildęs balsą, patikliai paaiškino jis, imda- 
mas permirkusį Straiko paltą ir kabindamas ant Viktorijos laikų kaby- 
klos prie pat durų. - Pranešiu jai, kad jūs čia. Uoliau patrink, - patarė 
jis bendradarbei, eidamas prie antrų raudonmedžio durų, ir pravėrė 
jas. - Atėjo ponas Straikas, Liza. 

Garsiai sulojo šuo, paskui kažkas smarkiai sukosėjo žemu balsu it 
senas šachtininkas. 

— Griebk jį, - įsakė kimus balsas. 

Durys į biurą atsidarė, ir pasirodė Ralfas, įsikirtęs į seno, bet, ma- 
tyt, dar pikto dobermano antkaklį, ir aukšta kresna maždaug šešias- 
dešimtmetė stambiais itin negražiais veido bruožais. Geometriškai 

taisyklingai pakirpti žili plaukai, juodas griežtas kostiumėlis, tamsiai 
raudonos lūpos it žaizda; ji atrodė elegantiškai ir spinduliavo puikybe, 
kuri klestinčioms pagyvenusioms moterims atstoja patrauklumą. 

— Verčiau pavedžiok jį, Ralfai, - pasakė agentė, įsmeigdama tam- 
sias kaip alyvuogės akis į Straiką. Lietus tebebarbeno į langus. - Ir ne- 
užmiršk pasiimti maišelių išmatoms, jis šiandien viduriuoja. Užeikit, 
pone Straikai. 

Sekretorius bjaurėdamasis išvilko iš biuro didžiulį šunį panašia į 
mitologinio Anubio galva; eidamas pro Straiką, dobermanas grėsmin- 
gai suurzgė. 

- Kavos, Sale, - įsakė Elizabeta išsigandusiai merginai, jau paslėpu- 
siai kempinę. Mergina pašoko ir dingo už durų kitapus stalo; Straikas 
vylėsi, kad ji kruopščiai nusiplaus rankas, prieš virdama kavą. 

Tvankiame Elizabetos Tasel kabinete cigarečių ir seno šuns smarvė 
buvo dar baisesnė negu priimamajame. Po stalu buvo pakištas tvidu 
aptrauktas šuns guolis, sienos apklijuotos senomis nuotraukomis ir 
reprodukcijomis. Vienoje didžiausių Straikas atpažino gana garsų se- 
nyvą iliustruotų vaikiškų knygelių rašytoją; nebuvo tikras, ar jis dar 
gyvas. Tylėdama agentė parodė Straikui į krėslą priešais, bet jis iš pra- 
džių turėjo nuo jo nukelti šūsnį popierių ir senus žurnalo „Booksel- 
ler“ numerius. Agentė išsitraukė cigaretę iš pakelio ant rašomojo stalo, 
prisidegė onikso žiebtuvėliu ir, giliai įtraukusi dūmo, ėmė smarkiai, 
dusulingai ir ilgai kosėti. 

— Taigi, - sugergždė ji, pasibaigus priepuoliui, vėl atsisėdusi į odinį 
krėslą prie stalo, - Kristianas Fišeris sako, kad Ovenas ir vėl išnyko — 
jis tuo garsėja. 

- Taip, - patvirtino Straikas. - Dingo tą naktį, kai judu susiginči- 
jote dėl jo knygos. 

Jos atsakymą iškart nuslopino kosulys. Iš krūtinės gilumos sklido 
siaubingas kriokimas. Straikas tylėdamas laukė, kol priepuolis praeis. 

— Bjaurus kosulys, - pagaliau ištarė jis agentei atsikosėjus ir vėl, 
tiesiog neįtikima, giliai užsitraukus dūmo. 

— Gripas, - sugergždė ji. - Niekaip negaliu įveikti. Kada pas jus 
buvo Leonora? 

— Užvakar. 

— Negi ji išgali jus samdyti? - sugargė Elizabeta Tasel. - Manyčiau, 
kad žmogaus, išnarpliojusio Landri žmogžudystę, paslaugos gana 
brangios. 

— Ponia Kvain mano, kad man sumokėsite jūs, - tarė Straikas. 

Gumbuoti skruostai paraudo, tamsios akys, ašarojančios nuo ko- 
sulio, prisimerkė. 

- Tada drožkite tiesiai pas Leonorą, - krūtinė po prašmatniu juodu 
švarku ėmė kilnotis, jai kovojant su nauju priepuoliu, - ir pasakykite, 
kad nė penso neduosiu tam pašlemėkui sugrąžinti. Jis jau ne... nebe 
mano klientas. Perduokite... perduokite jai... - moterį vėl ištiko baisus 
kosulio priepuolis. 

Atsidarė durys, ir įėjo liesoji sekretorė, vos nulaikydama sunkų 
medinį padėklą su puodeliais ir kavinuku. Straikas atsistojo jo paimti; 
ant stalo padėklui beveik nebuvo vietos. Mergina bandė jos padaryti ir 
susijaudinusi numetė šūsnį popierių. Agentė tebekosėdama priekaiš- 
tingai mostelėjo merginai dingti ir ši persigandusi išlėkė iš kambario. 

— Ne... nevy... kėlė... - prašvokštė Elizabeta Tasel. 

Straikas padėjo padėklą ant stalo, nekreipdamas dėmesio į nuskrie- 
jusius ant grindų popierius, ir vėl atsisėdo. Agentė buvo tipiška pagy- 
venusi storžievė, kuri tyčia ar netyčia gąsdindavo jautresnes būtybes, 
žadindama jų vaikystės prisiminimus apie reiklią visagalę motiną. Bet 
Straiko taip neįbauginsi. Pirma, jo motina, nors ir turėjusi trūkumų, 
buvo jauna ir, be jokių abejonių, jį mylėjo; antra, jis pajuto, kad ši neva 
ragana silpna. Rūkymas be perstojo, blunkančios nuotraukos ir senas 
šuns guolis rodė, kad ši moteris jausmingesnė ir anaiptol ne tokia pa- 
sitikinti savim, kaip mano jos jauni darbuotojai. 

Kai ji pagaliau liovėsi kosėjusi, jis pripylė jai puodelį kavos ir pa- 
davė. 

— Ačiū, - kimiai sumurmėjo ji. 

— Tai jūs atsisakėte Kvaino? - paklausė Straikas. - Ir pareiškėte jam 
tai tą vakarą, kai kartu vakarieniavote? 

— Neprisimenu, - sugargė ji. - Įtampa augo labai greitai. Ovenas 
atsistojo restorano vidury, kad būtų patogiau ant manęs rėkti, o paskui 
paspruko, palikęs mane apmokėti sąskaitą. Rasite daugybę to plūdimo 
liudytojų, jei jums įdomu. Ovenas pasistengė, kad reginys būtų įspū- 
dingas ir viešas. 

Ji vėl čiupo cigarečių pakelį ir susigriebusi pasiūlė Straikui. Pride- 
gusi abi, paklausė: 

— Ką jums pasakė Kristianas Fišeris? 

— Nedaug, - atsakė Straikas. 

- Tikiuosi, mūsų abiejų labui, kad taip ir buvo, - atšovė ji. 

Straikas nutylėjo, rūkė ir gėrė kavą, o Elizabeta laukė, aiškiai tikė- 
damasi išgirsti daugiau. 

- Jis minėjo „Bombyx Mori '? - paklausė ji. 

Straikas linktelėjo. 

— Ką sakė? 

— Kad Kvainas, nelabai stengdamasis užmaskuoti, knygoje aprašė 
daug garsių žmonių. 

Stojo įtempta tyla. 

- Viliuosi, Čardas paduos jį į teismą. Kad išmoktų laikyti liežuvį 
už dantų. | 

— Ar jūs bandėte susisiekti su Kvainu vėliau, kai jis pabėgo iš... kur 
jūs vakarieniavote? - paklausė Straikas. 

— „Upės“ kavinėje, - sušvarkštė ji. - Ne, nebandžiau su juo susisiek- 
ti. Nebeturiu ko jam pasakyti. 

- Jis irgi su jumis nesusisiekė? 

- Ne. 

— Anot Leonoros, jūs pasakėte Kvainui, kad ši knyga geriausia iš 
visų, kiek jis yra parašęs, paskui apsigalvojote ir atsisakėte jam atsto- 
vauti. 

— Ji taip sako? Aš taip... ne... aš... 

Agentę vėl ištiko kosulio priepuolis, dar smarkesnis. Kol ji krenkš- 
tė ir springo, Straikas pajuto didžiulį norą išplėšti jai cigaretę. Galop 
priepuolis praėjo. Liza vienu mauku išgėrė pusę puodelio karštos ka- 
vos ir jai, regis, palengvėjo. 

- Aš taip nesakiau, - pakartojo ryžtingiau. - „Ši knyga geriausia iš 
visų, kiek jis parašęs - taip jis pasakė Leonorai? 

— Taip. O ką jam pasakėte iš tikrųjų? 

— Aš sirgau, - kimiai prabilo ji, nekreipdama dėmesio į klausi- 
mą. - Gripu. Savaitę nedirbau. Ovenas paskambino į biurą pranešti, 
kad romanas baigtas. Ralfas jam pasakė, kad aš sergu, taigi Ovenas 
pasiuntė tekstą per kurjerį tiesiai man į namus. Turėjau keltis iš lovos 

pasirašyti. Ovenui tai būdinga. Man buvo keturiasdešimt temperatū- 
ros, vos laikiausi ant kojų. Bet jis baigė knygą, taigi tikėjosi, kad tuojau 
pat ją perskaitysiu, - ji vėl gurkštelėjo kavos. - Numečiau rankraštį 
prieškambaryje ant staliuko ir tučtuojau grįžau į lovą. Ovenas skam- 
bino man kas valandą, norėjo išgirsti mano nuomonę. Visą trečiadie- 
nį ir ketvirtadienį kamavo... Kaip gyva taip nedarau, nors trisdešimt 
metų dirbu agente, - sugergždė. - Savaitgalį turėjau išvažiuoti. Labai 
laukiau tos kelionės. Nenorėjau jos atidėti ir nenorėjau, kad Ovenas 
man skambintų kas tris minutes. Todėl... kad jo atsikratyčiau... vis dar 
sirgau... romaną tik perverčiau. - Ji godžiai įtraukė dūmo ir, kol vėl 
kosėjo, susitvardė. - Neatrodė blogesnis už porą ankstesnių. Gal net 
geresnis. Įdomi pradžia. Įspūdingos kalbos figūros. Siaubo pasaka, 
šiurpi „Piligrimo kelionė“. 

— Ką nors atpažinote iš perskaitytų vietų? 

— Veikėjai daugiausia simboliniai, - atsakė ji atsargiai, - tarp jų ir 
idealizuotas autoportretas. Daug lytinių iškrypimų, - ji vėl užsikosė- 
jo. - Pamaniau, įprastas derinys... bet aš... skaičiau paviršutiniškai, ką 
čia slėpti. 

Straikas matė, kad agentė nepratusi pripažinti savo klaidų. 

— Aš... trumpai drūtai, paskutinį rankraščio ketvirtį, kur jis rašo 
apie Maiklą ir Danielių, tik perverčiau. Žvilgtelėjau į pabaigą - absur- 
diška, kvailoka... Jei ne liga, būčiau perskaičiusi kaip pridera ir, žino- 
ma, iškart pasakiusi jam, kad prisišauks bėdą. Danielius - k... keistas 
žmogus, labai op-pus, - Elizabetos balsas vėl suvirpėjo, bet ji ryžosi 
žūtbūt baigti sakinį, - o M... Maiklas bjauriausias... bjauriausias... — 
prašvokštė ir vėl užsikosėjo. 

— Kodėl ponas Kvainas užsigeidė išleisti knygą, dėl kurios galėtų 
būti paduotas į teismą? - paklausė Straikas, kai ji liovėsi kosėti. 

— Nes Ovenas mano, kad jam, priešingai nei kitiems žmonėms, jo- 
kie įstatymai negalioja, - atšovė Elizabeta Tasel. - Įsitikinęs, kad jis 
genijus ir trikdyti aplinkinius - jo teisė. Didžiuojasi, ką nors įžeidęs. 
Jam atrodo, kad tai drąsu ir didvyriška. 

— Ką darėte, peržiūrėjusi rankraštį? 

— Paskambinau Ovenui, - atsakė ji ir trumpam užsimerkė, matyt, 
iš pykčio ant savęs. - Ir pasakiau: „Taip, puiki“, o tada liepiau Ralfui 
paimti prakeiktą knygą iš mano namų, padaryti dvi fotokopijas ir vie- 

ną nusiųsti Džeriui Valdgreivui, Oveno redaktoriui „Roperio Čardo“ 


— Kodėl neišsiuntėte rankraščio į leidyklą elektroniniu paštu? - pa- 
smalsavo Straikas. - Negi neturėjot jo atminties kortelėje? 

Elizabeta Tasel užgesino cigaretę į stiklinę peleninę, pilną nuorūkų. 

— Ovenas nenori atsisakyti senos elektrinės rašomosios mašinėlės, 
kuria sukūrė „Hobarto nuodėmę“. Nežinau, maivosi ar iš tikrųjų toks 
kvailas. Apie technologijas įspūdingai nieko nenutuokia. Gal ir norėjo 
pereiti prie skreitinuko, bet, matyt, nepavyko. Tik dar vienas būdas 
pridaryti keblumų kitiems. 

— O kodėl išsiuntėte rankraštį iškart dviem leidėjams? - paklausė 
Straikas, nors atsakymą jau žinojo. 

— Nes Džeriui Valdgreivui... nors jis - tikras angelas ir mieliausias 
žmogus leidybos versle, - atsakė ji, gurkšnodama kavą, - pastaruoju 
metu irgi pritrūko kantrybės taikstytis su Oveno užgaidomis. Naujau- 
sia Oveno knyga, išleista „Roperio Čardo“ leidyklos, nebuvo iš perka- 
miausių. Maniau, išmintinga apsidrausti. 

— Kada supratote, apie ką knyga iš tikrųjų? 

- Tą pačią dieną vakarop, - sugergždė Elizabeta. - Man paskambi- 
no Ralfas. Jis išsiuntė abi kopijas, paskui pervertė originalą. Paskam- 
bino man ir paklausė: „Liza, tu ją tikrai perskaitei?“ 

Straikas nesunkiai įsivaizdavo, kaip jaudindamasis skambina iš- 
blyškęs jaunasis sekretorius, kaip jis kaupė drąsą, kaip kankinamai 
svarstė su bendradarbe, kol pasiryžo. 

— Teko prisipažinti, kad neperskaičiau... skaičiau nestropiai, - su- 
murmėjo ji. - Jis pacitavo man kelias ištraukas, kurias buvau pralei- 
dusi, ir... 

Ji paėmė onikso žiebtuvėlį ir išsiblaškiusi spragsėjo juo, paskui pa- 
kėlė akis į Straiką. 

— Ką gi, buvau pametusi galvą. Paskambinau Kristianui Fišeriui, 
bet atsiliepė balso paštas, taigi palikau pranešimą, kad rankraštis, kurį 
nusiunčiau, - juodraštis, tegu jo neskaito, apsirikau, tegu kuo... kuo 
greičiau man jį g... grąžina. Paskui paskambinau Džeriui, bet irgi ne- 
sėkmingai. Jis man sakė, kad savaitgalį su žmona važiuos švęsti vestu- 
vių sukakties. Vyliausi, kad jis neturės laiko skaityti, todėl palikau jam 
maždaug tokią pat žinutę kaip Fišeriui. O tada paskambinau Ovenui. 

Ji prisidegė dar vieną cigaretę. Kai įkvėpė, plačios šnervės išsiplėtė; 
raukšlės apie burną pagilėjo. 

— Nespėjau nė poros žodžių ištarti, bet jei ir būčiau spėjusi, būtų 
buvę nesvarbu. Ovenas kiekvienam moka užkimšti burną. Buvo bai- 
siai savim patenkintas ir pasakė, kad turėtume drauge pavakarieniauti 
ir atšvęsti baigus romaną. Taigi apsivilkau, nuėjau į „Upės“ kavinę ir 
laukiau. Ovenas atėjo. Nė nevėlavo, o paprastai vėluoja. Tiesiog įplau- 
kė, be galo puikaus ūpo. Nuoširdžiai tikėdamas, kad pasielgė drąsiai ir 
nuostabiai. Prabilo apie ekranizaciją man nespėjus nė išsižioti. 

Ji išpūtė dūmus pro raudonas lūpas, sužaibavo juodomis akimis ir 
valandėlę atrodė tikra slibinė. 

— Kai pasakiau mananti, kad tai, ką jis parašė, niekšiška, pagiežinga 
ir nespausdintina, jis pašoko, nušveitė kėdę ir pratrūko rėkti. Įžeidęs 
mane kaip žmogų ir kaip specialistę, pareiškė, kad man trūksta drąsos 
jam atstovauti, todėl knygą išleisiąs pats - internete. Ir išlėkė, palikęs 
mane apmokėti sąskaitą. N... nors tai, - prunkštelėjo Elizabeta, - nie- 
ko nuo... nuosta... 

Susijaudinusi ji kosėjo dar smarkiau. Straikas pamanė, kad agentė 
iš tikrųjų gali uždusti. Jis kilstelėjo iš krėslo, bet ji rankos mostu atsisa- 
kė pagalbos. Galop, išraudusi, apsiašarojusi, ji sugergždė: 

— Padariau viską, ką galėjau, kad atitaisyčiau klaidą. Visas savait- 
galis prie jūros buvo sugadintas; nepaleidau iš rankų telefono, mėgin- 
dama prisiskambinti Fišeriui ir Valdgreivui. Rašiau Žinutę po Žinutės, 
įstrigusi tarp prakeiktų Gvidiano uolų, ten nėra ryšio... 

— Ar jūs kilusi iš ten? — šiek tiek nustebo Straikas, nes jos tarmėje 
Kornvalyje praleistos vaikystės aido neišgirdo. 

— Ten gyvena viena mano rašytojų. Pasakiau jai, kad kojos neiš- 
kėliau iš Londono ketverius metus, ir ji mane pasikvietė savaitgaliui. 
Norėjo man parodyti visas žavias vietas, aprašytas jos knygose. Kaip 
gyva nebuvau mačiusi tokio grožio, bet pajėgiau galvoti tik apie p-pra- 
keiktą „Bombyx Mori“, ką daryti, kad niekas jos neskaitytų. Negalėjau 
miegoti. Neradau sau vietos... Galop sekmadienį apie pietus atsišaukė 
Džeris. Savaitgalį jis niekur nevažiavo, tvirtina negavęs mano prane- 
šimų ir nusprendęs perskaityti tą velnio knygą. Buvo pasibjaurėjęs ir 
įtūžęs. Patikinau Džerį padarysianti viską, ką galiu, kad velnio knyga 

neišeitų... bet teko prisipažinti, kad ją pasiunčiau ir Kristianui, o tada 
Džeris numetė ragelį. 

- Jūs jam sakėte, kad Ovenas grasino paskelbti knygą internete? 

— Ne, nesakiau, - kimiai ištarė Elizabeta. - Meldžiau Dievo, kad 
grasinimas būtų tuščias, nes Ovenas nenutuokia, kaip dirbti kompiu- 
teriu. Bet man kėlė nerimą... - staiga ji nutilo. 

- Jums kėlė nerimą?.. - paklausė Straikas. 

Ji neatsakė. 

— Sumanymas pačiam išleisti knygą kai ką paaiškina, - nerūpestin- 
gai tarė Straikas. - Leonora sakė, kad tą naktį Kvainas pasiėmė savąjį 
rankraščio egzempliorių ir visus juodraščius. Svarsčiau, gal jis ketina 
juos sudeginti ar išmesti į upę, bet gali būti, kad pasiėmė galvodamas 
apie elektroninį leidinį. 

Ši žinia nuotaikos Elizabetai Tasel nepataisė. 

- Jis turi meilužę, - iškošė ji pro sukąstus dantis. - Jie susipažino 
per literatūrinio meistriškumo paskaitas. Savo kūrinius ji skelbia in- 
ternete. Apie ją man papasakojo pats Ovenas - bandė sudominti jos 
sumautomis erotinėmis fantazijomis. 

— Neskambinote jai? - paklausė Straikas. 

— Tiesą sakant, skambinau. Norėjau ją išgąsdinti, pasakyti, kad, jei 
Ovenas bandys ją įkalbėti pakeisti formatą ar parduoti knygą interne- 
tu, ji tikriausiai irgi bus paduota į teismą kaip bendrininkė. 

— Ką ji atsakė? | 

- Ji tyli. Skambinau kelis kartus. Gal pasikeitė numerį, nežinau. 

— Ar negalėčiau užsirašyti jos kontaktinių duomenų? - paklausė 
Straikas. 

— Jos kortelę turi Ralfas. Liepiau jam paskambinti. Ralfai! - subau- 
bė Elizabeta. 

- Jis dar vedžioja Dabitą! - baikščiai sucypė už durų sekretorė. 

Elizabeta Tasel išvertė akis ir sunkiai atsistojo. 

- Beprasmiška prašyti jos ką nors rasti. 

Kai durys už agentės nugaros užsitrenkė, Straikas iškart atsistojo, 
apėjo stalą ir pasilenkė apžiūrėti kritusios į akis nuotraukos ant sie- 
nos. Ją užstojo dviejų dobermanų portretas ant knygų lentynos, jį teko 
nukelti. 

Straiką sudominusi nuotrauka buvo A4 formato, spalvota, bet iš- 
blukusi. Iš keturių įamžintų žmonių drabužių atrodė, kad nuotrau- 
ka daryta mažiausiai prieš dvidešimt penkerius metus prie šito paties 
pastato. Elizabeta, vienintelė moteris iš grupės, tebebuvo atpažįstama, 
stambi, negraži, ilgais tamsiais vėjo sutaršytais plaukais, jos nė kiek 
negražinančia rožine su žalsvai mėlynais raštais suknele pažemintu 
liemeniu. Jai iš vienos pusės stovėjo lieknas neapsakomo grožio švie- 
siaplaukis, iš kitos — neaukštas, išgeltęs, surūgęs vyriškis per didele 
tokiam kūnui galva. Straikas pamanė jį kažkur jau matęs, gal laikraš- 
čiuose, gal per televizorių. Už šio neatpažinto, bet, ko gero, garsaus 
žmogaus stovėjo daug jaunesnis Ovenas Kvainas. Aukščiausias, su- 
glamžytu baltu kostiumu ir irokėziška šukuosena. Straikui jis priminė 
nutukusį Deividą Bovį. 

Durys ant gerai suteptų vyrių atsidarė. Straikas nebandė slėpti, ką 
daro, ir atsisuko į agentę, laikančią popieriaus lapą. 

- Čia Flečeris, - tarė ji, žiūrėdama į šunų nuotrauką jo rankoje. - 
Pernai pastipo. 

Jis vėl padėjo šunų nuotrauką ant lentynos. 

— A, - suvokė Elizabeta Tasel, - jūs žiūrėjote į kitą nuotrauką. 

Ji priėjo prie išblukusios fotografijos, atsistojo šalia Straiko, ir jis 
spėjo, kad ji beveik šešių pėdų aukščio. Kvepėjo cigaretėmis „John 
Player Specials“ ir kvepalais „Arpege“. 

— Nusifotografavome tą dieną, kai atidariau agentūrą. Čia trys pir- 
mieji mano klientai. 

— Kas jis? — parodė į šviesiaplaukį gražuolį Straikas. 

— Džozefas Nortas. Pats talentingiausias iš trijulės. Deja, mirė 
jaunas. 

— O šis?.. 

— Maiklas Fankortas, kas gi daugiau, - nustebusi atsakė ji. 

— Iškart pamaniau, kad matytas. Jūs vis dar jam atstovaujat? 

— Ne! Maniau... 

Jis išgirdo neištartą sakinio pabaigą: „Maniau, visi tai žino.“ Pa- 
sauliai pasauliuose: turbūt visas literatūrinis Londonas iš tikrųjų žino, 
kodėl garsusis Fankortas nebėra jos klientas, tik Straikas nežino. 

— Kodėl su juo nebedirbate? - paklausė jis ir vėl atsisėdo. 

Ji per stalą pastūmė jam lapą; tai buvo vizitinės, rodos, prastos ir 
purvinos, fotokopija. 

— Prieš daugelį metų teko rinktis Maiklą arba Oveną, - tarė ji. - Ir 
aš kaip paskutinė k... kvailė... - ji vėl užsikosėjo, - pasirinkau Oveną, — 
sukriokė gomuriniu balsu. - Čia visi kontaktiniai Katrinos Kent duo- 
menys, kuriuos turiu, - ryžtingai pridūrė, užkirsdama kelią tolesniam 
pokalbiui apie Fankortą. 

— Ačiū, - padėkojo jis, lankstydamas popierėlį, paskui įsikišo jį į 
piniginę. - Gal žinote, kiek laiko Kvainas su ja susitikinėja? 

— Jau senokai. Jis vedasi ją į pobūvius, o Leonora sėdi namie su 
Orlanda. Visiškai neturi gėdos. 

— Nenumanote, kur jis galėtų slėptis? Leonora sakė, kad visais ki- 
tais kartais jį suieškodavote... 

— Aš jo neieškau, - atkirto Elizabeta. - Maždaug po savaitės Ove- 
nas man skambina ir prašo avanso - taip jis vadina pinigus, kurių nie- 
kada negrąžina, - kad sumokėtų už minibarą. 

— O jūs sumokate, tiesa? - paklausė Straikas. 

Ji vyptelėjo, lyg pripažindama gėdingą silpnybę, bet atsakymas 
buvo netikėtas: 

— Matėt Orlandą? 

- Ne. 

Ji žiojosi paaiškinti, bet apsigalvojo ir tepasakė: 

— Mudu su Ovenu pažįstami šimtą metų. Buvome geri draugai... 
kadaise, - pridūrė karčiai. 

— Kokiuose viešbučiuose jis apsistodavo anksčiau? 

- Visų neprisimenu. Kartą Kensingtono „Hiltone“. „The Danubius“ 
Šventojo Jono Miškuose. Dideliuose beveidžiuose viešbučiuose su vi- 
sais žemiškais patogumais, kurių jis negali gauti namie. Ovenas - ne 
bohemos žmogus, išskyrus požiūrį į higieną. 

— Jūs gerai pažįstate Kvainą. Kaip manote, ar jis kartais ne... 

— „„iškrėtė kokios kvailystės? - su pašaipa užbaigė sakinį Elizabe- 
ta. - Žinoma, ne. Jam nė į galvą neateitų palikti pasaulį be tokio geni- 
jaus kaip Ovenas Kvainas. Ne, jis kur nors laužo galvą, kaip atkeršyti 
mums visiems, baisiausiai pasipiktinęs, kad jo neieško visa šalis. 

- Jis tikisi, kad bus ieškomas, nors nuolat pabėga iš namų? 

— O taip, - atsakė Elizabeta. - Kaskart dingdamas tikisi, kad jo pa- 
vardė atsidurs laikraščių antraštėse. Visa bėda, kad, kai Ovenas taip 
pasielgė pirmą kartą prieš daug metų po ginčo su pirmuoju savo re- 
daktoriumi, jam pavyko. Kilo šioks toks sąmyšis, pasirodė straipsnių 
laikraščiuose. Nuo to laiko jis gyvena viltimi, kad triuką pavyks pa- 
kartoti. 

— Žmona įsitikinusi, kad jis pasius, jei ji praneš policijai. 

- Nežinau, kodėl jai taip atrodo, - tarė Elizabeta ir išsitraukė dar 
vieną cigaretę. - Ovenas mano, kad tokio svarbaus asmens kaip jis 
valstybė mažų mažiausiai turėtų ieškoti su sraigtasparniais ir pėdse- 
kiais šunimis. 

— Ką gi, ačiū, kad skyrėte man laiko, - tarė Straikas, ruošdamasis 
stotis. - Malonu, kad sutikote mane priimti. 

Elizabeta Tasel ištiesė ranką ir pasakė: 

— Nereikia perdėti. Noriu jūsų kai ko paprašyti. 

Jis kantriai laukė. Buvo aišku, kad ji nepratusi prašyti paslaugų. Eli- 
zabeta valandėlę tylėdama rūkė, paskui vėl slopiai užsikosėjo. 

— Šita... šita istorija su „Bombyx Mori“ padarė man daug žalos, - 
pagaliau sugargė. - Mano kvietimas į „Roperio Čardo“ leidyklos jubi- 
liejinį pobūvį šį penktadienį atšauktas. Du mano klientų rankraščiai, 
kuriuos pateikiau svarstyti, grąžinti be jokių paaiškinimų. Jau neri- 
mauju dėl paskutinės vargšo Pinkelmano knygos, - ji parodė į senuko 
vaikų rašytojo nuotrauką ant sienos. - Sklando šlykštūs gandai, kad 
buvau susimokiusi su Ovenu; kad užsiundžiau jį naujaip atpasakoti 
seną skandalą, susijusį su Maiklu Fankortu; neva kursčiau vaidą, kad 
pakelčiau šitos knygos kainą. Jums teks susirasti visus Oveno pažįsta- 
mus, - ji priėjo prie reikalo, - ir būčiau labai dėkinga, jei galėtumėte 
jiems - ypač Džeriui Valdgreivui, jei su juo susitiksite, - pasakyti, kad 
aš nenutuokiau, apie ką romanas. Niekada niekam, juolab Kristianui 
Fišeriui, nebūčiau jo parodžiusi, jei ne liga. Aš... - ji sudvejojo, - viso 
labo pasielgiau neapdairiai. 

Tai štai kodėl ji taip norėjo su juo susitikti. Pagrįstas prašymas už 
dviejų viešbučių ir meilužės adresus. 

- Pasitaikius progai būtinai pasakysiu, - atsistojo Straikas. 

— Ačiū, - kimiai atsakė ji. - Jus išlydėsiu. 

Išėjusius iš kabineto juos pasitiko klaikus lojimas. Pasivaikščiojęs 
su senuoju dobermanu grįžo Ralfas. Šlapi jo plaukai buvo sušukuoti 
atgal. Jis iš paskutiniųjų stengėsi nulaikyti šunį žilsvu snukiu, urzgiantį 
ant Straiko. 

- Jis nemėgsta svetimų, - abejingai ištarė Elizabeta Tasel. 

- Kartą įkando Ovenui, - išdrįso įsiterpti Ralfas, lyg Straikui nuo 
tokios žinios būtų lengviau susitaikyti su akivaizdžiu šuns noru su- 
draskyti jį į gabalus. 

— Taip, - patvirtino Elizabeta Tasel, - gaila... 

Bet ją vėl ištiko gargždaus, dusulingo kosulio priepuolis. Kiti trys 
tylėdami laukė, kol ji atsigaus. 

— Gaila, kad nepapjovė, - galop prašvokštė ji. - Visi būtume išven- 
gę daugybės nemalonumų. 

Agentės pavaldiniai neteko žado. Straikas paspaudė jai ranką ir at- 
sisveikino. Durys užsitrenkė dobermanui tebeurzgiant. 

Ar ponas Aikštingasis čia, šeimininkėle? 


William Congreve, „Toks yra pasaulis“ 


Sustojęs lietaus užlietos gatvės gale, Straikas paskambino Robinai, bet 
jos numeris buvo užimtas. Atsišliejęs į šlapią sieną, pasistatęs palto 
apykaklę, jis kas kelias sekundes spaudė „perskambinti“ Akys užkliu- 
vo už mėlynos lentos ant namo priešais, įamžinusios ledi Otolainos 
Morel, literatūrinio salono šeimininkės, atminimą. Be abejo, tarp tų 
sienų kadaise buvo aptarinėjami ir nešvankūs aliuzijų romanai. 

— Sveika, Robina, - tarė Straikas, kai toji pagaliau atsiliepė. — 
Vėluoju. Ar gali paskambinti Ganfriui ir perduoti, kad rytoj tvirtai 
susitariau susitikti su objektu? Ir pasakyk Karolainai Ingles, kad 
nieko naujo neįvyko, bet rytoj pats jai paskambinsiu ir pranešiu 
naujienas. 

Pakeitęs grafiką, jis padiktavo jai viešbučio „The Danubius“ adre- 
są Šventojo Jono Miškuose ir paprašė išsiaiškinti, ar ten neapsistojęs 
Ovenas Kvainas. 

— Kaip sekasi su „Hiltonais“? 

— Prastai, - atsakė Robina. - Beliko du. - Kol kas nieko nepešiau. 
Jei jis kuriame nors iš jų, tai arba svetima pavarde, arba nusigrimavęs, 
arba personalas išsiblaškęs, gali būti ir taip. Tokio Žmogaus nepastebė- 
ti sunku, ypač jei jis vilki tuo apsiaustu. 

— Kensingtono „Hiltoną“ patikrinai? 

— Taip. Nieko. 

— Tiek to, gavau naujos informacijos apie jo meilužę Katriną Kent, 
pačią leidžiančią knygas. Galbūt vėliau pas ją užsuksiu. Šiandien po 

pietų negalėsiu atsakyti į telefono skambučius - stebiu panelę Brokl- 
herst. Atsiųsk žinutę, jei ko prireiks. 

— Gerai. Sėkmingai stebėti. 

Bet popietė buvo nuobodi ir nevaisinga. Straikas sekė nemažą algą 
gaunančią asmeninę sekretorę, nes jos pernelyg įtarus viršininkas ir 
meilužis manė, kad ji ne tik miega su konkurentu, bet ir atskleidė tam 
komercinių paslapčių. Tačiau panelė Broklherst, tvirtindama, kad lais- 
vos popietės jai reikia depiliacijai, manikiūrui ir soliariumui, nes nori 
būti patrauklesnė meilužiui, matyt, nemelavo. Straikas beveik keturias 
valandas laukė ir stebėjo spa grožio salono fasadą pro lietaus aptaškytą 
„Nero“ kavinės langą, siutindamas mamytes su vežimėliais, ieškančias, 
kur prisėsti paliežuvauti. Galop pasirodė panelė Broklherst. Ruda kaip 
padažas ir, matyt, beveik visai beplaukė nuo kaklo iki kojų. Straikas 
žengė kelis žingsnius įkandin ir pamatė, kaip ji šmurkštelėjo į taksi. Jai 
dar nedingus iš akių, Straikui per stebuklą (juk lijo) pavyko susistab- 
dyti kitą taksi, bet ramus persekiojimas automobilių ir lietaus srautais 
užtvenktomis gatvėmis baigėsi, kaip jis ir nuspėjo iš kelio krypties, 
prie įtariojo viršininko namo. Straikas, visą laiką slapta fotografavęs, 
užmokėjo taksistui ir nusprendė, kad darbo diena baigta. 

Buvo dar tik keturios, saulė leidosi, nesibaigiantis lietus buvo vis 
šaltesnis. Restoranėlio, pro kurį ėjo Straikas, lange švietė Kalėdų ži- 
"buriai, ir jis mintimis jau trečią kartą per trumpą laiką atsidūrė paš- 
nibždomis jį kviečiančiame Kornvalyje. Kiek laiko jo nebuvo tame 
gražiame pajūrio miestelyje, kuriame prabėgo ramiausi vaikystės me- 
tai? Ketverius, penkerius metus? Su teta ir dėde Straikas susitikdavo 
kaskart, kai juodu, pasak jų drovaus posakio, išsiruošdavo į Londoną, 
apsistodavo pas jo seserį Liusę ir mėgaudavosi sostine. Pastarąjį kar- 
tą Straikas nusivedė dėdę į stadioną žiūrėti „Arsenalo“ rungtynių su 
„Manchester City. 

Kišenėje suvibravo telefonas. Robina, kaip paprastai tiksliai vykdy- 
dama nurodymus, užuot skambinusi, atsiuntė jam žinutę. 


Ponas Ganfris prašo susitikti rytoj jo kontoroje 10, nori kai ką 
pranešti. Rx 


Ačiū, - atsakė Straikas. 

Jis nepripažino bučinių simbolių, nebent siųsdamas pranešimą se- 
seriai ar tetai. 

Metro ėmė svarstyti, ką darys toliau. Iš galvos nėjo Oveno Kvaino 
dingimas; lyg ir irzo, lyg ir susidomėjo, kad rašytojas nesugaunamas. 
Išsitraukė iš piniginės popieriaus lapą, duotą Elizabetos Tasel. Po pa- 
varde „Katrina Kent“ buvo daugiaaukščio Fulame adresas ir mobiliojo 
numeris. Išilgai vizitinės apatinio pakraščio buvo išspausdinta: „Ne- 
priklausoma rašytoja“. 

Kai kuriuos Londono rajonus Straikas buvo išnaršęs ne blogiau už 
taksi vairuotojus. Vaikystėje į tikrai prašmatnius rajonus jis neprasi- 
skverbė, bet su velione amžina bastūne motina buvo gyvenęs daugelyje 
kitų sostinės vietų: paprastai neteisėtai apgyventuose arba savivaldy- 
bės išlaikomuose namuose, bet kartais, jei trumpalaikis meilužis turė- 
davo pinigų, sąlygos būdavo ir padoresnės. Vietą, kur gyvena Katrina 
Kent, jis žino: Klemento Atlio Korte stovėjo seni savivaldybės daugia- 
bučiai, daugelis parduoti privatiems asmenims. Bjaurūs kvadratiniai 
plytų daugiaaukščiai su balkonais kiekviename aukšte stovėjo vos per 
kelis šimtus metrų nuo milijoną svarų kainuojančių Fulamo namų. 

Namie Straiko niekas nelaukė, o po ilgos popietės su kava ir pyra- 
gaičiais jis buvo sotus. Užuot sėdęs į Šiaurinės linijos traukinį, Apygar- 
dos linijos traukiniu jis nuvažiavo į Vakarų Kensingtoną ir prieblan- 
doje nužingsniavo Nort Endo gatve pro neatlaikiusius krizės indiškus 
restoranėlius ir parduotuvytes užkaltais langais. Prie ieškomų daugia- 
bučių Straikas priėjo jau sutemus. 

Stafordo Kripso daugiaaukščiai buvo arčiausiai prie pagrindinės 
gatvės, tiesiai už žemo šiuolaikiško medicinos centro. Savivaldybės 
butus projektavęs architektas, turbūt apsvaigintas socializmo idėjų, 
kiekvienam numatė po balkonėlį. Gal įsivaizdavo laimingus gyvento- 
jus, auginančius palangės dėžutėse gėles ir persilenkusius per turėklus 
linksmai besisveikinančius su kaimynais? Deja, visuose aliai vieno 
aptvertuose stačiakampiuose balkonėliuose, išsikišusiuose iš išorinės 
sienos, gyventojai laikė šlamštą: juose, neapsaugoti nuo lietaus ir snie- 
go, kiūksojo seni čiužiniai, vežimėliai, virtuviniai prietaisai, purvinų 
drabužių krūvos, lyg kas būtų skersai perpjovęs spintas, kad visi ma- 
tytų, kas viduje. 

Prie didžiulių plastikinių šiukšlių dėžių rūkanti šutvė vaikinų, vil- 
kinčių striukėmis su gobtuvais, vertinamai nužvelgė einantį pro šalį 
Straiką. Jis buvo aukštesnis ir platesnių pečių už juos visus. 

— Galinga spinta, - išgirdo Straikas vieno jų žodžius, jau įėjęs į 
laiptinę su neišvengiamai neveikiančiu liftu ir pasukęs prie betoninių 
laiptų. 

Katrinos Kent butas buvo ketvirtame aukšte, ir patekti į jį galėjai 
tik iš kiaurai perpučiamos plytinės galerijos, juosiančios visą pastatą. 
Straikui neprasprūdo pro akis, kad Katrina, priešingai nei kaimynai, 
pasikabinusi ant langų tikras užuolaidas. Jis pabarbeno į duris. 

Niekas neatsiliepė. Jei Ovenas Kvainas ir čia, jis pasiryžęs neišsi- 
duoti: šviesa nedega, neatrodo, kad kas judėtų. Pro gretimas duris iš- 
kišo galvą pikta moteris su cigarete dantyse, tiriamai nužvelgė Straiką 
ir beveik juokingai greitai šmurkštelėjo atgal. 

Galerijoje švilpavo šaltas vėjas. Straiko paltas žvilgėjo nuo lietaus 
lašų, bet vienplaukė jo galva atrodo kaip paprastai; trumpos standžios 
jo garbanos lietaus nebijo. Giliai įsikišo rankas į kišenes ir užčiuopė 
kietą voką, kurį buvo pamiršęs. Lemputė prie Katrinos Kent laukujų 
durų buvo sudaužyta, todėl Straikas nupėdino pro dvejas duris iki ki- 
tos, degančios, ir atplėšė sidabrišką voką. 


Ponas ir ponia 

Maiklai Elkotai 
maloniai kviečia Jus 

į dukters Robinos Venecijos vestuves 
su ponu Matju Džonu Kanlifu. 
Sutuoktuvės vyks šeštadienį, 
2011 mety sausio 8 dieną, 
antrą valandą 
Skaisčiausiosios Mergelės Marijos 

bažnyčioje Maseme, 


pokylis - viešbutyje „Swinton Park“. 

Kvietimas buvo įsakmus it karinis įsakymas: vestuvės vyks taip, 
kaip nurodyta anksčiau. Juodu su Šarlote nesulaukė to meto, kai pri- 
dera siuntinėti standžius kreminius kvietimus su žvilgiai juodu kursy- 
vu išgraviruotu tekstu. 

Straikas vėl įsikišo į kišenę kvietimą ir grįžo prie neapšviestų Ka- 
trinos durų laukti. Susimąstęs spoksojo į tamsią Lilio gatvę, ja slinko 
marios rubino ir gintaro spalvų tolimųjų bei artimųjų žibintų šviesų ir 
atspindžių. Apačioje vaikinai su gobtuvais susispietė į krūvą, išsisklai- 
dė ir persigrupavo jų susirinkus daugiau. 

Pusę septynių visa šutvė nugurėjo nuo pastato. Straikas lydėjo juos 
akimis, kol jie beveik dingo iš akių; tą akimirką prieš juos išniro mo- 
teris. Kai ją užliejo gatvės žibinto šviesa, Straikas išvydo juodą skėtį, o 
po juo - ryškiai rudų plaukų kupetą. 

Ji ėjo, nuolat atmesdama atgal tankias garbanas, pasvirusi į šoną, 
nes vienoje rankoje laikė tik skėtį, o kitoje nešėsi du sunkius maišelius 
su pirkiniais, bet iš toli vis tiek darė malonų įspūdį: akį traukė vėjo 
taršomi plaukai, o kojos iš po laisvo apačioje palto atrodė grakščios. Ji 
artinosi betonuotu kiemeliu nenutuokdama, kad iš ketvirto aukšto jis 
ją stebi, paskui dingo laiptinėje. 

Po penkių minučių ji pasirodė galerijoje, kur laukė Straikas. Iš arti 
krito į akis, kaip paltas, aptempęs putlų it obuolys liemenį, plėšia sa- 
gas. Straiką ji pastebėjo tik iš dešimties metrų atstumo, nes ėjo nulei- 
dusi galvą, bet kai ją pakėlė, jis išvydo raukšlėtą pabrinkusį veidą, daug 
vyresnį, negu tikėjosi. Ji staiga sustojo ir aiktelėjo. 

— Tu! 

Straikas suprato, kad ji mato tik siluetą, nes lemputė sudaužyta. 

- Šūdžiau prakeiktas! 

Maišeliai su pirkiniais nukrito ant betoninių grindų, dzingtelėjo 
duždamas stiklas: ji puolė jį, mojuodama kumščiais. 

— Šūdžiau tu, šūdžiau, niekada tau neatleisiu, niekada, dink iš čia! 

Straikas buvo priverstas atmušti keletą įnirtingų smūgių ir per 
žingsnį atsitraukti. Moteris spiegė, bergždžiai stengdamasi palaužti 
buvusio boksininko pasipriešinimą ar bent stipriai jam užtvoti. 

— Na, palauk... Pipa tave nudės, šūdžiau... tik palauk... 

Kaimynės durys atsidarė, ant slenksčio stovėjo moteris su cigarete 


dantyse. 

— Ei! - šūktelėjo ji. 

Iš jos prieškambario Straikui ant veido plūstelėjo šviesa. Rudaplau- 
kė lyg aiktelėjo, lyg riktelėjo ir pasitraukė atbula. 

— Ko čia rėkiat, po perkūnais? - reikliai paklausė kaimynė. 

- Klaidingai nustatyta asmens tapatybė, - maloniai paaiškino 
Straikas. 

Kaimynė užtrenkė duris, ir seklys su užpuolike vėl paskendo tam- 
soje. 

— Kas jūs? - sušnibždėjo ši. - Ko norit? 

— Jūs - Katrina Kent? 

- Ko jūs norit? - staiga ji persigando. - Jei jūs dėl to, apie ką pama- 
niau, žinokit, aš čia niekuo dėta! 

— Atleiskit, nesupratau? 

- Tai kas jūs, po galais? — paklausė ji, regis, dar labiau išsigandusi. 

— Kormoranas Straikas, privatus seklys. 

Jis seniai nustojo stebėtis žmonių, kurie netikėtai išvysdavo jį prie 
savo durų, elgesiu. Katrinos reakcija - bežadė tyla - buvo įprasta. Ji 
ėmė trauktis nuo jo ir vos nepargriuvo, užkliuvusi už savo pirkinių. 

— Kas užsiundė ant manęs seklį? Jinai, tiesa? - nuožmiai paklausė. 

— Aš pasamdytas rasti rašytoją Oveną Kvainą, - tarė Straikas. - Jis 
dingo beveik prieš dvi savaites. Žinau, jūs jo draugė... 

— Kur ne, - atšovė ji ir pasilenkė pakelti pirkinių; jie niūriai žvang- 
telėjo. - Galite jai tai perduoti. Tegul jį pasiima. 

- Jūs jam jau ne draugė? Ir nežinote, kur jis? 

— Man nusispjaut, kur jis. 

Ant akmeninės galerijos sienelės išdygo išdidi katė. 

— Gal galėčiau jūsų paklausti, kada pastarąjį kartą... 

— Ne, negalėtumėt, - atkirto ji ir piktai mostelėjo ranka. 

Vienas maišelis švystelėjo, ir Straikas krūptelėjo pamanęs, kad 
katė, jau susilyginusi su Katrina, tuoj nugarmės nuo iškyšos žemyn. 
Bet katė sušnypštė ir nušoko. Katrina greitai, pagiežingai spyrė jai. 

— Prakeiktas padaras! - tarė ji. Katė nudūmė. - Prašom pasitraukti. 
Man reikia patekti į butą. 

Praleisdamas moterį jis pasitraukė per kelis žingsnius nuo durų. Ji 
niekaip negalėjo rasti rakto. Valandėlę nesmagiai tapšnojo per kiše- 
nes, laikydama pirkinius, kol galop buvo priversta pasidėti maišelius 
prie kojų. 

— Ponas Kvainas dingo, susivaidijęs su agente dėl naujausios savo 
knygos, - pasakė Straikas, kol Katrina grabaliojosi paltą. - Gal jūs kar- 
tais... 

- Šiku ir tapšnoju ant jo knygos, - drėbė ji ir pridūrė: — Aš jos nė 
neskaičiau. 

Jos rankos drebėjo. 

— Ponia Kent... 

— Panele, - pataisė ji. 

— Panele Kent, pono Kvaino žmona sako, kad į namus jo ieškoti 
buvo atėjusi moteris. Iš apibūdinimo atrodo... 

Katrina Kent rado raktą, bet netyčia jį išmetė. Straikas pasilenkė jo 
pakelti; ji išplėšė raktą jam iš rankų. 

— Nesuprantu, apie ką kalbate. 

— Nebuvote praėjusią savaitę užsukusi pas jį į namus jo ieškodama? 

— Juk sakiau, nežinau, kur jis, nežinau nieko, - atkirto ji, įgrūdo 
raktą į rakto skylutę ir pasuko. Čiupo abu maišelius, vienas vėl niūriai 
žvangtelėjo. Iš vietos ūkinių prekių parduotuvės, pamatė Straikas. 

- Rodos, sunkus. 

— Bakelio plūdė sugedo, - nuožmiai atkirto ji. 

Ir užtrenkė duris jam prieš nosį. 

VERDONAS. Mes kausimės. 
KLERMONAS. Kaukitės, kiek norit, ponai, bet netrukus... 


Francis Beaumont, Philip Massinger, 
„Mažasis prancūzų advokatas“ 


Kitą rytą Robina išėjo iš metro, spausdama nereikalingą skėtį, supra- 
kaitavusi ir nesmagi. Po daugybės lietingų dienų, kai metro trauki- 
niuose trenkdavo drėgnais drabužiais, šaligatviai būdavo slidūs, o lan- 
gai nuolat aplyti, giedras ir sausas oras ją užklupo netikėtai. Kitus būtų 
puikiai nuteikęs atokvėpis po liūčių ir žemų pilkų debesų, bet Robina 
anaiptol nenudžiugo. Ji smarkiai susiginčijo su Matju. 

Atidariusi stiklines duris, ant kurių buvo išgraviruotas Straiko var- 
das ir profesija, ji beveik pajuto palengvėjimą, nes viršininkas užsida- 
ręs kabinete kalbėjosi telefonu. Turi susitvardyti, kol jis jos nepamatė, 
nes vakar vakare dėl jo ir ginčytasi. 

— Pakvietei jį į vestuves? - piktai paklausė Matju. 

Ji būgštavo, kad Straikas vakare gali užsiminti apie kvietimą ir, jei 
pirmiau neperspės Matju, šis išgieš apmaudą ant Straiko. 

— Nuo kada dalijame kvietimus vienas kitam nepasakę? - paklausė 
Matju. 

- Norėjau tau pasakyti. Maniau, užsiminiau, - Robina supyko ant 
savęs: ji niekada nemeluodavo Matju. - Jis mano viršininkas, jis tikisi, 
kad bus pakviestas! 

Dar vienas melas; ji beveik neabejojo, kad Straikui vis tiek, 

— Žinai, tiesiog norėčiau, kad jis dalyvautų, - pridūrė Robina; šį 
kartą sakė tiesą. 

Ji troško, kad darbas, už kurį įdomesnio nebuvo dirbusi, priartėtų 
prie asmeninio gyvenimo, bet kol kas nesisekė. Norėjo sujungti juos 
į vieną visumą ir pamatyti Straiką vestuvėse, pritariantį (pritariantį? 
Kodėl jis turėtų pritarti?) jos sprendimui tekėti už Matju. 

Ji numanė, kad Matju neapsidžiaugs, bet vylėsi, kad abu vyrai iki 
to laiko bus susipažinę ir susidraugavę; ne jos kaltė, kad taip nenutiko. 

- O koks kilo skandalas, kai norėjau pakviesti Sarą Šadlok, - pasa- 
kė Matju. 

— Ką gi pakviesk! - supyko Robina, tai buvo smūgis žemiau juos- 
tos. - Nors vargu ar tai tas pats... Kormoranas niekada nebandė įsivi- 
lioti manęs į lovą... kas čia per prunkštimas? 

Juodu riejosi kaip reikiant, o tada paskambino Matju tėvas ir pa- 
sakė, kad keistas ūžimas galvoje, kuriuo nuo praėjusios savaitės skun- 
džiasi Matju motina, buvęs mikroinsultas. Tada juodu su Matju su- 
vokė, kad rietis dėl Straiko nelabai gražu, ir surūgę nuėjo gulti, lyg ir 
susitaikę, bet abiem širdyje virė, ir Robina tai suprato. 

Straikas iš kabineto išniro beveik vidurdienį. Šiandien dėvėjo ne 
kostiumą, o nešvarų skylėtą nertinį, džinsus ir sportbačius. Veidas 
buvo apšepęs, tokie šeriai išdygdavo per parą. Užmiršusi savo rūpes- 
čius, Robina išplėtė akis: niekada, net tomis dienomis, kai Straikas na- 
kvodavo biure, į valkatą panašus jis nebuvo. 

— Skambinau keliems žmonėms dėl Ingles bylos ir gavau kelis tele- 
fono numerius Longmanui, - pasakė Robinai Straikas ir padavė sena- 
madiškus rudo kartono aplankus, ant jų nugarėlės buvo ranka užrašy- 
tas eilės numeris. 

Tokius jis naudodavo Ypatingųjų tyrimų skyriuje, tokiuose vis dar 
kaupdavo duomenis. 

— Ar tu... tyčia taip .apsitaisei? - paklausė ji, spoksodama į riebalų 
dėmes ant džinsų kelių. 

— Taip. Dėl Ganfrio. Ilga istorija. 

Kol Straikas abiem plikė arbatos, juodu aptarė trijų einamųjų bylų 
padėtį. Robina sužinojo naujausius duomenis ir klausimus, prie kurių 
dar reikia padirbėti. 

— O kaip sekasi ieškoti Oveno Kvaino? - paklausė Robina, imdama 
puodelį. - Ką sakė jo agentė? 

Straikas atsisėdo ant sofos (ši įprastai pirstelėjo) ir su visomis smul- 
kmenomis išklojo jai apie pokalbį su Elizabeta Tasel ir apsilankymą 
pas Katriną Kent. 

— Galvą guldau, iš pradžių ji mane palaikė Ovenu. 

— Tu ne toks apkūnus, - nusijuokė Robina. 

— Ačiū, Robina, - sausai atsiliepė jis. - Supratusi, kad aš ne Kvainas, 
bet dar nežinodama, kas aš, ji pareiškė: „Aš niekuo dėta.“ Tu ką nors 
supranti“ 

— Ne... bet, - droviai pridūrė Robina, - vakar kai ką sušniukštinėjau 
apie Katriną Kent. 

— Kaip? - nustebo Straikas. 

— Juk sakei, kad ji pati spausdina savo kūrinius, - priminė jam 
Robina, - todėl nusprendžiau panaršyti internete, pažiūrėti, ką rasiu, 
ir... - du kartus spragtelėjusi pelę ji atidarė reikiamą puslapį, - aptikau 
jos tinklaraštį. 

- Šaunuolė! - pagyrė Straikas, džiaugsmingai kildamas nuo sofos, 
apėjo stalą ir atsistojęs ėmė skaityti Robinai per petį. 

Mėgėjos sukurtas tinklalapis vadinosi „Mano literatūrinis gyve- 
nimas, buvo papuoštas žąsies plunksnų piešiniais ir labai gražia Ka- 
trinos nuotrauka, Straiko nuomone, daryta prieš gerus dešimt metų. 
Tinklaraštį sudarė pranešimų, išdėstytų pagal datą kaip dienoraštis, 
sąrašas. 

— Daug rašoma apie konservatyvius leidėjus, kurie neatpažintų ge- 
ros knygos net gavę ja per galvą, - Robina lėtai slinko puslapiu, kad jis 
susidarytų įspūdį. — Ji parašė tris romanus, pasak jos, maginės eroti- 
nės fantastikos seriją „Melinos saga“. Juos galima parsisiųsti ir skaityti 
skaitykle „Kindle“. 

— Nebenoriu vėl skaityti prastų knygų, - tarė Straikas. - Užteko tų 
„Brolių Balbatų“. Apie Kvainą ji nieko nerašo? 

— Per akis, - atsakė Robina, - jei manysime, kad jis tas, kurį ji vadi- 
na Garsiuoju Rašytoju, sutrumpintai GR. 

— Abejoju, kad ji miega iškart su dviem rašytojais, - tarė Straikas. - 
Matyt, kalbama apie jį. Tačiau „garsusis“ - šiek tiek perdėta. Buvai 
girdėjusi apie tokį Kvainą iki susitikimo su Leonora? 

- Ne, - prisipažino Robina. - Štai apie jį, žiūrėk, lapkričio antrąją. 

Šivakar įdomiai pasikalbėjau su GR apie siužetą ir 
pasakojimą, be abejo, tai skirtingi dalykai. Tiems, kurie 
nežino: siužetas - tai kas vyksta, pasakojimas - tai kiek 
parodai skaitytojui ir kaip. 

Pavyzdys iš mano antrojo romano „Melinos auka“. 

„Jiems einant Harderelo miško link, Lendoras pakėlė 
gražią galvą pažiūrėti, ar dar toli. Jo treniruotas kūnas, 
tobulinamas jodinėjant ir šaudant iš lanko...“ 


— Slink aukštyn, - liepė Straikas, - pažiūrėk, ką dar rasim apie 
Kvainą. 


Taigi GR skambina, kad negali su manim susitikti (ir vėl). 
Dėl šeiminių aplinkybių. Ką galiu pasakyti? Tik tiek, kad 
suprantu. Kai pamilome vienas kitą, žinojau, kad bus 
nelengva. Negaliu atvirai paaiškinti koks čia reikalas, 
tepasakysiu, kad jis nepalieka nemylimos žmonos dėl 
Trečiosios Šalies. Tai ne jo ir ne Trečiosios Šalies kaltė. 
Žmona jo nepaleis, nors taip visiems būtų geriausia, taigi 
mudu kartais jaučiamės kaip Skaistykloje. 

Žmona žino apie mane, bet apsimeta nežinanti. 
Neįsivaizduoju, kaip ji gali gyventi su vyru, kurio širdis 
priklauso kitai, nes aš taip negalėčiau. GR sako, kad jai 

"Trečioji šalis svarbesnė už viską, net už jį. Keista, kaip dažnai 
Rūpestis slepia baisų Savanaudiškumą. 

Kai kas pasakys, kad aš pati kalta: pamilau vedusį vyrą. 
Nepasakytų man nieko naujo, sesuo su motina man tai 
kartoja be paliovos. Bandžiau nutraukti ryšius, bet tegaliu 
pasakyti, kad Širdis turi savų priežasčių apie kurias Protas 
nieko neišmano. O šįvakar vėl visą vakarą raudu dėl visiškai 
naujos Priežasties. Jis man sakė, kad beveik parašęs savo 
Šedevrą, knygą, kuri, anot jo, Geriausia iš visų jo parašytų. 
„Tikiuosi, tau patiks. Tu ten irgi aprašyta“ 

Ką atsakai, kai Garsusis Rašytojas aprašo tave, pasak jo, 
savo Šedevre? Suprantu, ką jis man duoda, Ne-Rašytojas 
šito duoti negalėtų. Jautiesi išdidi ir nuolanki. Taip, mes, 

Rašytojai, įsileidžiame kai kuriuos žmones į širdį, bet į 
Knygas? Tai šis tas. Tai visai kas kita. 
Negaliu nemylėti GR. Širdis turi savų priežasčių. 


Apačioje buvo komentarų. 


„Ką pasakytum sužinojusi, kad jis man perskaitė ištrauką? 
Pipa2011“ 

„Atsargiau, Pip, kad man jis nieko neskaito!!! Kat“ 

„Dar palauk. Pipa2011 xxxx“ 


— Įdomu, - tarė Straikas. - Labai įdomu. Praėjusį vakarą manęs 
neatpažinusi ir mane užsipuolusi, Kent rėkė, kad kažkas, vardu Pipa, 
nori mane užmušti. 

— Tada žiūrėk čia! - susijaudino Robina, slinkdama prie lapkričio 
9 dienos. 


Kai sutikau GR pirmą kartą, jis man pasakė: „Jei niekas 
neplūsta krauju ko gero net tu pats, tavo rašliava nieko verta. 
Šio tinklaraščio skaitytojams ne paslaptis, kad Metaforiškai 
persipjoviau venas - ir čia, ir savo romanuose. Bet šiandien man 
atrodo, lyg mane būtų mirtinai sužeidęs tas, kuriuo įpratau 
pasitikėti. 

„O, Makhitai! Tu atėmei man Ramybę... Man būtų malonu 
žiūrėti, kaip tu kankinamas. 


— Iš kur ši citata? - paklausė Straikas. 

Robinos pirštai ėmė vikriai lakstyti klaviatūra. 

— Iš Džono Gėjaus „Elgetos operos“. 

- Eruditė, nors nemoka skyrybos ir nejaučia saiko rašydama di- 
džiosiomis raidėmis. 

— Negalime visi būti literatūros genijai, - prikišo jam Robina. 

- Ir ačiū Dievui, sprendžiu iš to, ką apie juos esu girdėjęs. 

— Bet pažiūrėk į komentarą po citata, - tarė Robina, grįždama į 
Katrinos tinklaraštį. 

Ji spragtelėjo nuorodą, ir ekrane pasirodė sakinys: 

Kai tave, Kat, temps ant kankinimo suolo, savo rankomis pasuksiu 
rankeną. 


Šį komentarą irgi buvo parašiusi Pipa2011. 

— Pipa, rodos, velnio nešta ir pamesta, - tarė Straikas. - Ar čia ne- 
parašyta, kaip Kent užsidirba pragyvenimui? Vargu ar sąskaitas apmo- 
ka už maginę erotinę fantastiką gautais pinigais. 

— Šitas įrašas irgi keistokas. Žiūrėk. 

Spalio 28 dieną Katrina buvo parašiusi: 


Visai kaip dauguma Rašytojų turiu darbą. Negaliu apie jį pasakoti 
saugumo sumetimais. Šią savaitę mūsų įstaigoje vėl buvo 
sustiprinta apsauga, taigi įkyriam Bendradarbiui (atsivertusiam 
krikščioniui, šventeivai, besikišančiam į mano asmeninį gyvenimą) 
pasitaikė proga pasiūlyti vadovams peržiūrėti tinklaraščius, 

neva kad nenutekėtų informacija. Laimė, atrodo, sveikas protas 
nugalėjo ir nieko nebuvo imtasi. 


— Mislė, - tarė Straikas. - Sustiprinta apsauga... moterų kalėjimas? 
Psichiatrijos ligoninė? O gal pramoninis šnipinėjimas? 

— Ir pažiūrėk į šitą, lapkričio tryliktąją. 

Robina nuslinko prie naujausio tinklaraščio įrašo, vienintelio, be 


to, kuriame Katrina pasakojo apie mirtiną likimo smūgį. 


Prieš tris dienas mylima sesuo pralaimėjo ilgą kovą su krūties 
vėžiu. Iš anksto dėkoju jums už gerus žodžius ir paramą. 


Po šiuo įrašu buvo du komentarai, ir Robina juos atidarė. 
Pipa2011 buvo parašiusi: 


Kaip liūdna, Kat. Daug meilės xxx. 
Katrina jai atsakė: 


„Ačiū, Pipa, tu tikra draugė xxxx 

Virš šių trumpų eilučių liūdnai tūnojo išankstinė Katrinos padėka 
už daugybę paguodos pranešimų. 

— Kodėl? - niūriai paklausė Straikas. 

— Kas neaišku? - pakėlė į jį akis Robina. 

— Kodėl žmonės šitai daro? 

— Rašo tinklaraštį? Nežinau... Regis, kažkas sakė, kad nenagrinėto 
gyvenimo neverta gyventi. 

— O, Platonas, - patvirtino Straikas, - bet čia ne gyvenimas nagri- 
nėjamas, o ekshibicionizmas. 

— Viešpatie! - kaltai krūptelėjo Robina ir apsipylė arbata. - Užmir- 
šau vieną dalyką! Vakar vakare, kai jau ėjau pro duris, paskambino 
Kristianas Fišeris. Jis klausė, ar nenorėtumėte parašyti knygos. 

— Ką? 

— Knygos, - pakartojo Robina, slopindama juoką: toks pasišlykštė- 
jimas atsispindėjo Straiko veide. - Apie savo gyvenimą. Tarnybą ka- 
riuomenėje, Lulos Landri... 

— Paskambink jam, - tarė Straikas - ir pasakyk, kad ne, nenorėčiau 
parašyti knygos. 

Jis vienu mauku išgėrė arbatą ir nužingsniavo prie kabyklos, šalia 
juodo palto dabar kabėjo ir aptrinta odinė striukė. 

— Neužmiršai, kas numatyta šį vakarą? - paklausė Robina, ir jai vėl 
nudiegė per paširdžius, nors jau buvo aprimusi. 

— Šį vakarą? 

- Ketinome kartu išgerti, - tarė ji, nieko nebesitikėdama. - Su ma- 
nim ir Matju. „Karaliaus herbe“. 

— Ne, neužmiršau, - atsakė jis, spėliodamas, kodėl ji tokia įsitem- 
pusi ir nelaiminga. - Matyt, būsiu užsiėmęs visą popietę, taigi susitik- 
sime tenai. Aštuntą, taip? 

- Pusę septynių, - dar labiau įsitempė Robina. 

- Tikrai. Pusę septynių. Ateisiu... Venecija. 

- Iš kur žinai? - negalėjo patikėti ji ausimis. 

— Iš kvietimo, - atsakė Straikas. - Neįprastas vardas. Kodėl tave 
taip pavadino? 

— Aš... na... atrodo, mane ten pradėjo, - raustelėjo Robina. - Vene- 
cijoje. Koks tavo antras vardas? - paklausė, kai jis prajuko lyg links- 
mai, lyg irzliai. - K. B. Straikas - ką reiškia B? 

— Einu, - atsiliepė Straikas. - Susitiksime aštuntą. 
— Pusę septynių! - suriko jį užsidarančioms durims. 


Tą popietę Straikas susiruošė į Krauč Endą, kuriame buvo elektroninės 
technikos parduotuvė. Kambaryje iš kiemo pusės buvo atsklendžiami 
vogti mobilieji ir skreitinukai, iš jų išgaunami asmeniniai duomenys, 
paskui išvalyti prietaisai ir informacija atskirai parduodami tiems, 
kam jų reikia. 

Šio klestinčio verslo savininkas pridarė ponui Ganfriui, vienam iš 
Straiko klientų, nemalonumų. Ponas Ganfris, ne mažesnis sukčius už 
tą, kurio buveinę susekė Straikas, tik didesnio masto ir labiau krintan- 
tis į akis, padarė klaidą - pakišo koją ne tam žmogui. Straiko nuomo- 
ne, Ganfriui reikėtų dingti, kol nevėlu. Jis suprato, ką gali priešininkas: 
juodu turėjo bendrą pažįstamą. 

Objektas priėmė Straiką savo kabinete antrame aukšte, trenkian- 
čiame taip pat bjauriai kaip Elizabetos Tasel agentūra. Kambario gi- 
lumoje sudribę sėdėjo du jaunuoliai su treningais ir krapštėsi nagus. 
Straikas vaizdavo samdomą galvažudį, rekomenduotą bendro pažįsta- 
mo, ir klausėsi objekto planų dėl paauglio pono Ganfrio sūnaus. Apie 
šio neva būsimo darbdavio veiksmus Straikas žinojo gąsdinamai daug. 
Straikui buvo pasiūlytas darbelis: penki šimtai svarų už bernioko su- 
badymą. („Nereikia, kad užverstų kanopas, tik žinelė tėtušiui, kerti?“) 

Tik po šešių Straikui pavyko ištrūkti iš tos lindynės. Įsitikinęs, kad 
niekas jo neseka, pirmiausia jis paskambino ponui Ganfriui ir išsi- 
gandusiam klientui tylint suprato, kad šiam pagaliau paaiškėjo, kur 
jis įsivėlęs. 

Paskui Straikas paskambino Robinai. 

- Atsiprašau, vėluoju, - tarė jis. 

- Kur tu? - paklausė ji prislėgta. 

Jis girdėjo įprastą aludei triukšmą: kalbas, juoką. 

— Krauč Ende. 

— O Dieve, - tyliai ištarė ji. - Tu šimtą metų čia va... 

— Susistabdysiu taksi, - patikino jis. - Atlėksiu kaip vėjas. 

Kodėl, svarstė Straikas, sėdėdamas taksi, riedančiu Viršutine gatve, 
Matju pasirinko aludę Vaterlo? Kad Straikui reikėtų toli važiuoti? Ker- 
šija Straikui, kuris praėjusiais kartais rinkdavosi sau patogias aludes, 

o susitikimas neįvykdavo? Straikas vylėsi, kad „Karaliaus herbe“ bus 
įmanoma pavalgyti. Staiga pasijuto baisiai alkanas. 

Į aludę jis atvyko po keturiasdešimties minučių; iš dalies todėl, 
kad gatve, kurioje devynioliktame amžiuje gyveno darbininkai, buvo 
draudžiamas transporto eismas. Straikas nusprendė išlipti, užuot lau- 
kęs, kol irzlus taksi vairuotojas perpras sveikam protui nesuvokiamą 
namų numeravimo sistemą, ir nuėjo pėsčias, spėliodamas, ar tik Mat- 
ju pasirinko šią vietą ne todėl, kad ją taip sunku rasti. 

„Karaliaus herbas“ buvo vaizdinga Viktorijos laikų aludė kampi- 
niame name; prie durų būriavosi klestintys kostiumuoti jauni vyrukai 
ir, matyt, nemažai studentų, šitie rūkė ir gėrė. Jam artinantis, visi kaip- 
mat prasiskyrė, atsitraukdami toliau, negu reikėtų praeiti net jo ūgio 
ir sudėjimo žmogui. Žengdamas per slenkstį į mažą barą, Straikas 
svarstė, ar jo iš čia neišvarys dėl purvinų drabužių, širdies gilumoje 
puoselėdamas tokią viltį. 

Kaip tik tuo metu triukšmingoje užpakalinėje salėje - kiemelyje 
stiklo lubomis, droviai prigrūstoje smulkių senienų, Matju žiūrėjo į 
laikrodį. 

— Beveik penkiolika aštuntos, - pasakė jis Robinai. 

Švarus, tvarkingas, su kostiumu ir kaklaraiščiu, jis kaip paprastai 
buvo gražiausias vyras šioje draugijoje. Robina priprato, kad moterys 
nulydi jį akimis, bet taip ir nenusprendė, ar Matju jaučia jų greitus, 
aistringus žvilgsnius. Sėdėdamas ant ilgo medinio suolo, kuriuo jie 
buvo priversti dalytis su šurmuliuojančių studentų pulku, jis - auga- 
lotas, skaisčių mėlynų akių, su duobute valingame smakre, - atrodė 
kaip grynakraujis ristūnas viename diendaržyje su Hailando poniais. 

- Štai jis, - tarė Robina su palengvėjimu ir baime. 

Jai pasirodė, kad nuo tada, kai išėjo iš biuro, Straikas tapo dar di- 
desnis ir šiurkštesnis. Jis lengvai skynėsi kelią prie jų per sausakimšą 
salę, nenuleisdamas akių nuo rusvai auksinės Robinos galvos, stam- 
bioje rankoje spausdamas pintą „Hophead“ alaus. Matju atsistojo. At- 
rodė, stengiasi valdytis. 

— Kormoranai... sveikas... radote. 

- Jūs Matju, - tarė Straikas, tiesdamas ranką. - Atsiprašau, kad pa- 
vėlavau, stengiausi ištrūkti anksčiau, bet buvau su tokiu tipu, kuriam 
be leidimo verčiau neatsukti nugaros. 

Matju vangiai šyptelėjo. Tikėjosi, kad Straikas taip kalbės: perdėda- 
mas savo reikšmę, pūsdamas miglą apie paslaptingą darbą. O atrodo 
taip, lyg būtų keitęs padangą. 

— Sėskis, - nervingai pasakė Straikui Robina ir taip toli atsitraukė 
ant suolo, kad vos nenudribo. - Tu alkanas? Kaip tik ruošėmės ko nors 
užsisakyti. 

- Čia neblogas maistas, - tarė Matju. - Tajų virtuvė. Ne „Mango 
medis“, bet valgoma. 

Straikas nenuoširdžiai nusišypsojo. Tikėjosi, kad Matju toks ir bus: 
minės brangių restoranų pavadinimus, kad metus pragyvenęs sostinė- 
je įrodytų esąs visko matęs londonietis. 

— Kaip sekėsi po pietų? - paklausė Robina Straiko. 

Ji manė, kad jei Matju išgirs, ką veikia Straikas, susižavės seklio 
darbu visai kaip ji ir išankstinis nepalankumas išsisklaidys. 

Bet Matju šykštų Straiko atsakymą be smulkmenų, kurios leistų su- 
prasti, kas buvo susitikimo dalyviai, išklausė veik neslėpdamas abejin- 
gumo. Tada Straikas pasisiūlė užsakyti jiems išgerti, nes abiejų bokalai 
buvo tušti. 

— Galėjai parodyti šiokį tokį susidomėjimą, - sušnypštė Robinai 
Matju, kai Straikas nuėjo į barą ir jų nebegirdėjo. 

— Robina, jis tik su kažkuo susitiko parduotuvėje, - atkirto Ma- 
tju. - Abejoju, kad artimiausioje ateityje bus deramasi dėl teisių tai 
ekranizuoti. 

Patenkintas savo sąmoju, jis susidomėjo valgiaraščiu, surašytu ant 
priešingos sienos. 

Kai Straikas grįžo su gėrimais, Robina užsispyrė prisimušti prie 
baro ir užsakyti vakarienę. Ji bijojo palikti vyrus vienus, bet vylėsi, kad 
jie be jos pasijus laisviau. 

Trumpas Matju pasitenkinimas greitai išnyko, nes šalia nebebuvo 
Robinos. 

- Jūs tarnavote kariuomenėje, - pajuto sakąs Straikui, nors buvo 
pasiryžęs neleisti, kad svarbiausia jų pokalbio tema taptų Straiko gy- 
venimo patirtis. 

— Taip, - atsakė Straikas. - YTS. 

Matju nenutuokė, kas tai. 

— Mano tėvas tarnavo aviacijoje, - nė nepajuto, kaip pasigyrė Strai- 
kui. - Beje, vienu metu su Džefu Jangu. 

— Su kuo? 

— Valų regbininku. Dvidešimt trejos rungtynės šalies rinktinėje. 

— Tikrai, - atsiliepė Straikas. 

— Beje, tėtis tapo eskadrilės vadu. Aštuoniasdešimt šeštaisiais išėjo į 
atsargą ir nuo to laiko vadovauja nuosavam nekilnojamojo turto tvar- 
kymo verslui. Jam sekasi. Žinoma, ne taip, kaip jūsų tėvui, - atsargiai 
pridūrė, - bet sekasi. 

Kopūstgalvis, pamanė Straikas. 

— Apie ką kalbate? - neramiai paklausė Robina ir vėl atsisėdo. 

— Viso labo apie tėtį, - atsakė Matju. 

— Vargšas, - tarė Robina. 

— Kodėl vargšas? - atšovė Matju. 

— O kaipgi... juk jis nerimauja dėl tavo mamos. Jai mikroinsultas, 
argi ne? 

— A, - numykė Matju, - aha. 

Su tokiais kaip Matju Straikas buvo susidūręs kariuomenėje, tokių 
tarp karininkų pasitaikydavo: išorinis puikumas slėpė netikrumą, to- 
dėl jie būdavo pernelyg uolūs vykdytojai, o kartais ir persistengdavo. 

- Tai kokia padėtis „Kukliajame prancūze'? - paklausė Robina 
Matju, norėdama parodyti Straikui, koks šaunus tikrasis Matju, kurį 
ji myli. - Matju atlieka auditą labai keistoje leidyklėlėje. Juokingi ten 
dalykai dedasi, tiesa? - paklausė ji sužadėtinio. 

— Nepasakyčiau, kad toks jovalas juokinga, - atsiliepė Matju ir pos- 
tringavo, kol buvo atnešti užsakyti patiekalai, teršdamas kalbą užuomi- 
nomis apie „devyniasdešimt gabalų“ ir „ketvirtį milijono“ ir pakreip- 
damas kiekvieną sakinį kaip veidrodį, kad šis tinkamiau atspindėtų 
jo protą, sumanumą, pranašumą, palyginti su lėtesniais, kvailesniais, 
tačiau vyresniais bendradarbiais, jo pagalbą bukagalviams darbuoto- 
jams buhalterijoje, kurioje jis atlieka auditą. 

— „bando pateisinti Kalėdų pobūvį, nors dvejus metus vos galus su 
galais suduria; ne pobūvio jiems reikėtų, o šermenų. 

Matju rūsčiai smerkė mažutę leidyklą, paskui buvo atnešti valgiai, 
ir stojo tyla. Robina vylėsi, kad Matju papasakos Straikui širdingesnių, 
malonesnių istorijų apie mažosios leidyklos keistenybes, jau papasa- 
kotų jai, taigi dabar nesumetė, ką dar pasakyti. Tačiau Matju žodžiai 
apie leidyklos pobūvį pakišo Straikui mintį. Seklys ėmė kramtyti lė- 

čiau. Jam toptelėjo, kad pasitaikė puiki proga gauti žinių apie Oveno 
Kvaino buvimo vietą, ir talpi atmintis pašnibždėjo faktus, kuriuos jis 
buvo pamiršęs. 

— Turite merginą, Kormoranai? — tiesiai paklausė Straiko Matju, 
jam tai labai rūpėjo, o Robina vengdavo jam atsakyti. 

— Ne, - išsiblaškęs atsiliepė Straikas. - Prašom atleisti... neužtruk- 
siu, reikia paskambinti į vieną vietą. 

— Puiku, nors ir į dvi, - irzliai atšovė Matju, bet tik Straikui nuėjus 
toliau. - Pavėluoji keturiasdešimt minučių, o paskui dingsti vidury va- 
karienės. Sėdėsim čia ir lauksim, kol teiksies grįžti. 

— Matai! 

Išėjęs ant neapšviesto šaligatvio, Straikas išsitraukė cigaretes ir mo- 
bilųjį. Prisidegė, pasitraukė nuo kitų rūkalių į tylų šoninės gatvelės 
galą ir atsistojo tamsoje po plytinėmis geležinkelio tilto arkomis. 

Kalpeperis atsiliepė po trečio skambučio. 

— O, Straikas... - tarė jis. - Kaip sekasi? 

- Gerai. Skambinu prašyti paslaugos. 

- Dėstyk, - neskubėjo įsipareigoti Kalpeperis. 

— Tu turi pusseserę Niną, dirbančią „Roperyje Čarde“... 

— Iš kur, po galais, Žinai? 

— Pats sakei, - ramiai atsiliepė Straikas. 

— Kada? 

— Prieš kelis mėnesius, kai tau paprašius domėjausi tuo sukčiumi 
dantų gydytoju. 

— Tai bent atmintis, - veikiau sunerimo, negu susižavėjo Kalpepe- 
ris. - Neįtikima. Ir ko tau reikia iš mano pusseserės? 

— Ar negalėtum su ja supažindinti? - paprašė Straikas. - Rytoj va- 
kare „Roperis Čardas“ rengia jubiliejinį pobūvį, norėčiau nueiti. 

— Kodėl? 

- Tiriu bylą, - išsisuko Straikas. Jis niekada nepasakodavo Kalpe- 
periui aukštuomenės skyrybų ir bankrotų, kuriuos tirdavo, smulkme- 
nų, nors Kalpeperis dažnai klausinėdavo. - Ir ką tik padovanojau tau 
didžiausią sensaciją per visą tavo prakeiktą karjerą. 

- Tiek to, gerai, - padvejojęs nenoromis sutiko žurnalistas. - Pa- 
mėginsiu tau padėti. 

- Ji vieniša? - paklausė Straikas. 

— Ką, nori dar ir pasidulkinti? - paklausė Kalpeperis, ir Straikas at- 
kreipė dėmesį, kad mintis apie Straiką, kabinantį jo pusseserę, draugą 
pralinksmino, užuot suerzinusi. 

— Ne. Noriu žinoti, ar neatrodys įtartinai, jei ji nusives mane į po- 
būvį. 

— Supratau. Regis, ji ką tik su kažkuo išsiskyrė. Nežinau. Atsiųsiu 
tau SMS su jos numeriu. Palauk iki sekmadienio, - pridūrė Kalpeperis, 
prastai slėpdamas piktdžiugą. - Lordą Šūdžių užgrius mėšlo krūva. 

— Pirmiau paskambink Ninai ir pristatyk mane, gerai? - paprašė 
Straikas. - Pasakyk, kas aš, kad ji suprastų, koks reikalas. 

Kalpeperis sutiko. Straikas neskubėjo grįžti pas Matju, surūkė ciga- 
retę iki paties galiuko ir tik tada pasuko į vidų. 

Sausakimša salė, pamanė jis, braudamasis per minią nulenkta 
galva, kad neužkliūtų už pakabintų puodų ir eismo ženklų, panaši į 
Matju: pernelyg neriamasi iš kailio. Papuošta senamadiška krosni- 
mi ir prieštvaniniu kasos aparatu, daugybe pintinių pirkiniams, se- 
nomis graviūromis ir lėkštėmis - netikrais sendaikčių parduotuvių 
lobiais. 

Matju tikėjosi suvalgyti makaronus dar Straikui negrįžus, norėda- 
mas pabrėžti, kaip ilgai jo nebuvo, bet jam nepasisekė. Robina buvo 
nusiminusi, ir Straikui, spėliojančiam, kas čia nutiko jam išėjus, jos 
pagailo. 

- Robina minėjo, kad žaidžiate regbį, - prisivertęs kreipėsi jis į Ma- 
tju. - Galėjote net patekti į grafystės rinktinę, tiesa? 

Jie dar valandą kamavosi, bandydami megzti pokalbį, nors šis pa- 
gyvėdavo tik tada, kai Matju kalbėdavo apie save. Straikas pastebėjo 
Robinos norą duoti Matju užuominų ir pasiūlyti naujų temų, kad šis 
sužibėtų pokalbyje. 

— Kiek laiko judu drauge? - paklausė jis. 

— Devyneri metai, - atsakė Matju, jau ir vėl bemaž karingai. 

— Taip ilgai? - nustebo Straikas. - Negi nuo studijų laikų? 

— Nuo mokyklos, - nusišypsojo Robina. - Nuo paskutinės klasės. 

— Mes mokėmės mažoje mokykloje, - pridūrė Matju. - Iš visų sme- 
geningų merginų ji buvo vienintelė nebaisi pažiūrėti. Nelabai turėjau 
iš ko rinktis. 

Šiknius, pamanė Straikas. 

Jiems buvo pakeliui iki Vaterlo stoties; žingsniavo tamsoje plepė- 
dami niekus, o prie metro išsiskyrė. 

— Matai, - apimta nevilties tarė Robina, jiedviem su Matju pasukus 
prie eskalatoriaus, - malonus žmogus, ar ne? 

- Punktualumu nepasižymi, - atšovė Matju. Nesugalvojo, kuo dar 
apkaltinti Straiką, kad nepasirodytų kuoktelėjęs. - Turbūt pavėluos 
keturiasdešimt minučių ir sužlugdys vestuves. 

Bet šie Žodžiai reiškė tylų sutikimą pakviesti Straiką į vestuves, ir 
Robina pamanė: galėjo būti ir blogiau, nors juto, kad sužadėtinis ne- 
sužavėtas. 

Tuo tarpu Matju tylomis mąstė apie dalykus, kurių niekam kaip 
gyvas nebūtų prisipažinęs. Robina tiksliai apibūdino viršininką: plau- 
kai panašūs į gaktos, boksininko profilis, - bet Matju nesitikėjo, kad 
Straikas toks didelis. Jis buvo pora colių aukštesnis už Matju, o šis 
džiaugėsi esąs aukščiausias iš bendradarbių. Dar vienas dalykas. Mat- 
ju būtų laikęs šlykščiomis pagyromis Straiko pasakojimus apie patirtį 
Afganistane ir Irake, kaip prarado koją arba už ką gavo medalį, kuris 
padarė tokį įspūdį Robinai, tačiau Straikas nieko nepasakojo, ir jo tyla 
erzino Matju dar labiau. Didvyriškas, nuotykingas gyvenimas, pavo- 
jingos Straiko kelionės jiems kalbantis it vaiduokliai ir taip sklandė 
aplinkui. 

Vagone Robina irgi sėdėjo tylėdama. Vakaras jai neteikė jokio 
malonumo. Tokio Matju ji nepažinojo; ar bent tokio nebuvo mačiu- 
si. Straikas kaltas, pamanė suglumusi, kratoma traukinio. Netikėtai ji 
išvydo Matju Straiko akimis. Nesuprato, kaip Straikui tai pavyko... jis 
klausinėjo Matju apie regbį... kai kam gal pasirodytų, kad iš mandagu- 
mo, bet Robina suprato, kad ne... O gal ji tiesiog pyksta ant Straiko dėl 
vėlavimo ir kaltina klasta, nors jis niekuo dėtas? 

Sužadėtiniai važiavo namo suvienyti neišsakyto pykčio ant žmo- 
gaus, kuris dabar garsiai knarkė Šiaurinės linijos traukinio, vis labiau 
tolstančio nuo jų, vagone. 

Paaiškinkit, 
Kodėl taip nepaisote manęs? 


John Webster, „Malfio kunigaikštienė“ 


— Kormoranas Straikas? — kitą rytą be dvidešimt devynios paklausė 
mergiškas aristokratiškas balsas. 

— Taip, aš, - atsakė Straikas. 

— Čia Nina. Nina Lasels. Jūsų telefono numerį man davė Dominikas. 

— Ak, taip, — tarė Straikas. Jis pusnuogis stovėjo prieš skutimosi 
veidrodį, paprastai laikomą virtuvėje, nes vonioje buvo tamsu ir ankš- 
ta. - Jis pasakė, koks reikalas, Nina? - paklausė, riešu nubraukęs putas 
nuo burnos. 

- Taip, jūs norite infiltruotis į „Roperio Čardo“ leidyklos jubiliejinį 
pobūvį. 

- „Infiltruotis“ - šiek tiek per stipriai pasakyta. 

— Bet skamba daug paslaptingiau. 

— Tiesa, - pripažino jis pralinksmėjęs. - Vadinasi, sutinkate? 

— O taip, šitokia pramoga. Ar leisite man spėti, kodėl norite ateiti 
ir visus šnipinėti? 

- „Šnipinėti“ irgi nelabai... 

— Negadinkite malonumo. Leidžiate spėti? 

- Spėkite, - atsakė Straikas ir žiūrėdamas pro langą gurkštelėjo ar- 
batos. 

Vėl rūkas, užgesinęs trumpalaikę saulės šviesą. 

- „Bombyx Mori, - tarė Nina. - Taip? Atspėjau? Sakykit, kad pa- 
taikiau. 

— Atspėjot, - patvirtino Straikas, ir ji suspigo iš džiaugsmo. 

— Neturiu teisės nė ištarti šito pavadinimo. Informacija blokuoja- 
ma, elektroniniu paštu išsiuntinėti aplinkraščiai, Danieliaus kabinete 
būriuojasi advokatai. Kur susitiksime? Pirmiau turėtume susipažinti, 
paskui ateiti kartu, sutinkat? 

- Taip, žinoma, - atsakė Straikas. - Kur jums būtų patogu? 

Imdamas rašiklį iš palto, kabančio už durų, jis ilgesingai pamanė, 
kad galėtų vakarą praleisti namie, gerai išsimiegoti, ramiai pailsėti, nes 
ankstų šeštadienio rytą turės sekti neištikimą brunetės klientės vyrą. 

- Žinote aludę „Senas Češyro sūris“? - paklausė Nina. - Laivyno 
gatvėje? Niekas iš mūsiškių ten neužsuka, o nuo leidyklos - vos pora 
žingsnių. Žinau, banalu, bet man ten patinka. 

Juodu susitarė susitikti pusę aštuonių. Toliau skusdamasis, Straikas 
spėliojo, kokia tikimybė leidėjo pobūvyje sutikti žmogų, žinantį, kur 
dabar Kvainas. „Visa bėda, - mintyse barė atspindį apskritame veidro- 
dyje Straikas, abiem sutartinai grandantis šerius nuo smakro, - kad vis 
dar elgiesi pagal YTS taisykles. Valstybė tau nebemoka už kruopštų 
darbą, brolau.“ 

Bet kitaip jis nemokėjo; trumpas, bet griežtas jo etikos kodeksas, 
kurio laikėsi visą sąmoningą gyvenimą, skelbė: kiekvieną darbą pada- 
ryk gerai. 

Straikas beveik visą dieną ketino dirbti biure - paprastai jam tai 
patikdavo. Juodu su Robina drauge tvarkydavo popierius; ji protin- 
ga ir dažnai naudinga klausytoja, o tyrimo būdai ją tebedomina taip 
pat, kaip pradėjus pas jį dirbti. Tačiau šiandien jis lipo žemyn nela- 
bai noriai. Ir iš tikrųjų: buvo pakankamai patyręs, todėl pajuto, kaip 
pasisveikinusi ji droviai laukia, ir išsigando, kad netrukus jai išsiverš 
klausimas: „Ką manai apie Matju?“ 

Kaip tik todėl, mąstė Straikas, eidamas į kabinetą ir uždarydamas 
duris, neva turi daug kam paskambinti, nėra reikalo susitikinėti su 
vienintele pavaldine po darbo. 

Po kelių valandų alkis jį išvijo į priimamąjį. Robina kaip papras- 
tai nupirko sumuštinių, bet nepasibeldė į kabineto duris ir nepakvietė 
Straiko užkąsti. Tai rodė, kad po vakar vakaro jai vis dar nesmagu. 
Norėdamas atidėti neišvengiamą pokalbį apie vakarykštę vakarienę ir 
vildamasis, kad, jei ilgai neužsimins apie šią temą, ji pirma neprabils 

(nors nepažinojo nė vienos moters, kuriai būtų sėkmingai pritaikęs 
tokią taktiką), Straikas papasakojo ką tik baigęs tartis telefonu su ponu 
Ganfriu. 

— Arjis kreipsis į policiją? - paklausė Robina. 

— Hm... ne. Ganfris ne iš tų, kurie kreipiasi į policiją, jei kas nors 
kelia jam rūpesčių. Jis beveik toks pat sukčius kaip banditas, planuo- 
jantis pasikėsinimą į jo sūnų. Tačiau suvokia, kad šį kartą įklimpo ne 
juokais. 

— Otunė nepagalvojai įrašyti pokalbio su gangsteriu, siūlančiu tau 
pinigų už tokį darbelį, ir nunešti įrašo į policiją? - mašinaliai paklausė 
Robina. 

— Ne, Robina, juk būtų aišku, iš kur policija gavo įrašą, ir verslas 
nukentėtų, jei man tektų saugotis samdomų žudikų sekant objektus. 

- Bet Ganfris negali amžinai laikyti sūnaus uždaryto namie! 

- Ir nereikės. Jis ketina su šeima išvykti netikėtų atostogų į Jungti- 
nes Valstijas, paskambinti mūsų draugui galvažudžiui iš Los Andželo 
ir pasakyti, kad viską apgalvojo ir nesiruošia kištis į ano reikalus. Ne- 
turėtų kilti įtarimų. Tas tipas jau pakankamai prikiaulino, kad Ganfris 
atsikvošėtų. Plytos į priekinį automobilio stiklą, grėsmingi skambu- 
čiai žmonai. Matyt, kitą savaitę teks grįžti į Krauč Endą, pasakyti, kad 
vaikis nepasirodė, ir grąžinti pinigus, - atsiduso Straikas. - Nelabai 
tikėtina, kad jie manęs ieškotų, bet geriau apsidrausti. 

- Jis tau davė?.. 

— Penkis šimtus svarų, Robina, - atsakė Straikas. 

— Pasibaisėtinai mažai, kad subadytum paauglį, - ryžtingai pareiš- 
kė Robina. - Ką manai apie Matju? - jos klausimas Straiką užklupo 
netikėtai. 

— Malonus vaikinas, - automatiškai pamelavo Straikas. 

Minties jis neplėtojo. Robina nekvaila, jam jau anksčiau padarė 
įspūdį jos gebėjimas nujausti melą, nenuoširdumą. Ir jis skubiai pa- 
keitė temą: 

— Pamaniau, kad kitais metais, jei neblogai uždirbsime ir galėsiu 
padidinti tau atlyginimą, reikėtų priimti dar vieną darbuotoją. Plušu iš 
paskutiniųjų, amžinai taip trukti negali. Kiek klientų pastaruoju metu 
atsakei? 

— Dviem trims, - šaltai atsakė Robina. 

Spėdamas, kad Matju pagyrė ne itin entuziastingai, bet pasiryžęs 
nebeveidmainiauti, Straikas netrukus vėl užsidarė kabinete. Šį kartą 
Straikas buvo teisus tik iš dalies. 

Robiną iš tikrųjų prislėgė jo atsakymas. Ji suprato, kad, jei Mat- 
ju Straikui būtų nuoširdžiai patikęs, jis niekada nebūtų pavadinęs jo 
„maloniu vaikinu“. Būtų pasakęs: „Aha, normalus.“ Arba: „Būna ir 
blogesnių.“ 

Tačiau kur kas labiau ją suerzino ir net įskaudino jo pasiūlymas 
priimti dar vieną darbuotoją. Robina nusisuko į monitorių ir ėmė 
tūžmingai ir veržliai rinkti tekstą, kaip niekad smarkiai daužydama 
klavišus: reikėjo išrašyti šios savaitės sąskaitą besiskiriančiai brunetei. 
Ji manė, - matyt, klaidingai, - kad dirba ne tik sekretore. Ji padėjo 
Straikui surinkti įkalčius, kurių pakako nuteisti Lulos Landri žudikui; 
kai kuriuos ji net atkapstė pati, savarankiškai. Ir vėliau ji ne kartą at- 
liko užduotis, neįeinančias į sekretorės pareigas: lydėdavo Straiką, kai 
šis ką nors sekdavo, jei dirbti buvo patogiau dviese; apžavėjusi pra- 
kalbindavo durininkus ir užsispyrusius liudytojus, kuriuos nejučiomis 
įžeisdavo Straiko didumas ir niūri mina, ir, žinoma, apsimesdavo įvai- 
riomis moterimis kalbėdama telefonu, nes Straikas savo sodriu bosu 
nieku gyvu nebūtų to sugebėjęs. 

Robina manė, kad Straiko požiūris irgi toks pat: kartais jis pasaky- 
davo: „Tai naudinga stebėjimo įgūdžiams tobulinti“; arba: „Tau pra- 
verstų kursai, kaip išvengti sekimo.“ Ji tikėjosi, kad verslui suklestėjus 
(ne be jos pagalbos, ką čia kuklintis), jai bus pasiūlyti reikiami kursai. 
Bet dabar atrodė, kad užuominos tebuvo pasakytos šiaip, viršininkas 
tiesiog paglostydavo sekretorei galvą. Tai ką ji čia veikia? Kodėl atsi- 
sakė daug geresnės vietos? (Robina taip tūžo, kad visai pamiršo, kokį 
pasibjaurėjimą jai kėlė darbas kadrų skyriuje, nors ir gerai mokamas.) 

Gal naujas darbuotojas bus moteris, turinti visus būtinus įgūdžius, 
o ji, Robina, neatsitraukdama sėdės prie stalo priimamajame ir jau 
jiedviem abiem dirbs sekretore. Ne dėl to ji liko pas Straiką, atsisakė 
daug didesnio atlyginimo ir be paliovos griauna asmeninį gyvenimą. 

Lygiai penktą Robina vidury sakinio liovėsi rinkusi tekstą, apsivil- 
ko neperšlampamą apsiaustą ir išėjo, per smarkiai trinktelėjusi stikli- 
nėmis durimis. Trenksmas Straiką pažadino: jis kietai miegojo prie 
stalo, pasidėjęs galvą ant rankų. Žvilgtelėjęs į laikrodį pamatė, kad jau 

penkios, ir nustebo - negi tokiu metu kas nors atėjo. Tik atidaręs duris 
ir išvydęs, kad Robinos apsiausto ir rankinuko nebėra, o monitorius 
tamsus, jis suvokė - ji išėjo neatsisveikinusi. 

— Po perkūnais, - irzliai sumurmėjo. 

Paprastai ji nepurkštaudavo; tai buvo viena jos savybių, kurios 
Straikui patiko. Negi svarbu, kad Matju jam nepatinka? Juk ne jis už 
jo teka. Keikdamasis po nosimi, Straikas užrakino biurą ir užsiropštė 
laiptais į palėpę pavalgyti ir persirengti prieš susitikimą su Nina Lasels. 

Ji itin savimi pasitikinti moteris, nepaprastai sumani ir 
aštrialiežuvė. 


Ben Jonson, „Episina, arba Tylioji moteris“ 


Nors nuvargęs tą vakarą Straikas skubiai, kiek leido vis labiau skau- 
danti dešinė bigė, žingsniavo tamsiu šaltu Strandu Laivyno gatvės pu- 
sėn, susikišęs kumščius į kišenes. Apgailestavo palikęs šlovingąjį ramų 
ir patogų butelį; abejojo, ar šio vakaro žygis duos kokios naudos, ir vis 
dėlto, beveik nenoriai, šaltoje žiemos nakties migloje iš naujo buvo 
priblokštas brandaus senojo miesto, vienos iš vietų, susijusių su vai- 
kyste, grožio. 

Ledinį lapkričio vakarą turistų nebebuvo nė kvapo; septyniolikto 
amžiaus „Senojo varpo tavernos“ fasadas su švytinčiais rombiniais 
langais dvelkė tauria senove; žvaigždėmis nusagstytame juodame 
danguje virš monumento, rodančio Templio vartus, sustingo nuož- 
maus stačio slibino siluetas; o tolumoje it tekantis mėnuo blausiai 
švietė Šventojo Pauliaus katedros kupolas. Jam artinantis prie sutartos 
vietos, ant plytinės sienos aukštai virš galvos pasirodė pavadinimai, 
liudijantys Laivyno gatvės praeitį, susijusią su spaustuviniais dažais: 
„The Peoples Friend“, „The Dundee Courier“, bet Kalpeperis su visa 
žurnalistų bendruomene seniai buvo išstumtas iš tradicinės buveinės 
į Vopingą ir Kanarėlių Prieplaukos rajoną. Dabar šiame rajone viešpa- 
tavo teisė: į einantį pro šalį detektyvą stebeilijo Karališkieji teisingumo 
rūmai - svarbiausia Straiko amato šventykla. 

Nusiteikęs atlaidžiai ir nesuvokiamai jausmingai, Straikas perėjo 
per gatvę, prisiartino prie apvalaus geltono žibinto, kreipiančio į „Se- 

nąjį Češyro sūrį“, ir pasilenkęs, kad neatsitrenktų galva į žemą staktą, 
nužingsniavo siauru pasažu prie durų. 

Ankštas medienos plokštėmis apmuštas vestibiulis, nukabinėtas 
senais paveikslais, tapytais aliejiniais dažais, vedė į nedidukę priekinę 
salę. Straikas vėl pasilenkė, vengdamas išblukusios medinės iškabos 
„Baras tik vyrams, ir jam iškart džiugiai pamojavo išblyškusi smulku- 
tė mergina milžiniškomis rudomis akimis. Supdamasi į juodą paltą, ji 
sėdėjo prie židinio su tuščia taure baltose rankutėse. 

— Nina? 

— Iškart jus pažinau, Dominikas labai tiksliai jus apibūdino. 

— Galiu jums užsakyti išgerti? 

Ji paprašė baltojo vyno. Straikas užsisakė pintą „Sam Smith“ ir 
atsargiai įsitaisė ant nepatogaus medinio suolo greta Ninos. Salėje 
skambėjo Londono tarmė. 

— Čia vis dar tikra aludė, - tarė Nina, lyg būtų perskaičiusi jo min- 
tis. - Tik žmonės, kurie niekada čia nesilanko, mano, kad ją užgrobę 
turistai. Juk čia užsukdavo ir Dikensas, ir Džonsonas, ir Jeitsas... Die- 
vinu ją. 

Ji plačiai jam nusišypsojo, jis irgi išsišiepė, po kelių gurkšnių alaus 
beveik nuoširdžiai. 

— Ar nuo čia toli iki jūsų įstaigos? 

— Dešimt minučių pėsčiomis, - atsakė ji. - Už poros žingsnių nuo 
Strando. Pastatas naujas, ant stogo yra sodas. Bus velnioniškai šalta, — 
pridūrė, iš anksto sudrebėjusi, ir standžiau susisupo į paltą. - Bet vir- 
šininkai turi dingstį nenuomoti salės. Leidybai dabar sunkūs laikai. 

— Užsiminėte, kad dėl „Bombyx Mori“ kilo šiokių tokių rūpes- 
čių? —- kiek įmanoma ištiesęs po stalu koją su protezu ėjo prie reikalo 
Straikas. 

- Šiokių tokių rūpesčių, - atsakė ji, - labai santūrus apibūdinimas. 
Danielius Čardas įniršęs. Danielių Čardą vaizduoti niekšų nešvankia- 
me romane nepriimta. Taip niekas nedaro. Nieku gyvu. Nevykęs su- 
manymas. Jis keistuolis. Kalbama, kad turėjęs atsidėti šeimos verslui, 
nors iš tikrųjų norėjęs būti dailininku. Kaip Hitleris, - sukikeno. 

Didelėse jos akyse šokinėjo virš baro degančių lempų atspindžiai. 
Straikas pamanė, kad ji panaši į guvią džiugią pelytę. 

— Hitleris? - pakartojo jis pralinksmėjęs. 

— Suirzęs rėkia kaip Hitleris - tai sužinojom šią savaitę. Iki šiol Da- 
nielius tik murmėdavo. Klykė ir spiegė ant Džerio - per sienas buvo 
girdėti. 

— Ojūs ar skaitėte tą knygą? 

Ji dvejojo, lūpose žaidė šelmiška šypsena. 

— Oficialiai neskaičiau, - pagaliau atsakė. 

— O neoficialiai... 

— Tarkim, užmečiau akį. 

— Argi ji neužrakinta? 

— Na taip, Džerio seife, - ji klastingai sušnairavo į Straiką, kvies- 
dama drauge pasišaipyti iš naivuolio redaktoriaus. - Deja, jis visiems 
pasakė kodą, nes amžinai jį pamiršta, taigi gali mūsų paklausti. Dže- 
ris - mieliausias ir padoriausias žmogus pasaulyje, manau, jam nebūtų 
toptelėję, kad mes skaitytume be leidimo. 

— Kada jums pasitaikė proga? 

— Pirmadienį, Džeris buvo ją ką tik gavęs. Tuo metu gandai jau 
buvo pasklidę, nes Kristianas Fišeris per savaitgalį apskambino bent 
penkiasdešimt žmonių ir telefonu perskaitė jiems vieną kitą parinktą 
vietą. Girdėjau, jis rankraštį nuskenavo ir išsiuntinėjo ištraukas elek- 
troniniu paštu. 

— Turbūt dar advokatams neįsikišus? 

— Aha. Jie sušaukė mus visus ir išrėžė juokingą kalbą apie padari- 
nius, jei pasakosime apie knygą. Gryniausia nesąmonė, neva leidyklos 
prestižas nukentės dėl patyčių iš generalinio direktoriaus - sklinda 
gandai, kad leidykla tuoj pradės viešai platinti savo akcijas. Taigi vi- 
siems mums gresia nedarbas. Nesuprantu, kaip advokatas galėjo taip 
kalbėti rimta mina. Mano tėtis - karališkasis advokatas, - nerūpestin- 
gai pliauškė Nina, - jis sako, kad Čardui bus sunkoka nubausti dar- 
buotojus, nes šita istorija jau žinoma už leidyklos sienų. 

— Ar jis geras vadovas? - paklausė Straikas. 

— Ko gero, taip, - sunerimo ji, - bet jis labai paslaptingas ir orus... 
Tai, ką apie jį parašė Kvainas, tiesiog juokinga. 

— Ir ką gi jis parašė? 

- Knygoje Čardo vardas - Phallus Impudicus ir... 

Straikas paspringo alumi. Nina sukikeno. 

— Jo vardas - Įžūlusis Bybis? - perklausė juokdamasis Straikas ir 
nusišluostė lūpas atgalia ranka. 

Nina irgi nusijuokė, stulbinamai nepadoriai; toks kvakėjimas 
anaiptol nederėjo prie stropios mokinukės išvaizdos. 

- Jūs mokėtės lotynų? Aš ją mečiau, baisiai nepatiko... bet visi žino, 
impudicus - šungrybio, paprastosios poniabudės, pavadinimas. Ro- 
dos, jos šlykščiai dvokia ir... - ji vėl sukrizeno, - panašios į pūvantį 
pimpalą. Toks tas Ovenas: tekste vien nešvankūs vardai ir plikas an- 
tras galas. 

- Ir ką veikia romane Phallus Impudicus? 

— Vaikšto kaip Danielius, kalba kaip Danielius, atrodo kaip Danie- 
lius ir mėgaujasi nekrofilija su gražuoliu rašytoju, kurį nužudė. Baisiai 
kruvina ir šlykštu. Džeris dažnai sakydavo, kad, Oveno nuomone, die- 
na nuėjo šuniui ant uodegos, jei skaitytojai mažiausiai dukart nesu- 
žiaukčiojo. Vargšas Džeris, - tyliai pridūrė. 

— Kodėl „vargšas Džeris? 

- Jis irgi aprašytas knygoje. 

— Ojis koks pimpalas? 

— Negaliu tikrai pasakyti, apie Džerį nieko neskaičiau. Perverčiau, 
ieškodama Danieliaus, nes visi sakė, kad tai nepadoriausi ir juokin- 
giausi skyriai. Džeris išėjo iš kabineto tik pusvalandžiui, taigi laiko 
turėjau nedaug... bet mes visi žinome, kad jis aprašytas, nes Danielius 
įsitempė Džerį į kabinetą, pristatė advokatams ir privertė pasirašyti vi- 
sus kvailus elektroninio pašto laiškus, tvirtinančius, kad dangus grius, 
jei išplepėsime, ką žinome apie „Bombyx Mori“. Turbūt Danieliui ne 
taip pikta, mat Ovenas užsipuolė ir Džerį. Jis žino, kad visi myli Džerį, 
ir, matyt, tikisi, kad liežuvį už dantų laikysime vien dėl jo. Dievas žino, 
kodėl Ovenas užsipuolė Džerį, - Ninos šypsena priblėso. - Džeris ne- 
turi ir negali turėti priešų. Tiesą sakant, Ovenas pašlemėkas, - šiek 
tiek patylėjusi tyliai pridūrė ji, įsmeigusi akis į tuščią taurę. 

— Gal dar išgersite? - paklausė Straikas. 

Jis nuėjo prie baro. Ant priešinės sienos kabojo stiklinė vitrina su 
pilkos papūgos iškamša - vienintelė į akis krintanti keistybė, ir dėl 
šito tikro senojo Londono daiktelio jis nusiteikė taip atlaidžiai, kad 
buvo pasiruošęs maloningai patikėti, jog papūga kadaise klykavo ir 

tarškėjo kaip tik tarp šių sienų, o ne buvo nupirkta jau kaip apšiurusi 
puošmena. 

- Žinote, kad Kvainas dingo? - paklausė Straikas, vėl atsisėdęs prie 
Ninos. 

— Taip, girdėjau gandus. Nieko nuostabaus, sukėlė tokį sąmyšį. 

- Jūs pažįstate Kvainą“ 

— Beveik ne. Kartais jis ateina į leidyklą, susisupęs į savo kvailą ap- 
siaustą, ir bando flirtuoti, riečia nosį ir mėgina priblokšti. Man jis tru- 
putį apgailėtinas, o jo knygų nepakenčiu. Džeris mane įkalbėjo per- 
skaityti „Hobarto nuodėmę“, mano nuomone, tikras siaubas. 

- Gal netyčia girdėjote, ar pradingęs Kvainas su niekuo nesusi- 
siekė? 

— Negirdėjau, - atsakė Nina. 

- Ir niekas nežino, kodėl jis parašė knygą, dėl kurios bus neišven- 
giamai paduotas į teismą? 

— Visi mano, kad jis smarkiai susivaidijo su Danielium. Galų gale 
jis susiginčija su visais. Dievas žino, kiek leidėjų pakeitė per šitiek 
metų. Girdėjau, neva Danielius spausdina Oveną tik norėdamas taip 
parodyti, kad šis jam atleido už Džonui Nortui iškrėstą šunybę. Ove- 
nas ir Danielius vienas kito pakęsti negali, visi tai žino. 

Straikas prisiminė gražaus jauno blondino atvaizdą ant Elizabetos 
Tasel sienos. 

- Kokią šunybę Čardas iškrėtė Nortui? 

- Smulkmenų nežinau, - atsakė Nina. - Tik žinau, kad iškrėtė. Ži- 
nau, kad Ovenas prisiekė niekada nebendradarbiauti su Danielium, 
bet, aplėkęs beveik visus kitus leidėjus, buvo priverstas apsimesti kly- 
dęs dėl Danieliaus, o Danielius sutiko jo knygas vėl leisti manydamas, 
kad tai naudinga jo įvaizdžiui. Bent jau taip kalbama. 

— Gal žinote, ar Kvainas suginčijo ir su Džeriu Valdgreivu? 

— Ne, ir tai keisčiausia. Kam užsipulti Džerį? Jis mielas! Nors iš 
nuogirdų sprendžiu, kad niekas negali tikrai... 

Straikui pasirodė, kad ji pirmą kartą per pokalbį pagalvojo, ką sako, 
ir toliau kalbėjo santūriau: 

— Na, niekas negali tikrai pasakyti, ką reiškia Oveno užuominos 
puslapiuose apie Džerį, o pati jų neskaičiau, jau sakiau. Ovenas aprašė 
daugybę Žmonių, - toliau pasakojo Nina. - Girdėjau, net savo žmoną, 

o Lizą Tasel pavaizdavo itin šlykščiai. Taip, ji tikra ragana, bet visi 
žino, kad Oveno bėdoje nepalikdavo. Liza niekada nebeįsiūlys „Ro- 
periui Čardui“ nė vieno rankraščio; visi ant jos įtūžę. Žinau, kad jos 
kvietimas į šio vakaro pobūvį atšauktas Danieliaus nurodymu... koks 
pažeminimas. O po poros savaičių bus pobūvis Lario Pinkelmano 
garbei, jis irgi Lizos globotinis, niekas negalės sutrukdyti jai ateiti... 
Laris - mielas senukas, visi jį myli... bet, jei ji pasirodys, nebus labai 
maloniai sutikta. Tiek to, - Nina atmetė šviesiai kaštoninius kirpčius 
ir staiga pakeitė temą: - Kaip prisistatysime pobūvyje? Jūs mano mei- 
lužis ar kas? 

— Ar į tokius renginius nedraudžiama vestis partnerio? 

— Ne, bet niekam nesakiau, kad su jumis susitikinėju, vadinasi, mes 
dar visai neseniai susipažinome. Tarkim, vakarėlyje praėjusį savaitgalį, 
tinka? 

Pramanytą pasimatymą ji pasiūlė taip pakylėtai, kad Straikas sune- 
rimo pajutęs, kaip tai glosto jam savimeilę. 

- Reikia kai kur užsukti prieš kelionę, - pasakė jis ir sunkiai pakilo 
nuo medinio suolo, o ji baigė gerti trečią taurę. 

Laiptai į tualetą „Senajame Češyro sūryje“ buvo svaigulingai sta- 
tūs, o lubos tokios žemos, kad jis net pasilenkęs užkliudė jas galva. 
Trindamasis smilkinį ir keikdamasis po nosimi, Straikas pamanė, kad 
trinktelėjimas - ženklas iš aukščiau: priminti, kad nedera painioti 
gero sumanymo su blogu. 

Girdėjau, knygą turite, joje 
Visų garsių nenaudėlių, kurie 
Šiame mieste sau prieglobstį surado, 


Surašėte vardus. 


John Webster, „Baltasis šėtonas“ 


Straikas iš patirties žinojo, kad tam tikro tipo moterims jis nepaprastai 
patrauklus. Joms buvo būdingos dvi savybės: protas ir įtampos pro- 
veržiai — it blogai sujungtų laidų kibirkščiavimas. Dauguma moterų 
būna patrauklios ir, pasak seniausio Straiko draugo Deivo Polverto, 
„sumautos originalės“. Straikas niekada nesuko galvos, kuo traukia to- 
kias moteris, nors Polvertas, gausybės turiningų versijų kūrėjas, tvirti- 
no, kad šios damos („nervingos ir liguistai grynakraujės kumelaitės') 
nesąmoningai trokšta „sunkiojo arklio“. 

Buvusi Straiko sužadėtinė Šarlotė, galima sakyti, buvo šios pader- 
mės karalienė. Graži, protinga, užgaidi ir sugadinta, ji nuolat palikda- 
vo Straiką ir vis grįždavo, nepaisydama šeimos priekaištų ir veik ne- 
slepiamo draugų pasibjaurėjimo. Galop kovo mėnesį jis pats nutraukė 
šiuos šešiolika metų trukusius santykius, ir ji beveik iškart susižadėjo 
su buvusiu meilužiu, nuo kurio prieš daugybę metų Oksforde Straikas 
ją paveržė. Nuo tada, išskyrus vieną nepaprastą naktį, Straikas savano- 
riškai atsižadėjo asmeninio gyvenimo. Kiekvieną jo nemigos valandą 
užpildė darbas, ir jis sėkmingai atsispyrė būsimų išsiskyrėlių (tokių 
kaip jo prašmatnioji juodbruva klientė), turinčių marias laiko ir kan- 
kinamų vienatvės, vilionėms - slaptoms ar atviroms. 

Bet visada kildavo grėsmingas noras pasiduoti, nors ir viena ar 
dvi paguodos naktys būtų pridariusios naujų sunkumų. O dabar šalia 
tamsiu Strandu tipeno Nina Lasels, kurios du žingsneliai prilygo Strai- 
ko vienam, ir pasakojo jam apie savo butą Šventojo Jono Miškuose: „... 
kad atrodytų, jog ten buvai.“ Ji vos siekė jam petį, o smulkutės moterys 
Straiko niekada netraukė. Pasakodama apie „Roperio Čardo“ leidyklą, 
ji juokėsi dažniau, negu reikia, o kartą ar du, pabrėždama pasakytų 
žodžių svarbą, palietė jam ranką. 

— Atėjom, - pagaliau ištarė, kai jie prisiartino prie aukšto šiuo- 
laikiško pastato su stiklinėmis sukamosiomis durimis. Ant akmeni- 
nio mūrinio švytėjo oranžinis skaidraus plastiko užrašas „Roperis 
Čardas“. 

Platus vestibiulis, nusėtas žmonėmis vakariniais drabužiais, baigė- 
si metalinių stumdomųjų durų virtine. Nina išsitraukė iš rankinuko 
kvietimą, parodė, matyt, vienam vakarui pasamdytam durininkui 
prastai gulinčiu smokingu ir su Straiku bei dar dvidešimčia žmonių 
įžengė į didžiulį veidrodinį liftą. 

- Šis aukštas - susirinkimams! - išrėkė jam Nina, užvertusi gal- 
vą, kai juodu įsiliejo į pilnutėlę atvirą salę, čia grojo orkestras ir šokių 
aikštelėje sukosi kelios poros. - Tik dabar pertvaros išardytos. Tai su 
kuo nori susipažinti? 

- Su kiekvienu, kuris gerai pažinojo Oveną ir gali numanyti, 
kur jis. 

— Nebent Džeris... 

Iš lifto plūstelėjo dar viena svečių banga, nublokšdama juodu į mi- 
nią. Straikui pasirodė, kad Nina kaip vaikas iš užpakalio įsikibo jam 
į paltą, bet jis nesiteikė paimti jai už rankos ar kaip kitaip sudaryti 
artimų santykių įspūdžio. Kartą ar du išgirdo, kaip Nina su kažkuo pa- 
sisveikino. Galop jie prasibrovė prie sienos, kur apie stalus, lūžtančius 
nuo valgių, lakstė padavėjai baltais švarkais ir buvo įmanoma kalbėti 
nekeliant balso. Straikas paėmė porą gardžių pyragaičių su krabais ir 
iškart suvalgė, apgailestaudamas, kad jie tokie maži, o Nina tuo tarpu 
dairėsi. 

— Niekur nematau Džerio, jis turbūt ant stogo rūko. Lipsime? Oho, 
žiūrėk - Danielius Čardas nužengė pas mirtinguosius? 

— Kuris“ 

- Plikis. 

Aplink leidyklos galvą atsirado pagarbi erdvė, it prie žemės priplo- 

tų javų ratas kylant sraigtasparniui. Jis kalbėjosi su jauna stuomeninga 
moterimi aptempta juoda suknele. 
Čardui tiko. Jis buvo jaunesnis, negu Straikas tikėjosi, pasitempęs ir 
savotiškai gražus: vešlūs tamsūs antakiai virš giliai įsodintų akių, ere- 
liška nosis, plonos lūpos. Tamsiai pilkas kostiumas nekrito į akis, bet 
rausvai violetinis kaklaraištis buvo daug platesnis už įprastą ir išmar- 
gintas žmonių nosimis. Straiko drabužiai visada buvo tradiciniai (tokį 
skonį išsiugdė seržantų klube), todėl jį sudomino toks santūrus, bet 
iškalbingas viršininko, juolab varstomo nustebusių ar pašaipių žvilgs- 
nių, pareiškimas apie nonkonformizmą. 

— Kur gėrimai? - paklausė Nina, bergždžiai stiebdamasi. 

— Tenai, - atsakė Straikas, išvydęs barą prie langų, už kurių vėrėsi 
tamsi Temzė. - Palauk čia, atnešiu. Baltojo vyno? 

- Šampano, jei Danielius nepašykštėjo. 

Braudamasis per minią, Straikas neva netyčia pasistengė prisiar- 
tinti prie Čardo, leidžiančio merginai šalimais kalbėti už abu. Jos veide 
atsispindėjo neviltis žmogaus, suprantančio, kad pašnekesys nesimez- 
ga. Ant Čardo rankos, spaudžiančios stiklą su vandeniu, Straikas pa- 
matė žvilgias raudonas egzemos dėmes. Jis stabtelėjo Čardui už nuga- 
ros - neva praleisti pulkelio jaunų moterų, einančių į priešingą pusę. 

— ..ir iš tikrųjų buvo baisiai juokinga, - nervingai tratėjo mergina 
juoda suknele. | 

— Aha, - atsiliepė Čardas, neslėpdamas nuobodulio, - tikriausiai. 

— O Niujorkas nuostabus? Turėjau omeny... ne nuostabus... ar buvo 
naudinga? Programa įdomi? - paklausė pašnekovė. 

- Turininga, - atsakė Čardas, ir Straikas, nors veido nematė, spėjo, 
kad direktorius nusižiovavo. - Apie elektroninę leidybą. 

Prie Straiko sustojo apkūnus vyras trijų dalių kostiumu, jau įkau- 
šęs, nors buvo tik pusė devynių, ir perdėtai mandagiai pasiūlė jam eiti 
toliau. Straikui nieko neliko, tik įvykdyti bežodį įmantrų prašymą ir 
pasitraukti nuo Danieliaus Čardo. 

— Ačiū, - po kelių minučių padėkojo Nina, imdama iš Straiko šam- 
paną. - Tai lipsime ant stogo? 

- Žinoma, - atsakė Straikas. Jis irgi pasiėmė šampano, tik ne todėl, 
kad jį mėgo, o todėl, kad sau tinkamesnių gėrimų nerado. - Kas ta 
moteris, su kuria kalbasi Danielius Čardas? 

Nina ištempė kaklą, vesdama Straiką prie įvijų metalinių laiptų. 

— Džoana Valdgreiv, Džerio duktė. Ką tik parašė pirmą romaną. 
Kodėl klausi? Ji tavo skonio? - paklausė Nina ir alsiai nusijuokė. 

— Ne, - atsakė Straikas. 

Juodu užlipo tinkliniais laiptais, Straikas vėl sunkiai rėmėsi į tu- 
rėklus. Ant pastato stogo ledinė naktis nutvilkė plaučius. Aksominės 
vejos lopai, vazonai su gėlėmis ir jaunais medeliais, daug suoliukų; 
buvo net apšviestas tvenkinys, kuriame po juodais lelijų lapais nardė 
ugniaspalvės žuvytės. Tarp tvarkingų kvadratinių pievučių it milži- 
niški plieniniai grybai kilo lauko šildytuvai, prie jų spietėsi žmonės, 
jų cigarečių galiukai. 

Miesto panorama buvo įspūdinga - juodas aksomas, nusagstytas 
brangakmeniais. Apžvalgos ratas „Londono akis“ švytėjo žydru ne- 
onu, Okso bokšto langai - rubinais, o iš dešinės į tolį driekėsi auksu 
žėrintis Pietinio kranto centras, Didysis Benas ir Vestminsterio rūmai. 

— Čia, - tarė Nina. 

Ji drąsiai paėmė Straikui už rankos ir nusivedė prie trijų moterų, 
šioms iš burnos alsuojant virto baltas rūkas, net kai jos nepūsdavo 
dūmų. 

— Sveikos, mergaitės, - tarė Nina. - Nematėt Džerio? 

- Jis nusilesęs, - trumpai drūtai paaiškino rudaplaukė. 

— Negali būti, - aiktelėjo Nina. - Juk jis taip puikiai laikėsi! 

— Praėjusią savaitę „Arbutuse“ vos pastovėjo ant kojų, - dirstelėjusi 
per petį suniurnėjo ilgšė blondinė. 

— Vis dėl „Bombyx Mori, - pareiškė irzli mergina trumpai kirptais 
tamsiais plaukais. - Net kelionė į Paryžių vestuvių sukakties proga ne- 
įvyko. Įsivaizduoju, kaip įniršo Fenela. Kada jis ją pames? 

- Ji čia? - pagyvėjo blondinė. 

- Šmėkščiojo, - patvirtino tamsiaplaukė. - Gal supažindinsi, Nina? 

Ir prasidėjo karštligiškas pažindinimas, tačiau Straikas taip ir nesu- 
prato, kuri merginų Miranda, Sara ar Ema, paskui visos keturios toliau 
aptarinėjo nelaimingą Džerio Valdgreivo gyvenimą ir girtuoklystę. 

— Jis seniai turėjo mesti Fenelą, - pasakė tamsiaplaukė. - Bjauri 
boba. 

- Ša! - sušnypštė Nina, ir visos keturios sustingo kaip įbestos, nes 
jų pusėn pėdino vyriškis, beveik toks pat aukštas kaip Straikas. 

Jo apskritą papurtusį veidą slėpė didžiuliai akiniai raginiais rėme- 
liais ir sutaršyti kaštoniniai plaukai. Vos nelaistė sklidinos taurės rau- 
donojo vyno. 

— Kalta tyla, - maloniai nusišypsojo jis. Kalbėjo skardžiai ir perne- 
lyg lėtai, taip, Straiko nuomone, šneka užkietėję girtuokliai. — Spėju 
iš trijų kartų, apie ką kalbėjote. Bombyx... Mori... Kvainas. Labas, - 
pridūrė, žiūrėdamas į Straiką ir tiesdamas jam ranką. Jų akys buvo 
viename aukštyje. - Mes nepažįstami, tiesa? 

— Džeri, čia Kormoranas, Kormoranai - čia Džeris, - iškart su- 
sigriebė Nina. - Mano palydovas, - pridūrė veikiau trims moterims 
negu aukštajam redaktoriui. 

— Kameronas? - perklausė Valdgreivas, prisidėjęs ranką prie ausies. 

— Panašiai, - atsakė Straikas. 

— Atsiprašau, - atsiliepė Valdgreivas. - Neprigirdžiu viena ausimi. 
O jūs, mielosios, ar tik neliežuvavote aukšto juodbruvo nepažįstamo- 
jo akivaizdoje, - nevykusiai pajuokavo, - nepaisydamos griežčiausio 
pono Čardo draudimo atskleisti gėdingą mūsų leidyklos paslaptį pra- 
šalaičiams? 

- Juk mūsų neįskųsi, Džeri, tiesa? - paklausė tamsiaplaukė. 

- Jei Danielius iš tikrųjų nebūtų norėjęs, kad tos knygos istorija iš- 
eitų į aikštę, - irzliai pareiškė rudaplaukė, vis dėlto skubiai dirstelėjusi 
per petį, ar viršininko arti nėra, - jis nebūtų išsiuntęs į visus miesto 
kampus advokatų jai nuslėpti. Pažįstami man be perstojo skambina, 
klausia, kas darosi. 

— Džeri, - narsiai paklausė tamsiaplaukė, - kodėl kreipeisi į advo- 
katus? 

— Nes aš irgi joje aprašytas, Sara, - atsakė Valdgreivas, mostelėda- 
mas taure, todėl vyno šliukštelėjo ant išpuoselėtos vejos. - Įklimpęs į 
šitą istoriją iki ausų, nesvarbu, kad neprigirdinčių. 

Visos moterys pasipiktinusios suklego. 

— Ką apie tave gali parašyti Kvainas, juk tu taip gražiai su juo elgei- 
si? — prisispyrusi klausinėjo tamsiaplaukė. 

— Oveno kaltinimų esmė - kad aš nepagrįstai žiaurus jo šedev- 
rams, - atsakė Valdgreivas ir pavaizdavo žirkles laisva ranka. 

— Tik tiek? - truputį nusivylė šviesiaplaukė. - Didelio čia daikto. 
Jeigu jis taip elgiasi, tegul džiaugiasi, kad su juo dar bent kas terliojasi. 

— Matyt, vėl pasislėpė, - spėjo Valdgreivas. - Net į telefono skam- 
bučius neatsako. 

— Bailus šunsnukis, - pritarė raudonplaukė. 

— Tiesą sakant, labai dėl jo nerimauju. 

— Nerimauji? - nepatikliai perklausė rudaplaukė. - Juokauji, Džeri. 

— Tu irgi nerimautum, jei būtum perskaičiusi tą knygą, - atsakė 
Valdgreivas ir žagtelėjo. - Manau, Ovenas kuoktelėjo. Ta rašliava pri- 
mena savižudžio raštelį. 

Šviesiaplaukė sukikeno, bet skubiai užsičiaupė, išvydusi Valdgreivo 
žvilgsnį. 

— Nejuokauju. Manau, jam pakriko nervai. Potekstė, atmetus įpras- 
tą bjaurastį, būtų tokia: visi nusiteikę priešiškai, visi man grasina, visi 
manęs nekenčia... 

— Visi jo iš tikrųjų nekenčia, - įsiterpė šviesiaplaukė. 

— Tik beprotis būtų įsivaizdavęs, kad tokia knyga bus išspausdinta. 
O dabar jis dingo. 

- Jis amžinai dingsta, - irzliai užginčijo raudonplaukė. - Paspruk- 
ti - jo mėgstamiausias triukas, tiesa? Deizė Karter pasakojo, kad kai 
„Davis-Green“ ruošė spaudai „Brolius Balzakus , jis persiutęs dukart 
išlėkė durimis nešinas. 

— Aš dėl jo nerimauju, - užsispyrė Valdgreivas ir mauktelėjo 
vyno. - Gal venas persipjovė... 

— Ovenas savižudis? - nusišaipė šviesiaplaukė. 

Valdgreivas pažvelgė į ją iš aukšto; Straikui pasirodė, kad su gailes- 
čiu ir nepalankiai. 

— Patikėk, Miranda, kartais Žmonės, jeigu jiems atrodo, kad iš jų 
atimta gyvenimo prasmė, iš tikrųjų nusižudo. Net kitų nuomonė, kad 
jų kančios juokingos, jų nesulaiko. 

Blondinė, regis, nepatikėjo, apžvelgė drauges ieškodama paramos, 
bet šios nepuolė jos palaikyti. 

- Rašytojai - ypatinga veislė, - tarė Valdgreivas. - Nepažįstu nė 
vieno, kuris būtų talentingas ir sukalbamas. Velnio Liza Tasel galėtų 
tai įsidėti į galvą. 

- Ji tvirtina nežinojusi, kas parašyta knygoje, - įsiterpė Nina. - Vi- 
siems sako, kad sirgo ir tik permetė akimis... 

— Aš pažįstu Lizą Tasel, - sugriaudė Valdgreivas, ir Straikas susido- 
mėjęs pamatė, kad mielas prasigėręs redaktorius nuoširdžiai įtūžo. - Ji 
puikiai žinojo, ką daro, išsiųsdama rankraštį. Manė, kad čia paskuti- 
nė jos proga pasipelnyti iš Oveno. Ir kokia reklama, juk skandalas su 
Fankortu aprašytas, o pastarojo ji nekenčia daug metų... Bet dabar, kai 
popieriai prasti, ji atsisakė kliento. Baisiai šlykštus poelgis. 

— Danielius atšaukė jos kvietimą, - tarė tamsiaplaukė. - Turėjau jai 
paskambinti ir pasakyti. Siaubinga. 

— Nenumanai, kur Ovenas galėjo dingti, Džeri? - paklausė Nina. 

Valdgreivas gūžtelėjo pečiais. 

— Kur tik nori. Viliuosi, jam nieko neatsitiko, kad ir kur nusitrenkė. 
Nieko nepadarysi, prisirišau prie šito kvailo pašlemėko. 

— O kas per skandalas su Fankortu, apie kurį jis parašė? - paklausė 
raudonplaukė. - Girdėjau, kad triukšmas kilo dėl recenzijos... 

Visi, išskyrus Straiką, šaukė vienas per kitą, bet Valdgreivas perrė- 
kė moteris, ir jos nutilo iš nesąmoningos pagarbos, kurią dažnai jaučia 
išvestiems iš rikiuotės vyrams. 

- Maniau, visi žino tą istoriją, - tarė Valdgreivas ir vėl žagtelėjo. - 
Trumpai drūtai, pirma Maiklo žmona Elspeta parašė labai prastą ro- 
maną. Literatūros žurnale buvo išspausdinta anoniminė jo parodija. 
Elspeta išsikirpo tą parodiją, prisisegė prie suknelės ir nusinuodijo 
dujomis kaip Silvija Plat. 

- Ji nusižudė? - aiktelėjo rudaplaukė. 

— Aha, - atsakė Valdgreivas ir vėl gurkštelėjo vyno. - Rašytojai 
trenkti. 

— Kas parašė parodiją? 

- Visi manė, kad Ovenas. Jis neigė, nieko nuostabaus, kai prisime- 
ni padarinius, - pasakė Valdgreivas. - Po Elspetos mirties Ovenas ir 
Maiklas nebesikalbėjo. Bet „Bombyx Mori“ Ovenas išradingai užsi- 
mena, kad parodijos autorius buvo pats Maiklas. 

— Dieve, - persigando rudaplaukė. 

- Ir dar apie Fankortą, - pasakė Valdgreivas, dirstelėjęs į laikro- 
dį, - turiu jums pasakyti, kad apačioje devintą bus paskelbtas svarbus 
pranešimas. Nepražiopsokite, mergaitės. 

Jis nusivilko šalin. Dvi merginos užgesino cigaretes ir nusekė įkan- 
din. Šviesiaplaukė prisiplakė prie kito būrelio. | 

— Džeris mielas, tiesa? - paklausė Straiko Nina drebėdama, nors vis 
stipriau siautėsi į vilnonį paltą. 

— Labai kilnus, - atsakė Straikas. - Kiti, atrodo, nemano, kad Kvai- 
nas žinojo, ką daro. Eisime ten, kur šilta? 

Straikas juto, kad jį užplūsta nuovargis. Karštai troško grįžti namo, 
užmigdyti koją (taip jis vadino tą varginantį veiksmą), užmerkti akis ir 
pasistengti nusnūsti aštuonias valandas, kad rytą galėtų atsikelti ir vėl 
sekti dar vieną neištikimą vyrą. 

Salė apačioje tebebuvo sausakimša. Nina kelis kartus stabtelė- 
jo kažko surikti pažįstamiems į ausį. Straikas buvo supažindintas su 
kresna meilės. romanų rašytoja, rodos, apakinta pigaus šampano ir 
garsios muzikos žavesio, ir su Džerio Valdgreivo žmona užkritusiais 
juodais plaukais, audringai ir girtai puolusia sveikintis su Nina. 

- Amžinai padlaižiauja, - šaltai pasakė Nina, išsprūdusi iš glėbio, 
ir nusivedė Straiką prie laikinos scenos. - Ji iš pinigingos šeimos ir 
neslepia, kad Džeris jai nelygus. Baisi snobė. 

— Turbūt jai daro įspūdį, kad tavo tėvas - karališkasis advokatas, 
tiesa? - paklausė Straikas. 

— Tavo atmintis mane gąsdina, - įsmeigė į jį susižavėjusį žvilgsnį 
Nina. - Ne, manau, dėl ko kito... matai, iš tikrųjų aš ledi Nina Lasels. 
Nors kam tai rūpi? Nebent tokiems kaip Fenela. 

Kažkoks valdininkėlis sukiojo mikrofoną ant medinės tribūnos ne- 
toli baro. Transparante puikavosi leidyklos „Roperis Čardas“ logotipas 
su mazgu tarp vardo ir pavardės, o virš jų - „100 metų jubiliejus“. 

Dešimt minučių teko nuobodžiai laukti. Straikas mandagiai ir tin- 
kamai atsiliepdavo Ninai čiauškant, nors pastangų reikėjo nemažų, 
nes ji buvo daug žemesnė, o triukšmas salėje vis didėjo. 

- Ar Laris Pinkelmanas yra? - paklausė jis, prisiminęs senuką vai- 
kų rašytoją iš portreto ant Elizabetos Tasel sienos. 

— Ne, jis pobūvių negali pakęsti, - linksmai atsakė Nina. 

— Bet juk kelsite pobūvį jo garbei? 

— Iš kur žinai? - ji buvo priblokšta. 

— Pati man pasakei aludėje. 

— Oho, tu iš tikrųjų įdėmiai klausaisi. Taip, mes rengiame kviestinę 
vakarienę jo Kalėdų pasakų perleidimo proga, bet tik saviems. Laris 
negali pakęsti minios, jis labai drovus. 

Pagaliau prie tribūnos priėjo Danielius Čardas. Šnekos virto šnibž- 
desiu, paskui nutilo. Kol jis kilnojo popierius, Straikas pajuto ore tvy- 
rant įtampą, galų gale Čardas atsikrenkštė. 

Matyt, ne pirmą kartą sako kalbą, pamanė Straikas, bet oratorius 
netikęs. Čardas lygiais laiko tarpais automatiškai pakeldavo galvą ir 
tais kalbėjo beveik negirdimai. Trumpai išdėstęs šlovingą leidyklos 
„Roperio leidyba“ istoriją, jis kukliai paminėjo „Čardo knygas“, senelio 
leidyklą, ir papasakojo apie jų abiejų susijungimą; ir eilutes apie savo 
kuklų džiaugsmą ir pasididžiavimą, kad jau dešimt metų vadovauja 
šiam pasaulinio lygio holdingui, perskaitė tokiu pat sausu nuobodžiu 
balsu. Lėkštas jo sąmojis sukeldavo perdėtai griausmingą juoką, Strai- 
ko nuomone, nejaukų ir girtą. Straikas pasijuto spoksąs į raudonas 
it nušutintas kalbėtojo rankas. Kadaise kariuomenėje pažinojo jauną 
eilinį, kurio egzema nuo įtampos taip paaštrėjo, kad vaikiną teko pa- 
guldyti į ligoninę. 

— Be jokios abejonės, - bambėjo Čardas, atversdamas, matyt, pa- 
skutinį kalbos lapą (Straikas buvo vienas aukščiausių žmonių salėje 
ir arti scenos, todėl viską matė), - leidyba šiuo metu patiria staigų 
permainų ir naujų uždavinių laikotarpį, bet vienas dalykas šiandien 
lieka toks pat nepajudinamas kaip prieš šimtą metų: svarbiausia yra 
turinys. Kol galime pasigirti geriausiais pasaulio rašytojais, „Roperis 
Čardas“ ir toliau žavės, įkvėps ir linksmins. Ta proga, - kad kankynė 
tuoj baigsis, rodė ne Čardo džiaugsmas, o palengvėjimas, - turiu gar- 
bės su malonumu pranešti, kad šią savaitę pasirašėme sutartį su vienu 
didžiausių pasaulio rašytojų. Ponios ir ponai, prašom pasveikinti Mai- 
klą Fankortą! 

Per salę vėjeliu nubangavo beveik apčiuopiamas atodūsis. Susijau- 
dinusi aiktelėjo moteris. Salės gale pasigirdo plojimai ir it spragsinti 
ugnis ėmė plėstis tribūnos link. Straikas išvydo, kaip tolumoje atsidarė 
durys, šmėkštelėjo didelė galva, surūgusi mina, ir Fankortas paskendo 
džiūgaujančių darbuotojų jūroje. Jis išniro tik po kelių minučių ir už- 
lipo ant scenos paspausti Čardui rankos. 

— O Viešpatie, - susijaudinusi kartojo ir plojo Nina, - o Viešpatie. 

Džeris Valdgreivas, kaip ir Straikas, visa galva aukštesnis už be- 
maž vien moterų minią, stovėjo beveik tiesiai prieš juos. Jis vėl laikė 
sklidiną taurę, todėl ploti negalėjo ir be šypsenos pakėlė ją prie lūpų, 
žiūrėdamas, kaip Fankortas prie mikrofono mostu prašo tylos. 

— Ačiū, Danai, - padėkojo Fankortas. - Tiesą sakant, nesitikėjau 
kada nors čia atsidurti, - tarė, ir jo žodžius palydėjo griausmingas 
juokas, - bet jaučiuosi lyg grįžęs namo. Rašiau „Čardui“, rašiau „Ro- 
periui , ir laikai buvo geri. Buvau piktas jaunuolis, - (Pakrikas minios 
krizenimas.) - dabar esu piktas senis - (Garsus juokas, šyptelėjo net 
Danielius Čardas.) - ir nekantriai laukiu progos siautėti čia. - (Čar- 
das jau juokėsi, o visa minia kvatojosi. Straikas ir Valdgreivas, regis, 
vieninteliai kambaryje nesiraitė pilvais.) - Džiaugiuosi grįžęs ir iš visų 
jėgų stengsiuosi, kad „Roperis Čardas“ ir toliau - kaip ten sakei, Da- 
nai? - žavėtų, įkvėptų ir linksmintų. 

Plojimų audra. Žybčiojant blykstėms, vyrai paspaudė vienas kitam 
ranką. 

- Galvą guldau, pusė milijono, - ištarė įkaušęs vyriškis už Strai- 
ko, - ir dar dešimt gabalų, kad šįvakar čia pasirodytų. 

Fankortas nulipo nuo scenos tiesiai prieš Straiką. Pozuojant nuo- 
traukoms susiraukusi veido išraiška beveik nepasikeitė, bet jis pra- 
linksmėjo, kai į jį išsitiesė rankos. Dievinimo Maiklas Fankortas ne- 
niekino. 

— Oho, - pasakė Straikui Nina, - neįtikima. 

Didžiulė Fankorto galva dingo minioje. Pasirodė stuomeningoji 
Džoana Valdgreiv ir ėmė brautis prie garsenybės. Staiga už jos išdygo 
tėvas. Girtai svirduliuodamas, jis ištiesė ranką ir šiurkščiai griebė jai 
už alkūnės. 

- Jis turi su kuo kalbėtis, Džo, duok jam ramybę. 

— O kodėl mamos nesulaikei, kai ji prie jo puolė? 

Straikas pamatė, kad Džoana, aiškiai įpykusi, eina šalin. Dingo ir 
Danielius Čardas. Straikas spėjo, kad jis išsmuko pro duris, kol minia 
šokinėjo apie Fankortą. 

- Jūsų generalinis direktorius nemėgsta būti dėmesio centre, - tarė 
Ninai Straikas. 


103 


Robert Galbraith 


— Kalbama, kad šiek tiek jau pasitaisė, - tarė Nina, tebežiūrėdama 
į Fankortą. - Prieš dešimt metų jis apskritai akių neatplėšdavo nuo 
užrašų. Tačiau verslininkas jis geras. Įžvalgus. 

Straiko krūtinėje grūmėsi smalsumas ir nuovargis. 

— Nina, - tarė jis, atitraukęs savo palydovę nuo minios, apspitusios 
Fankortą; ji mielai leidosi patraukiama, - kur, sakai, laikomas „Bom- 
byx Mori“ rankraštis? 

— Džerio seife, - atsakė ji. - Aukštu žemiau. - Ji gurkštelėjo šampa- 
no, akys spindėjo. - Gerai supratau, kodėl klausi? 

— Kuo tau tai grėstų? 

— Dideliais nemalonumais, - nerūpestingai atsakė ji. - Bet magne- 
tinę kortelę turiu, o visi kiti užsiėmę, juk taip? 

Jos tėvas, negailestingai priminė sau Straikas, karališkasis advoka- 
tas. Leidykla prisibijos ją atleisti. 

— Manai, galėtume padaryti kopiją? 

- Pabandykim, - sutiko ji ir išgėrė paskutinius lašus. 

Liftas buvo tuščias, reikiamas aukštas tamsus ir be žmonių. Nina 
magnetine kortele atidarė skyriaus duris ir nedvejodama nuvedė Strai- 
ką pro išjungtus kompiuterius ir tuščius stalus prie didelio kampinio 
kabineto. Vienintelė šviesa skverbėsi pro langus iš amžinai apšviesto 
Londono, skyriuje tik kur ne kur žibėjo mažutis oranžinis taškelis, ro- 
dantis, kad kompiuteris paliktas budinčiu režimu. 

Valdgreivo kabinetas buvo neužrakintas; seifas, atrakinamas ma- 
gnetine kortele, stovėjo už slankiojamosios knygų spintos. Nina su- 
rinko keturių skaitmenų kodą. Durys atsidarė, ir Straikas seife išvydo 
netvarkingą popierių šūsnį. 

- Štai, - linksmai pasakė Nina. 

— Tyliau, - patarė Straikas. 

Jis stovėjo sargyboje, kol ji kopijavo knygą kopijavimo aparatu už 
durų. Keista, bet puslapių šlamesys ir nepaliaujamas ūžimas ramino. 
Niekas neužklupo, niekas nepamatė; po penkiolikos minučių Nina vėl 
įdėjo rankraštį į seifą ir jį užrakino. 

- Imk. 

Ji padavė jam kopiją, suveržtą tvirtomis kontorinėmis gumytėmis, 
įkaušusi susverdėjo ir akimirką prigludo prie jo. Buvo jai skolingas, 
bet iš nuovargio jautėsi kaip sudaužytas; mintis važiuoti į jos butą 

Šventojo Jono Miškuose arba vestis ją į palėpę Danijos gatvėje jo ne- 
viliojo. Ar pakankamas būtų atlygis pasiūlyti drauge išgerti, na, galbūt 
rytoj vakare? Paskui jis prisiminė, kad rytoj vakare turi švęsti gimta- 
dienį pas seserį. Liusė sakė, kad jis gali ką nors atsivesti. 

— Nori rytoj vakare eiti su manim į nykų pobūvį? - paklausė jos. 

Ji nusijuokė, akivaizdžiai nudžiugusi. 

— Kaip nykų? 

- Visapusiškai. Tu galėtum jį pagyvinti. Nori? 

— Kodėl gi ne? - linksmai atsakė Nina. 

Matyt, kvietimas kaip tik laiku. Jis pajuto, kad kūno malonumų po- 
reikis jai atslūgo. Juodu išėjo iš neapšviesto skyriaus patenkinti vienas 
kitu, Straikas po paltu slėpė „Bombyx Mori“ rankraščio kopiją. Užsi- 
rašęs Ninos adresą ir telefono numerį, jis sėkmingai įsodino ją į taksi 
ir jam palengvėjo - laisvas. 


14 


Ir jis ten kartais prasėdi visą popietę, skaitydamas tuos 
bjaurius, begėdiškus (kad juos kur velniai, nepakenčiu jų), 


nedorus eilėraščius. 


Ben Jonson, „Kiekvienas turi savo keistenybių“ 


Kitą dieną buvo protesto žygis prieš karą, kuriame Straikas neteko 
kojos. Tūkstančiai žmonių slinko per šaltą Londono širdį nešini pla- 
katais; kariškių šeimos pirmose eilėse. Armijos laikų draugai pranešė 
Straikui, kad tarp demonstrantų bus ir Gario Toplio, žuvusio per spro- 
gimą, nutraukusį Straikui koją, tėvai, bet jis neketino prie jų prisidėti. 
Jo požiūrio į karą nesutrauksi į juodas raides baltame kvadratiniame 
plakate. Jis ir tada, ir dabar manė, kad kiekvieną darbą reikia padaryti 
gerai, o dalyvavimas eitynėse reikštų, kad jis apgailestauja, nors taip 
nėra. Todėl jis prisisegė protezą, apsivilko geriausią itališką kostiumą 
ir išvyko į Bondo gatvę. 

Klastingas vyras, kurį Straikas seka, tvirtino, kad jo beveik jau bu- 
vusi žmona (Straiko klientė brunetė) nepaprastai brangius papuoša- 
lus per girtą nerūpestingumą pametusi jiedviem apsistojus viešbutyje. 
Straikas sužinojo, kad šį rytą vyras susitaręs dėl susitikimo Bondo ga- 
tvėje, ir jam kilo įtarimas, kad bent dalis neva pamestų brangenybių 
gali netikėtai atsirasti. 

Objektas įėjo į juvelyrinę parduotuvę, o Straikas ėmė apžiūrinėti 
parduotuvės vitriną priešingoje kelio pusėje. Po pusvalandžio vyras 
išėjo, ir Straikas nupėdino gerti kavos, prastūmė dvi valandas, paskui 
įžengė į juvelyrinę parduotuvę ir pareiškė, kad žmona dievina smarag- 
dus. Gerą pusvalandį jis apsimetė kruopščiai apžiūrinėjantis įvairius 

papuošalus, kol galop jam buvo parodytas vėrinys, kurį, kaip ir spėjo 
brunetė, pasiglemžė jos vyras. Straikas iškart jį nupirko, mat klientė iš 
anksto buvo davusi dešimt tūkstančių svarų tokiam reikalui. Dešimt 
tūkstančių svarų vyro apgavystei įrodyti buvo niekniekis moteriai, pa- 
siryžusiai iš jo prisiteisti milijonus. 

Eidamas namo, Straikas nusipirko kebabą. Užrakinęs vėrinį ma- 
žame biuro seife (paprastai jame laikydavo kompromituojančias nuo- 
traukas), užlipo į viršų, užsiplikė puodelį stiprios arbatos, nusivilko 
kostiumą ir įjungė televizorių, kad akies krašteliu galėtų stebėti apšili- 
mą prieš „Arsenalo“ rungtynes su „Spurs“. Paskui patogiai išsitiesė ant 
lovos ir ėmė skaityti rankraštį, pavogtą vakar vakare. 

Elizabeta Tasel buvo teisi: „Bombyx Mori“ - iškreipta „Piligrimo 
kelionė“. Veiksmas rutuliojasi pasakiškoje niekieno Žemėje; jaunas ge- 
nialus rašytojas (jo vardu romanas ir pavadintas) išvyksta iš salos, ku- 
rioje pilna iš kraujomaišos gimusių idiotų, nesuvokiančių jo talento, 
į savotišką simbolinę kelionę tolimo miesto link. Įmantri vaizdinga 
kalba ir jos figūros Straikui jau buvo pažįstamos iš „Brolių Balzakų', 
bet jį domino ir skaityti toliau skatino turinys. 

Pirmas pažįstamas personažas, išniręs iš sunkiai suprantamų ir 
dažnai nešvankių sakinių, buvo Leonora Kvain. Puikusis jaunuolis 
Bombiksas, keliaudamas per kraštą, kuriame jo tyko įvairūs pavojai 
ir pabaisos, sutinka Sukubę, moterį, apibūdintą glaustai - „nuvalkiota 
kekšė“. Ši paima jį į nelaisvę, suriša ir sėkmingai išprievartauja. Leo- 
nora buvo pavaizduota tikroviškai: liesa, neskoningai apsirengusi, su 
didžiuliais akiniais, nuobodi ir neišraiškinga. Po kelių parų nepaliau- 
jamos prievartos Bombiksui pavyksta įkalbėti Sukubę jį paleisti, bet 
ji taip kankinasi dėl išsiskyrimo, kad jaunikaitis sutinka pasiimti ją 
kartu. Tai pirmas iš daugybės keistų sapniškų epizodų, kurių prasmė 
nepaaiškinamai ir be jokių atsiprašinėjimų apsiverčia aukštyn kojo- 
mis: baisus blogis nei iš šio, nei iš to tampa išmintingu gėriu. 

Po kelių puslapių Bombiksą su Sukube užpuolė padaras, vardu 
Erkė; Straikas nesunkiai atpažino Elizabetą Tasel: kvadratiniai žandi- 
kauliai, žemas balsas ir gąsdinanti išvaizda. Bombiksui pagailo ir šito 
padaro - kai Erkė liovėsi smurtauti, leido ir jai eiti kartu. Erkė turėjo 
bjaurų įprotį Žįsti miegantį Bombiksą, šis sulyso ir nusilpo. 

Bombikso lytis nenuspėjamai kito. Jis ne tik turėjo krūtis ir žindė, 
netrukus ir pastojo, tačiau tai jam netrukdė aptarnauti gausaus būrio 
nimfomanių, nuolat pastojančių jam kelią. 

Grumdamasis su šiomis įmantriomis nešvankybėmis, Straikas 
svarstė, kiek tikrų asmenų neatpažinęs iš šių portretų. Bombikso susi- 
tikimai su kitais žmonėmis buvo tokie smurtingi, kad kėlė nerimą; dėl 
jų ydingumo ir žiaurumo buvo pažeistos visos jo angos; tiesiog sado- 
mazochistinis siautulys. Tačiau autorius nuolat pabrėždavo prigimtinę 
Bombikso nekaltybę ir tyrumą, matyt, pakako parašyti, kad jis genijus, 
ir skaitytojas turėjo jam atleisti visus nusikaltimus, kuriuos jis darė sy- 
kiu su tariamomis kelyje sutiktomis pabaisomis. Versdamas puslapius, 
Straikas prisiminė Džerio Valdgreivo žodžius, kad Ovenas - psichikos 
ligonis, ir dabar buvo linkęs pritarti tokiam požiūriui... 

Tuoj prasidės rungtynės. Straikas padėjo rankraštį jausdamasis, 
lyg būtų ilgai kalėjęs tamsiame purviname rūsyje be oro. Dabar laukė 
vienas malonumas. Jis neabejojo, kad „Arsenalas“ laimės - gimtajame 
mieste „Spurs“ nepavyko jų įveikti septyniolika metų. 

Keturiasdešimt penkias minutes Straikas mėgavosi gyvenimu, daž- 
nai rėkaudamas skatino savo komandą ir sulaukė rezultato du - nulis. 

Per pertrauką tarp kėlinių jis nenoromis prislopino garsą ir vėl grį- 
žo į keistą Oveno Kvaino vaizduotės sukurtą pasaulį. 

Nė vieno pažįstamo nerado tol, kol Bombiksas neprisiartino prie 
išsvajotojo miesto. Čia, ant tilto per griovį, juosiantį miesto sienas, 
stovėjo didžiulis trumparegis kerėpla: Drožikas. 

Drožikas nešiojo ne akinius raginiais rėmeliais, o beisbolininko ke- 
puraitę, per petį jis buvo persimetęs spurdantį kruviną maišą. Jis pa- 
siūlė nuvesti Bombiksą, Sukubę ir Erkę į miestą pro slaptas duris. Jau 
pripratęs prie lytinės prievartos, Straikas nenustebo paaiškėjus, kad 
Drožikas siekia iškastruoti Bombiksą. Kilo muštynės, maišas nusiri- 
to Drožikui nuo nugaros ir iš jo išsiveržė nykštukė. Drožikas paliko 
ramybėje Bombiksą, Sukubę ir Erkę, o pats puolė gaudyti nykštukės. 
Bombiksui su bendrėmis pavyko rasti spragą miesto sienoje, bet atsi- 
sukę jie pamatė, kad Drožikas skandina nykštukę griovyje. 

Straikas taip įniko skaityti, kad pražiopsojo antro kėlinio pradžią. 
Pakėlęs akis į begarsį televizoriaus ekraną nusikeikė: 

— Velnias! 

Du - du: neįtikima, „Spurs“ buvo spėjęs išlyginti rezultatą. Strai- 
kas priblokštas numetė rankraštį. „Arsenalo“ gynyba žlugo tiesiai jam 
prieš akis. Juk jie turėjo laimėti. Jiems prognozuojama pirma vieta ly- 
goje. 

— VELNIAS! - subaubė Straikas po dešimties minučių, Fabianskiui 
praleidus smūgį galva. 

„Spurs“ laimėjo. 

Straikas keikdamasis išjungė televizorių ir pažvelgė į laikrodį. Beli- 
ko pusvalandis, o reikėjo įlįsti į dušinę, persirengti ir pasiimti Niną La- 
sels iš Šventojo Jono Miškų. Kelionė į Bromlį ir atgal pakratys kišenes. 
Bjaurėdamasis mąstė, ką perskaitys paskutiniame Kvaino rankraščio 
ketvirtadalyje, puikiai suprasdamas Elizabetą Tasel, kuri tik pervertė 
paskutinius lapus. 

Jis nė nesuprato, kodėl skaito toliau, - nebent iš smalsumo. 

Nusiminęs ir suirzęs, Straikas nuėjo į dušinę gailėdamasis, kad va- 
kar vakaro nepraleido namie, ir, nepaisydamas sveiko proto, kaltin- 
damas save, kad „Arsenalas“ būtų galėjęs laimėti, jei jis nebūtų buvęs 
įtrauktas į nešvankų košmarišką „Bombyx Mori“ pasaulį. 

Sakau tau, nemadinga giminiuotis šiais laikais. 


William Congreve, „Toks yra pasaulis“ 


— Na? Ką manai apie „Bombyx Mori“? - paklausė Nina, kai juodu nu- 
važiavo nuo jos namo taksi, Straikui vos užteko šiam pinigų. 

Jei nebūtų jos pakvietęs, į Bromlį būtų važiavęs ir iš jo grįžęs vie- 
šuoju transportu, nors būtų sugaišęs daug laiko ir pavargęs. 

— Nesveikos psichikos vaisius, - atsakė Straikas. 

— Tu kitų Oveno knygų neskaitei, - nusijuokė Nina. - Jos beveik 
tokios pat blogos. Pripažįstu, kad ši vimdo kaip reikiant. Kaip tau pū- 
liuojantis Danieliaus galas? 

— Dar nespėjau iki tos vietos perskaityti. Iš anksto mėgaujuosi. 

Po vakar vakaro šiltu vilnoniu paltu ji vilkėjo prigludusią juodą su- 
knelę su petnešėlėmis. Kai Nina pakvietė jį užeiti į savo butą Šventojo 
Jono Miškuose ir dėjosi į rankinuką reikalingiausius daiktus, paskui 
ieškojo raktų, Straikas gerai ją apžiūrėjo. Pamačiusi, kad Straikas eina 
į svečius tuščiomis rankomis, ji pasiėmė iš virtuvės ir butelį vyno. Pro- 
tinga, daili, puikiai išauklėta mergina, bet jos noras susitikti su juo vos 
susipažinus, ir dar šeštadienio vakarą, rodė, kad ji beatodairiška, o gal 
ir nepasitikinti savim. 

Važiuodamas iš Londono centro į žmonių, turinčių nuosavus er- 
dvius namus, prigrūstus kavavirių ir itin didelės raiškos televizorių, 
visko, ko Straikas niekada neturėjo ir ko, susirūpinusios sesers nuo- 
mone, jis labiausiai trokšta, karalystę, Straikas vėl paklausė savęs, ką 
jis dabar daro. 

Liusė įprato kelti pobūvį jo gimtadienio proga savo namuose. Ji 
visiškai neturi vaizduotės ir mano, kad jos namai - tikras rojus, nors 
kaip tik namie atrodo labiausiai nusivariusi. Kaip jai būdinga pakviesti 
jį vakarienės, kuri jam nė motais, ji niekaip nesuprastų, kad jam jos 
iš tiesų nereikia. Liusės pasaulyje gimimo dienos visada švenčiamos, 
niekada neužmirštamos: turi būti tortas, žvakučių, atvirukų ir dovanų; 
viskas kaip pridera, įprasta tvarka išsaugota, tradicijų laikomasi. 

Kai taksi su jais lėkė Blakvolo tuneliu po Temze pietinio Londono 
link, Straikas suvokė, kad, atsivežęs Niną į šeimos pobūvį, paskelbs 
nenorįs laikytis taisyklių. Nors pareigingai ir pasiėmė butelį vyno į 
svečius, Nina nervinga, mėgsta riziką ir avantiūras. Ji gyvena viena 
ir kalba apie knygas, o ne apie vaikus; trumpai drūtai, Liusė padorią 
moterį įsivaizduoja visai kitokią. 

Praėjus beveik valandai, kai išėjo iš buto Danijos gatvėje, Straikas 
su penkiasdešimčia svarų palengvėjusia pinigine padėjo Ninai išlipti 
į šaltą Liusės gatvės tamsą ir nusivedė taku pro didelę magnoliją, ap- 
kėtusią beveik visą sodelį prieš namą. Prieš skambindamas prie durų, 
Straikas nenoromis prisipažino: 

- Turbūt reikėtų tau pasakyti: čia švenčiama gimimo diena. Mano. 

— Oi, turėjai pasakyti! Sveikinu... 

- Ji ne šiandien, - pertraukė Straikas. - Nieko čia ypatingo. 

Ir paskambino. 

Juos įleido Straiko svainis Gregas. Ilgas pliaukšėjimas per pečius ir 
perdėtas džiaugsmas, išvydus Niną. Liusė, atskubėjusi į prieškambarį 
su mentele it kardu ir prijuoste ant puošnios suknelės, nė kiek neap- 
sidžiaugė. 

— Galėjai pasakyti, kad ateisi ne vienas! —- sušnypštė ji Straikui į 
ausį, kai jis pasilenkė pabučiuoti jos į skruostą. 

Liusė žemutė, šviesiaplaukė ir apskritaveidė; niekas niekada nepa- 
manytų, kad juodu giminės. Jos tėvas buvo dar vienas garsus motinos 
meilužis muzikantas. Rikas skambino ritmine gitara, bet, priešingai 
nei Straiko tėvas, su dukterimi palaikė gerus santykius. 

— Rodos, pati prašei ką nors atsivesti, - sušnibždėjo seseriai Strai- 
kas, kai Gregas nulydėjo Niną į svetainę. 

— Klausiau, ar atsivesi, - piktai atšovė Liusė. - O Dieve... reikės dar 
vieno... vargšė Margarita... 

— Kokia Margarita? - paklausė Straikas, bet Liusė jau lėkė į valgo- 
mąjį, iškėlusi mentelę ir palikusi garbės svečią vieną prieškambaryje. 

Straikas atsiduso ir nuėjo į svetainę paskui Gregą ir Niną. 

— Staigmena! - sušuko praplikęs šviesiaplaukis, stodamasis nuo so- 
fos, ant kurios plačiai šypsodamasi sėdėjo akiniuota jo žmona. 

— Jėzau Kristau, - tarė Straikas ir žengė į priekį paspausti ištiestos 
rankos, nuoširdžiai nudžiugęs. Nikas su Ilza buvo seni jo draugai; tik 
jų laimingoje šeimoje susijungė dvi Straiko jaunystės pusės, Londonas 
ir Kornvalis. - Niekas man nesakė, kad ir jūs ateisite! 

— Na taip, tokia ir turi būti staigmena, Ogi, - tarė Nikas, o Straikas 
pabučiavo Ilzą. - Pažįsti Margaritą? 

— Ne, - atsakė Straikas. - Nepažįstu. 

Vadinasi, štai kodėl Liusė klausė, ar jis ką nors atsives; ji pakvietė 
moterį, kuria jis, sesers nuomone, susidomės ir su kuria amžinai gy- 
vens name su magnolija sode. Margarita buvo juodbruva paniurėlė 
riebia oda, ji vilkėjo žvilgia violetine suknele, matyt, pirkta, kai buvo 
lieknesnė. Straikas neabejojo, kad ji išsiskyrusi. Dėl šito dalyko beveik 
niekada neapsirikdavo. 

— Labas, - karčiai tepasakė moteris, baisiai įsižeidusi. 

Liesutė Nina juoda suknele su petnešėlėmis čiauškėjo su Gregu. 

Taigi prie stalo sėdo septyniese. Demobilizuotas po sužeidimo 
Straikas beveik nebesusitikdavo su civiliais draugais, savanoriškai 
apsivertė darbais taip, kad ribos tarp šiokiadienių ir savaitgalių nu- 
sitrynė, bet dabar jis vėl suprato, kokie jam brangūs Nikas su Ilza ir 
kad būtų buvę daug maloniau kur nors pasėdėti trise, gardžiuojantis 
troškiniu su kariu. 

— Kur jūs susipažinot su Kormoranu? - smalsiai paklausė Nina. 

— Mudu Kornvalyje kartu mokėmės, - nusišypsojo Straikui iš kitos 
stalo pusės Ilza. - Priešokiais. Jis tai pasirodydavo, tai išnykdavo, tiesa, 
Kormaiė 

Valgant rūkytą lašišą buvo prisiminta pakrika Straiko ir Liusės 
vaikystė, kelionės su valkata motina, neišvengiamas grįžimas į Sent 
Mosą ir, žinoma, teta ir dėdė, visą vaikystę ir paauglystę pavadavę 
jiems tėvus. 

— O paskui motina išsivežė Kormą į Londoną. Jam tada buvo... 
kiek? Septyniolika? - panoro patikslinti Ilza. 


112 


ŠILKAVERPIS 


Straikas matė, kad Liusei pokalbis nepatinka: ji nepakentė prisimi- 
nimų apie neįprastą auklėjimą ir liūdnai pagarsėjusią motiną. 

— Ir jis atsidūrė prastoje bendrojo lavinimo mokykloje, mano kla- 
sėje, - tarė Nikas. - Geri buvo laikai. 

— Pažintis su Niku man buvo naudinga, - įsiterpė Straikas. - Lon- 
doną jis pažįsta kaip penkis pirštus: jo tėvas - taksi vairuotojas. 

- Jūs irgi taksi vairuotojas? - paklausė Niko Nina, akivaizdžiai pra- 
linksminta tokių keistų Straiko draugų. 

— Ne, - linksmai atsakė Nikas. - Aš gastroenterologas. Mudu su 
Ogiu drauge šventėme aštuonioliktąjį gimtadienį... 

— „ir Kormas pakvietė iš Sent Moso draugą Deivą ir mane. Pirmą 
kartą pamačiau Londoną, baisiai džiaugiausi... - tarė Ilza. 

- „taip ir susipažinome, - baigė sakinį Nikas, šypsodamasis 
žmonai. 

— Ir po šitiek metų vis dar neturit vaikų? - paklausė Gregas, pasi- 
pūtęs trijų sūnų tėvas. 

Trumpam stojo tyla. Straikas žinojo, kad Nikas su Ilza jau daug 
metų bando susilaukti vaiko, bet nesėkmingai. 

- Dar ne, - atsakė Nikas. - O kuo verčiatės jūs, Nina? 

Išgirdusi pavadinimą „Roperis Čardas“, Margarita, niūriai stebinti 
Straiką iš kito stalo galo, lyg jis būtų skanus kąsnelis, tyčia padėtas per 
toli, šiek tiek pagyvėjo. 

- Maiklas Fankortas ką tik perėjo į „Roperį Čardą“, - paskelbė ji. - 
Šį rytą perskaičiau jo svetainėje. 

- Še tau, boba, pyrago, juk tik vakar paviešinta, - tarė Nina. 

„Še tau, boba, pyrago“ Straikui priminė Dominiko Kalpeperio krei- 
pimąsi į padavėją „brolau“. Matyt, Nina norėjo padaryti įspūdį Nikui 
ir parodyti Straikui, kad puikiai moka bendrauti ir su proletarais. (Šar- 
lotė, buvusi Straiko sužadėtinė, niekada ir niekur nekeitė savo žodyno 
ir tarsenos. Ir nemėgo visų jo draugų.) 

— Oi, kaip man patinka Maiklas Fankortas, - tarė Margarita. - „Tuš- 
tumos namai“ - vienas geriausių romanų. Dievinu rusus, o Eankortas 
man kažkuo primena Dostojevskį... 

Liusė jai pasakė, atspėjo Straikas, kad jis studijavo Oksforde, kad 
jis protingas. Gerai būtų, jei Margarita atsidurtų už tūkstančio mylių, 
o Liusė jį suprastų labiau. 

— Fankorto moterų paveikslai nevykę, - pareiškė Nina. - Jis sten- 
giasi, bet nesugeba. Jo moterys - tik nuotaikų kaita, papai ir tamponai. 

Netikėtai išgirdęs žodį „papai“, Nikas prunkštelėjo į taurę. Straikas 
nusijuokė, kad juokiasi Nikas. 

— Jums abiem po trisdešimt šešerius, - sukikeno Ilza. - Dieve mano. 

- O aš manau, kad jis nuostabus, - nenusileido Margarita nė nešyp- 
telėjusi. Ji neteko galimo jaunikio, nesvarbu, kad be kojos ir tuklaus, 
bet Maiklo Fankorto ji neatiduos. - Ir neįtikimai patrauklus. Sunkiai 
suprantamas ir protingas, visada dėl tokių pametu galvą, - atsiduso, 
akivaizdžiai primindama Liusei praeities nelaimes. 

— Galva per didelė, - atšovė Nina, lyg niekur nieko pamiršusi vaka- 
rykštį jaudulį Eankorto akivaizdoje, - ir nepaprastai pasipūtęs. 

- Manau, jis labai kilniai pasielgė su tuo jaunu amerikiečių rašyto- 
ju, - pasakė Margarita, kai Liusė nunešė lėkštes su užkandžiais į virtu- 
vę, mostu parodžiusi Gregui, kad jai reikės jo pagalbos. - Baigė rašyti 
jo knygą... to jauno romanisto, mirusio nuo AIDS... kaip jo pavardė? 

— Džo Nortas, - pasakė Nina. 

— Stebiuosi, kad šįvakar įstengei ateiti, - tyliai pasakė Straikui Ni- 
kas. - Po šios popietės rungtynių. 

Deja, Nikas sirgo už „Spurs“. 

Gregas, grįžęs iš virtuvės su avienos kumpiu, nugirdo Niko žodžius 
ir iškart įsiterpė: 

— Skaudu buvo, a, Kormai? Kai visi jau manė, kad einasi kaip iš 
pypkės? 

— Kas čia per pokalbis? - paklausė Liusė it mokytoja, tramdanti 
klasę, ir padėjo ant stalo lėkštes su bulvėmis ir daržovėmis. - Oi, Gre- 
gai, tik prašau ne apie futbolą. 

Taigi Margarita galėjo toliau rutulioti nutrauktą temą: 

- Taip, „Tuštumos namus“ įkvėpė namas, kurį velionis draugas pa- 
liko Fankortui, vieta, kur juodu buvo jauni ir laimingi. Kaip jausminga. 
Tai nuoširdi apgailestavimo, netekties, bergždžių troškimų istorija... 

— Tiesą sakant, Džo Nortas namą paliko bendrai Maiklui Fankortui 
ir Ovenui Kvainui, - ryžtingai pataisė Margaritą Nina. - Ir jie abu pa- 
rašė po romaną, įkvėptą namo. Maiklo romanas gavo Bukerį, Oveno 
romaną visi išpeikė, - pridūrė Nina, atsisukusi į Straiką. 

— O kas nutiko namui? - paklausė Straikas Ninos, imdamas iš Liu- 
sės lėkštę su aviena. 

- Et, tai buvo prieš šimtą metų, turbūt parduotas, - atsakė Nina. - 
Jie nebūtų sutikę turėti bendro turto, nes daug metų negali vienas kito 
pakęsti. Nuo tada, kai Elspeta Fankort nusižudė dėl parodijos. 

— Nežinai, kur tas namas? 

— Oveno ten nėra, - beveik sušnibždėjo Nina. 

— Ko kur nėra? - paklausė Liusė, beveik neslėpdama irzulio. 

Jos planas dėl Straiko žlugo. Nina jai niekada nepatiks. 

— Vienas iš mūsų rašytojų dingo, - atsakė Nina. - Jo žmona paprašė 
Kormorano jį rasti. 

— Klestintis rašytojas? - pasidomėjo Gregas. 

Be abejo, Gregui įkyrėjo amžinas žmonos nerimas dėl talentingo, 
bet bepinigio brolio, kuris taip sunkiai dirba, bet vos suduria galus su 
galais, tačiau žodis „klestintis, Grego lūpose įgijęs ypatingą reikšmę, 
nutvilkė Straiką it dilgėlė. 

— Ne, - atsakė jis. - Kvaino klestinčiu nepavadintum. 

— Kas tave pasamdė, Kormai? Leidėjas? - susirūpino Liusė. 

- Žmona, - atsakė Straikas. 

— Ir jai užteks pinigų sąskaitai apmokėti, tiesa? - paklausė Gre- 
gas. - Kormai, jokios labdaros - tokia svarbiausia verslo taisyklė. 

— Stebiuosi, kodėl neužsirašai šių išminties perlų, - sušnibždėjo 
Straikui Nikas, kol Liusė siūlė Margaritai visus valgius iš eilės (kaip 
atlygį, kad ši negalės pasikviesti Straiko namo, nusitempti prie alto- 
riaus ir įsikurti už poros gatvių su žvilgia nauja kavavire „Nuo Liusės 
ir Grego ). 

Po vakarienės visi perėjo į svetainę, kurioje stovėjo smėlio spalvos 
baldai, ir joje buvo įteiktos dovanos ir atvirukai. Liusė su Gregu nu- 
pirko jam naują laikrodį. „Žinau, tavo senasis sudužo“, — tarė Liusė. 
Straikas susijaudino ir jį užplūdo meilės banga, kad sesuo tai prisi- 
minė, ir jis laikinai pamiršo, kad šįvakar ji atsitempė jį čia, graužia 
dėl nevykusio gyvenimo ir ištekėjo už Grego... Jis nusisegė pigų, bet 
praktišką laikrodį, nusipirktą vietoj sudaužyto, ir užsisegė Liusės do- 
vanotąjį: didžiulį, žvilgų, su metaline apyranke, lygiai tokį kaip Grego. 

Nikas su Ilza nupirko jam viskio - „kurį tu mėgsti“ - „Arran Single 
Malt“. Viskis jam skaudžiai priminė Šarlotę, su kuria jis pirmą kartą 
paragavo šio viskio, bet liūdnus prisiminimus išsklaidė tarpdury išdy- 
gusios trys figūros su pižamomis, ir aukščiausia paklausė: 

— Torto liko? 

Straikas niekada nenorėjo vaikų (Liusė jį dėl to smerkė) ir beveik 
nepažinojo sūnėnų, nes juos matydavo retai. Vyriausias ir jauniausias 
išsekė paskui motiną atnešti torto, o vidurinis atidrožė prie Straiko ir 
atkišo jam savo darbo atviruką. 

- Čia tu, - paaiškino Džekas, rodydamas į piešinį, - gauni medalį. 

— Tu turi medalį? - nusišypsojo Nina, išplėtusi akis. 

- Ačiū, Džekai, - padėkojo Straikas. 

— Aš irgi noriu būti kareivis, - paskelbė Džekas. 

— Tu kaltas, Kormai, - tarė Gregas, ir Straikas aiškiai pajuto jo prie- 
šiškumą. — Perki jam kareivėlius. Pasakoji apie savo ginklą. 

— Du ginklus, - pataisė tėvą Džekas. - Tu turėjai du ginklus, - krei- 
pėsi jis į Straiką. - Bet teko juos grąžinti. 

— Gera atmintis, - pagyrė jį Straikas. - Daug pasieksi. 

Pasirodė Liusė su naminiu tortu, mirksinčiu trisdešimt šešiomis 
žvakutėmis ir papuoštu kokiu šimtu spalvotų ledinukų. Kai Gregas 
išjungė šviesą ir visi uždainavo, Straiką apėmė beveik neįveikiama pa- 
gunda bėgti iš čia. Iškvies taksi tą akimirką, kai tik išeis iš šito kam- 
bario; o kol kas nutaisė šypseną ir užpūtė žvakutes, vengdamas žiūrėti 
į Margaritą, kuri nesivaržydama varstė jį akimis, įsitaisiusi ant arti- 
miausios kėdės. Ne jo kaltė, kad geranoriai draugai ir šeima bando jį 
paversti pamestų moterų guodėju. 

Straikas iškvietė taksi iš vonios kambario apačioje ir po pusvalan- 
džio paskelbė, įtikinamai vaizduodamas gailestaujantį, kad jam su 
Nina metas eiti, nes rytoj turįs anksti keltis. 

Ankštame ir triukšmingame prieškambaryje Straikas vikriai išven- 
gė Margaritos bučinio į lūpas. Kol sūnėnai džiūgaudami šėlo, persi- 
valgę torto, o Gregas įkyriai siūlėsi padėti Ninai apsivilkti paltą, Nikas 
sumurmėjo Straikui: 

— Nežinojau, kad tau patinka smulkios moterys. 

— Vis dar nepatinka, - tyliai atsiliepė Straikas. - Bet ji vakar man 
kai ką nušvilpė. 

— Mat kaip? Tavim dėtas, išreikščiau dėkingumą leisdamas jai gul- 
tis ant viršaus, - patarė Nikas. - Dar sutraiškysi kaip vabalą. 

Pabudęs kitą rytą, Straikas iškart suvokė gulįs svetimoje lovoje. Ji buvo 
pernelyg patogi, patalynė pernelyg švelni; dienos šviesa, išmarginusi 
antklodę, krito ne iš tos pusės, o lietaus barbenimą į langą slopino už- 
trauktos užuolaidos. Atsisėdo, prisimerkęs apžvelgė Ninos miegamąjį, 
vakar vakare tik šmėkštelėjusį naktinės lempos šviesoje, ir išvydo savo 
nuogą liemenį veidrodyje priešais: melsvos sienos fone juodavo tan- 
kiais tamsiais plaukais apžėlusi krūtinė. 

Ninos nebuvo, bet jis užuodė kavą. Kaip ir buvo numatęs, lovoje 
ji tryško pakilumu ir energija ir išsklaidė liūdesį, gresiantį jį apimti 
po gimtadienio pobūvio. Tačiau dabar jis svarstė, kaip greičiau iš čia 
ištrūkti. Pasilikęs ilgiau, suteiktų vilčių, kurios neišsipildytų. 

Į sieną šalia lovos buvo atremtas protezas. Jau slysdamas iš lovos 
jo paimti, jis atšoko, nes atsidarė miegamojo durys ir įžengė Nina, 
jau apsirengusi, dar drėgnais plaukais, su laikraščiais po pažastimi, 
dviem puodeliais kavos vienoje rankoje ir lėkšte prancūziškų raguo- 
lių kitoje. 

— Buvau išbėgusi į lauką, - uždususi pasakė. - Siaubingai šalta. Pa- 
liesk nosį, kaip ledas. 

— Nereikėjo, - mostelėjo į raguolius Straikas. 

- Mirštu badu, o už poros žingsnių nuostabiausia kepyklėlė. Pažiū- 
rėk „News of the World“, didžioji Domo sensacija! 

Iš pirmo puslapio vidurio žvelgė apsigėdinęs lordas, apie kurio 
slaptas sąskaitas Straikas papasakojo Kalpeperiui. Iš trijų pusių jį supo 
dviejų meilužių ir Kaimanų salų banko dokumentų nuotraukos, ku- 
rias Straikas išmilmino iš jo sekretorės. LORDAS PORKERIS-PEL- 
VELAS* - rėkė antraštė. Straikas paėmė laikraštį iš Ninos ir permetė 
straipsnį akimis. Kalpeperis tesėjo žodį ir niekur nepaminėjo suve- 
džiotos sekretorės. 

Nina sėdėjo ant lovos greta Straiko ir kartu skaitė, linksmai ko- 
mentuodama: „O Dieve, argi šitaip galima, tik pažvelk į jį ir „Oi, kaip 
šlykštu“. 

— Kalpeperiui nepakenks, - tarė Straikas, kai abu baigė skaityti, ir 
sulankstė laikraštį. 

Jam į akis krito data pirmo puslapio viršuje: lapkričio 21 diena. 
Buvusios sužadėtinės gimtadienis. 

Ėmė nestipriai, bet skaudžiai mausti paširdžius, staiga užplūdo 
ryškūs nekviesti prisiminimai... lygiai prieš metus, beveik šią valandą, 
jis pabudo greta Šarlotės Holando Parko prospekte. Prisiminė jos ilgus 
juodus plaukus, plačias žalsvai rudas akis, kūną, kurio niekada nebe- 
pamatys, niekada nebepalies... Tą rytą juodu buvo laimingi: lova virto 
gelbėjimosi plaustu audringoje jų amžinų vaidų jūroje. Jis padovanojo 
jai apyrankę, paėmęs paskolą (slapta nuo Šarlotės) su siaubingomis 
palūkanomis... o po poros dienų, per jo gimtadienį, ji padovanojo jam 
itališką kostiumą, jie nuėjo į restoraną ir net paskyrė vestuvių dieną — 
po šešiolikos metų nuo pirmo susitikimo... 

Bet paskirta diena žymėjo naują, siaubingą jų santykių etapą, lyg 
būtų sutrikdžiusi trapią pusiausvyrą, su kuria juodu jau buvo apsipra- 
tę. Šarlotė darėsi vis įnoringesnė, vis užgaidesnė. Ginčai ir skandalai, 
daužomi indai, kaltinimai neištikimybe (jinai kaltino jį, nors, dabar jis 
neabejojo, pati slapta susitikinėjo su vyru, kuris netrukus tapo jos su- 
žadėtiniu)... Jie kankinosi beveik keturis mėnesius, kol galop po šlykš- 
taus, tūžmingo skandalo išsiskyrė su visai. 

Sušlamėjo medvilnė. Straikas apsidairė, beveik nustebęs, kad jis 
vis dar Ninos miegamajame. Ji vilkosi palaidinukę, aiškiai ketindama 
grįžti pas jį į lovą. 


* Žodžių žaismas. Reiškia maždaug „Lordas Melagis-Gerai Atlyginamas“ (angl.). 


118 


ŠILKAVERPIS 


- Negaliu pasilikti, - pasakė jai ir vėl ištiesė ranką prie protezo. 

— Kodėl? - paklausė ji sukryžiuotomis, sijono apačią suėmusiomis 
rankomis. - Liaukis, šiandien sekmadienis! 

- Reikalai, - pamelavo jis. - Sekliai dirba ir sekmadieniais. 

— O, - tarė ji, stengdamasi neišsiduoti, kad nusiminė. 

Jis išgėrė kavą, šnekučiuodamasis gyvai, bet ne apie juodu. Ji žiūrė- 
jo, kaip jis segasi protezą ir eina į vonios kambarį, o kai grįžo apsireng- 
ti, ji, susirangiusi krėsle, liūdnai graužė raguolį. 

— Tu tikrai nežinai, kur tas namas? Tas, kurį bendrai paveldėjo 
Kvainas ir Fankortas? - paklausė jos, maudamasis kelnes. 

— Ką? - suglumo ji. - A... Dieve, negi eisi jo ieškoti? Juk sakiau, jis 
parduotas prieš šimtą metų! 

— Galėčiau paklausti Kvaino žmonos, - atsiliepė Straikas. 

Iš mandagumo jis pasakė jai paskambinsiąs - šiek tiek ir abejingai, 
kad ji suprastų, jog tai tušti žodžiai, - ir paliko jos namus jausdamas 
šiokį tokį dėkingumą, bet neslegiamas kaltės. 

Jis ėjo nepažįstama gatve metro link, veidą ir rankas badė lietaus 
adatėlės. Kepyklėlės, kurioje Nina pirko raguolius, vitrinoje jau mirk- 
čiojo lempučių girliandos. Lietaus aptaškytu stiklu nuslydo stambus 
susikūprinusio Straiko pavidalas, viename šaltame kumštyje spau- 
džiantis plastikinį pirkinių maišelį, paslaugiai duotą Liusės susidėti 
atvirukams, dovanotam viskiui ir žvilgaus naujo laikrodžio dėžutei. 

Mintimis jis nuolat grįždavo pas trisdešimt šešerių metų Šarlotę, 
bet atrodančią kaip dvidešimt penkerių, švenčiančią gimtadienį su 
naujuoju sužadėtiniu. Turbūt ji gavo dovanų briliantus, pamanė Strai- 
kas; ji visada sakydavo, kad tokie dalykai jai nerūpi, bet, kilus ginčui, 
kartais žiauriai prikišdavo jam visus blizgučius, kurių jis negalįs jai 
duoti... 

„Klestintis rašytojas?“ — paklausė Gregas apie Oveną Kvainą, tu- 
rėdamas omenyje didelį automobilį, gražų namą, daug pinigų banko 
sąskaitoje. 

Straikas praėjo pro kavinę „The Beatles“ - į akis krito nespalvo- 
tos Puikiojo ketvertuko galvos, žvelgiančios į jį, - ir įžengė į palyginti 
šiltą metro stotį. Nenorėjo lietingo sekmadienio praleisti vienas palė- 
pės bute Danijos gatvėje. Per Šarlotės Kambel gimimo dieną jis norėjo 
dirbti. 

Stabtelėjo, išsiėmė mobilųjį ir paskambino Leonorai Kvain. 

— Alio, - šiurkščiai atsiliepė ji. 

— Labas, Leonora, čia Kormoranas Straikas... 

— Radot Oveną? - reikliai paklausė ji. 

— Deja. Skambinu, nes ką tik sužinojau, kad jūsų vyrui draugas pa- 
liko namą. 

— Kokį namą? 

Jos balsas buvo pavargęs ir irzlus. Straikas pagalvojo apie turtin- 
gus vyrus, su kuriais teko susidurti darbo reikalais, vyrus, slepiančius 
nuo žmonų viengungiškus butus, ir jam toptelėjo, ar tik nebus išdavęs 
Kvaino paslapties jo šeimynykščiams. 

— Tai netiesa? Negi rašytojas, vardu Džonas Nortas, nepaliko namo 
jam ir... 

— A,jūs apie tą namą, - tarė Leonora. - Talgarto kelyje, taip. Tačiau 
tai buvo prieš trisdešimt metų. Kodėl jis jums parūpo? 

— Jis parduotas? 

— Ne, - apmaudžiai atkirto ji, - nes velnio Fankortas nesutinka. Iš 
pagiežos, nes pats niekada ten negyveno. Taip ir stovi be naudos, jei 
dar nesupuvo. 

Straikas atsirėmė į sieną prie bilietų automatų, įsmeigęs akis į aps- 
kritas lubas, sutvirtintas statramsčių voratinklių. Štai kas nutinka, vėl 
prikišo sau, kai imiesi bylos nusivaręs. Turėjo paklausti, ar jie turi ko- 
kio nors nekilnojamojo turto. Reikėjo patikrinti. 

— Niekas nebuvo nuėjęs pažiūrėti, ar ten nesislepia jūsų vyras, po- 
nia Kvain? 

Ji pašaipiai prunkštelėjo. 

- Jis ten kojos nekeltų! - pareiškė, lyg Straikas spėtų, kad jos vyras 
pasislėpė Bakingamo rūmuose. - Jis nekenčia to namo, iš toli jį aplen- 
kia! Ir baldų, regis, ten nėra. 

— Turite raktą? 

— Nežinau. Bet Ovenas ten niekada neina! Daug metų nosies neki- 
šo. Siaubinga skylė, sena ir tuščia. 

— Ar negalėtumėt paieškoti rakto? 

— Man nėr kada lakstyti po Talgarto kelią, turiu rūpintis Orlanda! - 
atkirto ji, to ir reikėjo tikėtis. - Be to, sakau jums, jis... 

— Užsukčiau pas jus, - pasiūlė Straikas, - paimčiau raktą, jei jį rasi- 
te, ir nueičiau patikrinti. Dėl viso pikto. 

— Taip, bet... juk sekmadienis, - nustebo ji. 

- Žinau, kad sekmadienis. Galėtumėt paieškoti rakto? 

— Gerai, - patylėjusi sutiko ji. - Bet jo ten nebus! - pasispyriojo 
paskutinį kartą. 

Straikas metro kartą persėdęs nuvažiavo į Vestberno parką, paskui 
pasistatė apykaklę, gindamasis nuo šaltos kaip ledas liūties, ir nudrožė 
ieškoti namo, kurio adresą Leonora jam iškeverzojo per pirmą jųdvie- 
jų susitikimą. 

Šiame dar viename keistame Londono kampelyje milijonieriai 
buvo įsikūrę šalia darbininkų šeimų, gyvenančių čia keturiasdešimt ir 
daugiau metų. Lietuje gatvė priminė stulbinamą dioramą: prašmatnūs 
nauji daugiabučiai už ramių nenusakomų tiesinio užstatymo namu- 
kų - naujoji prabanga ir senasis jaukumas. 

Kvainai gyveno Pietinėje gatvėje, netoli baltintos smuklės „Šaltasis 
eskimas“; gatvelė rami, atkampi, plytiniai namukai nedideli. Sušalęs ir 
peršlapęs Straikas prisimerkęs dirstelėjo į iškabą virš galvos: joje buvo 
pavaizduotas linksmas eskimas prie eketės, atsukęs nugarą tekančiai 
saulei. 

Kvainų namo durys buvo nudažytos purvinai žaliais, jau besilau- 
pančiais dažais. Fasadas buvo nutriušęs, aplūžę vartai laikėsi tik ant 
vieno vyrio. Skambindamas prie durų, Straikas prisiminė, kad Kvai- 
nas mėgsta prabangius viešbučius, ir jo nuomonė apie pradingėlį dar 
pablogėjo. 

— Koks jūs greitas, - suniurnėjo Leonora, atidariusi duris. - Už- 
eikit. 

Jis nuėjo paskui ją apytamsiu siauru koridoriumi. Kairėje už pravi- 
rų durų buvo, matyt, Oveno Kvaino kabinetas, netvarkingas ir nešva- 
rus. Stalčiai ištraukti, sena elektrinė rašomoji mašinėlė kreivai stovi 
ant stalo. Straikas taip ir matė akyse, kaip Kvainas traukia iš jos lapus, 
įsiutęs ant Elizabetos Tasel. 

— Pasisekė rasti raktą? - paklausė Straikas Leonoros, kai juodu įėjo 
į tamsią pridvisusią virtuvę koridoriaus gale. 

Visi virtuvės prietaisai pirkti mažiausiai prieš trisdešimt metų. 
Straikui pasirodė, kad teta Džoana turėjo lygiai tokią tamsią rudą mi- 
krobangų krosnelę dar devintajame dešimtmetyje. 

— Radau šituos, - atsakė Leonora ir mostelėjo į pustuzinį raktų ant 
virtuvės stalo. - Nežinau, gal kuris iš jų tiks. 

Raktai buvo palaidi, o vienas toks didelis, kad galėjo tikti nebent 
bažnyčios durims. 

— Koks namo Talgarto kelyje numeris? - paklausė Straikas. 

— Šimtas septyniasdešimt devintas. 

— Kada pastarąjį kartą ten buvote? 

— Aš? Niekada ten nesu buvusi, - atsakė ji, regis, nuoširdžiai abe- 
jingai. - Man neįdomu. Kvailai sugalvota. 

— Kas? 

— Palikti namą, - išvydusi mandagiai klausiamą Straiko išraišką, ji 
irzliai paaiškino: - Džo Nortas paliko namą Ovenui ir Maiklui Fan- 
kortui. Girdi, tegu jie ten rašo. Nuo to laiko abu ten kojos nekelia. 
Stovi be naudos. 

- Ir jūs tikrai niekada nesilankėte tame name? 

— Ne. Jie paveldėjo namą maždaug tuo metu, kai pagimdžiau Or- 
landą. Man neįdomu, - pakartojo. 

— Orlanda gimė tuo metu? - nustebęs paklausė Straikas. 

Jis įsivaizdavo, kad Orlanda - dešimtmetė nenuorama. 

— Taip, aštuoniasdešimt šeštaisiais, - atsakė Leonora. - Bet ji pro- 
tiškai atsilikusi. 

— O, - tarstelėjo Straikas. - Suprantu. 

— Dabar surūgusi sėdi viršuje, nes teko apibarti, - pratrūko Leono- 
ra, ištikta atvirumo priepuolio. - Ji vagilė. Žino, kad negalima, bet vis 
tiek vagia. Vakar užsuko Edna, kaimynė, ir nutvėriau Orlandą trau- 
kiant piniginę iš jos rankinuko. Ne dėl pinigų, - skubiai pridūrė, lyg 
jis būtų ją kaltinęs. - Jai patiko spalva. Edna supranta, nes ją pažįsta, 
bet ne visi tokie supratingi. Sakau jai, kad taip negalima. Ji žino, kad 
elgiasi negerai. 

— Vadinasi, galiu juos pasiimti ir patikrinti, kuris tiks? - paklausė 
Straikas ir susižėrė raktus. 

- Jei norit, - atsiliepė Leonora. - Jo ten nebus, - atkakliai pridūrė. 

Straikas susidėjo laimikį į kišenę, atsisakė Leonoros per vėlai pa- 
siūlytos arbatos ar kavos ir grįžo į šaltą lietų. 

Eidamas link Vestberno Parko metro stoties, kad kelionė būtų kuo 
trumpiausia ir nereikėtų du kartus persėsti, jis susivokė vėl šlubuojan- 
tis. Jis taip skubėjo palikti Ninos butą, kad protezą prisisegė ne taip 
rūpestingai ir dar nepasitepė tepalu bigei apsaugoti. 

Prieš aštuonis mėnesius jis netikusiai nusivertė nuo laiptų (tą pa- 
čią dieną, kai jam buvo perdurtas dilbis). Gydytojas konsultantas, 
pagydomai, amputuotosios kojos kelio sąnario medialinius raiščius, 
ir rekomendavo dėti ledus, poilsį ir tolesnius tyrimus. Bet Straikas 
negalėjo sau leisti poilsio, o tolesnių tyrimų daryti nenorėjo, taigi viso 
labo aptvarstė kelį ir stengėsi neužmiršti sėdėdamas pakelti kojos. 
Skausmas atslūgo, bet kartais, jeigu daug vaikščiodavo, bigė vėl im- 
davo dilgčioti ir tinti. 

Gatvė, kuria plumpino Straikas, suko į dešinę. Užpakalyje išdygo 
aukšta, liesa ir susikūprinusi žmogysta, taip žemai nuleidusi galvą, kad 
buvo matyti tik juodo gobtuvo viršus. 

Žinoma, dabar protingiausia būtų eiti namo, tegu kelis pailsi. Se- 
kmadienį nėra reikalo žygiuoti per visą Londoną lyjant. 

„Jo ten nebus“, - skambėjo ausyse Leonoros balsas. 

Bet dar labiau nesinorėjo grįžti į Danijos gatvę, klausytis lietaus 
barbenimo į prastai įdėtą langą prie lovos pastogėje ir galvoti apie al- 
bumus, pilnus Šarlotės nuotraukų, taip arti, dėžėse laiptų aikštelėje... 

Verčiau eiti, dirbti, galvoti apie kitų žmonių bėdas... 

Mirksėdamas lietuje, jis žvilgčiojo į namus, pro kuriuos eina, ir 
akies kampučiu pastebėjo jį sekančią figūrą, atsilikusią per dvidešimt 
metrų. Nors tamsus paltas buvo beformis, Straikas iš trumpų greitų 
žingsniukų nusprendė, kad įkandin seka moteris. 

Dabar Straikas atkreipė dėmesį ir į keistą, neįprastą jos eigastį. Mo- 
teris nebuvo susimąsčiusi kaip būdinga vienišiams, išėjusiems pasi- 
vaikščioti šaltą darganotą dieną. Galvą ji nulenkusi ne saugodamasi 
lietaus, o ryžtingai žingsniuoja ne todėl, kad turėtų tikslą. Ji nuolat 
spartino žingsnį, nepastebimai, bet Straikas vis tiek matė, ir kas valan- 
dėlę iškišdavo iš po gobtuvo veidą į šaltą čaižų lietų, paskui vėl paslėp- 
davo. Ji neišleido jo iš akių. 

Ką sakė Leonora per jų pirmą susitikimą? 

„Rodos, mane seka. Aukšta pakumpusi tamsiaplaukė.“ 

Straikas nusprendė patikrinti ir ėmė tai spartinti, tai lėtinti žingsnį. 
Atstumas tarp jų liko toks pat; slepiamas veidas, šviesiai rausva dėmė, 
šmėkščiojo vis dažniau - moteris dairėsi, kur jis. 

Ji neturi seklio patirties. Straikas buvo profesionalas, todėl būtų 
ėjęs kita gatvės puse apsimesdamas, kad kalba mobiliuoju, slėpęs savo 
susidomėjimą vieninteliu objektu... 

Norėdamas pasilinksminti, jis stabtelėjo ir apsimetė, kad abejoja, 
ar eina į tą pusę, kur reikia. Iš netikėtumo tamsi figūra sustingo kaip 
įbesta. Straikas nužingsniavo toliau ir po kelių sekundžių vėl išgirdo 
jos žingsnių aidą šlapiu šaligatviu už nugaros. Ji buvo per kvaila su- 
prasti, kad jis ją pastebėjo. 

Prieš akis iškilo Vestberno Parko metro stotis: ilgas žemas auksiškų 
plytų pastatas. Ten jis atsisuks, paklaus jos, kuri valanda, ir pažiūrės į 
veidą. 

Įėjęs į stotį, Straikas skubiai nužingsniavo prie galinės sienos, kur 
jo nebuvo matyti, ir ėmė jos laukti. 

Nepraėjus ir minutės jis išvydo per žėrintį lietų prie durų bėgančią 
aukštą tamsią figūrą, vis dar į kišenes susikišusią rankas; ji buvo persi- 
gandusi, kad jį pražiopsojo, kad jis jau įsėdęs į traukinį. 

Straikas žengė spartų, ryžtingą žingsnį į priekį, kad atsidurtų prieš 
ją, bet protezuota koja paslydo ant šlapių plytelių grindų. 

— Velnias! 

Neoriai išsikėtęs pusšpagačio poza, jis neteko pusiausvyros ir tėš- 
kėsi; ilgai, it sulėtintuose kadruose, krisdamas ant nešvarių šlapių 
grindų ir skausmingai žnektelėdamas ant viskio butelio maišelyje, jis 
ginant išgąsdinta elnė. 

- Po perkūnais, - aiktelėjo, sudribęs ant permirkusių plytelių. 

Į jį sužiuro keleiviai prie bilietų automatų. Griūdamas vėl išsisuko 
koją; jausmas toks, lyg būtų nutrūkęs raištis; kelis, iki šiol tik mau- 
dęs, dabar pasipiktinęs rėkė iš skausmo. Mintyse keikdamas prastai 
iššluostytą grindinį ir nelanksčią protezo kulkšnį, Straikas mėgino 
atsikelti. Niekas nesiryžo prie jo prieiti. Be abejo, visi manė, kad jis 

girtas, - Niko ir Ilzos viskis išsprūdo iš maišelio ir barškėdamas nu- 
riedėjo grindimis. 

Galop jam atsistoti padėjo Londono metro darbuotojas, bambė- 
damas apie iškabą, perspėjančią dėl šlapių grindų. Negi ponas jos 
nepastebėjęs, juk kabo matomoje vietoje? Jis padavė Straikui viskį. 
Pažemintas Straikas sumurmėjo padėkos žodžius ir nušlubavo prie 
sukamųjų vartelių, trokšdamas kuo greičiau dingti iš akių daugybei 
žioplių. 

Laimingai įsėdęs į traukinį, važiuojantį į pietus, jis ištiesė skauda- 
mą bigę ir per kelnių audinį apsičiupinėjo kelį. Jautrus ir skausmingas, 
lygiai kaip praėjusį pavasarį, kai nusivertė nuo laiptų. Tūždamas ant 
merginos, kuri jį sekė, Straikas pamėgino suvokti, kas atsitiko. 

Kada jinai prie jo prisiplakė? Gal stebėjo Kvaino namą, pamatė, 
kaip jis įėjo į vidų? O gal supainiojo Straiką su Ovenu Kvainu (neglos- 
tanti savimeilės galimybė)? Juk Katrina Kent iš pradžių jį irgi supai- 
niojo tamsoje... 

Hamersmite Straikui reikėjo persėsti; likus iki jo kelioms minu- 
tėms, jis atsistojo, kad pasiruoštų galbūt pavojingam lipimui. Atva- 
žiavęs į Barons Kortą, jis jau smarkiai šlubavo ir gailėjosi nepasiėmęs 
lazdos. Metro stoties vestibiuliu, išklotu žaliomis Viktorijos laikų ply- 
telėmis, pripėduotu ir šlapiu, kildišavo atsargiai. Per greitai paliko sau- 
są šios puikios stoties su užrašais art nouveau raidėmis ir akmeniniais 
frontonais prieglobstį ir per pliaupiantį lietų nukėblino link netoli 
ūžiančios magistralės. 

Su palengvėjimu ir džiaugsmu suvokė išniręs kaip tik tame Talgar- 
to kelio ruože, kur stovi ieškomas namas. 

Nors Londone apstu visokių architektūrinių nukrypimų, Straikas 
dar nebuvo matęs pastatų, taip akivaizdžiai nederančių prie aplinkos. 
Pro senų tamsiai raudonų plytų namų rikiuotę, menančią ramesnius, 
kūrybingesnius laikus, į abi puses negailestingai dundėjo mašinos, nes 
čia buvo pagrindinė magistralė į Londoną iš vakarų. Čia buvo įsikū- 
rusios puošnios vėlyvųjų Viktorijos laikų dailininkų studijos; apatinių 
aukštų langai su vitražais ir grotinėmis pertvaromis, o didžiuliai ar- 
kiniai viršutinių aukštų šiauriniai langai panašūs į dingusių Krištolo 
rūmų šukes. Straikas buvo sušlapęs, sušalęs ir kamuojamas skausmo, 
vis dėlto jis valandėlę stabtelėjo pasižiūrėti į 179 numeriu pažymėtą 

namą, žavėdamasis savita architektūra ir svarstydamas, kiek gautų 
Kvainai, jei Fankortas apsigalvotų ir sutiktų namą parduoti. 

Sunkiai užsiropštė baltais laiptais. Duris nuo lietaus saugojo ply- 
tinis stogelis, gausiai išpuoštas akmeniniais festonais, užraitais ir me- 
dalionais. Sustingusiais neklusniais pirštais Straikas vieną po kito ėmė 
tikrinti raktus. 

Ketvirtas nesipriešindamas įlindo į rakto skylutę ir pasisuko, lyg 
būtų buvęs naudojamas daug metų. Vienas tylus spragtelėjimas - ir 
durys atsidarė. Jis peržengė slenkstį ir uždarė duris. 

Buvo priblokštas - lyg gavęs antausį, lyg perlietas kibiru vandens. 
Straikas sugraibė palto apykaklę ir pakėlė kuo aukščiau, dengdamas 
burną ir nosį. Turėjo užuosti tik dulkes ir seną medieną, tačiau jį už- 
plūdo aštrus chemikalo kvapas, net superšėjo nosis ir gerklė. 

Jis apgraibomis rado jungiklį ant sienos, ir palubėje nušvito dvi 
plikos lemputės. Siauras tuščias prieškambaris buvo apmuštas me- 
daus spalvos medienos plokštėmis. Vidury prieškambario dvi įvijos 
kolonos iš tokio pat medžio laikė arką. Iš pirmo žvilgsnio viešpatavo 
ramybė, prabanga ir darna. 

Tačiau Straikas prisimerkė ir pamažu įžiūrėjo didelius išdegusius 
plotus medienos plokštėse. Kažkas, matyt, ištiktas užgaidaus vanda- 
lizmo priepuolio, visur buvo pritaškęs gailaus ėdaus skysčio - todėl 
nejudamas dulkėtas oras ir degino; skystis nuo senovinių lentų nu- 
graužė laką, sunaikino plikų medinių laiptų, kylančių prieš akis, laiko 
paliktas apnašas, lopais išblukino ir pakeitė dažyto sienų tinko spalvą. 

Kelias sekundes pakvėpavusiam per storą saržos apykaklę Straikui 
toptelėjo, kad šiame negyvenamame name per šilta. Šildymas įjungtas, 
todėl aštrus chemikalo kvapas, užuot išsisklaidęs žiemos šaltyje, tik 
sustiprėjo. 

Straikui po kojomis sušnarėjo popierius. Pažvelgęs į grindis, jis pa- 
matė keletą gatavų patiekalų valgiaraščių ir voką su užrašu GYVENTO- 
JUI / PRIŽIŪRĖTOJUI. Pasilenkė ir pakėlė. Trumpas piktas ranka rašytas 
laiškelis nuo artimiausio kaimyno, besiskundžiančio dėl smarvės. 

Straikas vėl numetė laiškelį ant kilimėlio prie durų ir nukėblino 
per prieškambarį, stebėdamas visas cheminės medžiagos ant pavir- 
šių paliktas žymes. Kairėje buvo durys; jas atidarė. Kambarys buvo 

tamsus, tuščias ir nuo chemikalų, panašių į chlorkalkes, nenukentėjęs. 
Pirmame aukšte buvo dar vienas kambarys - apšiurusi virtuvė, irgi 
neapstatyta. Jos cheminio skysčio potvynis nepagailėjo, buvo apipiltas 
net sužiedėjęs puskepalis duonos ant indaujos. 

Straikas ėmė kopti į viršų. Kažkas jais užlipo ar nulipo, šlakstyda- 
mas bjauriuoju ėdžiu skysčiu iš talpaus konteinerio; buvo aptaškyta 
viskas, net laiptų aikštelės palangė, šios dažai iškilo burbulais ir atšoko. 

Antrame aukšte Straikas sustojo kaip įbestas. Net pro storą pal- 
to vilną užuodė kitą kvapą, kurio net gaižus pramoninis chemikalas 
neįstengė nustelbti. Salsvą, padvisusią, apkartusią pūvančios mėsos 
smarvę. 

Užuot atidaręs katras nors iš dvejų uždarytų antro aukšto durų, jis, 
nepaleisdamas iš rankų plastikinio maišelio, kuriame kliuksėjo nelai- 
mingasis gimtadieninis viskis, lėtai nusekė rūgšties pilstytojo pėdomis 
aukštyn į antrą dėmėtų laiptų aikštelę: lakas buvo nudegintas, droži- 
nėti turėklai netekę vaškinio žvilgesio. 

Su kiekvienu žingsniu irimo dvokas stiprėjo. Straikas prisiminė, 
kaip Bosnijoje kišdavo į žemę ilgas kartis ir ištraukę uostydavo galus: 
vienintelis patikimas būdas rasti masinius kapus. Viršutiniame aukšte 
su studija, kurioje Viktorijos laikais nesikeičiančioje šiaurinėje švieso- 
je tapydavo dailininkas, jis stipriau prispaudė prie lūpų apykaklę. 

Straikas delsė ant slenksčio tik tiek, kiek prireikė trūktelėti žemyn 
marškinių rankovę uždengti plaštakai, kad nepaliktų atspaudų ant 
medinių durų atidarydamas. Tyla, tik negarsiai girgžtelėjo vyriai, o 
paskui išgirdo padrikai zvimbiančias muses. 

Jis tikėjosi išvysti mirtį, bet ne tokią. 

Ant grindų gulėjo skerdena, tokias mėsininkai kabina ant metali- 
nio kablio; surišta virvėmis, dvokianti, pūvanti, išdarinėta, išskrosta, 
trumpai drūtai, paskersta kiaulė. Tik su drabužiais. 

Lavonas tysojo po aukštomis arkinėmis sijomis, užlietas šviesos, 
srūvančios pro didžiulį romaninio stiliaus langą, ir nors namas buvo 
privatus, o už lango taškydamos purvą važiavo mašinos, Straikui pasi- 
rodė, kad jis žiaukčiodamas stovi šventykloje kaip ritualinės žmogžu- 
dystės ir išniekinimo liudytojas. 

Aplink yrantį lavoną, lyg jis būtų milžiniškas mėsos gabalas, buvo 
padėtos septynios lėkštės ir septyni stalo įrankių komplektai. Liemuo 

buvo perpjautas nuo kaklo iki dubens, ir aukštas Straikas jau nuo 
slenksčio išvydo žiojinčią juodą tuštumą. Vidurius lyg kas būtų iš- 
graužęs. Audeklas ir oda daug kur buvo nudeginti rūgšties, todėl bjau- 
rus įspūdis, kad lavonas buvo iškeptas puotai, dar padidėjo. Vietomis 
apsvilintas pūvantis lavonas žvilgėjo, lyg būtų skystas. Keturi šnypš- 
čiantys radiatoriai spartino irimą. 

Apipuvęs veidas gulėjo toliausiai, arčiau prie lango. Straikas prisi- 
merkęs įsižiūrėjo, nejudėdamas, stengdamasis nekvėpuoti. Ant sma- 
kro vis dar geltonavo barzdos kuokštas, dar buvo matoma viena išde- 
ginta akiduobė. 

Straikas, ne kartą matęs mirtį ir daugybę žaizdų, tik vargais nega- 
lais ištvėrė nesusivėmęs dusinamas chemikalų ir lavono smarvės. Už- 
sikabino ant rankos plastikinį maišelį, išsitraukė iš kišenės mobilyjį ir 
nufotografavo vaizdą visais įmanomais neinant į vidų kampais. Paskui 
atbulas išslinko iš studijos, palaukė, kol durys užsitrenks, nors tirštas 
dvokas beveik nesusilpnėjo, ir surinko policijos numerį. 

Lėtai ir atsargiai, pasiryžęs nepaslysti ir nepargriūti, nors troško 
kuo greičiau įkvėpti gaivaus, švaraus oro, nuplauto lietaus, Straikas 
nulipo pajuodusiais laiptais ir gatvėje ėmė laukti policijos. 

Neskirta gerti vyno po mirties. 


John Fletcher, „Kraugeriškasis brolis“ 


Centrinės policijos valdybos reikalavimu Straikas jau buvo lankęsis 
Naujajame Skotland Jarde. Praėjusį kartą irgi davė parodymus dėl 
lavono, ir sekliui, daug valandų sėdinčiam ir laukiančiam apklausos 
kambaryje, - dėl šio priverstinio nejudrumo kelį nebe taip skaudėjo, - 
toptelėjo, kad tada išvakarėse jis irgi buvo praleidęs naktį su moterimi. 

Jis vienišas sėdėjo kambarėlyje, vargu ar didesniame už vidutinę 
raštinės spintą, o visos mintys kaip musės buvo aplipusios pūvančią 
bjaurastį, rastą dailininko studijoje. Jį vis dar buvo apėmęs siaubas. 
Tarnaudamas kariuomenėje apžiūrinėjo lavonus, paguldytus savižu- 
dybei ar nelaimingam atsitikimui imituoti pozomis, tyrė lavonus, ant 
kurių žymės rodė, kaip siaubingai buvo bandoma nuslėpti žvėrišku- 
mą, kurį auka patyrė prieš mirtį, matė suluošintų ir sukapotų į gabalus 
vyrų, moterų ir vaikų; bet tai, ką išvydo Talgarto kelio name, pažymė- 
tame 179 numeriu, buvo neregėta. Piktadarybė buvo paversta beveik 
orgija, rūpestingai apgalvotu sadistiniu spektakliu. Dar bjauriau buvo 
spėlioti, kokia tvarka buvo pilama rūgštis, skrodžiamas kūnas: gal 
auka buvo kankinama? Ar Ovenas buvo gyvas, ar miręs, kai žudikas 
dėjo lėkštes ir stalo įrankius aplink jį? 

Milžiniškame skliautuotame kambaryje, kuriame gulėjo Oveno 
kūnas, dabar, be abejo, knibždėte knibžda žmonių apsauginiais kos- 
tiumais, renkančių įkalčius. Straikas troško būti su jais. Neveiklumas 
po tokio radinio buvo nepakenčiamas. Jį graužė profesinis pavydas. 

Nuo tos akimirkos, kai atvyko policija, jo statusas buvo pažemintas iki 
žioplio, užtikusio tą sceną („scena“, staiga pamanė jis, daugeliu atve- 
jų tinkamiausias žodis: surištas kūnas, užlietas šviesos pro didžiulį it 
bažnyčios langą... auka šėtoniškoms galioms... septynios lėkštės, sep- 
tyni stalo įrankių komplektai...) 

Pro matinį apklausos kambario lango stiklą galėjai įžiūrėti tik dan- 
gaus spalvą, dabar juodą. Jis jau seniai sėdi šiame kambarėlyje, o po- 
licija vis dar nebaigė jo apklausti. Sunku suprasti, kiek jų norą vilkinti 
lėmė nuoširdus įtarimas, o kiek priešiškumas. Žinoma, žmogų, radusį 
nužudytąjį, reikia kruopščiai apklausti, nes jis dažnai žino daugiau, 
negu nori pasakyti, o kartais jam nėra ir jokių paslapčių. Tačiau Strai- 
kas, ištyręs Lulos Landri žmogžudystę, galima sakyti, nušluostė nosį 
sostinės policijai, kuri nedvejodama buvo paskelbusi, kad jos mir- 
tis - savižudybė. Straikas nemanė esąs pernelyg įtarus spėdamas, kad 
trumpai apsikirpusi kriminalinės policijos pareigūnė, ką tik išėjusi iš 
kambario, pasiryžo ištampyti jam nervus. Taip pat nemanė, kad to- 
kiai daugybei jos bendradarbių būtina užsukti į jį pasižiūrėti: vieni tik 
spoksojo, kiti dar ir šaipėsi. 

Jie klysta, jei mano, kad šitaip privers jį pasijusti nejaukiai. Jis netu- 
ri kur eiti, o pamaitino jį visai neblogai. Jei būtų leidę rūkyti, jis būtų 
jautęsis visai smagiai. Po valandos apklausos pareigūnė pasakė, kad jis 
gali su apsauga eiti į lauką parūkyti lietuje, bet inercija ir smalsumas 
neleido jam pakilti. Šalimais plastikiniame maišelyje tebestovėjo bute- 
lis gimtadieninio viskio. Jeigu laukti teks ilgai, neapsikentęs jį atkimš. 
Juk jam paliktas plastikinis puodelis su vandeniu. 

Už nugaros per storą pilką kilimą sušiureno durys. 

- Slėpiningasis Bobas, - išgirdo jis balsą. 

Į kambarį šypsodamasis įžengė Ričardas Anstis iš Centrinės poli- 
cijos valdybos ir teritorinio kariuomenės skyriaus šlapiais nuo lietaus 
plaukais, pasikišęs po pažastimi šūsnį popierių. Viena jo veido pusė 
buvo randuota, oda po dešine akimi patempta. Kol lauko ligoninės gy- 
dytojai Kabule gelbėjo jo regą, chirurgai be sąmonės gulinčiam Strai- 
kui stengėsi išsaugoti nutrauktos kojos kelį. 

— Ansti! - tarė Straikas, spausdamas policininkui ištiestą ranką. — 
Kurių... 

— Pasinaudojau tarnybine padėtimi, brolau, paimsiu reikalą į savo 
rankas, - atsiliepė Anstis, klestelėdamas ant kvotėjo kėdės. - Matai, čia 
tu nepopuliarus. Laimė, tavo pusėje dėdė Dikis, ir jis už tave laiduoja. 

Jis visada sakydavo, kad Straikas išgelbėjo jam gyvybę, turbūt tai 
buvo tiesa. Geltoname Afganistano šunkelyje juos apšaudė. Straikas 
pats nesuprato, kaip pajuto gresiantį sprogimą. Vaikinas, priekyje 
skuodžiantis pakele, matyt, su jaunesniu broliuku, galėjo bėgti tiesiog 
nuo artilerijos ugnies. Jis teatsimena surikęs „Vikingo“ vairuotojui 
stabdyti, - šis nepakluso įsakymui, turbūt neišgirdo, - ištiesęs ranką, 
griebęs Ansčiui už marškinių apykaklės ir viena ranka trūktelėjęs į 
mašinos galą. Jei Anstis būtų likęs ten, kur sėdėjo, tikriausiai jo būtų 
laukęs jaunojo Gario Toplio, sėdėjusio tiesiai prieš Straiką, likimas: iš 
Gario liko tik galva ir liemuo, tiek ir palaidojo. 

— Teks papasakoti dar kartą, brolau, - tarė Anstis, išskleisdamas 
priešais parodymus, matyt, perimtus iš pirmtakės. 

— Galiu išgerti? - paklausė pavargęs Straikas. 

Stebimas besišypsančio Ansčio, Straikas išsiėmė iš maišelio „Arran 
Single Malt“ ir į šiltą vandenį plastikiniame puodelyje įsipylė viskio 
per du pirštus. 

— Taigi: tave pasamdė velionio žmona, kad jį rastum... manome, 
kad lavonas - šito rašytojo, šito... 

— Oveno Kvaino, taip, - tarė Straikas; matyt, Anstis bendradar- 
bės rašyseną įskaitė sunkiai. - Jo žmona mane pasamdė prieš šešias 
dienas. 

— Ir tuo metu jis jau buvo dingęs... 

- Dešimt dienų. 

— Bet į policiją ji nesikreipė? 

— Ne. Jis taip nuolat darydavo: dingdavo, niekam nieko nepasakęs, 
paskui grįždavo namo. Mėgdavo be žmonos pagyventi viešbučiuose. 

— Kodėl šį kartą ji nusprendė kreiptis į tave? 

- Padėtis namie sunki. Duktė neįgali, pinigų trūksta. Jo nebuvo 
šiek tiek ilgiau negu paprastai. Ji manė, kad jis išvykęs į rašytojų na- 
mus. Nežinojo tikslaus pavadinimo, bet aš patikrinau - Kvainas juose 
nesilankė. 


— Vis dar nesuprantu, kodėl ji kreipėsi į tave, o ne į mus. 

- Ji sako, kad kartą, kai vyras buvo dingęs, kreipėsi į policiją, o jis 
ant jos supykęs. Rodos, linksminosi su meiluže. 

- Patikrinsiu, - tarė Anstis ir užsirašė. - Kodėl nuėjai į tą namą? 

— Vakar vakare sužinojau, kad Kvainas jo bendrasavininkis. 

Trumpa tyla. 

- Žmona nebuvo minėjusi? 

— Ne, - atsakė Straikas. - Ji tvirtina, kad jis nekentė to namo ir ko- 
jos į jį nekėlė, Man susidarė įspūdis, kad Kvain tą namą buvo beveik 
pamiršusi... 

- Negi įmanoma? - sumurmėjo Anstis, kasydamasis smakrą. - Jei 
jie pliki basi? 

— Reikalas painus, - tarė Straikas. - Kitas bendrasavininkis - Mai- 
klas Fankortas... 

- Girdėjau apie jį. 

— „ir ji sako, kad jis nesutinka parduoti. Fankortas ir Kvainas se- 
niai pykstasi. - Straikas gurkštelėjo viskio; gerklėje ir skrandyje iškart 
sušilo. (Kvaino skrandis, visas virškinamasis traktas, buvo išpjautas. 
Kur tie viduriai, po perkūnais?) - Trumpai drūtai, nuėjau ten per pie- 
tus ir radau jį. Bent tai, kas iš jo likę. 

Nuo viskio Straikas dar labiau užsigeidė cigaretės. 

— Girdėjau, lavonas atrodo kraupiai, - tarė Anstis. 

— Nori pamatyti? 

Straikas išsitraukė iš kišenės mobilųjį, atidarė lavono nuotraukas ir 
padavė per stalą Ansčiui. 

- Jėzau Marija, - tarė šis ir valandėlę tylomis žiūrėjo į pūvantį lavo- 
ną. - O kas aplink jį? - pasibjaurėjęs paklausė. - Lėkštės? 

— Taip, - atsakė Straikas. 

— Tu ką nors supranti? 

— Nieko, - atsakė Straikas. 

— Numanai, kada jį paskutinį kartą kas nors matė gyvą? 

— Žmona paskutinį kartą jį matė lapkričio penktosios vakarą. Jis 
pietavo su agente, ir ši jam pasakiusi, kad naujausios savo knygos 
išleisti jis negalės, nes joje apšmeižta daugybė žmonių, tarp jų pora 
mėgstančių bylinėtis. 

Anstis pažvelgė į inspektorės Rolinz paliktus užrašus. 

— Bridžitai to nesakei. 

- Ji neklausė. Neužmezgėme ryšio. 

- Ši knyga seniai knygynuose? 

— Knygynuose jos nėra, - atsakė Straikas, pildamasis į puodelį dau- 
giau viskio. - Ji dar neišleista. Sakiau, kad jis susivaidijo su agente, nes 
toji pasakė, kad knygos išleisti negalima. 

— Tu skaitei rankraštį? 

— Beveik, liko pabaiga. 

— Žmona jį davė? 

— Ne, ji sako rankraščio neskaičiusi. 

- Ji užmiršo, kad turi antrą namą, ir neskaito vyro knygų, - vangiai 
ištarė Anstis. 

- Pasak jos, skaito, bet tinkamai išleistas ir įrištas, - paaiškino 
Straikas. - Nežinia kodėl, bet aš linkęs ja tikėti. 

— Aha, - Anstis keverzojo Straiko parodymų papildymus. - Kaip 
gavai rankraštį? 

— Nenorėčiau atsakyti. 

— Gali būti bėdų, - pakėlė akis Anstis. 

— Man - ne, - atsakė Straikas. 

- Galimas daiktas, prie šio klausimo teks grįžti, Bobai. 

Straikas gūžtelėjo pečiais, paskui paklausė: 

— Žmonai pranešta? 

— Dabar tikriausiai taip. 

Straikas Leonorai neskambino. Žinią, kad vyras nebegyvas, turi 
pranešti asmeniškai reikiamai paruoštas žmogus. Jis pats daug kartų 
tai darė, bet atprato; šiaip ar taip, šiandien po pietų liko ištikimas iš- 
niekintiems Oveno Kvaino palaikams, budėjo prie jų, kol atvyko poli- 
cija, ir perdavė lavoną jai. 

Jis suprato, ką jaučia Leonora, kol jis apklausiamas Skotland Jarde. 
Įsivaizdavo, kaip ji atidaro duris policininkui - o gal dviem, smilkteli 
nerimas išvydus uniformą; paskui smūgis per širdį, išgirdus ramų, su- 
pratingą, užjaučiamą pasiūlymą pasikalbėti viduje ir tą siaubingą žinią 
(nors jie jai nepasakys, bent jau iš pradžių, apie storas violetines vir- 
ves, kuriomis buvo surištas jos vyras, ar tamsią tuščią ertmę, kurią Žu- 
dikas paliko vietoj krūtinės ir pilvo; jie nepraneš, kad veidas išgraužtas 
rūgšties ir kad kažkas išdėliojo aplink jį lėkštes, lyg jis būtų milžiniškas 
kepsnys... Straikas prisiminė pusdubenį su aviena, kuria beveik prieš 

parą svečius apdalijo Liusė. Jį pykindavo retai, bet švelnus salyklinis 
viskis staiga įstrigo gerklėje, ir jis padėjo puodelį). 

— Kaip manai, kiek žmonių žino, kas parašyta knygoje? - lėtai pa- 
klausė Anstis. 

— Nenutuokiu, - atsakė Straikas. - Dabar jau turbūt nemažai. Kvai- 
no agentė, Elizabeta Tasel, - paslaugiai luktelėjo, kol Anstis užsira- 
šys, - nusiuntė ją Kristianui Fišeriui į „Kryžminę ugnį, o jis mėgsta 
liežuvauti. Burnoms užčiaupti jau pasitelkti advokatai. 

— Kuo toliau, tuo įdomiau, - sumurmėjo Anstis, skubiai rašyda- 
mas. - Gal vėl nori valgyti, Bobai? 

— Noriu parūkyti. 

— Greitai baigsim, - pažadėjo Anstis. - Ką Kvainas apšmeižė? 

— Svarbu, ar apšmeižė, ar atskleidė tiesą, - Straikas ėmė lankstyti 
skaudamą koją. - Bet personažai, kuriuos atpažinau... duok rašiklį ir 
popieriaus, - tarė, nes parašyti pačiam greičiau nei diktuoti. - Maiklas 
Fankortas, rašytojas; Danielius Čardas, Kvaino leidyklos direktorius, - 
kalbėjo, rašydamas pavardes, - Katrina Kent, Kvaino meilužė... 

— Net meilužė yra? 

— Taip, regis, jie jau ilgiau kaip metus kartu. Buvau pas ją nuėjęs — 
Stafordo Kripso daugiabučiai, Klemento Atlio Kortas, - bet ji pareiš- 
kė, kad jos bute jo nėra ir jinai jo nematė... Liza Tasel, jo agentė; Dže- 
ris Valdgreivas, jo redaktorius, ir... - vos pastebimai padvejojo, - jo 
žmona. 

- Jis ir Žmoną aprašė“ 

— Aha, - atsakė Straikas ir pastūmė sąrašą per stalą Ansčiui. - Bet 
daugelio kitų aš nepažįstu. Pasirinkimas didelis, jei ieškosi tarp tų, ku- 
riuos jis aprašė. 

— Rankraštį tebeturi? 

— Ne, - Straikas tikėjosi šio klausimo ir pamelavo lengvai. 

Tegu Anstis pats gauna rankraštį, be Ninos pirštų atspaudų. 

— Gal dar gali pranešti ką nors naudinga? 

— Aha, - atsiliepė Straikas. - Nemanau, kad tai padarė jo žmona. 

Anstis klausiamai, bet širdingai pažvelgė į Straiką. Šis buvo sūnaus, 
gimusio Ansčiui vos prieš dvi dienas iki „Vikingo“ sprogimo, krikšta- 
tėvis. Straikas keletą kartų buvo užsukęs aplankyti Timočio Kormora- 
no Ansčio, bet ypatingo palankumo krikštasūniui nerodė. 

— Gerai, Bobai, pasirašyk, ir aš tave parvešiu namo. 

Straikas stropiai perskaitė parodymus, su malonumu keliose vieto- 
se ištaisė inspektorės Rolinz rašybos klaidas ir pasirašė. 

Kai juodu su Ansčiu ėjo ilgu koridoriumi prie liftų, suskambėjo 
Straiko mobilusis. Jo kelis skausmingai piktinosi. 

— Kormoranas Straikas. 

- Čia aš, Leonora, - tarė ji beveik tokiu kaip paprastai, gal tik tru- 
putį išraiškingesniu balsu. 

Straikas ženklais parodė Ansčiui, kad dar nelips į liftą, ir pasitraukė 
prie tamsaus lango, už kurio begaliniame lietuje vingiavo transporto 
srautas. 

- Buvo atėję policininkai? - paklausė jos. 

— Taip. Aš ir dabar su jais. 

— Užjaučiu, Leonora, - tarė jis. 

— Kaip jūs? - šiurkščiai paklausė ji. 

— Aš? - nustebo Straikas. - Gerai. 

— Jie jūsų nenukamavo? Pasakė, kad jūs apklausiamas. Aš jiems ir 
sakau: „Jis tik rado Oveną, nes aš paprašiau, už ką jį suėmėt?“ 

— Manęs nesuėmė, - atsiliepė Straikas. - Tiesiog reikėjo duoti pa- 
rodymus. 

- Bet jūsų nepaleidžia šitiek laiko. 

— Iš kur žinote, kiek... 

— Aš čia, - atsakė ji. - Apačioje, vestibiulyje. Noriu su jumis pasi- 
matyti, priverčiau juos mane atvežti. 

Nustebęs ir dar išgėręs viskio be užkandžio, Straikas paklausė pir- 
mo dalyko, šovusio jam į galvą: 

— O kas prižiūri Orlandą? 

— Edna, - atsakė Leonora, nė kiek nesistebėdama, kad Straikas ne- 
rimauja dėl jos dukters. - Kada jie jus paleis? 

— Ašjau einu, - atsakė jis. 

- Kas čia? - paklausė Anstis, kai Straikas baigė pokalbį. - Šarlotė 
nerimauja? 

- Jėzau, ne, - atsiliepė Straikas, drauge eidamas į liftą. Jis visiškai 
užmiršo, kad nepasakė Ansčiui apie išsiskyrimą. Anstis dirbo Centri- 
nėje valdyboje, o tos uždaros zonos paskalos nepasiekdavo. - Viskas 
baigta. Prieš daug mėnesių. 

- Tikrai? Gaila, - Anstis, regis, nuoširdžiai nusiminė. 

Liftas ėmė leistis. Straikas pamanė, kad Anstis iš dalies nusivylęs 
juo. Jis buvo iš tų draugų, kurie labiausiai žavėjosi Šarlote, jos nepa- 
prastu grožiu ir nešvankiais juokeliais. „Užsukit su Šarlote“, - dažnai 
prašydavo Anstis, kai juodu su Straiku buvo išrašyti iš ligoninės, de- 
mobilizuoti ir grįžo į sostinę, kuri tapo jų namais. 

Straikas pajuto neįveikiamą norą apsaugoti Leonorą nuo Ansčio, 
bet buvo neįmanoma. Kai lifto durys atsidarė, ji jau laukė, liesa pilka 
pelytė skystučiais plaukais, prilaikomais šukų, apsisiautusi senu palte- 
liu, atrodanti taip, lyg avėtų šlepetėmis, nors buvo įsispyrusi į nudėvė- 
tus juodus batus. Abipus jos stovėjo du uniformuoti policininkai, vy- 
ras ir moteris, šioji, matyt, ir pranešė Leonorai žinią apie Kvaino mirtį, 
paskui ją atvežė čia. Iš budrių žvilgsnių, nukreiptų į Anstį, Straikas 
padarė išvadą, kad Leonora juos nustebino; kad neįprastas jos elgesys, 
išgirdus apie vyro mirtį, juos pribloškė. 

Dalykiška, nė kiek neapsiverkusi ir lengviau atsidususi Leonora 
užkalbino Straiką: 

— Pagaliau. Kodėl taip ilgai? 

Anstis smalsiai pažvelgė į ją, bet Straikas jų nesupažindino. 

— Gal einam tenai? - pasiūlė jis, rodydamas jai suolą prie sienos. 

Šlubčiodamas greta Leonoros pajuto, kad trys policininkai su- 
sispietė į krūvą jiems už nugaros. 

— Kaip jūs? - paklausė Straikas, iš dalies tikėdamasis, kad ji kaip 
nors parodys sielvartaujanti ir patenkins stebėtojų smalsumą. 

— Nežinau, - atsakė ji ir klestelėjo ant plastikinio suolo. - Negaliu 
patikėti. Nemaniau, kad jis ten eis, mulkis nelaimingas. Turbūt koks 
įsilaužėlis nužudė. Galėjo važiuoti į viešbutį kaip visada, tiesa? 

Vadinasi, policininkai jai pasakė nedaug. Jis pamanė, kad ji labiau 
sukrėsta, negu atrodo, labiau, negu pati suvokia. Atėjo pas jį, nes su- 
triko, nežino, ką daryti, todėl ir kreipėsi į žmogų, kurį pasamdė padėti. 

— Norėtumėt, kad parvežčiau namo? - paklausė Straikas. 

— Tikiuosi, šitie mane parveš, - atsakė šventai įsitikinusi, kaip kad 
aną kartą pareiškė, kad Elizabeta Tasel apmokės sąskaitą už Straiko 
paslaugas. - Norėjau jus pamatyti, įsitikinti, kad jūs nenukentėjot, kad 
neįvėliau jūsų į bėdą, ir paklausti, ar toliau man dirbsite. 

— Toliau jums dirbsiu? - pakartojo Straikas. 

Akimirką manė, kad ji galbūt nesuprato, kas atsitiko, kad reika- 
lauja toliau ieškoti Kvaino. Gal keistokas jos elgesys slepia rimtesnę, 
esmingesnę psichikos bėdą. 

— Policija mano, kad aš kažką žinau, - lyg ir paaiškino Leonora. — 
Jaučiu. 

Straikas jau buvo besakąs: „Neabejoju, kad tai netiesa“, bet sudve- 
jojo, nes tai būtų buvęs melas. Jis puikiai suprato, kad Leonora, ne- 
atsakingo, neištikimo vyro žmona, nusprendusi nesikreipti į policiją 
ir neva pradėjusi jo ieškoti tik po dešimties dienų, turinti raktą nuo 
negyvenamo namo, kuriame rastas jo lavonas, ir, be abejonės, galinti 
jį užklupti netikėtai, būtų pirma ir svarbiausia įtariamoji. Ir vis dėlto 
paklausė: 

— Kodėl jūs taip manot? 

— Jaučiu, - pakartojo ji. - Ir dėl to, kaip jie su manim kalba. Sakė, 
kad nori apžiūrėti mūsų namus, jo kabinetą. 

Tokia buvo tvarka, bet jis suprato, kad jai toks elgesys atrodė įkyrus 
ir grėsmingas. 

- Ar Orlanda žino, kas atsitiko? - paklausė jis. 

- Pasakiau jai, bet ji, matyt, nesuprato, - atsakė Leonora, ir Straikas 
pirmą kartą jos akyse išvydo ašaras. - Ji sako: „Kaip Ponas Kaka', - tai 
mūsų katinas, jį suvažinėjo, - bet nenumanau, ar ji supranta, iš kur 
žinau. Orlanda nenuspėjama. Nesakiau, kad jis nužudytas. Nepajėgiau 
apversti liežuvio. | 

Stojo trumpa tyla, ir Straikas nei iš šio, nei iš to pamanė, kad būtų 
gerai netrenkti viskiu. 

— Jūs man toliau dirbsite? - tiesiai paklausė ji. - Jūs geresnis už 
anuos, todėl jūsų ir norėjau. Dirbsite? 

— Taip, - sutiko Straikas. 

— Nes jaučiu: jie mano, kad aš prikišau nagus, - pakartojo ji stoda- 
masi, - iš jų kalbos sprendžiu, - ji standžiau apsisiautė paltu. - Verčiau 
grįšiu pas Orlandą. Džiaugiuosi, kad jums nieko nepadarė. 

Ji vėl nušliurino prie savo palydovų. Policininkė buvo priblokšta, 
kad su ja elgiamasi kaip su taksi vairuotoja, bet dirstelėjo į Anstį ir 
sutiko parvežti Leonorą namo. 

— Kas čia per velniava? - paklausė Anstis, kai abi moterys nuėjo. 

— Ji būgštavo, kad mane suėmėt. 

— Keistoka, tiesa? 

— Taip, šiek tiek. 

— Tu jai nieko neišplepėjai? - paklausė Anstis. 

— Ne, - atsakė pasipiktinęs Straikas. 

Lyg jis nežinotų, kad įtariamajam negalima suteikti informacijos 
apie nusikaltimo vietą. 

— Būk atsargus, Bobai, - nesmagiai pasakė Anstis, kai juodu pro 
sukamąsias duris išėjo į lietingą naktį. - Nesimaišyk po kojomis. Čia 
žmogžudystė, o draugų šitoj aplinkoj turi mažai. 

— Populiarumas pervertinamas. Klausyk, susistabdysiu taksi... 
ne, - ryžtingai pertraukė jis Ansčio pastangas, - pirmiausia turiu pa- 
rūkyti, tik tada kur nors važiuoti. Ačiū, Ričai, už viską. 

Jie padavė vienas kitam ranką; Straikas pasistatė apykaklę nuo lie- 
taus, pamojavo atsisveikindamas ir nušlubčiojo tamsiu šaligatviu. Jis 
buvo beveik toks pat patenkintas atsikratęs Ansčio kaip pagaliau užsi- 
traukęs išsvajotos cigaretės. 


18 


O dėl pavydo mano nuomonė tvirta: 


Baisiau raguotas protas nei kakta. 


Ben Jonson, „Kiekvienas turi savo keistenybių“ 


Straikas visiškai pamiršo, kad penktadienį po pietų Robina išėjo iš 
biuro, jo nuomone, surūgusi. Težinojo, kad su ja vienintele nori pasi- 
kalbėti apie tai, kas atsitiko, ir nors paprastai vengdavo jai skambinti 
savaitgaliais, aplinkybės buvo tokios nepaprastos, kad žinutę pasiųsti 
ryžosi. Taip ir padarė taksi, kurį pamatė penkiolika minučių paklai- 
džiojęs šlapiomis šaltomis gatvėmis tamsoje. 

Robina buvo namie, susiraičiusi krėsle su „Apklausa kaip tyrimas: 
psichologija ir praktika“, knyga, kurią nusipirko internetu. Matju sė- 
dėjo ant sofos ir namų telefonu kalbėjosi su motina, gyvenančia Jor- 
kšyre ir vėl sirguliuojančia. Kaskart, kai Robina primindavo sau, kad 
laikas į jį pažiūrėti ir užjaučiamai nusišypsoti, jis išversdavo akis: taip 
jį nukamavęs pokalbis su motina. 

Suvibravo Robinos mobilusis; ji irzliai dirstelėjo į jį, nes norėjo su- 
sikaupti prie „Apklausos kaip tyrimo“. 


Radau Kvainą nužudytą. K. 


Ji slopiai aiktelėjo, net Matju krūptelėjo. Knyga nuslydo nuo kelių 
ir nukrito ant grindų, bet Robina nepaisė. Griebusi mobilųjį, ji išlėkė 
į miegamąjį. 

Matju kalbėjo su motina dar dvidešimt minučių, paskui priėjo 
prie uždarytų miegamojo durų ir ėmė klausytis. Girdėjo, kaip Robina 

klausinėja ir, regis, klausosi ilgų painių atsakymų. Iš balso tembro spė- 
jo, kad kalbasi su Straiku. Matju sukando dantis. 

Pagaliau iš miegamojo išniro Robina, priblokšta, kaip nesava, ir 
pasakė sužadėtiniui, kad Straikas rado ieškomo žmogaus lavoną ir kad 
jis nužudytas. Matju sieloje įgimtas smalsumas grūmėsi su neapykan- 
ta Straikui ir apmaudu, kad tas drįso skambinti Robinai sekmadienio 
vakarą. 

— Ką gi, džiaugiuosi, kad šįvakar kažkas tave sudomino, - tarė jis. — 
Žinau, mano mamos sveikata kelia tau tik neapsakomą nuobodulį. 

— Veidmaini prakeiktas! - aiktelėjo Robina, pasipiktinusi tokia ne- 
teisybe. 

Ginčas gąsdinamai greitai smarkėjo. Kvietimas Straikui į vestuves; 
Matju patyčios dėl Robinos darbo; jų būsimas bendras gyvenimas; 
kiek vienas skolingas kitam. Robina, siaubo apimta, išvydo jų santy- 
kius kitoje šviesoje, iš abiejų pusių pabiro priekaištai, bet ji nenusi- 
leido. Ją vėl nuliūdino ir apvylė vyrai jos gyvenime: Matju nesugeba 
suprasti, koks svarbus jai šis darbas, o Straikas nesugeba įvertinti jos 
gebėjimų. 

(Bet Straikas, radęs lavoną, jai paskambino... Jai pavyko nepastebi- 
mai įterpti klausimą: „Kam dar papasakojai?“, o jis atsakė niekuo ne- 
išsiduodamas, kad žino, kaip jai tai svarbu: „Niekam, išskyrus tave.“) 

Matju jautėsi baisiai nuskriaustas. Pastaruoju metu jis pastebėjo 
vieną dalyką, dėl kurio skųstis negalima, tuo apmaudžiau jam buvo, 
kad turi taikstytis: kol nedirbo pas Straiką, Robina visada pirmoji nu- 
sileisdavo, pirmoji atsiprašydavo, taigi taikų jos būdą, matyt, sugadino 
šitas kvailas prakeiktas darbas... 

Jie turėjo tik vieną miegamąjį. Robina nuėmė nuo spintos nenau- 
dojamas antklodes, nuo lentynos pastvėrė patalynę ir pareiškė keti- 
nanti miegoti ant sofos. Neabejodamas, kad ji netrukus nusileis (sofa 
buvo kieta ir nepatogi), Matju nemėgino jos atkalbėti. 

Bet jis klydo tikėdamasis, kad ji suminkštės. Pabudęs kitą rytą, 
išvydo tuščią sofą ir suprato, kad Robina jau išėjusi. Matju įtūžo. Be 
abejo, išlėkė į darbą valanda anksčiau negu paprastai, ir Matju vaiz- 
duotė (ne itin laki) šį kartą vis dėlto jau piešė tą stambų bjaurų niekšą, 
atidarantį savo buto, o ne biuro duris... 

„.aš tau atversiu 
many giliai įspaustus nuodėmių lapus. 


„juk glūdi mano sieloj ši liga. 


Thomas Dekker, „Taurusis ispanų kareivis“ 


Straikas nustatė žadintuvą ankstyvam rytui, ketindamas kurį laiką 
pagyventi ramiai, netrukdomas klientų ar telefono. Jis iškart pakilo, 
nusiprausė dušinėje, papusryčiavo, labai rūpestingai prisitvirtino pro- 
tezą prie smarkiai ištinusio kelio ir, praėjus keturiasdešimt penkioms 
minutėms, kai atsikėlė, įšlubavo į biurą su neperskaitytais „Bombyx 
Mori“ lapais po pažastimi. Kilęs įtarimas, kurio Ansčiui nepasakė, 
skatino Straiką kuo greičiau baigti skaityti knygą. 

Užsiplikęs puodelį stiprios arbatos, jis atsisėdo prie Robinos stalo, 
nes ten buvo šviesiausia, ir pradėjo skaityti. 

Pabėgęs nuo Drožiko ir įžengęs į pažadėtąjį miestą, Bombiksas nu- 
sprendė atsikratyti bendrakeleivių - Sukubės ir Erkės. Abiejų moterų 
džiaugsmui, jis įtaisė jas dirbti viešnamyje. Bombiksas vienas išvyko 
ieškoti Tuščiagarbio, garsaus rašytojo, mat vylėsi tapti jo mokiniu. 

Tamsiame skersgatvyje Bombiksą užkalbino augalota rudaplaukė 
šėtoniška mina, nešina ryšulėliu pastipusių žiurkių vakarienei. Paži- 
nusi Bombiksą, Harpija pakvietė jį į svečius. Paaiškėjo, kad ji gyvena 
urve, nuklotame gyvūnų kaukolėmis. Straikas akimis perbėgo keturis 
puslapius sekso: Bombiksas, karantis nuo lubų, buvo plakamas rykš- 
tėmis. Paskui Harpija, visai kaip Erkė, bandė žįsti Bombiksą, bet šis, 
nors surištas, jos neprisileido. Iš jo spenelių tryško akinama antgam- 

tiška šviesa. Harpija pravirko ir apnuogino savo krūtis, o iš jų ėmė 
varvėti tamsiai rudas lipnus skystis. 

Straikas susiraukė nuo tokio meninio vaizdo. Kvaino stilius panė- 
šėjo į parodiją, Straikas persisotino juo iki šleikštulio, o ši pastraipa 
buvo pagiežos protrūkis, slopinamo sadizmo proveržis. Negi Kvainas 
sugaišo daug mėnesių, gal net metų, kad įskaudintų ir įžeistų daugybę 
žmonių? Gal jis pamišęs? Ar galima laikyti bepročiu tokį puikų žodžio 
meistrą, nors ir ne Straiko skonio? 

Jis gurkštelėjo dar maloniai karštos ir skaidrios arbatos ir skaitė 
toliau. Pasišlykštėjęs Bombiksas jau buvo beeinąs iš Harpijos namų, 
o tada pro duris įsiveržė dar viena veikėja - Episina. Harpija kūkčio- 
dama pristatė ją Bombiksui kaip įdukterę. Jauna mergina atsagstytais 
drabužiais, iš kurių kyšojo varpa, tvirtino, kad juodu su Bombiksu - 
giminingos sielos, suprantančios ir vyriškąjį, ir moteriškąjį pradą. Ji 
pasiūlė jam pasimėgauti jos hermafroditės kūnu, tik pirmiau - jos 
dainavimu. Matyt, įsitikinusi, kad turi nuostabų balsą, ji ėmė viauk- 
sėti kaip ruonis, kol Bombiksas neapsikentęs nuo jos pabėgo užsi- 
kimšęs ausis. 

Pirmą kartą aukštai ant kalvos miesto vidury Bombiksas išvydo 
šviesos pilį. Jis ėmė kopti į tą pusę stačiai kylančiomis gatvelėmis, o 
tada iš tamsaus tarpdurio jį pašaukė nykštukas ir prisistatė esąs rašy- 
tojas Tuščiagarbis. Jo antakiai buvo kaip Fankorto, niūri mina ir pa- 
šaipios manieros - irgi kaip Fankorto; jis pasiūlė Bombiksui nakvynę, 
mat buvo „girdėjęs apie jo didelį talentą“. 

Bombikso siaubui, viduje jis išvydo jauną moterį, prirakintą gran- 
dine. Ji kažką rašė prie stalo. Židinyje gulėjo iki baltumo įkaitinti 
žymekliai su posakiais, išlankstytais iš metalo, kaip antai „beviltiška 
mulkė“ ir „auksaburnė sueitis“. Veikiausiai tikėdamasis pralinksminti 
Bombiksą, Tuščiagarbis paaiškino pristatęs jauną žmoną Iškamšą ra- 
šyti knygos, kad ji jam netrukdytų kurti dar vieno šedevro. Deja, pasa- 
kojo Tuščiagarbis, Iškamša neturinti talento, taigi nusipelnė bausmės. 
Jis ištraukė vieną žymeklį iš ugnies, bet Bombiksas nėrė lauk, lydimas 
baisių Iškamšos klyksmų. 

Bombiksas nuskuodė šviesos pilies link, tikėdamasis ten rasti prie- 
globstį. Virš durų buvo vardas „Phallus Impudicus“, bet niekas neat- 
siliepė Bombiksui beldžiantis. Taigi jis apėjo pilį, žvalgydamasis pro 

langus, kol išvydo nuogą plikį, stovintį prie auksinio berniuko lavono, 
nusėto durtinėmis žaizdomis, iš šių sklido tokia pat akinama šviesa 
kaip iš Bombikso spenelių. Sustandėjusi Įžūliojo Bybio varpa puvo. 

— Sveikas. 

Straikas krūptelėjęs pakėlė akis. Priešais stovėjo Robina su apsiaus- 
tėliu, įraudusi, ilgais palaidais rusvai geltonais plaukais, nuauksintais 
pro langą besiliejančios ankstyvo ryto saulės šviesos. Tą akimirką 
Straikui pasirodė, kad ji gražuolė. 

— Kodėl tu taip anksti? - nei iš šio, nei iš to paklausė. 

— Norėjau sužinoti, kas vyksta. 

Ji nusivilko apsiaustą, ir Straikas nusuko akis, mintyse bardamas 
save. Be abejo, ji daili, ir pasirodė netikėtai kaip tik tada, kai prieš akis 
jam iškilo nuogas plikis su nesveika varpa... | 

— Dar nori arbatos? 

— Būtų gerai, ačiū, - atsakė jis, nepakeldamas akių nuo rankraš- 
čio. - Duok man penkias minutes, noriu baigti... 

Ir jis vėl lyg į užterštą vandenį paniro į groteskišką „Bombyx Mori“ 
pasaulį. 

Kol Bombiksas spoksojo pro pilies langą, priblokštas klaikaus 
Įžūliojo Bybio ir lavono vaizdo, jį apsupo tarnų su gobtuvais minia, 
šiurkščiai sugriebė, nutempė į pilį ir išrengė Įžūliajam Bybiui prieš 
akis. Tuo metu Bombikso pilvas jau buvo milžiniškas, jis buvo pasi- 
ruošęs gimdyti. Įžūlusis Bybis davė pakalikams grėsmingus nurody- 
mus, ir naivuolis Bombiksas patikėjo būsiąs garbės svečias puotoje. 

Prie šešių Straiko atpažintų veikėjų - Sukubės, Erkės, Drožiko, 
Harpijos, Tuščiagarbio ir Įžūliojo Bybio - prisidėjo Episina. Septyni 
svečiai susėdo prie didžiulio stalo, ant šio stovėjo milžiniškas garuo- 
jantis ąsotis ir žmogaus dydžio tuščias dubuo. 

Įėjęs į salę Bombiksas pamatė, kad jam nėra vietos. Kiti svečiai pa- 
šoko, puolė prie jo su virvėmis ir jį įveikė. Jis buvo surištas, paguldytas 
į dubenį ir perpjautas. Paaiškėjo, kad jame augo antgamtinės šviesos 
kamuolys, Įžūlusis Bybis jį išplėšė ir užrakino skrynutėje. 

Dar paaiškėjo, kad rūkstančiame ąsotyje - sieros rūgštis, ja septyni 
užpuolikai džiaugsmingai ėmė laistyti dar gyvą klykiantį Bombiksą. 
Kai jis pagaliau nutilo, jie ėmė užkandžiauti. 

Knygos pabaigoje svečiai vorele išėjo iš pilies, be jokio sąžinės 
graužimo aptarinėdami prisiminimus apie Bombiksą, palikę tuščią 
salę, teberūkstantį lavoną ant stalo ir virš jo it žibintą kabančią užra- 
kintą skrynutę su šviesa. 

— Po perkūnais, - tyliai ištarė Straikas. 

Jis pakėlė akis. Robina padėjo jam ką tik užplikytos arbatos, o jis nė 
nepastebėjo. Ji sėdėjo ant sofos ir kantriai laukė, kol jis baigs skaityti. 

— Čia viskas aprašyta, - tarė Straikas. - Viskas, kas nutiko Kvainui. 
Žodis žodin. 

— Apie ką tu čia kalbi? 

- Kvaino knygos herojus žūsta lygiai taip, kaip žuvo Kvainas. Su- 
rištas, išplėštais viduriais, apipiltas rūgštimi. Knygoje jis suvalgomas. 

Robina įsmeigė akis į jį. 

— Lėkštės. Peiliai ir šakutės... 

— Taigi, - linktelėjo Straikas. 

Jis nieko negalvodamas išsitraukė iš kišenės mobilųjį ir surado 
nuotraukas, paskui išvydo išsigandusį Robinos veidą. 

— Ne, - tarė jis, - atsiprašau, užmiršau, kad tu ne... 

— Parodyk, - tarė ji. 

Ką jis pamiršo? Kad ji neapmokyta, neturi patirties, nedirbo polici- 
joje, netarnavo kariuomenėje? Robina užsigeidė būti verta šio trumpo 
jo užmaršumo. Ji norėjo peržengti, pranokti save. 

— Aš noriu pamatyti, - pamelavo ji. 

Jis padavė telefoną, aiškiai būgštaudamas. 

Robina nekrūptelėjo, bet, pamačius ertmę lavono krūtinėje ir pilve, 
iš siaubo jai sutraukė vidurius. Keldama prie lūpų puodelį suvokė, kad 
gerti nebenori. Baisiausiai atrodė stambiu planu nufotografuotas vei- 
das, išgraužtas skysčio, kuriuo buvo apipiltas, pajuodęs, su išdeginta 
akiduobe... Lėkštės atrodė tiesiog begėdiškai. Straikas padidino vieną 
nuotrauką: stalas buvo padengtas nepriekaištingai. 

— Dieve mano, - priblokšta tarė ji, grąžindama telefoną. 

— O dabar perskaityk čia, - pasakė Straikas, duodamas jai kelis 
lapus. 

Ji tylomis perskaitė. Baigusi pažvelgė į jį išplėtusi akis. 

— Dieve mano, - pakartojo. 

Suskambėjo jos telefonas. Ji išsitraukė jį iš rankinuko, pažvelgė į 
numerį. Matju. Vis dar įsiutusi, paspaudė „atmesti“. 

— Kiek žmonių, tavo nuomone, perskaitė šią knygą? - paklausė ji 
Straiko. 

— Dabar tikriausiai daug. Fišeris elektroniniu paštu išsiuntinėjo iš- 
traukas po visą miestą; o kai pasipylė advokatų laiškai, ištraukos tik 
išpopuliarėjo. 

Kalbant Straikui toptelėjo keista mintis: Kvainas nebūtų galėjęs su- 
galvoti geresnės reklamos, net jei būtų stengęsis... bet surištas jis nega- 
lėjo pats apsipilti rūgštimi ar išsipjauti vidurių... 

— Rankraštis laikomas „Roperyje Čarde“ — seife, jo kodą, regis, 
žino pusė leidyklos, - toliau kalbėjo jis. - Taip aš ir gavau knygą. 

— O tau neatrodo, kad žudikas veikiausiai vienas iš... 

Robinos mobilusis vėl suskambėjo. Ji dirstelėjo į numerį: Matju. Ir 
vėl paspaudė „atmesti“. 

— Nebūtinai, - atsakė į nebaigtą klausimą Straikas. - Bet žmonė- 
mis, kuriuos jis aprašė, policija domėsis labiausiai. Iš mano atpažintų- 
jų... Leonora tvirtina knygos neskaičiusi, Katrina Kent irgi... 

— Tu jomis tiki? - paklausė Robina. 

- Leonora tikiu, o dėl Katrinos Kent abejoju. Prisimink citatą: 
„Man būtų malonu žiūrėti, kaip tu kankinamas.“ 

- Negaliu patikėti, kad tai būtų padariusi moteris, - iškart atsiliepė 
Robina, dirstelėjusi į Straiko mobilųjį, gulintį ant stalo tarp jų. 

— Negi nesi girdėjusi apie australę, kuri nudyrė meilužiui odą, nu- 
kirto galvą, išvirė su sėdmenimis ir norėjo pamaitinti šiuo patiekalu 
jo vaikus? 

— Pramanas. 

— Kur ne. Pažiūrėk internete. Moterys sužvėrėja ir pašėlsta, - atsi- 
liepė Straikas. 

- Jis buvo stambus vyras... 

— Ojei jis pasitikėjo ta moterimi? Jei susitiko su ja dėl sekso? 

— Kas iš mums žinomų žmonių tikrai perskaitė šitą knygą? 

— Kristianas Fišeris, Elizabetos Tasel sekretorius Ralfas, pati Tasel, 
Džeris Valdgreivas, Danielius Čardas - jie visi aprašyti, išskyrus Ralfą 
ir Fišerį. Nina Lasels... 

— Kas tokie Valdgreivas ir Čardas? Kas ta Nina Lasels? 

- Kvaino redaktorius, leidyklos direktorius ir mergina, kuri man 
padėjo nudžiauti šitą, - pliaukštelėjo per rankraštį Straikas. 

Robinos mobilusis suskambėjo trečią kartą. 

— Atsiprašau, - irzliai pasakė ji ir pagaliau atsiliepė į skambutį: - 
Alio. 

— Robina. 

Matju balsas skambėjo kimiai. Jis niekada neverkdavo ir niekada 
pernelyg nesigrauždavo dėl ginčų. 

— Klausau, - tarė ji šiek tiek švelniau. 

— Mamai dar vienas insultas. Ji... ji... 

Robinai nudiegė per paširdžius. 

— Matju? 

Jis verkė. 

— Matju? - atkakliai kartojo ji. 

- Ji mirė, - pasiskundė jis kaip mažas berniukas. 

— Tuoj atvažiuosiu, - pasakė Robina. - Kur tu? Jau važiuoju. 

Straikas įdėmiai žiūrėjo į ją. Išvydo jos veide mirties atspindį ir vy- 
lėsi, kad ne jai brangus Žmogus, ne tėvas, ne motina, ne broliai... 

— Gerai, - kalbėjo ji, jau atsistojusi. - Lik ten. Atvažiuoju. 

— Matju motina mirė, - pranešė ji Straikui. 

Jai galvoje netilpo. Ji negalėjo patikėti. 

— Juodu tik vakar vakare kalbėjosi telefonu, - tarė ji. Prisiminus, 
kaip Matas vakar išversdavo akis ir kokiu slopiu balsu ką tik kalbėjo, 
ją užplūdo švelnumas ir užuojauta. - Labai atsiprašau, bet... 

— Eik, - tarė Straikas. - Perduok mano užuojautą, gerai? 

— Perduosiu, - pažadėjo Robina, niekaip neįstengdama užsegti 
rankinuko, nes pirštai iš susijaudinimo nebeklausė. 

Ji pažinojo ponią Kanlif dar pradinėje mokykloje. Užsimetė ap- 
siaustą ant rankos. Stiklinės durys žybtelėjusios užsidarė. 

Straikas nulydėjo Robiną akimis. Paskui dirstelėjo į laikrodį. Tik 
devynios. Brunetė, kuri skiriasi su vyru ir kurios smaragdai jo seife, 
ateis po pusvalandžio. 

Jis išplovė puodelius, išėmė išpirktą vėrinį, o seife užrakino ran- 
kraštį „Bombyx Mori“, paskui vėl pripylė arbatinį vandens ir patikrino 
elektroninį paštą. 

Juodu atidės vestuves, pamanė. 

Nenorėjo dėl to džiaugtis. Išsitraukė mobilųjį ir paskambino Ans- 
čiui, tas atsiliepė beveik iškart: 

— Tu, Bobai? 

— Ansti, nežinau, ar tu tai jau išsiaiškinai, bet dėl viso pikto pasa- 
kau: paskutiniame Kvaino romane aprašytas jo nužudymas. 

— Pakartok... 

Straikas paaiškino. Kai jis baigė kalbėti, stojo trumpa tyla, vadinasi, 
Anstis šios informacijos dar negavęs. 

- Bobai, man reikia to rankraščio. Jei tučtuojau ką nors atsiųsiu... 

— Duok man keturiasdešimt penkias minutes, - atsakė Straikas. 

Kai atvyko brunetė, jis vis dar kopijavo rankraštį. 

— O kurjūsų sekretorė? - iškart paklausė ji, koketiškai stebėdamasi, 
lyg Straikas būtų tyčia pasirūpinęs likti su ja akis į akį. 

— Susirgo. Viduriuoja ir vemia, - atžariai atsakė Straikas. - Eisim 
prie reikalo? 

Ar draugė Sąžinė senam Kareiviui? 


Francis Beaumont, John Fletcher, „Išdavikas“ 


Vėlai vakare Straikas vienišas sėdėjo prie rašomojo stalo; lauke per 
lietų švilpė mašinos, o jis viena ranka valgė Singapūro makaronus, 
o kita rašė sąrašą. Dienos darbai baigti, jis jau turi teisę visą dėmesį 
skirti Oveno Kvaino nužudymui ir smailiomis neįskaitomomis raidė- 
mis keverzoja, ką reikia padaryti pirmiausia. Prie kai kurių punktų 
jis pažymėjo A (Anstis); gal Straikui ir toptelėjo, kad privatus seklys, 
neturintis jokių įgaliojimų, bet įsivaizduojantis, kad gali nurodinėti 
policijos inspektoriui, kaip tirti bylą, daro įžūlaus pasipūtėlio įspūdį, 
bet ši mintis jo nejaudino. 

Straikas dirbo su Ansčiu Afganistane ir apie jo gabumus nebu- 
vo itin puikios nuomonės. Jis manė, kad Anstis - geras specialistas, 
bet jam trūksta vaizduotės: jis kaipmat atpažįsta tipiškus modelius, 
stropiai tiria akivaizdžias versijas. Straikas neniekino šių savybių: 
akivaizdžios versijos paprastai pasitvirtindavo, o nuoseklus paukš- 
čiukų žymėjimas reikiamuose langeliuose - būdas joms įrodyti, bet 
ši žmogžudystė įmantri, keista, sadistiška ir groteskiška, įkvėpta lite- 
ratūros ir įvykdyta negailestingai. Ar Anstis sugebės perprasti protą, 
kuris žmogžudystę sunokino smardžioje paties Kvaino vaizduotės 
dirvoje? 

Suskambėjo Straiko mobilusis, sudrumsdamas tylą. Tik pridėjęs jį 
prie ausies ir išgirdęs Leonoros Kvain balsą, jis suvokė tikėjęsis, kad 
skambina Robina. 

— Kaip sekasi? - paklausė jis. 

— Čia atsigrūdo policija, - atsakė ji, nutraukdama jo mandagybes. - 
Oveno kabinete viską apvertė aukštyn kojomis. Nenorėjau jų įsileisti, 
bet Edna pasakė, kad turiu. Negi jie negali duoti mums ramybės po 
tokio įvykio? 

- Jie turi argumentų dėl kratos, - atsakė Straikas. - Oveno kabinete 
gali būti įkalčių, padėsiančių rasti žudiką. 

— Kokių? 

— Nežinau, - kantriai aiškino Straikas, - bet, mano nuomone, Edna 
teisi. Verčiau policininkams leisti. 

Stojo tyla. 

— Jūs mane girdite? - paklausė jis. 

— Aha, - atsakė Leonora, - o išeidami kabinetą jie užrakino, aš ne- 
galiu įeiti. Ir dar nori grįžti. Man nepatinka, kad jie čia. Orlandai nepa- 
tinka. Vienas paklausė, - piktinosi Leonora, - ar nenorėčiau trumpam 
išsikraustyti iš namų. Atsakiau, kad, velniai griebtų, nenoriu. Orlanda 
niekur kitur negyveno, ji neištvertų. Niekur aš nesikelsiu. 

- Policininkai nesakė, kad nori jus apklausti? 

— Ne, - atsakė Leonora. - Tik paklausė, ar gali užeiti į kabinetą. 

— Puiku. Jeigu jie ims jus klausinėti... 

- Žinau, kalbėti tik prie advokato. Edna pasakė. 

— Ar jums nesutrukdyčiau, jei užsukčiau rytoj rytą? - paklausė 
Straikas. 

- Nesutrukdytumėt, - ji, rodos, apsidžiaugė. - Ateikit apie dešim- 
tą, man pirmiau reikės apsipirkti. Kiaurą dieną negalėjau niekur išeiti. 
Nenorėjau palikti jų vienų. 

Straikas padėjo telefoną, vėl pamanęs, kad toks Leonoros elgesys su 
policija vargu ar jai naudingas. Ar Anstis supras, kaip supranta Strai- 
kas, kad Leonoros negudrumas, nesugebėjimas elgtis taip, kaip, kitų 
nuomone, pridera, atkaklus nenoras matyti nemalonių gyvenimo pu- 
sių (be abejonės, kaip tik tos jos savybės leido jai prisitaikyti prie ne- 
pakenčiamo gyvenimo su Kvainu) nebūtų leidusios jai užmušti vyro? 
O galjos keistenybės, jos neįprasta reakcija į sielvartą dėl įgimto, nors 
turbūt neišmintingo sąžiningumo primityvokai mąstančiam Ansčiui 
sukels tik dar daugiau įtarimų ir paskatins atmesti visas kitas versijas? 

Energingai, beveik karštligiškai Straikas vėl ėmė rašyti, kaire ranka 
dėdamasis į burną makaronus. Mintys buvo rišlios ir įtikinamos: jis 

pasižymėjo klausimus, į kuriuos reikia atsakyti, vietas, kurias reikia 
apžiūrėti, pėdsakus, kuriais reikia sekti. Čia buvo veiksmų planas sau 
ir būdas stumtelėti Anstį reikiama kryptimi, atverti jam akis, kad vyrą 
anaiptol ne visada nužudo žmona, net jeigu šis neatsakingas, nepati- 
kimas ir neištikimas. 

Pagaliau Straikas padėjo rašiklį, dviem dideliais kąsniais baigė val- 
gyti makaronus ir sutvarkė stalą. Užrašus įdėjo į kartoninį aplanką su 
Oveno Kvaino vardu ant nugarėlės, pirmiau užbraukęs žodį „Paieška“ 
ir pakeitęs jį „Žmogžudyste“. Išjungė šviesą ir, jau ruošdamasis užra- 
kinti stiklines duris, kai ką prisiminęs grįžo prie Robinos kompiuterio. 

Ir rado BBC svetainėje. Žinoma, ne pačiame viršuje, nes Kvai- 
nas, nors ir puikios nuomonės apie save, garsenybė nebuvo, o trimis 
straipsniais žemiau pagrindinio pranešimo apie ES sprendimą suteikti 
finansinę pagalbą Airijos Respublikai. 


Talgarto kelyje, Londone, rastas vyro lavonas, kaip manoma, 
rašytojo Oveno Kvaino, 58 metų. Policija tiria žmogžudystę. Kūną 
vakar rado šeimos draugas. 


Kvaino su tirolietišku apsiaustu nuotraukos nebuvo; nebuvo ir 
siaubingų kankinimų aprašymų. Bet dar tik pradžia, dar bus laiko. 

Užlipęs į savo butą, Straikas pasijuto pavargęs. Susmuko ant lovos, 
pasitrynė akis, paskui griuvo aukštielninkas ir gulėjo apsirengęs, ne- 
nusisegęs protezo. Jį slėgė mintys, kurias iki šiol įstengdavo vyti šalin... 

Kodėl jis nepranešė policijai, kad Kvainas dingo beveik prieš dvi 
savaites? Kodėl neįtarė, kad Kvainas gali būti nebegyvas? Jis atsakė į 
šiuos klausimus, kai juos uždavė inspektorė Rolinz, atsakė protingai ir 
įtikinamai, bet save įtikinti buvo sunkiau. 

Nereikėjo dar kartą apžiūrėti telefonu darytų Kvaino lavono nuo- 
traukų. Surišto ir pūvančio lavono vaizdas iškart iškilo jam prieš akis. 
Koks klastingas, piktas, iškrypęs protas šlykščias literatūrines Kvaino 
fantazijas galėjo paversti tikrove? Kas per žmogus galėjo perskrosti 
auką, apipilti rūgštimi, išpjauti vidurius ir išdėlioti lėkštes aplink išda- 
rinėtą lavoną? 

Straikas negalėjo atsikratyti nepagrįsto įsitikinimo, kad turėjo už- 
uosti dvėseną iš toli, juk buvo patyręs maitvanagis. Kaip jis, kadaise 

garsėjęs keistų, pavojingų, įtartinų dalykų nuojauta, nesuvokė, kad 
Kvainas, triukšmingas pasipūtęs pagyrūnas, dingęs per ilgai ir nej- 
prastai tyli? 

„Nes tas kvaišas pašlemėkas amžinai keldavo paniką be reikalo... o 
aš esu nusivaręs.“ 

Jis apsivertė ant šono, sunkiai pakilo iš lovos ir nuėjo į vonią, bet 
mintimis nuolat grįždavo prie lavono: žiojinčios ertmės krūtinėje, iš- 
degintų akiduobių. Žudikas vaikščiojo aplink šitą baisingai sunioko- 
tą kūną, kai šis dar kraujavo, kai Oveno klyksmų aidas buvo ką tik 
nutilęs po aukštais skliautais, ir rūpestingai stumdė šakutes... Į sąrašą 
reikia įtraukti dar vieną klausimą: ką kaimynai girdėjo, jei apskritai ką 
nors girdėjo, prieš Oveno mirtį? 

Pagaliau Straikas atsigulė, užsidengė akis dideliu plaukuotu dilbiu 
ir įsiklausė į mintis, neduodančias jam ramybės it darbštuolės dvynės, 
nenorinčios užsičiaupti. Teismo medicinos ekspertai turėjo daugiau 
kaip parą laiko. Jie jau susidarė nuomonę, net jei dar ir neturi visų 
tyrimų. Reikia paskambinti Ansčiui, sužinoti, ką jie sako... 

„Gana, - įsakė jis savo pavargusioms, bet pernelyg veiklioms sme- 
genims. - Gana.“ 

Ir pastangomis tos pačios valios, kuri kariuomenėje leisdavo jam 
iškart užmigti ant pliko betono, akmenuotos žemės, gumuliuotos su- 
dedamosios lovelės, spigiai besiskundžiančios jo svoriu, kai tik krus- 
telėdavo, Straikas nugrimzdo į sapną it karo laivas į tamsų vandenį. 

Vadinasi, jis miręs? 


Nejaugi pagaliau visai ir amžinai? 


William Congreve, „Gedinti nuotaka“ 


Kitą rytą be penkiolikos devynios Straikas lėtai nulipo metaliniais 
laiptais, ne pirmą kartą klausdamas savęs, kodėl nepareikalavo su- 
remontuoti lifto, tegu ir ankšto kaip narvas. Aną dieną išsidrėbė ne- 
vykusiai, kelis vis dar buvo ištinęs ir skausmingas, taigi į Ladbrok 
Grouvą teks kildišuoti ilgiau kaip valandą, nes nuolat samdytis taksi 
neturi iš ko. 

Atidarius duris, veidą nutvilkė ledinio vėjo gūsis, paskui pasaulis 
pabalo, nes po nosimi jam žybtelėjo blykstė. Jis sumirksėjo - priešais 
šokinėjo trijų vyrukų pavidalai - ir užsidengė ranka nuo dar vienos 
blyksčių salvės. 

— Kodėl nepranešėt policijai, kad Ovenas Kvainas dingo, pone 
Straikai? 

— Ar žinojot, kad jis nebegyvas, pone Straikai? 

Akimirką jis užsigeidė grįžti į namą, užtrenkti duris jiems prieš 
nosį, bet tai juk reikštų, kad jis užspeistas į kampą, kad turėtų nuo jų 
bėgti ir vėliau. 

— Be komentarų, - šaltai atsakė jis ir nužingsniavo, nekeisdamas 
krypties nė per plauką. 

Taigi jie buvo priversti trauktis jam iš kelio, du klausinėjo, trečias 
lėkė atbulas ir darė vieną nuotrauką po kitos. Pardavėja, dažnai kartu 
su Straiku rūkydavusi gitarų parduotuvės tarpduryje, išsižiojusi spok- 
sojo į šį vaizdą pro langą. 

— Kodėl niekam nepasakėt, kad jis dingo prieš dvi savaites, pone 
Straikai? 

— Kodėl nepranešėt policijai? 

Susikišęs rankas į kišenes, Straikas paniuręs tylomis drožė toliau. 
Reporteriai skuodė šalia, mėgindami jį prakalbinti, - pora kirų aštriais 
kaip skustuvas snapais, pikiruojančių į žvejybos laivą. 

— Trokštat vėl jiems nušluostyti nosį, pone Straikai? 

— Aplenkti policiją? 

— Puiki verslo reklama, pone Straikai? 

Kariuomenėje jis boksavosi. Įsivaizdavo, kaip apsisuka ir šoniniu 
smūgiu iš kairės į šonkaulių sritį patiesia mažąjį šiknių... 

— Taksi! - suriko jis. 

Kai jis sėdosi į mašiną, blykstė vėl sužybčiojo, laimė, priekyje užsi- 
degė žalia šviesa, taksi sklandžiai nuriedėjo nuo šaligatvio, ir persekio- 
tojai po kelių žingsnių liovėsi vytis. 

„Šikniai“ — nusikeikė Straikas, dirsčiodamas per petį, kol taksi pa- 
suko už kampo. Kažkoks niekšas iš Centrinės valdybos, matyt, išple- 
pėjo, kad jis rado lavoną. Ne Anstis, jis net per oficialų pareiškimą be- 
veik nieko nepasakė, bet keršydamas kuris nors šunsnukis, negalintis 
jam atleisti Lulos Landri. 

- Jūs garsenybė? - paklausė taksi vairuotojas, stebeilydamas į jį už- 
pakalinio vaizdo veidrodėlyje. 

— Ne, - atkirto Straikas. - Prašom mane išleisti Oksfordo aikštėje. 

Suirzęs dėl tokio menko uždarbio, vairuotojas kažką sumurmėjo 
po nosimi. 

Straikas išsitraukė mobilųjį ir vėl nusiuntė Robinai žinutę. 


Kai išėjau, prie durų laukė 2 žurnalistai. Sakyk, kad dirbi Kraudžiui. 


Paskui jis paskambino Ansčiui. 

— Bobai? 

— Man prie durų kelią pastojo žurnalistai. Jie žino, kad lavoną ra- 
dau aš. 

— Iš kurė 


— Ir tu manęs klausi? 

Pauzė. 

— Vis tiek būtų išaiškėję, Bobai, bet aš niekam nesakiau. 

- Taip, mačiau, „šeimos draugas“. Žurnalistai mano, kad aš tau ne 
viską pasakiau, nes trokštu reklamos. 

— Brolau, aš niekada... 

— Būk geras, Ričai, pasirūpink tai paneigti oficialiai. Purvai prilim- 
pa, o man reikia užsidirbti pragyvenimui. 

— Bus padaryta, - pažadėjo Anstis. - Klausyk, ateik šįvakar vaka- 
rienės, a? Teismo medicinos ekspertai jau susidarė šiokią tokią nuo- 
monę, gerai būtų pasitarti. 

— Puiku, - atsakė Straikas. Taksi privažiavo Oksfordo aikštę. — 
Kada? 


Metro jis važiavo stačias, nes atsisėdus būtų reikėję atsistoti, taigi var- 
ginti skaudamą kelį. Eidamas pro „Karališkąjį ąžuolą , jis išgirdo birz- 
giant mobilųjį. Gavo dvi žinutes, pirma buvo nuo sesers Liusės. 


Sveikinu su gimimo diena, Stikai! xxx 


Jis visiškai pamiršo, kad šiandien jo gimtadienis. Atidarė antrą Ži- 
nutę. 


Sveikas, Kormoranai, ačiū, kad perspėjai dėl žurnalistų, ką 
tik juos sutikau, tebesitrainioja prie lauko durų. Susitiksim 
vėliau. Rx 


Džiaugdamasis, kad diena kol kas nedarganota, Straikas priėjo prie 
Kvainų namo prieš pat dešimt. Blausioje saulės šviesoje namas atrodė 
toks pat nutriušęs ir liūdnas kaip aną kartą, tik šįkart prie durų stovėjo 
policininkas, aukštas, jaunas, karingo smakro. Išvydęs vos pastebimai 
atšlubčiojantį Straiką, jis suraukė antakius. 

- Galiu paklausti, kas jūs toks, pone? 

— Taip, gali, - atsakė Straikas, eidamas pro jį, ir paspaudė durų 
skambutį. Nors Anstis jį pakvietė vakarienės, policininkams simpati- 
jos šiuo metu jis nejautė. - Kaip tik užteks tavo gabumų. 

Durys atsidarė, ir Straikas atsidūrė akis į akį su ištįsusia, nevikria 
pageltusio veido mergina: šviesiai kaštoninių garbanų kupeta, pla- 

ti burna ir naivi išraiška. Akys, vaiskios, žalsvos, buvo didelės ir toli 
viena nuo kitos. Ji vilkėjo gal ilgą megztinį, gal trumpą suknelę iki 
kaulėtų kelių, mūvėjo pūkuotas rausvas puskojines, o prie plokščios 
krūtinės spaudė didžiulį pliušinį orangutaną. Žaislinės padaro letenos 
buvo su lipukais, todėl beždžionė karojo merginai ant krūtinės. 

— Labas, - tarė ji, vos pastebimai siūbuodama į šonus ir mindži- 
kuodama. 

— Labas, - atsakė Straikas. - Ar tu Orlan... 

— Prašom pasakyti, kuo jūs vardu, pone, - garsiai paklausė jaunasis 
policininkas. 

— Gerai, pasakysiu... jei pasakysi, ko stypsai prie šito namo, - nusi- 
šypsojo Straikas. 

— Spauda susidomėjo, - atsakė jaunasis policininkas. 

— Atėjo vyras, - paaiškino Orlanda, - su fotoaparatu, ir mama 
sakė... 

— Orlanda! - pašaukė iš vidaus Leonora. - Ką ten darai? 

Ji sunkiai atplumpsėjo koridoriumi ir išniro už dukters, sulysusi, 
išblyškusi, sena tamsiai mėlyna suknele nutįsusiais palankais. 

— Oi, - tarė ji, - čia jūs. Užeikit. 

Žengdamas per slenkstį, Straikas nusišypsojo policininkui, o šis 
perbedė jį akimis. 

— Kuo tu vardu? - paklausė Straiko Orlanda, kai laukujės durys 
užsitrenkė. 

— Kormoranas, - atsakė jis. 

— Keistas vardas. 

— Turbūt, - sutiko Straikas. - Buvo milžinas tokiu vardu, - netikė- 
tai sau pačiam pridūrė. 

— Keista, - pakartojo Orlanda linguodama. 

— Eikit tenai, - atžariai ištarė Leonora, rodydama Straikui virtuvės 
link. - Man reikia į tualetą. Tuoj grįšiu. 

Straikas nužingsniavo siauru koridoriumi. Kabineto durys buvo 
uždarytos ir turbūt vis dar užrakintos. 

Įėjęs į virtuvę, Straikas nustebęs pamatė dar vieną lankytoją. Prie 
stalo sėdėjo Džeris Valdgreivas, „Roperio Čardo“ redaktorius, blyš- 
kiu neramiu veidu, spausdamas rankose puokštę tamsiai violetinių 
ir mėlynų žiedų. Antra puokštė, vis dar suvyniota į celofaną, kyšojo 

iš kriauklės su nešvariais indais. Abipus plautuvės stovėjo krepšiai su 
maistu iš prekybos centro. 

- Sveikas, - tarė Valdgreivas, nevikriai stodamasis ir prisimerkęs 
žiūrėdamas į Straiką pro akinius raginiais rėmeliais. Matyt, neįsidė- 
mėjo seklio per ankstesnį susitikimą. tamsiame sode ant stogo, nes, 
tiesdamas ranką, paklausė: - Jūs - giminaitis? 

- Šeimos draugas, - atsakė Straikas, ir juodu paspaudė vienas ki- 
tam ranką. 

— Baisi nelaimė, - tarė Valdgreivas. - Turėjau ateiti ir pasiūlyti pa- 
galbą. Ji sėdi tualete nuo tada, kai atvykau. 

— Aišku, - atsakė Straikas. 

Valdgreivas vėl atsisėdo. Į tamsią virtuvę šonu it krabas įslinko 
Orlanda, glamonėdama gauruotą orangutaną. Prabėgo valandėlė. Or- 
landa vienintelė nesijautė nejaukiai ir nesidrovėdama spoksojo į abu 
vyrus. 

— Tavo plaukai gražūs, - pagaliau paskelbė ji Džeriui Valdgreivui. - 
Kaip kupeta. 

— Turbūt, - nusišypsojo jai redaktorius, ir Orlanda išėjo. 

Vėl stojo trumpa tyla. Valdgreivas čiupinėjo gėles ir akimis šmiri- 
nėjo po virtuvę. 

— Negaliu patikėti, - pagaliau ištarė. 

Jie išgirdo antro aukšto tualete nuleidžiamą vandenį. Laiptais su- 
dundėjo žingsniai, grįžo Leonora, o jai ant kulnų lipo Orlanda. 

- Atsiprašau, - tarė ji abiem lankytojams. - Šioks toks sutrikimas, - 
buvo akivaizdu, kad kalba apie skrandį. 

— Klausykit, Leonora, - baisiai sumišęs tarė Džeris Valdgreivas ir 
atsistojo, - nenoriu jums trukdyti, atėjo draugas... 

- Šitas? Koks jis draugas, jis seklys, - tarė Leonora. 

— Atsiprašau'?.. 

Straikas prisiminė, kad Valdgreivas viena ausimi neprigirdi. 

- Jis pavadintas milžino vardu, - pasakė Orlanda. 

- Jis seklys, - pakartojo Leonora, perrėkdama dukterį. 

— O, - tarstelėjo priblokštas Valdgreivas. - Aš ne... kam? 

— Reikia, - atkirto Leonora. - Policija mano, kad Oveną nudė- 
jau aš. 

Įsiviešpatavo tyla. Valdgreivui buvo beveik apčiuopiamai nejauku. 

— Mano tėtis mirė, - pranešė Orlanda visam kambariui. 

Jos žvilgsnis buvo tiesus ir nekantrus, laukiantis atgarsio. Straikas 
pasijuto turįs ką nors pasakyti. 

- Žinau. Labai liūdna. 

- Edna sakė: „Liūdna“, - tarė Orlanda, lyg būtų tikėjusis įdomesnio 
žodžio, ir vėl išsmuko iš kambario. 

— Sėskitės, - pakvietė abu vyrus Leonora. - Jos man? - parodė į 
gėlės Valdgreivo rankoje. 

— Taip, - atsakė jis ir nerangiai padavė jai gėles, bet tebestovėjo. — 
Klausykit, Leonora, nenoriu jūsų gaišinti, jūs turbūt labai užsiėmusi... 
ruošiatės... 

— Man nėatidavė jo lavono, - stulbinamai atvirai atsakė Leonora, — 
taigi kol kas laidotuvėms ruoštis negaliu. 

— Oi, dar atvirukas, - susikrimtęs murmėjo Valdgreivas, rausdama- 
sis kišenėse. - Štai... jei prireiks pagalbos, Leonora... nesvarbu kokios... 

— Nesuprantu, kokia gali būti pagalba, - atkirto Leonora, paėmė 
atkištą voką ir atsisėdo prie stalo. 

Straikas irgi prisistūmė prie stalo kėdę, džiaugdamasis, kad koja 
galės pailsėti. 

— Na, manau, man laikas eiti, palieku jus, - tarė Valdgreivas. - Klau- 
sykit, Leonora, nesmagu klausti tokiu metu, bet „Bombyx Mori“... ar 
namie neturit rankraščio? 

— Ne, - atsakė ji. - Ovenas pasiėmė. 

- Atsiprašau, mums būtų naudinga... ar negalėčiau pažiūrėti... gal 
keli lapai vis dėlto liko? 

Leonora įsistebeilijo į jį pro didžiulius senamadiškus akinius. 

- Viską, ką jis paliko, pasiėmė policija, - tarė ji. - Vakar jie iškrėtė 
jo kabinetą iš pašaknių. Užrakino ir pasiėmė raktą... pati dabar negaliu 
ten įeiti. 

— Ką gi, jei policijai reikia... ne, taip ir turi būti, - tarė Valdgreivas. - 
Išeisiu pats, lydėti nereikia. 

Jis nužingsniavo koridoriumi, ir jie išgirdo, kaip trinktelėjo lauku- 
jės durys. 

— Nesuprantu, ko jis atsivilko, - niūriai pasakė Leonora. - Gal kad 
pasijustų padaręs gerą darbą? 


157 


Robert Galbraith 


Ji atvertė atviruką, kurį redaktorius jai padavė. Akvarelė, vaizduo- 
janti našlaites, o viduje daug parašų. 

— Dabar visi malonūs, nes jaučiasi kalti, - tarė Leonora ir numetė 
atviruką ant plastikinio stalviršio. 

— Kalti? 

- Jie jo nevertino. Knygas reikia reklamuoti, - netikėtai pasakė ji. 
Jas reikia platinti. Tuo privalo rūpintis leidėjai. O jie net per televizo- 
rių jo neparodė, nepadarė nieko, ko reikia. 

Straikas spėjo, kad ji kartoja vyro skundus. 

— Leonora, - tarė jis, traukdamas bloknotą, - neprieštarausite, jei 
kai ko jūsų paklausiu? 

- Klauskit. Tiktai kad nieko nežinau. 

— Ovenas išėjo iš namų lapkričio penktąją. Ar su jumis niekas, kal- 
bėjęs su juo ar matęs jį vėliau, nesusisiekė? 

Ji papurtė galvą. 

— Nei kas nors iš draugų, nei iš giminaičių? 

— Niekas, - atsakė ji. - Gal puodelį arbatos? 

— Taip, būtų malonu, - atsakė Straikas, netrokšdamas paragauti 
nieko, kas pagaminta šioje nešvarioje virtuvėje, bet reikėjo, kad Leo- 
nora įsikalbėtų. - Jūs gerai pažįstate Oveno leidyklos darbuotojus? — 
paklausė šeimininkės, triukšmingai leidžiančios į arbatinį vandenį. 

Ji gūžtelėjo pečiais. 

— Beveik nepažįstu. Kartą, kai Ovenas dalijo autografus, buvau ma- 
čiusi šitą Džerį. 

- Jūs neturite draugų „Roperio Čardo“ leidykloje? 

— Ne. Iš kur? Juk Ovenas su jais dirbo, ne aš. 

- Ir „Bombyx Mori jūs neskaitėt? - lyg šiaip sau paklausė Straikas. 

- Juk jau sakiau jums. Nemėgstu skaityti knygų, kol jos neišleistos. 
Kodėl visi manęs to klausia? - tarė, pakeldama akis nuo plastikinio 
maišelio, jame rausėsi ieškodama sausainių. - Kas atsitiko kūnui? — 
staiga reikliai paklausė. - Kas jam? Policininkai nesako. Pasiėmė jo 
dantų šepetuką DNR tyrimams, kad atpažintų. Kodėl neleido man jo 
pamatyti? 

Tokių klausimų Straikas jau ne kartą buvo girdėjęs iš žmonų, iš 
paklaikusių tėvų. Kaip visada išsisuko pasakęs tik dalį tiesos. 

- Jis ten šiek tiek laiko pratįsojo, - tarė Straikas. 

— Kiek laiko? 

— Dar nenustatyta. 

— Kaip jis buvo nužudytas? 

— Manau, irgi dar nenustatyta. 

— Bet juk turi... 

Leonora nutilo, nes į kambarį vėl įšliurino Orlanda, suspaudusi ne 
tik pliušinį orangutaną, bet ir pluoštą ryškiaspalvių piešinių. 

— Kur dingo Džeris? 

— Grįžo į darbą, - atsakė Leonora. 

— Jo plaukai gražūs. Tavo man nepatinka, - pasakė ji Straikui. — 
Susiraitę. 

— Man jie irgi nelabai patinka, - atsiliepė Straikas. 

— Jis nenori dabar žiūrinėti piešinių, Dodo, - nekantriai pasakė 
motina, bet Orlanda, nekreipdama į ją dėmesio, paskleidė piešinius 
ant stalo, kad Straikas pamatytų. 

— Aš nupiešiau. 

Galima buvo atpažinti gėles, žuvis ir paukščius. Kitoje vieno lakšto 
pusėje persišvietė vaikiškas valgiaraštis. 

— Labai gražu, - pagyrė Straikas. - Leonora, gal žinote, ar policija 
vakar rado ką nors, susijusį su „Bombyx Mori“? 

— Rado, - atsakė ji, merkdama arbatos pakelius į apdaužytus puo- 
delius. - Dvi senas rašomosios mašinėlės juosteles - jos buvo užkri- 
tusios už stalo. Policininkai klausė, kur visa kita, aš atsakiau, kad jis 
išeidamas viską pasiėmė. 

— Man patinka tėčio kabinetas, - paskelbė Orlanda, - tėtis man 
duoda popieriaus piešti. 

— Tas jo kabinetas tikras sąvartynas, - pasiskundė Leonora, įjung- 
dama arbatinį. - Policininkai ten valandų valandas rausėsi. 

— Ten buvo užsukusi teta Liza, - pasakė Orlanda. 

— Kada? - paklausė Leonora, nešina dviem puodeliais, ir perbedė 
akimis dukterį. 

— Kai tu sėdėjai tualete, - pasakė Orlanda. - Ji įėjo į tėčio kabinetą. 
Mačiau. 

— Ji neturi teisės ten landžioti, - pasipiktino Leonora. - Rausėsi 
popieriuose“ 

— Ne, - atsakė Orlanda. - Įėjo ir išėjo, pamatė mane, o pati verkė. 

— Aha, - patenkinta ištarė Leonora. - Ašarojo ir mano akivaizdoje. 
Irgi jaučiasi kalta. 

— Kada ji buvo užsukusi? - paklausė Leonoros Straikas. 

— Pirmadienį iš pat ryto. Norėjo paklausti, ar nereikia pagalbos. 
Kur ne. Ji labai jam padėjo, ačiū. 

Straiko arbata buvo pienas su vandeniu, tokia silpna, lyg niekada 
nebūtų mačiusi arbatos paketėlio; jis mėgo juodą kaip suodžiai plikinį. 
Mandagiai simboliškai gurkštelėjo ir prisiminė Elizabetos Tasel gailes- 
tavimą, kad jos dobermanas nesudraskęs Kvaino. 

— Man patinka jos lūpdažiai, - paskelbė Orlanda. 

- Šiandien tau visų viskas patinka, - miglotai numykė Leonora ir 
vėl atsisėdo su puodeliu silpnos arbatos. - Paklausiau Lizos, kodėl ji 
taip pasielgė, kodėl pasakė Ovenui, kad jo knygos spausdinti negali- 
ma. Juk jis susisielojo. 

— Ojji ką atsakė? - paklausė Straikas. 

— Kad jis aprašęs daugybę pažįstamų, - atsakė Leonora. - Nesu- 
prantu, ko jie taip susijaudino. Jis visada taip daro, - ji gurkštelėjo ar- 
batos. - Jis ir mane ne kartą aprašė. 

Straikas prisiminė Sukubę, „nuvalkiotą kekšę', ir suvokė, kad nie- 
kina Oveną Kvainą. 

— Noriu jūsų paklausti apie Talgarto kelią. 

— Nežinau, ko jis ten nusidangino, - iškart atsakė Leonora. - Jis ne- 
kentė to namo. Daug metų norėjo jį parduoti, bet Fankortas nesutiko. 

— Taip, mane šitai irgi stebina. 

Orlanda įsitaisė ant kėdės greta Straiko, pasikišo po užpakaliu pli- 
ką koją ir, nežinia iš kur išsitraukusi spalvotų kreidelių, pripiešė di- 
džiulei žuviai akinamai ryškius pelekus. 

— Kaip Maiklas Fankortas tiek metų sugebėjo neleisti parduoti 
namo? 

— Velionis Džo sudarė kažkokį keistą testamentą. Nurodė, kaip 
namu naudotis. Nežinau. Klauskite Lizos, ji puikiai apie tą reikalą nu- 
simano. 

- Žinote, kada Ovenas ten buvo paskutinį kartą? 

— Prieš daug metų, - atsakė ji. - Tiksliai nežinau. Seniai. 

— Man reikia dar popieriaus piešti, - paskelbė Orlanda. 

— Nebeturiu, - atsakė Leonora. — Visi tėčio kabinete. Piešk kitoje 
pusėje. 

Ji čiupo reklaminį lapelį nuo apkrauto stalo ir pastūmė Orlandai, 
bet duktė nušveitė jį ir vangiai išpėdino iš virtuvės. Beveik iškart juodu 
išgirdo, kaip ji laužiasi į kabinetą. 

— Orlanda, ne! - suriko Leonora, pašoko ir puolė į koridorių. 

Straikas pasinaudojo proga, išpylė visą arbatą su pienu į kriauklę; ji 
aptaškė puokštę ir išdavikiškai nuvarvėjo per celofaną. 

— Ne, Dodo. Negalima. Ne. Mums uždraudė... mums uždraudė, 
dink iš Čia... 

Šaižus klyksmas ir garsus dundėjimas rodė, kad Orlanda užlėkė 
laiptais į viršų. Virtuvėje vėl pasirodė paraudonavusi Leonora. 

— Kiaurą dieną už tai moku, - tarė ji. - Orlanda nerami. Jai nepa- 
tinka, kad čia trainiojosi policininkai, 

Ji nervingai nusižiovavo. 

— Bent kiek pamiegojot? - paklausė Straikas. 

- Beveik ne. Užmigti neleido mintis: „Kas? Kas galėjo jam taip pa- 
daryti?“ Jis gadindavo kitiems nuotaiką, žinau, - išsiblaškiusi ištarė 
ji, - bet toks jau jis buvo. Karštas. Įsiusdavo dėl menko nieko. Visada 
toks buvo, juk ne iš piktos valios. Negi dėl to žudoma? Maiklas Fan- 
kortas tikriausiai tebeturi namo raktą, - sukiodama pirštus, ji staiga 
pakeitė temą. - Apie tai praėjusią naktį galvojau, negalėdama užmigti. 
Žinau, kad Maiklui Fankortui Ovenas nepatiko, tai tokia sena istorija. 
Be to, Ovenas nepadarė to, kuo jį kaltino Maiklas. Nieko jis neparašė. 
Bet Maiklas Fankortas nežudytų Oveno, - pakėlė akis į Straiką, vais- 
kios akys buvo naivios kaip dukters. - Juk jis turtingas? Garsus... Ne, 
jis nieko nežudytų. 

Straikas visada stebėdavosi keistu plačiųjų masių polinkiu laikyti 
įžymybes šventomis, nors laikraščiai juos juodina, persekioja ir net 
pjudo. Nesvarbu, kiek garsių žmonių nuteisiami už išžaginimą ar nu- 
žudymą, įsitikinimas, beveik stabmeldiškai tvirtas, tebegyvuoja: ne jis. 
Jis negalėjo to padaryti. Jis įžymybė. 

- O tas velnio Čardas, - pratrūko Leonora, - siuntinėjo Ovenui 
grasinamus laiškus. Ovenui jis niekada nepatiko. O paskui pasirašo 
atviruką, girdi, jei ko prireiks... kur tas atvirukas? | 

Atvirukas su našlaitėmis dingo nuo stalo. 

- Ji paėmė, - paraudo iš pykčio Leonora. - Ji paėmė. - Ir subaubė 
į lubas: - DODO! 

Subaubė taip garsiai, kad Straikas net pašoko. 

Šis neprotingas įtūžis, kaip ir viduriavimas, rodė, kad ji gyvena pir- 
mą sielvarto etapą ir baisiai kenčia, slėpdamasi po šiurkštumo kauke. 

- DODO! - vėl suriko Leonora. - Ar nesakiau neliesti daiktų, kurie 
tau nepriklauso! 

Orlanda, vis dar apkabinusi orangutaną, virtuvėje pasirodė netikė- 
tai greitai. Matyt, atsėlino laiptais jiems negirdint tyliai kaip katė. 

— Tu paėmei mano atviruką! — piktai užsipuolė ją Leonora. - Ar 
nesakiau neliesti daiktų, kurie tau nepriklauso? Kur jis? 

— Man patinka gėlės, - tarė Orlanda ir ištraukė žvilgų, bet jau su- 
lamdytą atviruką, o motina jį tučtuojau pastvėrė. 

— Jis mano, - pasakė ji dukteriai. - Matot, - kreipėsi ji į Straiką, 
rodydama ilgiausią įrašą tobula kaligrafiška rašysena: „Praneškite, jei 
jums ko reikės. Danielius Čardas.“ Prakeiktas veidmainis. 

— Tėčiui nepatiko Danilčaras, - patvirtino Orlanda. - Tėtis man 
sakė. 

— Žinau, kad jis prakeiktas veidmainis, - pakartojo Leonora, įdė- 
miai žiūrėdama į kitus parašus. 

— Jis man davė teptuką, - tarė Orlanda. - Apgrabaliojo ir davė. 

Stoja trumpa reikšminga tyla. Leonora pakėlė akis į dukterį. Strai- 
kas sustingo su puodeliu rankoje. 

— Ką? 

— Man nepatiko, kai jis mane grabaliojo. 

— Ką čia kalbi? Kas tave grabaliojo? 

— Tėčio darbe. 

— Nekalbėk kvailysčių, - subarė motina. 

— Kai tėtis mane nusivedė ir pamačiau... 

— Jis ją ten buvo nusivedęs prieš gerą mėnesį, nes man reikėjo pas 
gydytoją, - paaiškino Straikui Leonora, sutrikusi ir susirūpinusi. - 
Nesuprantu, ką ji čia pliauškia. 
kojo Orlanda, - o Danilčaras tikrai mane grabaliojo... 

— Tu net nežinai, kas tas Danielius Čardas, - tarė Leonora. 

— Jis be plaukų, - tarė Orlanda. - O paskui tėtis nusivedė mane 
susipažinti su ta ponia, ir aš jai padovanojau savo gražiausią piešinį. 
Jos gražūs plaukai. 

— Kokia ponia? Ką čia kalbi? 

— Danilčaras mane grabaliojo, - garsiai pareiškė Orlanda. - Jis pra- 
dėjo mane grabalioti, aš surikau, o tada jis padovanojo man teptuką. 

— Nepliaukšk tokių niekų žmonėms girdint, - tarė Leonora, ir jos 
balsas suvirpėjo nuo įtampos. - Mums ir taip užtenka... Nebūk kvaila, 
Orlanda. 

Orlanda užsiplieskė kaip žarija. Dėbtelėjo į motiną ir išėjo iš virtu- 
vės. Šį kartą duris užtrenkė smarkiai: užuot užsidariusios, šios atsila- 
pojo. Straikas išgirdo, kaip ji dunda laiptais į antrą aukštą. Pusiaukelė- 
je Orlanda ėmė kažką nesuprantamai klykauti. 

- Dabar ji prislėgta, - bukai ištarė Leonora, iš blankių akių pabiro 
ašaros. 

Straikas siektelėjo apdriskusio popierinio rankšluosčio, atplėšė la- 
pelį ir įspraudė jai į ranką. Leonora verkė be garso, tik tirtėjo liesi pe- 
čiai, o Straikas sėdėjo, tylėjo ir gėrė šlykščios arbatos drumzles. 

— Su Ovenu susipažinau aludėje, - netikėtai suvebleno ji, pakėlė 
ant kaktos akinius ir nusišluostė ašarotą veidą. - Jis buvo atvažiavęs 
į festivalį. Į Hėjų prie Vajaus. Nebuvau girdėjusi jo pavardės, bet iš 
aprangos ir kalbos supratau, kad jis svarbus asmuo. 

Ir pavargusiose moters akyse vėl sužibo priblėsę garbinimo žiburė- 
liai, beveik užgesinti ilgų metų abejingumo ir nelaimių taikstantis su 
pasipūtusio vyro pykčio priepuoliais, pastangų apmokėti sąskaitas ir 
rūpintis dukterimi šiame aplūžusiame namiūkštyje. Gal tie žiburėliai 
vėl nušvito, nes jos didvyris, kaip visi tikri didvyriai, buvo nebegyvas; 
gal dabar jie degs visada, amžinoji ugnis, ir ji pamirš visa, kas buvo 
bloga, ir puoselės vyro, kurį kadaise mylėjo, įvaizdį... kol perskaitys 
paskutinį jo rankraštį, kuriame nupieštas toks šlykštus jos paveikslas... 

— Leonora, norėjau jūsų dar kai ko paklausti, - švelniai tarė Strai- 
kas, — paskui išeisiu. Ar šią savaitę pro plyšį laiškams jums įmetė šuns 
išmatų? 

- Šią savaitę? - kimiai pakartojo ji, vis dar šluostydamasi akis. — 
Taip, regis, antradienį. Ar trečiadienį? Bet taip, ir vėl kartą įmetė. 

— O moteris, kuri, jūsų nuomone, jus sekė, nebesirodo? 

Ji papurtė galvą ir nusišnypštė nosį. 

- Gal man pasivaideno, nežinau... 

— O pinigų turite? 

— Taip, - atsakė ji, šluostydamasi akis. - Ovenas buvo apsidraudęs. 
Buvau privertusi dėl Orlandos. Išsiversime. Edna siūlėsi paskolinti, 
kol gausime gyvybės draudimo pinigus. 

— Tada eisiu, - tarė Straikas ir atsistojo. 

Leonora šniurkščiodama nuslinko paskui jį niūriu koridoriumi ir, 
nespėjus jam uždaryti durų, ji jau šaukė: 

— Dodo! Dodo, nulipk. Aš nenorėjau! 

Jaunasis policininkas lauke stovėjo beveik Straikui ant kelio. Atro- 
dė piktas. 

— Aš žinau, kas jūs, - tarė, vis dar spausdamas rankoje mobilųjį. - 
Jūs - Kormoranas Straikas. 

— O tu ne pirštu penimas, a? - atsiliepė Straikas. - Dabar traukis, 
sūnau, kai kas turi pilnas rankas darbo. 

„koks čia žudikas, nevidonas ir šėtonas gali būti? 


Ben Jonson, „Episina, arba Tylioji moteris“ 


Užmiršęs, kaip sunku atsistoti, kai skauda kelį, Straikas klestelėjo į 
kampinę vietą metro traukinio vagone ir paskambino Robinai. 

- Sveika, - tarė jis, - ar Žurnalistai išsinešdino? 

— Ne, vis dar trainiojasi lauke. Tave parodė per žinias, Žinai? 

— Mačiau BBC svetainėje. Paskambinau Ansčiui ir paprašiau su- 
menkinti mano svarbą. Ar jis tai padarė? 

Jis išgirdo, kaip jos pirštai barškina klaviatūrą. 

— Taip, jo citata: „Detektyvas inspektorius Ričardas Anstis patvir- 
tino gandus, kad lavoną rado privatus seklys Kormoranas Straikas, 
metų pradžioje išgarsėjęs...“ 

- Šitai gali praleisti. 

— „Poną Straiką pasamdė pono Kvaino šeimos nariai; rašytojas 
dažnai išeidavo iš namų, niekam nepranešęs, kur dėsis. Ponas Straikas 
niekuo neįtariamas, ir policiją tenkina jo ataskaita apie rastą lavoną.“ 

- Šaunuolis Dikis, — tarė Straikas. - Šį rytą reporteriai užsiminė, 
neva slepiu lavonus reklamuodamas savo verslą. Stebiuosi, kad spauda 
taip susidomėjo nebegyvu ir nebepopuliariu penkiasdešimt aštuone- 
rių metų rašeiva. Neatrodo, kad jie žino, kokia šiurpi ta žmogžudystė. 

— Juos sudomino ne Kvainas, o tu, - atsakė Robina. 

Ši mintis Straikui malonumo neteikė. Nenorėjo, kad jo veidas 
šmėkščiotų laikraščiuose ir televizorių ekranuose. Jo nuotraukos, iš- 
spausdintos išnarpliojus Lulos Landri bylą, buvo mažos (reikėjo vie- 
tos gražuolės, menkai apsirengusios, fotografijoms); tamsus niūrus 


165 


Robert Galbraith 


jo veidas laikraštiniame popieriuje atrodė neryškiai, o einant į teismą 
duoti parodymų prieš Landri žudiką jam pavyko išvengti nuotraukų iš 
priekio. Žurnalistai rado senų uniformuoto Straiko nuotraukų, darytų 
prieš daug metų, kai jis svėrė keliolika kilogramų mažiau. Trumpalai- 
kė šlovė nepadarė jo atpažįstamo, ir jis netroško, kad iškiltų grėsmė jo 
anonimiškumui. 

— Nenoriu bėgti nuo samdomų rašeivų gaujos. Nors, - vyptelėjo 
Straikas, nes kelį tebemaudė, - vis tiek toli nenubėgčiau. Ar negalėtu- 
me susitikti... 

Jo mėgstamiausia aludė buvo „Totnamas“, bet jis nenorėjo joje ro- 
dytis, kitaip ateityje nuolat joje būtų užsipuolamas laikraštininkų. 

— „Kembridže“ po maždaug keturiasdešimties minučių? 

— Gerai, būsiu, - atsakė ji. 

Tik baigus pokalbį Straikui toptelėjo, pirma, kad reikėjo paklausti, 
kaip laikosi likęs be motinos Matju, antra, kad reikėjo paprašyti Robi- 
nos atnešti jam ramentus. 

Devyniolikto amžiaus aludė stovėjo Kembridžo aikštėje. Robiną 
Straikas rado antrame aukšte ant odinio minkštasuolio prie sienos, 
tarp žalvarinių sietynų ir veidrodžių paauksuotais rėmais. 

— Skauda? - susirūpinusi paklausė ji, kai Straikas atšlubčiojo prie jos. 

— Užmiršau, kad tau nepasakiau, - tarė jis ir suaimanavęs atsargiai 
atsisėdo į krėslą prieš ją. - Sekmadienį vėl susimušiau kelį, norėdamas 
pričiupti moterį, kuri mane sekė. 

— Kokią moterį? 

- Ji lipo man ant kulnų nuo Kvaino namo iki metro stoties, ten aš 
kaip paskutinis mulkis išsidrėbiau, o ji pabėgo. Atitinka apibūdinimą 
moters, kuri, pasak Leonoros, trainiojasi aplink ją nuo tada, kai dingo 
Kvainas. Mielai išgerčiau. 

— Atnešiu, - tarė Robina, - juk šiandien tavo gimimo diena. Ir do- 
vaną turiu. 

Ji pastatė ant stalo mažą pintinėlę su Kornvalio valgiais ir gėrimais: 
alumi, sidru, saldumynais ir garstyčiomis, - įvyniotą į celofaną ir per- 
rištą kaspinu. Straikas kvailiausiai susigraudino. 

— Nereikėjo... 

Bet Robina nebegirdėjo, jau stovėjo prie baro. Grįžo su taure vyno 
ir pinta alaus „London Pride“, ir Straikas padėkojo: 

— Labai ačiū. 

— Nėra už ką. Vadinasi, manai, kad toji nepažįstamoji stebėjo Leo- 
noros namą? 

Straikas ilgai ir godžiai gėrė. 

— Taip, ir turbūt grūdo šuns šūdus pro pašto plyšį duryse, - atsakė 
jis. - Tik nesuprantu, kam jai sekti mane, nebent tikėjosi, kad nuvesiu 
ją pas Kvainą. 

Susiraukė, keldamas bigę ant taburetės po stalu. 

- Šią savaitę turiu sekti panelę Broklherst ir ponios Bernet vyrą. 
Pats tinkamiausias laikas susižeisti koją. 

— Aš galėčiau sekti, - nė nespėjusi pamąstyti jaudindamasi leptelė- 
jo Robina, bet Straikas niekuo neišsidavė išgirdęs. 

— Kaip Matju? 

— Nekaip, - atsakė Robina. Ji nesuprato, išgirdo Straikas jos pasiū- 
lymą ar ne. - Išvažiavo namo pas tėvą ir seserį. 

— Į Masemą? 

— Taip. Teks atidėti vestuves, - padvejojusi pridūrė. 

— Apmaudu. 

Ji gūžtelėjo pečiais. 

— Turi praeiti šiek tiek laiko... siaubingas smūgis šeimai. 

— Sutarei su Matju motina? - paklausė Straikas. 

— Taip, žinoma. Ji buvo... 

Tiesą sakant, ponios Kanlif būdas visada buvo sunkus. Robinos 
nuomone, ji įsikalbėdavo ligas. Visą pastarąją parą dėl to graužėsi. 

— „nuostabus žmogus, - užbaigė sakinį Robina. - O kaip laikosi 
vargšė ponia Kvain? 

Straikas papasakojo apie apsilankymą pas Leonorą, paminėdamas 
trumpą susitikimą su Džeriu Valdgreivu ir įspūdžius apie Orlandą. 

— Kokios tikrosios jos bėdos? - paklausė Robina. 

- Mokymosi sunkumai dėl sulėtėjusios raidos, rodos, dabar taip 
sakoma? 

Jis patylėjo, prisimindamas nuoširdžią Orlandos šypseną ir pliušinį 
orangutaną. 

— Man girdint, ji pasakė keistą dalyką, rodos, motinai tai buvo nau- 
jiena. Ji pasakė kartą nuėjusi su tėvu į leidyklą, ir direktorius ėmęs ją 
grabalioti. Jo pavardė Danielius Čardas. 

Robinos veide jis išvydo atspindį tos pačios nepripažintos baimės, 
kuri po šių žodžių įsivyravo aprūkusioje Leonoros virtuvėje. 

— Kaip grabaliojo? 

- Ji smulkiau neaiškino. Tepasakė: „Jis mane apgrabaliojo ir „Man 
nepatiko, kai jis mane grabaliojo“. Ir kad paskui jis jai padovanojo tep- 
tuką. Gali būti, kad įvyko ne tai, apie ką tu galvoji, - pridūrė Straikas, 
atsiliepdamas į slogų Robinos tylėjimą, įsitempusią išraišką. - Gal jis 
netyčia ją užkliudė ir ką nors davė, kad ji nusiramintų. Orlanda be pa- 
liovos siautėjo; kol ten buvau, kaskart, negavusi, ko nori, arba mamos 
išbarta, imdavo spiegti. 

Iš alkio Straikas perplėšė Robinos dovanos celofaną, išsitraukė šo- 
kolado plytelę ir išvyniojo. Robina susimąsčiusi tylėjo. 

— Matai, - nutraukė tylą Straikas, - Kvainas knygoje „Bombyx 
Mori“ užsiminė, kad Čardas - gėjus. Bent aš taip supratau. 

- Hm, - numykė Robina: jai ši naujiena įspūdžio nepadarė. - O tu 
tiki viskuo, ką Kvainas parašė toje knygoje? 

- Sprendžiant iš advokatų, kuriuos Čardas užsiundė ant Kvaino, 
knyga kėlė jam nerimą, - atsakė Straikas, atsilauždamas didelį gabalą 
šokolado ir dėdamasis į burną. - Neužmiršk, - toliau kalbėjo jis pilna 
burna, - kad „Bombyx Mori“ Čardas yra žudikas, galbūt žagintojas, o 
jo pimpalas pūva, taigi jį, ko gero, įsiutino ne užuominos apie homo- 
seksualumą. 

- Nuolatinė Kvaino kūrybos tema - lytinis dvilypumas, - tarė Ro- 
bina, ir Straikas įsispoksojo į ją, kramtydamas, pakėlęs antakius. - Pa- 
keliui į darbą užsukau į knygyną „Foyles“ ir nusipirkau „Hobarto nuo- 
dėmę, - paaiškino ji. - Tai romanas apie hermafroditą. 

Straikas gurktelėjo. 

— Matyt, mintis apie juos nedavė Kvainui ramybės: „Bombyx Mori“ 
irgi vienas aprašytas, - tarė jis, apžiūrinėdamas kartoninę šokolado 
plytelės pakuotę. - Pagamintas Malione. Į pietus nuo pajūrio, kuriame 
užaugau... Ir kaip ta „Hobarto nuodėmė“? Ko nors verta? 

— Būčiau metusi skaityti po kelių pirmų puslapių, jei autorius nebū- 
tų buvęs ką tik nužudytas, - prisipažino Robina. 

- Turbūt po Kvaino mirties visi stebuklingai puolė jos pirkti. 

- Turiu omeny, - atkakliai kalbėjo toliau Robina, - kad neverta 
tikėti Kvainu, kai jis rašo apie kitų žmonių lytinį gyvenimą, nes, rodos, 

vikipedijoje. Vienas būdingiausių jo knygų bruožų - nuolatinė perso- 
nažų lyties ir seksualinės orientacijos kaita. 

- „Bombyx Mori“ irgi, - suniurnėjo Straikas ir vėl atsikando šoko- 
lado. - Skanus, nori paragauti? 

— Lyg ir dietos laikausi, - liūdnai atsakė Robina. - Turiu suliesėti 
iki vestuvių. 

Straikas nemanė, kad jai reikia suliesėti, bet nutylėjo, nes ji gaba- 
liuką atsilaužė. 

— Galvojau apie žudiką, - nedrąsiai prisipažino Robina. 

- Visada mielai išklausysiu psichologo nuomonę. Kalbėk. 

— Aš ne psichologė, - šyptelėjo Robina. 

Ji nebaigė studijų. Straikas niekada neklausė kodėl, 0 pati ji nepasa- 
kojo. Tai juos vienijo: abu metę universitetą. Jis - po paslaptingos mo- 
tinos mirties perdozavus, turbūt todėl manė, kad Robina irgi nebaigė 
mokslo dėl kokio nors tragiško įvykio. 

— Aš tik svarsčiau, kodėl jo nužudymas taip tiesiogiai siejamas su 
knyga. Viena vertus, atrodo, kad tai tyčinis veiksmas iš keršto ir pagie- 
žos, noras parodyti visam pasauliui, kad Kvainas už savo rašliavą gavo 
ko nusipelnęs. 

— Atrodo, - sutiko Straikas, vis dar alkanas; jis ištiesė ranką ir čiupo 
nuo gretimo staliuko valgiaraštį. - Ketinu užsisakyti kepsnį su gruz- 
dintomis bulvytėmis, nori ko nors? 

Robina išsirinko pirmas pakliuvusias salotas ir nuėjo prie baro už- 
sakyti valgių, kad Straikas nevargintų kelio. 

— Kita vertus, - toliau kalbėjo Robina, grįžusi ir atsisėdusi, - pasku- 
tinės romano scenos mėgdžiojimas gali būti ir puikus būdas paslėpti 
kitą motyvą, ar ne? 

Ji prisivertė kalbėti dalykiškai, lyg juodu aptartų teorinį klausimą, 
bet ji negalėjo pamiršti Kvaino lavono nuotraukų: tamsios ertmės 
krūtinėje, išdegintų duobių vietoj burnos ir akių. Ji susiprotėjo, kad 
negalės valgyti, jei per daug galvos apie nukankintą Kvainą, be to, ne- 
įstengs nuslėpti nuo Straiko savo siaubo; jis stebi ją tamsiomis trikdo- 
mai įžvalgiomis akimis. 

- Nebijok prisipažinti, kad nuo minčių, kas jam padaryta, vimdo, - 
pasakė jis, kramtydamas šokoladą. 


169 


Robert Galbraith 


— Nevimdo, - mašinaliai pamelavo ji. - Taip, žinoma... - iškart pa- 
sitaisė. - Juk tai siaubinga... 

— Tai jau tikrai. 

Jei su juo būtų buvę bendradarbiai iš Ypatingųjų tyrimų skyriaus, 
jis dabar būtų Žarstęs sąmojus. Straikas prisiminė tas juodai juodo hu- 
moro, vienintelio būdo tirti kai kuriuos nusikaltimus, popietes. Tačiau 
Robinos kol kas nesaugo profesionalo beširdiškumas, tai įrodo bandy- 
mas abejingai kalbėti apie žmogų, kuriam išplėštos žarnos. 

— Motyvas - gyva bėda, Robina. Devyniais atvejais iš dešimties su- 
žinai, kodėl auka buvo nužudyta, tik sužinojęs, kas ją nužudė. Verčiau 
apsvarstyti būdą ir progą. Pats manau, - jis gurkštelėjo alaus, - kad čia 
įsipainiojęs asmuo, turintis medicinos žinių. 

— Medicinos? 

— Ar anatomijos. Kvainas sudorotas ne mėgėjo. Jis nesukapotas į 
gabalus, norint išimti vidurius, nepastebėjau nė vienos klaidos: pjūvis 
švarus, ranka tvirta. 

- Taip, - tarė Robina, iš paskutiniųjų stengdamasi kalbėti nešališ- 
kai ir šaltai. - Tiesa. 

— Nebent susidūrėme su skaitančiu maniaku, kuris susirado gerą 
vadovėlį, - samprotavo Straikas. - Nelabai tikėtina, bet ką gali žinoti... 
Jei Kvainas buvo surištas ir apsvaigintas narkotikais, o žudiko nervai 
stiprūs, jis galėjo elgtis kaip per anatomijos pamoką... 

Robina nebeištvėrė. 

— Žinau, tu visada sakai, kad motyvo reikia tik advokatams, - pa- 
sakė ji, ir jos balse skambėjo neviltis (Straikas dažnai kartodavo šiuos 
žodžius per tuos mėnesius, kai ji jam dirba), - bet valandėlę paklau- 
syk manęs. Žudiko nuomone, nugalabyti Kvainą taip, kaip aprašyta 
knygoje, tikslingiausia dėl kokios nors priežasties, kuri svaresnė nei 
akivaizdūs tokio būdo trūkumai... 

— Kokie? 

- Pavyzdžiui, taip įmantriai nužudyti techniškai sudėtinga, - pasa- 
kė Robina, - be to, įtariamųjų ratas susiaurėja iki žmonių, kurie per- 
skaitė knygą... 

— Arba žino jos turinį su visomis smulkmenomis, - tarė Straikas. 
Tu pasakei „susiaurėja, bet aš nesu tikras, kad tokių žmonių nedaug. 
Kristianas Fišeris pasistengė supažindinti su romano turiniu kuo dau- 

giau žmonių. „Roperio Čardo“ leidyklos egzempliorius gulėjo seife, 
kurį mokėjo atidaryti bent pusė darbuotojų. 

— Bet... - išsižiojo Robina. 

Ji nutilo, nes prie jų priėjo surūgęs barmenas ir numetė ant staliuko 
stalo įrankius ir popierines servetėles. 

- Bet juk Kvainas buvo nužudytas senokai, tiesa? - toliau kalbėjo ji, 
barmenui nuplumpinus. - Žinoma, aš ne specialistė... 

-— Aš irgi, - atsiliepė Straikas, dėdamasis į burną paskutinį šokolado 
gabalėlį ir mąsliai, bet ne taip pakiliai žiūrėdamas į arachisų griliažą, - 
bet suprantu, ką nori pasakyti. Lavonas ten puvo mažiausiai savaitę. 

— Be to, - tarė Robina, - perskaičiusiam „Bombyx Mori“ žudikui 
reikėjo laiko, kad pasiruoštų Kvainą nužudyti. Reikėjo pasirūpinti 
daugybe dalykų. Atgabenti į negyvenamą namą virvių, rūgšties, stalo 
įrankių... 

- Ir susekti Kvainą, nebent jau žinotų, kad jis ketina užsukti į namą 
Talgarto kelyje, - pasakė Straikas, nusprendęs atsisakyti griliažo, nes 
barmenas jau nešė jam kepsnį su bulvytėmis, - arba jį ten įvilioti. 

Barmenas padėjo Straikui lėkštę ir Robinai dubenėlį su salotomis, 
abejingai kažką suniurnėjo jiems padėkojus ir pasišalino. 

— Vadinasi, turint omeny pasirengimą ir praktinius dalykus, var- 
gu ar įmanoma, kad žudikas perskaitė knygą vėliau negu po dviejų ar 
trijų dienų Kvainui dingus, - tarė Straikas, darbuodamasis šakute. — 
Visa bėda, kad kuo toliau nustumiame ruošimosi žmogžudystei laiką, 
tuo blogiau mano klientei. Leonorai tereikėjo žengti kelis žingsnius 
koridoriumi. Ji galėjo perskaityti rankraštį vos Kvainui baigus knygą. 
Kai pagalvoji, jis galėjo jai prieš kelis mėnesius papasakoti, kaip ketina 
baigti romaną. 

Robina valgė salotas, nejausdama skonio. 

— O Leonora Kvain panaši... - nedrąsiai prabilo. 

— Į moterį, kuri išdarinėjo savo vyrą? Ne, bet policijai krito į akis, o 
motyvų - net akys raibsta. Vyras jis buvo - tik mest per tvorą: nepati- 
kimas, svetimautojas ir savo knygose ją dar purvais drabstė. 

— Bet tu nemanai, kad tai jos darbas? 

— Ne, - atsakė Straikas, - bet mano nuomonės nepakaks norint 
išgelbėti ją nuo kalėjimo. 

Robina neatsiklaususi nuėjo prie baro su tuščia taure ir bokalu pa- 
kartoti užsakymo; kai ji pastatė prieš Straiką antrą pintą, jis pajuto jai 
begalinį švelnumą. 

— Reikia atsižvelgti ir į galimybę, kad kažkas išgirdo, jog Kvainas 
ketina paskelbti knygą internete, - tarė Straikas, kimšdamasis į burną 
keptas bulvytes. - Atrodo, jis apie tai rėkė pilnutėliame restorane. Tam 
tikromis aplinkybėmis tai irgi galėtų būti žmogžudystės motyvas. 

— Turi omeny, - lėtai ištarė Robina, - kad žudikas aptiko rankraš- 
tyje faktų, kurių, jo nuomone, plačiajai visuomenei pranešti nėra rei- 
kalo? 

— Kaip tik tai turiu galvoj. Vietomis knyga labai mįslinga. Gal Kvai- 
nas sužinojo apie ką nors iš tiesų bjaurių dalykų ir užsiminė apie tai 
romane? 

— Tikėtina, - lėtai ištarė Robina, - nes be paliovos laužau galvą: 
„Kam jį reikėjo žudyti?“ Juk beveik visi aprašytieji galėjo kur kas 
veiksmingiau išspręsti šmeižikiškos knygos klausimą, tiesa? Jie galėjo 
pasakyti Kvainui, kad atsisakys jam atstovauti, kad neišleis knygos, pa- 
galiau pagrasinti jam teismu kaip Čardas. Jo mirtis gerokai pablogins 
visų knygos veikėjų padėtį. Romanas jau dabar garsus, o juk galėjo 
būti pamirštas. 

— Sutinku, - atsiliepė Straikas. - Bet tu remiesi prielaida, kad žudi- 
kas mąsto protingai. 

— Tai ne nusikaltimas iš aistros, - atkirto Robina. - Jis planingas. Jis 
kruopščiai apgalvotas. Turbūt žudikas numatė padarinius. 

— Irgi tiesa, - pritarė Straikas, šveisdamas bulvytes. 

— Šį rytą užmečiau akį į „Bombyx Mori“... 

— Kai nusibodo „Hobarto nuodėmė“? 

— Taip... rankraštis gulėjo seife, ir... 

— Perskaityk visą, kuo daugiau, tuo geriau, - tarė Straikas. - Kiek 
įveikei? 

- Skaičiau tik kai kurias vietas, - atsakė Robina. - Dirstelėjau į epi- 
zodus su Sukube ir Erke. Pagiežinga, bet slaptos prasmės neįžvelgiau. 
Iš esmės jis tiesiog kaltina žmoną ir agentę, kad jos parazituoja jam ant 
sprando, juk taip? 

Straikas linktelėjo. 

— Bet vėliau, kai pasirodo Epi... Epsi... kuo ji vardu? 

- Episina? Hermafroditė? 

— Kaip manai, ji nepramanyta? Ir koks dainavimo vaidmuo? Juk iš 
tikrųjų jis ne dainavimą turi omenyje, tiesa? 

- Ir kodėl jo meilužė Harpija gyvena urve, pilname žiurkių? Tai 
simbolis ar šis tas daugiau? 

— O kruvinas maišas Drožikui ant peties? - paklausė Robina. - Ir 
nykštukas, kurį jis bando nuskandinti... 

— Ir žymekliai Tuščiagarbio namų židinyje, - pridūrė Straikas, bet ji 
nesuprato. - Iki tol neperskaitei? Džeris Valdgreivas mums paaiškino 
per pobūvį „Roperio Čardo“ leidykloje. Tai susiję su Maiklu Fankortu 
ir jo pirmąja... 

Suskambėjo Straiko mobilusis. Jis išsitraukė telefoną ir pamatė Do- 
miniko Kalpeperio pavardę. Atsidusęs atsiliepė. 

— Straikai? 

— Klausau. 

— Kas, po perkūnais, dedasi? 

Straikas negaišo laiko ir neapsimetė, kad nesupranta, apie ką kalba 
Kalpeperis. 

— Negaliu aptarinėti, Kalpeperi. Tai gali pakenkti bylos tyrėjams. 

— Kur ne, su mumis jau pasišnekėjo vienas policininkas. Jis sako, 
kad Kvainas nudobtas lygiai taip, kaip paskutinio jo romano herojus. 

- Tikrai? Ir kiek sumokėjai tam kopūstgalviui, kad jis atrištų liežuvį 
ir suknistų tyrimą“ 

— Velniai griebtų, Straikai, tu įsivėlęs į tokią žmogžudystę ir nė ne- 
siteikei man paskambinti? 

— Nežinau, kaip įsivaizduoji mudviejų santykius, brolau, - tarė 
Straikas, - bet man atrodo, kad aš atlieku tau tam tikras užduotis už 
pinigus. Štai ir viskas. 

— Aš tave supažindinau su Nina, kad galėtum patekti į leidyklos 
pokylį. 

— Tai mažiausia, ką galėjai padaryti iš dėkingumo už papildomą 
informaciją, kurios neprašei, apie Parkerį, - atsiliepė Straikas, laisvąja 
ranka smaigstydamas šakute paskutines bulvytes. - Galėjau ją nutylėti 
ir parduoti kitiems laikraščiams. 

- Jei tau reikia pinigų... 

— Ne, man nereikia pinigų, asile, - irzliai atkirto Straikas. Robina 
taktiškai įjungė savo išmanųjį telefoną ir susidomėjo BBC svetaine. - 
Nepadėsiu žlugdyti žmogžudystės tyrimo, išpliurpdamas „The News 
of the World“, ką žinau. 

- Siūlau tau dešimt gabalų už interviu. 

— Iki, Kalpe... 

— Luktelėk! Pasakyk bent knygos, kurioje aprašyta žmogžudystė, 
pavadinimą. 

Straikas apsimetė, kad dvejoja. 

— „Broliai Balbat... Balzakai“, - tarė jis. 

Šaipydamasis nutraukė pokalbį ir siektelėjo valgiaraščio, kad pasi- 
domėtų desertais. Tegu Kalpeperis visą popietę kamuojasi su klaikia 
sintakse ir čiupinėjamais kiaušiais. 

— Kokios naujienos? - paklausė Straikas, kai Robina pakėlė akis 
nuo telefono. 

— Nieko, tik „The Daily Mail“ praneša, kad, šeimos draugų nuomo- 
ne, Pipa Midlton geresnė partija negu Keitė. 

Straikas mąsliai susiraukė. 

- Žvilgčiojau į pirmus pakliuvusius tekstus, kol tu kalbėjai telefo- 
nu, - ėmė teisintis Robina. 

— Ne, - tarė Straikas, - aš ne dėl to raukausi. Ką tik prisiminiau... 
Pipa2011. 

— Nesuprantu... - suglumo Robina, tebegalvodama apie Pipą 
Midlton. 

— Pipa2011... Katrinos Kent tinklaraštyje. Ji tvirtino išklausiusi 
„Bombyx Mori“ ištrauką. 

Robina aiktelėjo ir ėmė maigyti telefono mygtukus. 

— Radau! - tarė po kelių minučių. - „Ką pasakytum sužinojusi, kad 
jis man perskaitė ištrauką?“ Tai buvo... - Robina ėmė slinkti į viršų, 
spalio 21 dieną. Spalio 21 dieną! Ji galėjo žinoti pabaigą Kvainui dar 
nė nedingus. 

- Taigi, - sutiko Straikas. - Užsisakysiu obuolių pyrago, gal ko nors 
nori“ 

Kai užsakiusi desertą Robina grįžo, Straikas tarė: 

- Šįvakar mane vakarienės pakvietė Anstis. Sako gavęs prelimina- 
rių duomenų iš ekspertų. 

- Arjis žino, kad šiandien tavo gimtadienis? 

- Sergėk Viešpatie, - persigando Straikas taip pasibjaurėjęs, kad 
Robina nusijuokė. 

— Kas čia bloga? 

— Vieną gimtadienio vakarėlį jau atbuvau, - niūriai ištarė Strai- 
kas. - Geriausia dovana, kokią galėčiau gauti iš Ansčio, - Kvaino mir- 
ties laikas. Kuo anksčiau Kvainas buvo nužudytas, tuo mažiau turėtu- 
me įtariamųjų: tik tie, kas pirmieji perskaitė rankraštį. Deja, tarp jų 
bus Leonora, bet yra ir paslaptingoji Pipa, Kristianas Fišeris... 

— O Fišeris kodėl? 

— Būdas ir proga, Robina. Jis perskaitė rankraštį vienas pirmųjų, 
todėl įtraukiamas į sąrašą. Paskui Elizabetos Tasel sekretorius Ralfas, 
pati Elizabeta Tasel ir Džeris Valdgreivas. Danielius Čardas turbūt per- 
skaitė romaną netrukus po Valdgreivo. Katrina Kent tvirtina neskai- 
čiusi, bet aš tuo didžiai abejoju. Pagaliau dar yra Maiklas Fankortas. 

Robina nustebusi pakėlė akis: 

— Kaip jis galėjo... 

Vėl suskambėjo Straiko mobilusis; skambino Nina Lasels. Jis pa- 
dvejojo, bet pamanė, kad pusbrolis galėjo jai pasakyti ką tik kalbėjęs 
su Straiku, ir nusprendė atsiliepti. 

- Alio, - pasakė. 

— Sveikas, Įžymybe, - tarė ji. Straikas išgirdo apmaudą, nemokšiš- 
kai slepiamą žvaliu linksmumu. - Nedrįsau tau skambinti, o gal tu 
neatsigini Žurnalistų ir gerbėjų. 

— Atsiginu, - patikino Straikas. - Kaip reikalai leidykloje? 

- Tikras beprotnamis. Niekas nieko nedirba; visi kalbame tik apie 
vieną dalyką. Jis iš tikrųjų nužudytas? 

— Atrodo, taip. 

— Viešpatie, negaliu patikėti... Bet tu tikriausiai nieko negali man 
papasakoti? - paklausė ji, vargais negalais nuslopinusi klausiamas gai- 
deles. 

- Policija draudžia skelbti smulkmenas. 

- Žmogžudystė susijusi su knyga, tiesa? - neatlyžo Nina. - „Bom- 
byx Mori“? 

— Negaliu sakyti. 

- O Danielius Čardas susilaužė koją. 

- Atleisk, nesupratau? - jį sutrikdė nenuoseklumas. 

— Čia dedasi keisti dalykai, — tarė ji. Balsas buvo susijaudinęs, per- 
vargęs. - Džeris blaškosi. Danielius ką tik jam paskambino iš Devo- 
no, vėl aprėkė... pusė darbuotojų girdėjo, nes Džeris atsitiktinai įjungė 
garsiakalbį, o paskui nerado mygtuko išjungti. Jis negali išvažiuoti iš 
užmiesčio namo, nes susilaužė koją. Kalbu apie Danielių. 

— Ko jis rėkė ant Valdgreivo? 

— Kad nenusaugojo „Bombyx Mori“, - atsakė ji. - Policija iš kaž- 
kur gavo visą rankraštį, ir Danielius, švelniai tariant, nepatenkintas. 
Nesvarbu, - pridūrė Nina, - aš tik norėjau tave pasveikinti... Turbūt 
detektyvą, kuris rado lavoną, dera sveikinti? Paskambink, kai būsi ne- 
labai užsiėmęs, - ji padėjo ragelį, nespėjus jam atsakyti. 

— Nina Lasels, - pranešė jis, kai padavėjas atnešė obuolių pyrago 
jam ir kavos Robinai. - Mergina... 

— „kuri pavogė tau rankraštį, - baigė sakinį Robina. 

— Taip, tavo atmintis kadrų skyriuje labai praverstų, - tarė Straikas, 
imdamas šaukštą. 

- Tu rimtai įtari Maiklą Fankortą? - tyliai paklausė Robina. 

- Žinoma, — atsakė Straikas. - Matyt, Danielius Čardas jam pa- 
pasakojo, ką iškrėtė Kvainas... jis nebūtų norėjęs, kad Fankortas tai 
išgirstų iš kitų. Fankortas leidyklai - tikras lobis. Ne, manau, galim 
drąsiai daryti prielaidą, kad Fankortas daug anksčiau už kitus sužino- 
jo, kas... 

Dabar suskambėjo Robinos mobilusis. 

— Labas, - tarė Matju. 

- Labas, kaip tu? - neramiai paklausė ji. 

— Prastai. 

Fone kažkas pagarsino muziką: „First day that I saw you, thought 
you were beautiful...“* 

— Kur tu? - aštriai paklausė Matju. 

— Aš... aludėje, - atsakė Robina. 

Staiga oras prisipildė aludės triukšmo: taurių dzingsėjimo, šaižaus 
juoko prie baro. 


* Pirmą kartą tave pamatęs, pamaniau, kad esi graži (angl.). 

- Šiandien Kormorano gimtadienis, - susirūpinusi pridūrė ji. (Šiaip 
ar taip, Matju eina į aludę su bendradarbiais švęsti gimtadienių...) 

— Kaip malonu, - įtūžo Matju. - Paskambinsiu vėliau. 

— Matju, ne... palauk... 

Straikas pilna obuolių pyrago burna akies kampučiu žiūrėjo, kaip 
ji stojasi ir eina prie baro nieko nepaaiškinusi, matyt, pati skambins 
Matju. Finansininkas nepatenkintas, kad sužadėtinė išėjo papietauti, 
užuot gedėjusi jo motinos. 

Robina be paliovos rinko numerį. Pagaliau prisiskambino. Straikas 
suvalgė pyragą, išgėrė trečią pintą alaus ir suprato, kad jam reikia į 
tualetą. 

Kelis, beveik netrukdęs, kol jis valgė, gėrė ir kalbėjo su Robina, jam 
atsistojus baisiai pasipiktino. Grįždamas į savo vietą, jis net suprakai- 
tavo iš skausmo. Sprendžiant iš išraiškos, Robina vis dar stengėsi nura- 
minti Matju. Baigusi pokalbį, pagaliau priėjo prie jo ir į klausimą apie 
jo savijautą sulaukė trumpo atsakymo. 

— Žinok, galėčiau sekti tą merginą... Broklherst, - vėl pasisiūlė Ro- 
bina, - jei koją... 

— Ne, - atkirto Straikas. 

Prie skausmo, pykčio ant savęs ir Matju staiga prisidėjo šleikštulys. 
Nereikėjo valgyti šokolado prieš kepsnį, bulvytes, pyragą ir tris pintas 
alaus. 

— Turi grįžti į biurą ir perrašyti paskutinę sąskaitą Ganfriui. Ir at- 
siųsk man žinutę, jei velnio žurnalistai tebesitrainioja aplink, nes tada 
tiesiai iš čia važiuosiu pas Anstį. Iš tiesų reikia dar vieno darbuotojo, - 
pridūrė po nosimi. 

Robina surūstėjo. 

— Tada einu spausdinti, - tarė ji, čiupo apsiaustą, rankinę ir išėjo. 
Straikas pastebėjo, kad ji supyko, bet ir pats neprotingai suirzo, todėl 
nepašaukė jos, kad grįžtų. 

Aš netikiu, kad siela jos tokia juoda 
Ir ji gebėtų darbą tokį kruviną atlikti. 


John Webster, „Baltasis šėtonas“ 


Popietę aludėje Straikas praleido, uždėjęs koją ant taburetės, bet ke- 
lis tebebuvo ištinęs. Pakeliui į metro jis nusipirko skausmą malšinan- 
čių vaistų, butelį pigaus raudonojo vyno ir išvažiavo į Grinvičą, kur 
gyveno Anstis su žmona Helena, visų vadinama Hele. Iki jų namų 
Ašbernamo Giraitės gatvėje Straikas važiavo gerą valandą dėl gaišties 
Centrinėje linijoje. Jis visą kelią stovėjo, stengdamasis neapsunkinti 
dešinės kojos, ir nebe pirmą kartą gailėjo šimto svarų, išleistų taksi iki 
Liusės namų ir atgal. 

Kai Straikas išlipo iš Doklando lengvojo metro, veidą jam sušlapi- 
no dulksna. Jis pasistatė apykaklę ir nušlubavo į tamsą; tokį atstumą 
paprastai nueidavo per penkias minutes, bet dabar prireikė beveik 
penkiolikos. 

Tik įsukus į tvarkingą gatvelę su tiesinio užstatymo namais ir puo- 
selėjamais sodeliais, Straikui toptelėjo, kad krikštasūniui turbūt rei- 
kėjo nupirkti dovaną. Draugiškas bendravimas šį vakarą nekėlė jam 
jokio džiaugsmo, jis tetroško aptarti su Ansčiu ekspertizės rezultatus. 

Ansčio žmona Straikui nepatiko. Net šleikštus jos širdingumas ne- 
įstengė paslėpti smalsumo, kuris kartais išlįsdavo it spyruoklinis pei- 
lis iš po kailinių. Straiko akivaizdoje ši moteris visada trykšte tryško 
dėkingumu ir rūpestingumu, bet jis matė, kaip ji trokšta sužinoti jo 
margos praeities smulkmenas: apie roko žvaigždę tėvą, velionę nar- 
komanę motiną ir - galvą galėtų guldyti - išsiskyrimą su Šarlote, su 


178 


ŠILKAVERPIS 


kuria Helena visada elgdavosi perdėtai maloniai, nors tas meilumas 
neapykantos ir įtarumo neužmaskuodavo. 

Per pobūvį po Timočio Kormorano Ansčio krikštynų - jos buvo 
atidėtos, kol vaikui sukako aštuoniolika mėnesių, nes tėvą ir krikš- 
tatėvį reikėjo lėktuvu pargabenti iš Afganistano ir laukti, kol jie bus 
išrašyti kiekvienas iš savo ligoninės, - Helė užsimetė pasakyti ašaringą 
girtą kalbą apie tai, kaip Straikas išgelbėjo jos kūdikio tėveliui gyvybę 
ir kaip jai svarbu, kad jis sutiko būti dar ir Timio angelu sargu. He- 
lei kalbant Straikas, nesugebėjęs sugalvoti jokios įtikimos priežasties, 
kaip atsisakyti būti berniuko krikštatėviu, spoksojo į staltiesę vengda- 
mas Šarlotės žvilgsnio, kad ši jo neprajuokintų. Jis aiškiai prisiminė, 
kad Šarlotė vilkėjo mirguliuojančio mėlio susiaučiamą suknelę, išryš- 
kinančią kiekvieną tobulos jos figūros linkį; ta suknelė jam labiausiai 
patiko. Jis pats tada vaikščiojo su ramentais, bigė dar nebuvo užgijusi 
ir netiko protezuoti, bet tokia gražuolė šalia buvo atsvaras. Vienakojį ji 
pavertė vyru, kuriam stebuklingai pasisekė. Straikas suprato, kad taip 
mano beveik visi ją išvydę, - jis turi sužadėtinę, kuriai įžengus į kam- 
barį vyrai nutyla vidury sakinio. 

— Kormi, mielasis, - sučiulbėjo Helė, atidariusi duris. - Tik pažiū- 
rėkit, mūsų garsenybė... manėm, kad mus pamiršai. 

Niekas niekada nevadino jo Kormiu. Straikui buvo bjaurus šis 
kreipinys, bet jis nesiteikė jai to pasakyti. 

Nei iš šio, nei iš to ji švelniai jį apkabino, ir jis suprato, kad taip Helė 
reiškia užuojautą ir apgailestavimą, kad jis vienišas. Kambarys buvo 
šiltas ir ryškiai apšviestas, ypač po atšiaurios žiemos nakties lauke, ir 
jis, išsprūdęs Helei iš glėbio, pamatė atžingsniuojant Anstį su pinta 
„Doom Bar“ - čia jau kur kas šauniau nei pasisveikinimas. 

— Riči, leisk jam bent įeiti. Iš tikrųjų... 

Bet Straikas jau buvo paėmęs alų ir dėkingas truktelėjo kelis gurkš- 
nius, tik paskui nusivilko paltą. 

Į prieškambarį įsiveržė trejų ar pusketvirtų metukų Straiko krikš- 
tasūnis, šaižiai švilpdamas kaip garvežys. Jis buvo labai panašus į mo- 
tiną, kurios bruožai, nors smulkūs ir dailūs, visi keistai traukė žvelgti 
į nosį. Timotis vilkėjo Supermeno pižamą ir kapojo sienas plastikiniu 
šviesos kardu. 

— Oi, Timi, mielasis, liaukis, ką tik taip gražiai išdažėme... Nėjo 
miegoti, kad pamatytų dėdę Kormoraną. Mes nuolat jam apie tave pa- 
sakojam, - tarė Helė. 
stebėdamas, kad bent kiek krikštasūnis juo būtų susidomėjęs. Timotis 
buvo vienintelis vaikas, kurio gimtadienį Straikas vylėsi prisiminti, bet 
dovanos jam nebuvo nupirkęs nė karto. Kai berniukas gimė, po dviejų 
dienų dulkėtame Afganistano šunkelyje sprogo „Vikingas“, ten ir liko 
pusė dešinės Straiko kojos ir vienas Ansčio skruostas. 

Straikas niekada niekam neprisipažino, kad ligoninėje ilgas valan- 
das svarstydavo, kodėl griebė ir į mašinos galą nubloškė Anstį. Suko 
ir suko galvoje tą keistą tada jį apėmusią nuojautą, virtusią beveik įsi- 
tikinimu, kad jie tuoj tuoj išlėks į orą, jis ištiesė tąkart ranką ir čiupo 
Anstį, nors galėjo stverti ir seržantą Garį Toplį. 

Ar ne todėl čiupo Anstį, kad tas išvakarėse beveik kiaurą dieną kal- 
bėjo su Helena per skaipą Straikui girdint ir žiūrėjo į naujagimį sūnų, 
kurio galėjo taip ir nepamatyti? Ar ne todėl Straikas nesvyruodamas 
ištiesė ranką į vyresnį vyrą, teritorinės kariuomenės policininką, o ne 
į karo policininką Toplį, susižadėjusį, bet bevaikį? Straikas neatsakytų. 
Jis nemylėjo vaikų, moteris, kurią jis tąkart išgelbėjo nuo našlystės, 
jam nepatiko. Suprato, kad jis tik vienas iš milijonų kareivių, gyvų ir 
mirusių, kurių žaibiški nuojautos ir patirties nulemti veiksmai amži- 
nai pakeitė kitų Žmonių likimą. 

— Nori perskaityti Timiui pasaką prieš miegą, Kormi? Turime nau- 
ją knygutę, tiesa, Timi? 

Šito Straikas nenorėjo bene labiausiai pasaulyje, juolab kad judrų 
berniūkštį reikėtų laikyti ant kelių, o šis galbūt įspirtų jam į dešinę 
koją. 

Anstis pirmas nužingsniavo į virtuvę, bendrą su valgomuoju. Sie- 
nos buvo kreminės, grindų lentos plikos, kambario gale prie didelių 
langų iki pat žemės stovėjo ilgas medinis stalas, apsuptas juodai ap- 
trauktų kėdžių. Straikas miglotai prisiminė, kad, kai pastarąjį kartą čia 
lankėsi su Šarlote, jų spalva buvo kita. Helė įlėkė įkandin ir įbruko 
Straikui į rankas knygą su ryškiaspalviais paveiksliukais. Nebuvo kas 
darą, jam teko atsisėsti ant valgomojo kėdės, šalia buvo pasodintas 
krikštasūnis, ir Straikas perskaitė jam pasaką „Kengūra Kailė, kuri 

mėgo šokinėti . Knygą buvo išleidusi (paprastai nebūtų to pastebėjęs) 
„Roperio Čardo“ leidykla. Timočiui, regis, nė kiek nerūpėjo Kailės 
nuotykiai, jis visą tą laiką švaistėsi šviesos kardu. 

- Laikas gulti, Timi, pabučiuok Kormį, - liepė sūnui Helė. 

Šis, tylomis laiminamas Straiko, nusirito nuo kėdės ir išbėgo iš vir- 
tuvės, rėkdamas iš pasipiktinimo. Helė išėjo paskui jį. Motinos ir sū- 
naus balsai prislopo, jiems nudundėjus laiptais į viršų. 

— Jis pažadins Tilę, - spėjo Anstis, ir iš tikrųjų netrukus pasirodė 
Helė su klykiančia metinuke ant rankų, įbruko ją vyrui ir nuėjo prie 
viryklės. 

Straikas santūriai sėdėjo prie virtuvės stalo, vis labiau alko ir dė- 
kojo Dievui, kad neturi vaikų. Ansčiams prireikė veik valandos, kol 
įkalbėjo Tilę grįžti į lovą. Pagaliau mėsos troškinys atsidūrė ant stalo, 
o su juo - dar viena pinta „Doom Bar“, ir Straikas būtų nusiraminęs, 
jei ne nuojauta, kad Helė Anstis ruošiasi puolimui. 

- Aš siaubingai nusiminiau, sužinojusi, kad išsiskyrei su Šarlote, - 
prabilo ji. 

Straikas pilna burna nutaisė miną, dėkodamas jai už užuojautą. 

— Riči! - žaismingai tarė Helė, kai vyras norėjo įpilti jai vyno. - 
Negalima! Mes vėl laukiamės, - išdidžiai pranešė ji Straikui, uždėjusi 
ranką ant pilvo. 

Jis gurktelėjo. 

- Sveikinu, - tarė sukrėstas, kad juos taip džiugina dar vienas bū- 
simas Timotis ar Tilė. 

Kaip tik tada vėl pasirodė šeimininkų sūnus ir paskelbė norintis 
valgyti. Straikas baisiai nusivylė, kad jo pamaitinti nuo stalo pakilo 
Anstis, palikdamas Helę, pasmeigusią šakute burgundiškos jautienos 
kąsnelį ir spoksančią į Straiką karoliukų akimis. 

- Vadinasi, ji išteka ketvirtąją. Negaliu nė įsivaizduoti, kaip tau 
sunku. 

— Kas išteka? - paklausė Straikas. 

Helė nustebo. 

- Šarlotė, - atsakė ji. 

Iš viršaus atsklido duslus krikštasūnio zirzimas. 

- Šarlotė išteka gruodžio ketvirtąją, - pasakė Helė, tik dabar suvo- 
kusi, kad pirmoji pranešė jam naujieną; buvo džiugiai besusijaudinan- 


181 


Robert Galbraith 


ti, bet išvydo Straiko išraišką ir susinervino. - Aš... aš girdėjau, - pri- 
dūrė ji ir įsmeigė akis į lėkštę, nes grįžo Anstis. 

- Šelmis, - tarė tas, - pasakiau, kad gaus per užpakalį, jei dar kartą 
išlips iš lovos. 

- Jis tiesiog susijaudinęs, - atsiliepė Helė, vis dar sutrikdyta pykčio, 
šmėkštelėjusio Straiko veide, - nes atėjo Kormis. 

Troškinys Straiko burnoje virto guma ir polistirenu. Iš kur Helė 
Anstis sužinojo, kad Šarlotė išteka? Ansčiai nepriklauso tam visuo- 
menės sluoksniui, kuriam priklauso jo buvusioji ar jos būsimas vy- 
ras, Krojaus keturioliktojo vikonto sūnus. Ką Helė Anstis išmano apie 
uždarus džentelmenų klubus, Savilo alėjos siuvimo salonus ir kokai- 
no prisišniaukštusius modelius - pasaulį, kuriame jo šviesybė Džei- 
gas Rosas, patikos fondo valdytojas, saviškis nuo pat gimimo? Apie 
tai Helė nutuokia ne daugiau už Straiką. Šarlotė, kuri ten jausdavosi 
kaip Žuvis vandenyje, susidėjusi su Straiku buvo atsidūrusi niekieno 
žemėje; nė vienas antrojo aplinkoje nesijautė smagiai, nes susidūrė dvi 
visiškai skirtingos nesugretinamos elgesio normos, ir abu be perstojo 
ieškojo bendro pagrindo. 

Į virtuvę bliaudamas vėl įlėkė Timotis. Šį kartą atsistojo abu tėvai ir 
bendromis jėgomis išgarbino jį į miegamąjį, o Straikas, beveik nesu- 
vokęs, kad jie išėjo, nugrimzdo į troškius prisiminimus. 

Šarlotė buvo tokia nepastovi, kad vienas jos patėvių kartą bandė 
ją uždaryti į psichiatrijos ligoninę. Ji meluodavo visai taip, kaip kitos 
moterys kvėpuoja; ji buvo ydinga iki kaulų smegenų. Ilgiausias laikas, 
jos pragyventas su Straiku be išsiskyrimo, buvo dveji metai, tačiau iš- 
kart, kai jų pasitikėjimas vienas kitu žlugdavo, jie vėl pajusdavo tarpu- 
savio trauką, ir kaskart (taip atrodė Straikui) trapesnę, bet ilgesys dėl 
to būdavo tik stipresnis. Šešiolika metų Šarlotė, nepaisydama giminių 
ir draugų, juo netikinčių ir jaučiančių jam panieką, nuolat grįždavo 
pas dramblotą pavainikį kareivį, vėliau dar ir luošą. Draugui, atsidū- 
rusiam tokioje padėtyje, Straikas būtų pataręs išeiti ir neatsigręžti, bet 
Šarlotė siurbė jam kraują it virusas, ir jis abejojo, ar kada nors jį su- 
naikins; daugių daugiausia gali tikėtis kontroliuoti simptomus. Juodu 
galutinai išsiskyrė prieš aštuonis mėnesius, prieš Straikui išgarsėjant 
dėl Lulos Landri bylos. Po nedovanotino Šarlotės melo jis paliko ją su 

visai, ir ji grįžo į pasaulį, kuriame vyrai vis dar medžioja tetervinus, 
o moterys laiko seifuose diademas; į pasaulį, kurį tvirtino niekinanti 
(nors, atrodo, tai irgi buvo melas...). 

Ansčiai grįžo be Timočio, bet su kūkčiojančia ir žagsinčia Tile. 

— Galvą guldau, džiaugiesi, kad neturi nė vieno, - tarė Helė, vėl 
sėsdamasi prie stalo su Tile ant kelių. 

Straikas nelinksmai nusišiepė, bet neprieštaravo. 

Kūdikis buvo. Tiksliau - kūdikio šmėkla, pažadas, o paskui neva 
kūdikio mirtis. Šarlotė pasakė, kad laukiasi, atsisakė eiti pas gydytoją, 
ėmė painioti datas, paskui pareiškė, esą viskas baigta, nepateikusi jo- 
kių šios istorijos tikrumo įrodymų. Tokio melo dauguma vyrų nebūtų 
atleidę, o Straikui ši apgaulė tapo visų apgaulių pabaiga ir sunaikino 
paskutinį lašelį pasitikėjimo, atlaikiusio šitiek metų jos melagysčių. 

Išteka gruodžio ketvirtąją, po vienuolikos dienų... Ir kaip Helė 
Anstis sužinojo? 

Dabar jis buvo net savotiškai dėkingas vaikams už užgaidas ir 
verkšlenimą, sėkmingai sužlugdžiusius pokalbį valgant desertą - py- 
ragą su rabarbarais ir kiaušinių kremu. Ansčio pasiūlymas pasiimti 
alaus ir eiti į jo kabinetą aptarti teismo medicinos ekspertizės išva- 
dų buvo geriausias iš visų, šiandien Straiko išgirstų. Jie paliko nepa- 
tenkintą Helę, aiškiai manančią, kad Straikas neatidirbo jai už vaišes, 
tvarkytis su jau mieguista Tile ir visai įsišėlusiu Timočiu, kuris ką tik 
atlėkė paskelbti, kad išpylė ant lovos puodelį vandens. 

Mažas Ansčio kabinetas su knygų lentynomis pasieniais buvo ne- 
toli prieškambario. Jis pasiūlė Straikui kompiuterio krėslą, o pats atsi- 
sėdo ant seno čiužinio. Užuolaidos buvo atitrauktos; Straikas žiūrėjo, 
kaip oranžinėje gatvės žibinto šviesoje krinta dulksna. 

- Ekspertai sakė tokio bjauraus darbo dar neturėję, - prabilo Ans- 
tis, ir Straikas iškart pastatė ausis. - Turėk omeny, duomenys neofici- 
alūs, galutinių išvadų dar negavome. 

— Ar jie bent nustatė, nuo ko jis mirė? 

— Nuo smūgio į galvą, - atsakė Anstis. - Jo pakaušis praskeltas. 
Gal mirtis ir neištiko akimirksniu, bet smegenys pažeistos taip, kad vis 
tiek būtų miręs. Jie negali prisiekti, kad jis buvo nebegyvas skrodžia- 
mas, bet tikriausiai buvo be sąmonės. 

— Vis šis tas. Ar jis buvo surištas prieš smūgį per galvą, ar po jo? 

— Nuomonės nesutampa. Ant riešo odos po virve aptikta mėlynė, 
jų nuomone, tai rodo, kad jis buvo surištas dar gyvas, bet ar tada dar 
buvo su sąmone, nustatyti neįmanoma. Visa bėda, kad prakeikta rūgš- 
tis, kurios prilaistyta visur, išgraužė galimų grumtynių ar velkamo la- 
vono pėdsakus ant grindų. Jis buvo aptukęs, sunkus vyras... 

— Lengviau susidoroti su surištų, - sutiko Straikas, galvodamas 
apie žemutę liesą Leonorą, - bet būtų neblogai žinoti ir kampą, kuriuo 
jam smogta. 

— Truputį iš viršaus, - atsakė Anstis, - bet nežinome, ar jam trenkta 
stovinčiam, ar sėdinčiam, ar klūpančiam... 

— Manau, galime neabejoti, kad jis nužudytas tame kambaryje, - 
tarė Straikas susimąstęs. - Nepažįstu tokio stipruolio, kuris galėtų už- 
tempti laiptais tokį sunkų lavoną. 

- Ekspertų nuomone, jis mirė maždaug toje vietoje, kurioje rastas 
lavonas. Ten didžiausia rūgšties koncentracija. 

- Žinai, kokia rūgštis? 

— Oi, nepasakiau? Druskos. 

Straikas pasistengė prisiminti chemijos pamokas. 

— Ar neji naudojama galvanizuojant plieną? 

- Tam irgi. Tai ėdžiausia medžiaga, kurią gali teisėtai nusipirkti, 
naudojama įvairiems gamybiniams procesams. Net kaip itin stiprus 
valiklis. Keisčiausia, kad žmogaus kūne ji gaminasi savaime. Sudeda- 
moji skrandžio sulčių dalis. 

Straikas gurkšnojo alų ir galvojo. 

— Knygoje jis apipilamas sieros rūgštimi. 

-— Druskos rūgštis gaunama panaudojant sieros rūgštį. Naikina 
kūno audinius... pats matei. 

— Kur, po perkūnais, žudikas tiek jos gavo? 

— Nori tikėk, nori ne, bet ji, atrodo, buvo laikoma tame name. 

— Kurių galų... 

- Dar neradome žmogaus, kuris galėtų mums atsakyti į šį klausi- 
mą. Virtuvėje ant grindų stovėjo tušti penkių litrų talpos kanistrai, o 
spintelėje po laiptais - tokie pat dulkėti kanistrai, pilni druskos rūgš- 
ties ir neatkimšti. Jie iš vienos Birmingamo bendrovės, gaminančios 
pramoninius chemikalus. Ant tuščių kanistrų žymės, paliktos veikiau- 
siai pirštinėtų rankų. 

— Labai įdomu, - tarė Straikas, kasydamasis smakrą. 

— Mes bandome nustatyti, kada ir kaip jie buvo nupirkti. 

— O bukas daiktas, kuriuo jam praskeltas pakaušis? 

— Studijoje rasta senamadiška durų atrama - grynos geležies, ly- 
gintuvo pavidalo, su rankena: beveik garantuotai praskelta ja. Atitinka 
žaizdą. Apipilta druskos rūgštimi kaip beveik viskas. 

— O mirties laikas? 

— Painus reikalas. Entomologas nesiryžta prisiimti atsakomybės, 
sako, kad dėl lavono būklės įprasti skaičiavimai netinka. Druskos 
rūgšties garai kurį laiką atbaidė vabzdžius, todėl jis negali nustatyti 
mirties laiko iš parazitų. Nė viena savigarbos turinti mėsinė musė ne- 
dės kiaušinėlių į rūgštį. Radome vieną kitą lervą ant neapipiltų rūgšti- 
mi kūno vietų, bet anaiptol ne tiek, kiek paprastai. Be to, namo šildy- 
mas buvo įjungtas visu galingumu, taigi lavonas iro šiek tiek greičiau 
negu paprastai tokiu oru. Bet druskos rūgštis trukdė pūti. Kai kur au- 
diniai nugraužti iki kaulo. Lemiamas veiksnys būtų buvę viduriai su 
paskutinio valgio likučiais, bet jie iš lavono išpjauti. Matyt, žudikas 
išsinešė, - padarė išvadą Anstis. - Kaip gyvas nesu girdėjęs tokio daly- 
ko. Kad žudikas išsineštų ne vieną kilogramą sveriančias žarnas. 

- Ir aš, - pritarė Straikas. - Ir man tai naujiena. 

— Taigi: ekspertai nenori įsipareigoti ir nesako mirties laiko, tiesa, 
mano, kad jis negyvas jau mažiausiai dešimt dienų. Bet aš akis į akį 
pasikalbėjau su Anderhilu, jis iš jų geriausias, ir jis sakė, žinoma, neo- 
ficialiai, kad, jo nuomone, Kvainas nužudytas prieš geras dvi savaites. 
Bet pridūrė, kad net atlikus ekspertizę išvados bus dviprasmiškos ir 
advokatui teisme bus ką veikti. 

— O farmakologija? - paklausė Straikas, vėl prisiminęs Kvaino 
kūną: tokį kilnoti nelengva. 

— Galėjo būti apsvaigintas narkotikais, - sutiko Anstis. - Kraujo 
tyrimai dar nebaigti; tikriname, kas buteliuose, rastuose virtuvėje. 
Bet, - jis išgėrė alų ir plačiu mostu padėjo stiklinę, - Kvainas pats ga- 
lėjo palengvinti žudikui darbą. Jis mėgdavo, kad per sekso žaidimus 
partnerė jį surištų. 

— Iš kur žinai? 

- Iš meilužės, - atsakė Anstis. - Katrinos Kent. 

— Su ja jau kalbėjai? 

— Aišku, - atsakė Anstis. - Radome taksi vairuotoją, kuris penk- 
tą dieną devintą valandą vežė Kvainą: šis įsėdo už poros gatvių nuo 
namų, o išlipo Lilio gatvėje. 

— Prie Stafordo Kripso daugiabučių, - tarė Straikas. - Tai jis tiesiai 
iš Leonoros nuvažiavo pas meilužę? 

— Na, ne, ne iš karto. Kent nebuvo namie, ji buvo su merdinčia 
seserimi, ir liudytojų yra - tą naktį ji praleido slaugos ligoninėje. Sako 
nemačiusi jo jau mėnesį, bet stulbinamai atvirai pasakojo apie jųdvie- 
jų seksą. 

— Klausinėjai smulkmenų? 

- Man susidarė įspūdis, kad ji pervertina mūsų informuotumą. 
Smulkmenas išklojo pati, raginti nereikėjo. 

- Kelia tam tikrų minčių, - tarė Straikas. - Ji man sakė neskaičiusi 
„Bombyx Mori“... 

— Mums irgi. 

— „bet romane ją vaizduojanti veikėja suriša ir prievartauja herojų. 
Gal ji norėjo oficialiai pareikšti, kad suriša žmones dėl sekso, o ne dėl 
kankinimų ar žudymo. O rankraštis, kurį, pasak Leonoros, jis pasiė- 
mė? Visi juodraščiai, senos rašomosios mašinėlės juostelės? Radote 
juos? 

— Ne, - atsakė Anstis. - Kol nesužinosime, ar jis buvo kur nors 
apsistojęs pakeliui į Talgarto kelią, bus manoma, kad juos pasiėmė žu- 
dikas. Namas buvo tuščias, tik virtuvėje šiek tiek valgio ir gėrimo, o 
viename mMiegamųjų - miegmaišis ant pripučiamojo čiužinio. Matyt, 
Kvainas ten nakvojo. Tas kambarys, ypač Kvaino guolis, irgi apipiltas 
druskos rūgštimi. 

— Pirštų atspaudai? Pėdsakai? Svetimi plaukai, purvas? 

— Nieko. Mūsiškiai ten dar dirba, bet rūgštis sunaikino visus pėdsa- 
kus. Su dujokaukėmis, kad garai neišgraužtų gerklės. 

— Kas nors, be taksi vairuotojo, prisipažino matęs Kvainą jam din- 
gus iš namų? 

— Niekas nematė jo įeinant į Talgarto kelio namą, bet kaimynė iš 
183 namo saikstosi mačiusi Kvainą išeinant pirmą nakties. Ankstų lap- 
kričio šeštosios rytą. Kaimynė grįžo iš vakarėlio Laužų nakties proga. 

- Buvo tamsu, ji gyvena už dviejų namų; vadinasi, iš tikrųjų ji 
matė... 

— Aukštą figūrą, susisupusią į apsiaustą, su kelionmaišiu. 

— Kelionmaišiu, - pakartojo Straikas. 

— Aha, - patvirtino Anstis. 

— Ar susisupusi į apsiaustą figūra įsėdo į automobilį? 

- Ne, nuėjo pėsčia, bet automobilis galėjo stovėti už kampo. 

— Dar kas nors? 

— Vienas senas nukriošėlis iš Patnio prisiekė matęs Kvainą lapkri- 
čio aštuntąją. Paskambino į vietos nuovadą ir tiksliai apibūdino. 

— Ką Kvainas veikė? 

- Pirko knygas Bridlingtono knygyne, kur tas seniokas dirba. 

- Jis patikimas liudytojas? 

— Kaip čia pasakius... senas, bet tvirtina prisimenantis, ką Kvainas 
nusipirko, ir išvaizdą nupasakojo tinkamai. Be to, dar kita moteris iš 
daugiabučio priešais nusikaltimo vietą mano sutikusi Maiklą Fankor- 
tą, einantį pro namą, irgi lapkričio aštuntosios rytą. Girdėjęs apie tą 
rašytoją didele galva? Garsenybę? 

— Taip, - lėtai ištarė Straikas. 

- Liudytoja tvirtina atsisukusi per petį ir į jį stebeilijusi, nes jį pa- 
Žinusi. 

- Jis viso labo ėjęs pro šalį? 

— Taip ji sako. 

— O Fankorto neklausėte? 

- Jis Vokietijoje, bet pažadėjo mielai bendradarbiauti, kai grįš. 
Agentė iš kailio neriasi, kad padėtų. 

— Daugiau jokių įtartinų įvykių Talgarto kelyje? Jame įrengtos vaiz- 
do kameros? 

— Vienintelė, ir ta stebi eismą, o namo nesiekia... bet tai, kas ge- 
riausia, pasilikau pabaigai. Dar vienas kaimynas - kitoje pusėje, už 
keturių namų nuo gatvės pradžios, - tvirtina lapkričio ketvirtosios 
popietę matęs apkūnią moterį su burka, nešiną plastikiniu maišelių 
iš musulmoniškos konditerijos, ji įėjusi į vidų. Sako atkreipęs dėmesį, 
nes tas namas labai ilgai stovėjo tuščias. Neva ji buvusi ten apie valan- 
dą, paskui išėjusi. 

- Jis neabejoja, kad ji užėjo būtent į Kvaino namą? 

- Sako neabejojantis. 

— Ir ji turėjusi raktą? 

— Taip jis sako. 

— Burka? - pakartojo Straikas. - Velniai griebtų. 

— Neprisiekčiau, kad jis puikiai mato: akinių stiklai labai stori. Jis 
pasakė nepažįstąs nė vieno musulmono, gyvenančio tame kelyje, todėl 
ji kritusi jam į akis. 

— Vadinasi, Kvainas, palikęs žmoną, pasak liudytojų, pastebėtas 
porą kartų: ankstų lapkričio šeštosios rytą ir aštuntąją Patnyje. 

— Aha, - patvirtino Anstis, - bet per daug vilčių nė į vieną nedė- 
čiau, Bobai. 

— Tu manai, kad jis nužudytas tą naktį, kai išėjo, - tarė Straikas, 
veikiau teigdamas negu klausdamas, ir Anstis linktelėjo. 

- Taip mano Anderhilas. 

— Peilis nerastas? 

— Ne. Vienintelis buvo virtuvėje, visiškai atšipęs, kasdieninis. To- 
kiam darbui netinkamas. 

— Kas, mūsų duomenimis, turėjo namo raktą? 

— Be abejo, tavo klientė, - tarė Anstis. - Tikriausiai pats Kvainas. Ir 
Fankortas turi du, jau pasakė mums telefonu. Kvainai vieną buvo pa- 
skolinę agentei, ji kažką remontavusi, bet tvirtina grąžinusi. Kaimynas 
irgi turi raktą, kad galėtų įeiti, jei kas nutiktų. 

— Tai kodėl neužsuko, užuodęs smarvę? 

— Vienas kaimynų įkišo pro duris raštelį, skųsdamasis dvoku, bet 
tas, kuris turi raktą, prieš porą savaičių dviem mėnesiams išvyko į 
Naująją Zelandiją. Kalbėj omės su juo telefonu. Pastarąjį kartą jis buvo 
užėjęs į tą namą maždaug gegužės mėnesį, nes šiuo adresu buvo atneš- 
ta pora paketų, juos jis palikęs prieškambaryje remontininkų akivaiz- 
doje. Ponia Kvain nelabai nutuokia, kam per šitiek metų dar galėjusi 
duoti raktą. Keistoka moteris ta ponia Kvain, - ramiai kalbėjo Ans- 
tis, - tiesa“ 

— Neatkreipiau dėmesio, - pamelavo Straikas. 

- Žinai, kad kaimynai girdėjo, kaip tą vakarą, kai jis dingo, žmona 
jį vijosi 

— Nežinojau. 

— Vijosi. Išlėkė į lauką paskui jį klykdama. Visi kaimynai tvirti- 
na, - Anstis įdėmiai žiūrėjo į Straiką, - kad ji rėkė: „Žinau, kur tu eini, 
Ovenai!“ 

— Ji manė, kad žino, - gūžtelėjo pečiais Straikas. - Ji manė, kad 
jis išsiruošė į rašytojų namus, apie kuriuos jam papasakojo Kristianas 
Fišeris. Į Biglio namus. 

— Ji atsisako išvažiuoti iš namų. 

- Ji turi psichiškai nesveiką dukterį, kuri niekada niekur kitur ne- 
nakvojo. Gali įsivaizduoti, kad Leonora įveiktų Kvainą? 

— Ne, - atsakė Anstis, - bet žinome, kad jį jaudindavo virvės, ir 
abejoju, kad po daugiau kaip trisdešimties vedybinio gyvenimo metų 
ji to nežinojo. 

— Manai, juodu susiginčijo, paskui jinai jį susekė ir gerindamasi 
pasiūlė surišti? 

Anstis mandagiai nusijuokė ir tarė: 

— Jos popieriai prasti, Bobai. Įniršusi žmona, galėjusi viena pirmųjų 
perskaityti rankraštį, turinti to namo raktą ir motyvą, jei žinojo apie 
meilužę, ir dar jei Kvainas ketino mesti ją su dukterimi dėl Kent. Kas 
patikės, kad ji, sakydama: „Žinau, kur tu eini“, turėjo omeny tuos ra- 
šytojų namus, o ne namą Talgarto kelyje. 

— Kai tu taip išdėstai, skamba įtikinamai, - tarė Straikas. 

— Bet tu taip nemanai. 

— Ji mano klientė, - atsakė Straikas. - Ir man moka, kad ieškočiau 
kito įtariamojo. 

— Ji tau sakė, kur dirbo prieš vedybas? - paklausė Anstis, nutaisęs 
lošėjo, metančio švietalą, miną. - Kai dar buvo netekėjusi ir gyveno 
Hėjuje prie Vajaus? 

— Rėžk, - sunerimo Straikas. 

— Dėdės mėsinėje, - atsakė Anstis. 

Už kabineto durų Straikas išgirdo laiptais dundant Timotį Kormo- 
raną Anstį, spiegiantį kiek gerklė išneša dėl kažkokio naujo nemalo- 
numo. Pirmą kartą per jųdviejų bedžiaugsmę pažintį Straikas visiškai 
pritarė berniūkščiui. 

Visi išsiauklėję žmonės meluoja... Be to, jūs moteris; o 


moterys turi slėpti, ką galvoja. 


William Congreve, „Meilė už meilę“ 


Tą naktį Straiką, prisiplempusį „Doom Bar“ ir aptarusį kraują, rūgštį 
ir mėsines muses, kamavo keisti ir šlykštūs sapnai. 

Buvo Šarlotės vestuvės, o jis, Straikas, bėgo į klaikią gotikinę kate- 
drą, bėgo abiem sveikomis stipriomis kojomis, nes žinojo, kad ji ką tik 
pagimdė jo kūdikį, jis turėjo jį pamatyti, jį išgelbėti. Šarlotė stovėjo di- 
džiulėje tamsioje tuštumoje, viena prie altoriaus, įsispraudusi į raudo- 
ną kaip kraujas suknelę, o kažkur nematomas, gal šaltoje zakristijoje, 
gulėjo jo kūdikis, nuogas, bejėgis ir pamestas. 

— Kur jis? - paklausė Straikas. 

— Tu jo nepamatysi. Tu jo nenorėjai. Be to, jam kažkas negerai, 
atsakė ji. 

Jis bijojo, ką išvys, nuėjęs ieškoti kūdikio. Jaunikio niekur nebuvo 
matyti, bet Šarlotė buvo pasiruošusi vestuvėms, užsimetusi tankų rau- 
doną šydą. 

— Palik jį, jis siaubingas, - šaltai pasakė ji, prasibrovė pro jį ir viena 
nužingsniavo nuo altoriaus šonine nava prie tolimo tarpdurio. - Tik 
pamėgink jį paliesti! - sušuko per petį. - Aš nenoriu, kad tu jį liestum. 
Galop jį pamatysi. Bet reikia paskelbti, - pridūrė, balsas nuslopo, o 
Šarlotė virto raudona skiaute, šokančia šviesoje, plūstančioje pro atvi- 
ras duris, - laikraščiuose... 

Jis staiga pabudo ryto migloje išdžiūvusia burna ir grėsmingai 
smilksinčiu net po nakties poilsio keliu. 

Per naktį į Londoną įslinko ir jį ledu sukaustė žiema. Straiko palė- 
pės langas iš lauko apšerkšnijo, o kambario temperatūra dėl nepritai- 
kytų langų, durų ir neapšiltinto stogo smarkiai nukrito. 

Straikas atsikėlė ir čiupo nertinį, numestą kojūgalyje. Segdamasis 
protezą, pamatė, kad kelis po kelionės į Grinvičą ir atgal neįtikimai 
ištino. Vanduo duše šilo kaip niekad ilgai; jis atsuko termostatą ties 
aukščiausia temperatūra nuogąstaudamas, kad vamzdžiai sprogs, 
stoglatakiai užšals, kambario temperatūra nukris žemiau nulio ir san- 
technikui reikės sukišti krūvą pinigų. Nusiprausęs ir nusišluostęs, jis 
išsitraukė iš dėžės laiptų aikštelėje senus elastinius tvarsčius suveržti 
keliui. 

Dabar jis aiškiai, lyg būtų kiaurą naktį apie tai galvojęs, suprato, 
iš kur Helė Anstis sužinojo apie būsimas Šarlotės vestuves. Kaip jam 
netoptelėjo anksčiau? Pasąmonė iškart suvokė. 

Nusiprausęs, apsirengęs ir papusryčiavęs, jis nulipo laiptais žemyn. 
Pažvelgęs pro langą už rašomojo stalo, pastebėjo, kad speigas išvaikė 
būrelį žurnalistų, išvakarėse veltui laukusių jo grįžtant. Langus talžė 
šlapias sniegas, jis grįžo į priimamąjį, atsisėdo prie Robinos kompiu- 
terio ir paieškos eilutėje surinko: Šarlotė Kambel Džeigas Rosas ves- 
tuvės. 

Negailestingus rezultatus gavo iškart. 


Tatler, 2010 metų gruodis. Gražioji Šarlotė Kambel išteka už 
būsimojo Krojaus vikonto... 


— „Tatler“, - garsiai pakartojo Straikas tyliame biure. 

Apie šį žurnalą žinojo tik todėl, kad jo aukštuomenės kronikos pus- 
lapiuose nuolat šmėkščiodavo Šarlotės draugai. Kartais jinai jį nusi- 
pirkdavo ir įžūliai skaitydavo Straikui po nosimi, aptarinėdama vyrus, 
su kuriais kadaise gulėdavo ar kurių prabangiose pilyse lankydavosi. 

O dabar ji pati puošė Kalėdų numerio viršelį. 

Net sutvarstytas kelis skundėsi, kad turi laikyti Straiką, lipantį 
metaliniais laiptais ir einantį patižusia nuo šlapio sniego gatve. Prie 
laikraščių kiosko stovėjo įprasta rytais eilė. Jis ramiai peržvelgė žur- 
nalų lentynas: pigių leidinių viršelius puošė muilo operų žvaigždės, 
brangių leidinių - kino žvaigždės. Gruodžio mėnesio numeriai be- 

veik išparduoti, nors dar lapkritis. Ema Votson baltais drabužiais „Vo- 
gue“ viršelyje („Superžvaigždžių numeris“), Riana rausvais drabužiais 
„Marie Claire“ viršelyje („Glamūrinis numeris“), o „Tatler“ viršelyje... 

Blyški nepriekaištinga oda, juodi plaukai, atmesti atgal, aukšti 
skruostikauliai ir plačios žalsvai rudos akys su rusvais šlakeliais. Du 
milžiniški deimantai ausyse, trečias ant piršto rankos, lengvai liečian- 
čios veidą. Slopus bukas smūgis plaktuku per širdį ir jokių išorinių 
požymių. Jis paėmė paskutinį žurnalą nuo lentynos, sumokėjo ir grįžo 
į Danijos gatvę. 

Buvo be dvidešimt devynios. Straikas užsidarė kabinete, atsisėdo 
prie rašomojo stalo ir pasidėjo žurnalą priešais. 


KROJUS PAIMTAS! Siautulingoji Šarlotė Kambel ryt poryt 
vikontienė. 


Paantraštė kirto grakštų kaip gulbės Šarlotės kaklą. 
jojam veidą ir pabėgo tiesiai į jo šviesybės Džeigo Roso glėbį. Straikas 
manė, kad visos žurnalų nuotraukos retušuotos. Jos oda negali būti 
tokia puiki, jos akių baltymai - tokie vaiskūs, bet visa kita nepagra- 
žinta: nei tobuli veido bruožai, nei (galvą guldytų) deimanto jai ant 
piršto dydis. 

Jis lėtai atsivertė turinį, paskui susirado straipsnį. Atverstiniame 
portretas: liesutė Šarlotė puošnia sidabriška suknele iki žemės stovi 
ilgos gobelenais nukabinėtos galerijos vidury; greta jos į kortų stalelį 
atsirėmęs Džeigas Rosas, panašus į nusivalkiojusią baltąją lapę. Kitoje 
lapo pusėje buvo ir daugiau nuotraukų: Šarlotė sėdi ant senovinės lo- 
vos su baldakimu ir juokiasi atmetusi galvą, iš permatomos kreminės 
palaidinukės kyla balta jos kaklo kolona; Šarlotė ir Džeigas su džinsais 
ir guminiais, susiėmę už rankų, eina per parką prie būsimosios bu- 
veinės, o jiems ant kulnų lipa du Džeko Raselo terjerai; Šarlotė vėjui 
pučiant didžiajame pilies bokšte žiūri per petį, apsiaustą vikonto klano 
spalvų pledu. 

Be abejo, Helė Anstis įsitikinusi, kad keturis svarus dešimt centų 
paklojo ne veltui. 

Šių metų gruodžio 4 dieną XVII amžiaus koplyčia Krojuje (NIEKU 
GYVU ne Krojaus pilis - savininkus tai erzina) bus iššveista 
pirmoms vestuvėms per gerą šimtą metų. Šarlotė Kambel, dieviškai 
graži septintojo dešimtmečio salonų liūtės Tulos Klermont ir 
mokslininko, televizijos laidų vedėjo Antonio Kambelo duktė, ištekės 
už jo šviesybės Džeigo Roso, pilies ir tėvo, Krojaus vikonto, titulų 
paveldėtojo. 

Būsimoji vikontienė kelia šiokių tokių abejonių kaip Krojaus 
klano Rosų šeimos narė, bet Džeigas juokdamasis teigia, jog 
visa sena ir garsi škotų giminė tik džiaugiasi, kad jis išsirinko 
buvusią padūkėlę. 

„Tiesą sakant, motina visada vylėsi, kad mudu 
susituoksime, - sakė jis. - Oksforde buvome meilužiai, bet, 
matyt, dar per jauni... vėl suradome vienas kitą Londone... abu 
ką tik nutraukę santykius su kitais žmonėmis...“ 


„Mat kaip? - pamanė Straikas. - Abudu ką tik nutraukę santykius 
su kitais žmonėmis? Ar veikiau dulkinai ją tuo pačiu metu kaip ir aš, 
todėl ji ir nežinojo, katras kūdikio, kurį nuogąstavo nešiojanti, tėvas? 
Kaitaliojo datas, atsižvelgdama į galimus padarinius, niekaip neap- 
sispręsdama...“ 


„jaunystėje pakliuvo į laikraščius, nes savaitę buvo dingusi iš 
privačios Bideilzo mokyklos, buvo paskelbta paieška visoje šalyje... 
25 metų gydėsi nuo priklausomybės... 

„Senos naujienos, viskas praeityje, dabar jokių sensacijų, - 
gyvai kalba Šarlotė. - Patikėkit, jaunystėje smaginausi iš visų 
jėgų, bet atėjo laikas susitupėti, ir aš, būsiu atvira, nekantrauju.“ 


„Smaginaisi? Tikrai? - paklausė jos nuostabios nuotraukos Strai- 
kas. - Smaginaisi, stovėdama ant stogo ir grasindama nušokti? Sma- 
ginaisi, skambindama man iš psichiatrijos ligoninės ir maldaudama 
tave iš ten ištraukti?“ 


Rosas ką tik skandalingai išsiskyrė, aukštuomenės kronikos 


puslapiuose buvo ką rašyti... „Gaila, kad nepavyko susitarti be 

advokatų“, - dūsauja jis. „Laukiu nesulaukiu, kada tapsiu pamote!“ — 


ištaria Šarlotė virpančiu balsu...“ 


(„Jei turėsiu dar vieną vakarą praleisti su Ansčių vaikigaliais, Kor- 
mai, prisiekiu, kad bent vienam praskelsiu galvą“, - kartą pasakė Šar- 
lotė. Ir Liusės sode už namo žiūrėdama, kaip Straiko sūnėnai žaidžia 
futbolą: „Kodėl šie vaikai - tokie šūdžiai?“ Liusė išgirdo, jis prisimena 
jos apvalaus veido išraišką...) 

Tame pačiame puslapyje paminėtas ir jo vardas. 


„tarp jų ir nepaaiškinamas trumpalaikis susižavėjimas vyriausiuoju 
Džonio Rokbio sūnumi Kormoranu Straiku, pernai apie jį buvo daug 


rašoma... 


„.„nepaaiškinamas trumpalaikis susižavėjimas vyriausiuoju Džo- 
nio Rokbio sūnumi...“ 

„vyriausiuoju Džonio Rokbio...“ 

Jis staiga mašinaliai užvertė Žurnalą ir įmetė į šiukšlių dėžę. 

Šešiolika metų su pertraukomis. Šešiolika metų kančios, beproty- 
bės ir retkarčiais ekstazės. Paskui, po šitiek kartų, kai jinai jį pamesda- 
vo, puldama į glėbį kitiems vyrams taip, kaip kitos moterys puola po 
traukiniu, jis paliko ją. Peržengdamas nedovanotiną Rubikoną, lyg be 
žodžių būtų buvę susitarta, kad jis stovės kaip uola, niekada nesudre- 
bės ir jos neišsižadės, kad jinai bet kada galėtų grįžti ir vėl jį palikti. 
Bet tą naktį, kai jis prikišo jai melagysčių rezginį apie neva nešiojamą 
kūdikį, o ją ištiko isterijos ir įtūžio priepuolis, kalnas pagaliau nuėjo 
prie durų ir buvo palydėtas įkandin sviestos peleninės. 

Jam dar nebuvo išnykusi mėlynė po akimi, o ji jau buvo paskelbu- 
si savo sužadėtuves su Rosu. Šarlotei prireikė vos trijų savaičių, nes 
ji težinojo vieną būdą skausmui palengvinti: kuo labiau įskaudinti 
skriaudiką, numojus ranka, kiek jai pačiai tai kainuos. Ir jam buvo 
aišku kaip dieną (nors draugai ir sakytų, esą jis pernelyg geros nuo- 
monės apie save), kad nuotraukos „Tatler“ - jųdviejų santykių sunie- 
kinimas žodžiais, kurie jį labiausiai sužeistų (Straikas įsivaizdavo, kaip 
ji sako aukštuomenės žurnalo korespondentui: „Jis - Džonio Rokbio 
sūnus“), apšikta Krojaus pilis... Visu tuo, viskuo siekiama jį įskaudinti, 

kad jis žiūrėtų ir matytų, kad apgailestautų ir graužtųsi. Ji žino, koks 
tas Rosas; pasakodavo Straikui apie jo slaptą alkoholizmą ir smurtavi- 
mą, daug metų aptarinėjamus pažįstamų mėlyno kraujo liežuvautojų. 
Juokdavosi, kad jai pavyko ištrūkti. Juokdavosi. 

Susideginimas vakarine suknele. „Žiūrėk, kaip liepsnoju, Klajūne.“ 
Vestuvės po dešimties dienų, o jis šventai įsitikinęs, kad, jei dabar pa- 
skambintų Šarlotei ir pasiūlytų su juo pabėgti, net po bjaurių skan- 
dalų, net po šlykščių užgaulių, melagysčių, nemalonumų, kelių tonų 
sunkenybės, galop nutraukusios jų santykius, ji sutiktų. Bėgti jai įgim- 
ta, o jis liko numylėta paskirties vieta, sykiu laisvė ir saugumas. Ir po 
vaidų, kurie būtų pribaigę abu, jei sielos žaizdos galėtų kraujuoti, ji vis 
kartodavo jam: „Man tavęs reikia. Tu man viskas, pats žinai. Tu mano 
vienintelis prieglobstis, Klajūne...“ 

Jis išgirdo laiptų aikštelėje atsidarant ir užsidarant duris, įprastus 
garsus, atėjus Robinai: nusivilko apsiaustą, pripylė į arbatinį vandens... 

Straikui darbas visada buvo išsigelbėjimas. Šarlotė siuto, kad jis 
po beprotiškų smurtingų scenų, jos ašarų, maldavimų ir garsinimų 
galėdavo visiškai atsidėti bylai. Jai taip niekada ir nepavyko priversti 
jo nebesivilkti uniformos, negrįžti prie darbo, atsitraukti nuo tyrimo. 
Ji smerkė jo susikaupimą, ištikimybę armijai, gebėjimą atsiriboti nuo 
jos, nes manė, kad tai išdavystė, abejingumas. 

Dabar, šį šaltą žiemos rytą, sėdėdamas kabinete su Šarlotės nuo- 
traukomis šiukšlių dėžėje, Straikas pajuto, kad trokšta įsakymų, ty- 
rimo užsienyje, priverstinės komandiruotės į kitą žemyną. Jis nenori 
sekti neištikimų vyrų ir meilužių arba kištis į smulkių sukčių ginčus. 
Tik vienas dalykas traukė jį kaip Šarlotė: smurtinė mirtis. 

— Labas rytas, - tarė jis, įšlubavęs į priimamąjį, kuriame Robina 
plikė du puodelius arbatos. - Reikės greitai išgerti. Tuojau eisime. 

— Kur? - nustebusi paklausė Robina. 

Lango stiklu slinko šlapias sniegas. Ji vis dar jautė, kaip perši veidą: 
bėgo slidžiais šaligatviais, kad greičiau atsidurtų čia. 

— Reikia imtis Kvaino bylos. 

Melas. Policija turi visus įgaliojimus; ką jis padarytų geriau už juos? 
Ir vis dėlto širdies gilumoje jautė, kad Anstis iškrypimams ir keisty- 
bėms neturi uoslės, o be jos žudiko neras. 

— Dešimtą ateis Karolaina Ingles. 

— Velnias. Teks atšaukti. Matai, ekspertai nustatė, kad dingęs Kvai- 
nas netrukus buvo nužudytas. 

Jis gurkštelėjo karštos stiprios arbatos. Jau seniai Robina buvo ma- 
čiusi jį tokį ryžtingą, tokį veiklų. 

— Vadinasi, dėmesį vėl reikia atkreipti į žmones, kurie anksčiausiai 
galėjo perskaityti rankraštį. Noriu žinoti, kur visi jie gyvena ir ar gy- 
vena vieni. Paskui apžiūrėsime jų namus. Išsiaiškinsime, ar sunku įeiti | 
ir išeiti su maišu žarnų, ar jie turėtų galimybę užkasti arba sudeginti 
įkalčius. 

Užduotis nesudėtinga, bet šiandien jis daugiau nieko nepajėgtų, o 
ką nors daryti žūtbūt reikia. 

— Tu eisi kartu, - pridūrė. - Tu labai tinki tokiam darbui. 

— Kokiam - būti tavo Vatsonu? - ji apsimetė abejinga. Dar neatlyžo 
pyktis, išvakarėse apėmęs „Kembridže“. - Galėtume pamatyti jų na- 
mus internete, susiradę guglo žemėlapiuose. 

— Aha, gera mintis, - atkirto Straikas. - Kam vilktis į nusikaltimo 
vietą, juk galima pažiūrėti į senas nuotraukas? 

— Aš tik džiaugsiuos... - sutriko Robina. 

— Puiku. Aš paskambinsiu Ingles. Tu prisijunk ir paieškok interne- 
te Kristiano Fišerio, Elizabetos Tasel, Danieliaus Čardo, Džerio Vald- 
greivo ir Maiklo Fankorto adresų. Užlėksime į Klemo Atlio Kortą ir 
pasidairysime, ar ten sunku paslėpti įkalčius; buvau sutemus, bet atro- 
dė, kad šiukšlių konteinerių ir krūmų ten per akis... O, ir paskambink 
į Bridlingtono knygyną Patnyje. Reikia pasikalbėti su senioku, tvirti- 
nančiu, kad Kvainas lapkričio aštuntąją ten buvo užsukęs. 

Jis grįžo į kabinetą, o Robina sėdo prie kompiuterio. Nuo šaliko, 
kurį ji ką tik pakabino, ant grindų varvėjo lediniai lašai, bet ji nekrei- 
pė dėmesio. Jai iš galvos nėjo suniokotas Kvaino lavonas, bet ji degė 
noru (slepiamu nuo Matju kaip nešvanki paslaptis) sužinoti daugiau, 
sužinoti viską. 

Ir dar ją siutino Straikas: jis vienintelis turėtų suprasti jos įkarštį, 
juk pats užsidegėlis, o jis jos nesupranta. 

Taip būna visada, kai žmogus, nenutuokdamas, koks 
reikalas, stengiasi būti paslaugus ir šoka patarnauti 


neprašytas... 


Ben Jonson, „Episina, arba Tylioji moteris“ 


Išėję iš biuro, juodu staiga atsidūrė pūkuotų snaigių sūkuryje. Robinos 
mobiliojo atmintyje buvo išsaugoti adresai, kuriuos ji rado interneto 
adresų knygoje. Straikas pirmiausia norėjo dar kartą užsukti į Talgarto 
kelią, taigi Robina, stovėdama metro vagone, pilname, bet ne perpil- 
dytame, nes piko valanda jau baigėsi, persakė jam adresų paieškų re- 
zultatus. Kalbant jiems į nosį skverbėsi šlapios vilnos, purvo ir impre- 
gnuoto audinio kvapas, nes jie šnekėjosi laikydamiesi to paties turėklo 
kaip trys graudžios išvaizdos italų turistai su kuprinėmis. 

- Senis knygininkas išėjo atostogų, - pranešė ji Straikui. - Grįš kitą 
pirmadienį. 

— Tiek to, palauksime. O mūsų įtariamieji? 

Ji kilstelėjo antakį sulig šiuo žodžiu, bet atsakė: 

— Kristianas Fišeris gyvena Kamdene su trisdešimt dvejų metų mo- 
terimi... Kaip manai, sugyventinė? 

— Turbūt, - sutiko Straikas. - Tai jam būtų sudarę sunkumų... žu- 
dikui reikia ramybės ir vienumos atsikratant kruvinų drabužių... ką 
jau kalbėti apie kokius septynis kilogramus žmogaus vidurių. Ieškau 
vietos, kur galima ateiti ir išeiti nepastebėtam. 
lokai pareiškė Robina. - Keturi butai turi bendras laukujes duris. 

- Ir už daugelio mylių nuo Talgarto kelio. 

- Bet juk tu iš tikrųjų nemanai, kad čia Kristiano Fišerio darbas? — 
paklausė Robina. 

— Nelabai tikėtina, - pripažino Straikas. — Jis beveik nepažinojo 
Kvaino... jis neminimas knygoje... bent aš neatpažinau. 

Jie išlipo Holberno gatvėje, ir Robina taktiškai sulėtino žingsnį, 
prisitaikydama prie Straiko žingsnių, ir nieko nepasakė nei apie jo šlu- 
bavimą, nei apie viršutinės kūno dalies judesius, kad būtų lengviau 
stumtis į priekį. 

— O Elizabeta Tasel? - paklausė jis pakeliui. 

- Gyvena Fulamo Rūmų gatvėje, viena. 

— Puiku, - tarė Straikas. - Eisime užmesti akies, ar ji nesukasė že- 
mės naujam gėlynui. 

— Negi Skotland Jardas dar nepasidomėjo? - paklausė Robina. 

Straikas paniuro, puikiai suprato: jis kaip šakalas, sliūkinantis bylos 
pakraščiu, viliasi, kad liūtai paliko ir jam kokį neapgraužtą kaulelį. 

— Gal ir pasidomėjo, - atsakė jis, - o gal ir ne. Anstis mano, kad tai 
padarė Leonora, o nuomonės lengvai jis nekeičia; Žinau, tyriau su juo 
vieną bylą Afganistane. Beje, Anstis sužinojo, - nerūpestingai pridū- 
rė, - kad Leonora dirbo mėsinėje. 

— Viešpatie aukštielninkas, - tarė Robina. 
me - kaip dabar. 

Jie įlipo į daug tuštesnį Pikadilio linijos traukinį, turintį juos nu- 
vežti į Barons Korto stotį. Straikas su palengvėjimu klestelėjo į laisvą 
vietą. 

— Džeris Valdgreivas gyvena su žmona, taip? - paklausė jis Robi- 
nos. 

— Taip, jei jos vardas Fenela. Jie įsikūrę Hazlito gatvėje, Kensing- 
tone. Tame pačiame name, tik pusrūsyje, gyvena kažkokia Džoana 
Valdgreiv... 

— Duktė, - paaiškino Straikas. - Pradedanti romanistė, ji buvo 
„Roperio Čardo“ pobūvyje. O Danielius Čardas? 

— Sasekso gatvė, Pimlikas, su pora - Nenita ir Maniu Ramosais... 

— Matyt, tarnai. 

— be to, turi nekilnojamojo turto Devone: „Taitbarną“. 

— Matyt, tenai jis ir guli, susilaužęs koją. 

— O Fankorto adresų knygoje nėra, - baigė atsiskaityti Robina, — 
bet internete daug jo biografijos duomenų. Jam priklauso Elizabetos 
laikų sodyba - Endzorkortas netoli Ču Magnos. 

— Ču Magnos? 

— Somersete. Jis ten gyvena su trečiąja žmona. 

— Šiandien nespėsime, per toli, - nusiminė Straikas. - O jis neturi 
netoli Talgarto kelio viengungiško buto, kuriame žarnas būtų galima 
sukišti į šaldiklį? 

— Neaptikau. 

— Tai kur jis buvo apsistojęs, kai atėjo paspoksoti į nusikaltimo vie- 
tą? O gal šiaip atvažiavo dienelei apimtas ilgesingos nuotaikos? 

- Jei ten iš tikrųjų buvo jis. 

— Taip, jeigu ten buvo jis... O juk dar yra ir Katrina Kent. Ką gi, 
žinome, kur ji gyvena, ir žinome, kad viena. Lapkričio penktosios va- 
karą Kvainas išlipo iš taksi netoli nuo jos namo, sakė Anstis, bet jos 
namie nebuvę. Gal Kvainas buvo užmiršęs, kad ji pas seserį, - svarstė 
Straikas, - o gal, neradęs jos namie, nusprendė vykti į Talgarto kelią? 
Ji galėjo iš slaugos ligoninės važiuoti tiesiai pas jį. Jos butą apžiūrėsime 
antrą. 

Juodu pasuko į vakarus, ir Straikas papasakojo Robinai apie liudy- 
tojus, kurie tvirtina matę moterį su burka, įeinančią į namą lapkričio 
ketvirtąją, ir patį Kvainą, išeinantį į gatvę ankstų lapkričio šeštosios 
rytą. 

— Bet vienas ar net abu gali klysti arba meluoti, - baigė pasakoti jis. 

— Moteris su burka. Nemanai, kad kaimynė gali būti trenkta isla- 
mofobė? - nedrąsiai paklausė Robina. 

Darbas pas Straiką atvėrė jai akis: ji nenutuokė, kad visuomenė- 
je paplitę šitiek įsišaknijusių baimių ir prietarų. Ištyrus Landri bylą, 
viešumo banga suvertė ant Robinos stalo krūvą laiškų, jie kėlė jai tai 
nerimą, tai juoką. 

Vienas vyriškis ragino Straiką panaudoti savo akivaizdžiai nepa- 
prastą talentą ištirti „tarptautiniam žydų sąmokslui“ bankininkystė- 
je, apgailestaudamas, kad negalės sumokėti, užtat jis neabejoja, kad 
Straikas išgarsės visame pasaulyje. Iš psichiatrijos ligoninės, griežtojo 
stebėjimo palatos, dvylikos puslapių laišką parašė jauna moteris, mal- 
davo Straiko padėti įrodyti, kad visi jos šeimynykščiai buvo pagrobti 

ir pakeisti antrininkais. Nežinomos lyties anonimas reikalavo Strai- 
ko atskleisti šėtonišką tvirkinimo šutvę, šalyje veikiančią per piliečių 
konsultavimo biurą. 

- Galbūt jie ir pakvaišę, - sutiko Straikas. - Kvankos dievina žmog- 
žudystes. Šios daro jiems poveikį. Žmonės bent jau ima klausytis, ką 
tie kvankos sako. 

Prieš juos sėdėjo ir stebėjo, kaip juodu kalba, jauna moteris su hi- 
džabu. Skaisčiai rudos jos akys buvo didžiulės ir meilios. 

- Jei lapkričio ketvirtąją kas nors iš tikrųjų įėjo į tą namą, turiu pri- 
pažinti, kad burka - puikus būdas likti neatpažintam. Visiškai paslepia 
veidą ir kūną, bet niekam nekelia įtarimų. 

— Ir ji nešėsi maišelį iš musulmoniškos parduotuvės? 

— Atrodo. Ar jo paskutiniai patiekalai buvo musulmoniški? Ar to- 
dėl žudikas išpjovė žarnas? 

— O ta moteris... - ji nebaigė klausimo. 

- Galėjo būti ir vyras... 

— ..po valandos pastebėta išeinanti iš namo? 

- Taip sakė Anstis. 

— Tai Kvaino ten niekas netykojo? 

— Ne, bet galbūt dengė stalą, - tarė Straikas, ir Robina krūptelėjo. 

Jaunoji moteris su hidžabu išlipo Glosterio gatvėje. 

— Abejoju, kad knygynas stebimas vaizdo kameromis, - atsiduso 
Robina. 

Po Landri bylos ji labai susidomėjo kameromis. 

- Anstis būtų paminėjęs, - sutiko Straikas. 

Jie išlipo Barons Korto stotyje į pūgą. Kelią rodė Straikas, ir juodu, 
prisimerkę, kad akių neužlipdytų pūkuotos snaigės, nužingsniavo Tal- 
garto keliu. Straikui vis labiau trūko lazdos. Išrašant jį iš ligoninės Šar- 
lotė jam padovanojo elegantišką senovinę lazdą iš rotango, anot jos, 
priklausiusią proseneliui. Graži sena lazda Straikui buvo per trumpa, 
jis eidavo pasviręs į dešinę. Kai Šarlotė surinko jo daiktus ir išmetė iš 
buto, lazdos tarp jų nebuvo. 

Kai jie prisiartino prie 179 numerio, paaiškėjo, kad kriminalistų 
komanda name tebedirba. Įvaža buvo užtverta juosta, lauke budėjo 
nuo šalčio susigūžusi policininkė. Ji atsisuko jiems artinantis, įsmeigė 
akis į Straiką ir prisimerkė. 

— Ponas Straikas, - rūsčiai ištarė. 

Rudaplaukis pareigūnas civiliniais drabužiais, stovintis tarpduryje 
ir su kažkuo viduje besikalbantis, žaibiškai atsisuko, išvydo Straiką ir 
kaipmat nulipo slidžiais laiptais. 

— Labas rytas, - įžūliai pasisveikino Straikas. 

Robina žavėjosi jo begėdiškumu ir sykiu būgštavo: pagarba įstaty- 
mui jai buvo įgimta. 

— Ko vėl čia atėjote, pone Straikai? - maloniai paklausė rudaplaukis 
ir nužvelgė Robiną; jai tas žvilgsnis pasirodė šiek tiek įžeidžiamas. - 
Į namą negalima. 

— Gaila, - tarė Straikas. - Tada apeisime teritoriją. 

Nepaisydamas dviejų pareigūnų, stebinčių kiekvieną jo žingsnį, 
Straikas nušlubavo pro juos prie 183 numerio, įėjo pro vartelius ir už- 
lipo priekiniais laiptais. Robinai teliko sekti įkandin; ji taip ir padarė, 
bet drovėdamasi, nugara jausdama žvilgsnius. 

— Ką mes darom? - sumurmėjo ji, kai juodu atsidūrė po plytų sto- 
geliu, paslėpusiu juos nuo spoksančių policininkų. 

Namas, matyt, buvo tuščias, bet ji šiek tiek nerimavo, kad kas nors 
vis dėlto atidarys duris. 

— Tikriname, ar čia gyvenanti moteris galėjo matyti apsiaustu ap- 
simuturiavusią figūrą su kelionmaišiu, išeinančią iš 179 namo antrą 
valandą nakties, - atsakė Straikas. - Ir žinai ką? Manau, galėjo, nebent 
tas gatvės žibintas nedega. Gerai, patikrinkim iš kitos pusės. 

— Vėsoka, a? - tarė Straikas susiraukusiai konsteblei ir jos bendra- 
darbiui, su Robina eidamas pro šalį. - Už ketverių durų gatvės pra- 
džios pusėn, - tyliai pridūrė jis Robinai. - Vadinasi, 171 numeris... 

Ir vėl Straikas ėmė lipti laiptais, o Robina paikai vilkosi įkandin. 

— Matai, man toptelėjo, kad jis galėjo supainioti namus, bet prie 
177 namo stovi raudonas šiukšlių konteineris. Jei burka iš tikrųjų lipo 
laiptais, ją slėpė konteineris, taigi aišku... 

Lauko durys atsidarė. 

— Kuo galiu padėti? - taisyklinga literatūrine kalba paklausė vyras 
storastikliais akiniais. 

Kai Straikas ėmė atsiprašinėti, girdi, supainiojęs namus, rudaplau- 
kis pareigūnas, stovintis ant šaligatvio prie 179 namo, kažką neaiškiai 

sušuko. Kadangi niekas neatsakė, jis perlipo per plastiko juostą, užtve- 
riančią įvažą į Kvaino namą, ir ristele leidosi bėgti prie jų. 

- Šis žmogus ne policininkas! - kvailai suriko jis, rodydamas pirštu 
į Straiką. 

— Jis ir nesakė, kad policininkas, - šiek tiek nustebęs atsiliepė aki- 
niuotis. 

- Manau, čia mums nebėra ko veikti, - pasakė Straikas Robinai. 

— Ar tau nerūpi, ką pasakys tavo draugas Anstis, kad šlaistomės 
aplink nusikaltimo vietą? - paklausė Robina, pralinksmėjusi ir sku- 
banti kuo greičiau nešti kudašių, jiems jau traukiant link metro stoties. 

- Vargu ar apsidžiaugs, - tarė Straikas, žvalgydamasis stebėjimo 
kamerų, - bet mano darbas - ne Anstį linksminti. 

- Jis sąžiningai pasidalijo su tavim ekspertizės išvadomis, - tarė 
Robina. 

- Tik perspėdamas, kad nesikiščiau į šitą tyrimą. Jis mano, kad visi 
įkalčiai rodo, jog kalta Leonora. Visa bėda, kad šiuo metu taip tikrai 
atrodo. 

Gatve plaukė nenutrūkstantis transporto srautas, stebimas vienin- 
telės kameros, - tik tiek Straikui pavyko pamatyti, - bet nuo jos at- 
sišakojo ne vienas skersgatvis, kuriuo, niekieno neatpažintas, galėjo 
išsmukti žmogus su Oveno Kvaino tirolietišku apsiaustu ar buūrka. 

Metro stoties kavinėje Straikas nupirko du puodelius kavos išsineš- 
ti, paskui juodu perėjo skaisčiai žalią bilietų salę ir išvažiavo į Vakarų 
Bromtoną. 


— Nereikia pamiršti, - tarė Straikas, kai juodu išlipo Erl Korte, nes 
reikėjo persėsti, ir Robina pastebėjo, kad viršininkas stengiasi perkelti 
visą kūno svorį ant sveikosios kojos, - kad Kvainas dingo lapkričio 
penktąją. Laužų naktį. 

- Viešpatie, žinoma! - atsiliepė Robina. 

— Žybsniai ir pokšėjimas, - toliau kalbėjo Straikas, skubėdamas 
išgerti kavą, kol neatvažiavo traukinys; jis nuogąstavo, kad vargu ar 
išlaikytų pusiausvyrą su puodeliu kavos rankoje ant šlapių šaltų grin- 
dų. - Visur sproginėja fejerverkai, žmonės domisi tik jais. Neverta ste- 
bėtis, kad tokią naktį niekas nematė, kaip į tuos namus įėjo žmogus, 
susisupęs į apsiaustą. 

— Turi omeny Kvainą“ 

— Nebūtinai. 

Robina valandėlę mąstė. 

— Manai, knygų pardavėjas meluoja, kad Kvainas buvo užsukęs lap- 
kričio aštuntąją? 

— Nežinau, - atsakė Straikas. - Per anksti spręsti, tiesa? 

Bet staiga suvokė iš tikrųjų taip manantis. Netikėtas pagyvėjimas 
prie apleisto namo lapkričio ketvirtąją ir penktąją vertė susimąstyti. 

— Žmonės kartais įsidėmi keistus dalykus, - tarė Robina, kai juodu 
lipo raudonais ir žaliais laiptais Vakarų Bromtone. Straikas, priminda- 
mas dešine koja, kaskart susiraukdavo. - Atmintis nenuspėjama, tie... 

Staiga Straikui kelį lyg kas būtų nudeginęs ir jis užvirto ant tilto 
virš bėgių turėklų. Kostiumuotas vyras, einantis už jo, irzliai nusikei- 
kė, netikėtai susidūręs su tokia didele kliūtimi, o Robina tebekalbė- 
dama žengė dar kelis žingsnius, kol suprato, kad Straiko šalia nebėra. 
Ji greitai grįžo atgal ir rado jį išblyškusį, suprakaitavusį, atsišliejusį į 
turėklus; keleiviams teko jį apeiti. 

- Pajutau, kaip kažkas kelyje nutrūko, - iškošė jis, grieždamas dan- 
timis. - Velnias... velnias! 

- Važiuosime taksi. 

— Tokiu oru nieko nebus. 

— Tai grįžtam traukiniu į biurą. 

— Ne, aš noriu... 

Jis dar niekada taip skaudžiai nejautė, kokios menkos jo galimybės, 
kaip šią akimirką stovėdamas ant ažūrinio geležinio tiltelio po apsnig- 
tu stikliniu kupolu. Anksčiau turėdavo tarnybinę mašiną. Turėjo tei- 
sę iškviesti liudytojus. Dirbo Ypatingųjų tyrimų skyriuje, vadovavo ir 
kontroliavo. 

- Jei nori toliau darbuotis, stabdom taksi, - ryžtingai pareiškė Ro- 
bina. - Lilio gatvė toli. Ar... — užsikirto ji. Apie Straiko luošumą jie 
kalbėdavo nebent užuominomis. - Ar neturi lazdos? 

— Deja, - ištarė jis pabalusiomis lūpomis. 

Kokia prasmė apsimetinėti? Jis neįsivaizdavo, kaip nueis iki tiltelio 
galo. 

- Galim nusipirkti, - tarė Robina. - Kartais vaistinėse būna. Rasim. 
Atsiremk į mane, - padvejojusi pridūrė. 

— Aš per sunkus. 

— Pusiausvyrai išlaikyti. Vietoj lazdos. Nagi, - paliepė ji. 

Straikas apkabino ją per pečius, juodu lėtai perėjo tiltą ir prie durų 
stabtelėjo. Laikinai nustojo snigti, bet šalo dar smarkiau. 

— Kodėl niekur nėra suolų? - supyko Robina dairydamasi. 

- Ir šuo kariamas pripranta, - atsiliepė Straikas iškart, kai tik juodu 
sustojo, atitraukęs ranką jai nuo pečių. 

— Kaip manai, kas atsitiko? - paklausė Robina, žiūrėdama į jo de- 
šinę koją. 

— Nežinau. Rytą kelis buvo ištinęs. Turbūt nereikėjo segtis protezo, 
bet aš nekenčiu ramentų. 

— Negali kildišuoti Lilio gatve, šitiek prisnigta. Pasigausim taksi, tu 
grįši į biurą... 

— Ne, aš noriu dar kai ką padaryti, - supyko Straikas. - Anstis įsiti- 
kinęs, kad kalta Leonora. O ji niekuo dėta. 

Kai šitaip skauda, iškloji visą tiesą. 

— Puiku, - tarė Robina. - Tada skiriamės, tu važiuoji taksi. Gerai? 
Ar gerai? - mygo ji. 

— Gerai, - nusileido jis. - O tu eik į Klemento Atlio Kortą. 

- Ir ko ten ieškoti? 

— Vaizdo stebėjimo kamerų. Užkaborių, kuriuose galima paslėpti 
drabužius ir žarnas. Jeigu Kent jas pasiėmė, nelaiko bute, jos dvoktų. 
Fotografuok mobiliuoju - viską, kas, tavo nuomone, galėtų praversti... 

Vardydamas užduotis, Straikas mąstė, kad jos apgailėtinai nereikš- 
mingos, tačiau reikėjo bent ką daryti. Negalėjo užmiršti Orlandos, 
plačios, bet tuščios jos šypsenos ir minkšto žaisliuko - orangutano. 

— O paskui? - paklausė Robina. 

- Sasekso gatvė, - po valandėlės atsakė Straikas. - Darbas toks pat. 
Paskui paskambink, ir mes susitiksime. Duok man Tasel ir Valdgreivo 
adresus. 

Ji padavė jam popieriaus lapelį. 

— Einu ieškoti taksi. 

Jis nespėjo jai padėkoti, nes ji jau drožė apledėjusia gatve. 


26 


"Turiu žiūrėti, kur einu: 
Šaligatviai slidūs, reikia 
Pakalti vinimis batus, antraip gali 


Ir sprandą nusisukti... 


John Webster, „Malfio kunigaikštienė“ 


Laimė, Straiko piniginėje tebebuvo penki šimtai svarų - avansas už 
berniūkščio užpuolimą. Jis liepė taksi vairuotojui nuvežti jį į Eulamo 
Rūmų gatvę, kurioje gyveno Elizabeta Tasel, įsidėmėjo kelią ir būtų 
atvykęs prie jos namo per keturias minutes, bet pamatė vaistinę. Pa- 
prašė vairuotojo sustoti ir netrukus išniro iš vaistinės su reguliuojamo 
aukščio lazda, smarkiai palengvinančia žingsnius. 

Jis apskaičiavo, kad tvirta moteris pėsčiomis sukartų tokį kelią grei- 
čiau nei per pusvalandį. Elizabeta Tasel gyveno toliau nuo nusikaltimo 
vietos nei Katrina Kent, bet Straikas, neblogai pažįstantis šį rajoną, 
buvo įsitikinęs, kad ji galėjo grįžti namo skersgatviais, nenufilmuota 
stebėjimo kamerų, arba išvengti sekimo važiuodama automobiliu. 

Niūrią žiemos dieną jos namas atrodė pilkas ir nutriušęs. Dar vie- 
nas raudonplytis Viktorijos laikų pastatas, bet nei Talgarto kelio didy- 
bės, nei įmantrumo. Namas buvo kampinis su drėgmės prisisunkusiu 
sodu, nustelbtu išsikerojusių pupmedžių. Straikas stovėjo ir stebeilijo 
pro vartų viršų, delnu pridengęs cigaretę, nes vėl prasidėjo šlapdri- 
ba. Sodas buvo ir prieš namą, ir už jo, juos abu nuo svetimų žvilgs- 
nių puikiai slėpė virpantys tamsūs krūmai, apsunkę nuo vandeningų 
sniego dribsnių. Viršutiniai namo langai vėrėsi į Fulamo Rūmų gatvės 
kapines: slogus vaizdas iki viduržiemio likus mėnesiui, plikų medžių, 

tiesiančių į baltą dangų kaulėtas rankas, siluetai, į begalybę nusidriekę 
seni antkapiai. 

Ar jis įsivaizduotų Elizabetą Tasel sa madingu juodu kostiumėliu, 
skaisčiai raudonais lūpų dažais ir neslepiamu įtūžiu ant Oveno Kvai- 
no, grįžtančią čia tamsos priedangoje, apsitaškiusią krauju ir rūgštimi, 
nešiną krepšiu, pilnu žarnų? 

Šaltis pagiežingai gnaibė Straikui kaklą ir pirštus. Jis sutrypė nuo- 
rūką ir paprašė taksi vairuotojo, smalsiai ir truputį įtariai stebinčio, 
kaip keleivis apžiūrinėja Elizabetos Tasel namą, vežti jį į Hazlito gatvę 
Kensingtone. Susmukęs ant užpakalinės sėdynės, išgėrė skausmą mal- 
šinančių vaistų - juos ir butelį mineralinio nusipirko vaistinėje. 

Taksi buvo tvanku ir trenkė sudvisusiu tabaku, įsiėdusiu purvu 
ir sena oda. Stiklo valytuvai pliaukšėjo it prislopinti metronomai, ri- 
tmingai valydami miglotą plačios ir judrios Hamersmito gatvės vaiz- 
dą. Joje kuklių įstaigų pastatus keitė trumpos tiesinio užstatymo namų 
eilės. Straikui į akis krito slaugos namai „Nazaretas“: irgi raudonply- 
čiai, tylūs ir panašūs į bažnyčią. Rakinami vartai ir sarginė ryžtingai 
atskyrė tuos, kuriais rūpinamasi, nuo visų kitų. 

Pro aprasojusį langą Straikas įžiūrėjo Blaido rūmus, didingą pasta- 
tą su baltais kupolais, panašų į milžinišką rausvą tortą pilkoje darga- 
noje. Kaip per miglą prisiminė, kad šis, rodos, dabar kažkurio didelio 
muziejaus fondų saugykla. Taksi įsuko į Hazlito gatvę. 

- Kelintas numeris? - paklausė vairuotojas. 

- Išlipsiu čia, - atsakė Straikas, nenorėdamas išvirsti prie pat namo 
ir prisimindamas, kad pinigus, kuriuos švaisto, turės grąžinti. Užgulęs 
ant lazdos, džiaugdamasis jos guminiu galu, patikimai besiremiančiu 
į slidų šaligatvį, jis sumokėjo vairuotojui ir nušlubavo gatve iš arčiau 
apžiūrėti Valdgreivo buveinės. 

Čia stovėjo tikri miesto namai, auksiškų plytų, keturių aukštų, 
įskaitant cokolinį, paprastu baltu frontonu, iškaltais iš akmens vaini- 
kais po viršutiniais langais ir kaltinės geležies baliustradomis. Dau- 
guma jų buvo paversti daugiabučiais. Sodelių nebuvo, tik laiptai į 
pusrūsį. 

Gatvėje vos juntamai dvelkė irimu, romų vidurinės klasės kvaiš- 
telėjimą išdavė marga vazoninių augalų kolekcija viename balkone, 
dviratis - kitame ir šlapi, sutižę, netrukus sustingsiantys skalbiniai, 
pamiršti per šlapdribą, - trečiame. 

Namas, kuriame gyveno Valdgreivas su žmona, buvo vienas iš ne- 
daugelio, nepaverstų daugiabučiais. Straikas spoksojo į jį mąstydamas, 
kiek uždirba vyriausiasis redaktorius, kol prisiminė Ninos žodžius, 
kad Valdgreivo žmona „iš pinigingos šeimos“. Valdgreivų antro aušto 
balkone (Straikui teko pereiti gatvę, kad aiškiai jį pamatytų) puikavo- 
si du permirkę gulimieji krėslai, išmarginti raštais iš senų „Penguin“ 
knygų viršelių, o tarp krėslų stovėjo mažutis geležinis staliukas kaip iš 
Paryžiaus bistro. 

Straikas vėl prisidegė cigaretę ir nuklibikščiavo į kitą gatvės pusę 
žvilgtelėti į cokolinį aukštą, kuriame gyvena Valdgreivo duktė, svars- 
tydamas, ar Kvainas galėjo aptarti „Bombyx Mori“ siužetą su redakto- 
riumi prieš įteikdamas jam rankraštį. Gal jis papasakojo Valdgreivui, 
kaip įsivaizduoja paskutinę „Bombyx Mori“ sceną? Ir ar galėjo tas ma- 
lonus žmogus su akiniais raginiais rėmeliais pakiliai linkčioti ir duoti 
patarimų šiai kruvinai klaikynei patobulinti, žinodamas, kad vieną 
gražią dieną ją pavers tikrove? 

Prie cokolinio aukšto buto durų buvo prikrauta juodų šiukšlių mai- 
šų. Lyg Džoana Valdgreiv būtų išsikuopusi iš esmės. Straikas atsuko 
nugarą namui ir sumetė, kad į dvejas laukujes Valdgreivų duris žiūri 
mažų mažiausiai penkiasdešimt langų. Valdgreivui būtų nepaprastai 
pasisekę, jei iš tokios daugybės kaimynų niekas nebūtų pastebėjęs jo 
pareinant ir išeinant. 

Net jei Džeris Valdgreivas būtų buvęs pastebėtas sėlinantis namo 
antrą nakties su įtartinu išsipūtusiu maišu rankose, visa bėda, niūriai 
mąstė Straikas, kad prisiekusiuosius būtų sunkoka įtikinti, esą tuo 
metu Ovenas Kvainas jau buvo ir negyvas, ir sudorotas. Mirties laikas 
kelia per daug abejonių. Žudikas turėjo net devyniolika dienų įkal- 
čiams atsikratyti - gerai turėti tiek laiko. 

Kur galėjo dingti Oveno Kvaino viduriai? Ką, klausė savęs Strai- 
kas, daryti su keliais kilogramais šviežiai išpjautų žmogaus žarnų ir 
skrandžio? Užkasti? Įmesti į upę? Išnešti į šiukšlių konteinerį? Degtų 
prastai... 

Atsidarė laukujės Valdgreivo namo durys ir išėjo juodaplaukė mo- 
teris, tarp antakių buvo giliai įsirėžusios pykčio raukšlės. Ji vilkėjo 
trumpą raudoną paltelį ir akivaizdžiai siuto. 

— Stebėjau jus pro langą! - sušuko ji Straikui artindamasi, ir jis pa- 
žino Valdgreivo žmoną Fenelą. - Ką čia veikiat? Kodėljus taip domina 
mano namas? 

— Laukiu agento, - iškart pamelavo Straikas, nė kiek nesutrikęs. — 
Juk čia išnuomojamas pusrūsio butas, tiesa? 

— A, - atsakymas moteriai buvo netikėtas. - Ne... už trijų namų, - 
parodė. 

Jis matė, kad ji dvejoja, atsiprašyti ar ne, bet nusprendė nesivargin- 
ti. Prakaukšėjo pro jį lakuotais aukštakulniais, nepritaikytais vaikščio- 
ti sniegu, prie netoli stovinčio volvo. Juodų plaukų šaknys buvo žilos. 
Kai ji ėjo pro šalį, Straikas užuodė blogą burnos kvapą, sumišusį su al- 
koholiu. Prisimindamas, kad Fenela gali jį pamatyti užpakalinio vaiz- 
do veidrodėlyje, jis nušlubavo nurodyton pusėn, palaukė, kol ji nuva- 
žiavo, vos neužkliudžiusi priekyje stovinčio sitroeno, paskui atsargiai 
nupėdino į gatvės galą, įsuko į šoninę gatvelę ir pažvelgė per mūrinio 
viršų į ilgą mažų privačių sodelių už namo eilę. 

Valdgreivų kieme niekas nekrito į akis, išskyrus seną pašiūrę. Veja 
buvo išmindžiota, skurdi, jos gale liūdnai stovėjo sodo baldų kom- 
plektas, matyt, seniai apleistas. Žiūrėdamas į netvarkingą žemės plote- 
lį, Straikas niūriai mąstė, kad, galimas daiktas, dar esama sandėliukų, 
žemės sklypų ir garažų, apie kuriuos jis nežino. 

Pamanęs apie ilgą, šaltą, šlapią kelią prieš akis, jis vos nesuaimana- 
vo ir ėmė svarstyti, ką daryti. Arčiausiai būtų metro stotis „Kensing- 
tonas-Olimpija', bet Distrikto linija, kurios jam reikia, atidaryta tik 
savaitgaliais. Hamersmitas - antžeminė stotis, ten vaikščioti lengviau 
nei Barons Korte, todėl jis pasirinko ilgesnę kelionę. 

Jis įžengė į Blaido gatvę krūpčiodamas nuo kiekvieno žingsnio de- 
šine koja. Suskambėjo mobilusis: Anstis. 

— Ką sumanei, Bobai? 

— Ką turi omeny? - paklausė Straikas, šlubčiodamas toliau, nes kelį 
varstė baisus skausmas. 

— Tu trainiojaisi apie nusikaltimo vietą. 

— Nuėjau dar pasižiūrėti. Kiekvienas turi teisę. Už tai nebaudžiama. 

- Tu norėjai apklausti kaimyną... 

— Neprašiau jo atidaryti durų, - tarė Straikas. - Apie Kvainą neiš- 
tariau nė žodžio. 

— Klausyk, Straikai... 

Seklys nė kiek neapgailestavo, kad Anstis vėl kreipiasi į jį pavarde. 
Pravardė jam niekada nepatiko. 

— Liepiau tau nesipainioti mums po kojų. 

— Negaliu, Ansti, - sausai atsakė Straikas. - Turiu klientę... 

— Numok į ją ranka, - patarė Anstis. - Kuo daugiau gauname in- 
formacijos, tuo įtikimiau, kad žudikė - ji. Patariu laiku pasitraukti, nes 
įgysi daug priešų. Tave perspėjau... 

— Perspėjai, - sutiko Straikas. - Nedviprasmiškai. Niekas negalės 
tavęs kaltinti, Ansti. 

— Perspėju tave ne todėl, kad bijau įmerkti subinę, - atkirto Anstis. 

Straikas tylėdamas ėjo toliau, nepatogiai prispaudęs mobilųjį prie 
ausies. 

— Gavom farmakologinės ekspertizės išvadas, - po pauzės tarė 
Anstis. - Kraujyje truputis alkoholio, daugiau nieko. 

— Aišku. 

— O šią popietę važiuosime į Purvo Liūną su šunimis. Bandome 
aplenkti orus. Kalbama, kad netrukus smarkiai pasnigs. 

Straikas žinojo, kad Purvo Liūnas - didžiausias Jungtinės Karalys- 
tės sąvartynas; į jį bjaurios baržos Temze gabena buitines ir pramoni- 
nes atliekas iš viso Londono. 

— Manot, kad viduriai buvo išmesti į šiukšlių dėžę? 

- Į atliekų konteinerį. Už posūkio nuo Talgarto kelio remontuoja- 
mas namas: iki lapkričio aštuntosios priešais stovėjo du konteineriai. 
Tokiame šaltyje viduriai musių galėjo ir neprivilioti. Patikrinome: vi- 
sos statybinės šiukšlės vežamos į Purvo Liūną. 

— Sėkmės, - palinkėjo Straikas. 

— Taupau tavo laiką ir energiją, brolau. 

- Aha. Labai dėkingas. 

Nenuoširdžiai padėkojęs Ansčiui už vaišingumą vakar vakare, 
Straikas baigė pokalbį. Paskui stabtelėjo, atsišliejo į sieną, kad būtų 
lengviau rinkti naują numerį. Smulkutė azijietė su vaikišku vežimėliu, 
negirdimai tipenusi už jo, staiga pasuko į šalį, kad juodu nesusidurtų, 
bet, priešingai nei vyras ant tilto Vakarų Bromtone, jo neišplūdo. Laz- 
da apsaugo kaip burka: praeidama ji šyptelėjo. 

Leonora Kvain atsiliepė po trečio skambučio. 

— Prakeikti policininkai vėl atsivilko, - suabambėjo vietoj „alio“. 

— Ko jiems reikia? 

— Dabar nori apžiūrėti visą namą ir sodą, - atsakė ji. - Ar turiu juos 
įleisti? 

Straikas dvejojo. 

— Manau, protingiausia leisti jiems daryti, ką nori. Klausykit, Leo- 
nora, - be jokio sąžinės graužimo jis prabilo įsakmiai kaip kariškis, - 
advokatą turite? 

— Ne, kam? Aš nesuimta. Dar ne. 

— Manau, jums jo prireiks. 

Stojo tyla. 

— Pažįstate gerų? - paklausė ji. 

— Taip, - atsakė Straikas. - Paskambinkite Ilzai Herbert. Dabar pat 
atsiųsiu jums jos numerį. 

— Orlandai nepatinka, kad policija kišasi... 

- Aš jums atsiųsiu žinutę su jos numeriu ir noriu, kad tučtuojau 
paskambintumėt Ilzai. Gerai? Tučtuojau. 

— Gerai, - suniurnėjo ji. 

Jis baigė pokalbį, susirado buvusios bendraklasės numerį mobilia- 
jame ir nusiuntė Leonorai, paskui paskambino Ilzai ir atsiprašęs pa- 
aiškino, ką padarė. 

— Nesuprantu, ko atsiprašinėji, - linksmai atsiliepė ji. - Mums pa- 
tinka žmonės, turintys bėdų su policija, - juk mūsų kasdieninė duona. 

— Gali būti, kad ji turi teisę į nemokamą advokatą. 

— Tokių šiais laikais bemaž nebelikę, - atsakė Ilza. - Tikėkimės, kad 
ji labai neturtinga. 

Straikui sugrubo rankos, kurkė pilvas. Įsikišo mobilųjį į palto kiše- 
nę ir nušlubavo į Hamersmito gatvę. Kitapus gatvės stovėjo iš pažiūros 
jauki aludė, nudažyta juodai, su apskrita metaline iškaba, vaizduo- 
jančia galeoną iškeltomis burėmis. Pasuko tiesiai prie jos, atkreipęs 
dėmesį, kad vairuotojai daug kantriau laukia, jeigu eini pasiramsčiuo- 
damas lazda. 

Dvi aludės per dvi dienas... bet oras blogas, o kelį nepakeliamai 
skauda. Straikas neprisivertė pajusti kaltės. Viduje „Albionas“ buvo 
toks jaukus, kaip rodė išorė. Ilgos siauros salės gale liepsnojo židinio 
ugnis, viršuje buvo galerija su baliustrada, visur daug poliruotos me- 

dienos. Po įvijais juodos geležies laiptais į antrą aukštą buvo matyti du 
stiprintuvai ir stovas su mikrofonu. Viena kreminė siena nukabinėta 
nespalvotomis garsių muzikantų nuotraukomis. 

Vietos prie ugnies buvo užimtos. Straikas nusipirko pintą alaus, 
paėmė nuo baro valgiaraštį ir pasuko prie lango į gatvę, ten stovėjo 
aukštas staliukas, apsuptas baro taburečių. Sėdantis jam krito į akis 
ilgaplaukio tėvo, įsprausto tarp Diuko Elingtono ir Roberto Planto, 
portretas: suprakaitavęs po koncerto, jis, rodos, pokštauja su bosistu, 
kurį kartą, pasak Straiko motinos, bandė pasmaugti. 

(„Apsikvaišinęs Džonis amžinai nušokdavo nuo proto“, - pasakojo 
Leda nieko nesuprantančiam devynmečiam sūneliui.) 

Mobilusis vėl suskambėjo. Nenuleisdamas akių nuo tėvo nuotrau- 
kos, atsiliepė. 

— Sveikas, - tarė Robina. - Aš jau biure. O tu kur? 

- „Albione“, Hamersmito gatvėje. 

— Sulaukei keisto skambučio. Grįžusi radau pranešimą. 

— Ir.., 

- Nuo Danieliaus Čardo, - paskelbė Robina. - Jis nori su tavim 
susitikti. 

Straikas paniuro, atplėšė akis nuo odinio tėvo kombinezono ir 
įsmeigė į mirgančią liepsną aludės gale. 

- Danielius Čardas nori su manim susitikti? Iš kur jis žino, kad aš 
apskritai esu? 

— Dėl Dievo meilės, tu radai lavoną! Per visų kanalų žinias pranešė. 

— Ak, taip, tikrai. Sakė, ko jam reikia? 

— Girdi, nori tau kai ką pasiūlyti. 

Straikui prieš akis it projektoriaus skaidrė iškilo ryškus nuogo pli- 
kio su stačiu pūliuojančiu pimpalu vaizdas, bet jis iškart išmetė jį iš 
galvos. 

- Maniau, jis tūno Devone susilaužęs koją. 

— Taip ir yra. Jis klausia, ar negalėtum pas jį atvažiuoti. 

— Mat kaip. 

Straikas apsvarstė siūlymą, galvodamas apie šios savaitės reikalus ir 
paskirtus susitikimus. Galop tarė: 

— Galėčiau penktadienį, jei atšaukčiau susitikimą su Bernet. Ko jis, 
po galais, nori? Man reikės išsinuomoti automobilį. Su automatine pa- 

varų dėže, - pridūrė, nes po stalu skausmingai smilksėjo koją. - Už- 
sakysi? 

— Žinoma, - atsakė Robina. 

Jis išgirdo, kaip ji užsirašo. 

— Turiu tau daug ką papasakoti, - tarė Straikas. - Nenori kartu pa- 
pietauti? Čia puikus valgiaraštis. Nesugaištum daugiau kaip dvidešimt 
minučių, jei važiuotum taksi. 

— Dvi dienas iš eilės? Negalim nuolat važinėti taksi ir pietauti alu- 
dėse, - atsiliepė Robina, nors iš balso atrodė, kad mintis jai patiko. 

— Nieko baisaus. Bernet baisiai patinka leisti buvusio vyro pinigus. 
Įrašysiu į jos sąskaitą. 

Straikas baigė pokalbį, išsirinko mėsos su alum apkepą ir nušluba- 
vo prie baro užsisakyti. 

Grįžus į vietą, jo žvilgsnis nejučiomis vėl nukrypo į tėvą aptemptais 
odiniais drabužiais, siaurą besijuokiantį veidą buvo aplipę plaukai. 

„Žmona žino apie mane, bet apsimeta nežinanti... Žmona jo nepa- 
leis, nors taip visiems būtų geriausia...“ 

„Žinau, kur tu eini, Ovenai!“ 

Straiko žvilgsnis nuslydo nespalvotomis žvaigždžių nuotraukomis 
ant sienos. „Negi aš klystu?“ - nebyliai paklausė jis Džono Lenono, o 
šis kandžiai žvelgė į jį pro apskritus akinius ant siauros nosies. 

Kodėl jis netiki, nepaisydamas, reikia pripažinti, įtaigių netiesiogi- 
nių įkalčių, kad Leonora nužudė vyrą? Kodėl jis iki šiol tikras, jog ji 
atėjo į jo biurą ne apsidrausti norėdama, o nuoširdžiai supykusi, kad 
Ovenas pabėgo it suirzęs vaikas. Jis būtų galėjęs prisiekti - jai nė į 
galvą neatėjo, kad vyras negyvas... Paskendęs mintyse, jis net nepaste- 
bėjo, kaip išgėrė pintą. 

— Sveikas, - tarė Robina. 

- Tu greita, - nustebo Straikas. 

— Nelabai, - atsakė Robina. - Eismas didelis. Užsakyti? 

Jai einant prie baro vyrų galvos atsisukdavo įkandin, bet Straikas 
nieko nepastebėjo. Jis vis dar galvojo apie Leonorą Kvain, liesą, negra- 
žią, žilstelėjusią, užguitą. 

Grįžusi su dar viena pinta Straikui ir pomidorų sultimis sau, Robi- 
na parodė Danieliaus Čardo namo nuotraukas, kurias padarė šį rytą 

mobiliuoju. Balta tinkuota vila su baliustrada, abipus žvilgių juodų 
lauko durų - kolonos. 

— Su neįprastai mažu kiemeliu, nematomu iš gatvės, - pasakė Ro- 
bina, rodydama Straikui nuotrauką. Pilvotose graikiškose urnose augo 
krūmeliai. - Manau, Čardas būtų galėjęs paslėpti vidurius tokiose, - 
lengvabūdiškai pridūrė. - Išrovė krūmą ir užkasė į žemę. 

— Negaliu įsivaizduoti Čardo, dirbančio tokį sunkų ir purviną dar- 
bą, bet mintis įdomi, - atsiliepė Straikas, prisiminęs nepriekaištingą 
leidėjo kostiumą ir spalvingą kaklaraištį. 

— O Klemo Atlio Kortas... daugybė tinkamų slėptuvei vietų, ar ne? 

- Aibės, - atsakė Robina, rodydama jam naują nuotraukų kom- 
plektą. - Šiukšlių konteineriai, krūmai... Tiktai neįsivaizduoju, kad tai 
galima padaryti nepastebimai ar kad niekas nerastų... ar rastų labai 
greitai. Aplink visada pilna žmonių, visur, kad ir kur eini, į tave spokso 
pro bent šimtą langų. Galėtų pavykti vidury nakties, bet yra vaizdo 
kamerų. Tiesa, pastebėjau dar kai ką. Na... tik spėjimas... 

- Sakyk. 

- Prieš pat gyvenamąjį namą stovi medicinos centras. Galbūt kar- 
tais iš ten išmetama... 

— Medicininių atliekų! - suvokė Straikas ir pastatė bokalą. - Velniai 
griebtų, įdomi mintis. 

- Tai man pasidomėti? - paklausė Robina, slėpdama, kokį džiaugs- 
mą ir išdidumą pajuto, išvydusi susižavėjusį Straiko žvilgsnį. - Pamė- 
ginti aiškintis, kaip ir kada?.. 

- Be abejo! - atsakė Straikas. - Ši versija daug geresnė už Ansčio. Jis 
mano, - paaiškino, išvydęs jos klausiamą žvilgsnį, - kad žarnos buvo 
išmestos į konteinerį netoli Talgarto kelio, kad žudikas paprasčiausiai 
nunešė juos už kampo ir švystelėjo į šiukšlių dėžę. 

— Galėjo būti ir taip, - prabilo Robina, bet Straikas susiraukė visai 
kaip Matju, jai persakius Straiko sumanymą ar nuomonę. 

- Ši žmogžudystė smulkmeniškai apgalvota. Žudikas ne iš tų, kurie 
atsikratytų kelionmaišio su žmogaus žarnomis už kampo nuo tos vie- 
tos, kurioje guli lavonas. 

Juodu sėdėjo ir tylėjo. Robina pašaipiai mąstė, kad Straikas, ko 
gero, nesižavi Ansčio versijomis dėl įgimto noro varžytis, užuot neša- 

liškai jas įvertinęs. Robina nusimanė apie vyrišką savimeilę: be Matju, 
turėjo tris brolius. 

— O kaip atrodo Elizabetos Tasel ir Džerio Valdgreivo buveinės? 

Straikas papasakojo jai apie Valdgreivo žmoną, kuri pamanė, kad 
jis stebi jos namą: 

- Lyg ją kas būtų karštu vandeniu apipylęs. 

— Keista, - tarė Robina, - jei aš pamatyčiau, kad į mūsų namą spok- 
so kokia žmogysta, man nė į galvą neateitų, kad jis... šnipinėja. 

- Ji girtuoklė, visai kaip jos vyras, - tarė Straikas. - Užuodžiau. O 
Elizabetos Tasel namas - žudiko svajonių slėptuvė. 

- Ką turi omeny? - nusišypsojo ir sykiu susirūpino Robina. 

— Vieta atkampi, pašaliniai beveik nieko nepamatytų. 

— Ne, vis dėlto netikiu... 

— „kad tai padarė moteris. Jau sakei. 

Valandėlę Straikas tylėdamas gėrė alų ir galvojo apie planą, kuris, 
jo nuomone, baisiausiai supykdytų Anstį. Jis neturi teisės apklausti 
įtariamųjų. Jam liepta nesimaišyti policijai po kojų. 

Paėmęs mobilųjį, jis valandėlę mąstė, paskui paskambino į „Roperį 
Čardą“ ir paprašė sujungti su Džeriu Valdgreivu. 

— Anstis tau liepė nesikišti! - sunerimo Robina. 

— Aha, - atsiliepė Straikas, kol linija tylėjo, - ir ką tik pakartojo 
savo patarimą, bet aš tau nepapasakojau nė pusės įvykių. Paskui... 

- Alio... - atsiliepė ragelyje Džeris Valdgreivas. 

— Pone Valdgreivai... - Straikas prisistatė, nors jau buvo pasakęs 
pavardę Valdgreivo sekretorei. - Vakar rytą mes trumpai buvom susi- 
tikę pas ponią Kvain. 

— Taip, žinoma, - atsiliepė Valdgreivas, mandagiai, bet suglumęs. 

— Turbūt ponia Kvain jums sakė pasamdžiusi mane, nes nerimauja, 
kad policija ją įtaria. 

— Neabejoju, kad tai netiesa, - iškart patikino Valdgreivas. 

— Kad policija ją įtaria ar kad ji nužudė vyrą? 

— Na... ir tas, ir tas, - atsakė Valdgreivas. 

— Mirus vedusiam vyrui, paprastai kruopščiai patikrinama žmo- 
na, - tarė Straikas. 

— Be abejo, bet aš negaliu... tiesą sakant, man galvoje netelpa, - atsi- 
liepė Valdgreivas. - Tokia neįtikima ir siaubinga visa šita istorija. 

— Taigi, - pritarė Straikas. - Svarstau, gal mudu galėtume susitikti, 
norėčiau jūsų kai ko paklausti. Mielai ateičiau pas jus į namus... - pa- 
siūlė seklys, dirstelėjęs į Robiną, - po darbo... jums patogiu laiku. 

Valdgreivas atsakė ne iš karto. 

- Žinoma, padarysiu viską, kad padėčiau Leonorai, bet ką, jūsų 
nuomone, galėčiau jums papasakoti? 

— Mane domina „Bombyx Mori“, - atsakė Straikas. - Ponas Kvainas 
šioje knygoje labai negražiai aprašė daugybę pažįstamų. 

— Taip, aprašė, - patvirtino Valdgreivas. 

Straikas svarstė, ar Valdgreivą jau apklausė policija, ar jau prašė jo 
paaiškinti, kas, jo nuomone, buvo kruviname maiše ir ką simbolizuoja 
nuskandinta nykštukė romane. 

— Gerai, - ryžosi Valdgreivas, - galime susitikti. Tik šią savaitę aš 
labai užsiėmęs. Ar galėtumėt... tarkim... pirmadienį per pietus? 

- Puiku, - atsiliepė Straikas, niūriai galvodamas apie sąskaitą ir 
pinigus, kuriuos turės sumokėti, ir Valdgreivo namo vidų, kurį būtų 
mielai apžiūrėjęs. - Kur? 

- Arčiau prie leidyklos; po pietų turiu baisiai daug darbo. Jums tiks 
„Simpsonas“ Strande? 

Straiką nustebino toks pasirinkimas, bet jis sutiko, nenuleisdamas 
akių nuo Robinos. 

- Pirmą valandą? Liepsiu sekretorei užsakyti staliuką. Tada iki. 

- Jis sutiko? - paklausė Robina, kai Straikas baigė pokalbį. 

— Aha, - atsakė Straikas. - Įtartina. 

Ji šypsodamasi papurtė galvą: 

— Kiek išgirdau, neatrodė, kad jis labai trokšta susitikti. O gal suti- 
kimas reiškia, kad jo sąžinė švari, ką manai? 

— Ne, - atsakė Straikas. - Tau jau sakiau: apie tokius kaip aš suki- 
nėjasi daugybė žmonių, norėdami sužinoti, kaip vyksta tyrimas. Jie 
negali nusiraminti ir žūtbūt turi teisintis. Reikia į tualetą... palauk... 
dar šį bei tą tau papasakosiu... 

Robina gurkšnojo pomidorų sultis, o Straikas nušlubavo, pasi- 
ramsčiuodamas naująja lazda. 

Už lango vėl įsisiautėjo pūga, bet greitai aprimo. Robina žiūrėjo 
į nespalvotas nuotraukas ant sienos ir, šiek tiek priblokšta, atpažino 
Džonį Rokbį, Straiko tėvą. Abudu buvo beveik dviejų metrų ūgio, bet 

tuo ir baigėsi panašumas; reikėjo DNR tyrimų tėvystei įrodyti. Vi- 
kipedijos straipsnyje apie Rokbį Straikas minimas kaip vienas roko 
žvaigždės palikuonių. Juodu, pasak Straiko, buvo susitikę du kartus. 
Valandėlę stebeilijusi į nepadoriai aptemptas odines Rokbio kelnes, 
Robina vėl įsmeigė akis į langą, būgštaudama, kad Straikas užtiks ją 
spoksančią į jo tėvo antuką. 

Straikui grįžus prie stalo, buvo atneštas užsakymas. 

— Dabar policija daro kratą visame Leonoros name, - paskelbė 
Straikas, imdamas peilį ir šakutę. 

— Kodėl? - nustėro Robina su šakute rankoje. 

— O tu kaip manai? Ieško kruvinų drabužių. Tikrina, ar sode nėra 
šviežių duobių su užkastais jos vyro viduriais. Radau jai advokatą. Kol 
kas jie neturi įkalčių jai suimti, bet vis dar pasiryžę ką nors rasti. 

- Tu nuoširdžiai manai, kad ji to nepadarė? 

— Nuoširdžiai. 

Straikas vėl prabilo tik viską sušveitęs: 

- Mielai pasikalbėčiau su Fankortu. Noriu žinoti, kodėl jis perėjo 
į „Roperį Cardą“, juk leidykla spausdina jo nekenčiamą Kvainą. Juk 
jiems norom nenorom būtų tekę susitikti. 

— Tavo nuomone, Fankortas nužudė Kvainą, kad nesutiktų jo lei- 
dyklos pobūviuose? 

- Įdomi mintis, - kandžiai nusišaipė Straikas. 

Jis išgėrė savo alų, vėl čiupo mobilųjį, surinko telefonų tinklo infor- 
macijos biuro numerį ir netrukus buvo sujungtas su Elizabetos Tasel 
literatūros agentūra. 

Atsiliepė jos sekretorius Ralfas. Kai Straikas prisistatė, vaikinas, re- 
gis, ir išsigando, ir apsidžiaugė. 

— Oi, nežinau... paklausiu. Palaukit, kol sujungsiu. 

Bet jis, matyt, nieko nenutuokė apie techniką, nes garsiai jam 
spragtelėjus linija liko atvira. Straikas girdėjo, kaip Ralfas kažkur toli 
sako viršininkei, kas jai skambina, ir kaip ji garsiai, irzliai atkerta: 

- Ko, po velnių, jam dar reikia? 

- Jis nepasakė. 

Sunkūs žingsniai; kažkas čiumpa nuo stalo ragelį. 

- Alio... 

- Elizabeta, - maloniai prabilo Straikas, - čia aš, Kormoranas 
Straikas. 

— Taip, Ralfas sakė. Kas nutiko? 

— Norėčiau susitikti. Aš vis dar dirbu Leonorai Kvain. Ji įsitikinusi, 
kad policija įtaria ją nužudžius vyrą. 

— O kodėl jūs norit kalbėtis sa manim? Juk negaliu pasakyti, ar ji 
nužudė, ar ne ji. 

Straikas įsivaizdavo priblokštus Ralfo ir Salės, besiklausančių po- 
kalbio smardžiame sename priimamajame, veidus. 

— Turiu dar porą klausimų dėl Kvaino. 

— O Viešpatie, - suniurnėjo Elizabeta. - Gerai, turbūt galėčiau ry- 
toj per pietus, jei jums tinka. O jei ne, tik po... 

— Rytoj puiku, - atsakė Straikas. - Be to, nebūtina per pietus, ga- 
lėčiau... 

— Man patogu per pietus. 

- Puiku, - iškart sutiko Straikas. 

— „Pescatori“, Šarlotės gatvė, - pasakė ji. - Pusę pirmos. Pranešiu, 
jei negalėsiu, - ir baigė pokalbį. 

- Velnio knygininkams tik duok papietauti, - tarė Straikas. - Ar 
labai perdedu manydamas, kad jie nenori su manim susitikti namie, 
nes būgštauja, jog užtiksiu šaldytuve Kvaino žarnas? 

Robinos šypsena išblėso. 

- Žinai, tu gali prarasti draugą, - tarė ji, vilkdamasi apsiaustą, - jei 
skambinsi liudytojams ir juos klausinėsi. 

Straikas tiktai numykė. 

- Negi tau nerūpi? - paklausė ji, kai jie išėjo iš šilumos į spiginantį 
šaltį ir skruostus nutvilkė snaigės. 

— Draugų turiu per akis, - nė kiek nesipūsdamas, pasakė tiesą Strai- 
kas. - Turėtume gerti alų per kiekvienus pietus, - pridūrė, sunkiai už- 
sikvempdamas ant lazdos, ir juodu pasuko metro link, slėpdami veidą 
nuo balto sūkurio. - Paįvairina darbo dieną. 

Robina prisitaikė prie jo žingsnių ir nusišypsojo. Ši diena jai buvo 
bene maloniausia nuo darbo Straikui pradžios, bet Matju, vis dar tu- 
rintis rūpesčių dėl motinos laidotuvių Jorkšyre, neturi žinoti, kad ji 
dvi dienas iš eilės buvo aludėje. 

kad draugą jis išdavęs. 


William Congreve, „Dviveidis“ 


Per visą Britaniją nusidriekė milžiniškas sniego kilimas. Per ryto ži- 
nias buvo parodyta šiaurrytinė Anglija, jau palaidota biriame baltu- 
me; įstrigę automobiliai, it daugybė suvargusių avių, blausiai žibėjo 
priekiniai jų žibintai. Londonas po vis grėsmingesniu dangumi laukė 
eilės, ir Straikas, rengdamasis pažvelgęs į orų Žemėlapį, svarstė, ar ga- 
lės rytoj vykti į Devoną, ar neužpustys M5 greitkelio. Jis buvo pasiry- 
žęs susitikti su negalinčiu pajudėti Danieliumi Čardu, kurio kvietimas 
jį labai nustebino, bet bijojo važiuoti net automobiliu su automatine 
pavarų dėže, kai kojos tokia būklė. 

Šunys vis dar turėtų būti miesto sąvartyne. Jis juos įsivaizdavo, seg- 
damasis protezą prie labiau nei paprastai ištinusios ir skausmingos 
bigės; jautrios virpančios nosys, baksnojančios į šviežiausias atmatas 
po grėsmingais pilkšvais debesimis ir ratu sukančiais kirais. Gal jie jau 
pradėjo paieškas, juk diena trumpa, ir velka kinologus per sušalusias 
šiukšles, ieškodami Oveno Kvaino žarnų. Straikui buvo tekę dirbti su 
tarnybiniais šunimis. Kraipomi pasturgaliai ir vizginamos uodegos 
paieškoms visada suteikdavo šiek tiek nederamo linksmumo. 

Jis susirūpino, kad taip skauda lipant laiptais. Be abejo, idealiame 
pasaulyje vakar jis būtų gulėjęs su ledų kompresu ant pakeltos aukštyn 
bigės galo, užuot bastęsis po Londoną, kad liautųsi galvoti apie Šarlo- 
tę ir jos tuoktuves, netrukus vyksiančias atnaujintoje pilies koplyčioje 

Krojuje... ne Krojaus pilies, nes sumautus savininkus tai erzina. Liko 
devynios dienos... 

Jam rakinant duris ant Robinos stalo suskambėjo telefonas. Rauky- 
"damasis iš skausmo, nuskubėjo pakelti ragelio. Įtarusis panelės Brokl- 
herst meilužis ir viršininkas pranešė, kad sekretorė persišaldė ir dabar 
namie, jo lovoje, taigi už sekimo paslaugas jis nemokės, kol ji nepa- 
sveiks. Straikas vos spėjo padėti ragelį, bet telefonas vėl suskambėjo. 
Kita klientė, Karolaina Ingles, drebančiu iš jaudulio balsu paskelbė su- 
sitaikiusi su neištikimu vyru. Straikas nenuoširdžiai ją sveikino, o tada 
įėjo Robina paraudusiais nuo šalčio skruostais. 

— Oras blogėja, - pasakė ji, kai Straikas padėjo ragelį. - Kas skam- 
bino? 

— Karolaina Ingles. Susitaikė su Rupertu. 

— Ką? - apstulbo Robina. - Nors tas turėjo tiek striptizo šokėjų? 

- Juodu stengsis išsaugoti santuoką dėl vaikų. 

Robina nepatikliai prunkštelėjo. 

— Jorkšyras, regis, užpustytas, - pranešė Straikas. - Jei nori rytoj 
pasiimti laisvą dieną ir anksčiau išeiti... 

— Ne, - atsakė Robina. - Važiuoju penktadienio naktį miegamaja- 
me vagone, viskas puiku. Kadangi netekom Ingles, galėčiau paskam- 
binti kuriam nors iš klientų eilėje... 

— Dar ne, - tarė Straikas ir susmukęs ant sofos nejučiomis ėmė 
glostyti ištinusį, skausmo varstomą kelį. 

- Vis dar skauda? - nedrąsiai paklausė Robina, apsimesdama, kad 
nepastebėjo, kaip jis susiraukė. 

— Taip, - atsakė Straikas. - Bet naujo kliento atsisakau ne todėl, — 
irzliai pridūrė. 

- Žinau, - atsakė Robina. Atsukusi jam nugarą, įjungė arbatinį. — 
Nori atsidėti Kvaino bylai. 

Straikas nebuvo tikras, priekaištauja ji ar ne. 

— Ji sumokės, - glaustai paaiškino. - Ji privertė Kvainą apsidrausti 
gyvybę. Pinigų turės. 

Robinai nepatiko, kad Straikas teisinasi. Negi mano, kad jai svar- 
biausia pinigai? Ar ji neįrodė, kad taip nėra, atsisakiusi daug geriau 
mokamų darbų dėl darbo su juo? Argi jis nepastebėjo, kaip noriai ji 
stengiasi padėti jam įrodyti, kad Leonora Kvain nenužudė savo vyro? 

Ji padavė jam puodelį arbatos, stiklinę vandens ir paracetamolio. 

— Ačiū, - padėkojo jis pro sukąstus dantis, suirzęs dėl skausmą 
malšinančių vaistų, nors ketino išgerti dvigubą dozę. 

— Dvyliktą užsakysiu taksi iki „Pescatori , gerai? 

— Juk čia pat, - atsiliepė Straikas. 

— Nepainiok išdidumo su kvailumu, - atšovė Robina, bene pirmą 
kartą įtūžusi viršininko akivaizdoje. 

— Puiku, - kilstelėjo antakius Straikas. - Važiuosiu velnio taksi. 

Ir, tiesą sakant, po trijų valandų, šlubuodamas prie taksi, laukian- 
čio Danijos gatvės gale, Straikas džiaugėsi, juolab kad pigi lazda, kuria 
ramsčiavosi, jau persimetė nuo jo svorio. Suprato, kad protezo aps- 
kritai nereikėjo segtis. Po kelių minučių išlipti iš taksi Šarlotės gatvėje 
buvo keblu, o vairuotojas nekantravo. Į triukšmingą šiltą „Pescatori“ 
Straikas įžengė lengviau atsidusdamas. 

Elizabetos dar nebuvo, bet savo vardu ji buvo užsakiusi staliuką 
dviem prie tinkuotos sienos, puoštos akmenukais. Padavėjas prie jo 
ir palydėjo Straiką. Lubas kirto kaimiškos medinės sijos, virš baro 
kybojo valtis. Išilgai priešingos sienos rikiavosi linksmos oranžinės 
odos kabinos. Iš įpročio Straikas užsisakė pintą alaus ir ėmė mėgautis 
šviesiu, ryškiu Viduržemio jūros interjeru, žiūrėdamas, kaip už lango 
krinta sniegas. 

Netrukus pasirodė ir agentė. Jis bandė atsistoti, artinantis jai prie 
staliuko, bet kaipmat vėl susmuko į krėslą. Elizabeta, rodos, nieko ne- 
pastebėjo. 

Nuo ano jų susitikimo ji sulyso, puikiai pasiūtas juodas kostiumė- 
lis, skaisčiai raudoni lūpdažiai ir žili trumpi plieno atspalvio plaukai 
šiandien, užuot ją puošę, atrodė kaip nevykusi maskuotė. Veido oda 
pageltusi ir padribusi. 

— Kaip gyvuojate? - paklausė jis. 

— O kaip jums atrodo? - šiurkščiai sugergždė ji. - Ką? - atšovė lū- 
kuriuojančiam padavėjui. - A. Vandens. Negazuoto. 

Ji paėmė valgiaraštį tokia mina, lyg būtų per daug pasakiusi, ir 
Straikas suvokė, kad užuojautos ar susirūpinimo reikšti neverta. 

- Tik sriubos, - pasakė ji padavėjui, kai šis grįžo priimti užsakymo. 

— Dėkoju, kad sutikote dar kartą pasimatyti, - tarė Straikas, pada- 
vėjui nuėjus. 

— Dieve brangus, Leonorai dabar pravers bet kokia pagalba, - tarė 
Elizabeta. 

— Kodėl jūs taip sakote? 

— Neapsimeskit kvailiu, - prisimerkė Elizabeta. - Ji man sakė, kad 
vos sužinojusi naujieną apie Oveną pareikalavo policininkų ją nuvežti 
į Skotland Jardą jūsų pamatyti. 

— Taip, tikrai. 

- Ir kaip, jos nuomone, tai atrodė? Policininkai turbūt tikėjosi, kad 
ji čia pat nugeibs, o ji užsimetė su... susitikti su draugu sekliu, - Eliza- 
beta sunkiai nuslopino kosulį. 

— Nemanau, kad Leonorai rūpi, kokį įspūdį ji daro kitiems, - tarė 
Straikas. 

- T... taip, jūs teisus. Ji niekada nebuvo labai šviesaus proto. 

Straikas susimąstė, ar Elizabetai Tasel topteli, kokį įspūdį ji daro 
aplinkiniams, ar ji supranta, kaip žmonės jos nemėgsta. Ją užpuolė ko- 
sulys, stengėsi jį užgniaužti, ir jis palaukė, kol garsus ruoniškas kran- 
kimas nutilo. 

- Jūsų nuomone, jai reikėjo suvaidinti sielvartą? - paklausė jis. 

- Ne suvaidinti, - atkirto Elizabeta. - Neabejoju, kad ji nuoširdžiai 
liūdi, kiek pajėgia. Tik sakau, kad nebūtų pakenkę parodyti, kad ji - 
liūdinti našlė. Žmonės to tikisi. 

— Turbūt policija jus apklausė? 

- Žinoma. Šimtus kartų aptarėme ginčą „Upės“ kavinėje ir prie- 
žastis, dėl kurių tinkamai neperskaičiau tos prakeiktos knygos. Be to, 
manęs klausinėjo, kur buvau ir ką veikiau paskutinį kartą susitikusi su 
Ovenu. Ypač po trijų dienų, - ji perbedė Straiką akimis, bet jo išraiška 
buvo neįžvelgiama. - Turbūt policija mano, kad jis buvo nužudytas 
praėjus trims dienoms po mūsų ginčo? 

— Nenutuokiu, - atsakė Straikas. - Ką jiems papasakojote? 

— Kad kai Ovenas man iškėlė skandalą, iškart išvažiavau namo, o 
kitą rytą atsikėliau šeštą valandą, taksi nuvažiavau į Padingtoną ir nu- 
vykau paviešėti pas Dorkesę. 

- Vieną jūsų rašytojų, rodos, taip sakėte? 

- Taip, pas Dorkesę Pengeli, ji... - Elizabeta pastebėjo Straiko šyp- 
seną, ir jos veide pirmą kartą nuo jų pažinties pradžios šmėkštelėjo 
vypsnis. - Čia jos tikra pavardė, ne slapyvardis. Rašo pornografiją, 

pateikiamą kaip istorinis meilės romanas. Ovenas niekino jos knygas, 
bet būtų nieko nepagailėjęs, kad jį taip pirktų. Jos knygos šluote šluo- 
jamos iš knygynų, - paaiškino Elizabeta. 

— Kada grįžote iš Dorkesės? 

— Pirmadienio pavakare. Ketinau maloniai praleisti ilgą savaitga- 
lį, bet malonumo, - įsitempusi pasakė, - dėl „Bombyx Mori“ buvo 
mažai. Gyvenu viena, - kalbėjo toliau, - negaliu įrodyti, kad iškart 
nuvažiavau namo, kad grįžusi į Londoną nenužudžiau Oveno. Nors 
rankos niežėjo... 

Ji gurkštelėjo vandens ir tarė: 

- Policiją labiausiai domino knyga. Regis, ji mano, kad rankraštis 
daugeliui būtų motyvas nužudyti? - ji pirmą kartą atvirai bandė išpeš- 
ti iš Straiko informaciją. 

- Iš pradžių atrodė - daugeliui, - atsakė Straikas, - bet, jei mirties 
laikas nustatytas tiksliai ir Ovenas žuvo po trijų dienų, praėjusių nuo 
jūsų ginčo „Upės“ kavinėje, įtariamųjų ne tiek jau daug. 

— Kaip tai? - griežtai paklausė Elizabeta, ir Straikas prisiminė už- 
gauliausią Oksfordo dėstytoją, kuris šiuo trumpu klausimu it milžiniš- 
ka adata pradurdavo tuščių pliauškalų burbulą. 

- Deja, negaliu jums suteikti informacijos, - maloniai atsakė Strai- 
kas. - Kad nepakenkčiau policijos tyrimui. | 

Jos blyškios šiurkščios odos poros anapus staliuko buvo stambios, 
o tamsios it alyvuogės akys - budrios. 

— Manęs klausė, - tarė Elizabeta, - kam parodžiau rankraštį per 
tas kelias dienas, kol jį turėjau, prieš išsiųsdama Džeriui ir Kristia- 
nui. Atsakiau: niekam. Manęs klausė, su kuo Ovenas tariasi, rašyda- 
mas knygą. Nežinau, kodėl klausė, - juodos akys tebebuvo įsmeigtos į 
Straiką. - Policija mano, kad jį kas nors pakurstė? 

— Nežinau, - vėl pamelavo Straikas. - Ar jis su kuo nors tardavosi 
rašydamas? 

— Galėjo šį bei tą papasakoti Džeriui Valdgreivui. Man teikdavosi 
nebent pavadinimą pasakyti. 

— Tikrai? Niekada neklausdavo jūsų patarimo? Juk sakėt, kad Oks- 
forde studijavote anglų kalbą ir literatūrą? 

— Baigiau geriausiais pažymiais, - piktai atkirto ji, - bet Ovenui tai 
buvo buvę nebuvę, nors pats, beje, buvo ištrenktas iš, regis, Lafboro ar 

kitos panašios skylės ir liko be diplomo. Taip, o Maiklas kartą malo- 
niai pranešė Ovenui, kad studijų metais buvau „apgailėtinai neorigi- 
nali rašeiva', ir Ovenas to niekada nepamiršo, - gelsva Elizabetos oda 
nuo seno įžeidimo paraudo. - Oveno nuomonė apie moteris rašytojas 
sutapo su Maiklo. Be abejo, nė vienas nesipiktindavo, kai moterys gir- 
davo jų kūrinius, - ji nusikosėjo į servetėlę ir pakėlė piktą raudoną 
veidą. - Ovenas geidė liaupsių kaip joks kitas iš mano pažįstamų rašy- 
tojų, o dauguma jų nepasotinami. 

Buvo atnešti pietūs: pomidorų sriuba su bazilikais Elizabetai ir 
menkė su keptomis bulvytėmis Straikui. 

— Kai aną kartą matėmės, sakėte, - tarė Straikas, nurijęs pirmą di- 
delį kąsnį, - kad buvo laikas, kai jums teko rinktis Fankortą arba Kvai- 
ną. Kodėl pasirinkote Kvainą? 

Ji pūtė į šaukštą sriubos ir, matyt, rimtai svarstė, ką atsakyti. 

— Tuo metu man atrodė, kad jis labiau nukentėjęs nuo svetimų 
nuodėmių, negu nusidėjęs pats. 

— Ar tai susiję su anonimine Fankorto žmonos romano parodija? 

— Ne anonimine, - tyliai atsakė ji. - Parodiją parašė Ovenas. 

- Jūs tikrai žinote? 

- Jis man parodė prieš siųsdamas į žurnalą. Deja, mane parodija 
prajuokino, - Elizabeta šaltai ir įžūliai žiūrėjo Straikui į akis. - Skau- 
džiai taikli ir labai juokinga. Ovenas gebėjo talentingai mėgdžioti. 

— Bet paskui Fankorto žmona nusižudė. 

— Be abejo, tai tragedija, - abejingai sutiko Elizabeta, - nors nie- 
kas to nesitikėjo. Atvirai kalbant, tas, kas ketina nusižudyti dėl blogos 
recenzijos, neturėtų rašyti romanų. Žinoma, Maiklas įsiuto ant Ove- 
no, nes šis, išgirdęs apie Elspetos savižudybę, persigando ir ėmė neigti 
savo autorystę. Stulbinamai bailus elgesys žmogaus, kuris mėgsta vaiz- 
duoti bebaimį ir nežabotą. Maiklas norėjo, kad nebeatstovaučiau Ove- 
nui. Nebuvau nuolanki. Nuo to laiko Maiklas sa manim nesikalba. 

- Ar Kvainas tuo metu uždirbdavo daugiau negu Fankortas? - pa- 
klausė Straikas. 

— Viešpatie, ne, - atsakė ji. - Likau su Ovenu ne dėl pinigų. 

— Tai kodėl? 

— Ką tik jums sakiau, - irzliai atšovė ji. - Aš už žodžio laisvę, net jei 
ji naudojama žmonėms skaudinti. Be to, praėjus kelioms dienoms po 

Elspetos savižudybės, Leonora pagimdė neišnešiotus dvynius. Gim- 
dymas buvo sunkus, berniukas mirė, o Orlanda... tikiuosi, dabar ją ir 
jūs matėtė 

Straikas linktelėjo ir staiga prisiminė neseną sapną apie kūdikį, 
kurį pagimdė Šarlotė, bet jam neleido pamatyti... 

— Pažeistos smegenys, - kalbėjo Elizabeta. - Taigi Oveną tuo metu 
irgi ištiko bėda, ir jis, priešingai nei Maiklas, dėl šios bėdos ne... nebu- 
vo kal... tas... 

Ji vėl užsikosėjo ir, išvydusi nustebusį Straiko žvilgsnį, nekantriai 
mostelėjo ranka, rodydama, kad paaiškins priepuoliui praėjus. Galop 
gurkštelėjo vandens ir sugergždė: 

— Maiklas skatino Elspetą rašyti tik todėl, kad toji nesimaišytų jam 
po kojomis, kai jis dirba. Jųdviejų niekas nesiejo. Vedė ją, nes jis li- 
guistai jautrus dėl savo žemos kilmės. O ji, erlo duktė, įsivaizdavo, kad 
vedybos su Maiklu žada amžinus literatų vakarėlius ir sąmojingas in- 
telektualias kalbas. Ji nenutuokė, kad beveik visą laiką, kol Maiklas 
dirbs, bus viena. Buvo siauraprotė, - su panieka ištarė Elizabeta. — 
Bet ją sujaudino mintis tapti rašytoja. Ar numanote, kokiai daugybei 
žmonių atrodo, kad jie gali rašyti? - atšiauriai paklausė agentė. - Jūs 
nepatikėtumėte, kokį šlamštą diena iš dienos gaunu paštu. Elspetos 
romanas, pretenzingas ir kvailas, įprastomis aplinkybėmis būtų bu- 
vęs atmestas iškart, bet aplinkybės nebuvo įprastos. Maiklas, skatinęs 
žmoną rašyti tas prakeiktas nesąmones, pabūgo jai atverti akis. Jis ati- 
davė rankraštį leidėjui, o šis, kad tik Maiklas būtų patenkintas, išleido. 
Po savaitės pasirodė parodija. 

— „Bombyx Mori“ Kvainas užsimena, kad parodiją iš tikrųjų parašė 
Fankortas, - tarė Straikas. 

- Žinau... bet nesiryžčiau erzinti Maiklo Fankorto, - pridūrė ji ty- 
liai, bet taip, kad jis išgirstų. 

— Ką turite omeny? 

Stojo trumpa tyla, ir jis beveik pajuto, kaip Elizabeta svarsto, kiek 
jam pasakyti. 

- Su Maiklu susipažinau seminare apie Jokūbo laikų keršto tragedi- 
jas. Tarkim, jas analizuodamas, jis jaučiasi kaip žuvis vandenyje. Die- 
vina tuos rašytojus, jų sadizmą ir keršto troškimą... prievartavimus, 


224 


ŠILKAVERPIS 


kanibalizmą, užnuodytus griaučius, aprengtus suknelėmis... Maiklą 
apsėdusi mintis apie žiaurų atpildą. 

Elizabeta dirstelėjo į Straiką: šis nenuleido nuo jos akių. 

— Kas? - atžariai paklausė ji. 

Kada, spėliojo jis, Kvaino nužudymo smulkmenos sukrės spaudą? 
Užtvanka jau turbūt vos laikosi, byla susidomėjęs Kalpeperis. 

— Ar Fankortas žiauriai jums atkeršijo, kai vietoj jo pasirinkote 
Kvainą“ 

Ji pažvelgė į dubenį su raudonu skysčiu ir staiga pastūmė jį tolyn. 

— Mes buvom artimi draugai, labai artimi, bet jis man nepasakė 
nė žodžio nuo tos dienos, kai atsisakiau nutraukti sutartį su Ovenu. 
Jis iš kailio nėrėsi stengdamasis ir kitus rašytojus atgrasyti nuo mano 
agentūros, tvirtino neva aš nesąžininga ir neprincipinga. O juk žino, 
kad vienos taisyklės laikausi šventai, - ryžtingai ištarė. - Parašęs tą 
parodiją, Ovenas padarė tik tai, ką Maiklas šimtą kartų yra iškrėtęs 
kitiems rašytojams. Be abejo, graužiausi dėl padarinių, bet tai buvo 
vienas atvejų - vienas iš nedaugelio, kai, mano nuomone, Oveno sąži- 
nė turėjo būti švari. 

— Tikriausiai buvo skaudu, - tarė Straikas. - Su Fankortu jūs susi- 
pažinote anksčiau negu su Kvainu. 

— Dabar mudu jau daugiau metų priešai, negu buvome draugai. 

Straikas atkreipė dėmesį, kad atsakymas miglotas. 

— Nemanykit... Ovenas ne visada... jis nebuvo visiškas niekšas, - 
neramiai pridūrė Elizabeta. - Jis ir gyvenime, ir kūryboje buvo pame- 
tęs galvą dėl vyriškos jėgos. Kartais tai buvo kūrybingumo metafora, 
kartais - kliūtis meninei saviraiškai. „Hobarto nuodėmėje“ pasako- 
jama apie Hobartą, sykiu ir vyrą, ir moterį, turintį rinktis motinystę 
ar literatūrą: nužudyti vaisių arba išsižadėti proto kūrinio. Bet tėvystė 
tikrovėje... suprantate, Orlanda ne... nenorėtum tokio vaiko... bet jis ją 
mylėjo, o ji mylėjo jį. 

— Tik ne tada, kai pabėgdavo iš namų smagintis su meilužėmis ar 
švaistyti pinigų viešbučiams, - įsiterpė Straikas. 

- Sutinku, „Metų tėvo apdovanojimo jis nebūtų laimėjęs, - atkirto 
Elizabeta. - Bet dukterį jis mylėjo. 

Prie stalo įsiviešpatavo tyla, ir Straikas nusprendė jos nenutraukti. 
Jis neabejojo, kad Elizabeta Tasel, sutikdama susitikti, kaip aną kartą 

to net pati prašydama, siekė savų tikslų, ir jam buvo smalsu sužinoti 
kokių. Todėl valgė žuvį ir laukė. 

— Policija manęs klausė, - galop ištarė Elizabeta, kai jo lėkštė buvo 
beveik tuščia, - ar Ovenas mane šantažavo. 

— Tikrai? - pasakė Straikas. 

Aplink barškėjo ir klegėjo restoranas, už lango skepetomis drėbė 
sniegą. Pažįstamas reiškinys, apie kurį jis pasakojo Robinai: įtaria- 
masis, trokštantis dar kartą pasiaiškinti, nes nerimauja, kad pirmasis 
bandymas nepavyko. 

- Jie atkreipė dėmesį, kad iš mano sąskaitos į Oveno daug metų 
buvo pervedamos nemažos sumos, - tarė Elizabeta. 

Straikas nieko neatsakė; jį jau per ankstesnį susitikimą nustebino, 
kad tokio būdo moteris nemurmėdama moka Oveno viešbučio sąs- 
kaitas. 

— Dėl ko, policijos nuomone, mane galima šantažuoti? - vyptelėjo 
ji skaisčiai raudonomis lūpomis. - Mano profesinė veikla nepriekaiš- 
tinga. Asmeninio gyvenimo, galima sakyti, neturiu. Esu tipiška padori 
senmergė, sutinkat? 

Straikas nusprendė, kad į tokį klausimą, nors ir retorinį, atsakyti 
neįžeidžiant neįmanoma, taigi nutylėjo. 

— Tai prasidėjo gimus Orlandai, - ėmė aiškinti Elizabeta. - Ovenas 
išleido visus pinigus, kiek buvo uždirbęs, nes Leonora pagimdžiusi dvi 
savaites gulėjo reanimacijoje, o Maiklas Fankortas skiltam perėtam 
aiškino, kad Ovenas nužudęs jo žmoną. Ovenas tapo atstumtuoju. Nei 
jis, nei Leonora giminaičių neturėjo. Aš iš draugystės paskolinau jam 
pinigų mergaitės kraiteliui. Paskui sumokėjau avansą, kai jo reikėjo dėl 
pradinio įnašo už išsimokėtinai perkamą didesnį namą. Tada paaiš- 
kėjo, kad Orlandos raida sulėtėjusi, reikėjo pinigų psichoterapeutams 
ir kitiems gydytojams. Pati nepastebėjau, kada tapau šeimos banku. 
Kaskart, gavęs honorarą, Ovenas saikstydavosi grąžinsiąs skolą, bū- 
davo, kad ir atgaudavau tūkstantį kitą. Širdies gilumoje, - pratrūko 
agentė, - Ovenas buvo peraugęs vaikas, tai nepakenčiamas, tai žavus. 
Neatsakingas, impulsyvus, savanaudiškas, be sąžinės, bet ir linksmas, 
entuziastingas, patrauklus. Juokingas jo trapumas žadino gailestį, ir 
žmonės, nepaisydami jo išsišokimų, jį globojo. Tai jautė Džeris Vald- 
greivas. Tai jautė moterys. Tai jaučiau aš. Tiesą sakant, vyliausi, net 


226 


ŠILKAVERPIS 


tikėjau, kad vieną gražią dieną jis parašys antrą „Hobarto nuodėmę. 
Kiekvienoje pasibaisėtinai klaikioje jo knygoje buvo puslapių, rodan- 
čių, kad jo dar nevalia nurašyti. 

Priėjo padavėjas nunešti lėkščių. Elizabeta numojo ranka į nuo- 
lankų jo klausimą dėl sriubos skonio ir paprašė kavos. Straikas sutiko 
pažiūrėti į desertų valgiaraštį. 

— Tačiau Orlanda miela, - kimiai sušvarkštė Elizabeta. - Orlanda 
labai miela. 

— Taip... Jai pasirodė, - tarė Straikas, įdėmiai į ją žiūrėdamas, - kad 
anądien matė jus įeinant į Kvaino kabinetą, kol Leonora buvo tuale- 
te, - jis nemanė, kad ji tikėjosi šio klausimo, rodos, jis jai nepatiko. - Ji 
iš tikrųjų jus matė? 

Elizabeta gurkštelėjo vandens, padelsė ir tarė: 

— Galvą guldau, kiekvienas, aprašytas „Bombyx Mori, pasitaikius 
progai patikrinti, bene po ranka mėtosi daugiau Oveno pakeverzotų 
bjaurasčių, ja pasinaudotų. 

- Ką nors radote? 

- Ne, - atsakė ji, - nes kambarys buvo tikras sąvartynas. Iškart pa- 
mačiau, kad ieškoti tektų ilgai, ir, - ji įžūliai kilstelėjo smakrą, - būsiu 
visiškai atvira: nenorėjau palikti pirštų atspaudų. Todėl išėjau beveik 
iškart. Tiesiog trumpą valandėlę neatsispyriau... turbūt gėdingai... pa- 
"gundai. 

Rodos, ji pasakė viską, ko atėjo pasakyti. Straikas užsisakė obuolių 
ir braškių apkepo ir perėmė iniciatyvą: 

- Su manim nori susitikti Danielius Čardas, - pasakė jai. 

Tamsios kaip alyvuogės jos akys iš nuostabos išsiplėtė. 

— Kodėl? 

— Nežinau. Jei neužpustys kelių, rytoj važiuosiu pas jį į Devoną. 
Prieš susitikimą norėčiau sužinoti, kodėl „Bombyx Mori“ jis pavaiz- 
duotas kaip šviesiaplaukio jaunuolio žudikas. 

— Neketinu jums aiškinti tos nešvankios knygšės užuominų, - vėl 
piktai ir įtariai atkirto Elizabeta. - Ne. Nieko nebus. 

— Gaila, - atsiliepė Straikas, - nes gandai jau sklando. 

— Negi, padariusi tą siaubingą klaidą - iškėlusi į šviesą šitą paistalą, 
apie jį ir toliau turėčiau liežuvauti? 

— Aš neplepus, - patikino ją Straikas. - Niekas nesužinos, iš kur 
gavau informaciją. 

Bet ji tik perbedė jį šaltomis, abejingomis akimis. 

— O Katrina Kentė 

— Ką Katrina Kent? 

— Kodėl „Bombyx Mori“ rašoma, kad jos urve pilna žiurkių kau- 
kolių? | 

Elizabeta tylėjo. 

- Aš žinau, kad Katrina Kent - Harpija, buvau su ja susitikęs, - 
kantriai aiškino Straikas. - Užsiminusi jūs tik sutaupysite man šiek 
tiek laiko. Tikiuosi, norite sužinoti, kas nužudė Kvainą? 

— Kokia nuvalkiota gudrybė, - niekinamai atkirto Elizabeta. - Negi 
ji daro poveikį? 

— Aha, - dalykiškai atsakė jis, - daro. 

Ji paniuro ir staiga, nors jis to daugmaž ir tikėjosi, prabilo: 

— Na, Katrinai Kent aš neprisiekiau ištikimybės. Galiu ir pasakyti: 
Ovenas viso labo šiurkščiai užsimena, kad ji dirba laboratorijoje, ku- 
rioje daromi bandymai su gyvūnais. Ten baisiausiai kankinamos žiur- 
kės, šunys ir beždžionės. Apie tai išgirdau viename pobūvyje, į kurį 
ją atsivedė Ovenas. Apsivilkusi buvo labai menkai, krūtinė virto, ir ji 
stengėsi padaryti man įspūdį, - niekinamai kalbėjo Elizabeta. - Skai- 
čiau jos rašliavą. Palyginti su ja, Dorkesė Pengeli - tiesiog Airisė Mer- 
dok. Būdingas internetinio šl... 

Kol ji kosėjo į servetėlę, Straikas pakabino kelis šaukštelius apkepo. 

— „šlamšto pavyzdys, - baigė sakinį apsiašarojusi. - Negana to, ji 
tikėjosi, kad palaikysiu ją, o ne nevalyvus studentus, puolančius tokias 
laboratorijas. Aš - veterinaro duktė: užaugau tarp gyvūnų, jie man pa- 
tinka kur kas labiau už žmones. Katrina Kent - šlykšti boba. 

— Gal numanote, kas galėtų būti Harpijos duktė Episina? - paklau- 
sė Straikas. 

— Ne, - atsakė Elizabeta. 

- O nykštukas Drožiko maiše? 

- Daugiau tos bjaurasties neaiškinsiu! 

— Gal žinote, ar Kvainas pažinojo moterį, vardu Pipa? 

- Aš jokių pipų nepažįstu. Bet jis dėstė literatūrinį meistriškumą 
subrendusioms moteriškėms, ieškančioms gyvenimo prasmės. Ten ir 
Katriną Kent susirado. 

Ji gurkštelėjo kavos ir žvilgtelėjo į laikrodį. 

— Ką galit man papasakoti apie Džo Nortą? - paklausė Straikas. 

Elizabeta įtariai dirstelėjo į jį. 

— Kodėl klausiat? 

— Smalsu, - atsakė Straikas. 

Jis nesuprato, kodėl ji ryžosi atsakyti; gal kad Nortas seniai miręs, o 
gal iš sentimentalumo, apie šį pirmą kartą jis nuspėjo jos užgriozdin- 
tame kabinete. 

- Jis buvo iš Kalifornijos, - prabilo ji. - Atvažiavo į Londoną ieškoti 
angliškų šaknų. Buvo gėjus, keleriais metais vyresnis už Maiklą, Ove- 
ną ir mane, ir rašė labai atvirą pirmą romaną apie savo gyvenimą San 
Fransiske. Mudu supažindino Maiklas. Jis manė, kad Džo - pirma- 
rūšis rašytojas, taip ir buvo, bet rašė jis lėtai. Mėgo paūžti, be to, nors 
niekas iš mūsų to nežinojo, buvo užsikrėtęs ŽIV, bet savim nesirūpino. 
Galop susirgo AIDS, - Elizabeta atsikrenkštė. - Turbūt prisimenate, 
kokia isterija kilo dėl ŽIV, kai jis buvo ką tik atrastas. 

Straikas buvo pratęs, kad žmonės laiko jį mažiausiai dešimčia metų 
vyresniu. Iš tikrųjų apie mirtiną ligą, tykančią tų, kurie krušasi su kuo 
pakliuvo ir dalijasi adatomis, jis išgirdo iš motinos (ši niekada neval- 
dydavo liežuvio, net vaikų akivaizdoje). 

— Džo virto tikra griuvena, ir visi, kurie troško su juo susipažinti, 
kai jis buvo daug žadantis, protingas ir gražus, dingo kaip nebuvę, iš- 
skyrus, reikia pripažinti, - nenoromis pridūrė Elizabeta, - Maiklą ir 
Oveną. Jie rūpinosi Džo, bet šis mirė nebaigęs romano. Maiklas sirgo 
ir negalėjo nueiti į Džo laidotuves, bet Ovenas nešė karstą. Iš dėkingu- 
kadaise linksmindavosi ir kiaurą naktį kalbėdavosi apie knygas. Keletą 
vakarų ten buvau ir aš. Laikai buvo... laimingi, - pridūrė Elizabeta. 

— Arjie dažnai naudodavosi tuo namu po Norto mirties? 

— Nežinau, kaip Maiklas, bet abejoju, kad jis ten buvo užsukęs po 
kivirčo su Ovenu, o tai įvyko netrukus po Džo laidotuvių, - gūžtelėjo 
pečiais Elizabeta. - Ovenas ten kojos nekėlė, nes bijojo susidurti su 
Maiklu. Džo testamento sąlygos buvo keistos: rodos, yra toks termi- 
nas - „ribojantis sutarties straipsnis“. Džo nurodė, kad namas ir toliau 
turi būti menininkų buveinė. Todėl Maiklas ir galėjo tiek metų prie- 
šintis, kad jis nebūtų parduotas. Kvainams niekaip nepavyko rasti kito 


Ž29 


Robert Galbraith 


menininko ar menininkų, kurie norėtų jį nupirkti. Namą trumpam 
buvo išsinuomojęs skulptorius, bet jokios naudos. Žinoma, Maiklas 
labai priekabiai rinkosi nuomininkus, kad tik Ovenas nieko negautų, 
ir jis turi pinigų advokatams, kad šie pagrįstų jo užgaidas. 

- Kas nutiko nebaigtai Norto knygai? - paklausė Straikas. 

— Maiklas metė savo romaną ir užbaigė Džo kūrinį. Jis vadinasi 
„Į viršūnę,, išleido „Haroldas Viveris“. Klasika, kultinė knyga, nuolat 
perleidžiama. 

Elizabeta vėl žvilgtelėjo į laikrodį. 

— Turiu eiti, - tarė. - Pusę trijų susitikimas. Prašyčiau paltą! - su- 
šuko ji praeinančiam padavėjui. 

— Kažkas man sakė, - Straikas puikiai prisiminė, kad Anstis, - kad 

- Taip, - abejingai patvirtino ji. - Dar vienas neįprastas darbas, 
kurį už Kvainą dirbo jo agentė. Reikėjo rūpintis darbų tvarka, samdy- 
ti meistrus. Nusiunčiau Maiklui sąskaitą už pusę darbų, jis apmokėjo 
per advokatus. 

— Jūs turėjote raktą? 

— Buvau davusi brigadininkui, - šaltai atsakė ji, - paskui grąžinau 
jį Kvainams. 

- Jūs ten neužsukdavote patikrinti, kaip dirbama? 

— Žinoma, užsukdavau, reikėjo žiūrėti, ar remontas daromas. Ro- 
dos, buvau du kartus. 

— Gal žinote, ar darbininkai naudojo druskos rūgštį? 

— Policija manęs irgi klausė apie druskos rūgštį, - tarė Elizabeta. — 
Kodėl? 

— Neturiu teisės atsakyti. 

Ji sušnairavo į jį. Straikas pamanė, kad į Elizabetos Tasel klausimus 
paprastai visi atsako. 

— Ką gi, tegaliu pasakyti tai, ką sakiau policijai: tikriausiai ją paliko 
Todas Harknesas. 

— Kas? 

— Skulptorius, kurį minėjau, jis nuomojo studiją. Jį rado Ovenas, 
bet net Fankorto advokatai neturėjo prie ko prikibti. Niekas nenutuo- 
kė, kad Harknesas daugiausia dirba su surūdijusiu metalu ir naudoja 
labai ėdžias chemines medžiagas. Studijai jis spėjo padaryti nemažai 

žalos, todėl ir buvo iškraustytas. To ėmėsi Fankorto pusė, o sąskaitą 
paskui atsiuntė mums. 

Padavėjas atnešė jai paltą su keliais prilipusiais šuns plaukais. Kai 
Elizabeta Tasel atsistojo, Straikas išgirdo, kaip sunkiai švokšdama ji 
kvėpuoja. Valdingai mostelėjusi ranka, ji išėjo. 

Į biurą Straikas grįžo taksi, miglotai nujausdamas, kad su Robina 
turi elgtis švelniau; rytą juodu dėl kažko apsipyko, jis nesuvokė, kaip 
tai nutiko. Tačiau, pagaliau įžengęs į priimamąjį, buvo visas suprakai- 
tavęs iš skausmo, o nuo pirmų Robinos žodžių mintys apie susitaiky- 
mą išgaravo jam iš galvos. 

— Ką tik skambino iš automobilių nuomos bendrovės. Automobilio 
su automatine pavarų dėže bendrovė neturi, bet gali tau pasiūlyti... 

— Man reikia su automatine pavarų dėže! - atkirto Straikas, su- 
smukdamas ant odinės sofos; ši iškart ėmė pirsčioti ir dar labiau jį su- 
erzino. - Velniai griebtų, tokios būklės negaliu vairuoti su mechanine! 
Ar skambinai... 

— Be abejo, skambinau ir kitur, - šaltai atsakė Robina. - Skambinau 
visur. Rytoj niekas negali tau išnuomoti mašinos su automatine pava- 
rų dėže. Orų prognozė ar šiaip, ar taip bjauri. Manau, būtų geriau... 

— Aš žūtbūt susitiksiu su Čardu, - atkirto Straikas. 

Jis siuto iš skausmo ir baimės: baimės, kad turės atsisakyti protezo 
ir vėl grįžti prie ramentų, prisisegti tuščią kelnių kišką, matyti žioplių 
akis, kupinas gailesčio. Jis nekentė kietų plastikinių kėdžių dezinfe- 
kuotuose koridoriuose, nekentė storos savo ligos istorijos, iškeliamos 
aikštėn ir nagrinėjamos, ramiai murmančių gydytojų, kad protezą rei- 
kia keisti, patarimų pailsėti, palepinti savo bigę, lyg ji būtų ligotas vai- 
kas, kurį jis visur turi nešiotis. Jis niekada nesapnavo savęs vienakojo, 
sapne jis visada būdavo sveikas. 

Čardo kvietimas buvo netikėta likimo dovana, jis neketino jos atsi- 
sakyti. Kvaino leidėjui turi daug klausimų. Pats kvietimas buvo baisiai 
keistas. Jis norėjo išgirsti iš paties Čardo, kodėl šis jį atsitempė į De- 
voną. 

— Girdėjai? - paklausė Robina. 

— Ka€ 

— Sakiau, kad galiu tave nuvežti. 

— Ne, negali, - šiurkščiai atšovė Straikas. 


231 


Robert Galbraith 


— Kodėl? 

— Turi būti Jorkšyre. 

— Mano traukinys išvažiuoja iš Karaliaus Kryžkelės stoties rytoj 
vienuoliktą vakaro. 

— Keliai bus užpustyti. 

— Išvažiuosim anksti. Arba, - gūžtelėjo pečiais Robina, - gali at- 
šaukti susitikimą su Čardu. Bet orų prognozė kitą savaitę tokia pat 
bjauri. 

Stebimam nepalenkiamų pilkšvai mėlynų Robinos akių, jam buvo 
sunku iš nedėkingo tapti dėkingam. 

— Gerai, - šaltai atsakė. - Ačiū. 

— Tada einu mašinos, - tarė Robina. 

— Gerai, - iškošė Straikas pro sukąstus dantis. 

Ovenas Kvainas manė, kad moterims literatūroje ne vieta; jis, Strai- 
kas, irgi turi slaptą prietarą... bet negi gali rinktis, kai kelis maldauja 
pasigailėti, o automobilio su automatine pavarų dėže išsinuomoti ne- 
galima? 

„tai buvo pražūtingiausias ir pavojingiausias žygis iš visų, 
kuriuose dalyvavau nuo tada, kai pirmą kartą paėmiau 


ginklą į rankas priešo akivaizdoje... 


Ben Jonson, „Kiekvienas turi savo keistenybių“ 


Kitą rytą penktą valandą Robina, apsimuturiavusi šaliku ir apsimovu- 
si pirštines, įsėdo į vieną pirmųjų metro traukinių tą dieną. Plaukuose 
žibėjo snaigės, per petį buvo persimetusi mažą kuprinėlę ir nešėsi ke- 
lionmaišį savaitgaliui su juoda suknele, paltu ir bateliais, kurių reikės 
per ponios Kanlif laidotuves. Ji nesitikėjo po kelionės į Devoną ir atgal 
dar spėti užsukti namo, ketino iškart, kai tik grąžins išsinuomotą au- 
tomobilį, važiuoti į Karaliaus Kryžkelės stotį. 

Ji sėdėjo beveik tuščiame traukinyje ir mąstė apie būsimą dieną. 
Jausmai buvo sumizgę. Vyravo džiaugsmas, nes buvo įsitikinusi, kad 
Straikas turi svarių priežasčių neatidėliotinam pokalbiui su Čardu. 
Robina išmoko kliautis viršininko nuovoka ir nuojauta, ir tai buvo 
vienas Matju erzinančių dalykų. 

Matju... Robina juodomis pirštinėmis tvirčiau suspaudė kelion- 
maišio rankeną. Ji ir toliau meluoja Matju. Robina iš prigimties buvo 
sąžininga ir per devynerius kartu nugyventus metus nė karto jam ne- 
melavo - ar bent nemelavo iki šiol. Kartais tiesiog kai ką nutylėdavo. 
Trečiadienio vakarą Matju paklausė jos telefonu, ką ji dieną veikė dar- 
be, o ji pateikė tik savo veiklos santrauką: praleido kelionę su Strai- 
ku prie namo, kuriame buvo nužudytas Kvainas, pietus „Albione“ ir, 
žinoma, įvykį ant Vakarų Bromtono stoties tilto - apie sunkią Straiko 
ranką jai ant peties. 

Bet dabar kartais ji ir meluodavo. Praėjusį vakarą Matju paklausė 
jos, kaip ir Straikas, ar ji negalėtų pasiimti laisvos dienos ir atvažiuoti 
ankstesniu traukiniu. 

— Norėjau, - atsakė ji, melas išsprūdo pats, jai nespėjus susivok- 
ti. — Visi bilietai išpirkti. Matyt, dėl orų. Tikriausiai žmonės važiuoja 
traukiniu, užuot rizikavę įstrigti automobilyje. Teks važiuoti naktiniu. 

„O ką galėjau pasakyti? - guodėsi Robina, žiūrėdama į kupiną 
įtampos savo atspindį tamsiame lange. - Jis būtų sprogęs iš pykčio.“ 

Tiesą sakant, ji paprasčiausiai norėjo važiuoti į Devoną; ji norė- 
jo padėti Straikui; norėjo atsitraukti nuo kompiuterio, nors ir buvo 
patenkinta, kad gerai tvarko darbo reikalus, ir imtis tyrimo. Ar tai 
blogai? Matju nuomone, taip. Ne to jis tikėjosi. Jis norėjo, kad ji eitų 
dirbti į reklamos agentūrą, į kadrų skyrių, kuriame atlyginimas beveik 
dvigubai didesnis. Londonas - brangus miestas. Matju nori didesnio 
buto. Matyt, ji sėdi jam ant sprando... 

Straikas irgi geras. Pažįstamas nusivylimas nusmelkė iki pat pašir- 
džių: „Reikėtų priimti dar vieną darbuotoją.“ Nuo dažnų užuominų 
apie būsimą kolegę Robina mintyse jau susikūrė jos vaizdą: ragana 
trumpais plaukais, panaši į policininkę, saugančią nusikaltimo vietą 
Talgarto kelyje. Ji bus puiki specialistė, visokeriopai pasiruošusi, ne 
taip kaip nemokša Robina, ir neapsisunkinusi (pirmą kartą pustuš- 
čiame ryškiai apšviestame metro traukinio vagone su tamsiu pasauliu 
už langų, pilnomis dundesio ir barškėjimo ausimis, ji atvirai sau tai 
pasakė) tokiu sužadėtiniu kaip Matju. 

Bet Matju buvo jos gyvenimo ašis, nejudamas centras. Ji myli jį, vi- 
sada mylėjo. Jis liko su ja sunkiausiais laikais jos gyvenime, nors dau- 
gelis kitų vaikinų būtų ją pametę. Ji nori už jo tekėti ir ištekės. Tiesiog 
anksčiau jie niekada rimtai nesiginčydavo. Dėl jos darbo, jos sprendi- 
mo likti Straiko agentūroje, dėl paties Straiko į jos ir Matju santykius 
įsipainiojo grėsminga ir tokia nauja apgaulė... 

Robinos išsinuomota „Toyota Land Cruiser“ nakčiai buvo palikta 
automobilių aikštelėje Kinų kvartale, arčiausiai prie Danijos gatvės, - 
šioje aikštelių apskritai nebuvo. Slidinėdama ir klupinėdama, nors ir 
apsiavusi batais žemiausiais kulniukais, su savaitgalio kelionmaišiu, 
tabaluojančiu dešinėje rankoje, Robina tamsoje skubėjo prie daugia- 
aukštės automobilių aikštelės, pasiryžusi nebegalvoti apie Matju ir ką 

jis pamanytų ar pasakytų, jei pamatytų ją, susiruošusią į šešių valandų 
kelionę mašina akis į akį su Straiku. Įdėjusi kelionmaišį į bagažinę, 
Robina atsisėdo į vairuotojo sėdynę, įjungė navigaciją ir nusprendė 
negesinti variklio, kad bent kiek prišiltų. 

Straikas truputį vėlavo, tai jam nebūdinga. Robina laukė, apžiū- 
rinėdama valdymo skydą. Ji dievino automobilius, visada mėgo vai- 
ruoti. Dešimties metų dėdės ūkyje vairuodavo traktorių, jei kas nors 
įjungdavo rankinį stabdį. Priešingai nei Matju, ji išlaikė vairavimo eg- 
zaminą iš pirmo karto. Išmoko jo dėl to neerzinti. 

Užpakalinio vaizdo veidrodėlyje kažkas šmėkštelėjo, ir Robina pa- 
kėlė akis. Prie automobilio sunkiai slinko Straikas tamsiu kostiumu su 
ramentais; dešinė kelnių kiška buvo prisegta. 

Robinai šleikščiai nusmelkė iki pat paširdžių - ne dėl amputuotos 
kojos, ją buvo mačiusi anksčiau, daug nemalonesnėmis aplinkybėmis; 
tiesiog ji pirmą kartą išvydo Straiką be protezo viešai. 

Ji išlipo iš mašinos ir iškart pasigailėjo, pamačiusi, kaip jis paniuro. 

— Apdairiai pasielgei, išsinuomodama visureigį, - tarė, be žodžių 
perspėdamas ją nekalbėti apie jo koją. 

— Taip, pamaniau, kad tokiu oru pravers, - atsakė Robina. 

Jis nuėjo prie keleivio vietos. Robina suprato, kad nereikia siūlyti 
savo pagalbos; jautė aplink jį draudžiamą zoną, lyg jis mintimis iš tolo 
kratytųsi pagalbos ar užuojautos, bet ji nerimavo, kad jis nepajėgs pats 
įsėsti į mašiną. Straikas užmetė ramentus ant užpakalinės sėdynės ir 
valandėlę stovėjo, stengdamasis neprarasti pusiausvyros; paskui nejįti- 
kimai galingu liemens judesiu sklandžiai įslydo į automobilį. 

Robina skubiai įšoko atgal, uždarė dureles, prisisegė saugos dir- 
žą ir atbuline eiga išvažiavo iš aikštelės. Straiko perspėjimas, kad jam 
nereikia pagalbos, atskyrė juodu siena, ir Robinai užuojautą šiek tiek 
atmiešė nuoskauda: jis nė iš tolo jos neprisileidžia. Negi ji kada nors 
tupinėjo aplink jį ar elgėsi su juo globėjiškai? Daugiausia, ką padarė - 
atnešė paracetamolio... 

Straikas pats suvokė, kad elgiasi neprotingai, todėl dar labiau su- 
irzo. Pabudęs suprato, kad segtis prie kojos protezą, kai kelis karštas, 
ištinęs ir skausmingas, būtų kvailystė. Metaliniais laiptais teko slysti 
ant užpakalio kaip vaikystėje. Kirsdamas apledėjusią Čaringo Kryžke- 
lės gatvę su ramentais, atkreipė kelių ankstaus ryto praeivių, išdrįsusių 

išeiti į šaltį ir tamsą, žvilgsnius. Nenorėjo grįžti į tokią padėtį, bet teko, 
juk tik laikinai buvo pamiršęs, kad, priešingai nei sapno Straikas, nėra 
sveikas. 

Robina bent moka vairuoti, lengviau atsidūsėjo Straikas. Jo sesuo 
Liusė vairuodavo išsiblaškiusi ir nepatikimai. Šarlotė važinėdavo taip, 
kad Straikas jos leksuse baisiai kankindavosi: ji lėkdavo degant rau- 
donai šviesai, įsukdavo į vienakryptes gatves, rūkydavo ir plepėdavo 
mobiliuoju, per plauką nekliudydavo motociklininkų ir atidarytų 
stovinčių automobilių durelių... Nuo tada, kai geltonajame šunkely- 
je sprogo „Vikingas“, Straikui būdavo ramu tik vežamam vairuotojo 
profesionalo. 

— Kuprinėje yra kavos, - po ilgos tylos tarė Robina. 

— Ka? 

- Kuprinėje termosas. Pamaniau, sustoti be būtino reikalo neverta. 
Ir sausainių. 

Priekinio stiklo valytuvai raižė arkas sniego plekuose. 

- Velniai griebtų, tu tikras stebuklas, - tarė Straikas, pamiršęs san- 
tūrumą; jis nepusryčiavo: nesėkmingai bandydamas prisitaisyti pro- 
tezą, ieškodamas segtuko kelnių kiškai, paskui ramentų, leisdamasis 
laiptais sugaišo dukart daugiau laiko, negu buvo numatęs. 

Ir Robina nelauktai sau pačiai šyptelėjo. 

Straikas įsipylė kavos ir suvalgė kelis trapius sausainius. Kuo sotes- 
nis buvo, tuo labiau vertino Robinos vairavimo įgūdžius, juolab kad 
automobilis buvo svetimas. 

— Ką vairuoja Matju? - paklausė jis, kai juodu švilpė Boston Ma- 
noro viaduku. 

— Nieko, - atsakė Robina. - Londone automobilio neturime. 

— Taip, nėra prasmės, - atsiliepė Straikas ir pamanė, kad jie galė- 
tų nusipirkti mašiną, jei jis mokėtų Robinai tokį atlyginimą, kokio ji 
verta. 

- Ko ketinate klausti Danielių Čardą? - pasmalsavo Robina. 

— Daugelio dalykų, - nusibraukė trupinius nuo tamsaus švarko 
Straikas. - Pirmiausia, ar jis iš tiesų susipyko su Kvainu, o jei taip, dėl 
ko. Nesuprantu, kaip Kvainas - nors jis akivaizdžiai buvo asilas - ry- 
žosi užsipulti žmogų, nuo kurio priklausė jo gerovė ir kuriam pakanka 
pinigų, kad teisme jį sumaltų į miltus. 

Straikas valandėlę kramtė sausainį, nurijo ir pridūrė: 

— Nebent Džeris Valdgreivas teisus ir Kvainas iš tikrųjų rašė šią 
knygą visiškai pakrikusiais nervais, puldinėdamas visus, kuriuos, jo 
nuomone, galima kaltinti dėl menko jo knygų pardavimo. 

Vakar, kol Straikas pietavo su Elizabeta Tasel, Robina baigė skaityti 
„Bombyx Mori“ ir dabar pasakė: 

— Per sklandžiai parašyta pakrikusiems nervams, tau neatrodo? 

— Sintaksė taisyklinga, bet veikiausiai mažai kas nepritartų, kad au- 
toriui ne visi namie. 

— Ir kiti jo veikalai labai panašūs. 

— Nė viena kita knyga nėra tokia beprotiška kaip „Bombyx Mori, - 
tarė Straikas. - „Hobarto nuodėmė“ ir „Broliai Balzakai bent jau tu- 
rėjo siužetą. 

— Ši knyga irgi jį turi. 

— Tikrai? O gal Bombikso kelionė tėra patogus būdas susieti kuo 
daugiau įvairių Žmonių ir juos užsipulti? 

Snigo vis tirščiau ir smarkiau; jie pravažiavo pro posūkį į Hitrou, 
aptarinėdami įvairias romano keistybes, šaipydamiesi iš absurdiškų 
logikos vingių ir beprasmybių. Medžiai abipus greitkelio atrodė api- 
pilti cukraus glajumi. 

— Gal Kvainas gimė keturiais šimtais metų per vėlai, - tarė Straikas, 
vis dar šveisdamas sausainius. - Elizabeta Tasel pasakojo apie Jokūbo 
laikų keršto tragediją, kurioje vieno veikėjų griaučiai moteriškais dra- 
bužiais užnuodyti. Matyt, kai kas turėjo su jais pasidulkinti ir numirti. 
Labai panašu į Phallus Impudicus, besiruošiantį... 

— Liaukis, - paprašė Robina, ir juokdamasi, ir pašiurpusi. 

Straikas prikando liežuvį, bet ne dėl to, kad ji piktinosi, ir ne pasi- 
bjaurėjęs. Kalbant kažkas krustelėjo pasąmonėje. Jis girdėjo... kai kas 
jam sakė... bet prisiminimas erzindamas žybtelėjo sidabru ir dingo it 
žuvelė tarp vandens augalų. 

— Užnuodyti griaučiai, - sumurmėjo Straikas, stengdamasis susi- 
grąžinti prisiminimą, bet buvo per vėlu. 

— O vakar vakare baigiau ir „Hobarto nuodėmę“, - Robina lenkė 
vos slenkančią „Toyota Prius“. 

— Mėgsti kankintis? - Straikas paėmė šeštą sausainį. - Nemanau, 
kad ji tau patiko. 

— Nepatiko, ir kuo toliau, tuo labiau. Ji apie... 

— Hermafroditą, kuris pastoja ir pasidaro abortą, nes vaikas truk- 
dytų jo literatūrinei kūrybai, - tarė Straikas. 

— Tu perskaitei! 

— Ne, man pasakė Elizabeta Tasel. 

— Jame irgi minimas kruvinas maišas, - tarė Robina. 

Straikas iš šono dirstelėjo į jos blyškų veidą; Robina susikaupusi 
stebėjo kelią, žvilgčiodama į užpakalinio vaizdo veidrodėlį. 

— Kas jame? 

- Išpjautas vaisius, - atsakė Robina. - Siaubas. 

Straikas gromuliavo šią žinią, kol jie pravažiavo posūkį į Meiden- 
hedą. 

- Keista, - pagaliau tarė. 

— Pasibaisėtina, - atsiliepė Robina. 

— Ne, keista, - užsispyrė Straikas. - Kvainas kartojasi. Tai antra de- 
talė iš „Hobarto nuodėmės“, jo perkelta į „Bombyx Mori“. Du herma- 
froditai, du kruvini maišai. Kodėl? 

— Gal ne visai tas pat, - tarė Robina. - „Bombyx Mori“ kruvinas 
maišas priklauso ne hermafroditui ir jame ne vaisius... gal jo fantazija 
išseko, - pridūrė ji. - Gal „Bombyx Mori“ - paskutinė visų jo idėjų 
įžiebta kibirkštis. 

— Jo karjeros laidotuvių laužas, štai kas. 

Straikas paskendo mintyse, o vaizdas už lango darėsi vis kaimiš- 
kesnis. Pro medžius buvo matyti platūs apsnigti laukai, baltutėliai po 
perlų pilkumo dangumi, bet pūga nesiliovė ir tebesūkuriavo aplink 
automobilį. 

- Žinai, - galop prabilo Straikas, - ko gero, galimi du variantai. 
Arba Kvainas iš tiesų kuoktelėjo, nebežinojo, ką daro, ir patikėjo, kad 
„Bombyx Mori“ - šedevras... arba jis nusprendė sukelti kuo didesnį 
skandalą ir panaudojo pasikartojančias detales turėdamas tikslą. 

- Kokį? 

— Tai raktas, - tarė Straikas. - Nuorodos į kitas knygas padeda su- 
prasti, ką turėjo omeny „Bombyx Mori“ autorius. Jis norėjo ir išsikal- 
bėti, ir išvengti kaltinimų šmeižtu. 

Robina neatitraukė akių nuo apsnigto greitkelio, tik linktelėjo gal- 
vą jo pusėn ir susiraukė: 

— Manai, viskas apgalvota? Jis norėjo sukelti triukšmą? 

— Kai pagalvoji, - tarė Straikas, - tai ne toks jau blogas savanau- 
džio storaodžio rašytojo, kurio knygų beveik niekas neperka, verslo 
planas. Sukelk kuo didesnį skandalą, pasirūpink, kad apie knygą liežu- 
vautų visas Londonas, kad tau grasintų teismu, kad daugybė žmonių 
sunerimtų, sykiu miglotai praskleisk garsaus rašytojo paslaptis... tada 
išnyk, kad niekas negalėtų tau pasiųsti šaukimo į teismą, ir, kol niekas 
nespėjo sulaikyti, paskelbk savo kūrinį internete. 

- Bet jis juk pasiuto, kai Elizabeta Tasel pasakė, kad knyga nespaus- 
dintina. 

— Tikrai? - mąsliai ištarė Straikas. - O gal apsimetė? Gal jis spyrė 
ją perskaityti knygą, nes sumanė viešai ir bjauriai su ja susivaidyti? 
Regis, jis baisiai mėgdavo atkreipti į save dėmesį. Gal tai buvo tik re- 
klama. Jis manė, kad „Roperis Čardas“ per mažai dėmesio skiria jo 
knygoms, - tai man sakė Leonora. 

— Tu manai, jis sumanė pasiautėti restorane dar prieš susitikimą su 
Elizabeta Tasel? 

— Gali būti, - atsakė Straikas. 

- Ir vykti į Talgarto kelią? 

— Ko gero. 

Patekėjo saulė, apšerkšnijusios medžių viršūnės sukibirkščiavo. 

- Ir jis gavo, ko norėjo, tiesa? - tarė Straikas, prisimerkęs nuo aple- 
dėjusio priekinio stiklo žvilgesio. - Geresnės reklamos nesugalvotum. 
Gaila, nesulaukė, kol jį parodė per BBC žinias. Velnias, - pridūrė po 
nosimi. 

— Kas atsitiko? 

— Suvalgiau visus sausainius... atsiprašau, - graužėsi Straikas. 

— Nieko baisaus, - linksmai atsakė Robina. - Aš papusryčiavau. 

— Aš ne, - prisipažino Straikas. 

Nenorą aptarinėti koją išsklaidė šilta kava, jų pokalbis ir jos rūpes- 
tis jo patogumais. 

— Negalėjau užsisegti to velnio protezo. Kelis taip ištinęs, kad teks 
eiti pas gydytoją. Kol susitvarkiau, sūgaišau marias laiko. 

Ji taip ir manė, bet buvo dėkinga už pasitikėjimą. 

Jie pravažiavo golfo aikštelę: minkšto baltumo plote kyšojo vėlia- 
vėlės, vandens pilnos žvyrduobės žiemos šviesoje buvo panašios į po- 

liruoto alavo lakštus. Netoli Svindono suskambėjo Straiko telefonas. 
Patikrinęs numerį (būgštavo dar vieno Ninos Lasels skambučio), pa- 
matė, kad skambina Ilza, buvusi bendraklasė. Be to, pamatė pražiop- 
sojęs Leonoros Kvain skambutį pusę septynių, matyt, kai su ramentais 
kildišavo Čaringo Kryžkelės gatve, ir sunerimo. 

— Labas, Ilza. Kas atsitiko? 

— Tiesą sakant, daug kas, - atsakė ji. 

Balsas buvo metalinis ir lyg toli. Straikas suprato, kad ji mašinoje. 

— Ar Leonora Kvain tau trečiadienį paskambino? 

— Taip, ir po pietų mudvi susitikome, - atsakė ji. - Ir ką tik su ja vėl 
kalbėjau. Leonora pasakė šįryt bandžiusi su tavim pasitarti, bet nepri- 
siskambinusi. 

— Na, anksti išėjau iš namų ir turbūt neišgirdau. 

- Ji man leido pasakyti... 

— Kas atsitiko? 

— Ją išvežė apklausti. Dabar važiuoju į nuovadą. 

— Velnias, - tarė Straikas. - Velnias. Kuo remdamiesi? 

— Ji man sakė, kad policininkai jos ir Oveno miegamajame rado 
nuotraukų. Matyt, jis mėgo, kad jį surištų ir taip fotografuotų, - kan- 
džiai dalykiškai paaiškino Ilza. - Ji man pasakojo apie tai kaip apie 
sodo darbus. 

Jis girdėjo tylius didelio eismo Londono centre garsus. Čia, greitke- 
lyje, buvo girdėti tik priekinio stiklo valytuvų šnaresys, lygus galingo 
variklio burzgimas ir retkarčiais - kokio nors nutrūktgalvio, per pūgą 
pasiryžusio lenkti, mašinos švilpesys. 

— Galėjo turėti nors kiek proto ir atsikratyti nuotraukų, - tarė 
Straikas. 

— Apsimesiu, kad negirdėjau užuominos apie įkalčių naikinimą, - 
neva griežtai pareiškė Ilza. 

— Tos nuotraukos - ne įkalčiai, po perkūnais, - pasipiktino Strai- 
kas. - Bijok Dievo, žinoma, jųdviejų seksas buvo iškrypęs, antraip Le- 
onora būtų seniai praradusi tokį vyrą kaip Kvainas. Visa bėda, kad 
Anstis pernelyg padorus: jam atrodo, kad visa, išskyrus misionieriaus 
pozą, - nusikalstamų polinkių įrodymas. 

— Ką tu Žinai apie tyrimą atliekančio pareigūno seksualinius įpro- 
čius? - pralinksmėjo Ilza. 

— Aš jį nubloškiau ant užpakalinės mašinos sėdynės Afganistane, - 
sumurmėjo Straikas. 

— A, - išsprūdo Ilzai. 

- Ir jis nusprendė žūtbūt pasodinti Leonorą. Jei jie teturi nešvankių 
nuotraukų... 

- Ne tik. Žinojai, kad Kvainai turi sandėliuką? 

Straikas klausėsi įsitempęs, staiga sunerimęs. Negi jis suklydo, taip 
smarkiai suklydo? 

- Žinojai? — paklausė Ilza. 

- Ką jie rado? - rimtai paklausė Straikas. - Ne žarnas? 

— Ką pasakei? Man pasigirdo „ne žarnas.“ 

— Ką jie rado? - susigriebė Straikas. 

— Kol kas nežinau, bet nuvažiavusi tikiuosi sužinoti. 

— Ji nesuimta? 

— Ne, sulaikyta apklausti, bet jaučiu, kad policija įsitikinusi, jog kal- 
ta ji, ir nemanau, kad Leonora supranta, kokia sunki jos padėtis. Man 
paskambinusi ji kalbėjo tik apie dukrą, kurią palikusi su kaimyne, kad 
duktė baisiai sunerimusi... 

— Dukteriai dvidešimt ketveri, ji sulėtėjusios raidos. 

- O, - atsiliepė Ilza, - Liūdna... Klausyk, aš beveik atvažiavau, turiu 
eiti. 

— Pranešk, ką sužinosi. 

— Greitai nieko nesitikėk. Nujaučiu, kad užtruksime ilgai. 

— Velnias, - tarė Straikas, baigęs pokalbį. 

— Kas atsitiko? 

Iš pirmos eismo juostos, lenkdamas „Honda Civic“ su lipduku ant 
užpakalinio stiklo „Mašinoje kūdikis“, išsuko milžiniškas benzinvežis. 
Straikas pamatė, kaip didžiulė sidabrinė kulka susvyravo ant apledėju- 
sio kelio ir kad Robina nieko nelaukdama sumažino greitį, didindama 
stabdymo nuotolį, bet jos nepagyrė. 

- Policija išsivežė Leonorą apklausti. 

Robina aiktelėjo. 

— Jie rado surišto Kvaino nuotraukų miegamajame ir dar kažką 
sandėliuke, bet Ilza nežino ką... 

Straikui jau buvo taip nutikę. Staiga ramybę pakeičia nerimas. Lai- 
kas sulėtėja. Kiekvienas pojūtis įtemptas iš paskutiniųjų. 

Benzinvežis pakrypo. 

Jis išgirdo savo riksmą: STABDYK! Šiuo riksmu bandė atitolinti 
mirtį... 

Bet Robina paspaudė greičio pedalą, ir automobilis kriokdamas 
šoko į priekį. Vietos pravažiuoti nebuvo. Benzinvežis šonu trenkėsi 
į apledėjusį kelią ir apsisuko; „Honda Civic“ trenkėsi į jį, apvirto ir 
stogu nuslydo į kelkraštį; vienas į kitą atsitrenkė, susikabino ir nulėkė 
benzinvežio pusėn golfas su mersedesu... 

Visureigis švilpė į griovį pakelėje. Robina kad kiek būtų užkliu- 
džiusi apvirtusią hondą. Straikas griebė už durelių rankenos, visureigis 
dideliu greičiu nulėkė ant nelygios žemės... jie įsirėš į griovį ir galbūt 
apvirs... link jų grėsmingai sukosi benzinvežio galas, bet jie važiavo 
taip greitai, kad per plauką prasmuko... smarkiai krestelėjo, Straikas 
galva žiebė į automobilio viršų, ir jie vėl atsidūrė ant apledėjusio asfal- 
to kitapus susidūrusių mašinų nė trupučio nenukentėję. 

— Velnio šū... 

Nepraradusi savitvardos Robina pagaliau paspaudė stabdį ir susto- 
jo asfaltuotame kelkraštyje, jos veidas buvo baltas kaip sniegas, dre- 
biantis į priekinį stiklą. 

— Hondoje buvo vaikas. 
reles. 

Straikas persilenkė per sėdynės atkaltę, mėgindamas sugraibyti 
ramentus. Dar niekada taip skaudžiai nejautė savo luošumo. Vos už- 
sitempė ramentus ant sėdynės, sukaukė sirenos. Prisimerkęs pažvel- 
gė pro apsnigtą užpakalinį stiklą ir pamatė tolumoje mirgant mėlyną 
žiburėlį. Atvyko policija. Jis tik vienakojis kliuvinys. Straikas numetė 
ramentus į vietą ir nusikeikė. 

Po dešimties minučių grįžo Robina. 

- Nieko baisaus, - dusdama ištarė. - Berniukas sveikas, jis sėdėjo 
vaikiškoje kėdutėje. Benzinvežio vairuotojas visas kruvinas, bet sąmo- 
nės neprarado. 

- O tų? 

Ji truputį drebėjo, bet nusišypsojo, išgirdusi klausimą. 

- Puikiai. Tik būgštavau, kad pamatysiu negyvą vaiką. 

— Pasisekė, - giliai įkvėpė Straikas. - Po perkūnais, kur išmokai taip 
vairuoti“ 

— Et, lankiau porą aukštesnio lygio vairavimo kursų, - atsakė Robi- 
na, gūžtelėdama pečiais, ir nusibraukė nuo akių šlapius plaukus. 

Straikas stebeilijo į ją. 

— Kada? 

— Kai išlėkiau iš universiteto. Aš... man tada buvo labai sunku, ko- 
jos nekėliau iš namų. Tėtis pasiūlė. Visada dievinau mašinas. Lankiau 
kursus, kad ką nors daryčiau, - ji prisisegė saugos diržą ir pasuko už- 
degimo raktelį. - Grįžusi namo, kartais nuvažiuoju į dėdės fermą ir 
važinėju laukais, kad neprarasčiau įgūdžių. 

Straikas vis dar stebeilijo į ją. 

— Tikrai nenori luktelėti, kol... 

— Ne, pasakiau pavardę ir adresą. Reikia važiuoti. 

Ji perjungė pavarą ir sklandžiai įvažiavo į greitkelį. Straikas negalė- 
jo atplėšti akių nuo jos ramaus veido. Ji vėl įsmeigė akis į kelią, laiky- 
dama vairą tvirtai ir laisvai. 

— Ir kariuomenėje ne visi vairuotojai taip puikiai susidorotų, - 
neatsitokėjo Straikas. - Net tie, kurie vežioja generolus ir apmokyti 
pasprukti apšaudomi. - Jis dirstelėjo atgal į apvirtusių mašinų krūvą, 
užtvėrusią kelią. - Iki šiol nesuprantu, kaip tu mus išsukai. 

Vos nepatekusi į avariją, Robina neišliejo nė ašarytės, bet nuo to- 
kių pagyrų ir dėkingumo staiga pamanė, kad neištvers ir pravirks. 
Didžiausiomis valios pastangomis jai pavyko susiimti ir nusijuokus 
ištarti: 

— Ar supranti, kad, jei būčiau stabdžiusi, būtume trenkęsi tiesiai į 
benzinvežį? 

— Aha, - nusijuokė ir Straikas. - Nežinau, kodėl taip nusišnekė- 
jau, - pamelavo. 

Pažvelkite į kairę, ten takelis, 
Nuo sąžinės jis veda nešvarios 


Į mišką baimės ir nepatiklumo. 


Thomas Kyd, „Ispaniškoji tragedija“ 


Straikas su Robina, vos nepatekę į avariją, netrukus po vidurdienio vis 
dėlto atsidūrė Devonšyre, Tivertone. Robina, vadovaudamasi naviga- 
cija, važiavo pro tylius miestelio namus su storomis baltomis žėrinčio- 
mis kepurėmis, dailiu tilteliu per pilkšvą upę ir pro netikėtai didingą 
šešiolikto amžiaus bažnyčią į kitą miestelio galą, o ten netoli kelio iš- 
vydo nekrintančius į akis elektrinius vartus. 

Juos rankomis bandė atkelti gražus jaunas filipinietis kiltiniais ba- 
teliais ir duksliu paltu. Išvydęs visureigį, davė Robinai ženklą nuleisti 
lango stiklą: 

— Užšalo, - glaustai paaiškino. - Prašom luktelėti. 

Po penkių minučių jam pavyko atšildyti vartus ir nukasti tebekrin- 
tantį sniegą, kad galėtų juos atkelti. 

— Jus parvežti? - paklausė Robina. 

Vaikinas atsisėdo ant užpakalinės sėdynės prie Straiko ramentų. 

- Jūs pono Čardo draugai? 

- Jis mūsų laukia, - išsisukinėdamas atsakė Straikas. 

Jie važiavo ilgų ir vingiuotu privačiu keliuku, visureigis lengvai 
įveikė per naktį suneštas pusnis. Žvilgūs tamsiai žali pakelės rododen- 
drų lapai atsisakė nešti sniego naštą, todėl vyravo juoda ir balta spal- 
vos: palei blyškų apsnigtą taką kilo tankių lapų siena. Robinai prieš 

akis sumirgėjo šviesos taškeliai. Pusryčiavo ji labai anksti, o sausainius 
sušveitė Straikas. 

Išlipus iš tojotos ir pažvelgus į „Taitbarną“, stovintį prie tamsaus 
miško, juosiančio vieną namo šoną, Robinai vis dar sukosi galva ir 
vis dar atrodė, kad tai, kas vyksta, šiek tiek netikra. Didžiulį pailgą 
pastatą akivaizdžiai pertvarkė drąsus architektas: viena buvusios dar- 
žinės stogo pusė buvo pakeista lakštiniu stiklu, o kita - saulės baterijų 
plokštėmis. Žvelgdama į pastatą, kuris atrodė permatomas ir ryškiai 
pilkšvame danguje priminė griaučius, Robina dar labiau apsvaigo. Na- 
mas priminė jai klaikią nuotrauką Straiko telefone, skliautuotą stiklo 
ir šviesos erdvę, kurioje tįsojo suniokotas Kvaino lavonas. 

— Kas tau? - susirūpino Straikas, pamatęs, kokia ji išblyškusi. 

— Viskas gerai, - patikino jį Robina, nenorėdama prarasti didvyrės 
aureolės jo akyse. 

Giliai įkvėpdama šalto oro, ji nusekė paskui stulbinamai vikriai su 
ramentais žingsniuojantį Straiką žvyruotu taku prie durų. Jaunasis jų 
pakeleivis dingo netaręs nė žodžio. 

Priekines duris atidarė pats Danielius Čardas. Jis vilkėjo ilgą žals- 
vai geltono šilko palaidinį stačia apykakle ir mūvėjo dukslias linines 
kelnes. Buvo su ramentais kaip Straikas, kairė pėda ir blauzda buvo 
fiksuota storu batu su dirželiais. Čardas pažvelgė į tabaluojančią tuščią 
Straiko kelnių kišką ir kelias skaudžias sekundes nenukreipė akių. 

— Ojūs manėt, kad blogiau kaip jums nebūna, - tarė Straikas, ties- 
damas ranką. 

Kuklus sąmojis nieko neprajuokino. Čardas nešyptelėjo. Jį vis dar 
gaubė nesmagumo, kitoniškumo aura - kaip per leidyklos pobūvį. 
Paspaudė Straikui ranką nežiūrėdamas į akis ir, užuot pasisveikinęs, 
pasakė: 

— Visą rytą spėliojau, ar neatšauksite susitikimo. 

- Ne, atkakome, - patvirtino akivaizdų dalyką Straikas. - Čia mano 
sekretorė, Robina, ji mane atvežė. Tikiuosi... 

- Ne, ji neliks sėdėti lauke ant sniego, - tarė Čardas, nors anaiptol 
ne širdingai. - Užeikite. 

Jis pasitraukė, praleisdamas juos per slenkstį, ir Straikas su Robina 
žengė ant išblizgintų medaus spalvos grindų. 

— Ar negalėtumėte nusiauti? 

Iš dešinės pro švaistines duris plytų sienoje išniro kresna nebejau- 
na filipinietė su juodų plaukų mazgu ir juodais drabužiais. Ji atnešė du 
baltus lininius maišelius, į kuriuos Straikas ir Robina, matyt, turėjo su- 
dėti avalynę. Robina padavė savo; keista, bet, pajutusi pėdomis lentas, 
ji prarado pasitikėjimą savim. Straikas liko stovėti ant vienos kojos. 

— O, - tarė Čardas, vėl stebeilydamas. — Turbūt ne... Ponui Straikui 
verčiau nenusiauti, Nenita. 

Moteris be žodžių grįžo į virtuvę. 

Nuo „Taitbarno“ interjero Robinai dar smarkiau ėmė svaigti galva. 
Milžiniškoje buvusios daržinės erdvėje nebuvo sienų. Antras aukštas, 
į kurį reikėjo lipti įvijais plieno ir stiklo laiptais, kybojo ant storų me- 
talinių lynų nuo aukštų lubų. Virš jų buvo matyti milžiniška dvigulė 
Čardo lova, rodos, iš juodos odos, o ant plytinės sienos prie jos kabojo 
milžiniškas spygliuotos vielos nukryžiuotasis. Robina skubiai nukrei- 
pė žvilgsnį, dar labiau pasišleikštavusi. 

Pirmame aukšte baldus atstojo baltos ir juodos odos kubai. Tarp 
vertikalių plieninių radiatorių buvo prikaišiota apgaulingai paprastų 
knygų lentynų iš medienos ir metalo. Pustuštėje erdvėje akį traukė 
žmogaus dydžio balto marmuro skulptūra, vaizduojanti sėdintį ant 
uolos angelą, buvo atverta pusė jo kaukolės, dalis žarnų ir plikas kojos 
kaulas - matei išskrostą angelą. Robina neatplėšė akių nuo perpjautos 
krūties - riebalų rutuliukų sankaupos ant pusračio raumens, panašaus 
į grybo lakštelius. 

Kvaila bloguoti, juk perpjautas kūnas iš šalto gryno akmens ir 
bejausmė jo baltuma niekuo neprimena pūvančio lavono, išsaugoto 
Straiko telefono atmintyje... Nedrįsk apie tai galvoti... Reikėjo papra- 
šyti Straiko palikti bent vieną sausainį... viršutinę lūpą ir kaktą išpylė 
prakaitas... 

- Kas tau, Robina? - staiga paklausė Straikas. 

Iš abiejų vyrų išraiškos ji suprato, kad, matyt, mirtinai išblyško, ir 
prie baimės, kad gali apalpti, prisidėjo gėda, kad kliudo Straikui. 

— Atsiprašau, - ištarė sustingusiomis lūpomis. - Ilga kelionė... gal 
galėčiau stiklinę vandens... 

- Hm... gerai, - atsiliepė Čardas tokiu tonu, lyg vandens jam labai 
trūktų. - Nenita? 

Vėl pasirodė moteris juodais drabužiais. 

- Jaunoji panelė prašo stiklinės vandens, - tarė Čardas. 

Nenita mostu parodė Robinai sekti paskui. Eidama į virtuvę, Ro- 
bina girdėjo užpakalyje į medines grindis tyliai dunksint leidėjo ra- 
mentus. Prieš akis šmėkštelėjo plieniniai stalviršiai, baltintos sienos, 
vaikinas, kurį ji pavėžėjo, kažką maišantis didžiuliame prikaistuvyje, 
ir nė nepajuto, kaip susmuko ant žemos taburetės. 

Robina manė, kad Čardas eina įkandin, norėdamas įsitikinti, kad 
jai geriau, bet, kai Nenita įspraudė jai į rankas šaltą stiklinę, išgirdo 
leidėją kalbantis su kažkuo jai virš galvos. 

“ - Ačiū, kad sutaisei vartus, Mani. 

Jaunuolis neatsakė. Robina išgirdo, kaip tolsta Čardo ramentų 
kaukšėjimas ir siūbuoja virtuvės durys. 

- Aš kaltas, - pasakė Čardui Straikas, kai leidėjas grįžo pas jį. Strai- 
ką iš tikrųjų graužė sąžinė. - Suvalgiau viską, ką ji pasiėmė kelionei. 

— Nenita ją pamaitins, — tarė Čardas. - Prisėsime? 

Straikas nušlubavo paskui jį pro marmurinį angelą, miglotai atsi- 
spindintį jaukiose grindyse. Keturi ramentai nukaukšėjo į kambario 
galą, kuriame malonią šilumą skleidė juodos geležies krosnelė. 

— Įstabus namas, - tarė Straikas, sėsdamasis ant didesnio juodos 
odos kubo ir dėdamas šalia ramentus. Gyrė nenuoširdžiai; jis labiau 
mėgo praktiškumą ir patogumą, o ne apgaulingą Čardo interjero praš- 
matnumą. 

— Taip, aš glaudžiai bendradarbiavau su architektu, - šiek tiek pa- 
gyvėjo Čardas. - Ten kabinetas, - parodė jis į dar vienas dvivėrės du- 
ris, - ir baseinas. 

Jis irgi atsisėdo, ištiesęs koją su storu fiksuojamuoju batu. 

- Kaip tai atsitiko? - paklausė Straikas, linktelėjęs į sulaužytą koją. 

Čardas ramento galu parodė į metalo ir stiklo laiptus. 

— Turėjo skaudėti, - tarė Straikas, sumetęs, koks laiptų aukštis. 

- Kai trakštelėjo, nuaidėjo iki pat stogo, - atsiliepė Čardas, keistai 
mėgaudamasis. - Nežinojau, kad lūžį galima girdėti. Norėtumėt arba- 
tos ar kavos? 

— Arbata būtų nuostabu. 

Straikas pamatė, kad Čardas uždėjo sveikąją pėdą ant mažos žalva- 
rinės plokštės prie savo vietos. Spustelėjo, ir iš virtuvės greitai išniro 
Manis. 


247 


Robert Galbraith 


- Prašom arbatos, Mani, - neįprastai maloniai pasakė Čardas. 

Jaunuolis, vis dar paniuręs, vėl dingo. 

— Čia Sent Maiklo kalnas? - paklausė Straikas, rodydamas į maža 
naivų salos paveikslėlį, nutapytą ant medinės lentos netoli krosnelės. 

- Alfredo Voliso darbas, - vėl vos pastebimai pagyvėjo Čardas. - 
Paprastos formos... pirmykštis naivumas. Mano tėvas jį pažinojo. 
Volisas rimtai ėmėsi tapybos tik įžengęs į aštuntą dešimtį. Lankėtės 
Kornvalyje? 

— Aš ten užaugau, - atsakė Straikas. 

Bet Čardą labiau domino Alfredas Volisas. Jis vėl paminėjo, kad 
dailininkas rado savo pašaukimą senatvėje, ir leidosi aptarinėti jo kū- 
rybos. Nepastebėjo, kad Straiko ji visiškai nedomina. Čardas nemėgo 
žiūrėti į akis. Leidėjo žvilgsnis nuo paveikslo nukrypo į kitas didžiulio 
plytinio interjero detales, o į Straiką jis dirstelėdavo tik atsitiktinai. 

- Jūs ką tik grįžote iš Niujorko, tiesa? - įsiterpė Straikas, kai Čardas 
nutilo įkvėpti. 

— Taip, trijų dienų konferencija, - atsakė Čardas, ir jo pakilumas 
išblėso. Ištarė keletą nuvalkiotų frazių. - Sunkūs laikai. Elektroninės 
knygos ir jų skaitytuvai pakeitė žaidimo taisykles. Jūs skaitote? - tiesiai 
paklausė Straiko. 

— Kartais, - atsakė šis. 

Namie mėtėsi aptrintas Džeimsas Elrojus, kurį jau keturios savaitės 
kaip ketina baigti skaityti, bet daugumą vakarų būdavo toks pavar- 
gęs, kad nepajėgdavo susikaupti. Mėgstamiausia knyga gulėjo vienoje 
neišpakuotų dėžių laiptų aikštelėje; jai buvo dvidešimt metų, jau seniai 
nebuvo jos atsivertęs. 

- Mums reikia skaitytojų, - sumurmėjo Danielius Čardas. - Dau- 
giau skaitytojų, mažiau rašytojų. 

Straikas užgniaužė norą atkirsti: „Na, bent vieno jau atsikratei.“ 

Vėl pasirodė Manis, nešinas skaidraus plastiko padėklu su kojytė- 
mis, pastatė jį prieš šeimininką. Čardas pasilenkė įpilti arbatos į aukš- 
tus balto porceliano puodelius. Straikas atkreipė dėmesį, kad odiniai 
baldai erzinamai nepirsčioja, priešingai nei jo biuro sofa, antra vertus, 
jie turbūt kainavo dešimt kartų brangiau. Čardo plaštakų viršus buvo 
toks pat žaizdotas ir nemaloniai paraudęs kaip per leidyklos vakarėlį. 
o ryškioje lempų, kabančių antro aukšto grindyse, šviesoje jis atrodė 

vyresnis negu iš tolo; ko gero, jam apie šešiasdešimt, tačiau tamsios 
giliai įsodintos akys, ereliška nosis ir plonos lūpos vis dar buvo atšiau- 
riai gražios. 

- Jis užmiršo pieną, - tarė Čardas, žiūrėdamas į padėklą. - Jūs ge- 
riate su pienu“ 

— Aha, - atsakė Straikas. 

Čardas atsiduso, bet, užuot paspaudęs žalvarinę plokštę grindyse, 
atsistojo, čiupo ramentus ir nuklibikščiavo viena koja į virtuvę, palikęs 
Straiką, mąsliai spoksantį įkandin. 

Darbuotojams Danielius Čardas atrodė keistas, nors Nina pava- 
dino jį įžvalgiu. Netramdomas jo įtūžis dėl „Bombyx Mori“, Straiko 
nuomone, rodė, kad leidėjas - pernelyg jautri ir vargu ar išmintinga 
asmenybė. Prisiminė, kaip nesmagu visiems buvo pobūvyje, kai Čar- 
das bambėjo jubiliejinę kalbą. Keistas, neperprantamas žmogus... 

Straikas pakėlė akis aukštyn. Ant skaidraus stogo aukštai virš mar- 
murinio angelo švelniai krito sniegas. Matyt, stiklas šildomas, kad 
sniegas nesikauptų, priėjo išvadą Straikas. Ir staiga prisiminė Kvainą, 
išskrostą, surištą, apdegusį, pūvantį, po didžiuliu skliautiniu langu. 
Jam, kaip ir Robinai, aukštos stiklinės „Taitbarno“ lubos staiga pasiro- 
dė nemaloniai pažįstamos. 

Čardas išniro iš virtuvės ir su ramentais nušlubavo grindimis, vos 
panešdamas mažą ąsotėlį su pienu. 

— Turbūt stebitės, kodėl pakviečiau jus čia atvažiuoti, - galop pa- 
sakė Čardas, kai abu jau sėdėjo ir gėrė arbatą. Straikas nutaisė labai 
susidomėjusią miną. - Man reikia žmogaus, kuriuo galėčiau pasitikė- 
ti, - toliau kalbėjo jis, nelaukdamas Straiko atsakymo. - Bet ne leidy- 
kloje. - Jis dirstelėjo į Straiką ir vėl įsmeigė akis į nepavojingą Alfredą 
Volisą. - Manau, man vieninteliam toptelėjo, kad Ovenas rašė ne vie- 
nas, - tarė Čardas. - Jis turėjo bendrininką. 

- Bendrininką? - pagaliau pakartojo Straikas, nes Čardas, regis, 
tikėjosi atsakymo. 

- Taip, - karštai patikino Čardas. - O taip. Matot, „Bombyx Mori“ 
stilius Oveno, bet dar kas nors bus rankas prikišęs. Kažkas jam pa- 
dėjo. - Išblyškęs Čardo veidas paraudo. Jis čiupo ramentą ir pradėjo 
glostyti rankeną. - Juk policija susidomėtų, jei tai būtų įrodyta? - pa- 

klausė Čardas, pagaliau žiūrėdamas Straikui į akis. - Jei Ovenas nu- 
žudytas dėl „Bombyx Mori“ siužeto, ar bendrininkas laikytinas kaltu? 

— Laikytinas kaltu? - pakartojo Straikas. - Manot, bendrininkas 
sukurstė Kvainą įtraukti į knygą keletą smulkmenų, vildamasis paska- 
tinti trečiąją šalį žŽmogžudystei? 

— Aš... na, nesu tikras, - paniuro Čardas. - Galjis ir nesitikėjo, kad 
taip įvyks... bet tikrai siekė sukelti sąmyšį, - jis taip suspaudė ramento 
rankeną, kad pabalo krumpliai. 

— Kodėl manot, kad Kvainas turėjo pagalbininką? - paklausė Straikas. 

- Ovenas negalėjo žinoti kai kurių smulkmenų, aprašytų „Bombyx 
Mori“, vadinasi, kažkas jam jas papasakojo, - tarė Čardas, spoksoda- 
mas į savo akmeninio angelo šoną. 

— Manau, policija susidomėtų bendrininku, - iš lėto pasakė Strai- 
kas, - jei jis ar ji susiję su žudiku. 

Tai buvo tiesa, bet sykiu Straikas norėjo priminti Čardui, kad siau- 
bingomis aplinkybėmis žuvo žmogus. Neatrodė, kad žudikas itin do- 
mina Čardą. 

- Jūs taip manot? - šiek tiek susiraukė Čardas. 

— Taip, - atsakė Straikas, - manau. Bendrininkas juos domintų ir 
dėl kitos priežasties: jis galėtų paaiškinti miglotas knygos vietas. Viena 
versijų, kurią būtinai patikrins policija, tokia: kažkas nužudė Kvainą, 
kad jis neatskleistų paslapčių, apie kurias užsiminė „Bombyx Mori. 

Danielius Čardas susidomėjęs stebeilijo į Straiką. 

— Taip. Aš ne... Taip. 

Straiko nuostabai, leidėjas atsistojo ir ėmė šokinėti su ramentais 
pirmyn atgal, siūbuodamas maždaug taip, lyg parodijuotų pratimus, 
kurių Straiką prieš daugelį metų Seli Ouko ligoninėje mokė fiziotera- 
peutas. Dabar Straikas pastebėjo, kad Čardas puikios formos ir šilki- 
nės jo palaidinio rankovės slepia treniruotus raumenis. 

— Vadinasi, žudikas... - prabilo Čardas ir staiga, žiūrėdamas per 
Straiko petį, atšiauriai paklausė: - Kas yra? 

Iš virtuvės išėjo Robina parausvėjusiais skruostais. 

— Atsiprašau, - susinervinusi stabtelėjo ji. 

- Pokalbis slaptas, - tarė Čardas. - Atsiprašau, bet prašom grįžti į 
virtuvę. 

— Aš... gerai, - nustebo Robina. 

Ir įsižeidė, neprasprūdo pro akis Straikui. Ji žvilgtelėjo į jį, tikėda- 
masi, kad viršininkas įsikiš, bet jis tylėjo. 

Kai Robinai išėjus švaistinės durys užsidarė, Čardas piktai pareiškė: 

— Užmiršau, apie ką kalbėjau. Visiškai... 

— Kažką sakėte apie žudiką. 

— Taip, taip, - maniakiškai pakartojo Čardas ir vėl ėmė pirmyn at- 
gal šokinėti ir siūbuoti ant ramentų. - Vadinasi, jei žudikas žino apie 
bendrininką, pavojus gali grėsti ir šiam? Turbūt ir jam tai jau topte- 
lėjo, — tarė Čardas veikiau sau negu Straikui, įsmeigės akis į brangių 
grindų lentas. - Turbūt tai paaiškina... Taip. 

Pro mažą langelį artimiausioje sienoje Straikui buvo matyti tik 
tamsus miškas netoli namo; juodame fone svajingai krito balti šla- 
keliai. 

- Labiausiai mane skaudina išdavystė, - staiga tarė Čardas. Jis lio- 
vėsi šokinėti ir atsisuko į seklį. - Jei pasakyčiau, ką įtariu, ir paprašy- 
čiau gauti įrodymų, praneštumėte policijai? 

Keblus klausimas, pamanė Straikas ir išsiblaškęs paglostė prastai 
nuskustą smakrą, nes rytą labai skubėjo. 

- Jei prašote nustatyti, ar jūsų įtarimai pagrįsti... - lėtai prabilo 
Straikas. 

— Taip, - atsakė Čardas. - Taip, prašau. Norėčiau tikrai žinoti. 

— Tada ne, neketinu pranešti policijai, ką veikiu. Bet jei išsiaiškin- 
siu, kad bendrininkas buvo ir prisidėjo Kvainą nužudant... arba Žino, 
kas tai padarė... be abejo, mano pareiga - pranešti policijai. 

Čardas vėl atsisėdo ant didžiulio odinio kubo ir trenksmingai nu- 
metė ramentus ant grindų. 

— Velnias, - tarė, lenkdamasis patikrinti, ar nepaliko dub lakuo- 
tame medyje, ir nepasitenkinimo aidas atsimušė į daugybę kietų pa- 
viršių. 

— Žinote, kad mane pasamdė Oveno žmona ieškoti jo žudiko? — 
paklausė Straikas. 

- Kažką girdėjau, - atsakė Čardas, vis dar apžiūrinėdamas tikme- 
džio lentas, ar nesugadino. - Bet tai netrukdytų mano užduočiai? 

Neįtikimas egocentrikas, pamanė Straikas. Jis prisiminė kaligrafiš- 
ką Čardo įrašą atviruke su našlaitėmis: „Praneškite, jei jums ko rei- 
kės.“ Turbūt jį padiktavo sekretorė. 

— Gal norėtumėt man pasakyti, kas tas spėjamas bendrininkas? — 
paklausė Straikas. 

— Labai skaudu, - suvebleno Čardas, vedžiodamas akis nuo Alfre- 
do Voliso prie akmeninio angelo ir įvijų laiptų. 

Straikas tylėjo. 

— Džeris Valdgreivas, - tarė Čardas, dirstelėjo į Straiką ir nusuko 
akis. - Ir pasakysiu, kodėl jį įtariu... iš kur žinau. Jis jau daug savaičių 
elgėsi keistai. Pirmiausia pastebėjau, kai jis paskambino dėl „Bombyx 
Mori“ pasakyti man, ką padarė Kvainas. Nei buvo sumišęs, nei atsi- 
prašinėjo. 

- Jūs tikėjotės, kad Valdgreivas atsiprašinės dėl Kvaino knygos? 

Klausimas, regis, nustebino Čardą. 

— Na taip... Ovenas buvo vienas Džerio rašytojų, todėl taip, tikėjau- 
si šiokio tokio gailestavimo, kad Ovenas mane taip... taip aprašė. 

Ir neklusni Straiko vaizduotė vėl parodė jam nuogą Phallus Impu- 
dicus, stovintį prie negyvo jaunuolio, skleidžiančio antgamtinę šviesą. 

— Jūs nesutariate su Valdgreivu? - paklausė jis. 

— Su Valdgreivu visada elgdavausi atlaidžiai, labai atlaidžiai, - tarė 
Čardas, užuot tiesiai atsakęs į klausimą. - Pernai, kol jis gydėsi, mo- 
kėjau jam visą atlyginimą. Gal jaučiasi nuskriaustas, bet būdavau jo 
pusėje. Taip, daug kartų, kai kiti, apdairesni žmonės, būtų išlikę ne- 
šališki. Ne aš kaltas dėl Džerio nelaimingo asmeninio gyvenimo. Bet 
jam apmaudu. Taip, sakyčiau, kad jis pasipiktinęs, nors ir nepagrįstai. 

— Kodėl pasipiktinęs? - paklausė Straikas. 

— Džeris nemėgsta Maiklo Fankorto, — suvebleno Čardas, nenu- 
leisdamas akių nuo krosnelės liepsnų. - Kadaise Maiklas... flirtavo su 
Fenela, Džerio žmona. Ir, tiesą sakant, aš perspėjau Maiklą, nes buvau 
Džerio draugas. Taip! - linktelėjo Čardas, paveiktas savo poelgio. - 
Pasakiau Maiklui, kad jis elgiasi negražiai ir neišmintingai, net atsi- 
žvelgiant į jo padėtį... Matot, Maiklas neseniai buvo palaidojęs pirmą 
žmoną. Maiklas neįvertino mano neprašyto patarimo. Jis įsižeidė ir 
susirado kitą leidėją. Direktorių taryba buvo labai nepatenkinta, - 
kalbėjo Čardas. - Prireikė dvidešimties metų Maiklui vėl prisivilioti. 
Bet po šitiek laiko, - Čardo plikė buvo tik dar vienas žvilgus paviršius 
tarp stiklo, išblizgintos medienos ir plieno, - Džeris neturėtų tikėtis, 
kad leidyklos veiklos kryptį lems jo asmeniškos antipatijos. Nuo tada, 

kai Maiklas sutiko grįžti į „Roperį Čardą“, Džeris iš kailio neriasi, vi- 
sokiais būdais nepastebimai man kenkdamas. Mano nuomone, buvo 
taip, - kartkartėmis Čardas žvilgtelėdavo į Straiką, lyg vertintų jo re- 
akciją. - Džeris papasakojo Ovenui apie sutartį su Maiklu, nors laikė- 
me ją paslaptyje. Ovenas ir Fankortas ketvirtį amžiaus buvo priešai. 
Ovenas su Džeriu sumanė šitą... šitą bjaurų paskvilį, kuriame mudu 
su Maiklu šlykščiai apšmeižti, siekdami nukreipti visuomenės dėmesį, 
kad Maiklas grįžta, ir norėdami atkeršyti mums abiem, leidyklai ir vi- 
siems, kuriuos jie užsigeidė apjuodinti. O dabar iškalbingiausias daly- 
kas, - Čardo balsas aidėjo tuščioje erdvėje, - aiškiai pasakiau Džeriui 
pasirūpinti, kad rankraštis būtų užrakintas seife, o jis pasistengė, kad 
jį perskaitytų visi, kas netingi, ir liežuvautų visas Londonas, paskui 
padavė pareiškimą atleisti jį iš darbo, taigi turiu ieškoti... 

— Kada Valdgreivas išėjo iš darbo? - paklausė Straikas. 

- Užvakar, - atsakė Čardas ir kalbėjo toliau: - Be to, jis labai ne- 
norėjo sykiu su manim pateikti ieškinio Kvainui. Tai savaime rodo... 

— Gal jis manė, kad teismo procesas atkreips dar daugiau dėmesio 
į knygą? - spėjo Straikas. - Juk Valdgreivas pats aprašytas „Bombyx 
Mori“? 

- Taigi! - prunkštelėjo Čardas. Straikas pirmą kartą matė jį lyg ir 
juokiantis; įspūdis buvo nemalonus. - Nereikia visko imti už gryną 
pinigą, pone Straikai. Apie tai Ovenas nieko nenutuokė. 

— Apie ką? 

— Drožikas - Džerio kūrinys, tik trečią kartą skaitydamas supra- 
tau, - paaiškino Čardas. - Labai protingai sugalvota: atrodo, kad už- 
sipultas Džeris, nors iš tikrųjų siekiama įskaudinti Fenelą. Jie vis dar 
susituokę, bet labai nelaimingi. Labai nelaimingi. Taip, suvokiau skai- 
tydamas kelintą kartą, - kalbėjo Čardas; kai linkčiojo, kabamųjų lubų 
atspindys suraibuliuodavo ant kaukolės. - Drožiką aprašė ne Ovenas. 
Jis beveik nepažįsta Fenelos. Jis nieko nežinojo apie tą seną istoriją. 

— Tai ką iš tikrųjų reiškia kruvinas maišas ir nykštukė? 

- Išpeškite iš Džerio, - patarė Čardas. - Tegu jis papasakoja. Kodėl 
turėčiau jam padėti skleisti paskalas? 

— Svarsčiau, - tarė Straikas, klusniai pakeitęs temą, - kodėl Maiklas 
Fankortas sutiko grįžti į „Roperį Čardą“, spausdinantį Kvainą? Juk jie 
nekentė vienas kito? 

Stojo trumpa tyla. 

— Mes nebuvome įsipareigoję išleisti naujos Oveno knygos, - atsakė 
Čardas. - Paėmėm ją, naudodamiesi teise rinktis pirmi. Štai ir viskas. 

— Vadinasi, jūs manote, jog Džeris Valdgreivas papasakojo Kvainui, 
kad jo rankraštis bus atmestas norint įsiteikti Fankortui? 

- Taip, - atsakė Čardas, spoksodamas į savo nagus. - Manau. Be 
to, įžeidžiau Oveną per mūsų paskutinį susitikimą, taigi žinia, kad 
jo nespausdinsime, be abejo, sunaikino paskutinius ištikimybės man 
likučius, nes aš leidau jo knygas tada, kai visi kiti Britanijos leidėjai 
numojo... 

— Kaip jūs jį įžeidėte? 

— Paskutinį kartą į leidyklą Ovenas atėjo su dukra. 

— Orlanda? 

— Jis man sakė ją pavadinęs Virdžinijos Vulf to paties pavadinimo 
romano herojės vardu. - Čardas dvejojo, žvilgčiodamas tai į Straiką, 
tai į savo nagus. - Ji, jo duktė... ne visai sveika. 

- Tikrai? - tarė Straikas. - Kas jai? 

— Protiškai atsilikusi, - suvebleno Čardas. - Buvau dailės skyriuje, 
kai juodu atėjo. Ovenas pasakė, kad nori jai aprodyti leidyklą... netu- 
rėjo teisės, bet Ovenas visur elgdavosi kaip namie... manė esąs baisiai 
svarbus asmuo ir kad jam viskas leidžiama... Jo duktė griebė viršelio 
maketą... nešvariomis rankomis... Čiupau jai už riešo, kad jo nesu- 
gadintų... - jis mostu parodė, ką darė, ir nuo tokio šventvagiško po- 
elgio jo veide šmėkštelėjo pasibjaurėjimas. - Padariau tai mašinaliai, 
trokšdamas apsaugoti piešinį, bet ji baisiai susijaudino. Kilo skanda- 
las. Labai nepatogus ir nemalonus, - murmėjo Čardas, regis, iš naujo 
viską patirdamas. - Ji puolė į isteriją, Ovenas įtūžo. Be abejo, apkaltino 
mane nežinia kuo. Ir, be abejo, prikišo Maiklą Fankortą, grįžusį į „Ro- 
perį Čardą“. 

— Kaip manote, - paklausė Straikas, - ką labiausiai papiktino 
„Bombyx Mori'? 

- Sunku pasakyti, - tarė Čardas. - Vargu ar Elizabeta Tasel, pavaiz- 
duota kaip kraugerė erkė, nudžiugo, nes daug metų lydėdavo Oveną į 
pobūvius, žiūrėdavo, kad jis girtas neapsikvailintų, bet turiu pasakyti, 
kad Elizabetos man negaila, - šaltai pridūrė. - Ji išsiuntė tą knygą ne- 
perskaičiusi. Nusikalstamas nerūpestingumas. 

- Ar pranešėte Fankortui, perskaitęs rankraštį? - paklausė Straikas. 

- Jis turėjo sužinoti, ką padarė Kvainas, - atsakė Čardas. - Pama- 
niau, geriau jau tegu sužino iš manęs. Ką tik buvo grįžęs iš Paryžiaus, 
ten jam buvo įteikta Prevo premija. Skambindamas nejaučiau jokio 
malonumo. 

— Kaip jis reagavo? 

— Maiklą sunku išmušti iš vėžių, - sumurmėjo Čardas. - Jis man 
liepė nesukti galvos, pasakė, kad Ovenas sau pakenkė labiau negu 
mums. Maiklas mėgsta rietenas. Jis liko visiškai ramus. 

— Ar papasakojote jam, ką apie jį savo knygoje parašė ar užsiminė 
Kvainas? 

- Žinoma, - atsakė Čardas. - Juk negalėjau leisti, kad jis išgirstų iš 
kitų. 

- Jis neužsigavo? 

- Jis pasakė: „Juokiasi tas, kas juokiasi paskutinis, Danieliau. Pa- 
skutinis juoksiuosi aš.“ 

- Ir kaip jūs tai supratote? 

— Matot, Maiklas - patyręs žudikas, - šyptelėjo Čardas. - Jis su- 
dorotų bet ką penkiais tinkamai parinktais... sakydamas „žudikas“, - 
Čardas staiga komiškai sunerimo, - be abejo, turėjau omeny literatū- 
rines... 

- Žinoma, - nuramino jį Straikas. - Jūs ir Fankortui siūlėte prisi- 
dėti prie jūsų ir paduoti Kvainą į teismą? 

— Tokiais atvejais Maiklas niekina teismus kaip žalos atitaisymo 
priemonę. 

— Jūs pažinojote velionį Džozefą Nortą, tiesa? - lyg niekur nieko 
paklausė Straikas. 

Čardo veidas sustingo: it kaukė, slepianti pyktį. 

— Labai... tai buvo labai seniai. 

— Nortas buvo Kvaino draugas, tiesa? 

- Aš atmečiau Džo Norto romaną, - tarė Čardas. Jo plonos lūpos 
virpėjo. - Daugiau nieko jam nepadariau. Pustuzinis kitų leidėjų irgi 
atmetė. Komerciniu požiūriu tai buvo klaida. Po mirties knyga sulau- 
kė šiokios tokios sėkmės. Žinoma, manau, - atlaidžiai pridūrė, - kad 
Maiklas ją iš esmės perrašė. 

— Kvainas pasipiktino, kad atmetėt jo draugo knygą? 


255 


Robert Galbraith 


— Taip. Pakėlė didžiulį triukšmą. 

- Bet vis tiek bendradarbiavo su „Roperiu Čardu“? 

— Džo Norto knygą atmečiau ne asmeniniais sumetimais, - užsi- 
plieskė Čardas. - Galop Ovenas tai suprato. 

Vėl stojo nejauki tyla. 

— Vadinasi... kai jus pasamdo ieškoti... tokių nusikaltėlių, - Čardas 
pasistengė pakeisti temą, - jūs bendradarbiaujate su policija ar... 

— O kaipgi, - atsakė Straikas, mintyse šaipydamasis, mat prisimi- 
nė, kaip priešiškai pastaruoju metu su juo elgiasi įstatymo sargai, bet 
džiaugdamasis, kad Čardas nukreipė kalbą jam naudinga linkme. - 
Turiu gerų pažįstamų Centrinėje policijos valdyboje. Atrodo, jūsų 
veiksmai jiems neduoda pagrindo rūpintis, - pridūrė, vos pastebimai 
pabrėždamas žodį „jūsų“. 

Sukti provokuojantys žodžiai padarė poveikį. 

— Policija seka, ką aš veikiu? - Čardas persigando kaip vaikėzas, 
nesugebėjo nė apsimesti, kad jam nei šilta, nei šalta. 

- Matote, policija neišvengiamai stebi visus „Bombyx Mori“ apra- 
šytus Žmones, - atsainiai pasakė Straikas, gurkšnodamas arbatą. - Juos 
domina viskas, ką tie asmenys veikė po lapkričio penktosios, Kvainui 
palikus žmoną ir išsinešus rankraštį. 

Didžiam Straiko pasitenkinimui, Čardas iškart pradėjo balsu var- 
dyti, ką veikė, neva kad nusiramintų. 

— Iki lapkričio septintosios apie knygą nieko nežinojau, - prabilo 
jis, vėl įsistebeilijęs į koją su įtvaru. - Buvau čia, kai man paskambino 
Džeris... Iškart grįžau į Londoną. Mane nuvežė Manis. Nakvojau na- 
mie, Manis ir Nenita gali patvirtinti... Pirmadienį leidykloje susitikau 
su advokatais, kalbėjausi su Džeriu... Vakare svečiavausi pas artimus 
draugus Noting Hile... Ir vėl namo mane parvežė Manis... Antradienį 
anksti nuėjau gulti, nes trečiadienio rytą skridau į Niujorką. Ten bu- 
vau iki lapkričio tryliktosios... Visą keturioliktąją buvau namie... Pen- 
kioliktąją... 

Čardo murmesys nutilo. Matyt, pats suprato, kad nėra jokio reikalo 
aiškintis Straikui. Staiga metė į seklį gudrų žvilgsnį. Čardas norėjo nu- 
sipirkti sąjungininką. Straikas pamatė, kad leidėjas staiga suvokė lazdą 
turint du galus. Straikas nesuko galvos. Iš pokalbio jis išpešė daugiau, 

negu tikėjosi; jei nebus pasamdytas, tiesiog negaus pinigų, kuriuos ga- 
lėjo uždirbti. 

Ir vėl grindimis atitapeno Manis. 

— Norit pietų? - atžariai paklausė Čardo. 

— Po penkių minučių, - šypsodamasis atsakė šeimininkas. - Pir- 
miau turiu atsisveikinti su ponu Straiku. 

Manis ištykino. Jo batų padai buvo kaučiukiniai. 

- Purkštauja, - pasakė Straikui Čardas, nesmagiai kiktelėjęs. — 
Jiems čia nepatinka. Nori atgal į Londoną. 

Jis paėmė nuo grindų ramentus ir sunkiai atsistojo. Straikas irgi, tik 
pastangų reikėjo daugiau. 

— O kaip laikosi... na... ponia Kvain? - paklausė Čardas iš pavėluoto 
mandagumo: juodu it keisti trikojai gyvūnai jau svyravo prie lauko 
durų. - Stambi raudonplaukė, tiesa? 

— Ne, - atsakė Straikas. - Liesa. Žilstelėjusi. 

— A, - atsainiai atsiliepė Čardas. - Vadinasi, mane jis supažindino 
su kažkokia kita. 

Straikas stabtelėjo prie švaistinių durų į virtuvę. Čardas irgi sustojo 
nepatenkinta mina. 

— Matot, pone Straikai, skubu... 

— Aš irgi, - maloniai atsiliepė Straikas, - bet sekretorė man nepa- 
dėkos, jei ją paliksiu. 

Čardas aiškiai buvo pamiršęs įsakmiai išvarytą Robiną. 

— Ak, taip, žinoma... Mani! Nenita! 

— Ji tualete, - atsakė kresnoji filipinietė, išnirusi iš virtuvės su lini- 
niu maišeliu, kuriame buvo Robinos batai. 

Visi laukė nesmagiai tylėdami. Pagaliau pasirodė Robina akmeni- 
niu veidu ir apsiavė batus. 

Šaltis nutvilkė įkaitusius veidus, kol prie atdarų lauko durų Straikas 
spaudė ranką Čardui. Robina iškart pasuko prie mašinos ir atsisėdo į 
vairuotojo sėdynę, netarusi niekam nė žodžio. 

Vėl pasirodė Manis su storuoju paltu. 

— Važiuosiu su jumis, - pasakė Straikui. - Patikrinti vartų. 

- Jie gali iškviesti zirzekliu, jei įstrigs, Mani, - tarė Čardas, bet jau- 
nuolis nekreipė dėmesio ir įsiropštė į mašiną kaip pirmą kartą. 

Jie trise tylėdami važiavo per pūgą baltu keliu su juodais apvadais. 
Manis buvo pasiėmęs nuotolinio valdymo pultelį, ir vartai nesunkiai 
atsidarė. 

— Ačiū, - tarė Straikas, atsisukęs į jį. - Tik nesušalk grįždamas atgal. 

Manis sušnarpštė, išlipo iš mašinos ir užtrenkė dureles. Robina 
jau įjungė pavarą, bet prie Straiko lango pasirodė Manis. Ji nuspaudė 
stabdį. 

— Klausau, - Straikas nuleido stiklą. 

— Aš jo nenustūmiau, - nuožmiai pareiškė Manis. 

— Atleisk, nesupratau? 

— Nuo laiptų, - paaiškino Manis. - Aš jo nenustūmiau. Jis meluoja. 

Straikas ir Robina įsistebeilijo į jį. 

— Tikit manim? 

- Aha, - atsakė Straikas. 

— Tada gerai, - linktelėjo jiems Manis. - Gerai. 

Jis nusisuko ir nuėjo namo link, slidinėdamas batais su kaučiuki- 
niais padais. 


30 


...O aš kaip draugystės ir pasitikėjimo laidą papasakosiu 


tau savo sumanymą. Nieko neslėpdamas ir atvirai... 


William Congreve, „Meilė už meilę“ 


Straikui pareikalavus, jie sustojo papietauti „Burger Kinge“ prie Tiver- 
tono degalinės. 

— Turi ką nors suvalgyti prieš kelionę atgal. 

Robina įėjo paskui jį į vidų beveik nieko nepasakiusi, neužsimi- 
nusi nė apie stulbinamą Manio pareiškimą. Abejinga jos kankinystė 
Straiko nestebino, greičiau erzino. Ji atsistojo į eilę mėsainių, nes jis 
nebūtų pajėgęs sykiu susitvarkyti su padėklu ir ramentais, o kai ji pa- 
dėjo prikrautą padėklą ant mažo plastikinio staliuko, jis, mėgindamas 
išsklaidyti įtampą, tarė: 

- Klausyk, suprantu: tikėjaisi, kad subarsiu Čardą, jog elgiasi su 
tavim kaip su tarnaite. 

— Nieko panašaus, - mašinaliai paprieštaravo Robina ir išgirdusi 
šiuos savo žodžius, pasijuto vaikiškai aikštinga. 

— Kaip nori, - irzliai gūžtelėjo pečiais Straikas ir atsikando mė- 
sainio. 

Porą minučių juodu valgė niūriai tylėdami, kol įgimtas Robinos 
sąžiningumas nugalėjo. 

— Taip, vyliausi, kad mane užtarsi. 

— Išpešiau iš jo daug naudingų dalykų, Robina, - sušvelnėjo nuo 
riebaus maisto ir sujaudintas jos prisipažinimo Straikas. - Kai pašne- 
kovas įsikalba, nereikia su juo ginčytis. 

- Atsiprašau už mėgėjiškumą, - ji vėl pasijuto kaip per burną ga- 
vusi. 

— Dėl Dievo meilės, - tarė Straikas. - Niekas nesako, kad tu... 

— Kam tu apskritai priėmei mane į darbą? - staiga paklausė ji ir 
numetė neišpakuotą mėsainį atgal ant padėklo. 

Daug savaičių kaupęsis apmaudas staiga prasiveržė. Jai nerūpi, ką 
išgirs; ji nori žinoti tiesą. Ar ji priimamojo sekretorė, ar šis tas dau- 
giau? Negi ji pasiliko pas Straiką ir padėjo jam išsikapstyti iš skurdo, 
kad būtų stumdoma kaip tarnaitė? 

— Kam? - pakartojo Straikas, spoksodamas į ją. - Ką turi omeny? 

— Maniau, nori, kad aš būčiau... maniau, kad... kad kai ko išmok- 
siu, - pasakė Robina paraudusiais skruostais ir neįprastai žėrinčiomis 
akimis. - Porą kartų užsiminei apie kursus, bet pastaruoju metu tvir- 
tini, kad reikia dar vieno žmogaus. Sutikau su mažesniu atlyginimu, - 
jos balsas drebėjo. - Atsisakiau geriau mokamų darbų. Maniau, nori, 
kad būčiau... 

Jos pyktis, taip ilgai slopinamas, grėsė prasiveržti ašaromis, bet ji 
pasiryžo nepravirkti. Įsivaizduojama Straiko porininkė niekada ne- 
verktų; dalykiška buvusi policininkė būtų tvirta ir bejausmė, kad ir 
kas ištiktų... 

- Maniau, nori, kad būčiau... nesitikėjau, kad teks viso labo atsaki- 
nėti į telefono skambučius. 

— Tu ne tik atsakinėji į skambučius, - tarė Straikas; jis ką tik su- 
šveitė pirmą mėsainį ir dabar iš po surauktų antakių žiūrėjo, kaip ji 
tūžta. — Šią savaitę apėjome įtariamųjų žmogžudyste namus. Ir ką tik 
greitkelyje išgelbėjai mums abiem gyvybę. 

Bet Robina nesileido, kad jis užkalbėtų jai dantį: 

— Ko iš manęs tikėjaisi, siūlydamas man nuolatinį darbą? 

— Neturėjau jokių ypatingų planų, - iš lėto sumelavo Straikas. — 
Nemaniau, kad tu taip rimtai žiūri į šitą darbą... ketini mokytis... 

— Kaip galiu žiūrėti nerimtai? - garsiai pasipiktino Robina. 

Keturių asmenų šeima mažo restoranėlio kampe spoksojo į juo- 
du. Robina nekreipė į juos dėmesio. Jai užvirė širdis. Ilga kelionė, šal- 
tis, alkis (nes Straikas suvalgė visus sausainius), viršininko nuostaba, 
kad ji geba gerai vairuoti, išsiuntimas į virtuvę pas Čardo tarnus, o 
dabar dar... 

— Tu man moki pusę - pusę to, ką man būtų mokėję kadrų skyriu- 
je! Kaip manai, kodėl aš likau? Aš tau padėjau. Padėjau tau tirti Lulos 
Landri... 

— Gerai, - tarė Straikas, pakeldamas didžiulę plaukuotą ranką. — 
Gerai, atsakau. Bet nekaltink manęs, jei tau nepatiks tai, ką tuojau iš- 
girsi. 

Ji sėdėjo ant plastikinės kėdės ir stebeilijo į jį, paraudonavusi, tiesi 
kaip žvakė. Valgio net nepalietė. 

— Aš iš tikrųjų pasiūliau tau nuolatinį darbą ketindamas tave mo- 
kyti. Pinigų kursams neturėjau, bet, maniau, kol įstengsiu už juos su- 
mokėti, galėsi įgyti praktinės patirties. 

Robina nutylėjo, neketindama atlyžti, kol visko, ką jis dar pasakys, 
neišklausys. 

— Tu iš tikrųjų turi gabumų šiam darbui, - tarė Straikas, - bet tu 
išteki už žmogaus, kurį tavo darbas siutina. 

Robina išsižiojo ir vėl susičiaupė. Jai atėmė žadą. 

— Tu kasdien išeini iš biuro minutė minutėn... 

— Netiesa! - įtūžo Robina. - Gal nepastebėjai, aš atsisakiau poilsio 
dienos, kad atvežčiau tave čia, į Devoną... 

— Nes jis ne Londone, - tarė Straikas. - Nes jis nesužinos. 

Jai atrodė, kad ji dūsta. Iš kur Straikas žino, kad ji melavo Matju ar 
bent ne viską pasakė? 

— Netjei tai... nesvarbu, tiesa tai ar ne, - netvirtai paprieštaravo ji, - 
bet aš pati sprendžiu, ką dirbsiu... ne Matju reikalas, kokią profesiją 
pasirinkau. 

— Aš gyvenau su Šarlote šešiolika metų tai kartu, tai atskirai, - pa- 
sakė Straikas, imdamas antrą mėsainį. - Dažniausiai atskirai. Ji neken- 
tė mano darbo. Todėl mudu nuolat išsiskirdavome... ne tik todėl, bet 
darbas buvo viena priežasčių, - sąžiningai patikslino. - Ji nesuprato, 
kas yra pašaukimas. Yra žmonių, kurie to nesupranta; daugeliui darbas 
savaime nieko nereiškia, geriausiu atveju jis - padėtis ir atlyginimas. 

Jis išvyniojo mėsainį. Robina piktai žiūrėjo į jį. 

— Man reikia porininko, kuriam nerūpi darbo valandos, - tarė 
Straikas. - Kuris gali dirbti savaitgaliais. Nekaltinu Matju, kad jis ne- 
rimauja dėl tavęs... 

— Nei jis nerimauja, nei ką. 

Žodžiai išsprūdo, nespėjus Robinai jų apgalvoti. Trokšdama pa- 
neigti viską, ką sako Straikas, ji nejučiomis leptelėjo nemalonią tiesą. 
Matju neapdovanotas lakia vaizduote. Jis nematė, kaip Lulos Lan- 
dri žudikas perdūrė Straiką ir šis kraujavo. Net jos pasakojimą apie 
Oveną Kvainą, surištą ir išdarinėtą, jam užgožė tirštas smardus pa- 
vydo rūkas, apsiaučiantis jį visada, išgirdus bent žodį apie Straiką. 
Jos darbo jis nekentė ne iš susirūpinimo ja, tik anksčiau sau ji to 
neprisipažino. | 

— Tai, ką aš darau, gali būti pavojinga, - pasakė Straikas, kramtyda- 
mas mėsainį, lyg nebūtų jos girdėjęs. 

— Aš tau naudinga, - tarė Robina kimesniu už jo balsu, nors bur- 
noje nieko neturėjo. 

— Žinau. Jei ne tu, netoli būčiau nuėjęs, - tarė Straikas. - Esu be 
galo dėkingas laikinų darbų agentūrai už apsirikimą. Tu nepaprasta, aš 
nebūčiau... po perkūnais, neraudok, ta šeima į mus ir taip jau spokso. 

— Man nusispjaut, - pasakė Robina į saują popierinių servetėlių, ir 
Straikas nusijuokė. 

- Jei nori, - pasakė rusvai auksiniam jos viršugalviui, - kai tik pra- 
simanysiu pinigų, galėsi lankyti seklių kursus. Bet jei rengsiu tave tapti 
savo porininke, kartais teks tavęs prašyti atlikti užduotis, kurios Matju 
gali nepatikti. Daugiau nieko nepridursiu. Spręsti turėsi pati. 

- Ir nuspręsiu, - atsakė Robina, rydama ašaras. - Aš to noriu. Todėl 
ir likau. 

— Tada, velniai griebtų, pralinksmėk ir suvalgyk mėsainį. 

Robinai buvo sunku valgyti su didžiuliu gumulu gerklėje. Ji buvo 
sukrėsta, bet pradžiuginta. Ji neklydo: Straikas įžvelgė jos gebėjimus, 
kurie būdingi jam pačiam. Juodu dirba ne tik dėl pinigų... 

— Papasakok apie Danielių Čardą, - paprašė ji. 

Jam pasakojant smalsi keturių asmenų šeima susirinko daiktus ir 
išėjo, vis dar slapta žvilgčiodama į neperprantamą porą. (Meilužių 
ginčas? Šeimos vaidas? Kodėl taip greitai baigėsi?) 

— Paranoikas, truputį ekscentriškas, savimyla, - po penkių minu- 
čių apibendrino Straikas, - bet vertėtų atkreipti dėmesį į jo žodžius. 
Džeris Valdgreivas galėjo padėti Kvainui. Antra vertus, iš darbo Vald- 
greivas galėjo išeiti todėl, kad jam įkyrėjo Čardas, nemanau, kad su 
juo lengva dirbti. Nori kavos? 

Robina dirstelėjo į laikrodį. Tebesnigo. Ji būgštavo spūsties greit- 
kelyje, kad nepavėluotų į Jorkšyro traukinį, bet po šio pokalbio pasi- 
ryžo įrodyti atsidavimą darbui, todėl sutiko. Šiaip ar taip, ji nori kai 
ką papasakoti Straikui, kol jis dar sėdi priešais. Ne taip malonu būtų 
pasakoti sėdint prie vairo, nes nematytų jo reakcijos. 

— Aš irgi kai ką sužinojau apie Čardą, - tarė grįžusi su dviem puo- 
deliais ir obuolių pyragu Straikui. 

— Liežuvavai su tarnais“ 

— Ne, - atsakė Robina. - Jie man beveik nė žodžio nepasakė, kol 
sėdėjau virtuvėje. Abu, rodos, be nuotaikos. 

- Pasak Čardo, jiems nepatinka Devone. Pasiilgo Londono. Jie bro- 
lis ir sesuo? 

- Sakyčiau, motina ir sūnus, - tarė Robina. - Jis ją vadina „mamu“. 
Taigi pasiprašiau į tualetą, 0 tarnų tualetas greta studijos. Danielius 
Čardas puikiai išmano anatomiją. Visos sienos nukabinėtos Leonar- 
do da Vinčio anatominiais piešiniais, viename kampe - anatominis 
modelis. Kraupus.... vaškinis. O ant molberto, - pasakojo ji, - labai 
kruopštus tarno Manio piešinys. Gulinčio ant žolės, nuogutėlio. 

Straikas padėjo puodelį. 

— Įdomūs dalykėliai, - lėtai ištarė. 

- Tikėjausi, kad tau patiks, - apsimestinai kukliai nusišypsojo 
Robina. 

— Manio tvirtinimas, kad jis nenustūmė šeimininko nuo laiptų, da- 
bar atrodo visai kitaip. 

- Jie nesidžiaugė, kad tu atvažiavai, - tarė Robina, - bet gal ir aš 
kalta. Pasakiau, kad tu - privatus seklys, o Nenita - angliškai ji kalba 
prasčiau už Manį - nesuprato, todėl pasakiau, kad tu lyg ir polici- 
ninkas. 

- Ir jie padarė išvadą, kad Čardas mane pakvietė pasiskųsti dėl 
Manio. 

- Ar Čardas irgi apie tai užsiminė? 

— Nė vienu žodeliu, - atsakė Straikas. - Labiau buvo susirūpinęs 
dėl tariamos Valdgreivo išdavystės. 

Jie pasinaudojo tualetu ir grįžo į šaltį. Einant prie mašinos teko 
prisimerkti, kad sniegas neužlipdytų akių. Tojotos viršus jau buvo ap- 
ledėjęs. 

— Tu spėsi į Karaliaus Kryžkelę, tiesa? - paklausė Straikas, dirste- 
lėjęs į laikrodį. 

- Jei greitkelyje neištiks bėda, - atsakė Robina ir prietaringai palie- 
tė medinę durelių apdailą. 

Jie įvažiavo į M4, čia ant kiekvieno kelio ženklo buvo perspėjimas 
dėl orų ir didžiausias leistinas greitis buvo šešiasdešimt mylių per va- 
landą. Suskambėjo Straiko mobilusis. 

— Ilza? Kas vyksta? 

- Sveikas, Kormai. Būna ir blogiau. Jos nesuėmė, bet apklausa buvo 
įtempta. 

Straikas įjungė garsiakalbį, kad ir Robina girdėtų, ir juodu drauge 
klausėsi, suraukę kaktas iš susikaupimo. Automobilis brovėsi per snie- 
go sūkurius, šėlstančius už priekinio stiklo. 

- Jie iš tikrųjų mano, kad ji kalta, - tarė Ilza. 

— Kuo remdamiesi? 

— Girdi, turėjo galimybių, - atsakė Ilza, - ir elgiasi, lyg būtų kalta. Ji 
nė kiek nesistengia sau padėti. Niurzgia, ko policija prie jos kabinėjasi, 
ir be paliovos kalba apie tave, gadindama jiems kraują. Pareiškė, kad 
tu ištirsi, kas iš tikrųjų tai padarė. 

— Velniai griebtų, - suirzo Straikas. - O kas buvo sandėliuke? 

— A, tai svarbiausia. Šlamšto krūvoje mėtėsi apdegęs kruvinas sku- 
duras. 

— Didelio čia daikto, - atkirto Straikas. - Galbūt mėtėsi ten metų 
metus. 

— Ekspertizė išsiaiškins, bet sutinku, kad skuduro nepakanka, juk 
žarnos dar nerastos. 

— Tu Žinai apie žarnas? 

— Dabar apie žarnas žino visi, Kormai. Pranešė per žinias. 

Straikas su Robina susižvelgė. 

— Kada? 

— Per pietus. Manau, policija suuodė, kad toji žinia tuoj bus pa- 
skelbta, ir nusprendė Kvain apklausti, bene ką išpeš, kol smulkmenų 
dar nesužinojo visi. 

- Išplepėjo vienas iš jų pačių, - įsiuto Straikas. 

— Rimtas kaltinimas. 

- Išgirdau iš žurnalisto, kuris moka policininkui už informaciją, — 
atkirto Straikas. 

— Įdomių žmonių pažįsti. 

— Toks jau mano darbas. Ačiū, kad pranešei, Ilza. 

— Nėra už ką. Pasistenk, kad Leonoros nepasodintų, Kormai. Ji 
man patinka. 

— Kas skambino? - paklausė Robina, kai Ilza baigė pokalbį. 

— Buvusi bendraklasė iš Kornvalio, advokatė. Ji ištekėjo už vieno 
mano draugo iš Londono, - atsakė Straikas. - Suvedžiau ją su Leono- 
ra, nes... velnias. 

Už posūkio jie išvydo milžinišką spūstį. Robina paspaudė stabdį ir 
sustojo už pežo. 

— Velnias, - pakartojo Straikas, dirstelėjęs į sustingusį Robinos 
profilį. 

— Dar viena avarija, - tarė Robina. - Matau žiburėlius. 

Ji įsivaizdavo Matju veidą, kai jis išgirs, kad ji neatvažiuos, nes pa- 
vėlavo į naktinį traukinį. Jo motinos laidotuvės... kaip galima neatva- 
žiuoti į laidotuves? Ji jau turėjo būti ten, Matju tėvo namuose, padėti 
ruoštis laidotuvėms, kad jo šeimai būtų lengviau. Kelionmaišis jau 
turėjo būti jos senajame kambaryje namie, gedulo drabužiai išlyginti 
ir pakabinti senojoje jos spintoje, viskas paruošta trumpai kelionei į 
bažnyčią kitą rytą. Laidojama ponia Kanlif, beveik anyta, o ji per pūgą 
kažkur išlėkė su Straiku ir dabar jie įstrigę spūstyje, už dviejų šimtų 
mylių nuo bažnyčios, netoli kurios bus palaidota Matju motina. 

„Jis man niekada neatleis. Jis niekada neatleis man, nes neatvažia- 
vau į laidotuves dėl šito...“ 

Kodėl jai tenka rinktis kaip tik šiandien? Kodėl oras taip subjuro? 
Robinai nudiegė per paširdžius, o mašinos nejudėjo. 

Straikas nieko nepasakė, tik įjungė radiją. Automobilį pripildė 
„Take That“ daina apie ikšiol neregėtą pažangą. Muzika erzino Robi- 
ną, bet ji nutylėjo. 

Mašinos pasislinko kelis metrus į priekį. 

„O Dieve, padėk man laiku suspėti į Karaliaus Kryžkelę“, - mintyse 
meldėsi Robina. 

Jie slinko per sniegą keturiasdešimt penkias minutes, aplink spar- 
čiai blėso popietės šviesa. Marios laiko iki naktinio traukinio Robinai 

virto skubiai senkančia bala, kurioje ji netrukus sėdės viena it negy- 
venamoje saloje. 

Jie jau matė avariją: policininkus, šviesas, suniokotą „Volkswagen 
Polo“. 

— Spėsi, - prabilo Straikas: pirmi jo žodžiai nuo tada, kai įjungė 
radiją; jie laukė eismo reguliuotojo ženklo važiuoti į priekį. - Sunkiai, 
bet spėsi. 

Robina neatsakė. Ji suprato, kad pati kalta, Straikas čia niekuo dė- 
tas: jis pasiūlė jai laisvą dieną. Ji užsispyrė kartu važiuoti į Devoną, ji 
melavo Matju, kad dieniniame traukinyje nėra vietų. Verčiau stovėti 
visą kelią nuo Londono iki Harogito negu nepasirodyti ponios Kan- 
lif laidotuvėse. Straikas gyveno su Šarlote šešiolika metų tai kartu, tai 
atskirai ir juos išskyrė jo darbas. Ji nenori prarasti Matju. Kodėl ji taip 
pasielgė, kodėl pasisiūlė nuvežti Straiką? 

Tirštas mašinų srautas judėjo lėtai. Penktą valandą, piko metą, prie 
Redingo jie vėl įstrigo. Straikas pagarsino radiją, prasidėjo žinių laida. 
Robina stengėsi klausytis pranešimo apie Kvaino nužudymą, bet jos 
širdis jau buvo Jorkšyre, lyg būtų peršokusi spūstį ir visas nepermal- 
daujamas sniegingas mylias iki namų. 

— Šiandien policija patvirtino, kad rašytojas Ovenas Kvainas, kurio 
lavonas rastas prieš šešias dienas name Barons Korte, Londone, buvo 
nužudytas visai taip, kaip jo paskutinės, neišleistos knygos herojus. 
Kol kas niekas nesuimtas. Kriminalinės policijos inspektorius Ričar- 
das Anstis, vadovaujantis tyrimui, šiandien po pietų padarė pareiški- 
mą žurnalistams. 

Straikas pastebėjo, kad Anstis kalba nenatūraliai ir gerokai įsitem- 
pęs. Ne taip jis būtų norėjęs pateikti informaciją. 

— Mus domina liudijimai visų, kurie perskaitė paskutinio pono 
Kvaino romano rankraštį... 

— Ar galite pasakyti, kaip nužudytas ponas Kvainas, detektyve ins- 
pektoriau? - paklausė nekantrus vyriškas balsas. 

— Laukiame teismo medicinos ekspertizės išvadų, - atsakė Anstis, 
ir jį iškart pričiupo moteris: 

— Ar galite patvirtinti, kad žudikas išpjovė kai kuriuos pono Kvaino 
organus“ 

— Iš nusikaltimo vietos išnešta dalis pono Kvaino žarnų, - atsakė 
Anstis. - Turime keletą versijų, bet būtume dėkingi visuomenei už 
suteiktą informaciją. Nusikaltimas baisus, ir, manome, žudikas labai 
pavojingas. 

— Ir vėl, - Robiną apėmė neviltis, ir Straikas, pakėlęs galvą, priekyje 
išvydo raudonų žibintų jūrą. - Negi dar viena avarija? 

Straikas išjungė radiją, nuleido lango stiklą ir iškišo galvą į pūgą. 

— Ne! - sušuko jai. - Kažkas įstrigo kelkraštyje... pusnyje... tuoj va- 
žiuosime, - patikino ją. 

Bet kliūtis buvo pašalinta tik po keturiasdešimties minučių. Visos 
trys juostos buvo sausakimšos, jie ir toliau slinko vėžlio žingsniu. 

— Nespėsiu, - tarė Robina išdžiūvusia burna, kai jie pagaliau priva- 
žiavo Londono pakraštį. Buvo dvidešimt minučių vienuoliktos. 

— Spėsi, - ramino ją Straikas. - Išjunk tą velnio prietaisą, - nutildė 
navigaciją: „... ir nevažiuokite į tą...“ 

— Bet turiu dar tave parvežti... 

— Dėl manęs nesuk galvos... dabar į kairę... 

— Negaliu, ten vienpusis eismas! 

— Kairėn! - subaubė jis ir trūktelėjo vairą. 

— Ką darai, pavojinga... 

— Nenori spėti į tas velnio laidotuves? Didink greitį! Pirmas posū- 
kis į dešinę... 

— Kur mes? 

— Aš žinau, ką darau, - tarė Straikas, prisimerkęs žiūrėdamas pro 
pūgą. - Tiesiai... mano draugo Niko tėvas - taksi vairuotojas, jis mane 
kai ko išmokė... vėl į dešinę... nepaisyk sumauto „įvažiuoti draudžia- 
ma , tokią naktį čia niekas neatsigrūs. Tiesiai, o prie šviesoforo į kairę! 

— Negaliu tavęs palikti stotyje! - susigriebė Robina, aklai vykdyda- 
ma jo nurodymus. - Tu negali vairuoti, kur dėsi mašiną? 

— Velniop mašiną, ką nors sugalvosiu... dabar čia, antras posūkis į 
dešinę... 

Be penkių vienuolika Robina it dangaus viziją pro pūgą išvydo Šv. 
Pankracijaus bokštus. 

— Stabdyk, lipk ir bėk! - įsakė Straikas. - Paskambink, jei spėsi. Jei 
nespėsi, lauksiu čia. 

— Ačiū. 

Ir ji dingo, nulėkė per sniegą su kelionmaišiu, tabaluojančiu ant 
rankos. Straikas žiūrėjo, kol Robina išnyko tamsoje, įsivaizdavo, kaip 
ji slystelės ant stoties grindų, bet nepargrius, paklaikusi dairysis, kur 
peronas... Jam paliepus automobilį ji paliko prie šaligatvio krašto, ant 
dvigubos linijos. Jei Robina spės į traukinį, išsinuomoto automobilio 
jis nenuvairuos ir šis garantuotai bus nutemptas. 

Auksinės Šv. Pankracijaus laikrodžio rodyklės nepermaldaujamai 
artėjo prie vienuoliktos. Straikas mintyse matė, kaip užsitrenkia trau- 
kinio durys, kaip Robina bėga peronu besiplaikstančiais rusvai auksi- 
niais plaukais... 

Minutė po vienuolikos. Jis įsmeigė akis į stoties duris ir laukė. 

Ji nepasirodė. Jis vis dar laukė. Penkios minutės dvyliktos. Šešios 
minutės dvyliktos. 

Suskambėjo mobilusis. 

— Spėjai? 

- Per plauką... jau ruošėsi važiuoti... Kormoranai, ačiū tau, labai 
ačiū... 

- Nėra už ką, - atsakė jis ir apžvelgė tamsią apledėjusią žemę, di- 
dėjančias pusnis. - Laimingos kelionės. Man metas. Linkiu, kad rytoj 
viskas praeitų sėkmingai. 

— Ačiū! - sušuko ji, ir jis baigė pokalbį. 

„Buvau jai skolingas, - pamanė Straikas, imdamas ramentus, bet 
mintis apie kelionę per apsnigtą Londoną viena koja ir didelę baudą 
už vidury miesto paliktą išsinuomotą automobilį nuotaikos nepataisė. 

George Chapman, „Kerštas už Biusi dAmbua“ 


Danieliui Čardui mažutis nuomojamas palėpės butas Danijos gatvė- 
je nepatiktų, pamanė Straikas, nebent jam pavyktų įžvelgti pirmykštį 
seno skrudintuvo ar stalinės lempos linijų žavesį, bet vienakojo požiū- 
riu šis būstas visai pakenčiamas. Šeštadienio rytą kelis vis dar neleido 
prisisegti protezo, bet reikiami paviršiai buvo po ranka, atstumai len- 
gvai įveikiami šuoliukais; šaldytuve yra maisto, yra karšto vandens ir 
cigarečių. Šiandien Straikui nuoširdžiai patiko jo butas su aprasojusiu 
langu ir neryškiai baltuojančiu sniegu ant palangės. 

Po pusryčių jis gulėjo lovoje, šalia ant dėžės, atstojančios naktinį 
staliuką, pasidėjęs puodelį tamsiai rudos arbatos, rūkė ir raukėsi - ne 
iš pykčio, iš susikaupimo. 

Šešios dienos ir... nieko. 

Nė ženklo žarnų, dingusių iš Kvaino lavono, jokių įkalčių, rodan- 
čių, kas gali būti žudikas (Straikas supranta, kad būtų pakakę vieno 
plaukelio ar atspaudo ir Leonora būtų išvengusi beprasmiškos vaka- 
rykštės apklausos). Neprašoma atsiliepti kitų liudytojų, mačiusių ap- 
simuturiavusią figūrą, kuri įėjo į namą prieš Kvaino mirtį (negi po- 
licija mano, kad čia tik kaimyno storastikliais akiniais pramanas?). 
Nei Žmogžudystės įrankio, nei stebėjimo kamerų nufilmuotos inkri- 
minuojančios medžiagos apie netikėtus Talgarto kelio lankytojus, nei 
įtartinų bastūnų, atkreipusių dėmesį į ką tik sukastą žemę, nei pūvan- 
čių Žarnų krūvos, įvyniotos į juodą burką, nei Oveno kelionmaišio su 
„Bombyx Mori“ rankraščiu. Nieko. 

Šešios dienos. Kartais jis rasdavo žudiką per šešias valandas, nors, 
tiesą sakant, tai būdavo skuboti nusikaltimai, padaryti iš įniršio ar 
nevilties, netrūkdavo įkalčių, kraujo, nes nusikaltėliai būdavo pametę 
galvą nevykėliai, apsimelavę iki ausų. 

Kvaino nužudymas buvo kitoks, keistesnis ir grėsmingesnis. 

Pakėlęs puodelį prie lūpų, Straikas vėl kuo aiškiausiai išvydo la- 
voną, lyg žiūrėtų į nuotrauką mobiliajame. Tiesiog teatras, spektaklio 
dekoracija. 

Nors ir supeikusiam Robiną; Straikui kilo tokių pat klausimų: 
kodėl tai padaryta? Kerštas? Beprotybė? Slėpimas (ko?)? Įkalčius su- 
naikino druskos rūgštis, mirties laikas neaiškus, niekas nematė, kada 
žudikas atėjo ir išėjo. Planuota labai kruopščiai. Apgalvota kiekviena 
smulkmena. Šešios dienos ir jokių versijų... Straikas netikėjo Ansčio 
žodžiais apie tas pateiktas kelias. Tiesa, senas draugas nebesidalija in- 
formacija, perspėjo Straiką nesikišti. 

Straikas išsiblaškęs nubraukė pelenus nuo seno megztinio priekio 
ir prisidegė naują cigaretę nuo senosios nuorūkos. 

„Manome, kad žudikas labai pavojingas, - pasakė reporteriams 
Anstis. Straiko nuomone, skaudžiai akivaizdus ir keistai apgaulingas 
pareiškimas. | 

Ir staiga jis prisiminė didįjį nuotykį: aštuonioliktąjį Deivo Polverto 
gimtadienį. 

Polvertas buvo seniausias Straiko draugas. Jie susipažino vai- 
kų darželyje. Visą vaikystę ir paauglystę Straikas nuolat išvykdavo iš 
Kornvalio ir grįždavo, o jų draugystė vėl atsinaujindavo nuo tos vietos, 
kurioje ją būdavo pertraukusi užgaidi Straiko motina. 

Deivas turėjo dėdę, jaunystėje išvykusį į Australiją ir dabar jau 
multimilijonierių. Aštuonioliktojo gimtadienio proga jis pakvietė sū- 
nėną į svečius ir leido atsivežti draugą. 

Vaikinai dviese nuskrido į pasaulio kraštą; tai buvo didžiausias jų 
jaunystės nuotykis. Jie apsistojo prie jūros didžiulėje dėdės Kevino vi- 
loje iš stiklo ir žvilgios medienos, svetainėje buvo baras. Akinamoje 
saulėje it briliantai žėrėjo vandens purslai, ant iešmo kepė milžiniškos 
rausvos krevetės; neįprasta tarmė, alus, daugiau alaus, irisų spalvos 
ilgakojės blondinės - tokių Kornvalyje nepamatysi, paskui, kaip tik 
Deivo gimimo dieną, ryklys. 

„Jei neerzini, jie nepavojingi, - pasakė dėdė Kevinas, mėgstantis 
nardyti su akvalangu. - Nelįskit prie jų, vaikinai, gerai? Nekvailiokit.“ 

Bet Deivui Polvertui, dievinančiam jūrą, banglentininkui, žvejui, 
buriuotojui, kvailiojimas buvo gyvenimo būdas. 

Apsigimęs žudikas vangiomis negyvomis akimis ir keliomis eilė- 
mis aštrių kaip durklai dantų, mažasis juodapelekis ryklys buvo van- 
giai abejingas draugams plaukiant virš jo ir žavintis tokiu glotniu gro- 
žiu. Straikas suprato, kad ryklys nuners į žydrą gelmę nekreipdamas į 
juos dėmesio, bet Deivas užsimetė jį paliesti. | 

Randas tebėra iki šiol: ryklys išplėšė nemažą gabalą mėsos iš po 
alkūnės, o dešinio nykščio jis beveik nejaučia. Darbui tai netrukdo: 
dabar Deivas - inžinierius statybininkas Bristolyje, bet „Pergalės“ alu- 
dėje, kur parvykę į tėviškę juodu su Straiku vis dar susitinka išgerti 
„Doom Bar“, jis pravardžiuojamas Čiabuviu. Užsispyręs, beatodairiš- 
kas, nuotykių ieškotojas iki kaulų smegenų Polvertas laisvalaikiu vis 
dar nardo su akvalangu, tik Atlanto vandenyno milžinrykliams ramy- 
bės nebedrumsčia. 

Lubose virš Straiko galvos driekėsi siaurutis trūkis. Anksčiau Strai- 
kas nebuvo jo pastebėjęs. Sekdamas rėžį akimis, galvojo apie šešėlį 
jūros dugne, staigų juodo kraujo debesį, besiblaškantį Deivo kūną ir 
begarsį riksmą. 

Oveno Kvaino žudikas panašus į tą juodapelekį ryklį, pamanė jis. 
Tarp šios bylos įtariamųjų nėra įtūžusių, neišrankių grobuonių. Nė 
vienas anksčiau nesigriebė smurto ar bent apie tai nežinoma. Šį kar- 
tą - ne taip, kaip dažnai būna radus lavoną, - prie įtariamojo durų ne- 
vedė ankstesnių nusikaltimų pėdsakas, nė vienam iš paskos nesivilko 
kruvina praeitis it maišas plaučkepenių alkaniems šunims. Šis žudikas 
buvo retesnės, neįprastesnės padermės: jis slėpė tikrąją prigimtį, kol 
niekas jo nekliudė. Ovenas Kvainas, visai kaip Deivas Polvertas, neat- 
sargiai paerzino lūkuriuojantį žudiką ir brangiai už tai sumokėjo. 

Straikas ne kartą girdėjo vingriai tvirtinant, neva kiekvienas gali 
nužudyti, bet žinojo, kad tai melas. Be abejo, yra žmonių, kurie žudo 
lengvai ir su malonumu; keletą tokių jis buvo sutikęs. Milijonai buvo 
sėkmingai išmokyti atimti kitiems gyvybę; jis, Straikas, vienas jų. 
Žmonės žudo prispirti aplinkybių, siekdami naudos ar gindamiesi, 
atradę širdyje gebėjimą pralieti kraują, kai kitos išeities nėra; bet yra 

žmonių, kurie sustoja ties riba ir net užspeisti negali pasinaudoti šiuo 
pranašumu, proga sulaužyti paskutinio didžiojo tabu. 

Straikas tinkamai įvertino savybes, kurių reikėjo norint surišti, pri- 
trenkti ir išdarinėti Oveną Kvainą. Žmogus, kuris tai padarė, liko ne- 
pastebėtas, sėkmingai atsikratė įkalčių, jis nei nusiminė, nei graužėsi 
ir niekam nekėlė įtarimų. Tai įrodo, kad asmenybė pavojinga, be galo 
pavojinga - jei užkliudoma. Kol tokie žmonės mano, kad niekas jų 
nesusekė ir neįtaria, aplinkiniams jie nepavojingi. Bet vėl suerzinti... 
suerzinti taip, kaip pavyko užkabinti Ovenui Kvainui... 

— Velnias, - sumurmėjo Straikas, skubiai mesdamas nuorūką į 
peleninę; nepastebimai greitai supešė cigaretę ir nuorūka nudegino 
pirštus. 

Tai ką daryti toliau? Pėdsakų, vedančių į šalį nuo šio nusikaltimo, 
kaip ir nėra, mąstė Straikas, taigi reikia ieškoti pėdsakų, vedančių prie 
nusikaltimo. Keista, kad po Kvaino mirties nerasta jokių įkalčių, reikia 
pasidomėti keliomis paskutinėmis jo gyvenimo dienomis. 

Straikas paėmė mobilųjį ir atsidūsėjo į jį žiūrėdamas. Gal yra kitas 
būdas gauti bent kokios informacijos? Perbėgo mintimis ilgą pažįsta- 
mų sąrašą, žaibiškai atmesdamas visus iš eilės. Galop be didelio entu- 
ziazmo nusprendė, kad pirmasis pasirinkimas turbūt duotų daugiau- 
sia naudos: netikras jo brolis Aleksandras. 

Juodu buvo to paties įžymiojo tėvo vaikai, bet niekada nebuvo gy- 
venę po vienu stogu. Alas buvo devyneriais metais jaunesnis už Strai- 
ką ir teisėtas Džonio Rokbio sūnus, taigi jų gyvenimai neturėjo nič- 
nieko bendro. Alas mokėsi privačioje mokykloje Šveicarijoje ir dabar 
gali būti bet kur: Rokbio buveinėje Los Andžele; reperio jachtoje; net 
baltame Australijos paplūdimyje, nes trečioji Rokbio žmona gimusi 
Sidnėjuje. 

Ir vis dėlto iš visų netikrų brolių ir seserų Alas noriau siekė pa- 
laikyti ryšį su Straiku. Šis prisiminė, kaip Alas jį, netekusį kojos, ap- 
lankė ligoninėje; susitikimas buvo nesmagus, bet ilgainiui ėmė jį net 
graudinti. 

Alas į Seli Ouko ligoninę atvežė Rokbio pasiūlymą, nors jį buvo ga- 
lima atsiųsti ir paštu: finansinę pagalbą kuriant seklių biurą. Alas jį pa- 
skelbė išdidžiai, neabejodamas tėvo kilnumu. Straikas buvo įsitikinęs, 
kad su kilnumu pasiūlymas niekaip nesusijęs. Jis spėjo, jog Rokbis ar 

jo patarėjai nerimauja, kad vienakojis veteranas, apdovanotas meda- 
liu, gali parduoti savo gyvenimo istoriją. Pinigai buvo siūlomi siekiant 
užkimšti jam burną. 

Straikas atsisakė dosnios tėvo dovanos, bet paskui jam nepavyko 
gauti paskolos nė viename bankų, į kuriuos kreipėsi. Alui skambino 
labai nenoromis, atsisakė priimti pinigus dovanų, atmetė siūlomą su- 
sitikimą su tėvu, bet paklausė, ar negalėtų iš jo pasiskolinti. Matyt, 
Rokbis įsižeidė. Jo advokatas vėliau reikalaudavo mėnesinių mokėji- 
mų atkakliau už godžiausią banką. 

Jei Straikas būtų atleidęs Robiną, paskola jau būtų buvusi grąžin- 
ta. Jis buvo pasiryžęs viską grąžinti prieš Kalėdas, kad nebepriklau- 
sytų nuo Džonio Rokbio, todėl prisiėmė tiek klientų, kad pastaruoju 
metu po aštuonias devynias valandas dirbdavo visas savaitės dienas. 
Taigi skambinti jaunesniam broliui ir prašyti paslaugos buvo dar ne- 
smagiau. Straikas suprato, kad Alas tėvo pusėje, nes akivaizdžiai jį 
myli, ir nuo kiekvienos užuominos apie Rokbį pokalbis darydavosi 
įtemptas. 

Po kelių ilgų signalų įsijungė balso paštas. Straikas su palengvėji- 
mu, nors ir nusivylęs, paliko trumpą žinutę, prašydamas Alo atskam- 
binti. 

Prisidegęs trečią po pusryčių cigaretę, Straikas vėl įsistebeilijo į 
trūkį lubose. Pėdsakas nusikaltimo link... svarbiausia, kada žudikas 
pamatė rankraštį ir suvokė, kad jį galima panaudoti kaip žmogžudys- 
tės planą... 

Ir jis dar kartą peržvelgė įtariamuosius, lyg jie būtų gautos kortos, 
svarstydamas, kokios jų galimybės. 

Elizabeta Tasel, neslepianti, kaip ją įsiutino ir įskaudino „Bom- 
byx Mori“. Katrina Kent, tvirtinanti apskritai knygos neskaičiusi. Vis 
dar nežinoma Pipa2011, kuriai Kvainas pats skaitė parinktas vietas 
dar spalio mėnesį. Džeris Valdgreivas, kuris gavo rankraštį lapkričio 
penktąją, bet, jei Čardas sakė tiesą, daug anksčiau žinojo, kas jame pa- 
rašyta. Danielius Čardas, kuris tvirtina pamatęs rankraštį tik lapkričio 
septintąją, ir Maiklas Fankortas, išgirdęs apie knygą iš Čardo. Taip, 
buvo įvairių kitų, slapta kikenusių iš nešvankiausių knygos vietelių, 
elektroniniu paštu išsiuntinėtų po visą Londoną Kristiano Fišerio, bet 
Straikui buvo sunku mesti net miglotus įtarimus Fišeriui, jaunajam 

Ralfui iš Tasel agentūros ar Ninai Lasels, šie nebuvo aprašyti „Bombyx 
Mori“ ir beveik nepažinojo Kvaino. 

Straikas pamanė, kad jam reikia kuo arčiau prisėlinti prie žmonių, 
kurių gyvenimą išjuokė ir iškraipė Ovenas Kvainas, prisėlinti taip arti, 
kad jie suirztų. Ninai Lasels susirasti adresų sąraše jam prireikė beveik 
tokių pat pastangų kaip skambinant Alui. 

Skambutis buvo trumpas. Ji nudžiugo. Žinoma, jis gali šįvakar atei- 
ti. Ji pagamins vakarienę. 

Straikas nesugalvojo kito būdo Džerio Valdgreivo asmeninio gy- 
venimo ar Maiklo Fankorto, kaip literatūrinio žudiko, reputacijos 
smulkmenoms išgauti. Jo nežavėjo ir skausmingas protezo prisegimo 
procesas, ką jau kalbėti apie pastangas, kurių prireiks rytoj rytą vėl 
plėšiantis iš viltingo Ninos Lasels glėbio. Tačiau prieš išeidamas jis dar 
pažiūrės „Arsenalo“ rungtynes su „Aston Villa“; po ranka skausmą 
malšinantys vaistai, cigaretės, kumpis ir duona. 

Straikas galvojo apie savus patogumus, futbolą ir žmogžudystę ir 
jam netoptelėjo dirstelėti į apsnigtą gatvę, kurioje pirkėjai, neatgra- 
sinti šalčio, šmirinėjo po muzikos parduotuves, dirbtuves ir kavines. 
Jei būtų pažiūrėjęs, gal būtų pamatęs liauną figūrą juodu apsiaustu su 
gobtuvu, atsišliejusią į sieną tarp šešto ir aštunto namo, įsmeigusią 
akis į jo butą. Straiko rega buvo gera, bet vargu ar jis būtų įžiūrėjęs, 
kad ilgi ploni pirštai ritmingai sukioja peilį ištraukiama geležte. 


32 


Pakilk, gerasis angele, ir atgrasyk 
Šventom giesmėm tą dvasią piktąją, kuri 


Man tampo už alkūnės... 


Thomas Dekker, „Taurusis ispanų kareivis“ 


Nors ant Robinos motinos vairuojamo seno šeimos landroverio pa- 
dangų ir buvo uždėtos sniego grandinės, nelengva buvo nuo Jorko 
stoties nuvažiuoti į Masemą. Valytuvai priekiniame stikle brėžė vė- 
duokliškus langelius, bet šiuos į Robinai nuo vaikystės pažįstamus ke- 
lius, pasikeitusius dėl atšiauriausios per daugelį metų Žiemos, sniegas 
kaipmat vėl užlipindavo. Snigo be paliovos, ir paprastai valandos ke- 
lionė užtruko beveik triskart ilgiau. Buvo akimirkų, kai Robina manė, 
kad į laidotuves vis dėlto nespės. Jai bent jau pavyko pasikalbėti mo- 
biliuoju su Matju ir paaiškinti, kad ji čia pat. Jis atsakė, jog keletas 
kitų irgi dar už daugelio mylių, jis būgštavo, kad teta iš Kembridžo 
apskritai gali neatvažiuoti. 

Namie Robina išsisuko nuo seilėtų seno šokolado spalvos Labra- 
doro retriverio sveikinimų ir nuskuodė į viršų, užsitempė juodą su- 
knelę, nesivargindama jos išlyginti, skubėdama suplėšė pirmas pėd- 
kelnes, paskui, apsivilkusi paltą, nuskuodė žemyn į prieškambarį, kur 
jos laukė tėvai ir broliai. 

Jie sykiu žingsniavo per sniego sūkurius po juodais skėčiais į ne- 
aukštą kalvelę, tuo pačiu keliu, kuriuo Robina kasdien eidavo į pra- 
dinę mokyklą, per plačią aikštę, senovinę jos gimtojo miestelio širdį, 
atsukę nugarą milžiniškam vietos alaus daryklos kaminui. Sekmadie- 
nio turgaus šiandien nebuvo. Nedaugelis drąsuolių, rytą kirtusių aikš- 

tę, paliko sniege gilias pėdsakų vagas, susieinančias netoli bažnyčios, 
kurion susirinko juodai apsirengę gedėtojai. Aikštėje išsirikiavusių 
šviesiai auksinių Jurgio laikų namų stogus puošė skaisčių varveklių 
kutai, ir vis dar snigo. Kylanti baltumos jūra atkakliai tvindė didžiulius 
kvadratinius antkapius kapinėse. 

Robina sudrebėjo šeimai braunantis prie Švenčiausiosios Merge- 
lės Marijos bažnyčios durų pro keistai, pagoniškai atrodančio devinto 
amžiaus kryžiaus apskritime liekaną, tada ji pagaliau išvydo priean- 
gyje stovintį Matju su tėvu ir seserimi, išblyškusį ir beprotiškai gra- 
žų su juodu kostiumu. Kol Robina bandė sugauti jo žvilgsnį virš mi- 
nios, Matju puolė glėbesčiuoti kažkokia mergina. Robina pažino Sarą 
Šadlok, Matju su ja kartu studijavo universitete. Jos pasisveikinimas 
buvo šiek tiek per gašlus tokiomis aplinkybėmis, bet Robiną graužė 
sąžinė: dar dešimt sekundžių, ir būtų nespėjusi į naktinį traukinį, be 
to, nematė Matju beveik savaitę ir jautė neturinti teisės piktintis. 

— Robina, - skubiai ištarė jis, pamatęs ją, ir, užmiršęs paspausti ran- 
kas trims žmonėms, stvėrė ją į glėbį. 

Juodu apsikabino ir jai akys pritvinko ašarų. Galų gale čia ir yra 
tikras gyvenimas, Matju ir namai... 

- Eik ir sėsk priekyje, - pasakė jis, ir ji pakluso. 

Palikusi šeimą bažnyčios gale, ji atsisėdo pirmame klaupte su Mat- 
ju svainiu, kuris kykavo ant kelio mažą dukrytę ir pasisveikino sų Ro- 
bina niūriai linktelėdamas. 

Sena bažnyčia buvo graži; Robina ją puikiai prisiminė, nes visą gy- 
venimą eidavo į Kalėdų, Velykų ir derliaus šventės pamaldas - ir su 
bendraklasiais, ir su šeima. Ji lėtai vedžiojo akimis nuo vieno pažįs- 
tamo daikto prie kito. Aukštai virš triumfo arkos kabojo sero Džo- 
šua Reinoldso (ar bent jo mokinio) paveikslas, ir ji įsmeigė akis į jį, 
stengdamasi susikaupti. Miglotas mistinis vaizdas: angelas žiūri į to- 
limą spindulingo kryžiaus viziją... Kas jį iš tikrųjų nutapė, spėliojo ji, 
Reinoldsas ar jo mokinys? Paskui susigėdo savo amžino smalsumo, 
juk dabar derėtų gedėti ponios Kanlif... 

Ji manė, kad po kelių savaičių tuoksis šioje bažnyčioje. Vestuvinė 
suknelė paruošta kabo svečių kambario spintoje, bet šonine nava jau 


nešamas ponios Kanlif karstas, žvilgiai juodas su sidabrinėmis ran- 


276 


ŠILKAVERPIS 


kenomis. Ovenas Kvainas vis dar lavoninėje... jo išskrostas, apipuvęs, 
apdegęs lavonas dar tebelaukia žvilgaus karsto... 

„Negalvok apie tai, - griežtai įsakė sau, šalia atsisėdus Matju paju- 
tusi jo kojos šilumą. 

Per pastarąją parą tiek visko atsitiko, Robinai buvo sunku patikėti, 
kad ji namie. Juodu su Straiku galėjo gulėti ligoninėje, jie vos neįsirėžė 
į apvirtusį benzinvežį... kruvinas vairuotojas... ponia Kanlif šilku iš- 
muštame karste turbūt sveikutėlė... „Negalvok apie tai...“ 

Lyg nuo jos akių kas būtų nuplėšęs jaukų švelnų raištį. Gal tokie 
vaizdai kaip surišti lavonai išpjautais viduriais pakeičia tave ir tavo po- 
žiūrį į pasaulį. 

Ji atsiklaupė melstis šiek tiek vėluodama, po sušalusiais keliais pa- 
juto šiurkščią kryželiu siuvinėtą pagalvėlę. „Vargšė ponia Kanlif...“ 
O juk Matju motinai ji niekada nepatiko. „Negiežk apmaudo, - mal- 
davo savęs Robina, nors tai buvo tiesa. Poniai Kanlif nepatiko, kad 
Matju taip ilgai tąsosi su viena meiluže. Robinos akivaizdoje ji kal- 
bėdavo, kad jauniems vyrams reikia pasismaginti su pulku merginų, 
išsidūkti... Robina žinojo, kad ponios Kanlif akyse ji netikusi, nes metė 
universitetą įtartinomis aplinkybėmis. 

Prieš pat Robiną stūksojo sero Marmadiuko Vaivilo statula. Stojan- 
tis giedoti, jai pasirodė, kad jis - Jokūbo laikų drabužiais, natūralaus 
dydžio, gulom įsitaisęs ant marmurinės plokštės ir pasirėmęs alkūne, 
ir jo Žmona. Sutuoktiniai atrodė kaip gyvi: nepagarbios pozos, pagal- 
vėlės po alkūnėmis, kad marmuriniams kaulams būtų patogu. Virš jų 
skliaute - alegorinės Mirties ir Netvarumo figūros. „Kol mirtis mus 
išskirs...“ Ir jos mintys vėl ėmė klaidžioti: ji ir Matju, surišti amžinai 
iki mirties... „Ne, nesurišti... negalvok taip... Kas tau darosi? Ji buvo 
išsekusi. Kračiame traukinyje buvo karšta. Ji pabusdavo kas valandą 
būgštaudama, kad bėgiai nebūtų užpustyti. 

Matju paėmė jai už rankos ir suspaudė pirštus. 

Laidotuvių apeigos buvo beveik nepadoriai trumpos, nes smarkiai 
snigo. Prie kapo niekas neliko pagedėti. Ne vien Robina pastebimai 
drebėjo. 

Visi nuėjo pas Kanlifus ir klaidžiojo po didelį plytinį namą, čia 
buvo maloniai šilta. Ponas Kanlifas, visada triukšmingesnis, negu 

dera, be perstojo pylė vyną į taures ir sveikino žmones, lyg jie būtų 
atėję į vakarėlį. 

— Pasiilgau tavęs, - tarė Matju. - Be tavęs siaubinga. 

— Aš irgi pasiilgau, - atsakė Robina. - Gaila, kad negalėjau atva- 
žiuoti anksčiau. 

„Vėl meluoju.“ 

— Šiąnakt čia pasiliks teta Sju, - pasakė Matju. - Pamaniau, gal man 
eiti pas tave, gerai būtų trumpam ištrūkti. Visą savaitę čia baisus sam- 
brūzdis... 

— Taip, būtų nuostabu, - atsiliepė Robina ir suspaudė jam ranką, 
dėkinga, kad nereikės likti pas Kanlifus. Matju seseriai neįmanoma 
įtikti, o ponas Kanlifas pernelyg valdingas. 

„Bet vieną vakarą galėjai pakentėti, - griežtai tarė sau. Lyg būtų 
nepelnytai išsisukusi. 

Taigi jie nuėjo pas Elakotus, kurie gyveno netoli aikštės. Matju pa- 
tiko jos šeima; jis su malonumu pakeitė kostiumą džinsais ir padėjo 
Robinos motinai virtuvėje padengti stalą vakarienei. Ponia Elakot, kū- 
ninga moteris rusvai auksiniais Robinos plaukais, susuktais į netvar- 
kingą mazgą, elgėsi su juo švelniai ir maloniai. Ji daug kuo domėjosi ir 
žavėjosi; šiuo metu nuotoliniu būdu studijavo anglų literatūrą. 

— Kaip sekasi mokslas, Linda? - paklausė Matju, traukdamas iš or- 
kaitės sunkų puodą su troškiniu. 

— Nagrinėjame Vebsterį, „Malfio kunigaikštienę . „Ir protas pasi- 
maišė man nuo jos.“ 

— Sunku? - paklausė Matju. 

— Čia citata, zuikeli. Oi, - subarškėjo jos numesti šaukštai, - kaip 
galėjau pamiršti... negi pražiopsojau... 

Ji perėjo virtuvę ir čiupo „The Radio Times“, jį visada rasi šiuose 
namuose. 

— Ne, devintą. Noriu pažiūrėti interviu su Maiklu Fankortu. 

— Maiklu Fankortu? - atsisuko Robina. - O kam? 

— Jam didelę įtaką padarė keršto tragedijos, - atsakė motina. - Ti- 
kiuosi, jis paaiškins, kuo jos tokios patrauklios. 

— Matei? - paklausė jauniausias Robinos brolis Džonatanas, ką tik 
grįžęs iš kampinės parduotuvės, kur motina jį buvo išsiuntusi pieno. — 
Pirmame puslapyje, Robe. Ten rašytojas, kuriam išpjovė žarnas... 

— Džonai! - subarė ponia Elakot. 

Robina suprato, jog motina sudraudė sūnų nė nenutuokdama, kad 
Matju nepatiks kalbos apie jos darbą: motina tiesiog bjaurėjosi šneko- 
mis apie staigią mirtį po laidotuvių. 

— Kas čia tokio? - paklausė Džonas. 

Nepaisydamas mandagumo taisyklių, jis pakišo Robinai po nosimi 
„The Daily Express“. 

Dabar, kai spauda sužinojo, kas ištiko Kvainą, jis atsidūrė pirmame 
puslapyje. 

SIAUBO ROMANŲ AUTORIUS APRAŠĖ SAVO MIRTĮ. 

„Siaubo romanų autorius, - pamanė Robina, - netikslu... bet an- 
traštė skamba gerai.“ 

— Kaip manai, tavo viršininkas ištirs šitą bylą? - paklausė Džonata- 
nas, vartydamas laikraštį. - Vėl nušluostys nosį policijai? 

Ji ėmė skaityti straipsnį broliui per petį, bet sugavo Matju žvilgsnį 
ir pasitraukė. 

Kai jie valgė troškinį su keptomis bulvėmis, Robinos rankinėje, nu- 
mestoje ant kėdės su įdubusia sėdyne plytelėmis grįstos virtuvės kam- 
pe, suskambėjo telefonas. Ji nekreipė dėmesio. Tik po vakarienės, kai 
Matju paslaugiai padėjo jos motinai nukraustyti stalą, Robina priėjo 
prie rankinės patikrinti pranešimų. Didžiai nustebusi išvydo praleistą 
Straiko skambutį. Vogčia dirstelėjusi į Matju, kuris stropiai dėjo lėkš- 
tes į indaplovę, ji atidarė balso paštą, kol kiti vis dar plepėjo. 

„Šiandien dvidešimt minučių po septynių jūs gavote vieną naują 
pranešimą.“ 

Traška laisva linija, bet nė žodžio negirdėti. 

Paskui duslus smūgis. Tolumoje Straiko riksmas: 

— Nieko nebus, šūdžiau... 

Skausmingas baubimas. 

Tyla. Traška laisva linija. Neaiškus girgždesys, brazdėjimas. Garsus 
švokštimas, krabždesys, ryšys nutrūko. 

Robina stovėjo siaubo apimta ir spaudė prie ausies telefoną. 

— Kas atsitiko? - paklausė tėvas, žiūrėdamas į ją pro akinių viršų, 
ir sustojo su peiliais ir šakutėmis rankoje, nepriėjęs virtuvės spintelės. 

— Manau... manau... mano viršininką ištiko bėda... 

Ji drebančiais pirštais surinko Straiko numerį. Iškart atsiliepė bal- 
so paštas. Matju stovėjo virtuvės viduryje ir žiūrėjo į ją neslėpdamas 
apmaudo. 

Sunkus likimas moters, jeigu meilintis ji turi. 


Thomas Dekker, Thomas Middleton, 


+ 


„Garbinga paleistuvė 


Straikas praleido Robinos skambutį, nes nepastebėjo, kad mobilusis, 
prieš penkiolika minučių atsitrenkęs į žemę, perėjo į begarsį režimą. 
Jis nežinojo, kad nykščiu paspaudė Robinos numerį telefonui slystant 
pro pirštus. 

Tai įvyko jam vos išėjus iš namų. Lauko durys už nugaros užsi- 
trenkė, ir po poros sekundžių (mobilųjį jis laikė rankoje, laukdamas 
nenoromis išsikviesto taksi atsakymo) jį iš tamsos puolė aukšta figū- 
ra juodu apsiaustu. Tarp gobtuvo ir šaliko šmėkštelėjo blyškios odos 
ruoželis, o ryžtingai, tegu ir nemokšiškai, ištiestoje rankoje virpėjo 
gniaužiamas peilis. 

Pasiryžęs atremti puolimą, jis vėl vos nepaslydo, bet, atsitrenkęs 
ranka į duris, atsitiesė, tik mobilųjį išmetė. Priblokštas ir įtūžęs ant 
žmogystos dėl užgauto jau ir taip neseniai nukentėjusio kelio, jis su- 
baubė - figūra akimirksnį stabtelėjo ir vėl puolė. 

Jis jau ruošėsi trenkti per ranką, spaudžiančią peilį, bet vėl nikstelė- 
jo koją per kelį. Suriaumojo iš skausmo, ir ji atšoko, lyg būtų nejučio- 
mis jį perdūrusi, paskui, kaip ir pirmą kartą, persigando ir nukūrė per 
sniegą, palikusi įtūžusį ir nusivylusį Straiką. Vytis jis negalėjo, beliko 
sugraibyti sniege telefoną. 

Kad ją kur velniai, šitą koją! 

Kai Robina jam paskambino, jis sėdėjo lėtai šliaužiančiame tak- 
si, suprakaitavęs iš skausmo. Menka paguoda, kad trumpa trikampė 

geležtė, kurią matė švystelint persekiotojos rankoje, jo nepersmeigė. 
Kelį, prie kurio jautė pareigą prisitaisyti protezą prieš važiuodamas 
pas Niną, vėl varstė nepakeliamas skausmas, ir Straikas degė pykčiu, 
kad negali vytis kvaištelėjusios persekiotojos. Jis niekada nebuvo pa- 
kėlęs rankos prieš moterį, niekada tyčia nė vienos įskaudinęs, bet iš- 
vydęs iš tamsos išnyrant peilį atsižadėjo tokių nuostatų. Taksi vairuo- 
tojas užpakalinio vaizdo veidrodėlyje nustėręs stebėjo stambų įniršusį 
keleivį, kuris muistėsi ant sėdynės, žvalgydamasis šeštadienio vakarą 
šaligatvius užplūdusioje minioje pakumpusios figūros juodu paltu, 
slepiančios kišenėje peilį. 

Taksi slinko pro kalėdinius Oksfordo gatvės žibintus, didžiulius 
trapius sidabrinius ryšulėlius, perrištus auksiniais kaspinais, o Strai- 
kas stengėsi nuslopinti pyktį, nemaloniai galvodamas apie būsimą 
pasimatymą ir vakarienę. Jam be paliovos skambino Robina, bet jis 
nejautė mobiliojo vibravimo, nes telefonas buvo palto, gulinčio šalia 
ant sėdynės, kišenėje. 

— Sveikas, - tarė Nina su nenuoširdžia šypsena, atidariusi jam duris 
pusvalandžiu vėliau sutarto laiko. 

- Atsiprašau, kad pavėlavau, - tarė Straikas, sunkiai žengdamas per 
slenkstį. - Einant iš namų ištiko nemalonumas. Koja. 

Jis nieko jai neatnešė, suvokė dar nenusivilkęs palto. Turėjo nu- 
pirkti vyno ar šokolado ir pajuto, kad Nina irgi apie tai pagalvojo, 
permetusi jį didelėmis akimis, bet ji buvo mandagi, ir Straikui staiga 
pasidarė truputį nesmagu. 

- Ir užmiršau vyną, kurį tau nupirkau, - pamelavo jis. - Baisu. 
Grūsk mane lauk. 

Ji nenoromis nusijuokė, o Straikas pajuto kišenėje vibruojant tele- 
foną ir automatiškai išsitraukė. 

Robina. Ko jai iš jo reikia šeštadienį? 

— Atsiprašau, - tarė Ninai, - turiu atsiliepti... skubus skambutis, 
sekretorė.. 

Jos šypsena išblėso. Nina apsisuko ir išėjo iš prieškambario, o Strai- 
kas liko stovėti, vis dar nenusivilkęs palto. 

— Robina? 

— Tu sveikas? Kas atsitiko? 

— Iš kur tu... 

— Gavau balso pašto įrašą ir pamaniau, kad tave užpuolė! 

— Jėzau, aš tau skambinau? Matyt, netyčia sujungė, kai išmečiau 
telefoną. Taip, buvau užpultas... 

Po penkių minučių, papasakojęs Robinai, kas atsitiko, jis baigė po- 
kalbį, pakabino paltą ir nuėjo į svetainę, iš kurios sklido valgio kvapas 
ir kurioje Nina buvo padengusi stalą dviem. Kambarys buvo apšvies- 
tas lempa, sutvarkytas, pamerkta sėlių. Smarkiai trenkė prisvilusiu 
česnaku. 

- Atsiprašau, - pakartojo jis, kai ji grįžo iš virtuvės su dubeniu. - 
Kartais norėčiau turėti normalų darbą nuo devynių iki penkių. 

— Paragauk vyno, - šaltai atsiliepė Nina. 

Įprasta padėtis. Kiek kartų taip sėdėjo prieš moteris, suirzusias, kad 
jis pavėlavo, nedėmesingas, atsainus? Čia bent jau neverda aistros. Jeigu 
būtų pavėlavęs vakarienės pas Šarlotę ir atsiliepęs į kitos moters skam- 
butį vos įžengęs pro duris, ji būtų šliūkštelėjusi jam į veidą taurę vyno, 
o gal ir lėkštę sviedusi. Nuo šios minties Nina jam pasirodė mielesnė. 

— Sekliai pasimatymams netinka, - pasakė jai sėsdamasis. 

— Nepasakyčiau, - sušvelnėjo ji. - Tiesiog tavo darbas toks, kurio 
negalima užmiršti. 

Ji stebėjo jį didžiulėmis išsprogusiomis kaip pelės akimis. 

— Praėjusią naktį sapnavau apie tave košmarą, - pasakė. 

- Pradžia viltinga, - tarė Straikas, ir ji nusijuokė. 

- Tiesą sakant, ne visai apie tave. Abu drauge ieškojome Oveno 
Kvaino virškinamojo trakto. - Nenuleisdama akių nuo jo, Nina gurkš- 
telėjo vyno. 

— Radome? - paklausė Straikas, stengdamasis, kad pokalbis tebe- 
būtų lengvabūdiškas. 

- Taip. | 

— Kur? Dabar padėtis tokia, kad atsižvelgsiu į bet kokią žinią. 

- Apatiniame Džerio Valdgreivo stalo stalčiuje, - atsakė Nina, ir 
Straikui pasirodė, kad ji krūptelėjo. - Klaiku. Ištraukiau stalčių, krau- 
jas, žarnos... o tu trenkei Džeriui. Buvo taip tikroviška, kad pabudau. 

Ji vėl išgėrė vyno, bet valgio nė nepalietė. Straikas, jau šiek tiek pa- 
sistiprinęs (per daug česnako, bet jis buvo alkanas), suvokė, kad dera 
pareikšti užuojautą. Skubiai nurijo kąsnį ir tarė: 

— Plaukai šiaušiasi. 

- Tai dėl vakarykščių žinių, - atsiliepė ji, nenuleisdama nuo jo 
akių. - Niekas nesuprato, niekas nežinojo, kad jis... kad jis nužudytas 
taip. Kaip „Bombyx Mori“. Tu man nesakei, - pridūrė, ir pro česnako 
tvaiką Straikas pajuto kaltinimo gaideles. 

— Neturėjau teisės, - atsakė Straikas. - Tokią informaciją gali at- 
skleisti tik policija. 

- Šiandien ji pirmame „The Daily Express“ puslapyje. Ovenui būtų 
patikę. Visi laikraščiai rašo. Ir kam skaičiau? - pašnairavo į Straiką. 

Jis jau buvo susidūręs su tokiais gailestavimais. Kai kurie pažįsta- 
mi iškart imdavo jo vengti, suvokę, ką jis matė, darė ar lietė. Lyg nuo 
jo trenktų mirtimi. Vienas moteris karys ar policininkas traukia: jas 
jaudina netiesioginė galimybė pasimėgauti smurtu, kurį vyras galbūt 
matė ar pats jo ėmėsi. Kitas moteris smurtas atstumia. Straikas spėjo, 
kad Nina iš pirmųjų, bet dabar, susidūrus su žiaurumu, sadizmu ir 
šlykštumu akis į akį, jai, matyt, paaiškėjo, kad iš tikrųjų priklauso an- 
trajai stovyklai. 

- Vakar darbe buvo slogu, - pasakojo ji. - Po žinių laidos. Visi 
tiesiog... Juk jeigu žudikas vadovavosi knyga... Įtariamųjų skaičius ri- 
botas, tiesa? Niekas nebesišaipo iš „Bombyx Mori, patikėk manim. 
Panašu į ankstesnius Maiklo Fankorto siužetus, kritikai rašydavo, kad 
jie per šiurpūs... O Džeris išėjo iš darbo. 

— Girdėjau. 

— Nesuprantu kodėl, - nerimavo Nina. - Jis dirbo „Roperyje Čar- 
de“ šimtą metų. Dabar kaip nesavas. Nuolat piktas, o paprastai būdavo 
labai mielas. Ir vėl geria. Smarkiai. 

Ji vis dar nepalietė valgio. 

— Juodu su Kvainu buvo artimi? - paklausė Straikas. 

— Ko gero, artimesni, negu pats Džeris suvokė, - lėtai atsakė Nina. - 
Jie ilgai kartu dirbo. Ovenas jį varė iš proto... Ovenas visus varė iš pro- 
to... bet Džeris baisiai prislėgtas, patikėk. 

— Neįsivaizduoju, kaip Ovenas pakentė redaguojamas. 

— Manau, su juo būdavo sunku, - atsiliepė Nina, - bet dabar Džeris 
nė vieno blogo žodžio apie Kvainą pasakyti neleidžia. Tvirtina, kad 
tam buvo pakrikę nervai. Girdėjai, ką kalbėjo per pobūvį, jis mano, 
kad Ovenas kuoktelėjo, todėl nereikia jo kaltinti dėl „Bombyx Mori“. 

Ir vis dar tūžta ant Elizabetos Tasel, kad paskleidė rankraštį. Anądien 
ji užsuko pasikalbėti apie vieną savo rašytojų... 

— Dorkesę Pengeli? - paklausė Straikas. 

— Negi tu skaitai tą šlamštą? - aiktelėjo juokdamasi Nina. - Besikil- 
nojanti krūtinė prie sudužusio laivo? 
apie Valdgreivą. 

— Jis pamatė Lizą einant pro jo kabinetą ir užtrenkė duris. O jo du- 
rys stiklinės, pats matei, vos nesudužo. Nebuvo jokio reikalo tranky- 
tis, jis tyčia tai padarė, visi net pašoko. Ji atrodo siaubingai, - pridūrė 
Nina. - Liza Tasel. Baisiai. Jei būtų tokia kaip paprastai, būtų įsiveržusi 
į Džerio kabinetą ir davusi jam velnių už storžieviškumą... 

— Tikrai? 

— Nebūk kvailas, apie Lizos ūmumą šimtas metų sklinda kalbos. 

Nina dirstelėjo į laikrodį. 

— Šį vakarą per televizorių bus Maiklo Fankorto interviu; ketinu 
įsirašyti, - tarė ji ir abiem pripylė taures. 

Valgio ji vis dar nelietė. 

— Mielai pažiūrėčiau, - tarė Straikas. 

Ji metė į jį keistą suktą žvilgsnį, ir Straikas atspėjo, kad ji spėlioja, 
kas jį domina labiau: iš jos išpešta papildoma informacija ar jos lie- 
knas berniukiškas kūnas. 

Jo mobilusis vėl suskambėjo. Jis pasvarstė, kas svarbiau: jos nuos- 
kauda, jei jis atsilieptų, ar galimybė sužinoti ką nors naudingesnio nei 
Ninos nuomonė apie Džerį Valdgreivą. 

— Atsiprašau, - tarė ir išsitraukė mobilųjį iš kišenės. 

Skambino brolis Alas. 

— Kormai! —- sušuko balsas pro traškesius. - Smagu, kad paskam- 
binai, brolau! | 

— Labas, - nutraukė mandagybes Straikas. - Kaip sekasi? 

— Puikiai! Aš Niujorke, ką tik gavau tavo žinutę. Ko tau reikia? 

Jis suprato, kad Straikas skambins tik su reikalu, bet, priešingai nei 
Nina, regis, nesipiktino. 

— Svarsčiau, ar nenorėtum šį penktadienį su manim pavakarieniau- 
ti, - tarė Straikas, - bet jei tu Niujorke... 

— Trečiadienį grįžtu, šaunu. Užsakyti staliuką? 

— Aha, - atsakė Straikas. - Tik ne bet kur, o „Upės“ kavinėje. 

- Aišku, - atsiliepė Alas, nieko neklausinėdamas: gal nusprendė, 
kad Straikas mėgsta gerą itališką virtuvę. - Tikslų laiką pranešiu žinu- 
te, gerai? Laukiu nesulaukiu! 

Straikas baigė pokalbį, ketindamas atsiprašyti, bet Nina išėjo į vir- 
tuvę. Be jokios abejonės, nuotaika darėsi priešiška. 

O Dieve, ką aš pasakiau? Liežuvis - priešas mano! 


William Congreve, „Meilė už meilę“ 


— Meilė - miražas, - paskelbė Maiklas Fankortas iš televizoriaus ekra- 
no. - Miražas, chimera, iliuzija. 

Robina sėdėjo tarp Matju ir motinos ant išblukusios, įdubusios so- 
fos. Ant grindų prie židinio snaudė šokoladinis Labradoro retriveris, 
vangiai bilsnodamas uodega į kilimėlį. Robina po dviejų beveik ne- 
miegotų naktų, netikėtos įtampos ir jaudinimosi knapsėjo nosimi, bet 
iš paskutiniųjų stengėsi susikaupti ir išgirsti, ką sako Maiklas Fankor- 
tas. Ponia Elakot, kupina vilties, kad Fankortas ištars keletą šmaikš- 
čių frazių, praversiančių jos rašiniui apie Vebsterį, ant kelių pasidėjo 
bloknotą ir rašiklį. 

— Be abejonės... - prabilo laidos vedėjas, bet Fankortas jį perrėkė. 

— Mes mylime ne konkretų, o įsivaizduojamą žmogų. Labai nedau- 
gelis pajėgia tai suprasti ir su tuo susitaikyti. Žmonės aklai tiki savo 
kūrybinėmis galiomis. Visa meilė iš esmės yra savimeilė. 

Ponas Elakotas miegojo, padėjęs galvą ant atkaltės krėslo arčiausiai 
šuns ir židinio, ir tyliai knarkė. Akiniai buvo nuslydę jam ant nosies. 
Visi trys Robinos broliai atsargiai išsmuko iš namų. Šeštadienio vaka- 
rą aikštelėje prie „Bėrojo arklio jų laukia draugai. Džonas parvažiavo 
iš universiteto į laidotuves, bet neketino dėl sesers sužadėtinio atsisa- 
kyti kelių pintų „Black Sheep“ susėdus su broliais prie varinio staliuko 
netoli židinio. 

Robina spėjo, kad Matju norėjo eiti kartu, bet būgštavo, kad ne- 
priderama. Dabar jis priverstas žiūrėti literatūrinę laidą, kurios namie 

nebūtų pakentęs. Būtų perjungęs kanalą jos nė neatsiklausęs, neabe- 
jodamas, kad jos nedomina šito surūgusio žmogelio išminties perlai. 
Maiklą Fankortą mėgti nelengva, mąstė Robina. Lūpos ir išlenkti an- 
takiai išduoda, kad jis nuo seno į visus žiūri iš aukšto. Garsus laidos 
vedėjas truputį nervinosi. 

— Čia jūsų naujojo romano siužetas? 

— Viena siužetinių linijų, taip. Herojus suvokia, kad žmoną tiesiog 
įsivaizdavo, bet, užuot kaltinęs savo kvailumą, siekia nubausti gyvą, 
tikrą moterį, kuri, jo nuomone, jį apgavo. Jo keršto troškimu ir remiasi 
siužetas. 

— Aha, - tyliai ištarė Robinai motina ir čiupo rašiklį. 

— Daugelis... gal net dauguma mūsų, - įsiterpė laidos vedėjas, — 
mano, kad meilė - taurinantis idealas, nesavanaudiškumo šaltinis, 
o ne... 

— Melas sau pateisinti, - pertraukė jį Fankortas. - Mes esame 
žinduoliai, kuriems reikia poruotis, mums reikia į save panašių ban- 
dos. Apsauginio šeimos anklavo mums tereikia, kad išgyventume ir 
daugintumės. Tariamąjį mylimąjį pasirenkame dėl primityviausių 
priežasčių: mano herojų traukia moterys kriaušės pavidalo figūra, 
manau, nieko aiškinti nebereikia. Mylimasis juokiasi ir kvepia kaip 
tėvas ar motina, mus globoję vaikystėje, o visa kita prikurta, visa kita 
išgalvota... 

— Draugystė... - prabilo laidos vedėjas, šiek tiek nusmurgęs. 

- Jei būčiau prisivertęs poruotis su draugais, mano gyvenimas būtų 
buvęs laimingesnis ir kūrybingesnis, - tarė Fankortas. - Deja, aš su- 
kurtas geisti moterų, nors tai nevaisinga. Taigi sakau sau, kad viena 
moteris mane žavi labiau, kad ji labiau negu kuri kita atitinka mano 
poreikius ir geismus. Aš esu sudėtinga, labai išsivysčiusi ir lakios vaiz- 
duotės būtybė, jaučianti poreikį pateisinti pasirinkimą, padarytą net 
dėl pačių primityviausių priežasčių. Tokią tiesą palaidojome po kilnių 
nesąmonių tūkstantmečiais. 

Robina svarstė, ką apie tokį interviu pamanys Fankorto žmona 
(prisiminė, kad jis vedęs). Ponia Elakot parašė bloknote kelis žodžius. 

— Jis nekalba apie kerštą, - sumurmėjo Robina. 

Motina parodė jai bloknotą. Buvo parašiusi: Koks šūdžius. Robina 
sukikeno. 


288 


ŠILKAVERPIS 


Matju palinko prie „The Daily Express“, Džonatano palikto ant kė- 
dės. Pervertė tris pirmus puslapius, greta Oveno Kvaino kelis kartus 
buvo paminėta Straiko pavardė, ir ėmė skaityti apie stambiausią par- 
duotuvių tinklą, uždraudusį Klifo Ričardo Kalėdų dainas. 

— Kritikai jums prikiša moterų paveikslų, ypač... 

— Girdžiu, kaip kritikai it tarakonai skuodžia rašiklių, kol kalba- 
mės, - tarė Fankortas ir perkreipė lūpą, vaizduodamas šypseną. - 
Manęs nė kiek nedomina kritikų nuomonė apie mane ar mano kū- 
rybą. 

Matju atsivertė kitą puslapį. Robina akies krašteliu išvydo apvirtusį 
benzinvežį, ratais į viršų gulinčią „Honda Civic“ ir suniokotą merse- 
desą. 

— Vakar mes vos nepatekom į šitą avariją! 

— K3ė — nesuprato Matju. 

Leptelėjo nepagalvojūsi. Robinai užšalo širdis. 

— Tai nutiko M4, - nusišaipė Matju, pamanęs ją neatpažinus nuo- 
traukoje greitkelio ir pasiguodus, kad ir ją galėjo ištikti avarija. 

— O... o taip, - atsakė Robina, apsimesdama, kad įdėmiai skaito 
tekstą po nuotrauka. 

Bet galop supratęs jis paniuro: 

— Tu vakar vos nepatekai į avariją? 

Jis kalbėjo tyliai, stengdamasis netrukdyti poniai Elakot, kuri klau- 
sėsi Fankorto interviu. Delsimas tolygus mirčiai. Rinkis. 

— Taip. Nenorėjau tavęs jaudinti. 

Jis stebeilijo į ją. Robina jautė, kaip kitoje pusėje motina rašo pas- 
tabas. 

- Šitą? - paklausė jis, rodydamas į nuotrauką, ir ji linktelėjo. - Kaip 
tu atsidūrei M4? 

— Turėjau nuvežti Kormoraną paimti parodymų. 

— Aš kalbu apie moteris, - tarė laidos vedėjas - jūsų požiūris į mo- 
teris... 

— Kur, po perkūnais, jis ėmė tuos parodymus? 

— Devone, - atsakė Robina. 

— Devone? 

- Jis vėl susižeidė koją. Pats nebūtų nuvažiavęs. 

— Tu jį vežei į Devoną? 

— Taip, Matai, vežiau jį į... 

— Todėl vakar ir neatvažiavai? Kad galėtum... 

— Aišku, ne, Matai. 

Jis numetė laikraštį, atsistojo ir išėjo iš kambario. 

Robinai pasidarė silpna. Ji stebeilijo į duris: Matas jomis netrenkė, 
bet uždarė gana triukšmingai: tėvas krustelėjo ir kažką sumurmėjo 
per miegus, o šuo pabudo. 

- Tegu eina, - patarė motina, nenuleisdama akių nuo ekrano. 

Robina atsisuko į ją, apimta nevilties. 

— Kormoranas turėjo nuvažiuoti į Devoną, o vairuoti su viena koja 
jis negalėjo... 

— Man teisintis nėra reikalo, - tarė ponia Elakot. 

— Bet dabar Matas mano, kad aš melavau, kodėl negalėjau atva- 
žiuoti vakar. 

— O tu melavai? - paklausė motina, vis dar įsmeigusi akis į Maiklą 
Fankortą. - Gulkis, Rauntri, užstoji vaizdą. 

— Galėjau, jei būčiau važiavusi pirmąja klase, - pripažino Robina. 
Labradoro retriveris nusižiovavo, pasirąžė ir vėl įsitaisė ant kilimėlio 
prie židinio. - Bet jau buvau nusipirkusi bilietą į naktinį traukinį. 

— Matas amžinai bamba, kiek būtum uždirbusi, jei būtum ėjusi 
dirbti į kadrų skyrių, - tarė motina, nenuleisdama akių nuo televizo- 
riaus ekrano. - Maniau, jis pagirs tave už taupumą. Dabar ša, noriu 
pasiklausyti apie kerštą. 

Laidos vedėjas stengėsi suformuluoti klausimą: 

— Bet apie moteris jūs ne visada... šiuolaikiniai papročiai... politinis 
korektiškumas... pirmiausia turiu omeny jūsų tvirtinimą, kad moterys 
rašytojos... 

- Ir vėlė - Fankortas pliaukštelėjo sau per kelius (laidos vedėjas 
pastebimai krūptelėjo). - Sakiau, kad didžiausios moterys rašytojos 
beveik be išimčių buvo bevaikės. Visiems žinoma. Ir dar sakiau, kad 
moterys dėl troškimo gimdyti apskritai negali be atodairos atsidėti 
literatūrinei kūrybai, taigi negali kurti tikros literatūros. Neatsiimu 
savo žodžių. Tokia tiesa. 

Robina sukiojo ant piršto sužadėtuvių žiedą, draskoma noro pulti 
Matui įkandin, įtikinti jį, kad ji nieko blogo nepadarė, ir kartu pykčio, 
kad reikia aiškintis. Jo darbas visada buvo svarbiausias; ji neprisiminė, 

kad jis kada būtų atsiprašęs, jog vėlai gulasi ar kad grįžo devintą vaka- 
ro, nes darbo reikalais buvo pasiųstas į kitą Londono galą... 

- Ketinau pasakyti, - sutratėjo laidos vedėjas, meilikaujamai šyp- 
sodamasis, - kad ši knyga galbūt užčiaups kritikams burną. Man at- 
rodo, svarbiausia veikėja pavaizduota labai supratingai, su nuoširdžia 
užuojauta. Žinoma, - jis dirstelėjo į užrašus, ir Robina suvokė, kaip jis 
jaudinasi, - bus neišvengiamai lyginama... Aprašydamas jaunos mo- 
ters savižudybę, jūs turbūt ryžotės... jūs negalite nesitikėti... 

— „kad kvailiai nuspręs, neva parašiau autobiografinį romaną apie 
savo pirmosios žmonos savižudybę? 

— Na, juk neišvengiamai atrodys... neišvengiamai kils klausimų... 

— Tada paklausykite, ką pasakysiu, - tarė Fankortas ir patylėjo. 

Jie sėdėjo prie ilgo lango, už jo saulė buvo nutvieskusi vėjo taršo- 
mą veją. Robinai šmėkštelėjo mintis, kad laida nufilmuota dar prieš 
šalčius, įdomu kada... bet šiaip ji galvojo tik apie Matju. Reikia eiti jo 
ieškoti; tačiau tebesėdėjo ant sofos. 

— Kai Iškamš... Elė mirė, - prabilo Eankortas, - kai ji mirė... 

Skausmingai įkyrūs pritraukti kadrai. Smulkios raukšlelės akių 
kampučiuose pagilėjo jam užsimerkus; kvadratinė plaštaka uždengė 
veidą. 

Matyt, Maiklas Fankortas verkė. 

- Še tau ir miražas, še tau ir chimera, - atsiduso ponia Elakot ir 
numetė rašiklį. - Nieko gero. Norėjau žiaurybių, Maiklai. Žiaurybių. 

Neištvėrusi neveiklumo, Robina atsistojo ir pasuko prie svetainės 
durų. Juk aplinkybės neįprastos. Šiandien buvo Matju motinos laido- 
tuvės. Jai reikia atsiprašyti ir atitaisyti skriaudą. 

Mes visi linkę daryti klaidų, pone; jei pripažįstate klydęs, 


toliau atsiprašinėti nėra reikalo. 


William Congreve, „Senas viengungis“ 


Kitą dieną rimtesni sekmadienio laikraščiai stengėsi palaikyti orią 
pusiausvyrą, kuo objektyviau vertindami Oveno Kvaino gyvenimą ir 
kūrybą ir nušviesdami žiaurias jo mirties aplinkybes. 

„Antraeilis rašytojas, kartais buvęs įdomus, pastaruoju metu buvo 
linkęs parodijuoti save, užtemdytas amžininkų, bet praskynęs savitą 
nešiuolaikišką kelią, — pareiškė „The Sunday Times“ pirmo pusla- 
pio skiltyje, žadėdamas jaudinančių smulkmenų toliau: „Užuominos 
sadistui: žr. p. 10-11“, o greta mažutės Keneto Halivelo nuotraukos: 
„Knygos ir knygininkai: literatūriniai žudikai, p. 3. Kultūra.“ 

„Gandai apie neišleistą knygą, kuria neva vadovavosi žudikas, jau 
sklando ne tik literatūriniuose Londono sluoksniuose, - tikino skai- 
tytojus „The Observer“. - Jei ne gero skonio reikalavimai, „Roperis 
Čardas“ būtų kaipmat ją išpardavęs.“ 

IŠKRYPEĘS RAŠYTOJAS IŠSKROSTAS PER SEKSO ŽAIDIMĄ, - 
paskelbė „The Sunday People“. 

Eidamas namo iš Ninos Lasels, Straikas susipirko visus laikraščius, 
nors juos sunku buvo neštis šlubuojant apsnigtais šaligatviais su lazda. 
Slenkant Danijos gatvės link, jam toptelėjo, kad neišmintingai apsi- 
krovė - gali vėl pasirodyti vakarykštė užpuolikė, bet jos niekur nebuvo 
matyti. 

Vakare jis gulėjo lovoje, su palengvėjimu nusimetęs protezą, val- 
gė bulvių traškučius ir skaitė naujienas. Faktai, atspindėti kreivame 

spaudos veidrodyje, žadino vaizduotę. Perskaitęs Kalpeperio straipsnį 
„The News of the World“ („Šaltiniai, susiję su šiais įvykiais, patvirtina 
Kvaino polinkį į sekso žaidimus surištam, bet žmona neigia žinojusi, 
kad iškrypęs rašytojas apsistojo jų antrame name“), Straikas pagaliau 
nustūmė laikraščius nuo lovos, paėmė bloknotą, visada laikomą po 
ranka, ir pakeverzojo keletą užduočių rytdienai. Nė prie vienos nepri- 
rašė Ansčio inicialų, bet po knygininkas ir M. F. kada filmuota? pažymė- 
jo didžiąją R. Paskui parašė žinutę Robinai, primindamas rytą pasidai- 
ryti aukštos moters juodu paltu ir neiti į Danijos gatvę, jei ją pamatys. 

Kitą rytą per trumpą kelionę metro Robina taip apibūdintos mo- 
ters nepastebėjo ir, devintą valandą įžengusi į biurą, išvydo Straiką sė- 
dintį prie jos stalo ir dirbantį jos kompiuteriu. 

— Labas rytas. Lauke pamišėlių nematyti? 

— Nė vieno, - atsakė Robina, kabindama apsiaustą. 

— Kaip Matju? 

— Gerai, - pamelavo ji. 

Ginčo dėl jos kelionės į Devoną su Straiku padariniai graužė ją it 
nuodingi garai. Važiuodami automobiliu atgal į Klapamą, juodu be 
paliovos vaidijosi; Robinos akys buvo paraudusios nuo ašarų ir ne- 
migos. 

- Jam sunku, - sumurmėjo Straikas, vis dar niūriai stebeilydamas į 
monitorių. - Motiną palaidojo. 

- Hm, - numykė Robina, leisdama vandens į arbatinį ir piktinda- 
masi, kad šiandien, kai ji mielai būtų išgirdusi, kad jos sužadėtinis - 
bjaurybė ir asilas, Straikas užjaučia Matju. 

— Ko ieškai? - paklausė, dėdama puodelį arbatos Straikui prie alkū- 
nės; šis neaiškiai burbtelėjo ačiū. 

— Ieškau, kada įrašytas Maiklo Fankorto interviu, - atsakė jis. - 
Šeštadienio vakarą jį rodė per televizorių. 

- Žiūrėjau, - tarė Robina. 

— Aš irgi,- atsiliepė Straikas. 

— Pasipūtęs mulkis, - drėbė Robina ir atsisėdo ant dirbtine oda ap- 
trauktos sofos, ši kažkodėl nepirstelėjo. 

„Gal dėl svorių skirtumo*“ - pamanė Straikas. 

— Nepastebėjai nieko keisto jam pasakojant apie velionę žmoną? — 
paklausė Straikas. 

— Persistengė liedamas tas krokodilo ašaras, - atsakė Robina, - juk 
ką tik buvo aiškinęs, kad meilė - iliuzija, lia lia lia. 

Straikas vėl dirstelėjo į ją. Šviesi švelni Robinos oda nuo jausmų 
pertekliaus nukentėdavo; užtinusios akys buvo iškalbingesnės už žo- 
džius. Jis spėjo, kad priešiškumą ji jaučia ne tiek Maiklui Fankortui, 
kiek kitam, ko gero, labiau to vertam asmeniui. 

— Manai, jis apsimetinėjo? - paklausė Straikas. - Aš irgi taip 
manau. 

Jis dirstelėjo į laikrodį. 

— Po pusvalandžio ateis Karolaina Ingles. 

— Rodos, ji susitaikė su vyru? 

- Seni duomenys. Ji nori susitikti, savaitgalį rado vyro telefone kaž- 
kokią žinutę. Taigi, - tarė Straikas, sunkiai stodamasis, - pabandyk 
išsiaiškinti, kada filmuotas šis interviu, o aš peržiūrėsiu užrašus, kad 
prisiminčiau, ko Karolainai, po perkūnais, reikia. Paskui pietauju su 
Kvaino redaktoriumi. 

- O aš kai ką sužinojau apie atliekas, išnešamas iš operacinės netoli 
Katrinos Kent buto, - pasakė Robina. 

— Pasakok, - paragino Straikas. 

- Jas kiekvieną antradienį išveža speciali tarnyba. Jiems paskambi- 
nau, - pridūrė Robina, ir Straikas iš jos atodūsio suprato, kad ši ver- 
sija baigėsi aklaviete, - bet antradienį po žmogžudystės darbininkai 
nepastebėjo jokių keistų ar įtartinų maišų. Turbūt naivu manyti, kad 
jie nepastebėtų maišo su Žmogaus žarnomis. Sužinojau, kad papras- 
tai išvežami tamponai ir vienkartiniai švirkštai, be to, maišai ypatingi, 
pažymėti. 

— Vis tiek reikėjo patikrinti, - padrąsino ją Straikas. - Geras seklys 
patikrina kiekvieną versiją. Beje, noriu tau duoti dar vieną užduotį, jei 
nebijai sniego. 

— Mielai išeičiau į lauką, - iškart pagyvėjo Robina. - Ką reikia pa- 
daryti? 

- Tas knygininkas iš Patnio, neva matęs Kvainą lapkričio aštuntąją, 
jau turėtų būti grįžęs iš atostogų, - tarė Straikas. 

— Nuvyksiu, - pažadėjo Robina. 

Savaitgalį jai nepasitaikė progos aptarti su Matju Straiko sumany- 
mą pasiųsti ją į sekimo kursus. Prieš laidotuves laikas būtų buvęs ne- 

tinkamas, o po ginčo šeštadienio vakarą toks pokalbis būtų abu tik 
suerzinęs ir iš naujo pakurstęs vaidus. Šiandien ji troško eiti į gatvę, 
imtis tyrimo, sekti, grįžti namo ir dalykiškai papasakoti Matju, ką nu- 
veikusi. Jeigu jis nori atvirumo - jį gaus. 


Karolaina Ingles, suvargusi šviesiaplaukė, tą rytą Straiko kabinete pra- 
leido gerą valandą. Pagaliau išėjo apsiverkusi, bet ryžtinga, o Robina 
Straikui pranešė: 

- Interviu su Fankortu nufilmuotas lapkričio septintąją. Paskambi- 
nau į BBC. Daug laiko sugaišau, bet galop susisiekiau. 

— Septintąją, - pakartojo Straikas. - Buvo sekmadienis. Kur fil- 
muota? 

— Filmavimo grupė buvo nuvažiavusi pas jį į Ču Magną, - atsakė 
Robina. - Kas tame pokalbyje tave taip sudomino? 

— Pažiūrėk dar kartą, - patarė Straikas. - Gal rasi „YouTube“. Ste- 
biuosi, kad iškart nepastebėjai. 

Įskaudinta Robina prisiminė Matju, kamantinėjantį ją apie avariją 
M4, 

- Einu persirengti, - tarė Straikas. - Užrakinsime biurą ir išeisime 
kartu, gerai? 

Po keturiasdešimties minučių jie išsiskyrė prie metro. Robina tu- 
rėjo važiuoti į Bridlingtono knygyną Patnyje, o Straikas į restoraną 
Strande ketino eiti pėsčiomis. 

— Pastaruoju metu per daug pinigų išleidau taksi, - suniurnėjo Ro- 
binai, nenorėdamas sakyti, kokią baudą sumokėjo už „Toyota Land 
Cruiser , paliktą ne vietoje penktadienio naktį. - Laiko per akis. 

Valandėlę ji žiūrėjo, kaip užsigulęs ant lazdos jis smarkiai šlubuoja. 
Robina, pastabi nuo vaikystės, augo su trimis broliais ir išmoko nejį- 
prastai tiksliai numatyti vyrų reakciją į moterų rūpestį, taigi galėjo tik 
spėlioti, kiek laiko Straikas kankins savo kelį, kol išeis iš rikiuotės ne 
kelioms dienoms. | 

Buvo beveik pietų metas, dvi moterys, sėdinčios prieš Robiną trau- 
kinyje į Vaterlo, garsiai plepėjo, įspraudusios tarp kelių pilnus kalė- 
dinių pirkinių krepšius. Metro buvo šlapia, purvina, trenkė drėgnais 
drabužiais ir prakaituotais kūnais. Beveik visą kelią Robina nesėkmin- 
gai bandė pažiūrėti Maiklo Fankorto interviu per mobilųjį. 


295 


Robert Galbraith 


Bridlingtono knygynas stovėjo pagrindinėje Patnio gatvėje, sena- 
madiškos vitrinos su rėmų rišiniais nuo apačios iki viršaus buvo pri- 
grūstos naujų ir senų knygų, sudėtų horizontaliai. Robinai žengiant 
per slenkstį į jaukų, pelėsiais trenkiantį vidų, sutilindžiavo varpelis. Į 
lentynas, kimšte prikimštas knygų iki pat lubų, stovėjo atremtos dve- 
jos kopėčios. Patalpa buvo apšviesta lemputėmis, karančiomis taip že- 
mai, kad Straikas būtų jas užkliudęs galva. 

- Labas rytas! - pasisveikino senukas duksliu tvido švarku. 

Beveik girgždėdamas, jis išniro iš kabineto pro dekoratyvinio sti- 
klo duris. Kai prisiartino, Robina užuodė stiprią prakaito smarvę. 

Ji iš anksto numatė, nuo ko pradės pokalbį, ir iškart paklausė, ar jis 
turi Oveno Kvaino knygų. 

— Aha! - supratingai atsiliepė senukas. - Nėra nė reikalo klausti, iš 
kur jomis toks netikėtas susidomėjimas! 

Vesdamas Robiną į knygyno gelmes, jis išdidžiai, kaip būdinga 
atitrūkusiems nuo tikrovės ir užsidariusiems tarp keturių sienų vie- 
nišiams, neprašytas ėmė skaityti jai paskaitą apie Kvaino stilių ir kas- 
kart nuobodesnius jo romanus. Jis tučtuojau nusprendė, jog Robina 
susidomėjo Kvaino romanais tik todėl, kad jis neseniai nužudytas. Be 
abejo, tai buvo tiesa, bet Robina suirzo. 

- Turite „Brolius Balzakus'? - paklausė ji. 

— O, jūs ne iš tų, kurie tikisi nusipirkti „Bombyx Mori“, - nusijuokė 
jis, drebančiomis rankomis perstatydamas kopėčias. - Čia buvo užsu- 
kę trys jauni Žurnalistai ir visiems jiems reikėjo to paties. 

— Kodėl čia užsuka žurnalistai? - naiviai paklausė Robina, kai se- 
nukas ėmė lipti kopėčiomis, švysčiodamas garstyčių geltonumo pus- 
kojinėmis, per colį kyšančiomis iš raštuotos odos pusbačių. 

— Prieš mirtį ponas Kvainas čia apsipirko, - tarė senukas, apžiū- 
rinėdamas knygų nugarėles per porą metrų virš Robinos. - „Broliai 
Balzakai , „Broliai Balzakai ... turėtų būti čia... Dieve mano, neabejoju, 
kad vieną turiu... 

- Jis tikrai buvo atėjęs į jūsų knygyną? 

— O taip. Iškart pažinau. Labai žavėjausi Džozefu Nortu, o Hėjaus 
festivalyje juodu kartą buvo surengę bendrą susitikimą su skaitytojais. 

Jis leidosi kopėčiomis žemyn, pėdos su kiekvienu skersiniu drebė- 
jo. Robina persigando, kad jis gali nukristi. 

- Patikrinsiu kompiuteryje, - pasišovė, sunkiai alsuodamas. - Esu 
tikras, kad turiu „Brolius Balzakus“. 

Robina nuėjo įkandin, sumesdama, kad senis paskutinį kartą matė 
Oveną Kvainą devintojo dešimtmečio viduryje, taigi vargu ar galėjo 
atpažinti rašytoją po tiek laiko. 

— Ko gero, negalėjot apsipažinti, - tarė ji. - Mačiau jo nuotraukas. 
Labai savitai atrodo su tirolietišku apsiaustu. 

- Jo akys skirtingų spalvų, - tarė senis, žiūrėdamas į vieno pirmųjų 
„Macintosh Classic“, Robinos nuomone, pirkto prieš kokius dvidešimt 
metų, monitorių; smėlio spalvos, panašus į dėžę, klavišai dideli ir stori 
kaip tąsiukai. - Iš arti aiškiai matyti. Viena ruda, kita mėlyna. Atrodo, 
policininkui padarė įspūdį mano pastabumas ir gebėjimas prisiminti. 
Karo metais tarnavau žvalgyboje, - atsisuko į ją ir patenkintas nusi- 
šypsojo. - Neklydau, turime vieną egzempliorių... naudotą. Eime čia. 

Jis nušliurino prie dėžės su netvarkingai suverstomis knygomis. 

— Policijai tai labai svarbi informacija, - tarė Robina, sekdama iš 
paskos. 

— Taip, žinoma, - patenkintas pritarė jis. - Mirties laikas. Taip, pa- 
tvirtinau, kad lapkričio aštuntąją jis dar buvo gyvas. 

— Turbūt neprisimenate, ko jis čia atėjo, - sukikeno Robina. - Įdo- 
mu būtų žinoti, kas jį domino ir ką jis skaitė. 

— Puikiai prisimenu, - iškart atsakė knygininkas. - Jis nusipirko 
tris romanus: Džonatano Franzeno „Laisvę, Džošua Feriso „Neįvar- 
dijama“ ir... trečią pamiršau... pasakė, kad išvažiuoja atsipūsti ir nori 
paskaityti. Aptarėme elektronines knygas... jis atlaidesnis visokioms 
skaityklėms už mane... Kažkur čia, - sumurmėjo, rausdamasis dėžėje. 

Robina nenuoširdžiai prisidėjo. 

— Aštuntąją? - pakartojo ji. - Kodėl jūs įsitikinęs, kad aštuntąją? 

Ji mąstė, kad šioje suplėkusioje prieblandoje viena diena sklandžiai 
pereina į kitą. 

— Todėl, kad buvo pirmadienis, - atsiliepė senis. - Maloni pertrau- 
ka, pokalbis apie Džozefą Nortą, jis labai šiltai jį prisiminė. 

Robina vis dar nenutuokė, kodėl, jo nuomone, pirmadienis būtinai 
buvo aštuntoji, bet nespėjo daugiau nieko paklausti, nes jis, pergalin- 
gai šūktelėjęs, ištraukė iš dėžės dugno aptrintą knygiūkštę popieriniais 
viršeliais. 

— Štai ji! Štai. Sakiau, kad turiu. 

— Aš niekaip neprisimenu datų, - pamelavo Robina, kai jie su lai- 
mikiu ėjo prie kasos. - Jei jau užėjau čia, nusipirkčiau ir Džozefo Nor- 
to ką nors, bet turbūt neturit? 

— Jis parašė tik vieną knygą, - tarė senis. - „Į viršūnę“. Žinau, ir ją 
turime, viena mano skaitomiausių... 

Jis vėl pasuko prie kopėčių. 

— Aš amžinai painioju dienas, - atkakliai neatstojo Robina, vėl iš- 
vydusi garstyčių geltonumo puskojines. 

— Daugelis painioja, bet aš taikau atkuriamąją dedukciją, cha cha, - 
pasipūtęs atsiliepė senis. - Prisimenu, kad tai atsitiko pirmadienį, nes 
pirmadienį visada perku pieno ir, į parduotuvę įėjus ponui Kvainui, 
buvau ką tik jo nusipirkęs. 

Ji laukė, jis atidžiai apžiūrinėjo lentynas jai virš galvos. 

— Paaiškinau policijai, kad tą pirmadienį galiu tiksliai datuoti, nes 
vakare nuėjau pas savo draugą Čarlzą, kaip beveik kiekvieną pirma- 
dienį, ir aiškiai prisimenu, kaip pasakojau jam apie Oveną Kvainą, 
užsukusį į mano knygyną, ir aptarėm penkis anglikonų vyskupus, tą 
dieną atsivertusius į katalikybę. Čarlzas - Anglikonų bažnyčios pa- 
mokslininkas pasaulietis. Jis labai susijaudino. 

— Suprantu, - atsiliepė Robina, stengdamasi įsidėmėti, kad reikės 
patikrinti šitos anglikonų išdavystės datą. Senis rado Norto knygą ir 
lėtai lipo kopėčiomis. 

— Taip, ir dar prisimenu, - jis tryško entuziazmu, - kad Čarlzas 
parodė man nepaprastų karstinės įgriuvos, išvakarėse atsiradusios 
Šmalkaldene, Vokietijoje, nuotraukų. Per karą kaip tik tarnavau tame 
krašte. Taip... tą vakarą, prisimenu, draugas pertraukė mano kalbas 
apie Kvaino apsilankymą... Rašytojai Čarlzo beveik visai nedomina... 
„Juk tu buvai Šmalkaldene?“ - paklausė. - Trapūs gumbuoti knygi- 
ninko pirštai maigė kasos aparato klavišus. - Ir pasakė apie įgriuvą... 
kitą dieną laikraščiuose buvo įspūdingiausių nuotraukų... Atmintis - 
nuostabus dalykas, - patenkintas pasakė, duodamas Robinai rudo po- 
pieriaus maišelį su dviem knygomis ir imdamas iš jos dešimties svarų 
banknotą. 

— Prisimenu tą smegduobę, - vėl pamelavo Robina, išsiėmė iš ki- 
šenės mobilųjį ir paspaudė kelis mygtukus, kol jis sąžiningai skaičiavo 

grąžą. - Taip, štai ji... Šmalkaldenas... Nei iš šio, nei iš to atsiranda di- 
džiulė duobė. Bet taip nutinka, - Robina pakėlė į senį akis, - lapkričio 
pirmąją, ne aštuntąją. 

Jis saumirksėjo. 

— Ne, aštuntąją, - ryžtingai pareiškė, baisiai pasipiktinęs, kad jo 
apsirikimas įrodytas. 

— Bet pažiūrėkit čia, - pakišo jam po nosim ekranėlį Robina; jis nu- 
stūmė akinius ant kaktos ir įsistebeilijo. - Jūs tiksliai prisimenate, kad 
Oveno Kvaino apsilankymą ir smegduobę aptarėte per tą patį pokalbį? 

— Čia klaida, - sumurmėjo jis, nežinia, apie „The Guardian“ svetai- 
nę, save ar Robiną. Atidavė jai mobilųjį. 

— Jūs neprisimenat... 

- Viskas? — iš pykčio pakėlė jis balsą. - Tada geros dienos, geros 
dienos. 

Ir Robina, matydama įžeisto seno savanaudžio užsispyrimą, išėjo 
varpeliui tilindžiuojant. 


36 


„Pone Skandale, mielai aptarčiau su jumis jo šnekas. 


Baisiai paslaptinga ir mįslinga jo kalba.“ 


William Congreve, „Meilė už meilę“ 


Straikas stebėjosi, kad Džeris Valdgreivas pietų panorėjo susitik- 
ti Strando „Simpsone“, ir jo smalsumas dar padidėjo, artinantis prie 
įspūdingo akmeninio fasado su sukamosiomis medinėmis durimis, 
žalvarinėmis lentelėmis ir kabančiu žibintu. Duris juosė plytelės su 
šachmatų figūromis. Straikas kaip gyvas nebuvo įkėlęs kojos į šį se- 
novinį Londono restoraną. Manė, kad čia jauku tik turtingiems versli- 
ninkams ir atvykėliams smaguriams. 

Tačiau, vos įkėlęs koją į vestibiulį, Straikas pasijuto kaip namie. 
„Simpsonas“ aštuonioliktame amžiuje buvo džentelmenų šachmatų 
klubas ir prabilo į Straiką sena pažįstama hierarchijos, tvarkos ir išori- 
nio padorumo kalba. Tamsios purvinos klubo spalvos, kokias renkasi 
vyrai, neatsižvelgdami į moteris, storos marmurinės kolonos, sunkūs 
odiniai krėslai įkaušusiems puošeivoms ir anapus dvivėrių durų už 
drabužinės restoranas, apmuštas tamsios medienos plokštėmis. Lyg 
būtų grįžęs į vieną puskarininkių klubų, kuriuose dažnai lankydavo- 
si tarnaudamas kariuomenėje. Trūko tik pulko vėliavos ir karalienės 
portreto. 

Sunkios kėdės medine atkalte, baltutėlės staltiesės, sidabriniai pa- 
dėklai su milžiniškais jautienos gabalais; atsisėdęs prie staliuko dviem 
netoli sienos Straikas susimąstė, kaip ši vieta atrodytų Robinai: ar ją 
pralinksmintų, ar suerzintų toks pabrėžtinas tradicijų laikymasis. 

Po dešimties minučių pasirodė Valdgreivas ir trumparegiškai ap- 
žvelgė salę. Straikas kilstelėjo ranką, ir Valdgreivas atkėblino prie sta- 
liuko. 

— Labas, labas. Malonu vėl susitikti. 

Šviesiai kaštoniniai plaukai kaip visada buvo susitaršę, sulamdy- 
to švarko atlapas išteptas dantų pasta. Iš kitos mažo staliuko pusės į 
Straiką padvelkė vynu. 

- Ačiū, kad atėjote, - padėkojo Straikas. 

— Nėra už ką. Noriu padėti. Tikiuosi, nesibjaurite šia vieta. Pasirin- 
kau ją, nes čia nesusidursime su mano pažįstamais, - tarė Valdgrei- 
vas. - Kartą, prieš daugelį metų, mane čia atsivedė tėvas. Man rodos, 
nuo to laiko čia niekas nepasikeitė. 

Apvalios Valdgreivo akys, įrėmintos akinių raginiais rėmeliais, 
įsmigo į sunkius lipdinius virš tamsių medienos plokščių. Jie buvo ne- 
vienodai geltoni, lyg patamsėję per laiką nuo cigarečių dūmų. 

— Užtenka, kad bendradarbiai įkyri darbo valandomis? - paklausė 
Straikas. 

— Jie nėra blogi, - atsakė Džeris Valdgreivas, stumtelėdamas aki- 
nius ant nosies ir mostu kviesdamas padavėją, - bet nuotaikos dabar 
šlykščios. Prašom taurę raudonojo, - užsakė jis jaunam padavėjui, pri- 
ėjusiam pamojus. - Nesvarbu kokio. 

Bet padavėjas, ant kurio švarko buvo išsiuvinėtas mažas šachmatų 
žirgas, santūriai atkirto: 

— Atsiųsiu someljė, pone, - ir pasišalino. 

— Matėt laikrodį virš durų? - paklausė Straiko Valdgreivas, taisyda- 
masis slystančius akinius. - Kalbama, kad jis sustojo, kai 1984 metais 
čia įžengė pirma moteris. Mėgstamas nuolatinių lankytojų anekdotas. 
O valgiaraštyje parašyta „Patiekalų sąrašas“. Mano tėvui patiko tokie 
dalykai. Kaip tik buvau pradėjęs studijuoti Oksforde, tai jis mane čia ir 
atsivedė. Neapkentė užsienietiškos virtuvės. 

Straikas jautė, kad Valdgreivas jaudinasi. Įprato prie tokio savo po- 
veikio kitiems. Dabar ne metas klausti Valdgreivo, ar jis padėjo Kvai- 
nui parašyti žmogžudystės scenarijų. 

— Ką studijavote Oksforde? 

— Anglų kalbą ir literatūrą, - atsiduso Valdgreivas. - Tėvas stengėsi 
neparodyti, kaip nusiminė: jis norėjo, kad studijuočiau mediciną. 

Dešinės Valdgreivo rankos pirštai arpeggio barbeno į staltiesę. 

— Leidykloje padėtis įtempta? - paklausė Straikas. 

— Per švelniai pasakyta, - atsiliepė Valdgreivas, žvalgydamasis so- 
meljė. - Dabar, kai sužinojome, kaip buvo nužudytas Ovenas, visi su- 
sivokė. Trina elektroninio pašto laiškus, apsimeta, kad nė nedirstelėjo 
į tą knygą, nežinau, kuo tai baigsis. Jau niekam nejuokinga. 

- Anksčiau buvo juokinga? 

— Na... taip, kol visi manė, kad Ovenas tiesiog pabėgo. Žmonėms 
malonu, kai tyčiojamasi iš galingųjų, argi ne? O šiuodu, Fankortas ir 
Čardas, nėra populiarūs. 

Atėjo someljė ir padavė Valdgreivui gėrimų sąrašą. 

— Užsisakysiu butelį, gerai? - paklausė Valdgreivas, peržvelgęs 5ą- 
rašą. - Aš teisingai suprantu: mokate jūs? 

— Aha, - atsakė Straikas sunerimęs. 

Valdgreivas užsisakė butelį „Chateau Lezongars', kuris, kaip Strai- 
kas ir nuogąstavo, kainavo beveik penkiasdešimt svarų; antra vertus, 
sąraše buvo gėrimų, kurių butelis kainavo beveik du šimtus. 

— Na, - prabilo Valdgreivas, netikėtai įsidrąsinęs someljė nuėjus, — 
turite versijų? Žinote, kas tai padarė? 

— Dar ne, - atsakė Straikas. 

Nesmagus barbenimas, paskui Valdgreivas stumtelėjo akinius ant 
prakaituotos nosies. 

— Atsiprašau, - sumurmėjo jis. - Kvaila... gynybinė reakcija. Tie- 
siog... negaliu patikėti. Negaliu patikėti, kad taip nutiko. 

— Niekas negali patikėti, - atsiliepė Straikas. 

Valdgreivą ištiko atvirumo priepuolis: 

— Negaliu atsikratyti beprotiškos minties, kad tai padarė pats Ove- 
nas. Surežisavo spektaklį. 

— Nejaugi? - Straikas nenuleido akių nuo Valdgreivo. 

- Žinau, tai neįmanoma, suprantu, - redaktoriaus pirštai mikliai 
barbeno gamą į stalo kraštą. - Be galo... be galo teatrališka, šita... šita 
žmogžudystė. Tokia... tokia groteskiška. Ir... baisiausia... geriausia 
knygos reklama. Dieve, kaip Ovenas mėgo reklamą. Vargšas Ovenas. 
Kartą jis man pasakė, - aš nejuokauju, - kartą jis labai rimtai pasakė, 
kad lovoje prašo meilužės paimti iš jo interviu. Pasakė, kad jam galva 
praskaidrėja. Paklausiau: „Kas būna mikrofonas?“ Spėkit, ką atsakė 

tas vargšas mulkis. „Dažniausiai tušinukas. Arba kas pakliūva po ran- 
ka.“ - Valdgreivas pratrūko dusulingu juoku, lyg kūkčiotų. - Šmikis 
nelaimingas, - išdaužė jis. - Mulkis prakeiktas. Galop visiškai kuok- 
telėjo, tiesa? Tikiuosi, Elizabeta Tasel laiminga. Erzino jį, kiek galėjo. 

Grįžo jaunasis padavėjas su bloknotu. 

— Ką valgysite? - paklausė redaktorius Straiko, trumparegiškai ste- 
beilydamas į valgiaraštį. 

- Jautienos pjausnį, - atsakė Straikas, spėjęs pamatyti, kaip sidabri- 
nis padėklas vežimėliu atvežamas prie staliukų ir atpjaunama mėsos. 
Jorkšyro pudingo prie kepsnio nevalgęs daug metų; tiesą sakant, nuo 
paskutinės viešnagės pas tetą su dėde Sent Mose. 

Valdgreivas užsisakė jūrų liežuvį, paskui ištiesė kaklą, žvalgydama- 
sis, ar negrįžta someljė. Išvydęs jį su buteliu, pastebimai nusiramino ir 
patogiau įsitaisė ant kėdės. Someljė pripylė taurę, Valdgreivas išgėrė 
kelis gurkšnius ir atsiduso kaip žmogus, kuriam suteikta skubi medi- 
cininė pagalba. 

- Sakot, Elizabeta Tasel erzino Kvainą, - tarė Straikas. 

— A? - paklausė Valdgreivas, pridėjęs dešinę ranką prie ausies. 

Straikas prisiminė, kad jis viena ausimi neprigirdi. Restorane dau- 
gėjo žmonių, didėjo triukšmas. Jis garsiau pakartojo klausimą. 

— O taip, - atsakė Valdgreivas. - Taip, dėl Eankorto. Abudu mėgo 
aptarinėti Fankorto jiems padarytas skriaudas. 

— Kokias skriaudas? - paklausė Straikas, ir Valdgreivas dar išgėrė. 

— Fankortas daug metų juos drabstė purvais, - Valdgreivas iš- 
siblaškęs pasikasė krūtinę per suglamžytus marškinius ir dar išgėrė 
vyno. - Oveną dėl velionės žmonos romano parodijos, o Lizą - dėl 
nenutrauktos sutarties su Ovenu... Beje, Fankorto, kai jis atsisakė Li- 
zos Tasel paslaugų, niekas nesmerkė. Toji moteris tikra ragana. Dabar 
beturi porą klientų. Iškrypėlė. Turbūt vakarais skaičiuoja, ko neteko: 
penkiolika procentų Fankorto honoraro - dideli pinigai. Pokyliai su 
Bukerio laureatais, filmų premjeros... turėjo tenkintis tik Kvainu, duo- 
dančiu interviu tušinukui, ir apdegusiomis dešrelėmis Dorkesės Pen- 
geli kieme už namo. 

— Iš kur žinot, kad dešrelės apdegusios? - paklausė Straikas. 

— Dorkesė sakė, - Valdgreivas jau išgėrė pirmą taurę ir pylėsi an- 
trą. - Smalsavo, kodėl Lizos nebuvo jubiliejiniame leidyklos pobūvyje. 

Kai papasakojau jai apie „Bombyx Mori, Dorkesė ėmė man įrodinėti, 
kad Liza labai miela. Miela. Ji nežinojo, kas parašyta Oveno knygoje. 
Ir vis tvirtino, kad Liza niekada nieko nėra įskaudinusi... neva ji nė 
musės nenuskriaustų... cha! 

— Jūs nesutinkate? 

- Jūs teisus, po perkūnais, nesutinku. Pažįstu rašytojų, pradėjusių 
karjerą Lizos Tasel agentūroje. Jie kalba apie ją kaip dėl išpirkos pa- 
grobtos aukos. Atžari. Bjauraus būdo. 

— Manot, ji paskatino Kvainą parašyti šią knygą? 

— Tiesiogiai ne, - atsakė Valdgreivas. - Bet įsivaizduokit rašytoją, 
klaidingai įsitikinusį, kad jo knygų nėra perkamiausiųjų sąraše tik dėl 
aplinkinių pavydo ar nemokšiškai dirbamo darbo, ir suveskite jį su 
Liza, kuri amžinai įtūžusi, pagiežinga ir be paliovos kartoja, kad Fan- 
kortas sugriovė gyvenimą jiems abiem. Nenuostabu, kad jis visiškai 
paklaiko. Liza jo knygos deramai nė neperskaitė. Jei jis būtų gyvas, 
pasakyčiau, kad Liza gavo, ko nusipelnė. Juk vargšas pakvaišėlis ne tik 
Fankortą su purvais sumaišė, a? Lizai irgi kliuvo, cha cha! Jis užsipuolė 
velnio Danielių, mane, visus. Visus aliai vieno. 

Kaip ir kiti Straikui pažįstami alkoholikai, Džeris Valdgreivas įkau- 
šo nuo dviejų taurių vyno. Staiga jo judesiai pasidarė nerangūs, o ma- 
nieros pernelyg laisvos. 

— Jūsų nuomone, Elizabeta Tasel užsiundė Kvainą ant Fankorto? 

— Nė kiek tuo neabejoju, - pareiškė Valdgreivas. - Nė kiek. 

— Bet kai mes kalbėjomės, Elizabeta Tasel pasakė, kad Kvainas ap- 
šmeižė Fankortą, - pasakė Valdgreivui Straikas. 

— A? - Valdgreivas vėl pridėjo ranką prie ausies. 

— Ji man pasakė, - garsiai ištarė Straikas, - kad Kvainas „Bombyx 
Mori apie Fankortą parašė netiesą. Kad parodiją, dėl kurios nusižudė 
Eankorto žmona, parašė ne Fankortas, o Kvainas. 

— Aš ne apie tai kalbu, - tarė Valdgreivas, purtydamas galvą, lyg 
stebėtųsi Straiko nenuovokumu. - Neturiu omeny... nesvarbu. Tiek to. 

Jis jau buvo išgėręs didesnę pusę butelio ir nuo vyno įgijo šiek tiek 
pasitikėjimo savim. Straikas nutylėjo, nes žinojo, kad girtuokliai spi- 
riami tik užsiožiuoja. Verčiau tegu plepa, kas ant seilės užeina, tereikia 
nukreipti kalbą tinkama linkme. 

— Ovenas mane mylėjo, - pasakė Straikui Valdgreivas. - Taip, taip. 
Mokėjau su juo elgtis. Paglostyk jam savimeilę ir daryk su juo, ką nori. 
Girk pusvalandį, paskui paprašyk ką nors rankraštyje pakeisti. Dar 
pusvalandis liaupsių prieš kitą pataisą. Vienintelis būdas. Iš tikrųjų 
jis nenorėjo manęs įskaudinti. Nelaimingam kopūstgalviui smegenys 
nuseko. Troško vėl būti parodytas per televizorių. Manė, kad visi - jo 
priešai. Nesuprato, kad žaidžia su ugnimi. Pamišėlis. 

Valdgreivas susmuko ant kėdės, pakaušiu stuktelėdamas į galvą ap- 
kūniai išsipusčiusiai moteriškei, sėdinčiai už jo. 

— Atsiprašau! Atsiprašau! 

Ji perbedė redaktorių akimis, o jis atsitiesė - net stalo įrankiai su- 
barškėjo ant staltiesės. 

- Tai kaip suprasti epizodą su Drožiku? - paklausė Straikas. 

— Ką? - perklausė Valdgreivas. 

Šį kartą Straikas neabejojo, kad jis apsimeta. 

— Drožikas... 

— Drožikas - redaktorius, juk tai akivaizdu, - atsakė Valdgreivas. 

- O kruvinas maišas ir nykštukė, kurią bandote nuskandinti? 

- Simboliai, - atsakė redaktorius, nerūpestingai mostelėdamas 
ranka, vos neapvertė taurės. - Koks nors jo sumanymas, kurį atme- 
čiau, kokia nors rūpestingai aprašyta scena, kurią išbraukiau. Užgavau 
jo jausmus. 

Straikas, girdėjęs tūkstančius surepetuotų atsakymų, pajuto, kad šis 
irgi paruoštas iš anksto: per sklandus, per greitas. 

— Tik tiek? 

— Na, nykštukės aš niekada nenuskandinau, jei ją turit omeny, - at- 
sakė Valdgreivas ir kiktelėjo. 

Apklausti girtuoklius visada sunku. Ypatingųjų tyrimų skyriuje 
Straikas retai susidurdavo su nusitašiusiais įtariamaisiais ar liudytojais. 
Prisiminė alkoholiką majorą, kurio dvylikametė duktė, besimokanti 
Vokietijoje, prasitarė apie tėvo tvirkinamuosius veiksmus. Straiką, at- 
vykusį pas juos į namus, majoras puolė buteliu su nudaužtu kakliuku. 
Straikas jį partrenkė. Bet čia, civilių pasaulyje su netoli lūkuriuojančiu 
someljė, girtas romaus būdo redaktorius galėjo atsistoti ir išeiti ne- 
kreipdamas dėmesio į Straiką. Beliko tikėtis, kad dar pasitaikys proga 

grįžti prie temos apie Drožiką, kad Valdgreivas nepakils nuo kėdės ir 
kalbės toliau. 

Vežimėlis iškilmingai privažiavo prie Straiko. Jam buvo oriai at- 
pjautas škotiškos jautienos gabalas su šonkauliu, o Valdgreivas gavo 
jūrų liežuvį. 

„Tris mėnesius jokių taksi, - griežtai įsakė sau Straikas. Jam tįso 
seilės, žiūrint į lėkštę su Jorkšyro pudingu, bulvėmis ir pastarnokais. 
Vežimėlis nuriedėjo toliau. Valdgreivas, ištuštinęs jau du trečdalius 
butelio, stebeilijo į žuvį, lyg nesuprastų, kaip ji atsirado ant stalo, ir 
galop pirštais įsidėjo į burną bulvytę. 

- Ar Kvainas, rašydamas knygą, aptardavo ją su jumis dar neįteikęs 
rankraščio? - paklausė Straikas. 

- Niekada, - atsakė Valdgreivas. - Apie „Bombyx Mori“ jis tepasa- 
kė, kad šilkaverpis simbolizuoja rašytoją, kuris per kančias kuria ver- 
tingus dalykus. 

- Jis niekada neprašė jūsų patarti ar ką nors pasiūlyti? 

— Ne, ne, Ovenas visada manė, kad jis geriau žino. 

— Ar tai įprasta“ 

— Rašytojų būna įvairių, - atsakė Valdgreivas. - Bet Ovenas buvo 
vienas didžiausių slapukų. Mėgo efektingas pabaigas. Buvo linkęs į 
dramą. 

— Turbūt policija domėjosi jūsų veiksmais gavus rankraštį, - atsai- 
niai ištarė Straikas. 

— Taip, klausinėjo, - abejingai atsiliepė Valdgreivas. Jis labai nesė- 
kmingai krapštė ašakas iš jūrų liežuvio, kurį neapdairiai buvo užsisa- 
kęs nesupjaustytą. - Rankraštį gavau penktadienį, bet nepažvelgiau į 
jį iki sekmadienio... 

— Rodos, jūs buvot numatęs kelionę? 

— Į Paryžių, - atsakė Valdgreivas. - Vestuvių sukaktis savaitgalį. 
Nieko neišėjo. 

— Kas nors atsitiko? 

Valdgreivas susipylė į taurę vyno likučius. Keli tamsūs lašai užtiško 
ant baltos staltiesės ir išsklido. 

— Pakeliui į Hitrou susiginčijom, velniškai bjauriai susiginčijom. 
Apsisukom ir grįžom namo. 

—- Nemalonu, - tarė Straikas. 

— Šitiek metų kaip šuo su kate, - tarė Valdgreivas, pralaimėjęs nely- 
gią kovą su jūrų liežuviu ir numetęs peilį ir šakutę taip trenksmingai, 
kad kiti valgytojai atsisuko. - Džodžo užaugo. Nebėra prasmės. Ski- 
riamės. 

- Liūdna, - tarė Straikas. 

Valdgreivas niūriai gūžtelėjo pečiais ir gurkštelėjo vyno. Akinių 
raginiais rėmeliais stiklai buvo nučiupinėti, marškinių apykaklė nu- 
čiurusi ir nudėvėta. „Lyg miegotų su drabužiais, - pamanė Straikas, 
turintis tokios patirties. 

— Po ginčo nuvažiavote namo? 

— Namas didelis. Gali nebendrauti, jeigu nenori. 

Vyno lašai skleidėsi ant baltos kaip sniegas staltiesės it raudoni 
žiedai. 

— Juodą žymę - štai ką primena, - tarė Valdgreivas. - Iš „Lobių 
salos“... juodą žymę. Įtariami visi, kas skaitė šitą prakeiktą knygą. Visi 
šnairuoja vienas į kitą. Visi, kas perskaitė pabaigą, kelia įtarimą. Po- 
licija mano sumautame kabinete, visi spokso... Perskaičiau sekmadie- 
nį, - pridūrė, grįžęs prie Straiko klausimo. - Pasakiau Lizai Tasel, ką 
apie ją manau, ir gyvenimas tekėjo savo vaga. Ovenas į telefono skam- 
bučius neatsiliepė. Pamaniau, jam pakriko nervai... turėjau savų bėdų. 
Danielius Čardas visai sužvėrėjo. Velniop jį. Išeinu iš darbo. Sotus iki 
kaklo. Dar kaltina... Aprėkė visai leidyklai girdint. Gana. 

- Jus kaltino? - paklausė Straikas. 

Apklausa jau panėšėjo į vikriai stumdomas stalinio futbolo figūrė- 
les; svirduliuojantis pašnekovas nukreipiamas ten, kur reikia, tiksliai 
lengvai prisiliečiant. (Aštuntajame dešimtmetyje Straikas turėjo pirk- 
tinį „Arsenalą ; žaisdavo su Deivu Polvertu, tas turėjo pagal užsaky- 
mą nuspalvintus „Plymouth Argyles“, abu kniūbsti ant Deivo motinos 
kilimėlio prie židinio.) 

— Danas mano, kad aš apie jį liežuvavau su Ovenu. Kvailys prakeik- 
tas. Mano, kad niekas nežino... gandai sklando daug metų. Baisi čia 
paslaptis. Visi žino. 

— Kad Čardas - gėjus? 

— Gėjus, kas čia tokio... latentinis. Nesu tikras, kad Danas pats su- 
pranta esąs gėjus. Bet jam patinka jauni gražūs vyrai, jis mėgsta tapyti 
juos nuogus. Vieša paslaptis. 

- O jūsų nutapyti jis nesisiūlė? - paklausė Straikas. 

— Dieve gink, - atsakė Valdgreivas. - Man prieš daug metų pasakė 
Džo Nortas. Ei! - jam pavyko atkreipti someljė dėmesį. - Dar taurę to 
paties. 

Straikas buvo dėkingas, kad jis neužsisakė butelio. 

- Atsiprašau, pone, bet šio vyno taurėmis... 

— Tada bet kokio. Raudonojo. Bet kokio. Tai buvo prieš daugelį 
metų, - toliau kalbėjo Valdgreivas nuo tos vietos, kurioje pasakojimas 
nutrūko. - Danas norėjo, kad Džo jam pozuotų. Džo liepė jam atsi- 
knisti. Visi žino, daug metų. 

Jis atsilošė - ir vėl trenkėsi galva į storulę už nugaros; deja, ši dabar 
einantį padavėją ir skundžiasi. Padavėjas pasilenkė prie Valdgreivo ir 
atsiprašydamas, bet tvirtai pareiškė: 

— Gal galėtumėt atitraukti kėdę, pone? Moteris už jūsų... 

-— Atsiprašau, atsiprašau. 

Valdgreivas su kėde prislinko arčiau Straiko, atsirėmė alkūnėmis į 
stalą, nusibraukė nuo akių sutaršytus plaukus ir garsiai ištarė: 

— Mano, kad jis - pasaulio bamba. 

— Kas? - paklausė Straikas ir apgailestaudamas nurijo paskutinį 
skaniausio per ilgą laiką patiekalo kąsnį. 

— Danas. Gavo sumautą leidyklą be jokių pastangų... visą gyvenimą 
kaip inkstas taukuose... tegu gyvena užmiestyje ir tapo savo tarną, jei- 
gu taip nori... Man gana. Įkursiu savo... savo leidyklą. 

Suskambėjo jo telefonas. Valdgreivas ne iš karto jį sugraibė. Įsiste- 
beilijo į numerį pro akinių viršų ir paklausė: 

— Kas atsitiko, Džodžo? 

Restorane buvo triukšminga, bet Straikas išgirdo atsakymą: šaižų 
tolimą klyksmą ragelyje. 

— Džodžo? - persigando Valdgreivas. - Ką tu... 

Paskui papurtęs geraširdiškas veidas neįtikimai įsitempė. Ant ka- 
klo išvirto gyslos, lūpos bjauriai persikreipė. 

— Eik šikt! — atkirto taip garsiai, kad penkiasdešimt galvų prie gre- 
timų staliukų atsisuko į juos. Stojo tyla. - Nedrįsk man skambinti 
Džodžo telefonu! Ne, tu velnio girtuokle... ką girdėjai... geriu, nes kaip 
paskutinis asilas tave vedžiau, štai kodėl! 

Apkūnioji moteris už Valdgreivo įtūžusi apsidairė. Padavėjai 
nuožmiai žiūrėjo į jį; vienas taip užsimiršo, kad sustingo su Jorkšyro 
pudingu, neįdėjęs jo japonui verslininkui į lėkštę. Be abejo, oriame 
džentelmenų klube pasitaikydavo rėkaujančių girtuoklių, bet jie vis 
dar smerkiami šioje santūriai britiškoje, ramioje ir orioje vietoje, kur 
tamsios medienos plokštės, stikliniai sietynai ir patiekalų sąrašai. 

— Taip tau ir reikia, kurva! - suriko Valdgreivas. 

Jis svirduliuodamas atsistojo, dar kartą trinktelėdamas nelaimingai 
kaimynei, bet šį kartą jos palydovas nesipiktino. Restoranas nuščiuvo. 
Valdgreivas nusvirduliavo prie durų, - butelis ir dar trečdalis šuniui 
ant uodegos, - keikdamasis į mobilųjį, ir Straikas, įstrigęs prie stalo, 
pajuto vyrui, nemokančiam gerti, panieką, įprastą puskarininkių klu- 
be, bet dabar jį pralinksminusią. 

— Prašom sąskaitą, - paprašė Straikas artimiausio Žiopsančio pa- 
davėjo. 

Nusivylė, kad neteks paragauti patiekalų sąraše nusižiūrėto pudin- 
go su razinomis, bet dabar reikia pavyti Valdgreivą. 

Lydimas murmesių ir šnairų žvilgsnių, Straikas sumokėjo, sunkiai 
pakilo nuo stalo ir, užsikvempęs ant lazdos, išėjo paskui Valdgreivą. Iš 
piktos metrdotelio minos ir Valdgreivo šauksmų, tebesklindančių iš 
už durų, Straikas spėjo, kad tas iš restorano buvo išprašytas. 

Redaktorių jis rado atsišliejusį į šaltą sieną į kairę nuo durų. Ske- 
petom drėbė sniegą, jis girgždėjo ant šaligatvio po kojomis, praeiviai 
buvo apsimuturiavę iki ausų. Orios didybės aplinka dingo, ir Valdgrei- 
vas nebepriminė šiek tiek apšiurusio mokslininko. Girtas, purvinas, 
suniurkytas, keikdamasis į telefoną, dingusį didžiulėje rankoje, jis vei- 
kiau buvo panašus į kuoktelėjusį valkatą. 

— „ne mano sušikta kaltė, kvaiša ragana! Gal aš parašiau tą šlamš- 
tą? Parašiau?.. Tada aiškinkis su ja, jei dar neišsiaiškinai... Tada aš pats, 
jei tu bijai... Negrasink man, šlykšti kurva... nereikėjo išsikėsti... Ką 
girdėjai... 

Valdgreivas pamatė Straiką. Valandėlę žiopsojo, paskui nutraukė 
pokalbį. Mobilusis išslydo iš negrabių pirštų ir nukrito ant apsnigto 
šaligatvio. 

— Velnias, - tarė Džeris Valdgreivas. 

Vilkas vėl virto avimi. Plikomis rankomis ėmė graibyti telefono pa- 
tižusiame sniege apie kojas ir pametė akinius. Straikas pakėlė. 

— Ačiū. Ačiū. Atsiprašau. Atsiprašau... 

Straikas išvydo ašaras, riedančias Valdgreivui per papurtusius 
skruostus. Redaktorius užsidėjo akinius, įsikišo sudužusį telefoną į ki- 
šenę ir įsistebeilijo į detektyvą apimtas nevilties. 

- Ji sugriovė man gyvenimą, - tarė. - Ta knyga. O maniau, Ove- 
nas... vienas dalykas jam šventas. Tėvas ir duktė. Vienas dalykas... 

Beviltiškai numojęs ranka, Valdgreivas apsisuko ir nusvirduliavo, 
visiškai girtas. Straikas spėjo, kad dar prieš susitikimą jis buvo išgėręs 
mažiausiai butelį. Sekti įkandin buvo beprasmiška. 

Žiūrėdamas, kaip Valdgreivas dingsta sūkuriuojančiame sniege 
tarp apsikrovusių kalėdiniais ryšulėliais praeivių, šlepsinčių per šali- 
gatvio purvyną, Straikas prisiminė ranką, reikliai suspaudusią žastą, 
griežtą vyro balsą, dar griežtesnį jaunos moters. „Kodėl mamos nesu- 
laikei, kai ji puolė prie jo?“ 

Pasistatęs palto apykaklę, Straikas pamanė, kad dabar žino, ką reiš- 
kia nykštukė kruviname maiše, ragai po Drožiko kepure ir - žiauriau- 
sia - bandymas ją nuskandinti. 

Straikas sunkiai slinko atgal į biurą per vis augančias pusnis po pur- 
vinai sidabrišku dangumi. Smarkiai tebesnigo. Jis gėrė tik vandenį, 
bet buvo apsvaigęs nuo gero sotaus maisto ir apimtas apgaulingos 
palaimos, kokią Valdgreivas turbūt patyrė rytą gerdamas savo kabi- 
nete. Nuo „Simpsono“ iki vėjo traukiamo biuro Danijos gatvėje tvir- 
tas neluošas suaugęs žmogus būtų ėjęs apie ketvirtį valandos. Straikui 
skaudėjo nuvargintą bigę, bet jis ką tik vienu prisėdimu pravalgė dau- 
giau, nei išleidžia maistui savaitei. Prisidegė cigaretę, nuleido galvą, 
saugodamasis sniego, ir nušlubavo per skaudų kaip smūgis peiliu šaltį, 
svarstydamas, ką Robina sužinojo Bridlingtono knygyne. 

Kildišuodamas pro „Licėjaus“ teatro kolonas su kaneliūromis, 
Straikas mąstė, kodėl Danielius Čardas įsitikinęs, kad Ovenui knygą 
parašyti padėjo Džeris Valdgreivas, o Džeris Valdgreivas mano, kad 
Oveną išlieti tulžį knygos puslapiuose pakurstė Elizabeta Tasel. Ar jie 
tiesiog nesiryžo užsipulti tų, kuriuos norėtų? Išgąsdinti Kvaino mirties 
klaikumo, Čardas ir Valdgreivas vengia tikrojo nusikaltėlio ir ieško at- 
pirkimo ožio išgiežti beviltiškam pykčiui? O gal jie iš tikrųjų įžvelgė 
„Bombyx Mori“ svetimą įtaką? 

Raudonas „Pakinkytų arklių“ fasadas Velingtono gatvėje nepa- 
prastai viliojo Straiką: artinosi prie aludės, užgulęs lazdą, maudžian- 
čiu keliu, o čia šiluma, alus ir patogus krėslas... bet trečias per savaitę 
apsilankymas smuklėje dieną... nereikia įprasti... Džeris Valdgreivas - 
apgailėtinas pavyzdys, kuo gali baigtis toks elgesys... 

Jis bent pavydžiai pažvelgė pro langą praeidamas - į šviesos atspin- 
džius ant žalvarinių alaus siurblių ir linksmus vyrus, kurių sąžinė at- 
laidesnė nei jo... 

Išvydo ją akies kampučiu. Aukšta, pakumpusi, juodu paltu, susiki- 
šusi rankas į kišenes, skuodė pažliugusiais šaligatviais paskui jį - šeš- 
tadienio vakaro persekiotoja ir užpuolikė. 

Straikas nesulėtino žingsnio, neatsisuko į ją pažiūrėti. Šį kartą ne- 
ketino žaisti pagal jos taisykles, nesustos išbandyti šios mėgėjos seki- 
mo būdų, neišsiduos, kad ją pastebėjo. Pėdino toliau, nežvilgčiodamas 
per petį, ir tik patyręs seklys būtų pastebėjęs atsainius jo žvilgsnius 
į vitrinas ir žvilgias žalvarines durų rankenas patogiose vietose; tik 
esąs neatidus. 

Dauguma žudikų - nevykę mėgėjai, todėl ir įkliūva. Po susidūri- 
mo šeštadienio vakarą ji nepakeitė taktikos, taigi ir vėl visiškai bea- 
todairiška, ir Straikas dėjo į tai viltis, toliau šlubuodamas Velingtono 
gatve ir niekaip nerodydamas pastabėjęs moterį su peiliu kišenėje. Kai 
jis kirto Raselo gatvę, ji neva šmurkštelėjo į „Anglesio markizą“, bet 
netrukus vėl išniro ir, slapstydamasi už kvadratinių įstaigų korpuso 
kolonų ir lūkuriuodama prie laiptinių, praleido Straiką į priekį. 

Dabar Straikas kelio beveik nebejautė. Virto metro devyniasdešim- 
ties centimetrų energijos sankaupa. Šį kartą ji neturi pranašumo; jo 
neužklups netikėtai. Vargu ar ji turi kokį planą, jis spėjo, kad bandys 
pasinaudoti pirma pasitaikiusia proga. Jo darbas - duoti jai progą, ku- 
rios negalima pražiopsoti, ir pasirūpinti, kad jai nepavyktų. 

Jis ėjo pro Karališkąjį operos teatrą, klasikinį portiką, kolonas ir 
statulas; Endelio gatvėje ji įsmuko į seną raudoną telefono būdelę, be 
abejo, drąsindamasi ir dar kartą tikrindama, ar jis jos nepastebėjo. 
Straikas žingsniavo toliau, nelėtindamas ir negreitindamas žingsnio, 
įsistebeilijęs į gatvę prieš akis. Ji apsiramino, vėl išėjo ant šaligatvio, 
užtvindyto žmonių su kalėdiniais pirkiniais, sukištais į maišelius, ta- 
baluojančius nuo rankų, ir, gatvei siaurėjant, ėmė artintis, landžioda- 
ma į tarpuvartes. 

Biuras buvo nebetoli, ir jis pasiryžo: iš Danijos gatvės įsuko į Flit- 
krofto gatvę, vedančią prie Danijos skersgatvio: iš ten tamsia perė- 

ja, apklijuota muzikinių grupių reklaminiais lapeliais, galėjai grįžti 
į biurą. 

Arji išdrįs? 

Įžengęs į skersgatvį, jis nepastebimai sulėtino žingsnį. Nuo drė- 
gnų sienų atsimušė aidas. Paskui Straikas išgirdo, kaip ji eina - bėga 
paskui jį. 

Apsisukęs ant sveikosios kairės kojos, jis tvojo lazda, kliudė jai ran- 
ką; persekiotoja sukliko iš skausmo, peilis išslydo, trenkėsi į akmeninę 
sieną ir atšoko, per plauką nepataikęs Straikui į akį. Bet dabar jis tvir- 
tai laikė moterį, taigi ji vėl sukliko. 

Jis nuogąstavo, kad moteriai į pagalbą gali pulti koks didvyris, bet 
niekas nepasirodė, ir dabar svarbiausia buvo greitis - ji buvo stipresnė, 
negu jis tikėjosi, ir pašėlusiai spurdėjo, stengdamasi įspirti jam į kiau- 
šius ar nagais išakėti veidą. Straikas pasisuko, spausdamas jai kaklą ir 
galvą, ir moters kojos kliūdamos ėmė slysti drėgnu asfaltu. 

Ji raitėsi, mėgindama jam įkąsti, bet jis pakėlė nuo žemės peilį, kar- 
tu palenkdamas moterį taip, kad ji vos nepargriuvo, paskui, numojęs į 
lazdą, nes ji tik trukdė, nuvilko moterį į Danijos gatvę. Jis veikė greitai, 
o ją grumtynės taip nukamavo, kad ji nebepajėgė rėkti. Trumpa šal- 
ta gatvelė buvo tuščia, ir nė vienas Čaringo Kryžkelės gatve einantis 
žmogus nepastebėjo nieko įtartino, kol jis tempė moterį prie juodų 
laukujų durų. 

— Atidaryk, Robina! Greičiau! - sušuko jis vidaus telefonu. 

Kai tik Robina duris atidarė, prasispraudė pro jas ir nutempė už- 
puolikę metaliniais laiptais į viršų. Dešinį kelį pervėrė skausmas, mo- 
teris ėmė rėkti, klyksmo aidas atsimušė laiptinėje. Už stiklinių eks- 
centriško surūgėlio grafikos dizainerio, nuomojančio studiją aukštu 
žemiau, durų Straikas išvydo kažką krustelint. 

— Tiesiog kvailiojame! - subaubė jis dizainerio durų pusėn ir nuvil- 
ko savo persekiotoją į viršų. 

— Kormoranai? Kas... o Dieve! - sušuko Robina, žiūrėdama žemyn 
į jį nuo laiptų aikštelės. - Negalima... ką sumanei? Paleisk ją! 

— Ji ką tik... bandė... vėl mane... nudurti, - prašvokštė Straikas ir 
milžiniškomis pastangomis permetė moterį per slenkstį. - Užrakink 
duris! - suriko jis Robinai. 

Ši paklusniai įskubėjo iš paskos. 

Straikas bloškė moterį ant dirbtinės sofos odos. Gobtuvas nusmu- 
ko, pasirodė pailgas išblyškęs veidas didžiulėmis rudomis akimis ir 
storais tamsiais banguotais plaukais iki pečių. Nagai buvo nulakuoti 
tamsiai raudonai. Atrodė ne vyresnė kaip dvidešimties. 

- Išgama! Šunsnuki! 

Ji norėjo atsistoti, bet, išvydusi virš jos stūksančio Straiko veido iš- 
raišką, apsigalvojo ir vėl susmuko ant sofos, masažuodamasi baltą ka- 
klą, ant kurio ten, kur jis buvo sugriebęs, liko tamsiai rožiniai dryžiai. 

— Gal teiksiesi pasakyti, kodėl nori mane nudurti? - paklausė 
Straikas. 

- Eik šikt! 

- Originalus atsakymas, - tarė Straikas. - Robina, kviesk policiją... 

- Neeee! - sustugo moteris juodais drabužiais it užguitas šuo. - Jis 
mane primušė! - žioptelėjo Robinai ir nutaisiusi kankinės miną timp- 
telėjo žemyn marškinėlius, rodydama žymes ant tvirto balto kaklo. - 
Jis mane vilko, jis mane tempė... 

Robina, jau uždėjusi ranką ant ragelio, pažvelgė į Straiką. 

— Kodėl mane persekioji? - grėsmingai paklausė uždusęs Straikas, 
nesitraukdamas nuo jos. 

Ji susigūžė ant cyplių pagalvėlių, bet Robina, tebelaikydama ragelį, 
pajuto, kad mergina mėgaujasi baime, o nuo Straiko traukiasi beveik 
geidulingai išsirietusi. 

— Paskutinį kartą klausiu, - sukriokė Straikas. - Kodėl?.. 

— Kas ten darosi? - irzliai paklausė dizaineris nuo laiptų aikštelės 
aukštu žemiau. 

Robina, sugavusi Straiko žvilgsnį, nuskubėjo prie durų, atrakino 
jas ir išsmuko į laiptinę, o Straikas liko saugoti belaisvės, sukandęs 
dantis ir sugniaužęs kumščius. Jis išvydo, kaip didelėse tamsiose aky- 
se, paryškintose violetiniais šešėliais, šmėkštelėjo ir išblėso mintis 
šauktis pagalbos. Mergina drebėdama pravirko, iššiepti dantys rodė, 
kad veikiau iš įtūžio negu iš sielvarto. 

- Viskas gerai, pone Kraudi! - sušuko Robina. - Patys susitvarky- 
sime. Atsiprašau dėl triukšmo. 

Robina grįžo į biurą ir vėl užrakino duris. Mergina sustingusi sė- 
dėjo ant sofos, per skruostus riedėjo ašaros, paukštiški nagai įsikirto į 
sofos kraštą. 

— Velniop, - tarė Straikas. - Jei nenori kalbėti - kviečiu policiją. 

Matyt, ji patikėjo. Jis žengė porą žingsnių prie telefono, ir mergina 
sukūkčiojo: 

— Norėjau tave sulaikyti. 

— Kaip sulaikyti? - nesuprato Straikas. 

- Lyg nežinotum! 

— Nežaisk su manim kvailų žaidimų! - suriko Straikas ir pasilenkė 
prie jos, grasindamas didžiuliais kumščiais. 

Suluošintą kelį velnioniškai skaudėjo. Per šitą merginą jis pargriu- 
vo ir vėl pažeidė raiščius. 

— Kormoranai, - ryžtingai ištarė Robina, sprausdamasi tarp jų, tai- 
gi Straikui teko per žingsnį atsitraukti. - Klausyk, - kreipėsi ji į mergi- 
ną, - paklausyk manęs. Pasakyk jam, kodėl jį persekioji, ir galbūt jis... 

- Gal juokauji, - tarė Straikas. - Ji dukart bandė mane nudurti... 

— „galbūt jis neiškvies policijos, - garsiai ir aiškiai pasakė Robina, 
nepaisydama jo žodžių. 

Mergina pašoko ir puolė prie durų. 

- Nieko nebus, - tarė Straikas, skubiai prašlubavo pro Robiną, grie- 
bė užpuolikę per liemenį ir šiurkščiai sviedė ant sofos. - Kas tu? 

— Skauda! - suriko ji. - Tu mane primušei... šonkauliai... aš tave į 
teismą paduosiu už kūno sužalojimą, niekše... 

— Vadinsiu tave Pipa, gerai? — tarė Straikas. 

- Tu... šūdžiau... - mėšlungiškas žioptelėjimas ir piktas žvilgsnis. 

— Gerai, gerai, šūdžius, - irzliai atsiliepė Straikas. - Tavo vardas ir 
pavardė. 

Jos krūtinė po sunkiu paltu kilnojosi. 

— O kaip tu sužinosi, ar nemeluoju, jeigu pasakysiu? - sušvokštė 
įžūliai. 

— Laikysiu tave čia tol, kol patikrinsiu, - atsakė Straikas. 

— Pagrobimas! - suriko ji kimiai it uosto krovikas. 

— Privataus asmens teisė suimti nusikaltėlį be orderio, - atšovė 
Straikas. - Tu bandei mane nudurti, po perkūnais. O dabar paskutinį 
sumautą kartą... 

- Pipa Midžli, - iškošė ji. 

— Pagaliau. Asmens liudijimą turi? 

Piktai keikdamasi, ji įkišo ranką į kišenę, ištraukė nuolatinį auto- 
buso bilietą ir metė jam. 

— Čia parašyta „Filipas Midžlis“. 

— Koks skirtumas. 

Straikas pagaliau suvokė prasmę, ir Robina, stebėdama jo išraišką, 
vos nenusijuokė, nors kambaryje tvyrojo įtampa. 

- Episina, - sušnypštė Pipa Midžli. - Nesupratai? Pernelyg sudė- 
tinga, mulki? 

Straikas įsižiūrėjo į ją. Adomo obuolys apdraskytame dėmėtame 
kakle tebebuvo aiškiai matomas. Ji vėl susikišo rankas į kišenes. 

— Kitais metais visuose mano dokumentuose bus Pipa, - pareiškė. 

— Pipa, - pakartojo Straikas. - Juk tu parašei: „Kai tave temps ant 
kankinimo suolo, savo rankomis pasuksiu rankeną? 

— O, - atsiduso Robina, pagaliau supratusi. 

— Ooo, koks tu protingas, pone Bobvyri, - pagiežingai pamėgdžio- 
jo Pipa. 

— Pažįsti Katriną Kent asmeniškai ar tik virtualiai? 

— O kas? Pažintis su Katrina Kent - dabar nusikaltimas? 

— Kaip susipažinai su Ovenu Kvainu? 

— Nenoriu kalbėti apie tą bjaurybę, - pasakė ji, sunkiai alsuoda- 
ma. - Ką jis man padarė... ką jis padarė... apsimetėlis... melagis... pra- 
keiktas šiknius... 

Pipai per skruostus vėl pabiro ašaros, ji puolė į isteriją. Rau- 
donais nagais pešė nuo galvos plaukus, kojomis daužėsi į grindis, 
paskui prabilo: 

— Gal užsikištum... 

Bet Robina žvilgsniu jį nutildė, išplėšė saują popierinių nosinaičių 
iš dėžutės ant stalo ir įbruko Pipai. 

— Ač... ač... 

— Kavos ar arbatos, Pipa? - maloniai paklausė Robina. 

— Ka... vos... praš... 

— Ji ką tik bandė mane papjauti, Robina! 

— Bet juk nepapjovė? - atsiliepė Robina, leisdama į arbatinį van- 
dens. 

- Pagal įstatymą, - negalėjo patikėti savo ausimis Straikas, - mėgė- 
jiškumas nėra lengvinanti aplinkybė. 

Jis vėl užsipuolė Pipą, kuri išsižiojusi klausėsi jų ginčo. 

— Kodėl tu mane sekei? Norėjai mane sulaikyti, kad nepadaryčiau... 
ko? Ir aš tave perspėju, nors Robiną ir sugraudino tavo žliumbimas... 

— Tu jai dirbi! - sukliko Pipa. - Tai iškrypėlei, jo našlei! Dabar ji 
turi pinigų, ar ne... bet mes žinom, kam tu pasamdytas, mes irgi ne iš 
kelmo spirtos! 

— Kas „mes“? - reikliai paklausė Straikas, bet Pipa tamsias akis vėl 
nudūrė į grindis. - Velniai rautų, - tarė Straikas, nes seniai varginamą 
kelį sopėjo taip, kad vos negriežė dantimis, - jei dar kartą pulsi prie 
durų, iškviesiu policiją, duosiu parodymus ir su džiaugsmu žiūrėsiu, 
kaip sėsi už kėsinimąsi nužudyti. Ir kalėjime tau nebus smagu, Pipa, - 
pridūrė. - Tik ne prieš operaciją. 

— Kormoranai! - griežtai subarė Robina. 

— Tokia tiesa, - atkirto Straikas. 

Pipa vėl susigūžė ant sofos ir siaubo apimta spoksojo į Straiką. 

— Kava, - ryžtingai pareiškė Robina, atsitraukė nuo stalo ir įsprau- 
dė puodelį į ranką ilgais paukštiškais nagais. - Tiesiog pasakyk jam 
teisybę, Pipa, dėl Dievo meilės. Pasakyk. 

Nors Pipa buvo nesantūri ir agresyvi, Robina ją užjautė, nes mer- 
gina, matyt, beveik negalvojo apie galimus privataus seklio ginkluoto 
užpuolimo padarinius. Robina spėjo, kad Pipos būdas panašus į jos 
jaunesnio brolio Martino: šis liūdnai garsėjo netoliaregiškumu ir pa- 
vojų pomėgiu, todėl traumatologijos skyriuje atsidurdavo dažniau nei 
sesuo ir du broliai kartu paėmus. 

— Mes žinome, kad ji tave pasamdė sufabrikuoti įkalčių prieš 
mus, - sugergždė Pipa. 

— Kas yra „ji ir kas tie „mes“? - suriaumojo Straikas. 

— Leonora Kvain! - atsakė Pipa. - Mes žinome, kokia ji ir ką gali! 
Ji nekenčia mūsų, manęs ir Ketės, ji bet ką padarytų, kad mus pakiš- 
tų. Ji nužudė Oveną ir bando suversti kaltę mums! Gali vaipytis, kiek 
nori! - suriko ji Straikui, kuris pakėlė antakius vos ne iki plaukų ša- 
knų. - Ji pamišėlė, pavydi kaip velnias... nenorėjo, kad jis sa mumis 
susitikinėtų, o dabar užsiundė tave fabrikuoti įkalčių prieš mus! 

— Nežinau, ar tu pati tiki šitais beprotiškais kliedesiais... 

— Mes žinom, kas vyksta! - suriko Pipa. 

— Užsičiaupk. Niekas, išskyrus žudiką, nežinojo, kad Kvainas ne- 
begyvas, kai tu pradėjai mane sekti. Ėjai įkandin tą dieną, kai radau 
lavoną, ir žinau, kad prieš tai savaitę sekei Leonorą. Kodėl? - Pipa ne- 
atsakė. - Paskutinį kartą klausiu: kodėl ėjai paskui mane nuo Leono- 
ros namo? 

— Maniau, gal nuvesi mane ten, kur jis slepiasi, - atsakė Pipa. 

— O kam tau prireikė sužinoti, kur jis? 

— Kad galėčiau nudėti tą pislių! - sukliko Pipa, ir Robina įsitikino, 
kad ji, kaip ir Martinas, beveik neturi savisaugos instinkto. 

— O kodėl norėjai jį užmušti? - paklausė Straikas, lyg būtų išgirdęs 
kasdieniškus žodžius. 

— Dėl to, ką jis su mumis padarė toje sušiktoje knygoje! Tu žinai... 
tu skaitei... Episina... niekšas, šlykštynė... 

— Raminkis, po perkūnais! Vadinasi, tada jau buvai perskaičiusi 
„Bombyx Mori“? 

— Žinoma, buvau... 

- Ir pradėjai mesti šūdus pro Kvaino pašto dėžutės plyšį? 

— Šūdas už šūdą! - suriko Pipa. 

— Sąmojinga. Kada perskaitei knygą? 

— Ketė perskaitė ištraukų apie mus telefonu, o paskui aš nuvažia- 
vau ir... 

— Kada ji tau skaitė ištraukas telefonu? 

— K... kai grįžo namo ir rado gulintį ant kilimėlio. Visą rankraštį. 
Vos įstengė duris atidaryti. Jis sumetė pro plyšį paštui po lapą ir raštelį 
pridėjo, - pasakojo Pipa Midžli. - Ketė man rodė. 

— Kas buvo parašyta raštelyje? 

— „Atpildo metas mums abiem. Tikiuosi, dabar tu patenkinta? 
Ovenas.“ 

— Atpildo metas mums abiem, - pakartojo Straikas ir paniuro. — 
Supranti, ką tai reiškia? 

— Ketė nesakė, bet žinau, kad suprato. Ji buvo p... priblokšta, — 
sunkiai alsuodama, ištarė Pipa. — Ji... ji nuostabus žmogus. Tu jos 
nepažįsti. Ji man kaip m... motina. Susipažinome per jo literatūrinio 
meistriškumo paskaitas ir buvom kaip... tapom... - jai užgniaužė kva- 

pa. - Pašlemėkas, - suinkštė. - Melavo mums apie knygą, kurią rašo, 
melavo apie... apie viską... 

Ji vėl pravirko, aimanuodama ir kūkčiodama, ir Robina, nerimau- 
dama, kad neišgirstų Kraudis, švelniai pasakė: 

— Pipa, tiesiog papasakok, apie ką jis melavo. Kormoranas tenori 
sužinoti tiesą, jis nesiruošia fabrikuoti įkalčių... 

Ji nesuprato, ar Pipa ją išgirdo ir ar ja patikėjo; gal mergina tiesiog 
norėjo palengvinti sužeistą širdį, bet šioji mėšlungiškai įkvėpė ir pra- 
trūko tratėti: 

- Jis sakė, kad aš jam kaip antra duktė, pats man taip sakė. Aš jam 
viską papasakojau, jis žinojo, kad motina mane išvarė iš namų, vis- 
ką. Aš parašiau knygą apie savo gyvenimą ir jam parodžiau, ir jis su- 
sidomėjo, ir maloniai pažadėjo pasirūpinti, kad ją išleistų, ir pasakė 
mums abiem, man ir Ketei, kad aprašė mus abi savo naujame romane, 
ir pridūrė, kad aš „t... tyra paklydusi siela“, - štai ką jis man pasakė, - 
žioptelėjo Pipa, ir jai sudrebėjo lūpos. - Ir vieną dieną jis apsimetė, 
kad skaito man ištrauką telefonu, ir ji... ji buvo žavi, o paskui perskai- 
čiau... jis... jis parašė, kad... Ketė buvo sugniuždyta... urvas... Harpija 
ir Episina... 

— Vadinasi, Katrina parėjo namo ir pamatė ant kilimėlio prie durų 
rankraščio lapus? - pasitikslino Straikas. — Iš kur ji grįžo - iš darbo? 

- Iš slaugos ligoninės, jos sesuo merdėjo. 

— Ir kada tai buvo? - trečią kartą paklausė Straikas. 

— Kam rūpi... 

— Man, po perkūnais! 

— Lapkričio devintąją? - paklausė Robina. Pasukusi monitorių taip, 
kad Pipa ant sofos nematytų, ji žvilgtelėjo į Katrinos Kent tinklaraš- 
tį. - Ar tai galėjo būti lapkričio devintąją, antradienį, Pipa? Antradienį 
po Laužų nakties? 

— Tai buvo... taip, turbūt taip! - atsakė Pipa, priblokšta Robinos 
įžvalgumo. - Aha, Ketė išvažiavo pas seserį Laužų naktį, nes Andžela 
buvo labai silpna... 

— Iš kur žinai, kad Laužų naktį? - paklausė Straikas. 

— Nes Ovenas pasakė Ketei, kad negali su ja susitikti, nes su dukra 
leis fejerverkus, - atsakė Pipa. - Ketė baisiai nusiminė, nes jis ruošėsi 
palikti šeimą. Jis pažadėjo, galų gale jis, niekšas, pažadėjo, kad mes 

savo raganą žmoną, o paskui prisiminė, kad turi sprogdinti petardas 
su ta debi... | 

Ji užsikirto, bet Straikas užbaigė sakinį: 

— Su ta debile? 

- Tai tik pokštas, - sumurmėjo susigėdusi Pipa, labiau apgailestau- 
dama dėl šio žodžio negu dėl bandymų nudurti Straiką. - Mudvi su 
Kete numanėme, kad duktė - tik dingstis Ovenui nepalikti žmonos ir 
neišeiti pas Ketę... 

— Ką Katrina veikė tą naktį, sužinojusi, kad Kvainas neateis? - pa- 
klausė Straikas. 

— Aš nuvažiavau pas ją. Paskui jai paskambino, kad seseriai Andže- 
lai blogiau, ir ji išvyko. Andžela sirgo vėžiu. Metastazės buvo išplitu- 
sios visur. 

- Kur gulėjo Andžela? 

- Slaugos ligoninėje Klapame. 

— Kaip Katrina ten pateko? 

— Koks skirtumas? 

- Atsakyk į klausimą, po perkūnais. 

— Nežinau... turbūt metro. Ir buvo pas Andželą tris dienas, miegojo 
ant grindų prie jos lovos, nes gydytojai manė, kad Andžela tuoj nu- 
mirs, bet ji vis nemirė, ir Ketė išvažiavo namo švarių drabužių ir rado 
ant kilimėlio prie durų rankraščio lapus. 

— Kodėl tu taip įsitikinusi, kad ji antradienį grįžo namo? - paklausė 
Robina. 

Straikas, kuris ruošėsi paklausti to paties, nustebęs pažvelgė į ją. Jis 
dar nežinojo apie senį knygininką ir karstinę įgriuvą Vokietijoje. 

— Nes antradieniais naktį dirbu psichologinės pagalbos tarnybo- 
je, - atsakė Pipa, - ir buvau ten, kai man raudodama paskambino 
Ketė, nes, sudėjusi lapus iš eilės, ji perskaitė, kas parašyta apie mus... 

- Labai įdomu, - tarė Straikas, - nes Katrina Kent pasakė policijai 
kaip gyva neskaičiusi „Bombyx Mori“. 

Kitomis aplinkybėmis siaubas, atsispindintis Pipos veide, būtų bu- 
vęs juokingas. 

— Tu mane apmovei! 

- Taip, tu iš tikrųjų kietas riešutėlis, - atsiliepė Straikas. - Nė negal- 
vok, - pridūrė ir pastojo kelią Pipai, bandančiai stotis. 

- Jis buvo... šūdžius! - suriko Pipa, žaibuodama akimis iš bejėgiško 
pykčio. - Jis mus išnaudojo! Apsimetė susidomėjęs mūsų kūryba ir iš- 
naudojo, m... melagis š... šunsnukis... Maniau, jis supranta, koks mano 
gyvenimas, valandų valandas kalbėdavomės, jis skatino mane toliau 
rašyti savo gyvenimo istoriją... jis Ža... žadėjo padėti ją išleisti... 

Straiką staiga užplūdo nuovargis. Kas per manija spausdintis? 

— ..O jis tik slitinosi, kad papasakočiau jam slapčiausias mintis ir 
jausmus, o Ketė... ką jis padarė Ketei... tu nesupranti... džiaugiuosi, 
kad ragana žmona jį nudėjo! Jei ji nebūtų... 

— Kodėl vis kartoji, kad Kvainą nužudė žmona? - paklausė Straikas. 

— Nes Ketė turi įrodymų! 

Trumpa tyla. 

— Kokių įrodymų? - paklausė Straikas. 

— Oho, koks smalsuolis! - suriko Pipa, isteriškai kvatodama. - Ne 
tavo reikalas! 

- Jei ji turi įrodymų, kodėl jų nepateikė policijai? 

- Iš užuojautos! - suriko Pipa. - Tu nesu... 

— Kodėl, - atsklido iš už stiklinių durų graudus balsas, - vis dar 
teberėkaujama? 

— Kad jį kur velniai, - tarė Straikas, kai prie stiklo prisispaudė ne- 
ryškus pono Kraudžio iš žemutinio aukšto siluetas. 

Robina nuėjo atrakinti durų. 

— Labai prašome mums atleisti, pone Krau... 

Pipa žaibiškai pašoko nuo sofos. Straikas čiupo ją, bet kelis nuo 
staigaus judesio skausmingai kryptelėjo. Nubloškusi poną Kraudį į 
šalį, ji nudundėjo laiptais ir dingo. 

— Tegu bėga! - pasakė Straikas Robinai, pasišovusiai ją vytis. - Bent 
jos peilį turiu. 

— Peilį?! - sukliko ponas Kraudis, ir jie penkiolika minučių įkalbi- 
nėjo jį nepranešti namo savininkui (nes triukšmas, kilęs radus Lulos 
Landri žudiką, grafikos dizainerį išgąsdino, ir jis nuolat nuogąstavo, 
kad kitas žudikas, ieškodamas Straiko, gali supainioti aukštus). 

- Jėzus Marija, - tarė Straikas, kai jiems pagaliau pavyko įkalbėti 
Kraudį išeiti, ir susmuko ant sofos. 

Robina atsisėdo į kompiuterinį krėslą, juodu valandėlę žiūrėjo vie- 
nas į kitą, o paskui prapliupo kvatotis. 

— Mudu visai neblogai suvaidinome spektaklį „geras policininkas 
ir blogas policininkas“, - tarė Straikas. 

— Aš neapsimetinėjau, - atsiliepė Robina. - Man jos iš tikrųjų buvo 
truputį gaila. 

— Pastebėjau. O manęs, dukart užpulto, negaila? 

- Ji iš tiesų norėjo tave nudurti ar tik vaidino? - nepatikliai paklau- 
sė Robina. 

— Matyt, sumanymas jai patiko labiau nei jį įgyvendinti, - pripaži- 
no Straikas. - Visa bėda, kad nesvarbu, kas smogia peiliu, nei šiokia, 
nei tokia isterikė ar žudikas profesionalas, vis tiek esi negyvas. Ir ką ji 
būtų laimėjusi, jei būtų mane nudėjusi... 

— Motinos meilę, - tyliai atsakė Robina. 

Straikas išvertė akis. 

— Motina jos išsižadėjo, - paaiškino Robina, - o jai dabar turbūt 
sunkus metas: vartoja hormoninius vaistus ir apskritai nežinia ką dar 
reikia padaryti prieš tokią operaciją. Ji manė radusi naują šeimą, tie- 
sa? Manė, kad Kvainas ir Katrina Kent - naujieji jos tėvai. Papasakojo 
mums, kad Kvainas vadino ją antra dukterimi, o knygoje aprašė kaip 
Katrinos Kent dukterį. Bet „Bombyx Mori“ jis visam pasauliui paskel- 
bė, kad ji pusiau vyras, pusiau moteris. Be to, jis užsiminė, kad visi 
dukteriški jos jausmai slėpė norą su juo pergulėti. Naujasis tėvas ją 
apvylė. Bet naujoji motina vis dar gera ir mylinti, be to, ji irgi išduota, 
todėl Pipa sumanė atkeršyti už abi. 

Ji nesusilaikė ir šyptelėjo, išvydusi, koks apstulbęs ir susižavėjęs 
Straikas. 

— Kurio galo tu metei psichologijos studijas? 

- Ilga istorija, - atsakė Robina ir pažvelgė į monitorių. - Ji dar jau- 
na... kiek jai, tavo nuomone, dvidešimt? 

— Iš pažiūros, - sutiko Straikas. - Gaila, nespėjom paklausti, ką ji 
veikė dingus Kvainui. 

— Ji jo nenužudė, - tvirtai pareiškė Robina, žiūrėdama Straikui į 
akis. 

— Tikriausiai, - atsiduso Straikas, - šuns šūdų mėtymas pro pašto 
dėžutės plyšį - tik smulkmė, jeigu jau esi išpjovusi žarnas. 

— Be to, planuoti ir įgyvendinti sumanymą ji neturi gabumų, tiesa? 

- Švelniai tariant, - sutiko Straikas. 

- Praneši apie ją policijai? 

- Nežinau. Gal. Bet, velniai griebtų, - jis pliaukštelėjo sau per kak- 
tą, - mes nė nenutuokiame, kodėl romane ji dainuoja! 

— Regis, numanau, - atsiliepė Robina, kiek pabarškinusi klavišais 
ir kažką perskaičiusi monitoriuje. - Dainuoja, kad balsas sušvelnėtų... 
pratimai transseksualams... 

— Tik tiek? - nepatikliai paklausė Straikas. 

— Ką tu turi omeny - kad jai nebuvo ko įsižeisti? - paklausė Robi- 
na. - Liaukis, jis viešai pasityčiojo iš labai asmeniškų dalykų... 

— Ne tą turėjau omeny, - atsakė Straikas. 

— O ką sužinojai Bridlingtono knygyne? - paklausė po valandėlės. 

— Viešpatie, vos neužmiršau! 

Ji papasakojo jam apie knygininką, supainiojusį lapkričio pirmąją 
su aštuntąja. 

- Senas kvanka, - tarė Straikas. 

— Negražu, - prikišo Robina. 

— Koks įžūlus, a? Pirmadieniai visi vienodi, jis kiekvieną pirmadie- 
nį eina pas draugą Čarlzą... 

— Bet kaip sužinoti, kada Kvainas buvo užsukęs į knygyną: angliko- 
nų vyskupų atsivertimo ar smegduobės dieną? 

- Sakai, Čarlzas pertraukė senį, pasakojantį apie Kvaino apsilanky- 
mą knygyne, norėdamas parodyti straipsnį apie smegduobę? 

— Anot knygininko. 

- Tada Kvainas buvo knygyne lapkričio pirmąją, o ne aštuntąją. 
Knygininkui tos dvi naujienos susijusios. Seniokas susipainiojo. Jis 
norėjo „pamatyti“ Kvainą po dingimo, jis norėjo padėti nustatyti mir- 
ties laiką, todėl nejučiomis ieškojo priežasčių įrodyti, kad tai nutiko 
pirmadienį maždaug tuo laiku, kai įvykdyta žmogžudystė, o ne niekuo 
neišsiskiriantį pirmadienį savaite anksčiau, kai Kvaino veiksmai nieko 
nedomina. 

— Ir vis dėlto Kvaino žodžiai keistoki, jei knygininkas sako tiesą, ar 
ne? - paklausė Robina. 

- Keistoki, - pripažino Straikas. - Perka knygas skaityti kelionėje, į 
kurią ruošiasi... vadinasi, jis jau ketino išvažiuoti likus keturioms die- 

noms iki ginčo su Elizabeta Tasel? Jau buvo numatęs apsistoti Talgarto 
kelyje, nors šitiek metų neapkentė ir vengė to namo? 

— Papasakosi apie tai Ansčiui? - pasmalsavo Robina. 

— Ne, Ansčiui nepasakosiu, - nelinksmai prunkštelėjo Straikas. — 
Mes neturime patikimų įrodymų, kad Kvainas ten buvo pirmąją, o ne 
aštuntąją. Be to, mudviejų su Ansčiu santykiai šiuo metu kiek pašliję. 

Vėl stojo ilga tyla, paskui Straikas nustebino Robiną. 

— Turiu pasikalbėti su Maiklu Fankortu. 

— Kodėl? - paklausė ji. 

- Priežasčių daug, - atsakė Straikas. - Reikia patikslinti duomenis, 
gautus pietaujant su Valdgreivu. Gali susisiekti su jo agentu ar kitu 
tarpininku? 

- Taip, - atsakė Robina pasižymėdama. - Žinai, ką tik peržiūrėjau 
tą interviu ir vis dar negaliu... 

- Peržiūrėk dar kartą, - paliepė Straikas. - Įdėmiai. Galvok. 

Jis vėl nutilo ir niūriai įsistebeilijo į labas. Kad netrukdytų jam mąs- 
tyti, Robina sėdo prie kompiuterio ieškoti Maiklo Fankorto atstovo. 

Jai tebebarškinant klavišais, Straikas ištarė: 

- Kokius gi įkalčius prieš Leonorą turi Katrina Kent? 

- Gal jokių, - atsakė Robina, peržiūrinėdama paieškos rezultatus. 

- Ir nepraneša apie juos „iš užuojautos“... 

Robina nutylėjo. Fankorto literatūrinės agentūros svetainėje ji ieš- 
kojo telefono numerio. 

— Tikėkimės, kad tai tik isterikės tauškalai, - tarė Straikas. 


Bet jam buvo neramu. 

Toks mažas popierėlis gali pražudyti... 


John Webster, „Baltasis šėtonas“ 


Panelė Broklherst, neva neištikima sekretorė, vis dar tvirtino tebeser- 
ganti. Jos meilužiui, Straiko klientui, pasirodė, kad liga per ilgai trun- 
ka, ir seklys buvo linkęs jam pritarti. Kitą rytą septintą valandą Strai- 
kas, apsivilkęs paltą, nepamiršęs šaliko ir pirštinių, stovėjo tamsioje 
nišoje prieš panelės Broklherst butą Batersyje, plačiai žiovavo, gnai- 
bomas šalčio, ir gardžiavosi antru iš trijų sumuštinių su kiaušiniais, 
pakeliui nusipirktų „McDonalds“. 

Orų prognozė visai pietrytinei šalies daliai buvo nepalanki. Storas 
tamsiai mėlyno sniego sluoksnis jau dengė visą gatvę, o iš bežvaigž- 
džio dangaus nedrąsiai krito pirmos šios dienos snaigės. Straikas lau- 
kė, kartkartėmis pakrutindamas kojos pirštus - patikrinti, ar juos dar 
jaučia. Gyventojai vienas po kito išeidavo į darbą, vieni slysčiodami ir 
čiuoždami link metro, kiti ropšdavosi į automobilius, šildomi varikliai 
burzgė itin garsiai slopioje tyloje. Už trijų svetainių langų jau kibirkš- 
čiavo Kalėdų eglutės, nors gruodis prasidės tik rytoj, ryškiai mirkčiojo 
oranžinės, smaragdinės ir mėlynos neono šviesos. Straikas, atsišliejęs 
į sieną ir įsmeigęs akis į panelės Broklherst buto langus, lažinosi su 
savim, ar tokiu oru ji apskritai kels koją iš namų. Kelį vis dar labai 
skaudėjo, bet sniegas sulėtino ir pritaikė prie jo žingsnių viso pasaulio 
tempą. Straikas nė karto nebuvo matęs panelės Broklherst su žemes- 
niais nei dešimties centimetrų aukštakulniais. Tokiu oru jai, ko gero, 
vaikščioti būtų sunkiau negu jam. 

Pastarąją savaitę Kvaino žudiko paieškos užtemdė visas kitas jo 
bylas, bet jų irgi negalima apleisti, jei nenori prarasti verslo. Panelės 
Broklherst meilužis - turtingas žmogus ir veikiausiai duos Straikui 
daugiau užduočių, jei jam patiks seklio darbas. Verslininkui patiko 
jaunos blondinės, o šios viena po kitos (kaip jis pats atvirai prisipažino 
Straikui per pirmą susitikimą) išmelždavo iš jo krūvas pinigų, viso- 
kių brangių dovanų ir pamesdavo jį arba išduodavo. Neatrodė, kad šis 
ponas pasimokys iš savo klaidų, taigi Straikas numatė, kad, sekdamas 
būsimas paneles broklherst, dirbs daug pelningų valandų. Gal klien- 
tą labiausiai jaudina neištikimybė, mąstė Straikas, iškvėpdamas į šaltą 
orą garų debesėlius; jis pažinojo tokių vyrų. Šis polinkis geriausiai iš- 
reikštas tų, kurie pameta galvą dėl prostitučių. 

Be dešimt devynios užuolaidos krustelėjo. Straikas žaibiškai, nors 
to niekaip nebūtum tikėjęsis iš jo laisvos atsainios laikysenos, kilstelė- 
jo naktinio matymo kamerą, iki tol slėptą nuleistoje rankoje. 

Valandėlę pro sniego miglą šmėkštelėjo panelė Broklherst vieno- 
mis kelnaitėmis ir liemenėle, nors jos implantais padidintų krūtų pri- 
laikyti nereikėjo. Miegamojo tamsoje jai už nugaros praėjo pilvotas 
pusnuogis vyras. Jis čiupo panelei Broklherst už krūties, o ši jį kiken- 
dama subarė. Abudu nusisuko ir grįžo į miegamąjį. 

Straikas nuleido kamerą ir peržiūrėjo nufilmuotą medžiagą. La- 
biausiai kaltinančiame kadre jam pavyko užfiksuoti vyro ranką nuo 
pirštų galiukų iki peties ir besijuokiantį panelės Broklherst profilį, bet 
ją grabaliojančio vyro veidas skendėjo tamsoje. Straikas spėjo, kad ne- 
trukus jis išeis į darbą, todėl įsikišo kamerą į vidinę kišenę, pasiruošęs 
lėtai ir sunkiai sekti vyriškį, ir atsikando trečio sumuštinio. 

Ir tikrai be penkių devintą atsidarė panelės Broklherst lauko du- 
rys, ir išniro meilužis; jis niekuo nepriminė jos viršininko, išskyrus 
amžių ir turtuolio išvaizdą. Per krūtinę buvo persimetęs elegantišką 
odinę rankinę, kurioje tilptų švarūs marškiniai ir dantų šepetukas. 
Pastaruoju metu Straikas tiek jų prisižiūrėjo, kad buvo sugalvojęs net 
pavadinimą - naktinis svetimautojo krepšys. Porelė aistringai, bet 
trumpai (nes spigino šaltis, o panelės Broklherst apdarai vargu ar 
svėrė šimtą gramų) pasibučiavo ant slenksčio. Paskui ji grįžo į vidų, 
o Pilvūzas nupėdino į Klapamo stotį, kalbėdamas mobiliuoju telefo- 
nu, - be abejo, aiškino, kad dėl sniego vėluos. Straikas palaukė, kol 

jis nutolo per kokius dvidešimt metrų, paskui išniro iš slėptuvės pa- 
siramsčiuodamas lazda, kurią Robina vakar po pietų parnešė iš Da- 
nijos skersgatvio. 

Sekti buvo lengva, nes Pilvūzas buvo įnikęs į pokalbį. Juodu drau- 
ge nusileido nuo Lavender Hilo, vis dar skiriami dvidešimties metrų. 
Vėl smarkiai snigo, Pilvūzo rankų darbo batai slidinėjo. Kai jie priėjo 
stotį, pasidarė dar lengviau: Straikas paskui jį, vis dar plepantį telefo- 
nu, įlipo į tą patį vagoną ir, apsimetęs, kad skaito žinutes, kelis kartus 
nufotografavo storulį mobiliuoju. 

Ir tuo metu iš tikrųjų gavo pranešimą nuo Robinos: 


Atskambino Maiklo Fankorto agentas - MF mielai sutinka susitikti! 
Jis Vokietijoje, bet 6-ą grįš. Siūlo klubą „Groucho“ tau parankiu 
laiku. Rx 


Tiesiog neįtikima, mąstė Straikas, traukiniui įžvangant į Vaterlo 
stotį, kaip su juo nori pasikalbėti žmonės, perskaitę „Bombyx Mori“. 
Kur girdėta, kad įtariamieji taip džiaugtųsi proga akis į akį pasikalbėti 
su sekliu? Ir ko garsusis Maiklas Fankortas tikisi iš pašnekesio su pri- 
vačiu sekliu, radusiu Oveno Kvaino lavoną? 

Straikas išlipo iš traukinio ir nusekė Pilvūzą per minią šlapiomis 
slidžiomis Vaterlo stoties plytelėmis po stiklo ir šviesių sijų lubomis, 
primenančiomis jam „Taitbarną“. Vėl į šaltį, Pilvūzas vis dar nieko 
nematė ir plepėjo telefonu. Straikas sekė jį pažliugusiais klastingais 
šaligatviais, apkraštuotais purvino sniego luitais, tarp įstaigų stačia- 
kampių iš stiklo ir betono, pro pulkus finansininkų nykiais tamsiais 
paltais, bruzdančių it skruzdėlės, kol pagaliau Pilvūzas įsuko į auto- 
mobilių aikštelę prie vienos didžiausių įstaigų ir nudrožė prie, matyt, 
savo mašinos. Turbūt jam atrodė, kad išmintingiau palikti BMW prie 
savo darbovietės nei pastatyti prie panelės Broklherst namo. Straikas 
patogiau įsitaisė už landroverio ir stebėjo. Kišenėje suvibravo mobi- 
lusis, bet jis neatsiliepė, nenorėdamas atkreipti dėmesio. Pilvūzas tu- 
rėjo vardinę automobilio stovėjimo vietą. Pasiėmęs iš bagažinės kelis 
daiktus, jis nužingsniavo prie durų, o Straikas nupėdino prie lentelės 
su direktorių pavardėmis ir savo klientui nufotografavo Pilvūzo vardą, 
pavardę ir pareigas. 

Tada Straikas pasuko atgal į biurą. Metro išsitraukė telefoną ir pa- 
matė praleidęs skambutį nuo seniausio draugo, ryklio apkandžioto 
Deivo Polverto. 

Polvertas nuo seno buvo įpratęs vadinti Straiką Didžiu. Aplinki- 
niai pamanydavo, kad tai pašaipi užuomina į Straiko ūgį (pradinėje 
mokykloje jis buvo aukštesnis už visus bendraamžius ir net už metais 
vyresnius berniukus), bet iš tikrųjų pravardė buvo susijusi su dažnu 
Straiko dingimu iš mokyklos dėl klajokliško motinos gyvenimo. Ka- 
daise, seniai seniai, smulkus skardžiabalsis Deivas Polvertas Kornvalio 
tarme pareiškė, kad Straikas šokinėja iš vienos vietos į kitą kaip čigo- 
nas - didilbst didilbst. 

Vos išėjęs iš metro, Straikas atskambino draugui, ir juodu plepėjo 
tas dvidešimt minučių, kol seklys įžengė į biurą. Robina pakėlė akis ir 
prabilo, bet, pamačiusi, kad viršininkas prispaudęs prie ausies telefo- 
ną, nusišypsojo ir vėl nusisuko į monitorių. 

— Per Kalėdas parvažiuosi namo? - paklausė Polvertas Straiko, šis 
įėjo į kabinetą ir uždarė duris. 

— Gal, - atsakė Straikas. 

- Kelias pintas „Pergalėje“, a? - kurstė Polvertas. - Vėl išdulkinsi 
Gvenifer Arskot? 

— Aš niekada nedulkinau Dženifer Arskot, - atsakė Straikas (tai 
buvo senas pokštas). 

— O tu dar kartą pabandyk, Didi, gal šį kartą laimė nusišypsos. Juk 
turi ir ja kas nors pasidžiaugti. Juk nė vienas iš mūsų niekada neištra- 
tinom... 

Pokalbis nukrypo į nešvankius ir labai juokingus Polverto prisi- 
minimus apie jųdviejų draugų, likusių Sent Mose, išdaigas. Straikas 
taip kvatojosi, kad nekreipė dėmesio į pranešimą apie skambutį ir net 
nesivargino pažiūrėti, kas skambina. 

— Tikiuosi, vėl nesusimetei su Miledi Pasiutėle, vaikine? - pasmal- 
savo Deivas, visada šitaip vadinantis Šarlotę. 

— Ne, - atsakė Straikas. - Ji išteka po... keturių dienų, - paskaičiavo. 

— Aha, puiku, Didi, bet dėl viso pikto apsižvalgyk, bene išvysi ho- 
rizonte atšuoliuojančią. Nė kiek nesistebėčiau, jeigu paspruktų nuo 
altoriaus. Lengviau atsikvėpk, jei tos vestuvės įvyks, brolau. 

— Taip, - atsakė Straikas. - Tikrai. 

— Vadinasi, sutarta? - paklausė Polvertas. - Grįši namo Kalėdų? 
„Pergalėj“ gersim alų? 

— Kodėl gi ne? - atsakė Straikas. 

Jie dar kiek pablevyzgojo, ir Deivas grįžo prie darbo, o Straikas te- 
besišypsodamas patikrino telefoną ir pamatė praleistą Leonoros Kvain 
skambutį. 

Jis nuėjo į priimamąjį, rinkdamas balso pašto numerį. 
bina, - ir supratau, ką tu... 

Straikas kilstelėjo ranką ją tildydamas, nes klausėsi Leonoros balso, 
paprastai beaistrio, bet dabar susijaudinusio ir sutrikusio. 

— Kormoranai, mane suėmė. Nežinau kodėl, niekas man nieko ne- 
sako... aš nuovadoje. Regis, laukiama advokato. Nežinau, ką daryti. 
Orlanda su Edna, aš net... štai kur aš dabar... 

Kelios sekundės tylos, ir įrašas baigėsi. 

— Velnias! - suriko Straikas taip garsiai, kad Robina krūptelėjo. — 
VELNIAS! 

— Kas atsitiko? 

— Leonora sulaikyta... kodėl ji skambina man, o ne Ilzai? Velnias... 

Jis surinko Ilzos Herbert numerį ir laukė. 

- Alio, Kormai... 

— Leonora Kvain suimta. 

— Ką?! - suriko Ilza. - Kodėl? Negi dėl to seno kruvino skuduro 
sandėliuke? 

— Gal policininkai dar ką aptiko. 

(„Ketė turi įrodymų...“) 

— Kur ji, Kormai? 

— Nuovadoje... turbūt Kilberne, ten arčiausia. 

— Viešpatie gailestingas, kodėl ji man nepaskambino? 

— Velniai žino. Pasakė, kad policija jai rado advokatą... 

— Niekas man nepranešė... Dieve, negi ji visiška kvanka? Kodėl ne- 
pasakė jiems mano pavardės? Važiuoju, Kormai, dabartinę bylą per- 
duosiu kam nors kitam. Ne kartą esu padariusi paslaugą... 

Jis išgirdo kelis kartus dunkstelint, tolimus balsus, greitus Ilzos 
žingsnius. 

— Paskambink, kai sužinosi, kas vyksta, - paprašė jis. 

— Ko gero, tai bus negreit. 

— Nesvarbu. Skambink. 

Ji padėjo ragelį. Straikas atsisuko į apstulbusią Robiną. 

— One, - sušnibždėjo ji. 

— Skambinu Ansčiui, - tarė Straikas ir vėl čiupo telefoną. 

Bet senas pažįstamas nė nemanė padaryti paslaugos. 

- Aš tave perspėjau, Bobai, perspėjau, kad taip bus. Tai jos darbas, 
drauguži. 

- Kokie įrodymai? - reikliai paklausė Straikas. 

— Negaliu tau sakyti, Bobai, atleisk. 

- Jūs ką nors gavote iš Katrinos Kent? 

— Negaliu sakyti, drauguži. 

Deramai neatsisveikinęs, Straikas baigė pokalbį. 

— Mulkis! - tarė jis. - Asilas! 

Dabar Leonora buvo ten, kur Straikas negalėjo jos pasiekti. Jis ne- 
rimavo, kad jai pakenks bambėjimas ir priešiškumas policijai. Ausyse 
skambėjo jos skundai, kad Orlanda viena, reikalavimai pasakyti, kada 
galės grįžti pas dukterį, piktinimasis, kad policija kišasi į apgailėtino 
jos gyvenimo nuobodybę. Jis nuogąstavo, nes ji neturėjo savisaugos 
instinkto; troško, kad Ilza kuo greičiau atsidurtų nuovadoje, kol Le- 
onora nepražudė savęs, naiviai pasakodama policininkams apie vyro 
abejingumą ir meilužes, kol nepareiškė, neįtikimai ir įtartinai, nieko 
nežinanti apie vyro knygas, jeigu jos neišspausdintos, kol nepradėjo 
aiškinti, kodėl nei iš šio, nei iš to užmiršo, kad jie turi antrą namą, 
kuriame jau gerą savaitę puvo vyro palaikai. 

Iki penkių iš Ilzos jis nesulaukė jokios žinios. Pažvelgęs į temstantį 
dangų ir sniegą, Straikas pareikalavo, kad Robina eitų namo. 

— Bet paskambinsi man, ką nors sužinojęs? - maldavo ji, vilkdama- 
si paltą ir muturiuodamasi aplink kaklą storą vilnonį šaliką. 

- Žinoma, - atsakė Straikas. 

Bet Ilza paskambino tik pusę septynių. 

— Blogiau būti negali, - buvo jos pirmieji žodžiai. Balsas buvo pa- 
vargęs ir įsitempęs. - Jie turi įrodymų, kad bendra Kvainų kreditine 
mokėta už apsauginį kombinezoną, guminius, pirštines ir virves. Pirk- 
ta internete, apmokėta „Visa“ kortele. A, ir dar burka. 

— Juokauji? 

— Ne. Žinau, kad ji, tavo nuomone, nekalta... 

— Taip, mano nuomone, nekalta, - pertraukė Straikas perspėda- 
mas, kad neverta vargintis, stengiantis jį įtikinti priešingai. 

— Gerai, - nuvargusi pasakė Ilza, - tebūnie, kaip nori, bet turiu tau 
pasakyti, kad ji sau nepadeda. Elgiasi karingai, tvirtina, kad Kvainas, 
matyt, pats viską nusipirko. Burką, dėl Dievo meilės... Virvės, už ku- 
rias mokėta kortele, identiškos toms, kuriomis buvo surištas lavonas. 
Jos buvo paklausta, kam Kvainui reikėję burkos ar plastikinio kom- 
binezono darbui su nuodingais chemikalais, o ji atkirto: „Iš kur aš, 
po galais, galiu žinoti?“ Nuolat klausinėja, kada galės grįžti namo pas 
dukterį; nesupranta, koks reikalas. Pirkta prieš pusmetį, visa nusiųsta 
į Talgarto kelią - kad nusikaltimas tyčinis, akivaizdu taip, lyg ji būtų 
savo ranka surašiusi planą. Ji neigia žinojusi, kaip Kvainas ketina baig- 
ti knygą, bet tas tavo Anstis... 

— Jis ten pats buvo? 

- Taip, jis ir klausinėjo. Be paliovos kvotė, ar ji iš tikrųjų mano, kad 
jie patikės, neva Kvainas niekada nepasakodavo jai, apie ką rašo, o ji 
leptelėjo: „Man pro vieną ausį įeidavo, pro kitą išeidavo.“ - „Vadinasi, 
jis vis dėlto pasakodavo jums savo siužetus?“ Jis klausė ir klausė, kol ji 
pavargo ir galop pareiškė: „Na, minėjo kažką apie verdamus šilkaver- 
pius.“ Tiek pakako Ansčiui patikėti, kad ji visą laiką melavo ir žinojo 
siužetą. A, dar kieme už namo rasta neseniai sukastos žemės. 

— Galvą guldau, kad jie ras padvėsusį katiną, vardu Ponas Kaka, - 
suniurnėjo Straikas. 
nęs, kad čia jos darbas, Kormai. Leonorą jie turi teisę sulaikyti iki 
rytojaus vienuoliktos valandos, ir aš neabejoju, kad jai bus pareikštas 
kaltinimas. 

- Jie neturi įrodymų, - įniršo Straikas. - Kur DNR tyrimų rezulta- 
tai? Kur liudytojai? 

- Čia šuo ir pakastas, Kormai, jų nėra, bet sąskaita už pirkinius 
kreditine ją demaskuoja. Klausyk, aš tavo pusėje, - kantriai aiškino 
Ilza. - Nori išgirsti, ką manau iš tikrųjų? Anstis dumia akis vildama- 
sis, kad pavyks. Jam daro spaudimą žiniasklaida. Ir, atvirai kalbant, jis 
sunerimęs, kad tu slampinėji aplink, todėl ir nori perimti iniciatyvą. 

— Iš kur jie ištraukė tą pusmečio senumo „Visa“ sąskaitą? — suai- 
manavo Straikas. - Negi taip ilgai peržiūrinėjo popierius, paimtus iš 
Kvaino kabineto? 

— Ne, - atsakė Ilza. - Kitoje sąskaitos pusėje - jo dukters piešinys. 
Matyt, duktė prieš daug mėnesių atidavė jį Kvaino draugei, o ši šian- 
kitą pusę ir suvokė, kas ten. Ką pasakei? 

— Nieko, - atsiduso Straikas. 

— Man pasigirdo „Kent“. 

— Panašiai. Netrukdysiu tau daugiau, Ilza... ačiū už viską. 

Valandėlę Straikas sėdėjo ir tylėjo, apimtas nevilties. 

— Ak, tu rupūže, - tyliai ištarė tamsiame priimamajame. 

Jis suprato, kas atsitiko. Isterikė Pipa Midžli, maniakiškai įsitikinu- 
si, kad Leonora pasamdė Straiką suversti kaltę kam nors kitam, iš jo 
biuro nuskuodė tiesiai pas Katriną Kent. Pipa prisipažino išplepėjusi, 
kad Katrina melavo neskaičiusi „Bombyx Mori“, ir paragino nunešti 
įkaltį prieš Leonorą, kur reikia. Taigi Katrina Kent nuplėšė meilužio 
dukters piešinį (Straikas įsivaizdavo, kad jis magnetu buvo pritvirtin- 
tas prie šaldytuvo) ir nuskubėjo į nuovadą. 

— Ak, tu rupūže, - garsiau pakartojo jis ir surinko Robinos numerį. 

Aš taip su neviltim apsipratau, 
Kad viltis nebemoku... 


Thomas Dekker, Thomas Middleton, 
„Garbinga paleistuvė“ 


Kaip pranašavo advokatė, kitą rytą vienuoliktą valandą Leonora Kvain 
buvo apkaltinta vyro nužudymu. Perspėti telefonu, Straikas su Robi- 
na žiūrėjo, kaip naujiena žaibiškai plinta internete it besidauginanti 
bakterija. Pusę dvyliktos svetainėje „The Sun“ pasirodė straipsnis apie 
Leonorą, pavadintas ANTROJI ROZA VEST, MĖSININKO PARAN- 
KINĖ. 

Žurnalistai stropiai rinko įrodymus, koks blogas vyras buvo Kvai- 
nas. Dažnai dingdavęs dėl kitų moterų, sekso tema jo kūryboje buvo 
su pagražinimais išnagrinėta. Susekta, patykota prie durų, nufotogra- 
fuota ir Katrina Kent; jai žurnalistai prilipdė etiketę „kūninga ruda- 
plaukė Kvaino meilužė, erotinių romanų rašytoja“. 

Prieš vidurdienį Ilza vėl paskambino Straikui: 

— Rytoj ji stos prieš teismą. 

— Kurė 

— Vud Grine, vienuoliktą valandą. O iš ten turbūt bus išvežta tiesiai 
į Holovėjų. 

Kartą Straikas su motina ir Liuse gyveno vos už trijų minučių kelio 
nuo uždaro moterų kalėjimo, skirto šiaurės Londonui. 

— Noriu ją pamatyti. 

— Gali mėginti, bet vargu ar policija tau leis, ir turiu pasakyti, Kor- 
mai, kaip jos advokatė, kad tai atrodys... 

— Ilza, dabar aš jos paskutinė viltis. 

— Ačiū už pasitikėjimą, - sausai atsiliepė ji. 

— Supranti, ką turiu omeny, - pasiteisino Straikas. 

— Aš galvoju ir apie tave, - išgirdo jos atodūsį. - Negi iš tikrųjų nori 
policijai... 

— Kaip ji? - pertraukė Straikas. 

— Prastai, - atsakė Ilza. - Kankinasi, išskirta su Orlanda. 

Visą popietę biure skambėjo telefonas: žurnalistai ir Kvaino pažįs- 
tami troško slaptos informacijos. Elizabetos Tasel balsas buvo toks so- 
drus ir šiurkštus, kad Robina pamanė, jog skambina vyras. 

— Kur Orlanda? - reikliai paklausė agentė, Straikui priėjus prie te- 
lefono, lyg jam būtų buvę patikėta rūpintis visais Kvaino šeimos na- 
riais. - Su kuo ji? 

— Rodos, pas kaimynę, - atsakė jis, klausydamasis jos gargimo ra- 
gelyje. 

— Dieve mano, kokia bėda, - sugergždė agentė. - Leonora... paga- 
liau neteko kantrybės... neįtikima... 

Nina Lasels nevykusiai slėpė, kad jai palengvėjo, bet Straiko tai 
beveik nenustebino. Žmogžudystė vėl atsidūrė ten, kur jai ir vieta - 
miglotame galimybės pakraštyje. Jos šešėlis nebekrinta ant Ninos; žu- 
dikės ji nepažįsta. 

— Jo žmona iš tikrųjų panaši į Rozą Vest, tiesa? - paklausė ji Strai- 
ko telefonu, ir jis suprato, kad ji spokso į svetainę „The Sun“. - Tik 
plaukai ilgi. 

Rodos, Nina jį užjautė. Jis neišnarpliojo bylos. Policija jį aplenkė. 

— Klausyk, penktadienį pas mane vakarėlis, nori ateiti? 

— Atsiprašau, negaliu, - atsakė Straikas. - Vakarieniauju su broliu. 

Neabejojo, jog Nina pamanė, kad jis meluoja. Prieš ištardamas „su 
broliu“, jis vos pastebimai padelsė, todėl atrodė, kad šį žodį sugalvojo 
paskubomis. Straikas neprisiminė bent kartą anksčiau pavadinęs Alą 
broliu. Jis retai kalbėdavo apie tėvo vaikus, netikrus savo brolius ir 
seseris. 

Vakare, ruošdamasi išeiti, Robina pastatė prieš Straiką, įnikusį į 
Kvaino bylą, puodelį arbatos. Ji beveik jautė pyktį, kurį Straikas iš pa- 
skutiniųjų stengėsi slėpti, ir spėjo, kad jis siunta ne tik ant Ansčio, bet 
ir ant savęs. 

— Dar ne viskas baigta, - tarė ji, vyniodama aplink kaklą šaliką. — 
Mes įrodysime, kad tai padarė ne ji. 

Kartą, kai Straikas buvo netekęs pasitikėjimo savim, ji jau vartojo 
daugiskaitą. Jis buvo dėkingas už paramą, bet mintis, koks jis bejėgis, 
trukdė mąstyti. Straikui buvo bjauru sukinėtis pakraštyje ir Žiūrėti, 
kaip kiti ieško įkalčių, užuominų, informacijos. 

Tą vakarą jis ilgai sėdėjo prie Kvaino bylos, peržiūrinėdamas pokal- 
bių užrašus, nuotraukas, darytas telefonu ir išspausdintas. Suniokotas 
Oveno Kvaino lavonas, regis, davė jam ženklą (kaip dažnas lavonas), 
nebyliai šaukdamasis teisingumo ir užuojautos. Kartais aukos duoda 
ženklą, tarsi šį jiems į sustingusias negyvas ranka būtų įspraudęs Žu- 
dikas. Straikas ilgai stebeilijo į apdegintą žiojinčią tuštumą krūtinėje, 
virvėmis suveržtas kulkšnis ir riešus, surištą ir išdarinėtą kaip kalaku- 
tas kūną, bet neįžvelgė nieko, ko nebūtų žinojęs. Galop išjungė šviesą 
ir užlipo į viršų miegoti. 


Ketvirtadienio rytą jis su kartėliu ir palengvėjimu praleido brunetės 
klientės lupikiškai brangaus skyrybų advokato kabinete „Linkolns 
Inn“, prie Linkolno In parko. Straikas džiaugėsi, kad turi kur prastum- 
ti laiką, jei jau negali jo skirti Kvaino Žmogžudystei, bet nujautė, kad į 
susitikimą jis pakviestas išgalvota dingstimi. Koketiškoji besiskirianti 
brunetė užsiminė, kad jos advokatas norėtų asmeniškai išgirsti, kaip 
Straikas surinko gausius jos vyro dviveidiškumo įkalčius. Jis sėdėjo 
šalia jos prie poliruoto raudonmedžio stalo dvylikai žmonių, o ji nuo- 
lat minėjo Kormoraną, kuriam „pavyko įrodyti“ ir kuris „matė savo 
akimis“, kartais paliesdama jam riešą. Detektyvas iš beveik neslepia- 
mo lipšnaus brunetės advokato irzulio netrukus padarė išvadą, kad 
iškviesti jį į galvą atėjo ne šiam. Ir vis dėlto, kaip ir galima tikėtis iš 
asmens, kurio valandinis honoraras - per penkis šimtus svarų, advo- 
katas nebuvo linkęs skubinti reikalų. 

Eidamas į tualetą, Straikas patikrino telefoną ir apžiūrėjo mažas 
Leonoros, vedamos į Vud Grino Karūnos teismą ir išvedamos iš jo, 
nuotraukas. Pareiškus kaltinimą, ji buvo išvežta policijos automobiliu. 
Fotografų buvo daug, bet trokštančios kraujo minios nematyti; ji nu- 
žudė kažkokį žmogelį, kuris visuomenei nerūpėjo. 

Jau ruošdamasis grįžti į pasitarimų salę, jis gavo Robinos žinutę: 

Ar galėtum susitikti su Leonora šįvakar 6 valandą? 


Puiku, - nusiuntė atsakymą Straikas. 

— Pamaniau, - sučiulbėjo koketiškoji klientė, Straikui vėl atsisė- 
dus, - kad Kormoranas, duodamas parodymus, teismo salėje padary- 
tų puikų įspūdį. 

Straikas jau buvo parodęs advokatui smulkmeniškus užrašus ir 
krūvas nuotraukų, atskleidžiančių kiekvieną slaptą pono Berneto 
sandėrį, tarp jų bandymą parduoti butą ir nušvilptą smaragdų vėri- 
nį. Akivaizdžiam ponios Bernet nusivylimui, abu vyrai manė, kad 
surinkta medžiaga pakankamai iškalbinga ir Straikui nėra reikalo da- 
lyvauti teisme. Tiesą sakant, advokatas sunkiai slėpė apmaudą, kad ji 
taip kliaujasi sekliu. Be abejo, jo nuomone, pagal užsakymą pasiūtas 
kostiumas šviesiais ruoželiais ir tauriai žilstelėję plaukai vertesni slap- 
tų šios turtingos išsiskyrėlės prisilietimų ir vasnojimo blakstienomis 
negu šlubo boksininko išvaizda. 

Su palengvėjimu palikęs šią prakilnių asmenų aplinką, Straikas 
metro grįžo į biurą, džiugiai nusivilko kostiumą savo mansardoje ir 
patenkintas pamanė, kad netrukus atsikratys šios bylos ir gaus apvalią 
sumelę pinigų, dėl kurių jos ir ėmėsi. Dabar jis laisvas ir visą dėmesį 
gali skirti liesai žilaplaukei penkiasdešimtmetei, sėdinčiai Holovėjuje 
ir antrame „The Evening Standard, kurį jis nusipirko pakeliui, pusla- 
pyje pavadintai - PILKA KAIP PELYTĖ RAŠYTOJO ŽMONA, KA- 
POKLĖS MEISTRĖ. 

— Advokatas buvo patenkintas? - paklausė Robina, Straikui pasi- 
rodžius biure. 

— Daugmaž, - atsakė Straikas, spoksodamas į mažutę dirbtinę Ka- 
lėdų eglutę su bumbulais ir šviesos girliandomis ant tvarkingo rašo- 
mojo stalo. - Kam? - trumpai paklausė. 

— Kalėdos, - droviai, bet ne atsiprašomai šyptelėjo Robina. - No- 
rėjau vakar papuošti, bet suėmus Leonorą nuotaika sugedo. Žodžiu, 
susitariau dėl pasimatymo su ja šeštą. Reikės asmens pažymėjimo su 
nuotrauka... 

— Šaunuolė, ačiū. 

— „ir nupirkau tau sumuštinių. Be to, gal tave sudomins Maiklo 
Fankorto interviu apie Kvainą, - pridūrė Robina. 

Ji padavė jam sumuštinius su sūriu ir marinuotais agurkais ir „The 
Times“, perlenktą ties vieta su reikiamu straipsniu. Straikas atsisėdo 
ant pirsčiojančios sofos ir valgydamas perskaitė straipsnį, papuoštą 
sudvejinta nuotrauka. Kairėje pusėje prie Elžbietos laikų užmiesčio 
namo stovėjo Fankortas. Fotografuota iš apačios, todėl galva neatrodė 
tokia neproporcinga kaip paprastai. Dešinėje pusėje Kvainas, ekscen- 
triškas, išvertęs akis, užsidėjęs skrybėlę su plunksna, rėžia kalbą ne- 
gausiems klausytojams palapinėje. Straipsnio autorius ne kartą pabrė- 
žė, kad Fankortas ir Kvainas kadaise buvo geri pažįstami ir net laikomi 
vienodai talentingais. 


Dabar nedaugelis prisimena Kvaino debiutą - „Hobarto nuodėmę“, 
nors Fankortas vis dar jį giria kaip puikų, pasak jo, Kvaino magiškojo 
brutalizmo pavyzdį. Fankortas garsėja kerštingumu, bet apie Kvaino 
kūrybą atsiliepia stulbinamai kilniai. 

„Visada įdomus ir dažnai per menkai įvertintas, - sako jis. — 
Spėju, ateities kritikai jam bus palankesni negu dabarties.“ 

Šis netikėtas didžiadvasiškumas ypač stulbina prisiminus, 
kad prieš 25 metus pirmoji Fankorto žmona, Elspeta Ker, 
nusižudė, perskaičiusi žiaurią pirmojo savo romano parodiją, 
priskiriamą artimam Fankorto draugui ir ne mažesniam 
literatūriniam maištininkui velioniui Ovenui Kvainui. 

„Ilgainiui suminkštėji, beveik to nesuvokdamas - tai atlygis 
už nugyventus metus, nes pyktis sekina. Paskutiniame savo 
romane, nors jis ir ne autobiografinis, nusimečiau po Elės 
mirties slėgusią jausmų naštą...“ 


Kitas dvi pastraipas, skirtas naujausio Fankorto romano reklamai, 
Straikas tik perbėgo akimis ir vėl ėmė skaityti nuo tos vietos, kurioje 
jam į akis krito žodis „smurtas“: 


Sunku suderinti Fankortą tvido švarku, sėdintį priešais, su 
ankstesniu, pasak jo paties, literatūriniu panku, kuris buvo ir 
liaupsinamas, ir peikiamas už išradingą ir nederamą pirmųjų kūrinių 


smurtą. 

„Galbūt ponas Greihamas Grinas buvo teisus, - rašo kritikas 
Harvis Berdas apie pirmąjį Fankorto romaną, - ir kiekvienas 
rašytojas širdyje nešiojasi ledokšnį, Maiklas Fankortas šalčio 
turi su kaupu. Skaitant išprievartavimo epizodą „Belafrontėje“ 
topteli, kad šio jaunuolio visa siela iš ledo. Tiesą sakant, 
„Belafrontę“, neabejotinai puikų ir originalų kūrinį, galima 
vertinti dvejopai. Pirma galimybė - kad pirmas pono Fankorto 
romanas neįprastai brandus, nes jis išvengė debiutanto polinkio 
pavaizduoti save kaip (anti)herojų. Galime krūpčioti nuo 
iškrypėliškumo ar amoralumo kūrinyje, bet niekas nepaneigtų, 
kad ši proza išraiškinga ir meniška. Antra galimybė kelia 
nerimą: galbūt ponas Fankortas neturi organo, kuriame turėtų 
glūdėti ledokšnis, o ši itin nežmoniška istorija atspindi jo vidinį 
pasaulį. Parodys laikas ir vėlesni kūriniai.“ 

Fankortas gimė Slau ir yra vienturtis vienišos motinos, kuri 
dirbo sesele ir iki šiol gyvena name, kuriame jis užaugo, sūnus. 
„Ji ten laiminga, - sako jis. - Ji turi pavydėtiną savybę mėgautis 
įprastais dalykais.“ 

Jo namas labai skiriasi nuo namo Slau. Mes kalbamės 
stačiakampėje svetainėje, prigrūstoje Meiseno porceliano ir 
Obiusono kilimų. Už lango driekiasi neaprėpiami Endzor Korto 
plotai. 

„Taip norėjo žmona, - numoja ranka Fankortas. - Mano 
skonis visiškai kitoks ir man svarbu tik sklypas.“ Prie namo 
iškasta didelė duobė betoniniam postamentui: ant jo stovės 
surūdijusio metalo skulptūra, vaizduojanti furiją Tisifonę, apie 
ją Fankortas juokdamasis sako: „...impulsyvus pirkinys... žinot, 
keršytoja už žmogžudystę... įspūdingas kūrinys. Žmona jo 
pakęsti negali.“ 

Ir mes vėl grįžtame į interviu pradžią: prie klaikaus Oveno 
Kvaino likimo. 

„Aš dar neapgalvojau Oveno nužudymo, - tyliai sako 
Fankortas. - Kaip dauguma rašytojų, turiu aprašyti įvykį, kad 
suvokčiau savo jausmus. Taip mes aiškiname pasaulį, taip jį 


suprantame.“ 

„Vadinasi, galime tikėtis beletrizuotos Kvaino nužudymo 
istorijos?“ - klausiu rašytojo. 

„Jau girdžiu kaltinimus dėl blogo skonio ir spekuliacijos, - 
šypsosi Fankortas. - Ko gero, prarastos draugystės, paskutinės 
progos išsikalbėti, paaiškinti ir susitaikyti temos atėjus laikui ir 
vėl bus gvildenamos, bet Oveno nužudymas jau aprašytas... jo 
paties.“ 

Fankortas vienas iš nedaugelio liūdnai pagarsėjusio 
rankraščio, kuriame pateiktas žmogžudystės planas, skaitytojų. 

„Perskaičiau jį tą pačią dieną, kai buvo rastas Oveno lavonas. 
Mano leidėjas užsimetė, kad pažiūrėčiau, - matot, aš romane 
irgi pavaizduotas.“ 

Rodos, jis visiškai abejingas savo literatūriniam portretui, 
nors ir užgauliam. 

„Neketinau kviestis advokatų. Smerkiu cenzūrą, - sako 
Fankortas. 

Ką jis mano apie literatūrinę romano vertę? 

„Pamišėlio šedevras, anot Nabokovo, - šypsosi jis. - Gal 
kada nors ir bus išleistas, kas žino?“ 

Negi jis kalba rimtai? 

„O kas trukdo jį išleisti? - klausia Fankortas. - Menas turi 
provokuoti: „Bombyx Mori“ šį kriterijų kuo puikiausiai atitinka. 
Iš tikrųjų, kodėl gi ne?“ - klausia literatūrinis pankas, įsikūręs 
Elžbietos laikų sodyboje. 

„Su Maiklo Fankorto įžanga? - siūlau aš. 


owv eve 


Fankortas. - Daug keistesnių. 


— Neduok Dieve, - sumurmėjo Straikas ir švystelėjo „The Times“ 
Robinai ant stalo, vos nepataikydamas į eglutę. 

— Ar atkreipei dėmesį, kad jis tvirtina perskaitęs „Bombyx Mori“ tą 
dieną, kai radai lavoną? 

— Aha, - atsakė Straikas. 

- Jis meluoja, - pareiškė Robina. 

— Mes manom, kad jis meluoja, - pataisė Straikas. 

Tvirtai laikydamasis spendimo nebešvaistyti pinigų taksi, Straikas 
įsėdo į 29 maršruto autobusą, nes tebesnigo ir pradėjo temti. Autobu- 
sas dvidešimt minučių vežė jį į šiaurę smėliu pabarstytomis gatvėmis. 
Hampstedo gatvėje įlipo suvargusi moteris su mažu zirziančiu vaiku. 
Šeštasis jausmas pakuždėjo Straikui, kad jam su jais pakeliui, ir tikrai, 
ir jis, ir moteris išlipo Kamdeno gatvėje prie plikos Holovėjaus moterų 
kalėjimo sienos. 

— Pamatysi mamytę, - pasakė moteris vaikui, Straiko nuomone, 
anūkui, nors jai buvo apie keturiasdešimt. 

Kalėjimas, apsuptas plikų medžių ir apsnigtų žolėtų kelkraščių, 
būtų panėšėjęs į raudonplytį universitetą, jei ne grėsmingos valdiškos 
mėlynos iškabos su baltomis raidėmis ir gal penkių metrų aukščio 
vartai sienoje, kad kalėjimo furgonas galėtų įvažiuoti. Straikas įsiliejo 
į lankytojų srovelę; kai kurie iš jų atsivedė vaikus, o šie stengėsi palikti 
žymes prie takų sukastame švariame sniege. Eilė šliurino pro terako- 
tines sienas su betoniniais ornamentais, pro kabančius vazonus, gruo- 
džio šalčio paverstus sniego kamuoliais. Dauguma lankytojų buvo 
moterys. Straikas išsiskyrė iš vyrų ne tik ūgiu, bet ir laikysena, ne- 
primenančia romaus kitų stingulio. Priešais vilkosi, svirduliuodamas 
sulig kiekvienu žingsniu, tatuiruotas jaunuolis apsmukusiais džinsais. 
Seli Ouke Straikas buvo matęs neurologinių sutrikimų, bet spėjo, kad 
šis atvejis nesusijęs su minosvaidžių minomis. 

Apkūni kalėjimo prižiūrėtoja, kurios darbas buvo tikrinti asmens 
dokumentus, apžiūrėjo Straiko vairuotojo pažymėjimą ir pakėlė akis. 

— Aš žinau, kas jūs, - pareiškė, perbedusi jį akimis. 

Straikas svarstė, ar Anstis prašęs pranešti, jei Straikas ateis pas Le- 
onorą. Gali būti. 

Jis tyčia atvažiavo anksčiau, kad nesugaištų nė minutės pasimaty- 
mo su kliente laiko. Dėl tokio įžvalgumo net spėjo išgerti kavos lanky- 
tojų centre, tvarkomame vaikų šalpos fondo. Kambarys buvo šviesus 
ir beveik linksmas, daugelis vaikų puolė prie mašinyčių ir meškučių 
kaip prie senų draugų. Nuvargusi Straiko bendrakeleivė abejingai žiū- 
rėjo į anūką, žaidžiantį su smogiku aplink didžiules Straiko pėdas, lyg 
jos būtų skulptūra („Tisifonė, keršytoja už žmogžudystę...“). 

Į lankytojų salę jis buvo iškviestas lygiai šeštą. Žvilgiomis grindimis 
aidėjo žingsniai. Sienos buvo iš betono blokų, ir jei ne kalinių nutapy- 

tos ryškiaspalvės freskos, patalpa būtų atrodžiusi kaip urvas, kuriame 
žvanga metalas, barška raktai ir kalbama pašnibždomis. Abipus mažų 
žemų staliukų, pritvirtintų prie grindų, stovėjo plastikinės kėdės, irgi 
nejudamos, kad kalinė ir lankytojas beveik negalėtų liestis ir nebūtų 
perduota kontrabandos. Zirzė vaikas. Palei sienas stovėjo budrios pri- 
žiūrėtojos. Straikas, iki tol lankęsis tik vyrų kalėjimuose, „pasibjaurėjo 
tokia neįprasta vieta. Vaikai, spoksantys į sulysusias motinas, vos pas- 
tebimi psichikos ligos požymiai: drebantys kalinių pirštai nugraužtais 
nagais, apsvaigusios nuo vaistų moterys, susirietusios ant plastikinių 
kėdžių, - viskas labai skyrėsi nuo vyrų kalėjimų, prie kurių jis buvo 
pripratęs. 

Leonora, mažutė ir trapi, sėdėjo prie stalo jo laukdama ir taip apsi- 
džiaugė, kad Straikui sugniaužė gerklę. Vilkėjo savo drabužius, dukslų 
treningą, ir atrodė susitraukusi. 

— Buvo atėjusi Orlanda, - pasakė Leonora. Jos akys buvo skaisčiai 
raudonos; jis suprato, kad ji ilgai verkė. - Nenorėjo manęs palikti. Ją 
prievarta ištempė. Net neleido jos nuraminti. 

Maištingą, tūžmingą elgseną jau keitė kalinės bejėgiškumas. Per 
dvi paras Leonora suprato nebegalinti nei nieko tvarkyti, nei niekam 
nurodinėti. 

— Leonora, mums reikia pasikalbėti apie tą kreditinę. 

— Aš jos niekada neturėjau, - atsakė ji pabalusiomis drebančiomis 
lūpomis. - Ją nešiojosi Ovenas, aš ja nesinaudojau, na, gal porą kartų 
pasiėmiau į prekybos centrą. Jis visada man duodavo grynųjų pinigų. 

Straikas prisiminė, kad ji ir atėjo pas jį, nes pinigai baigėsi. 

- Visus mūsų finansus tvarkė Ovenas, jis taip norėjo, bet buvo ne- 
rūpestingas, netikrindavo nei sąskaitų, nei išrašų, numesdavo kabine- 
te, ir skalsu kalbos. Aš sakydavau: „Verčiau patikrink, gal tave apsuko, 
bet jam buvo nė motais. Duodavo popierių Orlandai piešti, todėl išra- 
šas su jos piešiniu... 

— Piešinys nesvarbu. Matyt, ta kreditine naudojotės ne tik jūs ir 
Ovenas, bet ir dar kažkas. Aptarsime kelis žmones, gerai? 

— Gerai, - bailiai suvebleno Leonora. 

Kaip buvo mokama už darbą? Ji turėjo jūsų kreditinę? 

— Ne, - atsakė Leonora. 

- Jūs tikra? 

— Aha, tikra, nes mes patys buvome jai pasiūlę, o ji atsakė, kad 
lengviau išskaityti iš kito Oveno honoraro, nes jis nuolat ką nors gau- 
davo. Jis gerai perkamas Suomijoje, nežinau kodėl, bet suomiams pa- 
tinka jo... 

— Negalite prisiminti nė vieno karto, kai Elizabeta Tasel mokėjo už 
namo remonto darbus „Visa“ kortele? 

— Ne, - papurtė galvą Leonora, - niekada. 

— Tiek to, - tarė Straikas, - gal prisimenate... neskubėkite... ar Ove- 
nas kada nors už ką nors sumokėjo kreditine „Roperio Čardo“ leidy- 
kloje? 

— Ne visai „Roperio Čardo“ leidykloje , bet taip, - jo nuostabai, 
atsakė Leonora. - Visi ten buvo. Aš irgi. Tai įvyko... nežinau... prieš 
dvejus metus? Gal mažiau... didelis pobūvis leidėjams „Dorčesteryje“. 
Mudu su Ovenu pasodino prie staliuko su visokia smulkme. Danielius 
Čardas ir Džeris Valdgreivas buvo toli. Taigi vyko tylus aukcionas, ži- 
not, kai siūlomą kainą užrašai... 

— Taip, žinau, - nekantriai pertraukė Straikas. 

— Tai buvo labdaringas aukcionas: kažkokius rašytojus norėta iš- 
traukti iš kalėjimo. Ovenas laimėjo savaitgalį užmiesčio viešbutyje, ir 
prie stalo kažkokios piemenės iš leidyklos, visos išsikekšinusios, rinko 
pinigus ir paprašė kreditinės duomenų. Jis davė kortelę tai merginai. 
Prisimenu, nes jis buvo nusilesęs, - pridūrė niūriai beveik kaip anks- 
čiau, - ir pastatė aštuonis šimtus svarų. Vaizdavo. Girdi, uždirbu ne 
mažiau už kitus. 

— Jis padavė kreditinę kortelę merginai iš leidyklos, - pakartojo 
Straikas. - Ar ji užsirašė duomenis prie stalo, ar... 

- Jos aparatėlis neveikė, - paaiškino Leonora. - Jinai nusinešė kor- 
telę, o paskui grąžino. 

— Pobūvyje buvo jums pažįstamų žmonių? 

— Maiklas Fankortas su savo leidėju, - atsakė ji, - kitame salės gale. 
Tada jis dar nebuvo grįžęs į „Roperį Čardą“. 

— Ar jis kalbėjosi su Ovenu? 

— Kur ne, - atsakė Leonora. 

- Gerai, o... - Straikas sudvejojo, nes abu dar nė karto nebuvo pa- 
minėję Katrinos Kent. 

— Jo meilužė galėjo ją paimti bet kada, tiesa? - tarė Leonora, lyg 
skaitytų jo mintis. 

— Jūs apie ją žinojot? - atsainiai paklausė Straikas. 

— Policija užsiminė, - niūriai atsakė Leonora. - Visada ką nors 
turėdavo. Toks jau jis buvo. Per literatūrinio meistriškumo paskaitas 
pakabindavo. Į šuns dienas išdėdavau. Kai man pasakė... kai pasakė... 
kad jis buvo surištas... - ji vėl pravirko. - Iškart supratau, kad moters 
darbas. Jam patikdavo. Jaudindavo. 

- Jūs nieko nežinojote apie Katriną Kent, kol policija jos nepami- 
nėjo? 

— Kartą pamačiau jos vardą vyro mobiliajame, bet jis pasakė, kad 
tai nieko nereiškia. Viena jo studenčių. Visada taip sakydavo. Pažadėjo 
niekada mūsų nepalikti, manęs ir Orlandos. 

Ji drebančia liesa ranka nusišluostė akis po senamadiškais akiniais. 

— Bet jūs niekada nematėte Katrinos Kent, kol ji neatėjo prie jūsų 
durų pasakyti, kad jos sesuo mirė? 

— A, tai buvo ji? - paklausė Leonora, šniurkščiodama ir braukda- 
ma ašaras rankove. - Stora, tiesa? Na, jinai Oveno kreditinės kortelės 
duomenis galėjo gauti bet kada. Išimti ją iš jo piniginės jam miegant. 

Straikas žinojo, kad rasti ir apklausti Katriną Kent bus sunku. Ti- 
kriausiai paspruko iš savo buto, vengdama spaudos dėmesio. 

— Daiktai, kuriuos žudikas nusipirko kortele, - pakeitė taktiką 
Straikas, - užsakyti internetu. Jūs namie neturite kompiuterio? 

— Ovenas jų nemėgo, jam labiau patiko senoviškai... 

— Kada nors užsisakėte prekių internetu? 

— Aha, - atsakė ji, ir Straikui nusmelkė širdį; vylėsi, kad Leonora - 
beveik pasakiška būtybė: žmogus, nesinaudojantis kompiuteriu. 

— Kur tai darėt? 

— Pas Edną, ji leido man užsakyti piešimo rinkinį Orlandos gimta- 
dieniui, kad nereikėtų važiuoti į miestą, - atsakė Leonora. 

Be abejo, netrukus policija konfiskuos ir kaip reikiant iškrės gera- 
širdės Ednos kompiuterį. 

Moteris skusta galva ir ištatuiruota lūpa prie gretimo staliuko pra- 
dėjo plūsti prižiūrėtoją, perspėjusią ją nesikelti nuo kėdės. Leonora 

susigūžė, kai kalinė pratrūko keiksmais, o prižiūrėtoja priėjo. 

— Leonora, paskutinis klausimas, - pakėlė balsą Straikas, nes riks- 
mai prie gretimo staliuko vis garsėjo. - Ar Ovenas jums nesakė, kad 
ketina važiuoti atostogų, prieš išeidamas iš namų lapkričio penktąją? 

— Ne, - atsakė ji. - Žinoma, ne. 

Kalinė prie gretimo staliuko buvo nutildyta. Jos lankytoja, panašiai 
tatuiruota ir iš pažiūros beveik tokia pat agresyvi, parodė nueinančiai 
prižiūrėtojai didįjį pirštą. 

- Pagalvokit, gal iš kokio Oveno žodžio ar poelgio galima buvo 
spėti, kad jis ketina kuriam laikui išvažiuoti? - neatlyžo Straikas, bet 
Leonora tik žiūrėjo į kaimynes nerimastingomis pelėdos akimis. 

— Ką? - paklausė išsiblaškiusi. - Ne... jis niekada nesako... nesaky- 
davo... išeidavo, ir tiek... Jei būtų žinojęs, kad išvažiuos, būtų atsisvei- 
kinęs, taip? - ji vėl pravirko, liesa ranka užsidengusi burną. - Kas bus 
su Dodo, jeigu mane pasodins? - paklausė kūkčiodama. - Edna nega- 
li jos amžinai laikyti. Nesusitvarko. Ji net beždžionę Įžūlėlę paliko, o 
Dodo man nupiešė kelis paveiksliukus. - (Straikas, iš pradžių sutrikęs, 
nusprendė, kad ji kalba apie pliušinį orangutaną, kurį Orlanda čiūčia- 
vo, kai jis lankėsi pas jas.) - Jei manęs neišleis... 

- Ašjus iš čia ištrauksiu, - pažadėjo Straikas tvirtai, nors ir dvejojo; 
bet kas čia blogo, jei duos jai viltį ir suteiks jėgų ištempti dar parą? 

Laikas baigėsi. Jis išėjo iš salės neatsigręždamas, svarstydamas, ko- 
dėl Leonora, nuvytusi penkiasdešimtmetė niurzga su psichiškai ne- 
sveika dukterimi ir gyvenimu be prošvaisčių, įkvėpė jam tokį nuožmų 
ryžtą, tokį įtūžį... 

„Nes ji to nepadarė, - piršosi paprasta išvada. - Nes ji nekalta.“ 

Per pastaruosius aštuonis mėnesius pro stiklines duris su išgra- 
viruotu jo vardu plūstelėjo klientų srautas, ir priežastys, kodėl jiems 
jo prireikė, buvo keistai panašios. Jie atėjo, nes visiems reikėjo šnipo, 
ginklo, priemonės jėgų pusiausvyrai atkurti ar atsikratyti nepageidau- 
jamų ryšių. Jie pas jį atėjo trokšdami įgyti pranašumą, tikėdamiesi 
keršto ar atlygio. Nes iš esmės jiems reikėjo daugiau pinigų. 

O Leonora atėjo pas jį, nes norėjo, kad vyras grįžtų namo. Tai buvo 
paprastas noras, gimęs iš nuovargio ir meilės, jei ne neištikimam Kvai- 
nui, tai dukrai, kuri jo pasiilgo. Dėl tokio tyro jos troškimo Straikas 
jautė turįs padaryti viską, kas jo jėgoms. 

Išėjus iš kalėjimo, šalto oro skonis buvo kitoks. Straikas jau seniai 
nebuvo atsidūręs aplinkoje, kurioje kasdienio gyvenimo pagrindas - 
paklusti įsakymams. Jis jautė, koks yra laisvas, kol, pasiramsčiuoda- 
mas lazda, sunkiai kildišavo autobusų stotelės link. 

Autobuso gale trys girtos jaunos moterys su galvoraiščiais, papuoš- 
tais šiaurinių elnių ragais, plyšavo: 


They say its unrealistic, 
But I believe in you Saint Nick...* 


Prakeiktos Kalėdos, pamanė Straikas, irzliai galvodamas apie do- 
vanas, kurias teks pirkti sūnėnams ir krikštasūniams, nors jų amžiaus 
jis niekaip neįstengia prisiminti. 

Autobusas dūsaudamas riedėjo per purvą ir sniegą. Pro aprasojusį 
langą neryškiai švytėjo įvairiaspalviai žiburiai. Paniuręs, nugrimzdęs 
mintyse apie neteisybę ir žmogžudystę, jis be jokių pastangų ir žodžių 
atgrasydavo kiekvieną, kam toptelėdavo atsisėsti šalia. 


"* Kalba visi, kad neverta, / Bet tikiu aš Kalėdų Seneliu... (angl.). 

Tik džiaukis, kad esi nežinomas; atskleist neverta 


savo vardo. 


Francis Beaumont, John Fletcher, „Išdavikas“ 


Kitą dieną biuro langus paeiliui talžė šlapdriba, lietus ir sniegas. Apie 
vidurdienį užsuko panelės Broklherst viršininkas pažiūrėti jos neišti- 
kimybės įrodymų. Vos spėjo Straikas su juo atsisveikinti, atėjo Karo- 
laina Ingles. Ji buvo susirūpinusi, važiavo paimti vaikų iš mokyklos, 
bet pakeliui nusprendė perduoti Straikui naujo striptizo klubo ir baro 
„Auksiniai nėriniai“ kortelę, rastą vyro piniginėje. Karolaina Ingles 
sutiko susitaikyti tik su sąlyga, kad ponas Inglesas laikysis atokiai nuo 
prostitučių ir erotinių šokių, taip pat striptizo šokėjų. Straikas sutiko 
užsukti į „Auksinius nėrinius“ ir išsiaiškinti, ar ponas Inglesas vėl ne- 
atsispyrė pagundai. Kai Karolaina Ingles išėjo, išalkęs Straikas čiupo 
sumuštinius, laukiančius jo ant Robinos stalo, bet, vos spėjo nuryti 
kąsnį, ir vėl suskambėjo telefonas. 

Brunetė klientė, suprasdama, kad netrukus jų profesiniai santykiai 
nutrūks, numojo ranka į atsargumą ir pakvietė Straiką pietų. Straikui 
pasirodė, kad Robina, ryžtingai įsmeigusi akis į monitorių, valgo savo 
sumuštinį ir šypsosi. Jis bandė mandagiai atsisakyti, iš pradžių teisino- 
si turįs daug darbo, galop pareiškė draugaująs su kita moterimi. 

- Jūs man to nesakėte, - šaltai prikišo klientė. 

— Nesu linkęs painioti darbo su asmeniniu gyvenimu, - atsakė jis. 

Ji padėjo ragelį, neklausydama mandagių jo atsisveikinimo žodžių. 

- Gal reikėjo sutikti, - nekaltai ištarė Robina. - Tegul pirmiau su- 
moka už darbą. 

— Sumokės kaip didelė, - suniurnėjo Straikas ir paskubomis susi- 
grūdo į burną pusę sumuštinio. Suzvimbė telefonas. Straikas suaima- 
navo ir pažvelgė į numerį. 

Jam ėmė mausti paširdžius. 

— Leonora? - paklausė Robina, pamačiusi, kaip persimainė jo 
veidas. 

Straikas pilna burna papurtė galvą. Žinutė buvo trijų žodžių: 


Jis buvo tavo. 


Išsiskyręs su Šarlote, Straikas nepakeitė telefono numerio. Per daug 
gaišaties, juk jį turi šimtas pažįstamų, kurių jam reikia darbui. Ji su juo 
susisiekė pirmą kartą per aštuonis mėnesius. Straikas prisiminė Deivo 
Polverto perspėjimą: „Didi, bet dėl viso pikto apsižvalgyk, bene išvysi 
horizonte atšuoliuojančią. Nė kiek nesistebėčiau, jeigu paspruktų nuo 
altoriaus.“ Šiandien trečia, priminė sau. Rytoj ji turi ištekėti. 

Straikas pirmą kartą gailėjosi, kad jo mobilusis nerodo, kur yra pa- 
šnekovas. Ar ji pasiuntė jam žinutę iš sušiktos Krojaus pilies, trumpam 
atitrūkusi nuo užkandžių ir gėlių koplyčiai užsakymų? O gal ji stovi už 
kampo Danijos gatvėje ir stebi jo biurą it Pipa Midžli? Pabėgti iš praš- 
matnių žiniasklaidos išreklamuotų vestuvių būtų didžiausias Šarlotės 
laimėjimas, sąmyšio ir griovimo viršūnė. 

Straikas įsikišo mobilųjį kišenėn ir atsikando antro sumuštinio. Pa- 
dariusi išvadą, kad nesužinos, kodėl Straiko veidas suakmenėjo, Ro- 
bina suglamžė tuščią traškučių maišelį, įmetė į šiukšlių dėžę ir tarė: 

— Šįvakar susitinki su broliu, taip? 

— Kąė 

— Argi šiandien nesusitiksi su broliu? 

— Ak, taip, - atsiliepė Straikas. - Aha. 

— „Upės“ kavinėje? 

— Aha. 

„Jis buvo tavo.“ 

— Kodėl? - paklausė Robina. 

„Mano. Kur ne. Jei apskritai buvo pastojusi.“ 

— Ką? - paklausė Straikas, miglotai numanydamas, kad Robina jo 
kažko paklausė. 

— Kas tau? 

— Nieko, - jis suėmė save į rankas. - Ko tu manęs klausei? 

— Kodėl eini į „Upės“ kavinę? 

— A. Gal sumanymas ir bergždžias, - paaiškino Straikas, imdamas 
savo pakelį su traškučiais, - bet noriu pasikalbėti su žmonėmis, ma- 
čiusiais Kvaino ir Tasel ginčą. Noriu suvokti, negi jis iš anksto buvo 
numatęs su ja susivaidyti, negi jis visą laiką ketino dingti? 

— Tikiesi rasti ką nors iš aptarnaujančio personalo, dirbusio tą va- 
karą? - abejodama paklausė Robina. 

— Todėl ir pakviečiau Alą, - atsakė Straikas. - Jis pažįsta visus visų 
prašmatnių Londono restoranų padavėjus. Kaip ir kitos mano tėvo at- 
žalos. 

Papietavęs jis nusinešė kavą į kabinetą ir uždarė duris. Langą vėl 
apdrėbė šlapdriba. Jis neištvėrė ir dirstelėjo į šaltą gatvę, beveik tikė- 
damasis (vildamasis?) pamatyti ją, ilgus juodus plaukus, besiplaiks- 
tančius aplink tobulą išblyškusį veidą, pakėlusią į viršų maldaujančias 
žalsvai rudas akis su šlakeliais... bet gatvėje išvydo tik nepažįstamus 
žmones, apsimuturiavusius nuo darganos. 

Jis visiškai pamišo. Ji Škotijoje, ir gerai. 

Vėliau, kai Robina išėjo namo, jis apsivilko itališką kostiumą, kurį 
jam prieš metus nupirko Šarlotė, kai juodu vakarieniavo tame res- 
torane švęsdami trisdešimt penktąjį jo gimtadienį. Apsivilkęs paltą, 
užrakino buto duris ir nuėjo per šaltį į metro, pasiramsčiuodamas 
lazda. 

Iš kiekvienos vitrinos jį puolė Kalėdos: lempučių girliandos, kalnai 
naujų daiktų, žaislų ir prietaisų, dirbtinis šerkšnas ant stiklo ir įvairūs 
Kalėdų išpardavimo skelbimai - it gedulinga gaidelė per ekonominį 
nuosmukį. Penktadienio vakaro metro Straikas išvydo daugiau pa- 
ankstinusių švęsti ūžautojų: keletą merginų kvailai trumpomis žėrin- 
čiomis suknytėmis, rizikuojančių persišaldyti pasiglamžius su vaikinu 
iš pakavimo skyriaus. Straikas pasijuto pavargęs ir prislėgtas. 

Kelias iš Hamersmito buvo ilgesnis, negu prisiminė. Eidamas Fu- 
lamo Rūmų gatve suvokė, kad Elizabetos Tasel namas visai arti. Ma- 
tyt, tąkart ji pasirinko restoraną toli nuo Ladbrok Grouvo, kur gyveno 
Kvainai, nes jai čia buvo patogu. 

Po dešimties minučių Straikas pasuko į dešinę ir per tamsą tuš- 
čiomis aidžiomis gatvėmis nupėdino Temzės krantinės pusėn, iškvėp- 
damas garo debesėlius. Sodas prie upės, vasarą pilnas lankytojų prie 
baltomis staltiesėmis užtiestų staliukų, buvo storai užpustytas. Už 
šviesaus kilimo tamsiai žvilgėjo šalta kaip geležinė ir grėsminga Tem- 
zė. Straikas nuėjo prie plytinio pastato, buvusio sandėlio, ir jį iškart 
užplūdo šviesa, šiluma ir triukšmas. 

Už durų, atsirėmęs alkūne į žvilgų plieninį baro paviršių, stovėjo 
Alas ir draugiškai kalbėjosi su barmenu. 

Jis buvo metro aštuoniasdešimties ūgio, žemas Rokbio vaikui, be 
to, aptukęs. Pilkšvai kaštoniniai plaukai buvo lygiai sušukuoti atgal; jis 
buvo paveldėjęs siaurą motinos smakriuką ir vos pastebimą Žvairumą, 
teikiantį gražiam Rokbio veidui patrauklaus keistumo ir neišvengia- 
mai rodantį, kad Alas - jo sūnus. 

Išvydęs Straiką, Alas griausmingai pasisveikino, prišoko ir jį apka- 
bino. Straikas nepuolė glėbesčiuotis, trukdė lazda ir paltas, jis bandė jį 
nusivilkti. Alas sutriko ir atsitraukė: 

— Kaip sekasi, brolau? 

Jis kalbėjo su keistu maišytu akcentu, rodančiu, kad daug metų 
klaidžioja tarp Europos ir Amerikos. 

— Neblogai, - atsakė Straikas. - O tau? 

- Irgi neblogai, - pakartojo Alas. - Neblogai. Būna ir blogiau. 

Jis perdėtai, gališkai, gūžtelėjo pečiais. Alas mokėsi Šveicarijoje, 
tarptautiniame pensione „Le Rosey, ir jo kūno kalba išsaugojo Euro- 
pos žemyno manierų pėdsakus. Tačiau atsakymas slėpė dar vieną da- 
lyką, kurį Straikas jausdavo kaskart, kai juodu susitikdavo: Alo kaltę, 
norą teisintis, lyg jis tikėtųsi kaltinimų dėl patogaus ir lengvo, palygin- 
ti su vyresniojo brolio, gyvenimo. 

— Ką gersi? - paklausė Alas. - Alaus? „Peroni“ tinka? 

Jie susėdo šalia sausakimšame bare ir įsistebeilijo į stiklines lenty- 
nas su buteliais, laukdami staliuko. Pažvelgęs į ilgą pilnutėlį restoraną 
pramoninio plieno lubomis, vaizduojančiomis stilizuotas bangas, Žy- 
drą kaip dangus kilimą ir salės gale malkomis kūrenamą krosnį, pana- 
šią į milžinišką avilį, Straikas pamatė garsų skulptorių, garsią architek- 
tę ir vieną žinomą aktorių. 

- Girdėjau apie tave ir Šarlotę, - tarė Alas. - Gaila. 

Straikas svarstė, ar Alas ir Šarlotė turi bendrų pažįstamų. Brolis 
sukinėjasi aukštuomenėje, kuriai priklauso ir būsimasis Krojaus vi- 
kontas. 

— Ką gi, - patraukė pečiais Straikas. - Nėra to blogo, kas neišeitų į 
gera. 

(Juodu su Šarlote sėdėjo čia, šiame nuostabiame restorane prie 
upės, ir mėgavosi paskutiniu laimingu vakaru drauge. Prireikė keturių 
mėnesių, kad visa iširtų ir sprogtų, keturių sekinamų rietenų ir kančių 
mėnesių... „Jis buvo tavo.“) 

Prie staliuko juos palydėjo daili mergina, Alas ją pasveikino vardu; 
toks pat gražus jaunas vyras padavė valgiaraščius. Straikas palaukė, 
kol Alas užsakė vyno ir personalas pasišalino, tada paaiškino, kodėl 
jie čia. 

— Lygiai prieš keturias savaites, - pasakė jis Alui, - čia su savo agen- 
te susivaidijo rašytojas, vardu Ovenas Kvainas. Atrodo, ginčą matė vi- 
sas restoranas. Įtūžęs Kvainas išlėkė iš restorano ir netrukus - po kelių 
dienų ar net tą patį vakarą... 

— „buvo nužudytas, - tarė Alas, išsižiojęs klausęsis Straiko. - Skai- 
čiau laikraščiuose. Tu radai lavoną. 

Jis troško išgirsti smulkmenas, bet Straikas apsimetė to nesuvo- 
kiantis. 

- Gal čia ir nieko nesužinosime, bet aš... 

— Tačiau jį nužudė žmona, - suglumo Alas. - Ji suimta. 

- Žmona jo nenužudė, - atsiliepė Straikas ir įniko skaityti valgia- 
raštį. 

Jis jau buvo pastebėjęs, kad Alas, nors visą gyvenimą skaitė begali- 
nius spaudos prasimanymus apie tėvą ir jo šeimą, kažkodėl nesugeba 
sveikai nepasitikėti britų žurnalistais, rašančiais kitomis temomis. 

(Alo pensione buvo du mokyklos miesteliai: vasarą pamokos vyk- 
davo prie Ženevos ežero, o žiemą - Gštade; po pietų buvo slidinėjama 
ir čiuožiama. Alas užaugo kvėpuodamas lupikiškai brangiu kalnų oru, 
apsaugotas kitų garsenybių vaikų draugijos. Tolimas geltonosios spau- 
dos niurnėjimas jo gyvenime buvo tik fono kuždesys... bent jau taip 
Straikas suprato tas šykščias žinias, kurias Alas jam suteikė apie savo 
jaunystę.) 

- Žmona jo nenužudė? - perklausė Alas, kai Straikas vėl pakėlė 
akis. 

— Ne. 

— Oho. Ketini pakartoti Lulos Landri istoriją? - paklausė Alas, pla- 
čiai šypsodamasis, todėl jo žvairas žvilgsnis pasidarė dar žavesnis. 

— Lyg ir, - patvirtino Straikas. 

— Nori, kad apklausčiau personalą? 

— Būtent, - atsakė Straikas. 

Jis pralinksmėjo ir susijaudino pamatęs, kaip Alas džiaugiasi pasi- 
taikius progai padaryti broliui paslaugą. 

— Vieni niekai. Smulkmena. Tuoj rasiu tau sumanų žmogų. Kur 
dingo Lulu? Ji su galva. 

Jie užsisakė, ir Alas nužingsniavo tualeto pusėn, dairydamasis gu- 
druolės Lulu. Straikas sėdėjo vienas, gėrė Alo užsakytą tinjanelą ir 
stebėjo virėjus baltais chalatais, dirbančius atviroje virtuvėje. Jie buvo 
jauni, įgudę ir stropūs. Liepsnos šokinėjo, peiliai žybčiojo, sunkūs ge- 
ležiniai prikaistuviai keliavo iš vienos vietos į kitą. 

„Jis nekvailas, - pamanė Straikas, žiūrėdamas, kaip Alas vingiuoja 
atgal tarp staliukų, vesdamasis tamsiaplaukę merginą balta prijuos- 
te. - Jis tik...“ 

— Čia Lulu, - pasakė Alas ir atsisėdo. - Tą vakarą ji čia dirbo. 

— Prisimenat ginčą? - paklausė Straikas, iškart sutelkdamas dėmesį 
į merginą. 

Ši buvo per daug užsiėmusi ir negalėjo prisėsti, tik stovėjo, privalo- 
mai jam šypsodamasi. 

— O taip, - atsakė ji. - Buvo labai garsus. Visi nuščiuvo. 

— Gal prisimenate, kaip atrodė vyriškis? - paklausė Straikas, norė- 
damas įsitikinti, kad ji buvo to ginčo, kurio jam reikia, liudytoja. 

— Storulis su skrybėle, - tarė ji. - Rėkė ant žilaplaukės moters. Aha, 
juodu kaip reikia susiriejo. Atsiprašau, aš turiu... 

Ir nubėgo priimti užsakymo prie kito staliuko. 

— Nutversime ją, kai grįš atgal, - nuramino Alas. - Beje, Edis per- 
duoda linkėjimus. Apgailestauja, kad negalėjo atvažiuoti. 

— Kaip jam sekasi? - paklausė Straikas, apsimesdamas, kad jam 
įdomu. 

Alas stengėsi su juo palaikyti draugiškus santykius, o jo jaunesnis 
brolis Edis Straikui buvo abejingas. Dvidešimt ketverių metų, savo 
grupės solistas. Straikas nebuvo girdėjęs jų muzikos. 

— Puikiai, - atsakė Alas. 

Įsivyravo tyla. Netrukus buvo patiekti užkandžiai, ir juodu tylėda- 
mi ėmė valgyti. Straikas žinojo, kad Alas puikiai išlaikė tarptautinio 
bakalauro egzaminus. Vieną vakarą kariškoje palapinėje Afganistane 
Straikas internete išvydo aštuoniolikmečio Alo nuotrauką kreminiu 
bleizeriu su herbu ant kišenės; ilgi plaukai plevėsavo vėjyje ir skais- 
čios Ženevos saulės spinduliuose žvilgėjo auksu. Sūnų buvo apkabinęs 
baisiai pasipūtęs Rokbis. Nuotrauka buvo svarbi, nes Rokbis anksčiau 
kaip gyvas nesivilkdavo kostiumo ir nesirišdavo kaklaraiščio. 

— Sveikas, Alai, - ištarė pažįstamas balsas. 

Nustebęs Straikas išvydo Danielių Čardą su ramentais; ant jo plikės 
žaidė pramoninių bangų, žvilgančių virš galvos, atspindžiai. Leidėjas 
vilkėjo tamsiai raudonus marškinius su atvira apykakle, pilką kostiu- 
mą ir atrodė stilingai bohemiškoje minioje. 

- O, - tarė Alas, ir Straikas suprato, kad jis bando prisiminti, kas 
čia toks, - labas... 

- Danas Čardas, - prisistatė leidėjas. - Susipažinome, kai kalbinau 
jūsų tėvą parašyti autobiografiją... 

— O... o taip! - tarė Alas stodamasis ir spausdamas ranką. - Susipa- 
žinkite, mano brolis Kormoranas. 

Straikas nustebo, išvydęs prie Alo priėjusį Čardą, bet Čardas, išvy- 
dęs Straiką, tiesiog apstulbo. 

- Jūsų... jūsų brolis? 

— Netikras, - patikslino Straikas, mintyse šaipydamasis iš akivaiz- 
džiai suglumusio Čardo, kaip samdomas detektyvas gali būti aukštuo- 
menės plevėsos giminaitis? 

Matyt, Čardui nebuvo lengva prieiti prie potencialaus pelningo ra- 
šytojo sūnaus, bet dabar leidėjas suglebo ir nežinojo, kaip nutraukti 
įsivyravusią tylą. 

— Kaip koja, geriau? - paklausė Straikas. 

- O taip, - atsakė Čardas. - Daug geriau. Ką gi, netrukdysiu... jums 
vakarieniauti. 

Jis pasitraukė, vikriai nušvytravo tarp staliukų ir atsisėdo į savo vie- 
tą, kur Straikas negalėjo jo stebėti. Straikas su Alu vėl atsisėdo. Strai- 
kas mąstė, koks mažas Londonas, kai pasieki tam tikrą lygį ir palieki 
užpakaly tuos, kuriems nelengva užsisakyti staliuką geriausiuose res- 
toranuose ir klubuose. 

— Nepažinau, - susidrovėjęs nusišypsojo Alas. 

— Vadinasi, jis ketina rašyti autobiografiją? - paklausė Straikas. 

Jis niekada nevadino Rokbio tėčiu, bet Alo akivaizdoje stengėsi ne- 
ištarti „Rokbis“. 

— Aha, - atsakė Alas. - Jam siūlomi dideli pinigai. Nežinau, ar jis 
susitars su šituo tipu, ar su kuriuo nors kitu. Veikiausiai kas nors kitas 
parašys jo vardu. 

Straikas vangiai pasvarstė, kaip tokioje knygoje atsispindėtų atsi- 
tiktinis vyriausio sūnaus pradėjimas ir ginčytinas gimimas. Turbūt, 
pamanė, Rokbis jį nutylės. Straikas labiausiai to norėtų. 

- Žinai, jis iki šiol norėtų su tavim susitikti, - tarė Alas tokia mina, 
lyg būtų prisivertęs tai pasakyti. - Jis iš tikrųjų didžiuojasi... perskaitė 
viską apie Lulos Landri bylą. 

— Tikrai? - tarstelėjo Straikas, žvalgydamasis Lulu, padavėjos, kuri 
įsidėmėjo Kvainą. 

— Tikrai, - patvirtino Alas. 

— Ir ką jis dabar veikia, kalbasi su leidėjais? - paklausė Straikas. 

Jis prisiminė Katriną Kent, patį Kvainą, pirmoji negali rasti leidėjo, 
antrajam buvo atsakyta, o senstanti roko žvaigždė gali rinktis. 

— Iš esmės taip, - atsakė Alas. - Nežinau, ar jis apskritai imsis. Man 
atrodo, Čardą jam rekomendavo. 

— Kas? 

— Maiklas Fankortas, - atsakė Alas, švariai iššluostydamas rizoto 
lėkštę duonos kąsneliu. 

— Rokbis pažįsta Fankortą? - paklausė Straikas, užmiršęs savo nu- 
tarimą. 

— Aha, - šiek tiek susiraukė Alas. - Reikia pripažinti, tėtis pažįsta 
visus, - pridūrė. 

Straikas prisiminė, kaip Elizabeta Tasel pasakė, kodėl nebeatsto- 
vauja Fankortui: „Maniau, visi žino.“ Tik šį kartą šioks toks skirtumas. 
Alui „visi reiškė turtingus, garsius, įtakingus žmones. Vargšai mul- 

kiai, kurie perka tėvo muziką, yra niekas, kaip buvo niekas Straikas, 
kol neišgarsėjo, pagavęs žudiką. 

- Kada Fankortas rekomendavo „Roperio Čardo“ leidyklą tavo... 
kada jis rekomendavo Čardą? - paklausė Straikas. 

- Nežinau... prieš kelis mėnesius? - miglotai atsakė Alas. - Pasakė 
tėčiui ką tik pats perėjęs į šitą leidyklą. Gavo pusę milijono avanso. 

— Puiku, - tarė Straikas. 

— Patarė tėčiui žiūrėti žinias, girdi, kai jis, Fankortas, pakeis leidėją, 
kils skandalas. 

Vėl pasirodė padavėja Lulu. Alas davė jai ženklą, mergina priėjo 
prie jų staliuko užguita mina. 

— Dešimt minučių, - paprašė ji, - ir galėsime pasikalbėti. Tik de- 
šimt minučių. 

Kol Straikas baigė valgyti kiaulienos kepsnį, Alas jį klausinėjo apie 
darbą. Straiką nustebino nuoširdus jo susidomėjimas. 

— Pasiilgsti armijos? - paklausė Alas. 

— Kartais, - prisipažino Straikas. - O tu ką veiki? 

Pasijuto kaltas, kad anksčiau nepaklausė. Kai pagalvoji, jis nenu- 
tuokia, kaip Alas užsidirba pragyvenimui ir ar apskritai užsidirba. 

- Ketinu pradėti verslą su draugu, - tarė Alas. 

Vadinasi, šiuo metu nedirba, pamanė Straikas. 

- Užsakymų paslaugos... poilsio organizavimas, - sumurmėjo Alas. 

— Puiku, - atsiliepė Straikas. 

— Bus puiku, jei kas nors išeis, - tarė Alas. 

Stojo tyla. Straikas apsidairė, kur Lulu, juk dėl to čia ir sėdi, bet nie- 
kur jos nematė, mergina plušėjo taip, kaip Alas turbūt nė nesapnavo. 

— Tavo bent reputacija gera, - tarė Alas. 

—- Hm? - numykė Straikas. 

— Pats prasimušei, tiesa? - paklausė Alas. 

— Ką? 
tingai ir pavydžiai. 

— Turbūt, - gūžtelėjo plačiais pečiais Straikas. 

Jis nesugalvojo prasmingesnio atsakymo, kad neatrodytų pasipūtęs 
ar nepatenkintas, be to, nenorėjo skatinti Alo užmegzti asmeniškesnį 
pokalbį nei paprastai. 

— Tu vienintelis iš mūsų, tuo nesinaudojantis, - tarė Alas. - Nors 
armijoje turbūt iš to nebūtų buvę jokios naudos, taip? 

Nėra prasmės apsimesti, kad nesupranti, ką reiškia „to“. 

— Tikriausiai, - atsakė Straikas (ir iš tiesų, tais retais atvejais, kai 
kariai atkreipdavo dėmesį į jo tėvo pavardę, niekas netikėdavo, kad čia 
„tas“ Rokbis, juolab kad Straikas buvo visiškai į jį nepanašus). 

Jis su pašaipa įsivaizdavo savo butą šią speiguotą žiemos naktį: pus- 
trečio užgriozdinto kambariuko ir prastai pritaikyti langų rėmai. Alas 
šią naktį praleis Meifere, tėvo namuose su tarnais. Ko gero, būtų nau- 
dinga broliui atverti akis, kad pernelyg neromantizuotų nepriklauso- 
mo gyvenimo... 

— Turbūt manai, kad verkšlenu, gailėdamasis savęs? — pasišiaušė 
Alas. 

Tą Alo nuotrauką baigus mokyklą Straikas išvydo internete, praė- 
jus valandai po nepaguodžiamo devyniolikmečio kareivio apklausos: 
kareivėlis netyčia iššovė iš kulkosvaidžio geriausiam draugui į krūtinę 
ir kaklą. 

- Kiekvienas turi teisę verkšlenti, - atsiliepė Straikas. 

Alas vos neįsižeidė, bet paskui nenoromis išsišiepė. 

Staiga prie jų atsirado Lulu su stikline vandens rankoje. Ji vikriai 
nusijuosė prijuostę ir atsisėdo prie jų. 

— Turiu penkias minutes, - pasakė Straikui be įžangos. - Alas sako, 
jus domina tas pašlemėkas rašytojas? 

— Aha, - iškart susikaupė Straikas. - Kodėl pavadinot jį pašlemėku? 

- Jam baisiai patiko, - atsakė ji ir gurkštelėjo vandens. 

— Patiko? 

— Kelti skandalą. Jis rėkė ir keikėsi, bet iškart buvo matyti, kad dėl 
akių. Jis norėjo, kad visi girdėtų, jam reikėjo žiūrovų. Bet aktorius jis 
netikęs. 

— Gal prisimenate, ką jis sakė? - paklausė Straikas, išsitraukdamas 
bloknotą. 

Alas susijaudinęs jį stebėjo. 

— Daug ką. Pavadino tą moterį bjaurybe ir melage, pareiškė, kad 
pats išleis knygą ir velniop ją. Bet jis mėgavosi vaidu, - pridūrė Lulu. - 
Siutas buvo suvaidintas. 

— O Eliza... ta moteris? 

— Na, toji įtūžo kaip reikiant, - linksmai atsakė Lulu. - Neapsimeti- 
nėjo. Kuo ilgiau jis šokinėjo, skeryčiodamas rankomis ir rėkaudamas, 
tuo skaisčiau ji raudonavo... drebėjo iš pykčio, vos tvardėsi. Ji paminė- 
jo kažkokią „prakeiktą kvailę“, kurią jis įvelsiąs, ir, regis, po šių žodžių 
jis išlėkė, palikęs ją sumokėti. Visi spoksojo į ją, o ji neturėjo kur akių 
dėti. Man jos net gaila pasidarė. 

- Ji nebėgo jam įkandin? 

— Ne, ji sumokėjo atnešus sąskaitą ir nuėjo į tualetą. Net pamaniau, 
kad išsiverkti. Paskui ir ji greitai išėjo. 

— Labai vertingi duomenys, - tarė Straikas. - Gal dar prisimenate, 
ką jie sakė vienas kitam? 

— Aha, - ramiai atsakė Lulu. - Jis suriko: „Vis dėl Fankorto ir jo 
prakeikto glebaus pimpalo.“ 

Straikas su Alu išvertė akis. 

— „Vis dėl Fankorto ir jo prakeikto glebaus pimpalo“? - pakartojo 
Straikas. 

— Aha, - patvirtino Lulu. - Po šių žodžių visas restoranas nu- 


— Nieko nuostabaus, - prunkštelėjo Alas. 

- Ji bandė jį perrėkti, įdūko baisiausiai, bet jis nė nemanė užsi- 
čiaupti. Mėgavosi dėmesiu. Tiesiog svaigo. Klausykit, turiu eiti, - su- 
sigriebė Lulu. - Atsiprašau, - ji atsistojo ir prisijuosė prijuostę. - Iki, 
Alai. 

Straiko vardo ji nežinojo, bet nubėgdama jam šyptelėjo. 

Danielius Čardas ruošėsi išeiti; virš minios vėl išniro plika jo gal- 
va, apsupta būrelio tokių pat pagyvenusių elegantiškų žmonių: visi ėjo 
krūvoje, kalbėjosi, linkčiojo vienas kitam. Straikas nulydėjo juos aki- 
mis, bet galvojo jau apie kitus dalykus. Net nepastebėjo, kaip padavė- 
jas nunešė tuščią jo lėkštę. 

„Vis dėl Fankorto ir jo prakeikto glebaus pimpalo...“ 

Keista. 

„Negaliu atsikratyti beprotiškos minties, kad tai padarė pats Ove- 
nas. Surežisavo spektaklį.“ 

— Kas tau, brolau? - paklausė Alas. 

Atsisveikinimo raštelis: „Atpildo metas mums abiem...“ 

— Nieko, - atsakė Straikas. 

„Daug kraujo ir slapti simboliai... paglostyk jam savimeilę ir daryk 
su juo, ką nori... du hermafroditai, du kruvini maišai... tyra paklydusi 
siela, štai ką jis man pasakė... šilkaverpis simbolizuoja rašytoją, kuris 
per kančias kuria vertingus dalykus...“ 

Aibė nesusijusių dalykų sukosi Straiko galvoje ir staiga pataikė it 
dangtelis į sriegį, nepaneigiamai motyvuoti, neginčijamai tikri. Jis iš 
visų pusių apžvelgė savo versiją: tobula, rišli, patikima. 

Visa bėda, kad jis nenumano, kaip ją įrodyti. 

Manai, šios mintys - meilės beprotybė? 


Ne - ženklas iš Plutono kalvės kiekviena... 


Robert Greene, „Pašėlęs Orlandas“ 


Naktį Straikas nuolat pabusdavo ir rytą atsikėlė anksti, pavargęs, nu- 
sivylęs ir suirzęs. Patikrino telefoną, gal kas atsiuntė Žinučių: ir prieš 
dušą, ir apsirengęs; paskui nulipo žemyn į tuščią biurą, siusdamas, 
kad Robina šeštadieniais nedirba, apimtas neprotingo jausmo, neva 
tai rodo, jog ji nepakankamai atsidavusi darbui. Šį rytą būtų labai pra- 
vertusi jam kaip klausytoja; po vakarykščio apreiškimo jam reikėjo su 
kuo nors pasikalbėti. Norėjo jai paskambinti, bet būtų daug maloniau 
pakalbėti su ja akis į akį, o ne telefonu, ypač jei Matju klausosi. 

Straikas užsiplikė arbatos, bet ji atšalo, nes jis įniko į Kvaino bylą. 
Tyloje it balionas pūtėsi jo bejėgiškumas. Jis be paliovos žvilgčiojo į 
mobilųjį. 

Norėjo ko nors griebtis, bet neturėjo oficialių įgaliojimų, teisės da- 
ryti kratos privačiame name ar net pričiupti liudytojų. Iki pokalbio su 
Maiklu Fankortu pirmadienį negali daryti nieko, nebent... Gal vertėtų 
paskambinti Ansčiui ir išdėstyti jam savo versiją? Straikas paniuro ir 
persibraukė storais pirštais tankius plaukus, įsivaizduodamas globė- 
jišką Ansčio atsakymą. Nė menkiausio įkalčio. Vien spėlionė... „Bet aš 
teisus, - ramiai ir išdidžiai pamanė Straikas, - o jis susimovė.“ Ansčiui 
neužtektų nei proto, nei vaizduotės įvertinti versijai, kuri paaiškintų 
kiekvieną Žmogžudystės keistenybę, kad ir kokia ji atrodytų nejti- 
kima, palyginti su policijos versija, nors Leonoros Kvain byloje aibė 
prieštaravimų ir neatsakytų klausimų. 

„Paaiškink, - klausinėjo Straikas įsivaizduojamo Ansčio, - kodėl 
moteris, kuriai užteko apsukrumo be pėdsako paslėpti vyro žarnas, 
it paskutinė mulkė sumokėjo už virves ir burką savo kreditine korte- 
le. Paaiškink, kodėl moteris, neturinti giminaičių ir besirūpinanti tik 
dukters gerove, rizikuotų sėsti į kalėjimą iki gyvos galvos. Paaiškink, 
kodėl, šitiek metų taiksčiusis su Kvaino neištikimybe ir seksualinėmis 
keistybėmis, kad tik šeima neiširtų, ji staiga nusprendė nužudyti vyrą.“ 

Beje, į šį paskutinį klausimą Anstis galėtų pagrįstai atsakyti: Kvai- 
nas ruošėsi mest žmoną dėl Katrinos Kent. Rašytojo gyvybė buvo 
apdrausta: turbūt Leonora nusprendė, kad pasiturinčios našlės gyve- 
nimas geresnis už skurdą ir neatsakingo buvusio sutuoktinio, švais- 
tančio pinigus antrajai žmonai, priešokiais teikiamą paramą. Prisieku- 
sieji patikėtų tokia versija, juolab Katrinai Kent teisme paliudijus, kad 
Kvainas žadėjęs ją vesti. 

Straikas, netikėtai išdygęs prie jos durų, būgštavo pražiopsojęs pro- 
gą Žmoniškai pasikalbėti su Katrina Kent: jam atrodė, kad tąkart pasi- 
elgė šiurkščiai ir kvailai. Išgąsdino ją, stūksodamas tamsioje galerijoje, 
tuo lengviau buvo Pipai Midžli ją įtikinti, kad Straikas - grėsmingas 
Leonoros statytinis. Turėjo su ja elgtis tinkamai, įgyti jos pasitikėji- 
mą, kaip įgijo lordo Parkerio sekretorės, ir ištraukti prisipažinimus it 
dantis, prisidengdamas susirūpinimu ir užuojauta, o ne laužtis į butą 
it teismo antstolis. 

Jis vėl patikrino mobilųjį. Pranešimų nėra. Dirstelėjo į laikrodį. Dar 
tik pusė dešimtos. Prieš savo valią pajuto, kad, užuot mąstęs apie Kvai- 
no žudiką ir darbus, kuriuos reikia atlikti norint jį suimti, galvoja apie 
septyniolikto amžiaus koplyčią Krojaus pilyje... Be abejo, ji apsivilks 
vestuvine suknele, kainuojančia tūkstančius svarų. Įsivaizdavo ją nuo- 
gą prie veidrodžio, besidažančią. Šimtus kartų matė, kaip ji darbuojasi 
šepetukais namie prie tualetinio stalelio ar viešbučio veidrodžio, taip 
aiškiai suvokianti savo patrauklumą, kad beveik nebesivaržanti. 

Ar Šarlotė irgi kas kelios minutės tikrina telefoną; altorius čia pat, 
beliko keli laipteliai. Ar ji irgi laukia ir tikisi Straiko atsakymo į vaka- 
rykštę trijų žodžių žinutę? 

Ojei jis dabar nusiųstų atsakymą... Ką parašyti, kad ji numotų ran- 
ka į vestuvinę suknelę (jis įsivaizdavo ją kambario kampe it vaiduoklį), 
apsimautų džinsus, įsimestų kelis daiktus į rankinę ir išsmuktų pro už- 

pakalines duris? Į automobilį, paspausti greičio pedalo, atgal į pietus 
pas vyrą, kuris jai visada reiškė išsigelbėjimą... 

- Velniop, - sumurmėjo Straikas. 

Jis atsistojo, įsikišo į kišenę mobilųjį, išmaukė šaltos arbatos liku- 
čius ir apsivilko paltą. Reikia ką nors veikti: darbas jam visada geriau- 
sias vaistas. 

Jis neabejojo, kad Katrina Kent pabėgo nuo reporterių pas draugę, 
ir apgailestavo tąkart netikėtai išdygęs prie jos durų, bet vis tiek nuvy- 
ko į Klemento Atlio Kortą. Įtarimai pasitvirtino. Niekas neatsiliepė į 
durų skambutį, šviesa buvo užgesinta, viduje tylu. 

Plytinėje galerijoje pūtė ledinis vėjas. Straikui einant šalin pasirodė 
piktoji kaimynė, šį kartą trokštanti pasikalbėti. 

- Jos nėr. O jūs turbūt iš laikraščio? 

— Aha, - atsakė Straikas, nes suprato, kad moterį nudžiugintų tokia 
galimybė, be to, nenorėjo, kad Kent sužinotų jį ir vėl čia buvus. 

- Ko tik jūs apie ją neprirašėt! - tarė moteris, prastai slėpdama 
piktdžiugą. - Su žemėm sumaišėt. Ne, jos nėr. 

— Nenumanot, kada grįš? 

— Nea, - apgailestaudama atsakė kaimynė. Pro retas žilas chemines 
garbanas persišvietė rausva galvos oda. - Galėčiau jums paskambin- 
ti, - pasiūlė. - Jeigu ji vėl pasirodys. 

— Būčiau labai dėkingas, - tarė Straikas. 

Jo pavardė dar pernelyg neseniai šmėkščiojo laikraščiuose, viziti- 
nės jai duoti negalėjo. Išplėšė lapelį iš bloknoto, užrašė telefono nume- 
rį ir padavė jai sykiu su dvidešimties svarų banknotu. 

— Ačiū, - dalykiškai pasakė ji. - Iki. 

Lipdamas žemyn, Straikas praėjo pro katę, turbūt tą pačią, kuriai 
aną kartą spyrė Katrina Kent. Katė budriai, bet iš aukšto stebeilijo į jį. 
Vaikinų gaujos kieme nebuvo; šiandien per šalta, jei neturi šiltesnio 
drabužio už treningą. 

Šlubuoti per slidų pilką sniegą buvo sunku, pastangos jį šiek tiek 
išblaškė, pasidarė nebesvarbu, ar jis eina nuo vieno įtariamojo pas kitą 
dėl Leonoros, ar dėl Šarlotės. Tegu ir šioji sėda į kalėjimą, kurį pati 
pasirinko: jai neskambins ir nerašys žinutės. 

Priėjęs metro, Straikas išsitraukė telefoną ir paskambino Džeriui 
Valdgreivui. Neabejojo, kad redaktorius turi jam būtinos informaci- 

jos, pats jis tik dabar, po apreiškimo „Upės“ kavinėje, suvokė, kad ji 
būtina, bet Valdgreivas neatsiliepė. Straikas nesistebėjo. Valdgreivo 
santuoka yra, karjera žlunga, duktė kelia nerimą; kam jam atsiliepti į 
detektyvo skambučius? Kam apsisunkinti ir taip nelengvą gyvenimą, 
jeigu gali rinktis? 

Šaltis, neatsiliepti telefonų skambučiai, tylūs butai užrakintomis 
durimis: šiandien jis nieko nebenuveiks. Straikas nusipirko laikraštį, 
nuėjo į „Totnamą“ ir atsisėdo po viena Viktorijos laikų dekoracijų - po 
dailininko nutapytomis geidulingomis moterimis plonais drabužiais, 
siaučiančiomis tarp gėlių. Šiandien Straiką apėmė keistas jausmas, kad 
sėdi laukiamajame ir stumia laiką. Prisiminimai kaip šrapnelis, įsmigę 
į smegenis visam laikui, užnuodyti vėlesnių įvykių... meilės ir amžinos 
ištikimybės žodžiai, tauriausios laimės akimirkos, melas, melas, me- 
las... Jis niekaip negalėjo susikaupti ir suvokti, ką skaito. 

Kartą sesuo Liusė įpykusi išrėžė: „Kodėl tu taikstaisi? Kodėl? Tik 
todėl, kad ji graži? 

O jis atsakė: „Tai padeda.“ 

Žinoma, ji tikėjosi, kad jis atsakys „ne“. Moterys tiek daug laiko 
gražinasi, bet nenori girdėti, kad grožis svarbus. Šarlotė buvo graži, 
gražesnės moters jis nematęs, ir jis niekada nesiliovė žavėtis jos nuos- 
tabia išvaizda, dėkoti likimui, didžiuotis. 

„Meilė, - pasakė Maiklas Fankortas, - tik iliuzija.“ 

Straikas atsivertė kitą puslapį ir įsistebeilijo į surūgusį finansų mi- 
nistro veidą, iš tikrųjų jo nematydamas. Negi jis įsivaizdavo tai, ko 
Šarlotė niekada neturėjo? Negi jis išgalvojo jos dorybes, kad stulbi- 
namas jos grožis būtų dar žavesnis? Jam buvo devyniolika, kai juodu 
susipažino. Neįtikimai jaunas, pamanė Straikas sėdėdamas aludėje, 
nuo to laiko priaugęs penkiolika kilogramų antsvorio ir netekęs kojos. 

Gal jis sukūrė Šarlotę pagal jos pačios atvaizdą, gal tokios Šarlotės 
nebuvo niekur, išskyrus jo pamestoje galvoje, bet negi svarbu? Jis my- 
lėjo ir tikrą Šarlotę, moterį, kuri jam apnuogindavo savo sielą, reikliai 
klausdama, ar jis vis dar ją myli, jei padarė tai, jei prisipažino tai, jei 
elgėsi su juo taip... Kol galop ji peržengė ribas, net jos grožio, įniršio ir 
ašarų nepakako jam sulaikyti, ir iškart puolė į glėbį kitam. 

„O gal tai ir yra meilė?“ - pamanė jis, mintyse pritardamas Maiklui 
Fankortui, o ne nematomai ir priekabiai Robinai, kuri staiga iškilo jam 

prieš akis smerkiamai žiūrėdama į jį, sėdintį su pinta „Doom Bar“ ir 
bandantį skaityti apie atšiauriausią žiemą per visą meteorologinių ste- 
bėjimų istoriją. „Tu ir Matju...“ Straikas matė, nors ji pati dar nesuvo- 
kė: norėdama likti su Matju, ji turėtų išsižadėti savęs. 

Kur rasti porą, kuri mato vienas kitą be pagražinimų? Negi Liusė 
ir Gregas, besididžiuojantys miesčioniška gerove? Ar neišsenkamas 
besiveržiančių pro jo duris klientų srautas, kunkuliuojantis dėl labai 
panašių nykių išdavysčių ir nusivylimų? Atkakliai ir aklai atsidavusi 
vyrui, kuriam viskas atleidžiama, nes „jis rašytojas, Leonora Kvain? 
Ar Katrina Kent ir Pipa Midžli, garbinančios įžymybę, tą patį kvailį, 
surištą ir išdarinėtą kaip kalakutą? 

Straikas visiškai nusiminė. Jau buvo įpusėjęs trečią pintą. Jam 
svarstant, gerti ketvirtą ar ne, ant stalo suzirzė ekranėliu į apačią pa- 
dėtas telefonas. 

Jis lėtai gėrė alų tarp gausėjančių aludės lankytojų, žiūrėdamas į te- 
lefoną, lažindamasis su savim. „Prie koplyčios, suteikė man paskutinę 
progą įsikišti? Ar padarė, ką sumaniusi, ir nori man pranešti?“ 

Išgėrė alų iki dugno ir apvertė mobilųjį. 


Gali mane pasveikinti. Ponia Džeigo Ros. 


Kelias sekundes Straikas spoksojo į šiuos žodžius, paskui įsikišo 
telefoną į kišenę, atsikėlė, sulankstė laikraštį, pasikišo jį po pažastimi 
ir nuėjo namo. 

Pasiramsčiuodamas lazda, parkako į Danijos gatvę ir prisiminė Žo- 
džius iš mėgstamiausios knygos, jau labai seniai neskaitytos, laikomos 
dėžės su daiktais dugne laiptinėje. 


„„difficile est longum subito deponere amorem, 
difficile est, verum hoc gua lubet efficias... 


Ilgą kankinančią meilę nelengva iš sykio išplėšti, 


Vis dėlto tu pasistenk, nors ir labiausiai sunku.* 


* Vertė Henrikas Zabulis. 


362 


ŠILKAVERPIS 


Nerimas, graužęs jį kiaurą dieną, dingo. Jis išalko ir pavargo. Trečią 


valandą „Arsenalas“ žais su „Fulamu'; dar spės išsivirti vėlyvus pietus. 
O paskui, pamanė, galbūt užsuks pas Niną Lasels. Šiąnakt nenorėtų 


miegoti vienas. 

MATĖJAS. ...keistas žaislas. 
DŽULIANAS. Taip, mėgdžioja beždžionę. 


Ben Jonson, „Kiekvienas turi savo keistenybių“ 


Pirmadienio rytą Robina į darbą atėjo pavargusi ir šiek tiek nukamuo- 
ta vaidų, bet išdidi. 

Ji su Matju beveik visą savaitgalį ginčijosi dėl jos darbo. Galima 
sakyti (keista, kai pagalvoji, juodu kartu jau devynerius metus), taip 
nuodugniai ir rimtai jie dar niekada nesikalbėjo. Kodėl ji taip ilgai ne- 
prisipažino, kad seklio darbas ją domino daug anksčiau, negu ji susi- 
pažino su Kormoranu Straiku? Matju apstulbo, kai ji galop pasakė nuo 
paauglystės svajojusi tirti nusikaltimus. 

— Maniau, tave tai nė kiek nedomino... - sumurmėjo Matju ir nuti- 
lo, bet Robina suprato, kad jis netiesiogiai užsimena apie priežastį, dėl 
kurios ji metė universitetą. 

— Tiesiog nežinojau, kaip tau pasakyti, - prisipažino ji. - Maniau, 
juoksies. Pasilikau ne dėl Kormorano, jis kaip... kaip žmogus (vos ne- 
leptelėjo „kaip vyras“, bet laiku susigriebė) niekuo dėtas. Pati taip nu- 
sprendžiau. Noriu dirbti šitą darbą. Dievinu jį. O dabar jis sako, kad 
pasiųs mane į kursus, visada to troškau. 

Jie tarėsi visą sekmadienį, sunerimęs Matju traukėsi lėtai it akmuo. 

— Savaitgaliais dažnai dirbsi? - įtariai paklausė. 

— Nežinau, kai reikės. Matai, man šis darbas nuostabus, negi ne- 
supranti? Nebegaliu apsimetinėti. Noriu dirbti šį darbą, ir man reikia 
tavo paramos. 

Galop jis apkabino ją ir sutiko. Robina stengėsi vyti šalin mintį, jog 
jis toks sukalbamas tik todėl, kad neseniai mirė motina. 

Robina laukė akimirkos, kai galės papasakoti Straikui apie rimtus 
santykių su Matju pokyčius, bet, kai atėjo į biurą, jo nebuvo. Ant stalo 
šalia jos eglutės gulėjo trumpas raštelis, pakeverzotas jo savitu jai gerai 
pažįstamu braižu: 


Baigėsi pienas, einu pusryčiauti, paskui į „Hamleys“, kol nedaug 
žmonių. P.S. Žinau, kas nužudė Kvainą. 


Robina aiktelėjo. Čiupo ragelį ir paskambino Straikui, bet išgirdo 
trumpus signalus. 

„Hamleys“ atsidarys tik dešimtą, tačiau Robina negalėjo taip ilgai 
laukti. Ji be perstojo bandė perskambinti, atplėšinėdama ir rūšiuo- 
prispaudusi telefoną prie ausies; prabėgo pusvalandis, paskui valanda, 
tačiau Straiko telefonas tebebuvo užimtas. Ji suirzo ir net ėmė įtarinė- 
ti: galbūt Straikas tyčia nori ją pakankinti. 

Pusę vienuoliktos kompiuteris, tyliai cyptelėdamas, pranešė apie 
gautą elektroninio pašto laišką. Nežinomas siuntėjas Clodia2oelive. 
com apsiribojo vienu žodžiu: „Žinok.“ 

Robina mašinaliai spragtelėjo pele, tebesiklausydama užimtumo 
signalo. Monitorių užpildė didžiulė nespalvota nuotrauka. 

Fonas buvo tamsus: apsiniaukęs dangus ir senas akmeninis pasta- 
tas. Žmonės neryškūs, išskyrus nuotaką, žiūrinčią tiesiai į fotoaparatą. 
Ji vilkėjo ilgą paprastą prigludusią baltą suknelę su šydu iki žemės, 
prismeigtu siauru briliantų lankeliu. Juodi plaukai stipriame vėjyje 
draikėsi it tiulio klostės. Vieną ranką buvo suspaudusi miglota figūra 
dieniniu fraku, rodos, ji juokėsi, bet tokios nuotakos veido išraiškos 
Robina kaip gyva nebuvo mačiusi. Ji atrodė palaužta, nusiminusi, ne- 
suprasti tik Robina. 

Robina padėjo mobilųjį ir įsistebeilijo į nuotrauką. Jau mačiusi šį 
nepaprastai gražų veidą. Kartą jos kalbėjosi telefonu: Robina prisimi- 
nė žemą, geidulingai kimų balsą. Čia Šarlotė, buvusi Straiko sužadėti- 
nė, moteris, kurią ji kartą matė bėgant iš šio pastato. 

Kokia gražuolė. Nuotakos išvaizda kėlė Robinai keistą nevisaver- 
tiškumo jausmą, o begalinis liūdesys - pagarbią baimę. Šešiolika metų 
su pertraukomis... šešiolika metų su Straiku panašiais į gaktos plau- 
kais, boksininko profiliu ir puse kojos... tokie dalykai nesvarbūs, tarė 
sau Robina, nustėrusi spoksodama į šią neprilygstamai žavią liūdną 
nuotaką... 

Durys atsidarė. Staiga šalia atsidūrė Straikas su dviem maišeliais 
papuošalų, ir Robina, neišgirdusi, kaip jis lipo laiptais, pašoko, lyg 
būtų nutverta vagianti iš skardinės smulkioms išlaidoms. 

— Labas rytas, - pasisveikino jis. 

Robina skubiai čiupo pelę, mėgindama uždaryti nuotrauką, kol jis 
nepamatė, bet jos sumišimas tik atkreipė jo dėmesį į ekraną. Robina 
sustingo, degdama iš gėdos. 

— Ji atsiuntė prieš kelias minutes, nežinojau, kas čia, ir atidariau... 
Atsiprašau... 

Straikas žvilgtelėjo į nuotrauką, nusisuko ir padėjo ant grindų prie 
jos stalo maišelius su eglutės papuošalais. 

— Ištrink, - nei liūdnai, nei piktai, tik tvirtai pasakė. 

Robina padelsė, paskui uždarė failą, ištrynė pranešimą ir išvalė 
šiukšlinę. 

— Puiku, - tarė jis atsitiesdamas, ir iš jo tono Robina suprato, kad 
Šarlotės vestuvinės nuotraukos jie neaptars. - Mano telefone bent tris- 
dešimt praleistų tavo skambučių. 

— O ko tu tikėjaisi? — narsiai atšovė Robina. - Tavo raštelis... čia 
parašyta... 

— Turėjau atsiliepti, nes skambino teta, - paaiškino Straikas. - 
Valandą dešimt minučių klausiausi ataskaitos apie visų Sent Moso 
gyventojų sveikatos būklę, ir vien todėl, kad pažadėjau per Kalėdas 
parvažiuoti namo, - jis nusijuokė, pamatęs, kad ji sunkiai slepia ap- 
maudą. - Gerai, bet reikia paskubėti. Ką tik supratau, kad šįryt prieš 
susitikimą su Fankortu galėtume kai ką nuveikti. 

Nenusivilkęs palto, jis atsisėdo ant odinės sofos ir per dešimt mi- 
nučių su smulkmenomis išdėstė jai savo versiją. 

Jam baigus, įsiviešpatavo tyla. Robinai prieš akis iškilo miglotas 
mistiškas Jorkšyro bažnyčios angelo vaizdas; ji stebeilijo į Straiką, ne- 
tikėdama savo ausimis. 

— Kuo tau sunku patikėti? - maloniai paklausė Straikas. 

— Na... - pralemeno Robina. 

— Mes jau sutarėme, kad Kvaino dingimas vargu ar spontaniškas, 
tiesa? - paklausė Straikas. - Sudėk visus tuos dalykus: čiužinį Talgar- 
to kelyje - naudingas daiktas name, kuris dvidešimt penkerius metus 
stovėjo tuščias; savaitę prieš dingimą Kvaino pareiškimą knygininkui , 
neva ketina išvykti ir nori nusipirkti skaitalo kelionei, taip pat „Upės“ 
restorano padavėjos parodymus, kad Kvainas rėkė ant Tasel, iš tikrųjų 
ant jos nepykdamas, kad jis mėgavosi... manau, peršasi išvada, kad 
dingimas buvo surežisuotas. 

— Sutinku, - atsakė Robina. Ši Straiko versijos dalis jai buvo pri- 
imtiniausia. Tik nežinojo, kaip jam paaiškinti, kad visa kita jai atrodo 
neįtikima, bet reikėjo prie ko nors prikibti. - Negi jis nebūtų pasakęs 
Leonorai, ką sumanė? 

- Žinoma, ne. Ji nesugebėtų vaidinti, net mirtimi grasinama; jis 
norėjo, kad ji susirūpintų ir atrodytų įtikinamai, visiems pasakodama, 
kad jis dingo. Galbūt ji kreipsis į policiją. Galbūt praneš leidyklai. Gal- 
būt sukels paniką. 

— Bet anksčiau jis nieko nepešdavo, - tarė Robina. - Amžinai pa- 
bėgdavo, ir niekas nebekreipdavo dėmesio... Net jis turėjo suprasti, 
kad, pabėgęs ir pasislėpęs sename name, triukšmingos reklamos ne- 
sulauks. 

— O, šį kartą jis paliko knygą, apie kurią, jo nuomone, turės kalbė- 
ti visas literatūrinis Londonas, taip? Atkreipė į ją stulbinamą dėmesį, 
susivaidijęs su agente vidury pilnutėlio restorano ir viešai pagrasinęs 
išspausdinti ją pats. Jis grįžta namo, suvaidina Leonorai atsisveikini- 
mo sceną ir smunka į Talgarto kelią. Vėlai vakare nesvarstydamas įsi- 
leidžia bendrininką, įsitikinęs, kad juodu išvien. 

Po ilgos tylos Robina narsiai (nes paprastai neginčydavo Straiko 
išvadų, neprisiminė, kad jis bent kartą būtų suklydęs) pasakė: 

— Bet neturi jokių įrodymų, kad buvo bendrininkas, ką jau kalbė- 
ti... turiu omeny... čia tik nuomonė. 

Jis ėmė kartoti punktus, bet Robina pakėlė ranką ir jį pertraukė. 

- Jau kartą girdėjau, bet... tu remiesi kitų žmonių pasakojimais. 
Įkalčių nėra. 

— Kodėl gi, yra, - nesutiko Straikas. - „Bombyx Mori“. 

— Tai ne... 

— Tai vienintelis ir labai svarbus įkaltis, kurį turime. 

— Tu man visada sakydavai, - nenusileido Robina, - priemonės ir 
galimybės. Tu visada sakydavai, kad motyvas ne... 

— Apie motyvą kol kas neužsiminiau, - priminė Straikas. - Tiesą 
sakant, nesu tikras, koks buvo motyvas, nors šiokių tokių minčių tu- 
riu. O jeigu nori daugiau įkalčių, gali eiti drauge ir padėti man juos 
gauti. 

Robina įtariai pažvelgė į jį. Per visą laiką, kiek jam dirba, jis nė 
karto neprašė jos gauti įkaltį. 

— Eime, padėsi man susikalbėti su Orlanda Kvain, - pasakė jis, kel- 
damasis nuo sofos. - Vienas nenoriu, ji... su ja sunku. Jai nepatinka 
mano plaukai. Ji Ladbrok Grouve pas kaimynę, taigi važiuojam, kol 
nevėlu. 

— Ji turi mokymosi sunkumų dėl sulėtėjusios raidos? - paklausė 
suglumusi Robina. 

— Aha, - atsakė Straikas. - Ji turi pliušinę beždžionę, nešiojasi ją ant 
kaklo. Ką tik mačiau krūvą tokių „Hamleys“, iš tikrųjų tai kuprinėlė, 
vadinama „Beždžione Įžūlėle“. 

Robina spoksojo į jį, lyg būtų suabejojusi jo sveiku protu. 

— Kai ją pamačiau, ant kaklo laikė beždžionę ir iš niekur vis iš- 
traukdavo daiktų: piešinių, kreidelių, atviruką, nušvilptą nuo virtuvės 
stalo. Ką tik supratau, kad ji viską traukdavo iš kuprinėlės. Ji vagia 
daiktus, - kalbėjo Straikas - o kai tėvas buvo gyvas, amžinai landžio- 
davo pas jį į kabinetą. Jis duodavo jai popieriaus piešti. 

— Tikiesi, ji kuprinėlėje nešiojasi įkaltį? 

— Ne, bet tikėtina, kad ji nušvilpė vieną kitą „Bombyx Mori“ lapą, 
įsėlinusi į Kvaino kabinetą, o gal jis pats jai davė juodraščių piešti ki- 
toje lapo pusėje. Ieškau popiergalių su pastabomis, poros išbrauktų 
pastraipų, viskas tiktų. Klausyk, suprantu, kad tikimybė nedidelė, - 
pasakė Straikas, perpratęs jos miną, - bet į Kvaino kabinetą nepatek- 
sime, be to, policininkai ten jau viską aukštyn kojom apvertė ir nieko 
nerado, o bloknotai ir juodraščiai, kuriuos išsinešė Kvainas, galvą gul- 
dau, sunaikinti. „Beždžionė Įžūlėlė“ - paskutinė vieta, atėjusi man į 
galvą, ir, - jis žvilgtelėjo į laikrodį, - jei ketinam suvažinėti į Ladbrok 
Grouvą iki susitikimo su Fankortu, laiko turim nedaug. 

— Ta proga prisiminiau... 

Jis išėjo iš biuro. Robina išgirdo jo žingsnius ant laiptų ir pamanė, 
kad jis lipa į savo butą, bet iš šnaresio suprato, kad jis rausiasi dėžėse, 
stovinčiose laiptų aikštelėje. Grįžo su dėžute latekso pirštinių, aiškiai 
nušvilptų iš Ypatingųjų tyrimų skyriaus prieš atleidžiant jį iš darbo, ir 
skaidriu plastikiniu maišeliu įkalčiams, lygiai tokio dydžio, kokio oro 
transporto bendrovės dalija tualeto reikmenims susidėti. 

— Yra dar vienas labai svarbus įkaltis, kurio man reikėtų, - pasakė 
jis, duodamas porą pirštinių nieko nesuprantančiai Robinai. - Ma- 
niau, galėtum gauti, kol popiet šnekėsiuosi su Fankortu. 

Glaustai paaiškino, ko jam reikia ir kodėl. 

Davęs nurodymus, Straikas beveik nenustebo sulaukęs stulbinan- 
čios tylos. 

- Juokauji, - vos girdimai ištarė Robina. 

- Ne. 

Ji nejučiomis pakėlė ranką prie lūpų. 

— Nepavojinga, - patikino Straikas. 

— Man neramu ne dėl to, Kormoranai, bet tai... tai šiurpu. Tu... tu 
tikrai nejuokauji? 

— Jei praėjusią savaitę Holovėjuje būtum mačiusi Leonorą Kvain, 
neklaustum, - niūriai atsiliepė Straikas. - Turėsim elgtis velnioniškai 
gudriai, kad ją iš ten ištrauktume. 

„Gudriai?“ - mintyse perklausė sutrikusi Robina, spausdama ran- 
koje glebias pirštines. Dienotvarkės pasiūlymai jai pasirodė klaikūs, 
keisti, o paskutinis tiesiog šlykštus. 

— Klausyk, - staiga surimtėjo Straikas, - nežinau, kaip tau paaiš- 
kinti, bet aš jaučiu. Užuodžiu, Robina. Už šio nusikaltimo slypi pa- 
mišęs, velnioniškai pavojingas, bet sumanus žmogus. Paikšį Kvainą 
lengvai įviliojo, kur norėjo, paglostę jam savimeilę; ir aš ne vienintelis 
taip manau. 

Straikas metė Robinai apsiaustą, jinai jį apsivilko; jis susikišo įkal- 
čių maišelius į vidinę kišenę. 

— Visi man nuolat sako, kad prie šito reikalo rankas prikišęs dar 
vienas žmogus: Čardas kaltina Valdgreivą, Valdgreivas - Tasel, Pipa 
Midžli per kvaila pastebėti tai, kas akivaizdu, o Kristianas Fišeris... na, 

jis įžvalgesnis, nes knygoje neaprašytas, - kalbėjo Straikas. - Jis atspė- 
jo, pats to nesuprasdamas. 

Robina, vos spėdama sekti Straiko mintis ir dvejodama dėl jai ne- 
suprantamų smulkmenų, nulipo metaliniais laiptais paskui jį ir išėjo 
į šaltį. 

- Ši žmogžudystė, - pasakė Straikas, prisidegdamas cigaretę, kai 
juodu jau ėjo Danijos gatve, - buvo planuojama daug mėnesių, o gal 
net metų. Kai pagalvoji, genialus sumanymas, bet pernelyg įmantrus, 
todėl ir žlugs. Negali suplanuoti žmogžudystės kaip knygos. Tikrovėje 
visada kas nors neatitinka. 

Straikas matė, kad Robinos neįtikino, bet nesijaudino. Su nepati- 
kliais pavaldiniais buvo dirbęs ir anksčiau. Juodu kartu nulipo į metro 
ir sėdo į Centrinės linijos traukinį. 

— Ką nupirkai sūnėnams? - po ilgos tylos paklausė Robina. 

— Kamutliažinius kostiumus ir šaunamųjų ginklų, - atsakė Strai- 
kas; rinkdamas dovanas, jis vadovavosi vien noru suerzinti svainį, - o 
Timočiui Ansčiui - didžiulį būgną. Šeima galės pasidžiaugti Kalėdų 
rytą penktą valandą. 

Robina prunkštelėjo, nors ir buvo susirūpinusi. 

Tylūs tiesinio užstatymo namukai, iš kurių prieš mėnesį pabėgo 
Ovenas Kvainas, kaip ir visas Londonas, buvo apsnigti; sniegas buvo 
švariai baltas ant stogų ir purvinai pilkas po kojomis. Iš aludės iškabos 
it žiemos gatvės vyriausioji dievybė jiems šypsojosi linksmas eskimas. 

Prie Kvainų namo stypsojo kitas policininkas, o netoli šaligatvio 
stovėjo baltas autobusiukas atidarytomis durimis. 

— Kasa sodą ieškodami žarnų, - sumurmėjo Robinai Straikas, kai 
juodu priėjo arčiau ir pamatė ant autobusiųko grindų kastuvus. - Jie 
nieko nepešė Purvo Liūne, nieko nepeš ir sukasę Leonoros gėlynus. 

— Tu taip sakai, - atsiliepė Robina vos girdimai, truputį išsigandusi 
į juos spoksančio gražuolio policininko. 

— O tu man šiandien popiet padėsi tai įrodyti, - po nosimi sumur- 
mėjo Straikas. - Labas rytas! - sušuko jis budriam konstebliui, bet šis 
neatsakė. 

Straikui beprotiška versija, regis, suteikė jėgų, bet jei jis iš tikrųjų 
per stebuklą teisus, pamanė Robina, žmogžudystė dar klaikesnė, negu 
galima spręsti iš sumaitoto lavono... 

Jie priėjo prie gretimo namo durų ir atsidūrė prie pat budraus 
policininko. Straikas paskambino, ir netrukus duris atidarė žemutė 
susirūpinusi moterytė, pradėjusi septintą dešimtį, su chalatu ir vilna 
apkraštuotomis šlepetėmis. 

- Jūs Edna? - paklausė Straikas. 

— Taip, - atsakė ji, nedrąsiai pakėlusi į jį akis. 

Straikas pasakė savo pavardę ir pristatė Robiną. Raukšlės Ednos 
kaktoje išsilygino, veide atsispindėjo graudus palengvėjimas. 

— O, čia jūs, girdėjau apie jus. Jūs padedat Leonorai, jūs ją ištrauksit 
iš kalėjimo, tiesa? 

Robina siaubingai aiškiai jautė, kad gražuolis policininkas vos už 
metro girdi kiekvieną žodį. 

— Prašom į vidų, - tarė Edna, traukdamasi jiems iš kelio ir energin- 
gai modama užeiti. 

— Ponia... atsiprašau, nežinau jūsų pavardės, - prabilo Straikas, va- 
lydamasis kojas į patiesalą prie durų (šiame name buvo šilta, švaru ir 
daug jaukiau negu pas Kvainus, nors jo planas niekuo nesiskyrė). 

— Vadinkite mane Edna, - plačiai nusišypsojo ji Straikui. 

— Ačiū, Edna... ir žinot ką... prieš įsileisdama į vidų nepažįstamą 
žmogų, turite paprašyti jo dokumentų. 

— Taip, bet, - sutriko Edna, - Leonora man apie jus pasakojo... 

Straikas vis tiek parodė jai vairuotojo pažymėjimą ir nuėjo korido- 
riumi į baltą ir mėlyną virtuvę, daug linksmesnę negu Leonoros. 

- Ji viršuje, - pasakė Edna, Straikui paaiškinus, kad jie atėjo pama- 
tyti Orlandos. - Šiandien be ūpo. Norit kavos? 

Ji tupinėjo aplinkui, traukdama puodelius, ir susijaudinusi be pa- 
liovos tratėjo, kaip įprasta įsitempusiems vienišiams. 

— Nesupraskit manęs netinkamai, aš neatsisakau ta vargšyte pa- 
sirūpinti, bet... - ji beviltiškai vedžiojo akimis nuo Straiko prie Ro- 
binos ir staiga pratrūko: - Bet kiek galima? Giminaičių jie neturi. 
Vakar užsuko socialinė darbuotoja patikrinti ir pasakė, kad, jei aš 
negaliu jos laikyti, išveš ją į prieglaudą; atsakiau, kad su Orlanda taip 
elgtis negalima, ji niekada nesiskirdavo su mama, ne, ji gali likti su 
manim, bet... 


Edna žvilgtelėjo į lubas. 

— Dabar ji labai nerami, labai prislėgta. Nori, kad mama grįžtų 
namo, o ką ašjai galiu pasakyti? Negi tiesą? Visą jų sodą išrausė. Poną 
Kaką iškasė... 

— Pastipusį katiną, - sumurmėjo po nosimi Straikas Robinai. 

Ednai po akiniais tvenkėsi ašaros ir riedėjo per putlius skruostus. 

— Vargšelė, - pakartojo ji. 

Išvirusi Straikui ir Robinai kavos, Edna užlipo į viršų atvesti Orlan- 
dos. Tik po dešimties minučių ji įkalbėjo merginą nulipti į apačią, bet 
Straikas apsidžiaugė, išvydęs „Beždžionę Įžūlėlę“ šiandien purvinu 
treningu vilkinčios ir surūgusios Orlandos glėbyje. 

— Jo vardas kaip milžino, - paskelbė ji visai virtuvei, išvydusi 
Straiką. 

- Tikrai, - linktelėjo Straikas. - Turi gerą atmintį. 

Orlanda, nepaleisdama orangutano iš glėbio, įslydo į krėslą, kurį 
jai pristūmė Edna. 

— Aš Robina, - nusišypsojo jai Robina. 

— Kaip paukštis*, - iškart atsiliepė Orlanda. - Dodo** irgi paukštis. 

— Taip ją praminė mama su tėčiu, - paaiškino Edna. 

— Mes abi paukščiai, - tarė Robina. 

Orlanda įsižiūrėjo į Robiną, atsistojo ir be žodžių išėjo iš virtuvės. 

— Kaipmat įsižeidžia, - atsidūsėjo Edna. - Niekada nežinai, kas... 

Bet Orlanda grįžo su kreidelėmis ir piešimo sąsiuviniu, kurį, nea- 
bejojo Straikas, nupirko Edna, kad ji neliūdėtų. Mergaitė atsisėdo prie 
virtuvės stalo ir nusišypsojo Robinai - taip meiliai ir atvirai, kad šiai 
suspaudė širdį. 

— Aš tau nupiešiu liepsnelę, - paskelbė ji. 

— Man labai patiktų, - atsiliepė Robina. 
kaip ji piešia. Jausdamas, kad Robina jau užmezgė su Orlanda glau- 
desnį ryšį negu jis, Straikas suvalgė šokoladinį sausainį, pasiūlytą 
Ednos, plepėdamas apie snieguotą orą. 

Galop Orlanda baigė piešinį, išplėšė lapą ir pastūmė Robinai. 


* Liepsnelė (angl.). 
** Iškastinis paukštis drontas (angl.). 

- Graži, - nusišypsojo jai Robina. - Norėčiau nupiešti paukštį, bet 
nemoku. - Straikas žinojo, kad ji meluoja. Robina puikiai piešė, jis 
matė jos piešinėlius popiergaliuose. - Tačiau turiu tau ką nors duoti. 

Ji ėmė raustis rankinėje, nekantriai stebima Orlandos, ir galop iš- 
traukė mažą apskritą veidrodėlį, atvirkščioje pusėje papuoštą stilizuo- 
tu rausvu paukščiu. 

- Štai, - tarė Robina. - Žiūrėk. Čia flamingas. Dar vienas paukštis. 
Gali pasiimti. 

Orlanda paėmė dovaną net prasižiojusi, negalėdama nuo jos at- 
plėšti akių. 

- Padėkok poniai, - priminė Edna. 

— Ačiū, - pasakė Orlanda ir įsikišo veidrodėlį į kuprinytę. 

— Čia krepšys? - pagyvėjusi paklausė Robina. 

— Mano beždžionė, - atsakė Orlanda ir dar stipriau prispaudė prie 
krūtinės orangutaną. - Man ją padovanojo tėtis. Mano tėtis mirė. 

- Kaip liūdna, - tyliai ištarė Robina, prieš savo valią prisiminusi 
Kvaino lavoną, tuščią it kuprinėlė pilvo ertmę... 

Straikas nepastebimai dirstelėjo į laikrodį. Susitikimas su Fankortu 
vis artėjo. Robina gurkštelėjo kavos ir paklausė: 

— Tu beždžionėje laikai daiktus? 

— Man patinka tavo plaukai, - tarė Orlanda. - Jie žvilgūs ir geltoni. 

— Ačiū, - padėkojo Robina. - O piešinių ten yra? 

Orlanda linktelėjo. 

— Galima sausainį? - paklausė ji Ednos. 

— Parodyk kitus savo piešinius, - paprašė Robina Orlandos. 

Šioji šiek tiek pasvarstė ir atsegė orangutaną. Pasirodė šūsnis su- 
glamžytų piešinių ant įvairių dydžių ir spalvų popieriaus. Iš pradžių 
nei Straikas, nei Robina nepuolė jų apversti kita puse, tik gyrė mer- 
gaitei dedant juos ant stalo. Robina klausinėjo apie ryškiaspalvę jūrų 
žvaigždę ir šokančius angelus, Orlandos nupieštus kreidelėmis ir flo- 
masteriais. Mėgaudamasi tokiu dėmesiu, Orlanda giliau įkišo ranką į 
kuprinytę ir ištraukė piešimo reikmenis. Išniro pailga pilka dėžutė su 
siaura rašomosios mašinėlės juostele, išsaugojusia išspausdintus žo- 
džius. Straikas atsispyrė pagundai tučtuojau ją nugvelbti, bet įdėmiai 


žiūrėjo, kaip juostelė dingsta po spalvotų pieštukų rinkiniu ir mėtinių 

pastilių dėžute. Orlanda padėjo drugio piešinį, pro jį persišvietė ne- 
tvarkinga suaugusio žmogaus rašysena brūkštelėtos raidės. 

Skatinama Robinos, Orlanda ištraukė ir daugiau daiktų: lapą lip- 
dukų, atviruką su Mendipo kalvomis, apskritą šaldytuvo magnetuką 
su užrašu: „Atsargiai! Gali atsidurti mano romane!“ Paskutiniai buvo 
trys atvaizdai ant geresnės kokybės popieriaus: dvi signalinio egzem- 
plioriaus iliustracijos ir viršelio maketas. 

- Man jas davė tėtis darbe, - pasakė Orlanda. - Norėjau šito, bet 
Danilčaras mane apgrabaliojo, - ji parodė į ryškiaspalvį paveikslėlį, ir 
Straikas pažino „Kengūrą Kailę, kuri mėgo šokinėti“. 

Orlanda pripiešė Kailei skrybėlaitę ir rankinuką, paskui neono flo- 
masteriais nuspalvino princesės, kalbančios su varle, kontūrinį piešinį. 

Nudžiugusi, kad Orlanda tokia šneki, Edna dar išvirė kavos. Ro- 
bina su Straiku jautė, kaip bėga laikas, bet būgštavo skubindami su- 
erzinti Orlandą, kad ši, saugodama turtus, vėl nesusikištų jų į kupri- 
nėlę, taigi plepėjo ir apžiūrinėjo kiekvieną ant stalo padėtą popiergalį. 
Robina stumtelėdavo Straikui kiekvieną lapelį, kuris jai pasirodydavo 
galįs būti naudingas. 

Kitoje piešinio su drugeliu pusėje buvo pakeverzotas vardų sąrašas: 


Semas Brevilis, Edis Boinas? Edvardas Baskinvilis? Stivenas 
Brukas? 


Atvirukas iš Mendipo kalvų buvo atsiųstas liepos mėnesį su trum- 
pa žinute: 


Orai puikūs, viešbutis nuvylė, tikiuosi, knyga sparčiai juda į 
priekį! V Xx 


Tai buvo vienintelis ranka rašytas tekstas. Kelis Orlandos piešinius 
Straikas jau buvo matęs praėjusį kartą. Vienas buvo nupieštas ant vai- 
kų kavinės valgiaraščio, kitas - ant Kvaino sąskaitos už dujas. 

— Ką gi, mums metas, - tarė Straikas, vienu mauku išgėręs kavą 
ir įtikinamai dėdamasis apgailestaująs. Neva išsiblaškęs, jis nepaleido 
iš rankų Dorkesės Pengeli knygos „Klastingos uolos“ viršelio maketo. 
Ant akmenuoto stačių uolų supamos įlankėlės smėlio aukštielninka 

gulėjo susitaršiusi moteris, jai išilgai liemens krito vyro šešėlis. Orlan- 
da mėlyname audringame vandenyje storu kontūru buvo nupiešusi 
juodą žuvį. Po maketo viršeliu Straikas nepastebimai pastūmė rašo- 
mosios mašinėlės juostelę. 

— Nenoriu, kad išeitum, - paprašė Robinos Orlanda, įsitempusi ir 
apsiašarojusi. 

— Smagu buvo, tiesa? - paklausė Robina. - Mes būtinai dar susi- 
tiksime. Pasilik veidrodėlį su flamingu, o aš pasiimsiu piešinį su lieps- 
nele... 

Bet Orlanda ėmė klykti ir trypti kojomis. Ji nenorėjo dar vie- 
no išsiskyrimo. Kilus triukšmui, Straikas vikriai įvyniojo juostelę į 
„Klastingų uolų“ viršelio piešinį ir įsikišo į kišenę, nepalikęs pirštų 
atspaudų. 

Po penkių minučių jie atsidūrė gatvėje, Robina - šiek tiek sukrėsta, 
nes koridoriuje Orlanda klykdama graibstė jai už drabužių. Edna prie- 
varta ją sulaikė, kad neišlėktų įkandin. 

— Vargšė mergaitė, - sušnibždėjo Robina, kad nenuleidžiantis nuo 
jų akių policininkas neišgirstų. - Viešpatie, koks siaubas. 

- Bet naudinga, - atsiliepė Straikas. 

— Turi rašomosios mašinėlės juostelę? 

— Aha, - tarė Straikas, dirstelėjęs per petį patikrinti, ar policininko 
nebematyti, išėmė juostelę, vis dar suvyniotą į Dorkesės viršelį, ir įdė- 
jo abu į plastikinį įkalčių maišelį. - Ir ne tik ją. 

— Tikrai? - nustebo Robina. 

— Užuominą, kur ieškoti, - atsakė Straikas, - nors gal ir nepavyks. — 
Jis vėl dirstelėjo į laikrodį, paspartino žingsnį ir susiraukė iš kelį nu- 
smelkusio skausmo. - Reikia skubėti, jei nenoriu pavėluoti į susitiki- 
mą su Fankortu. 

Po dvidešimties minučių jie sėdėjo pilnutėliame metro traukinyje, 
vežančiame juos atgal į Londono centrą, ir Straikas paklausė: 

— Tau aišku, ką turi padaryti šiandien popiet? 

— Visiškai, - santūriai atsakė Robina. 

— Suprantu, malonumas menkas... 

— Man kelia nerimą ne tai. 

— Ir jau sakiau, kad neturėtų būti pavojinga, - pridūrė Straikas, 
ruošdamasis stotis, nes traukinys artėjo prie Totnamo Rūmų kelio. - 

Bet... - jis apsigalvojo, tarp vešlių antakių susimetė raukšlelė. - Tavo 
plaukai. 

— Kas negerai? - paklausė Robina, droviai kilstelėdama ranką. 

— Krinta į akis, - paaiškino Straikas. - Skrybėlaitės neturi? 

— Galiu nusipirkti, - šiek tiek sunerimo Robina. 

— Pirkinį įtrauk į smulkias išlaidas, - paliepė jis. - Atsarga gėdos 
nedaro. 

Oho, kokia tuštybė, kiek užmato akys! 


William Shakespeare, „Timonas Atėnietis“ 


Iš žmoningos Oksfordo gatvės Straikas, lydimas Kalėdų giesmių ir 
popso įrašų nuotrupų, įsuko į tylesnę, siauresnę Dekano gatvę. Čia 
vietoj parduotuvių grūdosi pastatų kubai skirtingais fasadais, baltais, 
raudonais ir pilkšvai rudais, durys į įstaigas, barus, aludes ir užkandi- 
nes. Straikas stabtelėjo, praleisdamas krovikus, iš furgono nešančius 
dėžes su vynu prie durų, kviečiančių pavalgyti ir išgerti: čia, Sohe, kur 
renkasi menininkai, reklamuotojai ir leidėjai, Kalėdos buvo ne tokios 
triukšmingos. 

Pilko neišsiskiriančio pastato juodarėmiais langais ir dekoratyviai 
apkarpytais krūmeliais už paprastų išgaubtų baliustradų pranašumas 
buvo ne išorė, o išskirtinumas: nedaugelis galėjo patekti į uždarą me- 
nininkų klubą. Kai Straikas sunkiai peržengė slenkstį ir atsidūrė ma- 
žame prieškambaryje, į jį maloniai kreipėsi mergina prie staliuko: 

— Kuo galiu padėti? 

— Atėjau susitikti su Maiklu Fankortu. 

— Ak, taip... jūs - ponas Straikas? 

— Taip, - atsakė Straikas. 

Per ilgą barą su odiniais krėslais, pilną mėgėjų išgerti per pietus, jis 
buvo palydėtas prie laiptų ir į viršų. Lipdamas aukštyn Straikas nebe 
pirmą kartą mąstė, kad ruošimas tarnybai Ypatingųjų tyrimų skyriuje 
nenumatė apklausos be oficialaus leidimo ar įgaliojimų, įtariamasis 
turi teisę be jokios priežasties ar atsiprašymo nutraukti susitikimą. 
YTS reikalavo, kad karininkai apklaustų įtariamuosius pagal schemą 

„žmonės, vietos, daiktai . Straikas niekada nepamiršo šios griežtos 
veiksmingos metodikos, bet pastaruoju metu reikėjo slėpti, kad min- 
tyse jis pildo lentelę. Apklausti žmonėms, kurie mano darantys tau 
paslaugą, reikia kitų būdų. 

Įžengęs į antrą barą medinėmis grindimis, jis iškart pamatė tą, 
kurio jam reikia. Palei sienas po šiuolaikinių dailininkų paveikslais 
stovėjo raudonos, mėlynos ir geltonos sofos. Fankortas sėdėjo šonu, 
perdėtai nevaržomai, uždėjęs ranką ant skaisčiai raudono atlošo ir su- 
lenkęs koją. Tiesiai už jo didelės galvos it neono aureolė kabojo Dei- 
mieno Hersto taškelių paveikslas. 

Rašytojo tankių tamsių plaukų kupeta jau žilo, veido bruožai buvo 
stambūs, o raukšlės storų lūpų kampučiuose gilios. Jis nusišypsojo 
Straikui artinantis. Turbūt žmogui, kurį laiko sau lygiu, būtų šypso- 
jęsis kitaip (tokią mintį piršo stropiai pabrėžiamas laisvumas, įprastai 
rūgšti mina), bet kaip palankumo ženklas tiko ir tokia. 

— Pone Straikai... 

Gal jis net būtų pakilęs nuo sofos paduoti rankos, bet Straiko ūgis 
ir stambumas dažnai atimdavo smulkesniems vyrams norą atsistoti. 
Jie padavė vienas kitam ranką virš medinio staliuko. Straikas nenorėjo 
sėstis ant sofos šalia Fankorto, kad nesusidarytų jaukumo įspūdis, juo- 
lab kad rašytojo ranka gulėjo ant atlošo, taigi teko sėstis ant sunkaus 
apvalaus pufo, nepritaikyto nei jo dydžiui, nei skausmingam keliui. 

Greta apie save porai pašnekovų garsiai pasakojo skustagalvis bu- 
vęs muilo operų herojus, neseniai suvaidinęs kareivį BBC dramoje. 
Fankortas su Straiku užsisakė gėrimų, bet atsisakė valgiaraščių. Strai- 
kui palengvėjo, kad Fankortas nealkanas. Dar už vienus pietus jis ne- 
būtų įstengęs sumokėti. 

— Ar seniai priklausote šiam klubui? - paklausė jis Fankorto, kai 
padavėjas nuėjo. 

— Nuo atidarymo. Buvau vienas pirmųjų investuotojų, - atsakė 
Fankortas. - Vienintelis klubas, kurio man reikia. Panorėjęs galiu čia 
pernakvoti. Viršuje yra kambarių, - Fankortas tyčia įdėmiai stebeilijo 
į Straiką. - Norėjau su jumis susipažinti. Mano kito romano herojus - 
kovos su teroru karų veteranas. Norėčiau su jumis pasitarti, kai išsem- 
sime Oveno Kvaino temą. 

Straikas šį bei tą Žinojo apie garsenybių būdus manipuliuoti žmo- 
nėmis. Liusės tėvas gitaristas Rikas nebuvo toks įžymus kaip Straiko 
tėvas ar Fankortas, bet pakankamai garsus, kad pusamžės moteriš- 
kės aikčiotų ir drebėtų, išvydusios jį Sent Mose eilėje prie ledų („O 
Viešpatie, čia tikrai jūs?“). Kartą Rikas prisipažino paaugliui Straikui, 
kad garantuotas būdas įsivilioti moterį į lovą - pažadas sukurti apie 
ją dainą. Maiklo Fankorto žodžiai, neva jis ketinantis būsimo roma- 
no herojui suteikti Straiko bruožų, buvo variacija ta pačia tema. Jis 
akivaizdžiai nesuprato, kad Straikas jau ne kartą buvo aprašytas ir nė 
kiek to netrokšta. Abejingai linktelėjęs, kad sutinka, Straikas išsitraukė 
bloknotą. 

— Neprieštarausite? Pasižymėjau klausimus, kad neužmirščiau. 

- Prašom, - Fankortą, rodos, pralinksmino Straiko žodžiai. 

Jis metė į šalį „The Guardian“, kurį ką tik skaitė. Straikas išvydo 
raukšlėto, bet oraus senio, net žemyn galva kažkur matyto, nuotrauką. 
„Pinkelmanui devyniasdešimt“ - skelbė antraštė. 

- Šaunuolis tas Pinkas, - tarė Fankortas, pastebėjęs, kur žiūri Strai- 
kas. - Kitą savaitę Čelsio menininkų klube surengsime jam kuklų va- 
karėlį. 

— Mat kaip? - tarė Straikas, ieškodamas rašiklio. 

— Jis pažinojo mano dėdę. Jie kartu tarnavo kariuomenėje, - tarė 
Fankortas. - Kai parašiau pirmą romaną, „Belafrontę, buvau ką tik 
baigęs Oksfordą. Vargšas dėdė, norėdamas padėti, nusiuntė rankraštį 
Pinkelmanui, vieninteliam pažįstamam rašytojui. 

Jis kalbėjo apgalvotai, lyg nematoma trečioji šalis stenografuotų 
kiekvieną jo žodį. Atrodė, lyg būtų surepetuota, lyg šią istoriją jis būtų 
pasakojęs daug kartų, gal taip ir buvo, juk Fankortas dažnai duoda 
interviu. 

— Pinkelmanas, tuo metu labai originalių „Didžiojo Bančio nuo- 
tykio“ knygelių serijos autorius, nesuprato nė žodžio, bet, norėda- 
mas įtikti mano dėdei, perdavė rankraštį „Čardo knygoms“, ir jis 
atsitiktinai atsidūrė ant vienintelio leidyklos darbuotojo, pajėgaus jį 
suprasti, stalo. 

— Pasisekė, - tarė Straikas. 

Grįžo padavėjas su vynu Fankortui ir stikline vandens Straikui. 

— Vadinasi, - tarė seklys, - supažindindamas Pinkelmaną su savo 
agente, atsilyginote jam už paslaugą? 

- Taip, - globėjiškai linktelėjo Fankortas it mokytojas, patenkintas, 
kad mokinys atidus. - Anuo metu Pinkas bendradarbiavo su agentu, 
kuris nuolat „pamiršdavo pervesti jam honorarą. Elizabetai Tasel ga- 
lima prikišti daug ką, bet ji sąžininga... verslo klausimais sąžininga, - 
pasitaisė Eankortas, gurkšnodamas vyną. 

— Ji irgi ateis į vakarėlį Pinkelmanui pagerbti, tiesa? - paklausė 
Straikas, stebėdamas Fankortą. - Juk ji vis dar jam atstovauja? 

- Man nerūpi, ateis Liza ar ne. Negi ji įsivaizduoja, kad aš iki šiol 
griežiu ant jos dantį? - kaip paprastai rūgščiai šypsodamasis paklausė 
Fankortas. - Lizos Tasel kartais metų metus neprisimenu. 

— Kodėl ji atsisakė mesti Kvainą, kai jūs prašėt? - paklausė Straikas. 

Jis nusprendė, kad turi teisę kalbėti be užuolankų, nes pašnekovas, 
vos jį pamatęs, paskelbė savanaudiškas susitikimo paskatas. 

— Aš niekada neprašiau jos mesti Kvaino, - atsakė Fankortas vis 
dar neskubėdamas ir aiškiai, kad nematoma stenografistė spėtų. - Tik 
paaiškinau, kad negaliu naudotis jos agentūros paslaugomis, kol jomis 
naudojasi Kvainas, ir išėjau. 

- Aišku, - atsiliepė Straikas, įpratęs prie visokių gudravimų. - Kaip 
manote, kodėl ji leido jums išeiti? Juk jūs stambesnė žuvis? 

— Manau, nesuklysiu pasakęs, kad, palyginti su Kvainu, aš esu ba- 
rakuda, o jis - dyglė, - nusišaipė Fankortas, - bet, matot, Liza su juo 
miegodavo. 

— Tikrai? Šito nežinojau, - tarė Straikas, spragtelėdamas tušinuku. 

— Liza, augalota žaliūkė, padėdavusi tėvui kastruoti jaučius šiaurės 
ūkiuose, atvyko į Oksfordą trokšdama būti išbarškinta, bet norinčiųjų 
neatsirado. Ji buvo mane įsižiūrėjusi, ir labai rimtai, mudu lankėme 
tuos pačius seminarus, o Jokūbo laikų dramų intrigos lyg tyčia būtų 
sugalvotos geismui sužadinti, bet niekada nebuvau toks altruistas, kad 
ryžčiausi atimti jai nekaltybę. Likome draugai, o kai ji įkūrė agentūrą, 
supažindinau ją su Kvainu, jis buvo liūdnai pagarsėjęs neišrankumu, 
turiu omeny seksą. Ir tai, kas turėjo įvykti, įvyko. 

— Labai įdomu, - tarė Straikas. - Negi visi tai žino? 

— Vargu, - atsakė Fankortas. - Kvainas jau buvo vedęs savo... savo 
žudikę, turbūt dabar ją reikia taip vadinti? - mąsliai ištarė. - Turbūt, 

kalbant apie artimus santykius, „žudikė“ skamba geriau negu „žmo- 
na“? Liza turbūt jam prigrasė nepliurpti, kaip jis buvo įpratęs, apie 
smagybes jos miegamajame dėl viso pikto, o gal jai kada nors pavyks 
mane įkalbėti su ja pergulėti. 

Akla tuštybė ar faktai, o galbūt ir tas, ir tas, svarstė Straikas. 

— Ji žiūrėdavo į mane didelėmis karvės akimis laukdama, tikėda- 
masi... - Fankorto lūpas perkreipė žiauri šypsena. - Po Elės mirties ji 
suprato, kad negulsiu su ja net iš sielvarto. Turbūt mintis apie dešim- 
tmečius būsimo susilaikymo buvo jai nepakeliama, todėl ji ir palaikė 
vienintelį savo meilužį. 

- Jūs kada nors kalbėjotės su Kvainu, palikęs agentūrą? - paklausė 
Straikas. 

- Pirmus kelerius metus po Elės mirties jis sprukdavo iš kiekvieno 
baro, į kurį įžengdavau, - tarė Fankortas. - Galop įsidrąsino tiek, kad 
likdavo tame pačiame restorane, baikščiai žvilgčiodamas į mane. Ne, 
manau, kad mudu nuo to laiko nesikalbėjome, - atsakė Fankortas, lyg 
jam tai būtų neįdomu. - Turbūt jūs sužeistas Afganistane? 

— Aha, - atsakė Straikas. 

Moterims toks apgalvotai įdėmus žvilgsnis gal ir daro poveikį, 
mąstė Straikas. Turbūt Ovenas Kvainas įsmeigdavo į Katriną Kent ir 
Pipą Midžli tokias pat alkanas vampyro akis, žadėdamas aprašyti jas 
„Bombyx Mori“... O jos susijaudinusios manė, kad dalelė jų, dalelė jų 
gyvenimo bus amžiams aptaisyta rašytojo žodžių gintaru... 

— Kaip tai atsitiko? - paklausė Fankortas, nenuleisdamas akių nuo 
Straiko kojos. 

- Improvizuotasis sprogdinimo užtaisas, - atsakė Straikas. - O Tal- 
garto kelias? Judu su Kvainu buvote namo bendrasavininkiai. Negi 
jums niekada nereikėjo dėl nieko pasitarti? Negi judu niekada ten ne- 
susidūrėte? 

— Niekada. 

— Neužsukote patikrinti? Namas jums priklauso... kiek... 

— Dvidešimt ar dvidešimt penkerius metus, - abejingai atsakė Fan- 
kortas. - Ne, po Džo mirties viduje nebuvau. 

— Turbūt policija jus apklausė dėl moters, kuri mano mačiusi jus 
prie to namo lapkričio aštuntąją, parodymų? 

— Taip, - trumpai atsakė Fankortas. - Ji suklydo. 

Gretimai muilo operų aktorius vis dar garsiai liejosi: 

- „maniau, amen, nenutuokiau, kur, po galais, man bėgti, akys pil- 
nos smėlio... 

— Vadinasi, jūs kojos nekėlėte į tą namą nuo aštuoniasdešimt šeš- 
tųjų? 

— Nekėliau, - irzliai atsakė Fankortas. - Tiesą sakant, nei man, nei 
Ovenui to namo nereikėjo. 

— Kodėl? 

— Nes jame itin baisiai merdėjo mūsų draugas Džo. Jis nekentė li- 
goninių, atsisakė vaistų. Kai neteko sąmonės, namas atrodė šlykščiai, 
o jis, įsikūnijęs Apolonas, sulyso kaip giltinė, jo oda... šiurpus galas, - 
tarė Fankortas, - dar baisesnis, nes Danielius Car... 

Fankorto veidas surūstėjo. Jis keistai gurktelėjo, lyg nurytų neištar- 
tus žodžius. Straikas laukė. 

— Danas Čardas - įdomus žmogus, - tarė Fankortas, sunkiai kapa- 
nodamasis iš aklavietės, kurioje atsidūrė. - Mano nuomone, Ovenas, 
vaizduodamas jį „Bombyx Mori“ prašovė labiausiai... nors ateityje 
mokslininkai vargu ar nagrinės „Bombyx Mori“ dėl subtiliai pavaiz- 
duotų charakterių, tiesa? - prunkštelėjo jis. 

- Kaip jūs būtumėt aprašęs Danielių Čardą? - paklausė Straikas. 

Fankortą, rodos, nustebino klausimas. 

— Danas labiausiai nepatenkintas savo laimėjimais iš visų mano pa- 
žįstamų, - valandėlę pasvarstęs, atsakė jis. - Verslą jissišmano, bet ne- 
mėgsta. Geidžia jaunų vyrų, bet drįsta juos tik piešti. Viską sau drau- 
džia ir savim bjaurisi, todėl taip neišmintingai ir isteriškai reagavo į 
Oveno karikatūrą. Daną nuolat ujo pasibaisėtina motušė, aukštuome- 
nės liūtė, trokštanti, kad liguistai drovus sūnus perimtų šeimos verslą. 
Man rodos, galėčiau sukurti įdomų siužetą. 

— Kodėl Čardas atmetė Norto knygą? - paklausė Straikas. 

Fankortas vėl pakramtė neištartinus žodžius ir tarė: 

— Žinot, man patinka Danielius Čardas. 

— Man susidarė įspūdis, kad vienu metu griežėt ant jo dantį, - at- 
siliepė Straikas. 

- Kodėl taip nusprendėt? 

— Per jubiliejinį pobūvį pasakėte nesitikėjęs vėl grįžti į „Roperį 
Čardą“. 

— Jūs ten buvote? - skubiai paklausė Fankortas. Straikas linktelė- 
jo. - Kodėl? 

— Ieškojau Kvaino, - atsakė Straikas. - Jo žmona pasamdė mane jį 
surasti. 

— Bet dabar aišku, kad ji puikiai žinojo, kur jis. 

— Ne, - atsiliepė Straikas, - nemanau, kad žinojo. 

- Jūs nuoširdžiai taip manote? - paklausė Fankortas, pakreipęs di- 
džiulę galvą. 

— Aha, manau, - atsakė Straikas. 

Fankortas kilstelėjo antakius ir įsmeigė akis į Straiką, lyg šis būtų 
muziejinė keistenybė stende. 

- Vadinasi, jūs nesipiktinote Čardu, kad jis atmetė Norto knygą? — 
grįžo prie temos Straikas. 

— Tiesą sakant, piktinausi, - po trumpos pauzės atsakė Fankor- 
tas. - Kodėl Danas apsigalvojo ją leisti, gali atsakyti tik pats Danas, 
bet, mano nuomone, todėl, kad spaudoje pasirodė keletas straipsnių 
apie Džo būklę, gąsdindami vidurinę klasę knyga, kurią jis tuoj išleis 
ir kurioje nė kiek neatgailauja, ir Danas, nežinodamas, kad Džo serga 
AIDS, puolė į paniką. Jis nenorėjo, kad jo vardas būtų siejamas su gėjų 
pirtimis ir AIDS, todėl pasakė Džo, kad pamąstęs nusprendė knygos 
nespausdinti. Tai buvo bailus poelgis, ir mudu su Ovenu... - dar vie- 
na pauzė. Kada paskutinį kartą Fankortas priskyrė save ir Oveną tai 
pačiai grupei? - Mudu su Ovenu manėm, kad tai ir pražudė Džo. Jis 
vos nulaikė rašiklį, buvo beveik aklas, bet stengėsi žūtbūt baigti knygą. 
Mudu jautėm, kad gyvybę jam palaiko tik darbas. Paskui atėjo Čardo 
laiškas, kad jis nutraukia sutartį. Džo liovėsi rašyti ir po dviejų parų 
mirė. 

— Primena jūsų pirmos žmonos likimą, - tarė Straikas. 

— Visiškai nieko bendro, - griežtai atkirto Fankortas. 

— Kodėl? 

— Džo knyga buvo daug geresnė, - tarė Fankortas. - Literatūriniu 
požiūriu. Be abejo, galimi ir kiti požiūriai. 

Jis išgėrė vyną ir ženklu parodė barmenui pripilti dar vieną. Greta 
tebetratėjo aktorius, beveik neatsikvėpdamas: 

— „pasakė: „Velniop tikroviškumą, gal man, po perkūnais, ranką 
nusidzirinti?“ 

— Jums tikriausiai buvo labai sunku, - tarė Straikas. 

— Taip, - kandžiai atsiliepė Fankortas. - Taip, manau, galima pasa- 
kyti ir „sunku“. 

— Jūs netekote gero draugo ir žmonos per... kelis mėnesius, tiesa? 

— Taip, per kelis mėnesius. 

— Ir visą tą laiką rašėte? 

— Taip, - piktai ir atlaidžiai nusijuokė Fankortas, - ir visą tą laiką 
rašiau. Tokia mano profesija. Ar kam nors toptelėtų paklausti jūsų: 
„Ar jūs tebetarnavote kariuomenėje, kai jus užgriuvo asmeninio po- 
būdžio bėdos?“ 

— Abejoju, - nepiktai atsakė Straikas. - O ką jūs rašėte? 

— Ta knyga nebuvo išleista. Mečiau ją, kad galėčiau baigti Džo ro- 
maną. 

Padavėjas pastatė prieš Fankortą antrą taurę ir nuėjo. 

— Ar Norto knygą smarkiai reikėjo perdirbti? 

- Beveik nieko, - atsakė Fankortas. - Jis buvo puikus rašytojas. 
Sutvarkiau keletą neapdorotų vietų ir patobulinau pabaigą. Jis paliko 
užrašus, iš jų buvo aišku, kaip ketino užbaigti. Paskui nunešiau knygą 
Džeriui Valdgreivui, tuo metu jis dirbo „Roperyje“. 

Straikas prisiminė, ką Čardas sakė apie pernelyg glaudžius Fankor- 
to ryšius su Valdgreivo žmona, ir toliau klausinėjo atsargiai: 

— Prieš tai jums buvo tekę dirbti su Valdgreivu? 

— Ne, manęs jis neredagavo, bet buvau girdėjęs, kad jis talentingas 
redaktorius, ir žinojau, kad jam patiko Džo. Mudu bendradarbiavome 
tvarkydami „Į viršūnę“. 

- Jis iš tikrųjų puikiai pasidarbavo? 

Fankorto irzlumas praėjo. Rodos, jį net linksmino Straiko ap- 
klausa. 

— Taip, - atsakė jis ir gurkštelėjo vyno. - Puikiai. 

- Bet jūs nenorite su juo dirbti, perėjęs į „Roperį Čardą“? 

— Nelabai, - atsakė Fankortas tebesišypsodamas. - Pastaruoju 
metu jis smarkiai geria. 

— Kaip manot, kodėl Ovenas aprašė Valdgreivą „Bombyx Mori? 

— Iš kur aš galiu žinoti? 

— Rodos, Valdgreivas su Kvainu elgėsi gražiai. Sunku suprasti, ko- 
dėl Kvainas užsipuolė savo redaktorių. 

— Tikrai? - smalsiai nužvelgė Straiką Fankortas. 

— Visų, su kuriais kalbėjau, nuomonė apie Drožiko prototipą 
„Bombyx Mori“ skirtinga. 

— Tikrai? 

— Dauguma pasipiktinę, kad Kvainas užsipuolė Valdgreivą. Niekas 
nesupranta, kuo Valdgreivas to nusipelnė. Danielius Čardas mano, 
kad Drožikas rodo, jog Kvainas turėjo bendraautorį, - tarė Straikas. 

— Ir kas, jo nuomone, būtų įstengęs bendradarbiauti su Kvainu? — 
nusijuokė Fankortas. 

— Danielius Čardas kai ką įtaria, - atsakė Straikas. - O Valdgreivas 
mano, kad iš tikrųjų Drožikas išpuolis prieš jus. 

- Bet aš Tuščiagarbis, - nusišypsojo Fankortas. - Visi tai žino. 

— Tai kodėl Valdgreivas mano, kad Drožikas - jūs? 

— Paklauskit Valdgreivo, - atsakė Fankortas tebesišypsodamas. — 
Bet mane apėmusi keista nuojauta, kad jūs, pone Straikai, pats žinote. 
Ir pasakysiu štai ką: Kvainas iš esmės klydo... ir jis turėjo tai žinoti. 

Aklavietė. 

— Vadinasi, jums per tiek metų nepavyko parduoti namo Talgarto 
kelyje? 

— Buvo sunku rasti pirkėją, kuris atitiktų Džo testamento sąly- 
gas. Džo pasielgė donkichotiškai. Jis buvo romantikas, idealistas. 
Savo požiūrį į visą šitą istoriją - palikimą, prievolę, tokio primini- 
mo skausmą - išdėsčiau „Tuštumos namuose“, - pasakė Fankortas it 
dėstytojas, rekomenduojantis papildomus skaitinius. - Ovenas apie 
tai nuomonę išsakė... savotiškai, - nusišaipė Fankortas, - „Broliuose 
Balzakuose“. 

— Vadinasi, „Broliai Balzakai apie namą Talgarto gatvėje? - pa- 
klausė Straikas, iš penkiasdešimties perskaitytų puslapių nesusidaręs 
tokio įspūdžio. 

— Veiksmas vyksta ten. Iš tikrųjų šis romanas apie mūsų trijulę, 
mūsų santykius, - tarė Fankortas. - Džo nebegyvas kampe, o mudu 
su Ovenu bandome sekti jo pėdomis, suvokti jo mirtį. Veiksmas vyks- 
ta studijoje, kurioje, man rodos... sprendžiu iš straipsnių... jūs radot 
Kvaino lavoną. 

Straikas nieko neatsakė ir toliau rašėsi pastabas į bloknotą. 

— Kritikas Harvis Berdas pavadino „Brolius Balzakus“ siaubingu 
romanu, „nuo kurio krečia drebulys, atsiknoja žandikaulis ir susitrau- 
kia raukai“. 

— Aš prisimenu tik viena, kad niekaip nesiliaujama čiupinėti kiau- 
šių, - atsiliepė Straikas. 

- Jūs jį skaitėt, tiesa? - netikėtai mergiškai sukikeno Fankortas. - O 
taip, Ovenas turėjo silpnybę - savo kiaušius. 

Pagaliau aktorius prie gretimo staliuko nutilo įkvėpti. Fankorto 
bendrams, įsispoksojusiems į Fankortą, o šis jiems rūgščiai vyptelėjo. 
Trys vyrai vėl skubiai sušneko. 

— Jį buvo apsėdusi įkyri mintis, - tarė Fankortas, vėl atsisukdamas 
į Straiką. - Pikasiška, suprantat? Jo kiaušiai - kūrybinės jo galios šalti- 
nis. Tiek gyvenime, tiek darbe jis pernelyg rūpinosi vyriškuoju pradu, 
vyro energija, vaisingumu. Lyg ir keista, kad ši įkyri mintis būdinga 
žmogui, kuris mėgsta būti surištas ir žeminamas, bet, man atrodo, tai 
savaime suprantama... Kvaino seksualumo in ir jang. Pastebėjote, ko- 
kius vardus jis mums davė knygoje? 

- Vasas ir Varikocelė, - atsakė Straikas ir vėl pastebėjo šiokią tokią 
Fankorto nuostabą, kad žmogus su tokia išvaizda skaito knygas ir at- 
kreipia dėmesį į tai, kas jose parašyta. 

— Vasas - Kvainas - tai latakas, kuriuo sperma iš sėklidžių patenka 
į varpą, sveika, galinga, kūrybinga jėga. Varikocelė - skausmingas sė- 
klidės venos išsiplėtimas, kartais pasibaigiantis nevaisingumu. Tipiška 
šiurkšti Kvaino užuomina apie kiaulytę, kuria susirgau iškart po Džo 
mirties, net į laidotuves negalėjau eiti, bet sykiu ir užuomina, kaip pa- 
stebėjote, apie tuometinį mano darbą sunkiomis aplinkybėmis. 

- Tuo metu jūs tebebuvote draugai? - pasitikslino Straikas. 

- Kai jis pradėjo rašyti tą knygą, mes - teoriškai - dar buvome 
draugai, - niūriai šyptelėjo Fankortas. - Bet rašytojai - negailestinga 
padermė, pone Straikai. Jei nori nesavanaudiškos draugystės iki mir- 
ties valandos - eik į kariuomenę ir išmok žudyti. Jei nori trumpalaikių 
pažinčių su likimo broliais, kurie džiaugsis kiekviena tavo nesėkme, 
rašyk romanus. 

Straikas nusišypsojo. Fankortas, atsainiai mėgaudamasis, pasakė: 

- Bjauresnių recenzijų nei apie „Brolius Balzakus“ veikiausiai nesu 
skaitęs. 

- Jūs irgi parašėte atsiliepimą? 

— Ne, - atsakė Fankortas. 

- Tuo metu jūs dar buvote vedęs pirmąją žmoną? - paklausė 
Straikas. 

- Buvau, - atsakė Fankortas, ir jo veide virptelėjo raumenėlis it 
galvijo šone, kai ant jo nutupia musė. 

— Aš tik aiškinuosi įvykių seką... Nortui mirus, netrukus jūs ir ne- 
tekote žmonos? 

— Eufemizmai mirčiai pavadinti labai įdomūs, tiesa? - nerūpestin- 
gai ištarė Fankortas. - Negali sakyti, kad aš jos netekau. Priešingai, aš 
ją užtikau, užkliuvau tamsioje virtuvėje už numirėlės, įkišusios galvą 
į orkaitę. 

— Užjaučiu, - santūriai ištarė Straikas. - Tiek to... 

Fankortas vėl užsisakė vyno. Straikas suvokė, kad pasiekta trapi 
riba, po kurios žinios arba pliūpteli srautu, arba visam laikui išsenka. 

— Ar judu kada nors su Kvainu kalbėjotės apie parodiją, pastūmė- 
jusią jūsų žmoną nusižudyti? 

— Aš jau sakiau jums, kad po Elės mirties su juo nebesikalbėjau, — 
ramiai atsakė Fankortas. - Vadinasi, ne. 

— Tačiau buvote tikras, kad ją parašė jis? 

— Be abejo. Kaip daugelis rašytojų, neturinčių ko pasakyti, Kvainas 
buvo parodijos meistras. Prisimenu, kaip jis pamėgdžiojo Džo tekstus, 
buvo labai juokinga. Be abejo, viešai šaipytis iš Džo jis neketino, jam 
buvo pernelyg naudinga draugystė su mudviem. 

— Ar kas nors prisipažino matęs dar neišspausdintą parodiją? 

— Niekas man to nesakė, bet būtų keista, jei kas būtų prisipažinęs, 
atsižvelgiant į padarinius. Liza Tasel saikstėsi, kad Ovenas jai nieko 
nerodė, bet sklido gandai, kad ji iš anksto perskaitė parodiją. Esu ti- 
kras, kad ji paskatino ją išspausdinti. Liza beprotiškai pavyduliavo 
manęs Elei. 

Stojo tyla, paskui Fankortas neva nerūpestingai tarė: 

— Sunku įsivaizduoti, kad buvo metas, kai turėjai laukti recenzijų, 
parašytų rašalu popieriuje, norėdamas perskaityti, kaip kritikuojamas 

tavo kūrinys. Atsiradus internetui, kiekvienas bemaž neraštingas kre- 
tinas tapo Mičiko Kakutani*. 

— Bet Kvainas visada neigė ją parašęs? - paklausė Straikas. 

— Taip, neigė, viduriai drebėjo šunsnukiui, - atsakė Fankortas, ma- 
tyt, nepastebėdamas netakto. Kaip daugybė apsišaukėlių originalų, 
Kvainas buvo pavydus, liguistas garbėtroška, dievino liaupses. Jam 
siaubą kėlė mintis, kad po Elės mirties taps atstumtuoju. Be abejo, - 
pridūrė Fankortas, neslėpdamas pasitenkinimo, - taip vis tiek nutiko. 
Ovenas maudėsi atspindėtos šlovės spinduliuose, nes buvo vienas iš 
mūsų triumvirato. Kai Džo mirė, o aš nutraukiau su juo ryšius, pa- 
aiškėjo, kas jis iš tikrųjų: rašeiva su nešvankia vaizduote, įmantriu 
stiliumi ir beveik vien pornografinėmis idėjomis. Kai kurie rašytojai 
sukuria tik vieną gerą knygą. Toks buvo ir Ovenas. Jis iššoko aukščiau 
bambos, parašęs „Hobarto nuodėmę“. Vėlesnės knygos buvo bepras- 
miški perdirbiniai. 

— Bet jūs pavadinot „Bombyx Mori“ pamišėlio šedevru... 

- Jūs ir tai perskaitėt? - Fankortas buvo maloniai nustebintas. — 
Taip ir yra, tikra literatūrinė keistenybė. Juk aš niekada nesakiau, kad 
Ovenas nemoka rašyti, tiesiog jo temos buvo seklios ir nuobodžios. 
Stulbinamai įprastas reiškinys. Bet „Bombyx Mori“ jis pagaliau rado 
savo temą, tiesa? Visi manęs nekenčia, visi mane skriaudžia, aš esu 
genijus, bet niekas to nemato. Rezultatas groteskiškas ir komiškas, 
trenkia kartėliu ir savigaila, bet turi neginčijamo žavesio. O kalba, - 
pirmą kartą per visą pokalbį Fankortas kalbėjo pakiliai, - nuostabi. 
Kai kurios pastraipos prilygsta geriausiems jo kūriniams. 

- Visa tai labai naudinga, - tarė Straikas. 

Fankortą, regis, prajuokino jo žodžiai. 

— Kodėl? 

— Nujaučiu, kad „Bombyx Mori“ nulems šią bylą. 

— Bylą? - šypsodamasis pakartojo Fankortas. Stojo trumpa tyla. - 
Negi man nuoširdžiai sakote, kad, jūsų nuomone, Oveno Kvaino žu- 
dikas tebėra laisvas? 


— Mano nuomone, taip, - atsakė Straikas. 


* Japonų kilmės amerikietė, literatūros kritikė, garsėjanti negailestingumu. 

giau analizuoti žudiko, o ne aukos raštus? 

— Galbūt, - atsakė Straikas, - bet mes nežinome, ar žudikas - ra- 
šytojas. 

— O, šiuo metu beveik visi rašo, - atsiliepė Fankortas. - Visas pa- 
saulis kurpia romanus, tik niekas jų neskaito. 

— Neabejoju, kad žmonės skaitytų „Bombyx Mori“, jeigu jūs para- 
šytumėt įžangą, - tarė Straikas. 

— Ko gero, jūs teisus, - Fankortas nusišypsojo dar plačiau. 

— Kada iš tikrųjų jūs pirmą kartą perskaitėte knygą? 

— Turbūt... reikia pagalvoti... - Fankortas, rodės, mintyse skaičiuo- 
ja. - Aha... vidury savaitės įteikus rankraštį. Man paskambino Danas 
Čardas, pasakė, kad Kvainas užsimena, jog Elės knygos parodiją para- 
šiau aš, ir visaip mane įkalbinėjo drauge su juo duoti Kvainą į teismą. 
Atsisakiau. 

- Ar Čardas jums skaitė ištraukų? 

— Ne, - vėl nusišypsojo Fankortas. - Matot, jis bijojo prarasti savo 
vertingiausią rašytoją. Ne, jis tik trumpai išdėstė Kvaino kaltinimus ir 
pasiūlė man savo advokatų paslaugas. 

— Kada jis jums skambino? 

— Vakare... lapkričio septintąją, tikriausiai, - atsakė Fankortas. — 
Sekmadienio vakarą. 

- Tą pačią dieną, kai davėte interviu televizijai apie naująjį roma- 
ną, - tarė Straikas. 

- Jūs puikiai informuotas, - prisimerkė Fankortas. 

- Žiūrėjau laidą. 

- Žinot, - įgėlė Fankortas, - jūs nedarote įspūdžio žmogaus, ku- 
riam patinka kultūros ir meno laidos. 

— Aš ir nesakiau, kad patinka, - tarė Straikas ir nenustebo, kad Fan- 
kortui jo atsakymas patiko. - Bet pastebėjau, kad suklydote, tardamas 
pirmosios žmonos vardą prieš kamerą. 

— Jūs ištarėt „Iškam..., paskui pasitaisėt ir pasakėt „Elė“, - tarė 
Straikas. 

- Pats sakote, kad suklydau. Taip nutinka net didžiausiems graž- 
byliams. 

— „Bombyx Mori“ jūsų velionė žmona... 

— „vadinama Iškamša. 

— Koks sutapimas, - tarė Straikas. 

— Be abejo, - atsiliepė Fankortas. 

— Nes septintąją jūs dar negalėjot žinoti, kad Kvainas ją pavadinęs 
Iškamša. 

— Aišku, ne. 

— Kvainui dingus, rankraštis iškart po lapą buvo sumestas jo mei- 
lužei pro pašto dėžutės plyšį duryse, - tarė Straikas. - Gal ir jums jis 
netyčia buvo atsiųstas anksčiau? 

Ilga tyla. Straikas pajuto, kaip nutrūko plonytė juos siejanti gija. 
Nesvarbu. Šį klausimą jis buvo palikęs pabaigai. 

— Ne, - atsakė Fankortas. - Man nebuvo atsiųstas. 

Jis išsitraukė piniginę. Straiko apgailestavimui, nepamiršo paskelb- 
to ketinimo pasitarti su sekliu, kad kito romano herojus būtų įtikina- 
mas. Straikas išsiėmė pinigus, bet Fankortas kilstelėjo ranką ir tyčia 
užgauliai pasakė: 

— Ne ne, leiskite man. Laikraščiai pabrėžia, kad jūsų padėtis da- 
bar nepavydėtina. Tai man primena Beną Džonsoną: „Aš neturtingas 
žmogus, karys; geresniais laikais būčiau paniekinęs tokią pagalbą.“ 

— Tikrai? - maloniai paklausė Straikas, kišdamasis pinigus į kiše- 
nę. - Man atrodo, tinkamesnės šios eilės: 


Sicine subrėpsti mi, atgue intestina perurens 
ei misero eripuisti omnia nostra bona? 
Eripuisti, heu heu nostrae crudele venenum 
Vitae, heu heu nostrae pestis amicitiae. 


Jis nesišypsodamas žiūrėjo į nustebusį Fankortą. Rašytojas greitai 
atsikvošėjo. 

— Ovidijus? 

— Katulas, - atsakė Straikas ir sunkiai pakilo nuo žemo pufo, rem- 
damasis į stalą. - Vertimas maždaug toks: 


Prisliuogei tu prie manęs ir, slėpdamas klastą grėsmingą, 
Išvogei vargšo žmogaus paskutiniuosius džiaugsmus. 


390 


ŠILKAVERPIS 


Apvogei vargšą... Juoda tu gyvenimo mano nelaimė, 
Tavo niekinga širdis draugo jausmų neverta.* 


— Ką gi, tikiuosi, dar susitiksime, - maloniai tarė Straikas. 
Ir nušlubavo prie laiptų, nugara jausdamas Fankorto žvilgsnį. 


* Vertė Henrikas Zabulis. 

Visi jo bendražygiai ir draugai į mūšį veržiasi 
It srautas siautulingas. 


Thomas Dekker, „Taurusis ispanų kareivis“ 


Tą vakarą Straikas ilgai sėdėjo ant sofos savo virtuvėje svetainėje, be- 
veik negirdėdamas eismo ūžimo Čaringo Kryžkelės gatvėje ir retų slo- 
pių iš anksto Kalėdas švenčiančių ūžautojų šauksmų. Protezą nusiėmė 
ir patogiai sėdėjo vienomis boksininko trumpikėmis, bigės niekas ne- 
spaudė, kelio skausmą numaldė dar viena dviguba skausmą malšinan- 
čių vaistų dozė. Šalimais lėkštėje ant sofos stingo nebaigti valgyti ma- 
karonai, dangus už mažo langelio nusidažė tamsiai mėlyna aksomine 
nakties spalva, o Straikas nejudėjo, nors ir nemiegojo. 

Jam atrodė, kad Šarlotės vestuvine suknele nuotrauką matė labai 
seniai. Kiaurą dieną apie ją negalvojo. Gal tai sveikimo požymis? Ji iš- 
tekėjo už Džeigo Roso, o jis sėdi vienas šaltoje apytamsėje mansardoje 
ir mąsto apie įmantrios žmogžudystės vingrybes. Turbūt galų gale abu 
jie atsidūrė ten, kur ir turi būti. 

Prieš jį ant stalo skaidriame plastikiniame įkalčių maišelyje, vis dar 
iki galo neišvyniota iš „Klastingų uolų“ viršelio fotokopijos, gulėjo 
tamsiai pilka rašomosios mašinėlės juostelė, nugvelbta iš Orlandos. 
Straikas spoksojo į ją mažiausiai gerą pusvalandį, jausdamasis kaip 
vaikas Kalėdų rytą, išvydęs paslaptingą viliojantį ryšulėlį, patį didžiau- 
sią po eglute. Ir vis dėlto jis nežiūrės, nelies, kad nesugadintų įkalčių, 
galbūt jų pavyks rasti ant juostelės. Jei kils bent mažiausias įtarimas, 
kad jie suklastoti... 

Jis žvilgtelėjo į laikrodį. Pasižadėjo neskambinti iki pusės dešimtos. 
Reikia įbrukti į lovą vaikus, nuraminti žmoną po dar vienos ilgos dar- 
bo dienos. Straikui reikėjo laiko viskam smulkiai paaiškinti... 

Bet jo kantrybė irgi turi ribas. Sunkiai atsistojęs, jis paėmė biuro 
raktus ir vargingai nusiropštė žemyn, kabindamasis į turėklą, šokinė- 
damas ant vienos kojos ir kartais atsisėsdamas. Po dešimties minučių 
grįžo į butą nešinas kišeniniu peiliuku ir latekso pirštinėmis, tokiomis, 
kokias davė Robinai, ir vėl įsitaisė ant dar šiltos sofos. 

Jis nekantriai išėmė iš įkalčių maišelio juostelę, suglamžytą virše- 
lio iliustraciją ir uždėjo kasetę sykiu su popieriumi ant klibančio stalo 
plastikiniu viršumi. Beveik nekvėpuodamas, ištraukė iš peilio dantų 
krapštuką ir atsargiai įkišo už išlindusio trapios juostelės galiuko. At- 
kakliai ir rūpestingai darbuojantis jam pavyko ištraukti daugiau juos- 
telės. Pasirodė atvirkšti žodžiai, raides reikėjo skaityti iš galo į pradžią. 

Š UAINAM DAK ,UTSĮŽAP ĮLYŽAM ĮDE 

Tik tylus patenkintas atodūsis išreiškė staigų Straiko jaudulį. Jis 
vikriai įtraukė juostelę atgal peilio atsuktuvu, įdėtu į sraigtelį kasetės 
viršuje; nė karto nepalietė jos plikomis rankomis ir, nenusimaudamas 
latekso pirštinių, vėl įkišo į įkalčių maišelį. Žvilgtelėjo į laikrodį. Nebe- 
pajėgė laukti, čiupo mobilųjį ir paskambino Deivui Polvertui. 

— Gal ne laiku? - paklausė, išgirdęs seno draugo balsą. 

- Laiku, laiku, - smalsiai atsiliepė Polvertas. - Kas atsitiko, Didi? 

- Noriu prašyti paslaugos, Čiabuvi. Didelės. 

Inžinierius už šimto kilometrų savo svetainėje Bristolyje neper- 
traukdamas klausėsi, kol seklys aiškino, ko jam reikia. Kai jis baigė, 
stojo tyla. 

- Žinau, kad prašymas didelis, - tarė Straikas, neramiai klausyda- 
masis traškesio linijoje. - Kažin, ar tokiu oru tai apskritai įmanoma. 

— Aišku, įmanoma, - atsakė Polvertas. - Tačiau reikia pagalvoti, 
kada galėčiau tai padaryti, Didi. Turiu dvi laisvas dienas... tik Penė 
tikriausiai neapsidžiaugs... 

— Taip, maniau, kad tai gali būti kliūtis, - atsiliepė Straikas. - Ir 
žinau, kad pavojinga. 

— Neįžeidinėk manęs, ne tokių darbų esu padaręs, - atsakė Polver- 
tas. - Matai, ji norėjo, kad ją su motina pavežiočiau po parduotuves 


393 


Robert Galbraith 


apsipirkti Kalėdoms... bet velniop, Didi, sakai, čia gyvybės ar mirties 
klausimas? 

— Beveik, - atsakė Straikas, užsimerkdamas ir išsišiepdamas. - Gy- 
vybės ir laisvės. 

- Ir jokių šventinių pirkinių, brolau, kaip tai patinka seniui Čia- 
buviui. Manyk, kad jau padaryta, paskambinsiu, jei ką nors rasiu, su- 
tarta“ 

- Tik atsargiai, drauguži. 

- Atšok. 

Straikas numetė mobilųjį šalia ant sofos ir pasitrynė veidą ranko- 
mis, vis dar šypsodamasis. Galbūt jis pavedė Polvertui padaryti dar 
beprotiškesnį ir beprasmiškesnį darbą negu praplaukiančio ryklio 
bakstelėjimas, bet Polvertas mėgsta pavojų, be to, atėjo metas imtis 
kraštutinių priemonių. 

Prieš išjungdamas šviesą, Straikas dar kartą perskaitė pokalbio su 
Fankortu užrašus ir pabraukė, taip spausdamas po žodžiu „Drožikas“, 
kad perdrėskė popierių. 

Ar supratai tu pokštą apie šilkaverpį? 


John Webster, „Baltasis šėtonas“ 


Ir Kvainų name, ir name Talgarto kelyje policija toliau ieškojo įkalčių. 
Leonora tebesėdėjo Holovėjuje. Abi pusės laukė. 

Straikas buvo pratęs valandų valandas stovėti šaltyje ir stebėti už- 
temdytus langus, sekti beveidžius nepažįstamuosius, nesulaukti atsa- 
kymo į telefono ar durų skambutį, matyti bereikšmius veidus ir Žio- 
plus liudytojus kankinantis dėl priverstinės neveiklos. Tačiau ši byla 
nuo kitų skyrėsi ir tyliai inkščiantis nerimas - garsinis kiekvieno jo 
darbo palydovas - trukdė susikaupti. 

Nevalia įsijausti, bet visada būna Žmonių, kurie siutina, neteisy- 
bių, kurios skaudina. Leonora kalėjime, išblyškusi ir raudanti, jos 
duktė suglumusi, jautri, netekusi abiejų tėvų. Robina prisisegė Or- 
landos piešinį virš savo stalo, kad linksmas paukštelis raudona papil- 
ve žiūrėtų į detektyvą ir jo sekretorę, užsiėmusius kitomis bylomis, 
primindamas: garbanota mergina Ladbrok Grouve tebelaukia grįž- 
tant motinos. 

Robina bent jau dirbo prasmingą darbą, nors jai atrodė, kad apvy- 
lė Straiką. Dvi dienas paeiliui ji grįžo į biurą tuščiomis rankomis, su 
tuščiu įkalčių maišeliu. Seklys perspėjo ją būti net pernelyg atsargiai, 
dingti pajutus net menkiausią pavojų, kad kažkas ją galbūt pastebėjo 
ar įsidėmėjo. Jis nenorėjo aiškinti, kodėl ji krinta į akis, net paslėpusi 
rusvai auksinius plaukus po apskrita kepuraite. Per daug daili. 

— Vargu ar būtina būti tokiai apdairiai, - pasakė ji, bet stropiai vyk- 
dė jo nurodymus. 

— Neužmiršk, su kuo turime reikalą, Robina, - atšovė jis, ir nerimas 
vėl nudiegė jam per paširdžius. - Kvainas pats vidurių neišsipjovė. 

Kai kurie jo būgštavimai buvo keistai migloti. Be abejo, jis nuogąs- 
tavo, kad žudikas išsisuks, kad trapiame jo versijos voratinklyje Žioji 
didžiulės skylės, nes remiasi iš esmės jo vaizduotės atkurtais įvykiais, 
o reikia įkalčių, prie kurių neprikibtų nei policija, nei advokatas. Bet 
rūpestį jam kėlė ir kiti dalykai. 

Straikui nepatiko Ansčio jam duota Slėpiningojo Bobo pravardė, 
bet dabar jis nujautė artėjant pavojų beveik taip pat aiškiai, kaip tąkart 
nedvejodamas žinojo, kad „Vikingas“ tuoj sprogs. Tai vadinama intu- 
icija, bet Straikas suprato, kad iš tikrųjų viso labo įžvelgia vos pastebi- 
mus ženklus, o pasąmonė sujungia taškus. Iš daugybės padrikų įkalčių 
išniro atšiaurus ir siaubingas žudiko paveikslas: maniakiškas laukinis 
įtūžis, toliaregis, genialus, bet visiškai pakrikęs protas. 

Kuo ilgiau jis trainiojosi aplinkui, neketindamas trauktis, kuo la- 
biau prisiartindavo, kuo taiklesniais klausimais jį apiberdavo, tuo di- 
desnė buvo tikimybė, kad žudikas suvoks - Straikas kelia jam grėsmę. 
Seklys neabejojo savo gabumais pastebėti ir atmušti puolimą, bet ne- 
galėjo ramiai galvoti apie galimus nesveiko proto, jau įrodžiusio bi- 
zantiško žiaurumo pomėgį, sprendimus. 

Atėjo ir praėjo Polverto laisvos dienos. Jokių apčiuopiamų rezul- 
tatų. 

— Nenukabink nosies, Didi, - pasakė jis Straikui telefonu. Bevaisės 
pastangos Polvertą kaip paprastai ne nuvylė, o paskatino. - Pirmadie- 
nį pasakysiu, kad sergu. Pabandysiu dar kartą. 

- Negaliu tavęs to prašyti, - murmėjo nusivylęs Straikas. - Tokia 
kelionė... 

— Aš juk pats pasisiūliau, tu nedėkinga medine koja. 

— Penė tave užmuš. Kaipgi jos Kalėdų pirkiniai? 

— O kaipgi mano proga nušluostyti nosį Skotland Jardui? - atkir- 
to Polvertas, seniai ir principingai nekenčiantis sostinės ir jos gy- 
ventojų. 

- Tu tikras draugas, Čiabuvi, - tarė Straikas. 

Baigęs pokalbį, jis pamatė, kad Robina šypsosi. 

— Kas tave prajuokino? 

- Čiabuvis, - atsakė ji. 

Jai šis žodis siejosi su privačia mokykla, o ne su Straiku. 

— Nesuprask pažodžiui, - tarė Straikas ir jau pasakojo jai Deivo 
Polverto ir ryklio istoriją, bet vėl suskambėjo mobilusis: numeris ne- 
žinomas. 

Jis atsiliepė. 

— Čia Kameronas?.. Straikas? 

- Taip. 

— Jums skambina Džudė Greiham. Ketės Kent kaimynė. Ji grįžo, - 
linksmai pasakė moters balsas. 

— Gera naujiena, - atsiliepė Straikas ir kilstelėjo nykštį Robinai. 

— Aha, šįryt parėjo. Ne viena. Klausiau, kur buvo, bet ji nesakė, — 
tratėjo kaimynė, 

Straikas prisiminė, kad Džudė Greiham jį laiko žurnalistu. 

— Ne viena? Su vyru ar su moterimi? 

— Su moterimi, - apgailestaudama atsakė Džudė. - Aukšta liesa 
tamsiaplaukė, ji amžinai sukinėjasi aplink Ketę. 

- Labai vertinga informacija, ponia Greiham, - tarė Straikas. - Vė- 
liau aš... hm... kai ką įmesiu jums pro pašto dėžutės plyšį už vargą. 

- Puiku, - patenkinta atsiliepė kaimynė. - Viso labo. 

Ir padėjo ragelį. 

— Ketė Kent grįžo namo, - pasakė Robinai Straikas. - Atrodo, pas 
ją apsistojo Pipa Midžli. 

— O, - Robina stengėsi nesišypsoti. - Turbūt dabar apgailestauji, 
kad vos jos neprismaugei? 

Straikas liūdnai išsišiepė. 

— Su manim jos nesišnekės, - tarė jis. 

— Taip, - sutiko Robina. - Nesišnekės. 

- Joms labai patogu, kad Leonora cypėje. 

- Jei išdėstytum joms visą savo versiją, gal jos ir sutiktų bendradar- 
biauti, - pasiūlė Robina. 

Straikas glostėsi smakrą, žiūrėdamas į Robiną, bet jos nematy- 
damas. 

— Negaliu, - galop pasakė. - Jei paaiškės, ką aš šniukštinėju, vieną 
tamsią naktį, ko gero, gausiu peiliu į nugarą. 

— Tu nejuokauji? 

— Robina, - suirzo Straikas, - Kvainas buvo surištas ir išdarinėtas. 

Jis atsisėdo ant sofos ranktūrio - šis cypė tyliau už pagalvėles, bet 
vis tiek sugirgždėjo nuo tokio svorio, - ir tarė: 

— Tu patikai Pipai Midžli. 

- Padarysiu, - iškart atsiliepė Robina. 

- Ne viena, - tarė jis, - bet gal tau pavyktų įsivesti ir mane? Šį va- 
karą? 

— Žinoma! - apsidžiaugė ji. 

Negi ji su Matju nesusitarė dėl naujų taisyklių? Tai pirmas išban- 
dymas, bet prie telefono Robina priėjo pasitikėdama savim. Jis neap- 
sidžiaugė, kai ji pasakė nežinanti, kada šįvakar grįš namo, bet neprieš- 
taravo. 

Taigi septintą valandą vakaro, smulkiai aptarę veiksmus, kurių im- 
sis, Straikas su Robina po vieną išėjo į ledinę naktį (pirma Robina, po 
dešimties minučių Straikas) ir nužingsniavo Stafordo Kripso daugia- 
bučių link. 

Betoniniame kiemelyje vėl stoviniavo gauja vaikinų ir Robinos jie 
taip pagarbiai nepraleido kaip Straiką prieš dvi savaites. Vienas atbu- 
las šokinėjo priešais ją, artėjančią prie laiptinės, kvietė į vakarėlį, sakė 
komplimentus ir pašaipiai juokėsi jai tylint, o sėbrai žvengė tamsoje 
jai už nugaros ir aptarinėjo jos užpakalį. Kai jie įėjo į betoninę laipti- 
nę, persekiotojo patyčias keistai pakartojo aidas. Robina pamanė, kad 
vaikinui ne daugiau kaip septyniolika. 

— Man reikia į viršų, - tvirtai pareiškė ji, kai jis, linksmindamas 
bendrus, sudribo ant laiptų, bet kaktą išpylė prakaitas. „Jis dar vai- 
kas, - tarė sau. - O iš paskos eina Straikas.“ Ši mintis jai suteikė drą- 
sos. - Prašom pasitraukti, - tarė Robina. 

Jis padvejojo, kažką nešvankiai leptelėjo apie jos figūrą ir pasislin- 
ko. Ji bemaž neabejojo, kad jis griebs ją, einančią pro šalį, bet jis nu- 
striksėjo pas draugus, ir Robinai įkandin pasipylė keiksmų kruša, bet 
ji jau lipo laiptais ir, atsikračiusi persekiotojo, su palengvėjimu įžengė 
į galeriją prie Ketės Kent buto. 

Viduje degė šviesa. Robina valandėlę luktelėjo, sukaupė drąsą ir 
paskambino prie durų. 

Po kelių sekundžių durys atsargiai prasivėrė per šešis colius: už jų 
stovėjo pusamžė moteris ilgais sutaršytais rudais plaukais. 

— Katrina? 

— Ko reikia? - įtariai paklausė moteris. 

— Turiu jums pasakyti kai ką svarbaus, - tarė Robina. - Jums būtina 
žinoti. 

(„Nesakyk: „Aš turiu su jumis pasikalbėti, - mokė ją Straikas, - ar 
„Noriu kai ko paklausti.“ Suformuluok sakinį taip, lyg pokalbis būtų 
naudingas jai. Kuo ilgiau neprisistatyk jai, kas esi; sudaryk įspūdį, kad 
reikalas skubus, tegu susirūpina, o gal tikrai ką nors pražiopsos, jei 
tavęs neįsileis. Įženk į vidų, kol ji nesusivokė. Kreipkis į ją vardu. Už- 
megzk asmenišką ryšį. Kalbėk be paliovos.“) 

— Ką žinoti? - reikliai paklausė Katrina Kent. 

— Galiu užeiti? - paklausė Robina. - Čia labai šalta. 

— Kas tu? 

— Turite tai išgirsti, Katrina. 

— Kas... 

— Kete? - pašaukė kažkas už jos. 

— Tu žurnalistė? 

— Aš draugė, - improvizavo Robina, jau stovėdama ant slenksčio. — 
Aš tenoriu jums padėti, Katrina. 

- Ei... 

Šalia Ketės pasirodė pažįstamas pailgas blyškus veidas didžiulėmis 
rudomis akimis. 

— Tai ji, aš tau pasakojau! - tarė Pipa. - Ji dirba su juo... 

— Pipa, - tarė Robina, žiūrėdama žalgai į akis, - tu Žinai, kad aš tavo 
pusėje... turiu kai ką pasakyti jums abiem, tai skubu... 

Robina jau buvo beveik įkėlusi koją pro duris. Ji nutaisė nuošir- 
džiausiai įtikinamą miną, tebežiūrėdama Pipai į persigandusias akis. 

— Pipa, nebūčiau atėjusi, jei nemanyčiau, kad tai svarbu... 

— Įleisk ją, - tarė Pipa Katrinai, balse skambėjo baimė. 

Prieškambaryje buvo ankšta, čia kabėjo daug paltų. Katrina nu- 
vedė Robiną į mažą toršeru apšviestą svetainę paprastomis gelsvomis 
sienomis. Ant langų kabojo rudos užuolaidos, tokios plonos, kad per 


jas persišvietė pastatų priešais žiburiai ir tolimosios pravažiuojančių 

automobilių šviesos. Sena sofa, stovinti ant kilimėlio, išmarginto abs- 
trakčiais užraitais, buvo užtiesta nelabai švaria oranžine lovatiese, o 
ant pigaus pušinio kavos staliuko tebebuvo kiniškų išsinešamų patie- 
kalų likučiai. Kampe stovėjo išklibęs kompiuterio stalas su skreitinu- 
ku. Robina pamatė, kad abi moterys drauge puošė mažą dirbtinę eglu- 
tę, ir ją ėmė graužti sąžinė. Ant grindų gulėjo lempučių girlianda, o 
ant vienintelio krėslo - papuošalai. Vienas buvo porcelianinė lėkštelė 
su užrašu „Būsimas garsus rašytojas!“ 

— Ko nori? - reikliai paklausė Katrina Kent, sukryžiavusi rankas. 

Ji piktai spoksojo į Robiną mažomis nuožmiomis akimis. 

— Galiu prisėsti? - paklausė Robina ir atsisėdo ant sofos, nelaukda- 
ma Katrinos atsakymo. („Įsitaisyk patogiai, kad jai būtų sunkiau tave 
išgrūsti, tik, žinoma, nesielk šiurkščiai, - mokė Straikas.) 

— Ko nori? - pakartojo Katrina Kent. 

Pipa stovėjo nugara į langą, stebeilijo į Robiną ir žaidė eglutės pa- 
puošalais: pele Kalėdų Senelio kostiumu. 

— Žinote, kad Leonora Kvain suimta už žmogžudystę? - paklausė 
Robina. 

— Aišku, žinau. Tai aš, - parodė į savo putlią krūtinę Katrina, - ra- 
dau jų „Visa“ kortele apmokėtą sąskaitą už virves, burką ir kombine- 
zoną. 

- Taip, — atsakė Robina. - Žinau. 

— Virvės ir burka! - sušuko Katrina Kent. - Taip jam ir reikia, nesi- 
tikėjo, a? Šitiek metų manė, kad ji apsiskarmalavusi... nuobodi... kar- 
vė... o pažiūrėk, ką jam padarė! 

— Taip, - atsiliepė Robina, - iš šono taip atrodo. 

— Ką turi omeny „taip atrodo“? 

- Katrina, atėjau čia jūsų perspėti: jie nemano, kad ji tai padarė. 

(„Nieko konkrečiai, - mokė Straikas. - Stenkis neminėti policijos, 
kol to įmanoma išvengti, neprasimanyk istorijų, kurias lengva pati- 
krinti, kalbėk miglotai.“) 

— Ką turi omeny? - irzliai pakartojo Katrina. - Policija ne... 

- Jūs galėjot paimti jo kortelę ir galimybių pasidaryti jos kopiją... 

Katrina paklaikusi vedžiojo akimis nuo Robinos prie Pipos: ši iš- 
blyškusi gniaužė pelę - Kalėdų Senelį. 

- Bet Straikas nemano, kad jūs tai padarėt, - tarė Robina. 

— Kas? - paklausė Katrina. 

Ji taip suglumo, taip išsigando, kad nebepajėgė blaiviai mąstyti. 

- Jos viršininkas, - teatrališkai sušnibždėjo Pipa. 

- Jis! - Katrina vėl užsipuolė Robiną. - Jis dirba Leonorai! 

— Jis nemano, kad tai padarėt jūs, - pakartojo Robina, - už tą sąs- 
kaitą ne jūs mokėjot kreditine... nors ją turėjote ir jūs. Tiesą sakant, 
atrodo keistai, bet jis įsitikinęs, kad pas jus sąskaita atsidūrė atsi... 

— Ji man pati davė! - tarė Katrina Kent, įnirtingai mostaguodama 
rankomis. - Jo duktė... ji man davė, aš daug savaičių nepažvelgiau į 
kitą lapo pusę, nė į galvą neatėjo. Aš elgiausi maloniai, paėmiau jos su- 
mautą keverzonę ir gyriau kaip gerą daiktą... tiesiog elgiausi maloniai! 

— Aš suprantu, - tarė Robina. - Mes tikime jumis, Katrina, duodu 
žodį. Straikas nori rasti tikrąjį žudiką, jis ne toks kaip policija. („Užsi- 
mink, bet netvirtink.“) Jam neįdomu suimti pirmą pakliuvusią mote- 
rį, kuriai Kvainas... suprantat... 

Žodžiai „leisdavo save surišti“ neištarti pakibo ore. 

Pipą buvo lengviau suprasti negu Katriną. Patikli ir greitai išsigąs- 
tanti, ji įsmeigė akis į draugę, o ši įtūžo. 

— Gal man nerūpi, kas jį nužudė! - iškošė Katrina pro sukąstus 
dantis. 

- Bet juk jūs nenorite, kad jus suim... 

— Kodėl aš turiu tavim tikėti, kad esu įtariamoji? Per žinias jokių 
pranešimų nebuvo! 

— Bet juk ir neturėtų būti, - švelniai pasakė Robina. - Policija juk 
nerengia spaudos konferencijų, kad praneštų, ak, ko gero, suimtas ne 
tas asm... 

— Kas turėjo kreditinę? Ji. 

— Kortelę paprastai nešiodavosi Kvainas, - tarė Robina, - ir jo žmo- 
na ne vienintelė, galėjusi ją paimti. 

— Kodėl jūs turėtumėt geriau už mane žinoti, ką galvoja polici- 
ninkai? 

— Straikas turi ryšių Centrinėje policijos valdyboje, - ramiai pa- 
aiškino Robina. - Jis tarnavo Afganistane kartu su tyrimą atliekančiu 


pareigūnu Ričardu Ansčiu. 

Matyt, Katrinai Kent padarė įspūdį ją apklaususio pareigūno pa- 
vardė. Ji vėl dirstelėjo į Pipą. 

— Kodėl jūs man tai pasakojat? - reikliai paklausė Katrina. 

— Mes nenorime, kad būtų suimta dar viena nekalta moteris, - tarė 
Robina, - nes manome, kad policija švaisto laiką tikrindama klaidin- 
gas versijas ir („Kai paklius ant kabliuko, atsargiai užsimink apie sava- 
naudiškas paskatas, atrodys įtikimiau.“), be abejo, - Robina apsimetė, 
kad sumišo, - Kormoranui naudinga rasti tikrąjį žudiką. Ne pirmą 
kartą, - pridūrė. 

— Aha, - energingai palinksėjo Katrina, - štai kur šuo pakastas. 
Jam reikia reklamos. 

Jokia moteris, draugavusi su Kvainu porą metų, nepatikėtų, kad 
reklama gali būti nenaudinga. 

- Klausykit, mes tik norėjom jus perspėti, ką mąsto policininkai, — 
tarė Robina, - ir paprašyti jūsų pagalbos. Bet, žinoma, jeigu nenorit... 

Robina apsimetė, kad ruošiasi išeiti. 

(„Kai išdėstysi reikalą, apsimesk, kad ji gali elgtis, kaip nori. Už- 
duotis bus atlikta, kai ji pati paprašys tave likti.“) 

— Papasakojau policijai viską, ką žinau, - tarė Katrina, šiek tiek su- 
trikusi, kai aukštesnė už ją Robina atsistojo. - Neturiu ko pridurti. 

— Matyt, jie klausinėjo ne to, ko reikia, - tarė Robina, vėl sėsdamasi 
ant sofos. - Jūs rašytoja, — tarė ji, staiga nukrypdama nuo Straiko pla- 
no, ir įsmeigė akis į skreitinuką kampe. - Jūs pastabi. Jūs supratote jį ir 
jo kūrybą geriau už kitus. 

Netikėtos pagyros užčiaupė Katrinai, jau išsižiojusiai tūžmingai iš- 
plūsti Robiną, burną. 

— Tai kas? - tarė Katrina. Jos karingumas dabar atrodė šiek tiek 
apsimestinis. - Ką norėtum sužinoti? 

— Ar leisite Straikui užeiti ir išklausyti, ką turite pasakyti? Jis, ži- 
noma, nesibraus, jei nenorite, - patikino Robina (nors viršininkas 
jai nebuvo to leidęs). - Jis gerbia jūsų teisę tylėti. - (Straikas nieko 
panašaus nebuvo sakęs.) - Bet jis norėtų išgirsti visą istoriją iš pirmų 
lūpų. 

— Vargu ar pasakysiu jam ką nors naudinga, - tarė Katrina, vėl su- 
nerdama rankas, bet patenkintos tuštybės paslėpti nepajėgė. 

- Žinau, kad prašymas didelis, - tarė Robina, - bet jei jūs padėsite 
mums sugauti tikrąjį žudiką, Katrina, laikraščiai rašys apie jus taip, 
kaip esate to verta. 

Šis pažadas pataisė nuotaiką svetainėje: iš Katrinos ima interviu 
nekantrūs, bet susižavėję ja žurnalistai, klausinėja apie jos kūrybą, gal 
net prašo: „Papasakokite apie „Melinos auką“... 

Katrina sušnairavo į Pipą, bet ši atšovė: 

— Tas šunsnukis buvo mane pagrobęs! 

— Tu jį užpuolei, Pipa, - tarė Katrina ir atsisuko į Robiną šiek tiek 
sunerimusi. - Niekada jos nekursčiau. Ji buvo... kai perskaitėm, ką jis 
parašė toje knygoje... mes abi buvom... ir manėm, kad jis... tavo virši- 
ninkas... pasamdytas mums apkaltinti. 

— Suprantu, - pamelavo Robina, nes jai tokie samprotavimai atrodė 
liguistai vingrūs ir net paranojiški, bet, matyt, tokie praleistų su Ove- 
nu Kvainu dienų padariniai. 

— Ji pametė galvą ir nebepajėgė mąstyti, - pasakė Katrina, sykiu 
meiliai ir priekaištingai žiūrėdama į globotinę. - Pipa karšto būdo. 

— Nieko nuostabaus, - veidmainiškai pritarė Robina. - Tai ar ga- 
liu pakviesti Kormoraną... turiu omeny, Straiką? Paprašyti jo, kad 
ateitų čia“ 

Ji išsitraukė iš kišenės mobilųjį ir dirstelėjo. Straikas buvo atsiuntęs 


žinutę: 
Galerijoje. Dantys barška. 
Ji atrašė: 
Palauk 5 min. 


Iš tikrųjų jai pakako trijų minučių. Suminkštinta Robinos nuo- 
širdumo ir supratingumo, netgi sunerimusios Pipos raginama įleisti 
detektyvą ir sužinoti blogiausias naujienas, Katrina beveik bėgte pri- 
puolė atidaryti lauko durų tam pagaliau pasibeldus. 

Jam įėjus, kambarys lyg sumažėjo. Šalia Katrinos Straikas atrodė 
tikras milžinas ir dar pernelyg vyriškas; ji skubiai nurinko papuošalus 

nuo vienintelio krėslo, bet ir šis atrodė menkas, Straikui į jį atsisėdus. 
Pipa pasitraukė į sofos galą, prisėdo ant ranktūrio ir dėbčiojo į seklį 
sykiu įžūliai ir bailiai. 

- Išgersite ko nors? - paklausė Katrina Straiko, vis dar vilkinčio 
sunkų paltą, keturiasdešimt šešto numerio batais tvirtai įsirėmusio į 
jos kilimą su užraitais. 

— Puodelį arbatos - mielai, - atsakė jis. 

Katrina išėjo į virtuvytę. Pamačiusi, kad liko viena su Straiku ir 
Robina, Pipa persigando ir nuskuodė įkandin. 

— Velnioniškai šauniai padirbėjai, - sušnibždėjo Straikas Robinai, 
jei jos pasiūlė arbatos. 

- Ji labai didžiuojasi esanti rašytoja, - vos girdimai ištarė Robina, - 
vadinasi, gali jį suprasti kaip niekas kitas... 

Įėjo Pipa su dėžute pigių sausainių, ir Straikas su Robina iškart nu- 
tilo. Pipa vėl atsisėdo sofos gale ir baikščiai šnairavo į Straiką, visai 
kaip tada, kai gūžėsi biure, nors ten jos išgąstis dvelkė teatrališku mė- 
gavimusi. 

- Jūs labai maloni, Katrina, - pasakė Straikas, kai ši padėjo ant sta- 
lo arbatos padėklą. 

Ant vieno puodelio Robina perskaitė: „Laikyk liežuvį ir taisyk ko- 
rektūrą. 

- Pažiūrėsim, — atkitta Kent, sunėrųsi tankas, it iš aukštą paRadė 
jį akimis. 

- Sėskis, Kete, - meiliai paprašė Pipa, ir Katrina nenoromis atsisė- 
do ant sofos tarp Pipos ir Robinos. 

Visų pirma Straikas stengėsi išsaugoti trapų pasitikėjimą, kurį pa- 
vyko įgyti Robinai. Tiesiai užsipulti netiko. Todėl jis prabilo apie tuos 
pačius dalykus, apie kuriuos kalbėjo Robina, užsimindamas, kad Le- 
onoros suėmimas ir turimi įkalčiai peržiūrimi, tiesiai nesakydamas, 
kad turi omeny policiją, bet kiekvienu žodžiu netiesiogiai tvirtinda- 
mas, kad Centrinė valdyba atkreipė dėmesį į Katriną Kent. Jam kal- 
bant tolumoje sukaukė sirena, ir Straikas pridūrė, kad, jo nuomone, 
Kent niekuo dėta, bet akivaizdu, jog policija neįžvelgė, koks puikus ji 
informacijos šaltinis, juolab nesugebėjo jos tinkamai išklausyti. 

— Na taip, ko gero, šiuo atžvilgiu jūs teisus, - tarė Katrina. Ji ne tiek 
pražydo nuo jo raminamų žodžių, kiek atsileido. Paėmė puodelį su 

užrašu ir niekinamai tarė: - Jiems rūpėjo tik mano seksualinis gyve- 
nimas. 

Straikas prisiminė Ansčio pasakojimą, kad Katrina pati, be jokio 
spaudimo, mielai pateikė daug informacijos šia tema. 

— Manęs jūsų seksualinis gyvenimas nedomina, - atsiliepė Strai-. 
kas. - Akivaizdu, kad Kvainas, šiurkščiai tariant, namie negavo, ko 
norėjo. 

— Negulėjo su ja jau daug metų, - pareiškė Katrina. (Prisiminusi 
surišto Kvaino nuotraukas Leonoros miegamajame, Robina įsmeigė 
akis į arbatą.) - Jųdviejų niekas nesiejo. Jis negalėjo su ja kalbėtis apie 
savo darbą, jos tai nedomino, vienodai rodė. Jis mums sakė, tiesa, 
Pipa? - Katrina žvilgtelėjo į Pipą, sėdinčią ant sofos ranktūrio, - kad 
ji net jo knygų tinkamai neperskaitė. Jam reikėjo žmogaus kūrybiš- 
kai bendrauti. Su manim jis galėjo kiek širdis geidžia kalbėti apie 
literatūrą. 

— Su manim irgi, - pratrūko Pipa. - Matot, jį domino tapatybės 
paieškos, jis valandų valandas kalbėdavosi su manim, kaip jaustis, gi- 
mus ne tame... 

— Taip, jis prisipažino, koks palengvėjimas kalbėtis su žmogumi, 
kuris supranta jo kūrybą, - perrėkė Pipą Katrina. 

— Aš taip ir maniau, - linktelėjo Straikas. - O policininkai turbūt 
apie tai paklausti nesivargino? 

— Na, jie klausė, kur mes susipažinome, ir aš pasakiau: per literatū- 
rinio meistriškumo paskaitas, - atsakė Katrina. - Suartėjome pamažu, 
jį domino mano kūryba... 

— „mūsų kūryba, - tyliai įsiterpė Pipa. 

Katrina kalbėjo ilgai, Straikas linksėjo, stropiai dėdamasis, kad jam 
įdomus dėstytojo ir studentės santykių virsmas šiltesniais jausmais; 
regis, Pipa nuolat sukinėdavosi aplink ir palikdavo Kvainą su Katrina 
tik prie miegamojo durų. 

— Aš rašau maginę fantastiką, yra ir nukrypimų, - pasakė Katrina. 

Straiką nustebino ir šiek tiek pralinksmino, kai ji ėmė kalbėti sure- 
petuotomis skambiomis frazėmis kaip Fankortas. Jam toptelėjo, kad, 
matyt, žmonės, valandų valandas sėdintys vieni ir kurpiantys istorijas, 
per kavos pertraukėlės turbūt repetuoja pasakojimus apie savo kūry- 

bą, ir jis prisiminė Valdgreivo žodžius apie Kvainą, atvirai prisipaži- 
nusį, kad lovoje su partnere žaidžia interviu, naudodamas tušinuką 
vietoj mikrofono. 

- Tiesą sakant, iš tikrųjų tai maginė erotinė fantastika, bet gana 
meniško lygio. Todėl ir netinka tradicinėms leidykloms, nenorin- 
čioms rizikuoti ir spausdinti dar nematyto dalyko, kurio negalima 
priskirti prie įprastų kategorijų; jeigu maišai žanrus, jei kuri visiškai 
naują dalyką, niekas nesiryžta tavęs leisti... Žinau, Liza Tasel, - šį var- 
dą Katrina ištarė bjaurėdamasi nelyginant ligos pavadinimą, - pasakė 
Ovenui, kad mano kūryba pernelyg specifinė. Laimė, galima spaus- 
dintis nepriklausomai, laisvai... 

— Aha, - pridūrė Pipa, žūtbūt kišdama savo trigrašį, - tai tiesa, ne- 
priklausoma publikacija, mano nuomone, žanrinės prozos išeitis... 

— Aš nerašau žanrinės prozos, - susiraukė Katrina, - čia ir visa 
bėda. 

— ...bet Ovenas manė, kad savo memuarus turėčiau išleisti įpras- 
tai, - nenutilo Pipa. - Matot, jis iš tikrųjų domėjosi lyties tapatybe 
ir žavėjosi mano jausmais. Supažindinau jį su pora transseksualų, ir 
jis pažadėjo pasikalbėti su savo redaktoriumi apie mane, jis manė, 
kad temą, kuri iki šiol, galima sakyti, neatskleista, tinkamai parekla- 
mavus... 

— Ovenas dievino „Melinos auką“, nekantraudamas laukė, ką dar 
parašysiu. Jis tiesiog plėšdavo man iš rankų kiekvieną naują skyrių, - 
garsiai ištarė Katrina, - ir sakydavo man... 

Staiga ji nutilo vidury žodžio. Pipos veide juokingai išblėso aki- 
vaizdus pyktis, kad ji nuolat pertraukiama. Robina suvokė, kad abiem 
staiga toptelėjo, jog Ovenas, be paliovos ir saiko jas skatindamas ir 
girdamas, jomis domėdamasis, pats kūrė nešvankius Harpijos ir Epi- 
sinos personažus sena elektrine rašomąja mašinėle, paslėpta nuo jų 
nekantrių žvilgsnių. 

— Vadinasi, jis su jumis kalbėjo apie savo darbą? - paklausė 
Straikas. | 

- Šiek tiek, - vangiai atsakė Katrina Kent. 

— Ar žinote, kiek laiko jis rašė „Bombyx Mori? 


— Beveik visą mūsų pažinties laiką, - atsakė ji. 

— Ką jis pasakojo apie knygą? 

Stojo tyla. Katrina ir Pipa susižvelgė. 

— Aš jam jau pasakiau, - pasakė Pipa Katrinai, reikšmingai žvilgte- 
lėjusi į Straiką, - kad mums jis žadėjo visai kitokį romaną. 

— Aha, - sunkiai ištarė Katrina ir sunėrė rankas. - Jis mums nesakė, 
kad jis bus toks. 

„Toks“... Straikas prisiminė tamsiai rudą lipnų skystį, varvantį Har- 
pijai iš krūtų. Jo nuomone, tai vienas šlykščiausių romano įvaizdžių. 
Prisiminė, kad Katrinos sesuo mirė nuo krūties vėžio. 

— Ar sakė, koks bus jo romanas? - paklausė Straikas. 

- Jis melavo, - paprastai atsakė Katrina. - Sakė, kad tai bus rašytojo 
kelionė, bet pripliurpė... sakė pavaizduosiąs mus kaip... 

— „Tyras paklydusias sielas“, - tarė Pipa, kurią, matyt, užbūrė ši 
frazė. 

— Aha, - vangiai patvirtino Katrina. 

- Jis jums skaitė ištraukų, Katrina? 

— Ne, - atsakė ši. - Kalbėjo norįs, kad tai būtų... bū... 

— Oi, Kete, - tragikės tonu ištarė Pipa. 

Katrina užsidengė veidą rankomis. 

— Imkit, - maloniai pasiūlė Robina, traukdama iš rankinės popie- 
rines nosinaites. 

— Ne, - šiurkščiai atsakė Katrina, keldamasi nuo sofos, ir dingo 
virtuvėje. Grįžo su gniužulu popierinio virtuvinio rankšluosčio. - Jis 
kalbėjo, - pakartojo ji, - jog nori, kad tai būtų staigmena. Pašlemė- 
kas, — tarė ir vėl atsisėdo. - Pašlemėkas. 

Ji nusišluostė akis ir papurtė galvą, subangavo ilgi rudi plaukai. 
Pipa glostė jai nugarą. 

— Pipa man sakė, - tarė Straikas, - kad Kvainas įkišo rankraštį jums 
pro duris. 

— Aha, - atsakė Katrina. Buvo akivaizdu, kad Pipa jai prisipažino 
prasitarusi. - Kaimynė Džudė jį pamatė. Landi boba, amžinai mane 
šnipinėja. 

Straikas, ką tik įkišęs dar dvidešimt svarų pro smalsiosios kaimy- 
nės pašto dėžutės plyšį kaip padėką už žinią apie Katrinos grįžimą, 
paklausė: 

— Kada? 

— Ankstų lapkričio šeštosios rytą, - atsakė Katrina. 

Straikas pajuto, kaip įsitempė ir susijaudino Robina. 

— Ar tada lemputės prie jūsų lauko durų nebuvo perdegusios? 

— Galerijoje? Jos jau keli mėnesiai perdegusios. 

- Ji kalbėjo su Kvainu? 

— Ne, tik pažvelgė pro langą. Buvo apie dvi ryto, ji neketino eiti į 
lauką vienais naktiniais. Bet ji ne kartą matė, kaip jis ateina ir išeina. Ji 
žinojo, kaip jis at... atrodo, - sukūkčiojo Katrina, - su tuo k... klaikiu 
apsiaustu ir skrybėle. 

— Pipa minėjo raštelį, - tarė Straikas. 

- Aha... „Atpildo metas mums abiem“, - patvirtino Katrina. 

— Tebeturite jį? 

— Sudeginau, - atsakė Katrina. 

— O kreipinys buvo? „Miela Katrina“? 

— Ne, - atsakė ji, - tik raštelis ir sumautas bučinukas. Pašlemėkas! - 
sukūkčiojo ji. 

— Gal atnešti stipresnio gėrimo? - nelauktai pasiūlė Robina. 

— Yra virtuvėje, - slopiai atsiliepė Katrina, nes spaudė prie lūpų ir 
skruostų popierinį rankšluostį. - Pipa, atnešk. 

— Jūs tikra, kad raštelis nuo jo? - paklausė Straikas, kai Pipa išlėkė 
alkoholio. 

— Taip, rašysena jo, - patvirtino Katrina. 

— Kaip tuos žodžius supratote? 

— Nežinau, - tyliai ištarė Katrina, šluostydamasi ašarotas akis. - At- 
pildas man, nes jis ir žmoną užsipuolė? Atpildas jam, nes užsipuolė 
visus... net mane. Viduriai drebėjo šunsnukiui, - tarė, nenutuokdama, 
kad kartoja Maiklo Fankorto žodžius. - Galėjo man pasakyti, jei nu- 
sibodo... jei norėjo mane pamesti... kodėl šitaip pasielgė? Kodėl? Ir ne 
tik su manim... Pipa... Apsimetinėjo, kad ji jam rūpi, kalbėjosi su ja 
apie jos gyvenimą, o juk tas buvo baisus... Nesakau, kad jos memua- 
rai - didžioji literatūra, bet... 

Grįžo Pipa, dzingsėdama taurelėmis ir buteliu brendžio, ir Katrina 
nutilo. 

- Laikėm Kalėdų pudingui, - tarė Pipa, vikriai atkimšdama bute- 
Iį. - Štai, Kete. 

Katrina nešykštėdama įsipylė brendžio ir vienu mauku išgėrė. Ro- 
dos, jis padarė trokštamą poveikį. Šniurkštelėjusi atsitiesė. Robina su- 
tiko truputį išgerti. Straikas atsisakė. 

— Kada perskaitėt rankraštį? - paklausė jis Katrinos, kuri vėl pylėsi 
brendžio. 

— Tą pačią dieną, kai radau, devintąją, grįžusi namo pasiimti dra- 
bužių. Matot, budėjau prie Andželos slaugos ligoninėje... Jis neatsi- 
liepė nė į vieną mano skambutį nuo Laužų nakties, nė į vieną, o aš 
pasakiau jam, kad Andželai labai blogai, palikau pranešimų. Paskui 
grįžau namo ir radau rankraštį ant grindų. Pamaniau, kad jis todėl ir 
neatsiliepia, nori, kad pirmiau perskaityčiau. Nusinešiau į ligoninę ir 
skaičiau, sėdėdama prie Andželos. 

Robina su siaubu įsivaizdavo, ką jautė ši moteris, sėdėdama greta 
merdinčios sesers lovos ir skaitydama, kaip meilužis ją aprašė. 

— Paskambinau Pipai, tiesa? - paklausė Katrina ir Pipa linktelėjo. - 
Ir pasakiau, ką jis padarė. Skambinau jam be paliovos, bet jis vis tiek 
nekėlė ragelio. Kai mirė Andžela, pamaniau, velniop, aš tave surasiu. — 
Nuo brendžio išblyškę Katrinos skruostai parausvėjo. - Nuėjau pas jį 
į namus, bet, pamačiusi ją - jo žmoną, supratau, kad ji sako tiesą. Jo 
nebuvo namie. Taigi liepiau jai perduoti Ovenui, kad Andžela mirė. Jis 
buvo susitikęs su Andžela, - tarė Katrina, ir jos veidas vėl persikreipė 
nuo verksmo. Pipa padėjo taurę ir apkabino Katriną per virpančius 
pečius. - Maniau, jis pagaliau supras, ką man padarė tuo metu, kai aš... 
kai aš netekau... 

Valandėlę kambaryje buvo girdėti tik Katrinos rauda ir tolimi jau- 
nimo klyksmai kieme. 

— Užjaučiu, - santūriai ištarė Straikas. 

- Jums turėjo būti labai sunku, - pasakė Robina. 

Dabar visus keturis suartino juntama draugiška parama. Visi suta- 
rė bent dėl vieno dalyko: Ovenas Kvainas pasielgė niekšiškai. 

- Iš tikrųjų aš čia atėjau, norėdamas išgirsti profesionalią teksto 
analizę, - prisipažino Straikas, kai ji vėl nusišluostė akis, dabar užti- 
nusias iki plyšelių. 

— Ką jūs turit omeny? - paklausė Katrina, ir Robina irzliame balse 
išgirdo patenkinto išdidumo gaideles. 

- Nesuprantu kai kurių „Bombyx Mori“ vietų. 

— Ne taip ir sunku, - atsakė ji ir vėl nežinodama pakartojo Fankor- 
to žodžius: - Ateityje mokslininkai vargu ar nagrinės „Bombyx Mori“ 
dėl subtiliai pavaizduotų charakterių. 

— Nežinau, - atsakė Straikas. - Bet vienas romano veikėjų labai in- 
triguoja. 

— Tuščiagarbis? - paklausė ji. 

Nieko nuostabaus, kad ji padarė tokią išvadą, pamanė Straikas. 
Fankortas garsus. 

— Aš galvojau apie Drožiką. 

— Nenoriu apie tai kalbėti, - atkirto Katrina taip griežtai, kad Ro- 
bina nustebo. 

Katrina dirstelėjo į Pipą, ir Robina suprato, kad jas sieja prastai sle- 
piama bendra paslaptis. 

- Apsimetė esąs padorus žmogus, - tarė Katrina. - Apsimetė, kad 
ir jam yra šventų dalykų. Paskui ėmė ir... 

— Niekas nenori man paaiškinti, kas tas Drožikas, - tarė Straikas. 

— Vadinasi, dar liko padorių žmonių, - atrėmė Katrina. 

Straikas sugavo Robinos žvilgsnį. Ragino ją toliau palaikyti po- 
kalbį. 

— Džeris Valdgreivas jau sakė Kormoranui, neva jis esąs Droži- 
kas, - nedrąsiai įsiterpė ji. 

— Man patinka Džeris Valdgreivas, - maištingai pareiškė Katrina. 

- Jūs jį pažįstate? - paklausė Robina. 

— Ovenas buvo mane nusivedęs į pobūvį per Kalėdas prieš porą 
metų, - paaiškino Katrina. - Ten buvo Valdgreivas. Malonus žmogus. 
Tiesa, truputį buvo įkaušęs. 

- Jis jau tada gėrė? - įsikišo Straikas. 

Tai buvo klaida; jis paragino Robiną perimti iniciatyvą, nes spė- 
jo, kad ji pašnekovei kelia mažesnę baimę. Jam įsikišus Katrina užsi- 
sklendė. 

— Pobūvyje buvo daugiau įdomių žmonių? - paklausė Robina, 
gurkšnodama brendį. 

— Maiklas Fankortas, - iškart atsakė Katrina. - Žmonės kalba, kad 
jis pasipūtęs, bet mane jis sužavėjo. 

— O... jūs su juo kalbėjotės? 

— Ovenas norėjo, kad laikyčiausi nuo jo atokiau, - atsakė Katrina, — 
bet aš nuėjau į tualetą, o grįždama pasakiau, kad dievinu „Tuštumos 
namus“. Ovenui tai būtų nepatikę, - pareiškė ji su apgailėtinu pasi- 
tenkinimu. - Amžinai bambėdavo, kad Fankortas pervertintas, bet aš 
manau, kad jis nuostabus. Taigi mes valandėlę pasikalbėjome, paskui 
jį kažkas nusitempė, bet taip, - įžūliai pakartojo Katrina, lyg kamba- 
ryje sklandytų Oveno Kvaino šešėlis, klausydamasis, kaip ji giria jo 
varžovą, - su manim jis buvo žavingas. Palinkėjo man kūrybinės sė- 
kmės, - pridūrė, gurkšnodama brendį. 

- Jūs pasakėte jam, kad esate Oveno mergina? - paklausė Robina. 

— Taip, - kreivai šyptelėjo Katrina, - o jis nusijuokė ir pasakė: 
„Nuoširdžiai užjaučiu.“ Jam buvo nesvarbu. Ovenas jam neberūpėjo, 
aiškiai mačiau. Manau, jis malonus žmogus ir puikus rašytojas. Žmo- 
nės visada pavydi garsenybėms, tiesa? 

Ji vėl įsipylė brendžio. Atrodė visiškai blaivi. Jokių apsvaigimo po- 
žymių, tik veidas paraudonavo. 

- Ir jums patiko Džeris Valdgreivas, - nerūpestingai ištarė Robina. 

— O, jis mielas, - tarė Katrina, lyg būtų pasišovusi girti visus, ku- 
riuos užsipuolė Kvainas. - Žavingas. Tačiau buvo labai girtas. Sėdėjo 
šoniniame kambaryje, ir žmonės jo vengė. Ta ragana Tasel liepė mums 
palikti jį ramybėje, girdi, nusikalba. 

— Kodėl vadinat ją ragana? - paklausė Robina. 

— Sena globėjiška karvė, - pareiškė Katrina. - Kaip ji kalbėjo su 
manim, su visais. Bet aš žinau, ko ji raukė nosį: jaudinosi, kad atė- 
jo Maiklas Fankortas. Pasakiau jai, kad Ovenas nuėjo pažiūrėti, kaip 
Džeris. Neketino jo palikti krėsle be sąmonės, nesvarbu, ką sakė ta ra- 
gana. Taigi pasakiau jai: „Ką tik kalbėjausi su Fankortu, jis žavus.“ Jai 
nepatiko, - patenkinta paskelbė Katrina. - Nepatiko, kad jis sa manim 
žavus, o jos nekenčia. Ovenas sakė, kad ji buvo įsimylėjusi Fankortą, o 
tas į ją nė kreiva akim nežiūrėjo. 

Ji mėgavosi paskalomis, nors ir senomis. Bent vieną vakarą tarp 
literatų Katrina buvo savas žmogus. 

— Kai jai tai pasakiau, netrukus išėjo, - patenkinta tarė Katrina. — 
Siaubinga moteris. 

— Maiklas Fankortas man sakė, - tarė Straikas, todėl Katrinos ir 
Pipos akys iškart įsmigo į jį: abi troško išgirsti, ką pasakė garsusis ra- 
šytojas, - kad kadaise Ovenas ir Elizabeta Tasel buvo meilužiai. 

Akimirką Katrina Kent apstulbusi tylėjo, paskui pratrūko kvatoti - 
ir kvatojo nuoširdžiai: gargždžiai, beveik džiugiai, net visas kambarys 
skambėjo. 

— Ovenas ir Elizabeta Tasel? 

— Jis taip sakė. 

Pipa plačiai nusišypsojo, išgirdusi ir pamačiusi tokią didelę ir neti- 
kėtą Katrinos Kent linksmybę. Ši voliojosi ant sofos, stengdamasi at- 
gauti kvapą; brendis kliūstelėjo ant kelnių, nes ji drebėjo iš nuoširdaus 
juoko. Pipa, užsikrėtusi nuo draugės, irgi ėmė juoktis. 

— Nieku gyvu nebūčiau... - švokštė Katrina, - nė į galvą... 

— Tai buvę labai seniai, - tarė Straikas, bet ilgus rudus plaukus te- 
bepurtė nuoširdus juokas. 

— Ovenas ir Liza... niekada. Niekada, niekada... jūs nesuprantate, - 
tarė ji, šluostydamasi juoko ašaras. - Jis manė, kad ji baisi. Būtų man 
pasakęs... Ovenas kalbėdavo apie visas moteris, su kuriomis buvo per- 
gulėjęs, jis nebuvo džentelmenas, tiesa, Pipa? Būčiau žinojusi, jei jie 
kada nors... Neįsivaizduoju, iš kur Maiklas Fankortas šitai ištraukė. 
Niekada, - pareiškė Katrina Kent, nuoširdžiai kvatodama ir visiškai 
įsitikinusi. 

Juokdamasi ji atsipalaidavo. 

— Bet jūs nežinote, kas iš tikrųjų Drožikas? - paklausė jos Robina, 
dėdama tuščią taurelę ant pušinio staliuko ryžtingai kaip svečias, kuris 
ruošiasi atsisveikinti. 

— Aš nesakiau, kad nežinau, - atsiliepė Katrina, vis dar žiopčioda- 
ma nuo ilgo juoko. - Žinau. Baisu taip pasielgti su Džeriu. Prakeiktas 
veidmainis... Ovenas liepia man niekam nesakyti, o pats ima ir jį apra- 
šo „Bombyx Mori... 

Robina ir be Straiko žvilgsnio suprato, kad reikia tylėti ir leisti Ka- 
trinai — įkaušusiai, pralinksmėjusiai, besimėgaujančiai jų dėmesiu, 
žinančiai literatūros veikėjų paslaptis ir atspindinčiai to žinojimo šlo- 
vę, - viską iškloti. 

— Na, gerai, - tarė ji. - Gerai... Ovenas man pasakė išeidamas. Džeris 
tą vakarą buvo labai girtas, žinote, jo vedybinis gyvenimas - tikras pra- 

garas, ir jau daug metų... Juodu su Fenela pokylio išvakarėse siaubingai 
susivaidijo, ir ji pareiškė, kad duktė gali būti ne jo. Kad ji gali būti... 

Straikas žinojo, ką išgirs. 

— „„Fankorto, - teatrališkai patylėjusi, paskelbė Katrina. - Nykš- 
tukas didele galva, kūdikis, kurio ji norėjo atsikratyti, nes nežinojo, 
nuo ko pastojo, suprantat? Raguotasis Drožikas... Ir Ovenas liepė man 
prikąsti liežuvį. „Čia jau nebejuokinga, - pasakė jis, - Džeris myli duk- 
terį, tai vienintelis jam brangus dalykas gyvenime.“ Bet kalbėjo apie 
tai visą kelią. Be paliovos pliauškė apie Fankortą ir kaip šis pasiustų 
sužinojęs, kad turi dukterį, nes Fankortas niekada nenorėjo vaikų... Ir 
dar Ovenas apsimetinėjo, kad nori apsaugoti Džerį! Jis būtų padaręs 
bet ką, kad tik įgeltų Maiklui Fankortui. Bet ką. 

Leandras grūmėsi, bet sūkuriavo bangos 
Ir traukė jį į dugną, kur ant žemės brangūs 
Žėrėjo perlai... 


Christopher Marlowe, „Hero ir Leandras“ 


Po pusvalandžio, džiaugdamasis pigaus brendžio ir Robinos blaivaus 
proto ir širdingumo (koks puikus šių savybių derinys) poveikiu, Strai- 
kas padėkojo jai, ir juodu išsiskyrė. Robina nuvažiavo namo pas Matju, 
švytėdama iš pasitenkinimo ir jaudulio; net Straiko versija dėl Oveno 
Kvaino žudiko atrodė įtikinamesnė. Iš dalies dėl to, kad ją parėmė Ka- 
trinos Kent pasakojimas, bet labiau dėl to, kad po bendros apklausos ji 
dar labiau susižavėjo Straiku. 

Straikas grįžo į mansardą ne tokios pakilios nuotaikos. Gėrė tik ar- 
batą ir savo versija dar labiau tikėjo, tačiau vienintelis įrodymas buvo 
tik ta rašomosios mašinėlės kasetė: jos nepakanka, kad policija panai- 
kintų kaltinimus Leonorai. 

Šeštadienio ir sekmadienio naktį smarkiai šalo, bet dieną pro de- 
besų antklodės properšas suspingsėdavo saulė. Susikaupusį nuteka- 
muosiuose grioviuose sniegą lietus pavertė slidžia pliurza. Straikas 
klaidžiojo tarp buto ir biuro, neatsiliepė į Ninos Lasels skambutį, at- 
sisakė pavakarieniauti su Niku ir Ilza, pasiteisinęs susikaupusiais po- 
pieriais, kuriuos būtina sutvarkyti, bet iš tikrųjų norėjo pabūti vienas, 
kad su niekuo nereikėtų kalbėti apie Kvaino bylą. Suprato, kad elgiasi 
paisydamas profesinių reikalavimų, nustojusių jam galioti, kai buvo 
atleistas iš Ypatingųjų tyrimų skyriaus. Įstatymas nebedraudė jam pa- 
sakoti apie savo įtarimus, kam tik nori, bet Straikas ir toliau juos laikė 

slapta informacija. Iš seno įpročio, bet daugiausia todėl, kad (nors ir 
kaip kiti šaipytųsi) labai rimtai vertino galimybę, jog žudikas gali su- 
žinoti, kokios jo mintys ir kokių veiksmų jis ėmėsi. Straiko nuomone, 
saugiausias būdas išvengti informacijos nutekėjimo - niekam nieko 
nepasakoti. 

Pirmadienį jį vėl aplankė neištikimosios panelės Broklherst virši- 
ninkas ir meilužis, mazochistiškai užsigeidęs sužinoti, ar ji neturi dar 
ir trečio slapto meilužio, kaip jis įtaria. Straikas klausėsi viena ausimi, 
galvodamas apie Deivo Polverto veiksmus, nes jau ėmė atrodyti, kad 
draugas - jo paskutinė viltis. Robinos pastangos nedavė vaisių, nors ji 
valandų valandas ieškojo įkalčio, kurį jis paprašė rasti. 

Vakare pusę septynių, kai Straikas sėdėjo namie ir žiūrėjo orų pro- 
gnozę, savaitės pabaigoje žadančią speigus, suskambėjo telefonas. 

— Atspėk, ką pasakysiu, Didi? - pro traškesius ištarė Polvertas. 

— Juokauji, - atsiliepė Straikas, ir jam nusmelkė širdį. 

— Turiu viską, drauguži. 

— Viešpatie aukštielninkas, - sušnibždėjo Straikas. 

Sumanymas buvo jo paties, bet jis taip nustebo, lyg Polvertas būtų 
tai padaręs be niekieno pagalbos. 

— Sudėta į krepšį ir laukia tavęs. 

— Rytoj iš pat ryto ką nors atsiųsiu... 

— O aš eisiu namo ir gulsiu į karštą vonią, - pasakė Polvertas. 

— Čiabuvi, tu velnioniškai... 

- Žinau. Apie mano nuopelnus pasikalbėsime vėliau. Sušalau į var- 
lę, Didi, einu namo. 

Straikas paskambino Robinai. Ir ją naujiena visai taip pat nudžiu- 
gino. 

— Gerai, rytoj! - ryžtingai pasakė ji. - Rytoj atvešiu, įsitikinsiu... 

— Būk atsargi, - pertraukė ją Straikas. - Čia ne lenktynės. 

Tą naktį jis beveik nemiegojo. | 

Robina biure pasirodė tik pirmą valandą, bet tą akimirką, kai trink- 
telėjo stiklinės durys ir jinai šūktelėjo, jis viską suprato. 

— Na kaip? 

— Taip, - dusdama atsakė Robina. 

Ji manė, kad Straikas ją apkabins, nors tai reikštų peržengti ribą, 
prie kurios jis niekada nė nesiartino, tačiau jis puolė ne prie jos, o prie 
mobiliojo ant stalo. 

- Skambinu Ansčiui. Mes tai padarėme, Robina. 

— Kormoranai, man atrodo... - prabilo Robina, bet šis jos neišgirdo. 

Nuskubėjo į savo kabinetą ir uždarė duris. 

Robina, jausdamasi nesmagiai, klestelėjo į kompiuterinį krėslą. Už 
durų tai garsėjo, tai tilo slopus Straiko balsas. Ji nerami atsistojo, nu- 
ėjo į tualetą, nusiplovė rankas ir įsistebeilijo į savo pernelyg krintan- 
čius į akis auksinius plaukus įtrūkusiame, dėmėtame veidrodyje virš 
kriauklės. Grįžusi į biurą, atsisėdo, bet neįstengė nieko imtis. Mažutė 
dirbtinė Kalėdų eglutė nešvietė, todėl ją įjungė ir laukė, išsiblaškiusi 
grauždama nykščio nagą, nors jau daug metų to nedarė. 

Po dvidešimties minučių iš kabineto išniro Straikas persikreipusiu 
veidu ir sukąstais dantimis. 

- Prakeiktas kvailas šiknius! - buvo pirmi jo žodžiai. 

— Ne! - aiktelėjo Robina. 

- Jis nieko nenori girdėti, - tarė Straikas taip suirzęs, kad negalėjo 
nusėdėti ir ėmė šlubuodamas blaškytis po priimamąjį. - Jis pareika- 
lavo ištirti tą kruviną skudurą iš sandėliuko, ir pasirodė, kad kraujas 
Kvaino, - didelio čia daikto, gal jis įsipjovė prieš kelis mėnesius. Taip 
susižavėjęs savo sumauta versija... 

— Ar pasakei, kad jam tereikia gauti orderį... 

— KLUIKA! - suriaumojo Straikas ir taip žiebė kumščiu per metali- 
nę dokumentų spintelę, kad ši sudrebėjo, o Robina pašoko. 

- Bet jis negali neigti... kai ekspertai patvirtins... 

- Tas ir yra, Robina! - Straikas atsisuko į ją. - Jei jis nepadarys kra- 
tos prieš ekspertizę, nebebus ko ieškoti! 

- Bet tu pasakei jam apie rašomąją mašinėlę? 

- Jei tam asilui paprasta tiesa, kuri bado akis... 
pernelyg įbauginta, kad dabar pasakytų, kas kelia jai nerimą. 

- Tegul eina šikt, - sukriokė Straikas, šeštą kartą grįžęs prie jos 
stalo. - Drebulys ir siaubas. Neturiu pasirinkimo. Alas, - sumurmėjo, 
vėl išsitraukęs mobilųjį, - ir Nikas. 

— Kas tas Nikas? - paklausė Robina, iš paskutiniųjų stengdamasi 
suvokti jo mintį. 

- Jis vedęs Leonoros advokatę, - tarė Straikas, spaudydamas telefo- 
no mygtukus. - Senas draugas... gastroenterologas... 

Jis vėl grįžo į kabinetą ir užtrenkė duris. 

Nebuvo kas darą ir Robina besidaužančia širdimi pripylė vandens į 
arbatinį ir užplikė abiem arbatos. Laukė, o nepaliestuose puodeliuose 
aušo arbata. | 

Po penkiolikos minučių Straikas vėl išniro, šį kartą ramesnis. 

- Gerai, - tarė jis ir gurkštelėjo atvėsusios arbatos. - Turiu sumany- 
mą, ir man reikės tavęs. Pasiruošusi? 

- Žinoma! - atsakė Robina. 

Jis glaustai išdėstė, ką ketina daryti. Sumanymas buvo akiplėšiškas, 
be to, daug lems sėkmė. 

— Na? - galop paklausė Straikas. 

- Tinka, - atsakė Robina. 

— Gali tavęs ir neprireikti. 

— Na taip, - sutiko Robina. 

— Antra vertus, tu gali būti pati svarbiausia. 

— Taip, - atsakė Robina. 

- Tikrai neprieštarauji? - paklausė Straikas, įdėmiai žiūrėdamas į ją. 

— Nė kiek, - atsakė Robina. - Mielai tai padarysiu, labai noriu... 
tiktai, — ji sudvejojo, - manau... 

— Kas? - aštriai paklausė Straikas. 

— Manau, man reikia praktikos, - tarė Robina. 

— A, - atsiliepė Straikas. - Taip, gerai sakai. Manau, laiko turime iki 
ketvirtadienio. Tuojau pasitikslinsiu datą... 

Jis trečią kartą dingo kabinete. Robina vėl susmuko į kompiuterinį 
krėslą. 

Ji baisiai norėjo dalyvauti suimant Oveno Kvaino žudiką, bet išgąs- 
dinta griežto Straiko balso taip ir nesiryžo pasakyti: „Manau, mane 
pastebėjo.“ 

Cha cha cha, susiraizgei savo pinklėse kaip šilkaverpis. 


John Webster, „Baltasis velnias“ 


Senamadiško gatvės žibinto šviesoje karikatūriškos freskos ant Čel- 
sio menininkų klubo fasado - baltų ilgos žemų sujungtų namukų ei- 
lės sienų - atrodė klaikokai. Vaivorykštės spalvų taškuotės fone buvo 
nutapyti cirko išsigimėliai: keturkojė šviesiaplaukė, dramblys, ėdantis 
prižiūrėtoją, išblyškęs akrobatas dryžuotais kalinio drabužiais ir išei- 
namojoje angoje dingusia galva. Klubas stovėjo medžiais apsodintoje, 
apsnūdusioje, orioje gatvėje, nuščiuvusioje siautėjant pūgai. Sniegas 
krito ir kaupėsi ant stogų ir šaligatvių, lyg trumpo atokvėpio šią spei- 
guotą žiemą nė būti nebuvę. Visą ketvirtadienį pustė vis smarkiau, o 
dabar pro raibuliuojančią žibinto apšviestą snaigių uždangą senasis 
klubas, nudažytas gaiviomis pastelinėmis spalvomis, atrodė keistai 
trapus it kartoninė dekoracija ar iliuzionistinis paveikslas. 

Straikas stovėjo tamsiame skersgatvyje prie Senosios Bažnyčios ga- 
tvės, žiūrėdamas, kaip vienas po kito į vakarėlį renkasi svečiai. Pama- 
tė, kaip seniui Pinkelmanui iš taksi padėjo išlipti Džeris Valdgreivas 
akmeniniu veidu, o Danielius Čardas su ramentais ir kailine kepure 
linksėjo ir nesmagiai šypsojosi, sveikindamas svečius. Elizabeta Tasel 
taksi atvažiavo viena ir, drebėdama nuo šalčio, ieškojo pinigų sumo- 
kėti vairuotojui. Paskutinis automobiliu su vairuotoju atvyko Maiklas 
Fankortas. Jis neskubėdamas išlipo iš mašinos, pasitaisė paltą ir tik 
tada užlipo laiptais. 

Ant tankių garbanotų seklio plaukų krito sniegas. Jis išsitraukė 
„mobilųjį ir paskambino netikram broliui. 

— Klausyk, - susijaudinęs pranešė Alas, - jie visi susirinkę valgo- 
majame. 

— Kiek? 

— Bus apie dešimt. 

- Einu. 

Straikas nušlubavo per gatvę, pasiramsčiuodamas lazda. Iškart 
buvo įleistas, kai pasakė pavardę ir paaiškino esąs Dankano Gilfederio 
svečias. 

Alas ir Gilfederis, garsenybių fotografas, kurį Straikas matė pirmą 
kartą gyvenime, stovėjo netoli durų. Gilfederis, regis, buvo suglumęs: 
jis nenutuokė, kas tas Straikas ir kodėl geras pažįstamas Alas paprašė 
jo, šio žavaus ekscentriško klubo nario, pakviesti nežinia ką. 

— Mano brolis, - supažindino juodu Alas, regis, didžiuodamasis. 

— O, - abejingai atsiliepė Gilfederis. Jis nešiojo tokius pat akinius 
kaip Kristianas Fišeris, o ploni netvarkingi plaukai buvo iki pečių. — 
Maniau, tavo brolis jaunesnis. 

— Tas Edis, - paaiškino Alas. - Šis - Kormoranas. Buvęs kariškis. 
Dabar seklys. 

— O, - vėl tarstelėjo Gilfederis, regis, dar labiau suglumęs. 

- Ačiū, — padėkojo abiem vyrams Straikas. - Užsakyti gėrimų? 

Klubas buvo triukšmingas ir sausakimšas, interjero, išskyrus kar- 
tais šmėkštelinčias minkštas sofas ir židinyje spragsinčias malkas, 
apžiūrėti neįmanoma. Baro žemomis lubomis sienos buvo gausiai 
nukabinėtos graviūromis, paveikslais ir nuotraukomis; patalpa darė 
užmiesčio namo, jaukaus ir nelabai tvarkingo, įspūdį. Straikas, aukš- 
čiausias vyras kambaryje, virš minios įžiūrėjo langus klubo gale. Jie 
vėrėsi į didelį sodą, apšviestą tik lopais. Visžalius krūmus ir iš jų ky- 
šančias akmenines skulptūras dengė storas baltutėlio sniego, skaistaus 
ir lygaus it baltasis glaistas, sluoksnis. 

Straikas pasiekė barą ir užsakė vyno savo palydovams, sykiu žvilg- 
čiodamas į valgomąjį. 

Pamatė užimtus kelis ilgus medinius stalus. „Roperio Cardo“ drau- 
gija sėdėjo prie dviejų langų iki žemės, pro stiklą buvo matyti vaiduo- 
kliškai baltas sodas. Pagerbti devyniasdešimtmečio Pinkelmano, sė- 
dinčio krikštasuolėje, susirinko gal dvylika žmonių, kai kurių Straikas 
nepažinojo. Jam krito į akis, kad vakarėlio organizatoriai pasodino 

Elizabetą Tasel kuo toliau nuo Maiklo Fankorto. Fankortas kažką gar- 
siai rėkė Pinkelmanui į ausį, prieš juodu sėdėjo Čardas. Elizabeta Tasel 
sėdėjo greta Džerio Valdgreivo. Juodu nesikalbėjo. 

Straikas perdavė Alui ir Gilfederiui po taurę vyno, paskui grįžo 
prie baro viskio sau, nenuleisdamas akių nuo „Roperio Čardo“ stalo. 

— O tu kodėl čia? - išgirdo iš apačios skambų kaip varpelis balsą. 

Jam prie alkūnės stovėjo Nina Lasels ta pačia juoda suknele su pe- 
tnešėlėmis kaip per jo gimtadienio vakarienę. Ankstesnio jukaus ko- 
ketiškumo nelikę nė žymės. Ji kaltino. 

- Sveika, - nustebo Straikas. - Nesitikėjau tavęs čia pamatyti. 

— Aš tavęs irgi, - atkirto ji. 

Jis gerą savaitę neatsakinėjo į jos skambučius nuo tada, kai permie- 
gojo su ja Šarlotės vestuvių dieną, kad užsimirštų. 

— Vadinasi, tu pažįsti Pinkelmaną, - tarė Straikas, nerūpestingai 
plepėdamas, nors ji aiškiai buvo nusiteikusi priešiškai. 

- Perimu kai kuriuos Džerio rašytojus, nes jis išeina iš darbo. Tarp 
jų ir Pinką. 

- Sveikinu, - tarė Straikas. Ji nenusišypsojo. - Tačiau Valdgreivas 
vis dėlto atėjo į vakarėlį? 

— Pinkas prisirišęs prie Džerio. O tu kodėl čia? - pakartojo ji. 

— Dirbu savo darbą, - atsakė Straikas. - Bandau išsiaiškinti, kas 
nužudė Oveną Kvainą. 

Ji pavartė akis, rodydama, kad toks užsispyrimas net nebejuo- 
kingas. 

— Kaip čia patekai? Klubas uždaras. 

— Pagal pažintį, - atsakė Straikas. 

— Vadinasi, manim pasinaudoti nebenorėjai? - paklausė ji. 

Jam nepatiko savo atspindys jos didelėse išsprogusiose kaip pelės 
akyse: nepaneigsi, kad ne kartą ja pasinaudojo. Pigu, gėdinga, ji tokio 
elgesio nenusipelnė. 

— Maniau, tau įkyrėjo, - tarė Straikas. 

— Aha, - pasakė Nina. - Neapsigavai. 

Ji nusisuko ir grįžo prie stalo, atsisėdo ant paskutinės laisvos kėdės 
tarp dviejų Straikui nepažįstamų bendradarbių. 

Straikas stovėjo tiesiai Džeriui Valdgreivui prieš akis ir šis jį pama- 
tė. Redaktoriaus akys už akinių raginiais rėmeliais išsiplėtė. Perspėtas 

sustingusio Valdgreivo žvilgsnio, atsisuko Čardas ir taip pat pažino 
Straiką. 

— Kaip sekasi? - susijaudinęs paklausė šalia išdygęs Alas. 

— Puikiai, - atsakė Straikas. - Kur dingo tas Gil... kaip jis? 

— Išgėrė vyną ir išėjo. Taip ir nesuprato, ko mums čia reikia, - at- 
sakė Alas. 

Alas irgi nežinojo, kodėl jie čia. Straikas jam nieko nepaaiškino, tik 
kad jam šįvakar reikia patekti į Čelsio menininkų klubą ir gali reikėti 
jį pavėžėti. Skaisčiai raudonas Alo „Alfa Romeo Spider“ stovėjo netoli 
klubo. Straikui velniškai suskaudo kelį, ropščiantis į žemą automobilį 
ir išjo. 

Kaip jis ir norėjo, dabar pusė „Roperio Čardo“ stalo žinojo, kad jis 
čia. Straikas stovėjo taip, kad aiškiai matytų jų atspindžius didžiuliuo- 
se languose. Į jį virš valgiaraščių dėbsojo dvi Elizabetos Tasel, jo ryž- 
tingai nepaisė dvi Ninos, o po padavėją pasišaukė ir kažką kiekvienam 
į ausį pakuždėjo du Čardai. | 

— Čia tas pats plikis, kurį matėme „Upės“ kavinėje? - paklausė Alas. 

- Aha, - atsakė Straikas išsišiepdamas, nes tikrasis padavėjas at- 
siskyrė nuo atspindėtojo ir pasuko prie jų. - Manau, mus netrukus 
paklaus, ar turime teisę čia būti. 

— Labai atsiprašau, pone, - sumurmėjo padavėjas, priėjęs prie 
Straiko, - bet ar negalėčiau paklausti... 

— Aš - Alas Rokbis, mudu su broliu pakvietė Dankanas Gilfede- 
ris, - maloniai atsakė Alas, nespėjus Straikui išsižioti. Alo balse skam- 
bėjo nuostaba, kad juos klausia tokių dalykų. Jis - žavus privilegijuotas 
jaunas vyras, visur maloniai sutinkamas, nepriekaištingos reputacijos, 
o atsainiai Straiką priskyręs savo šeimai suteikė tokias pat teises ir jam. 
Iš siauro Alo veido žvelgė Džonio Rokbio akys. Padavėjas skubiai at- 
siprašė ir dingo. 

— Tiesiog nori juos išgąsdinti? - paklausė Alas, spoksodamas į lei- 
dėjų stalą. 

— Nepakenks, - nusišypsojo Straikas, gurkšnodamas viskį ir žiūrė- 
damas, kaip Danielius Čardas rėžia aiškiai išpūstą kalbą Pinkelmano 
garbei. 

Iš po stalo išniro atvirukas su dovana. Žvelgdamas ir šypsodama- 
sis senajam rašytojui Čardas kaskart nervingai dirstelėdavo į didžiulį 

juodbruvą vyrą, spoksantį į juos iš baro. Nesidairė tik Maiklas Fankor- 
tas. Arba jis iki šiol nepamatė seklio, arba seklys jam nekėlė nerimo. 

Kai buvo patiekti užkandžiai, Džeris Valdgreivas atsistojo ir nuo 
stalo nuėjo į barą. Nina su Elizabeta nulydėjo jį akimis. Eidamas į tua- 
letą, Valdgreivas tik linktelėjo Straikui, bet grįždamas stabtelėjo. 

— Stebiuosi, jus čia matydamas. 

— Tikrai? - tarė Straikas. 

— Tikrai, - atsakė Valdgreivas. - Dėl jūsų... hm... žmonės jaučiasi 
nesmagiai. 

— Nieko negaliu padaryti, - atsakė Straikas. 

— Galit nestebeilyti į mus. 

— Mano brolis Alas, - pristatė Straikas, nekreipdamas dėmesio į 
prašymą. 

Alas nusišypsojo ir ištiesė ranką, sutrikęs Valdgreivas ją paspaudė. 

- Jūs erzinat Danielių, - pasakė Straikui Valdgreivas, žiūrėdamas 
tiesiai į akis. 

— Kaip gaila, - atsiliepė Straikas. 

Redaktorius pašiaušė ir taip susitaršiusius plaukus. 

— Ką gi, jei toks jūsų požiūris... 

- Stebiuosi, kad jums rūpi Danieliaus Čardo savijauta. 

— Man nerūpi, - atsakė Valdgreivas, - bet, būdamas blogo ūpo, 
Čardas gali apsunkinti gyvenimą kitiems žmonėms. Norėčiau, kad šį 
vakarą Pinkelmanui būtų smagu. Nesuprantu, kodėl jūs čia. 

— Norėjau kai ką perduoti, - tarė Straikas ir ištraukė baltą voką iš 
vidinės kišenės, ant jo nieko nebuvo parašyta. 

— Kas čia? 

— Jums, - tarė Straikas. 

Valdgreivas paėmė, visiškai sumišęs. 

— Turėtumėt apie tai pagalvoti, - tarė Straikas ir prislinko prie 
sutrikusio redaktoriaus triukšmingame bare. - Matot, prieš žmonos 
mirtį Fankortas persirgo kiaulyte. 

— Ką? - suglumo Valdgreivas. 

— Niekada neturėjo vaikų. Beveik tikrai nevaisingas. Maniau, jums 
bus įdomu. 

Valdgreivas išsižiojęs spoksojo į jį, bet, taip ir nesumojęs, ką sakyti, 
nupėdino, spausdamas baltąjį voką. 

— Kas čia? - paklausė Alas, nesitverdamas smalsumu. 

— Planas A, - atsakė Straikas. - Pažiūrėsim. 

Valdgreivas vėl atsisėdo prie „Roperio Čardo“ stalo. Juodame lange 
šalia jo pasirodė atspindys, ir abu atplėšė voką, kurį įdavė Straikas. 
Suglumęs jis ištraukė antrą mažesnį vokelį, ant šio jau buvo užrašytas 
kažkoks vardas. 

Redaktorius žvilgtelėjo į Straiką, šis kilstelėjo antakius. 

Džeris Valdgreivas padvejojo, paskui atsisuko į Elizabetą Tasel ir 
padavė antrąjį voką jai. Ji suraukė antakius ir perskaitė užrašą. Pažvel- 
gė į Straiką. Šis nusišypsojo ir kilstelėjo taurę. 

Rodos, valandėlę ji dvejojo, ką daryti; paskui niuktelėjo šalia sėdin- 
čiai merginai ir perdavė voką šiai. 

Jis apkeliavo visą stalą ir atsidūrė Maiklo Fankorto rankose. 

— Atlikta, - tarė Straikas. - Alai, aš einu į sodą parūkyti. Lik čia ir 
lauk skambučio. 

- Čia mobiliaisiais naudotis... - bet išvydo Straiko miną. - Gerai, - 
skubiai pasitaisė. 


48 

Eikvoja tau? Ir žūva dėl tavęs? 


Thomas Middleton, „Keršytojo tragedija“ 


Sode buvo tuščia ir baisiai šalta. Straikas iki kulkšnių nugrimzdo į 
sniegą, nejausdamas, kaip į dešinę kišką skverbiasi šaltis. Visi rūka- 
liai, kurie paprastai rūkydavo ant dailių vejų, šį kartą pasirinko gatvę. 
Jis brido per sniegą, palikdamas pėdsakus sustingusiame baltume, 
supamas tylaus grožio, kol sustojo prie mažo apskrito tvenkinio, vir- 
tusio storo pilko ledo disku. Vidury ant didžiulės kriauklės sėdėjo 
putnus bronzinis amūriukas su sniego peruku. Jis taikė iš lanko ne 
ten, kur strėlė galėtų perverti paprastą mirtingąjį, o tiesiai į tamsų 
dangų. 

Straikas prisidegė cigaretę ir atsisukęs pažvelgė į apšviestus klubo 
langus. Vakarieniautojai ir padavėjai atrodė kaip popierinės figūrėlės, 
judančios ekrane. 

Jei Straikas perprato šį žmogų, jis ateis. Argi tokiai pagundai gali 
atsispirti rašytojas, negalintis neregzti žodžių iš patirties gijų, klaikių 
keistybių mėgėjas? 

Ir tikrai, po kelių minučių Straikas išgirdo atsidarant duris, pokal- 
bių nuotrupas, skubiai nuslopusią muziką, paskui - tylius žingsnius. 

— Pone Straikai? 

Fankorto galva tamsoje atrodė itin didelė. 

— Ar nebūtų paprasčiau gatvėje? 

— Man patogiau sode, - atsakė Straikas. 

— Aišku. 

Fankortas kalbėjo linksmai, lyg ketintų, bent kol kas, taikstytis prie 
Straiko. Seklys spėjo, jog rašytojui, linkusiam į teatrališkumą, malonu, 
kad nuo stalo pasikalbėti su žmogumi, kuris visiems kelia nerimą, pa- 
kviestas kaip tik jis. 

— Kas jus domina? - paklausė Fankortas. 

- Jūsų nuomonė, - atsakė Straikas. - Kritinė „Bombyx Mori“ ana- 
lizė. 

— Ir vėl? - suirzo Fankortas. Jo nuotaika atvėso, matyt, visai kaip jo 
kojos. Rašytojas standžiau susisiautė paltu nuo pūgos. - Apie tą knygą 
pasakiau viską, ką norėjau. 

— Vienas pirmųjų dalykų, kuriuos išgirdau apie „Bombyx Mori“, - 
tarė Straikas, - kad šis romanas panašus į jūsų ankstyvuosius kūrinius. 
Daug kraujo ir slapti simboliai, rodos, žodžiai buvo tokie, 

— Ir kas? - paklausė Fankortas, susikišęs rankas į kišenes. 

— Tik tiek, kad, kalbėdamasis su Kvaino pažįstamais, vis aiškiau 
suvokiau, jog knyga, kurią visi perskaitė, menkai panėši į knygą, kurią 
jis tvirtino rašąs. 

Fankortui alsuojant kilo debesėliai, užstodami ir taip sunkiai įžiū- 
rimus stambius veido bruožus. 

— Net susipažinau su mergina, kuri tvirtina girdėjusi ištrauką iš 
šios knygos, nė kiek nepanašią į galutinį variantą. 

— Rašytojai daug brauko, - atsiliepė Fankortas mindžikuodamas, 
įtraukęs galvą į pečius beveik iki ausų. - Ovenui būtų išėję į naudą 
išbraukti kai ką ir daugiau. Tiesą sakant, kelis romanus. 

- Ir intarpai iš ankstesnių kūrinių, - tarė Straikas. - Du hermafro- 
ditai. Du kruvini maišai. Baisybė nereikalingo sekso. 

- Jis turėjo ne itin lakią vaizduotę, pone Straikai. 

— Jis paliko raštelį, veikiausiai personažų vardų sąrašą. Vienas tų 
vardų įskaitomas rašomosios mašinėlės juostelėje, paimtoje iš jo ka- 
bineto, dar policijai jo neužantspaudavus, bet galutiniame rankraščio 
variante šio vardo nėra. 

— Vadinasi, jis apsigalvojo, - irzliai atsiliepė Fankortas. 

— Tai visai paprastas vardas, ne simbolinis, ne archetipinis kaip pa- 
skutiniame variante, - tarė Straikas. Jo akys įprato prie tamsos, ir jis 
išvydo stambių bruožų veide šiokį tokį smalsumą. - Pilnas žmonių 
restoranas matė, mano nuomone, paskutinę Kvaino vakarienę ir pa- 

skutinį viešą pasirodymą, - toliau kalbėjo Straikas. - Patikima liudy- 
toja sako, kad Kvainas visam restoranui išrėkė, jog viena priežasčių, 
kodėl Tasel pabijojo atstovauti knygai - „dėl Fankorto ir jo prakeikto 
glebaus pimpalo“. 

Jis abejojo, kad įsitempę žmonės prie leidėjų stalo aiškiai mato juo- 
du su Fankortu. Jų figūros susiliejo su medžiais ir skulptūromis, bet 
atkakliausias ar ryžtingiausias stebėtojas vis dėlto būtų nustatęs, kur 
jie, iš mažučio it snaiperio šautuvo kryptukas žioruojančio Straiko ci- 
garetės galiuko. 

— Tik bėda, kad „Bombyx Mori“ nėra nė žodžio apie jūsų bybį, - 
toliau kalbėjo Straikas. - Nė žodžio apie Kvaino meilužę ir jauną drau- 
gę transseksualę kaip „tyras paklydusias sielas, anot jo paties, o juk jis 
pažadėjo jas šitaip aprašyti. Be to, šilkaverpių niekas neapipila rūgšti- 
mi, jie išverdami, kad nenukentėtų kokonai. 

— Tai kas? - pakartojo Fankortas. 

— Taigi buvau priverstas padaryti išvadą, - tarė Straikas, - kad 
„Bombyx Mori“, kurią visi perskaitė, ne ta knyga, kurią parašė Ovenas 
Kvainas. 

Fankortas liovėsi mindžikuoti. Staiga nustėręs, jis, regis, rimtai 
svarstė Straiko žodžius. 

— Aš... ne, - tarė jis lyg pats sau. - Tą knygą parašė Kvainas. Jo 
stilius. 

— Keista, kad jūs tai sakote, nes visi kiti, kurie jaučia Kvaino stiliaus 
savitumą, šioje knygoje išgirdo svetimą balsą. Danielius Čardas įta- 
rė Valdgreivą, šis įtarė Elizabetą Tasel. O Kristianui Fišeriui pasigirdo 
jūsų balsas. 

Fankortas kaip paprastai niekinamai gūžtelėjo pečiais. 

— Kvainas bandė mėgdžioti geresnį rašytoją. 

— Nemanote, kad prototipus jis aprašęs keistai netolygiai? 

Fankortas, paėmęs ir prisidegęs Straiko jam pasiūlytą cigaretę, da- 
bar klausėsi tylėdamas ir susidomėjęs. 

— Knygoje jis tvirtina, kad žmona ir agentė ant jo kupros parazi- 
tuoja, - kalbėjo Straikas. - Nemalonus, bet įprastas kaltinimas, kiek- 
vienas gali taip pasakyti apie žmones, gyvenančius iš jo uždarbio. Jis 
užsimena, kad meilužė nemėgsta gyvūnų, ir daro miglotą aliuziją arba 
į jos rašomą šlamštą, arba - ir tai jau gana liguista - į krūties vėžį. Jis 

viso labo pasityčioja iš transseksualės balso pratybų, nors toji tvirti- 
na parodžiusi jam savo gyvenimo aprašymą ir atskleidusi niūriausias 
paslaptis. Jis, galima sakyti, apkaltina Čardą nužudžius Džo Nortą ir 
nešvankiai užsimena, ką Čardas iš tikrųjų norėjęs jam padaryti. Ir dar 
pareiškia, kad dėl pirmosios jūsų Žmonos mirties kaltas jūs. Visa tai 
arba žinomos tiesos, arba paplitusios paskalos, arba tiesiog neišradin- 
gi išpuoliai. 

— Bet dėl to skauda ne mažiau, - tyliai atsiliepė Fankortas. 

— Sutinku, - tarė Straikas. - Todėl daugelis ant jo įtūžo. Bet vienin- 
telis tikras apreiškimas knygoje, kad jūs esat Džoanos Valdgreiv tėvas. 

— Aš jums sakiau, beveik aiškiai pasakiau, kai buvome susitikę aną 
kartą, - įsitempė Fankortas, - kad šis kaltinimas ne tik nepagrįstas, 
bet ir neįmanomas. Aš nevaisingas, ir Kvainas... 

— ...ir Kvainas negalėjo to nežinoti, - sutiko Straikas, - nes judu dar 
neva draugavote tada, kai susirgote kiaulyte, be to, jis iš to jau pasi- 
šaipė „Broliuose Balzakuose“. Todėl Drožiko kaltinimai dar keistesni, 
tiesa? Lyg juos būtų parašęs kitas žmogus, nežinantis, kad jūs nevai- 
singas. Ar tai jums nešovė į galvą skaitant knygą? 

Ant jų galvų ir pečių tirštai krito sniegas. 

— Nemanau, kad Ovenui rūpėjo, kas tiesa ir kas melas, - lėtai ištarė 
Fankortas, išpūsdamas dūmus. - Purvas prilimpa. Ovenas jį tiesiog 
drabstė. Mano nuomone, jis siekė pridaryti kuo daugiau bėdos. 

- Ir todėl atsiuntė jums rankraštį anksčiau negu kitiems? 

Fankortas neatsakė. 

— Matot, tai nesunkiai patikrinama, - pridūrė Straikas. - Kurjeris, 
paštas... viskas užregistruota. Verčiau sakykit, kaip buvo. 

Ilga tyla. 

— Gerai, - galop ištarė Fankortas. 

— Kada rankraštį gavote? 

— Lapkričio šeštosios rytą. 

- Ir ką padarėte? 

— Jį sudeginau, - glaustai, visai kaip Katrina Kent, atsakė Fankor- 
tas. - Supratau, ko jis siekia: sukelti viešą skandalą, pasidaryti rekla- 
mą. Paskutinė nevykėlio priemonė... neketinau tenkinti jo noro. 

Iki jų vėl atsklido linksmybių nuotrupos, nes atsidarė ir vėl užsida- 
rė durys į sodą. Netvirti žingsniai per sniegą, didelis šešėlis, išniręs iš 
tamsos. 

— Kas čia vyksta? - sugergždė Elizabeta Tasel, apsisiautusi sunkiu 
paltu kailine apykakle. 

Išgirdęs jos balsą, Eankortas puolė atgal. Straikas paklausė savęs, 
kada jie pastarąjį kartą buvo susidūrę akis į akį, o ne tūkstantinėje mi- 
nioje. 

— Luktelėkit minutėlę, gerai? - paprašė rašytojo Straikas. 

Fankortas delsė. 

— Pinkas pasigedo Maiklo, - kreipėsi į Straiką Tasel sodriu gargž- 
džiu balsu. 

— Jūs galėtumėt viską paaiškinti, - tarė Straikas. 

Sniegas šnarėdamas krito ant lapų ir užšalusio tvenkinio, kur sėdė- 
jo amūriukas, nusitaikęs strėle į dangų. 

- Jūs manėte, kad Elizabeta - „apgailėtinai neoriginali rašeiva“, tie- 
sa? - paklausė Fankorto Straikas. - Jūs abu studijavote Jokūbo meto 
keršto tragedijas, todėl jūsų stilius šiek tiek panašus. Bet, mano nuo- 
mone, jūs puikiai mėgdžiojate kitų žmonių stilių. 

Jis žinojo, kad Elizabeta Tasel ateis, jeigu jis išsivilios Fankortą, ji 
bijos, kad seklys tamsoje nepasakytų rašytojui, ko nereikia. Ji stovėjo 
kaip įbesta, ant kailinės apykaklės ir metalo žilumo plaukų krito snie- 
gas. Blausioje pro tolimus klubo langus krintančioje šviesoje Straikas 
matė tik jos veido apybrėžas. Žvilgsnis buvo įdėmus ir tuščias. Negy- 
vos bereikšmės ryklio akys. 

— Pavyzdžiui, Elspetos Fankort stilių jūs pamėgdžiojote tobulai. 

Fankortas be garso išsižiojo. Kelias sekundes buvo girdėti tik snie- 
go šnaresys ir vos girdimas švilpimas, sklindantis iš Elizabetos Tasel 
plaučių. 

— Iš pat pradžių pamaniau, kad Kvainas turi jums įtakos, - tarė 
Straikas. - Jūs nepanaši į moterį, kuri leistųsi paverčiama privačiu 
banku ir tarnaite, kuri pasiliktų Kvainą ir atsisakytų Fankorto. Ir ne- 
reikia pliurpti nesąmonių apie raiškos laisvę... Elspetos Fankort kny- 
gos parodiją, dėl kurios ji nusižudė, parašėte jūs. Daug metų jūs viena 
tvirtinote, kad Ovenas parodė jums tekstą. Iš tikrųjų buvo atvirkščiai. 

Įsivyravo tyla, tik snaigės kuždėjosi su snaigėmis, o iš Elizabetos 
Tasel krūtinės sklido tylus klaikus švilpčiojimas. Fankortas išsižiojęs 
vedžiojo akimis nuo agentės prie seklio. 

— Policija įtarė, kad Kvainas jus šantažavo, - tarė Straikas, - bet jūs 
apgavote juos graudžia istorija, neva skolinote jam pinigų dėl Orlan- 
dos. Jūs mokėjote Ovenui daugiau kaip ketvirtį amžiaus, tiesa? 

Jis stengėsi ją prakalbinti, bet ji tylėjo, spoksodama į jį tamsiomis 
tuščiomis akimis it skylėmis negražiame blyškiame veide. 

— Kaip jūs save apibūdinote, kai drauge pietavome? - paklausė 
Straikas. - „Tipiška padori senmergė'? Vis dėlto leidote nepasitenki- 
nimui prasiveržti, tiesa, Elizabeta? 

Beprotiškos tuščios akys staiga nukrypo į Fankortą, kuris šiek tiek 
atsitraukė. 

— Ar malonu niekinti ir žudyti visus pažįstamus, Elizabeta? Vienas 
didžiulis pagiežos ir nešvankybių pliūpsnis, ir jūs, nepripažintas ge- 
nijus, atkeršijote visiems, užsipuolėte visus, kuriems labiau sekėsi ir 
meilė, ir... 

Tamsoje kažkas tyliai prašneko, ir kelias akimirkas Straikas nesu- 
prato, iš kur sklinda balsas. Keistas, nepažįstamas, aukštas ir šleikš- 
tus: turbūt tokiu balsu beprotė bando išreikšti nekaltumą ir gerašir- 
diškumą. 

— Ne, pone Straikai, - sušnibždėjo ji it motina, įkalbinėjanti mie- 
guistą vaiką nesisėsti lovytėje, nesivartyti. - Vargšas kvaily. Vargšeli, — 
prisivertė ji nusijuokti, subangavo krūtinė, sušvilpė plaučiai. - Jis buvo 
sunkiai sužeistas Afganistane, - pasakė ji Fankortui tuo pačiu klaikiai 
meiliu balsu. - Regis, kontūzytas. Pažeisti smegenys kaip vargšės Or- 
landos. Jam reikia pagalbos, vargšui ponui Straikui. 

Jos plaučiai sušvilpė, ji ėmė kvėpuoti tankiau. 

— Reikėjo pasiimti respiratorių, Elizabeta, - tarė Straikas. 

Jam pasirodė, kad jos akys patamsėjo ir išvirto, lėliukės išsiplėtė 
nuo adrenalino. Didelės vyriškos rankos virto naguotomis letenomis. 

— Manėt, kad viską apgalvojot, tiesa? Virvės, maskuotė, apsauginis 
kombinezonas nuo rūgšties... bet nepagalvojot, kad pažeisite gerklės 
audinius, kvėpuodama garais. 

Nuo šalto oro jai buvo dar sunkiau kvėpuoti. Apimta panikos, Eli- 
zabeta švokštė it iš aistros. 

— Manau, - tyčia žiauriai tarė Straikas, - jums nuo to pasimaišė 
protas, Elizabeta, tiesa? Verčiau viltis, kad prisiekusieji patikės. Koks 
bergždžias gyvenimas. Verslas nuėjo šuniui ant uodegos, nei vyro, nei 

vaikų... Pasakykit, ar bent kartą judu bandėte pasibarškinti, kad ir ne- 
sėkmingai? - be užuolankų paklausė Straikas, žiūrėdamas į jų profi- 
lius. - Ta „glebaus pimpalo“ frazė... ko gero, tikrajame „Bombyx Mori“ 
Ovenas galėjo beletrizuoti tokį epizodą. 

Jie stovėjo nugara į šviesą, todėl jų išraiškos Straikas nematė, bet 
viską pasakė jų kūno kalba: juodu akimirksniu atšoko vienas nuo kito 
ir atsisuko į jį, lyg būtų sudarę netvirtą sąjungą. 

— Kada tai buvo? - paklausė Straikas, žiūrėdamas į tamsų Elizabe- 
tos siluetą. - Po Elspetos mirties? Bet tada tu persimetei prie Fenelos 
Valdgreiv, a, Maiklai? Su ja turbūt ėjosi kaip iš pypkės? 

Elizabeta aiktelėjo, lyg jis būtų jai trenkęs. 

— Dėl Dievo meilės, - sukriokė Fankortas, jau tūždamas ant 
Straiko. 

Straikas nekreipė dėmesio į grėsmingą priekaištą. Jis siutino ir 
kurstė Elizabetą, nors jos švilpiantiems plaučiams sniegingame ore 
trūko deguonies. 

— Turbūt baisiai suirzote, kai Ovenas įsijautė ir „Upės“ kavinėje 
ėmė rėkauti, ką parašęs tikrajame „Bombyx Mori“, tiesa, Elizabeta? 
Nors perspėjote jį nė žodžiu neprasitarti apie turinį? 

— Pamišėlis. Jūs pamišėlis, - sušnibždėjo ji, dirbtinai šypsodamasi, 
po tamsiomis ryklio akimis žybtelėjo dideli geltoni dantys. - Karas jus 
ne tik suluošino... 

— Puiku, - pagyrė Straikas. - Pagaliau matau niekšingą raganą, apie 
kurią visi pasakojo... 

- Šlubuoji po Londoną, stengdamasis patekti į laikraščius, - su- 
švokštė ji. - Visai kaip vargšas Ovenas, jokio skirtumo... Kaip jis dievi- 
no laikraščius, tiesa, Maiklai? — atsisuka ji į Eankortą. - Baisiai mėgo 
reklamą. Pabėgdavo it vaikiukas, žaidžiantis slėpynių... 

- Jūs paskatinote Kvainą pasislėpti Talgarto kelyje, - pasakė Strai- 
kas. - Tai buvo jūsų sumanymas. 

— Neketinu daugiau jūsų klausytis, - sušnibždėjo ji, plaučiai sušvil- 
pė įkvėpus žiemos oro, ir Tasel pakėlė balsą: - Nebesiklausau, pone 
Straikai, nebesiklausau. Niekas jūsų nesiklausys, vargšas kvaily... 

- Jūs pasakėte, kad Ovenas geidė liaupsių, - tarė Straikas, perrėk- 
damas jos šaižų skandavimą, kuriuo ji bandė nustelbti jo žodžius. - 
Turbūt jis papasakojo būsimą „Bombyx Mori“ siužetą prieš daug mė- 

nesių, manau, jame figūravo Maiklas, ne taip šiurkščiai pavaizduotas 
kaip Tuščiagarbis, bet gal pasišaipyta iš jo bejėgiškumo lovoje? „Atpil- 
do metas mums abiem“, tiesa? 

Kaip Straikas ir tikėjosi, ji aiktelėjo, karštligiškas skandavimas nu- 
tilo. 

— Pasakėt Kvainui, kad „Bombyx Mori“ tikriausiai puiki knyga, ge- 
riausia iš jo parašytų, kad sulauks didžiulės sėkmės, bet turinį reikia 
slėpti iš paskutiniųjų, kad niekas nepaduotų į teismą ir kad įspūdis 
būtų didesnis. Ir visą tą laiką rašėte savo versiją. O laiko turėjote per 
akis tekstui tobulinti, tiesa, Elizabeta? Dvidešimt šešeri metai tuščių 
vakarų, baigėte Oksfordą geriausiais pažymiais, galėjote parašyti dau- 
gybę knygų... bet apie ką jūs būtumėte rašiusi? Juk iš tikrųjų nė negy- 
venote, tiesa? 

Jos veide šmėstelėjo neslepiamas įtūžis. Elizabeta Tasel sugniaužė 
kumščius, bet susitvardė. Straikas norėjo, kad ji palūžtų, kad pasiduo- 
tų, bet ryklio akys, rodos, laukė jo klaidos, spragos. 

— Jūs sukūrėte romaną iš žmogžudystės plano. Išpjauti viduriai, 
druskos rūgštis - ne simboliai, jie skirti teismo medicinos ekspertams 
suklaidinti, o visi manė, kad tai meninis sumanymas. Ir jūs pasistengė- 
te, kad tas kvailas savanaudis taptų savo nužudymo bendrininku. Pa- 
sakėte jam žinanti, kaip išreklamuoti knygą ir padidinti pajamas: judu 
viešoje vietoje triukšmingai susivaidysite, jūs pasakysite, kad knyga 
pernelyg ginčytina ir jos negalima leisti, ir jis dings. Jūs paskleisite: 
gandus apie knygos turinį ir galų gale, kai Ovenas leisis surandamas, 
išrūpinsite jam labai pelningą sutartį. 

Ji purtė galvą, plaučiai garsiai kriokė, bet negyvos akys tebebuvo 
įsmeigtos į Straiką. 

— Ovenas baigė knygą. Jūs kelias dienas luktelėjote - iki Laužų 
nakties, kai bus daug puikaus triukšmo, atitraukiančio dėmesį, paskui 
išsiuntėte suklastotąjį „Bombyx“ Fišeriui (kad greičiau pasklištų gan- 
dai), Valdgreivui ir Maiklui. Suvaidinote viešą skandalą, paskui nuse- 
kėte paskui Kvainą į Talgarto kelią... 

— Ne, - išsprūdo Fankortui, jis nebesusivaldė. 

— Taip, - negailestingai patvirtino Straikas. - Kvainas nemanė, kad 
turi bijoti Elizabetos: juk ji - jo bendrininkė, sumaniusi amžiaus su- 
grįžimą. Manau, tuo metu jis buvo beveik užmiršęs, kad šitiek metų 

jus šantažuoja, tiesa? - paklausė jis Tasel. - Tiesiog įprato prašyti pini- 
gų ir gauti. Abejoju, kad jūs kada nors užsiminėte apie parodiją, kuri 
sugriovė jums gyvenimą... Ir žinot, kas, mano nuomone, atsitiko, kai 
Ovenas jus įsileido, Elizabeta? 

Straikas prieš savo valią prisiminė nusikaltimo vietą: didelį skliau- 
tinį langą ir lavoną šiurpaus natiurmorto viduryje. 

— Manau, įkalbėjote tą vargšą naivų savimeilį mulkį pozuoti rekla- 
minei nuotraukai. Jis atsiklaupė? Ar tikrojo romano herojus maldavo 
ar meldėsi? O gal surišote jį kaip savo Bombiksą? Jam, Ovenui, būtų 
patikę pozuoti surištam. Lengva ir paprasta užeiti iš užpakalio ir su- 
knežinti galvą metaline durų atrama, ar ne taip? Aplink pokšint petar- 
doms, jūs praskėlėt Kvainui galvą, surišot jį, perpjovėt ir... 

Fankortas iš siaubo dusliai suaimanavo, bet Tasel vėl prabilo, pra- 
gydo neva meiliai: 

— Jums reikia gydytojo, pone Straikai. Vargše pone Straikai, - ir 
netikėtai ištiesė ranką, ketindama uždėti didelę plaštaką jam ant 
apsnigto peties. Prisiminęs, ką tos rankos padarė, Straikas nejučio- 
mis žengtelėjo atgal, ir Tasel ranka sunkiai nukaro prie šono, tik 
pirštai mėšlungiškai gniaužėsi. - Jūs sudėjote į kelionmaišį Oveno 
žarnas ir tikrąjį rankraštį, - pasakė seklys. Tasel priėjo taip arti, kad 
jis vėl užuodė brangius kvepalus, sumišusius su įsisenėjusiu taba- 
ku. - Paskui apsivilkote Oveno apsiaustą, skrybėlę ir išėjote. Dar rei- 
kėjo įmesti ketvirtą suklastotojo „Bombyx Mori“ egzempliorių pro 
Katrinos Kent pašto skylę, kad būtų kuo daugiau įtariamųjų, tarp jų 
moteris, gavusi, ko jūs niekada neturėjote: sekso, bendravimo, bent 
vieną draugę. 

Tasel vėl nusijuokė, bet šį kartą juokas skambėjo maniakiškai. 
Kumščiai nuolat susigniauždavo ir atsigniauždavo. 

- Judu su Ovenu būtumėt puikiai sutarę, - sušnibždėjo ji. - Tiesa, 
Maiklai? Ar jis nebūtų stebuklingai sutaręs su Ovenu? Liguistos fanta- 
zijos... žmonės juoksis iš jūsų, pone Straikai, - ji dar smarkiau švokštė, 
negyvos tuščios akys juodavo sustingusiame baltame veide. - Vargšas 
luošys iš kailio neriasi, kad vėl atsidurtų dėmesio centre, gerinasi gar- 
siajam tė... 

— Turite įrodymų? - reikliai paklausė Fankortas tarp sniego sūku- 
rių kimiu balsu, nenorėdamas tikėti tuo, ką girdi. 

Čia ne rašalu popieriuje rašoma tragedija, ne nugrimuotų aktorių 
vaidinama mirties scena. Greta stovi buvusi bendrakursė, ir nors gy- 
venimas juos vėliau išskyrė, mintis, kad augalota, nedaili, dėl jo pame- 
tusi galvą mergina, kurią jis pažinojo Oksforde, virto moterimi, galin- 
čia taip baisingai žudyti, jam buvo beveik nepakeliama. 

— Taip, turiu, - ramiai atsakė Straikas. - Turiu antrą elektrinę ma- 
šinėlę, visiškai tokią kaip Kvaino, suvyniotą į juodą burką ir kombi- 
nezoną su druskos rūgšties dėmėmis, prigrūstą akmenų. Pažįstamas 
naras ištraukė juos iš jūros vos prieš kelias dienas. Jie gulėjo po liūdnai 
pagarsėjusiomis Gvidiano uolomis: Pragaro Gerklėje, pavaizduotoje 
ant Dorkesės Pengeli knygos viršelio. Turbūt ji jums ją parodė, kai sve- 
čiavotės, taip, Elizabeta? Grįžote ten viena su mobiliuoju, pasakiusi jai, 
kad ieškote, kur geresnis ryšys? 

Ji šiurpiai tyliai suaimanavo it žmogus, gavęs smūgį į pilvą. Valan- 
dėlę visi apmirė, paskui Tasel nerangiai apsisuko ir klupinėdama lei- 
dosi bėgti atgal į klubą. Skaisčiai geltonas šviesos stačiakampis sudre- 
bėjo ir dingo, durims atsidarant ir užsidarant. 

— Bet, - tarė Fankortas, žengęs kelis žingsnius jai įkandin, paskui 
paklaikęs atsisukdamas į Straiką, - jūs negalit... ją reikia sulaikyti! 

— Negalėčiau jos pavyti, net jei norėčiau, - atsakė Straikas, mesda- 
mas nuorūką į sniegą. - Kelis neleis. 

- Ji gali ko nors griebtis... 

— Turbūt nulėkė galo darytis, - sutiko Straikas, išsitraukdamas mo- 
bilyjį. 

Rašytojas išvertė akis. 

- Jūs... jūs šaltakraujiškas niekšas! 

— Jūs ne pirmas tai sakote, - atsiliepė Straikas, spaudydamas myg- 
tukus. - Pasiruošęs? - paklausė. - Išeiname. 

Thomas Dekker, „Taurusis ispanų kareivis“ 


Pro rūkalius prie klubo it akla pralėkė augalota moteris, slidinėdama 
sniege, ir leidosi bėgti tamsia gatve, tik plevėsavo įkandin paltas kai- 
line apykakle. 

Iš šoninės gatvės išvažiavo laisvas taksi, ir moteris jį sustabdė, pašė- 
lusiai mojuodama rankomis. Automobilis sustojo, priekiniai žibintai 
metė du kūgiškus šviesos pluoštus, iškreiptus tirštai krintančio sniego. 

- Fulamo Rūmų gatvė, - kūkčiodama ištarė keleivė šiurkščiu so- 
driu balsu. 

Taksi lėtai nuvažiavo nuo šaligatvio krašto. Automobilis buvo se- 
nas, stiklinė pertvara subraižyta ir šiek tiek pageltusi savininkui ilgus 
metus rūkant. Gatvės žibintų apšviesta, užpakalinio vaizdo veidrodė- 
lyje išnirdavo Elizabeta Tasel, krūpčiojanti ir tyliai raudanti, užsiden- 
gusi veidą rankomis. 

Vairuotoja nepaklausė, kas atsitiko, bet pažvelgė už keleivės į gatvę, 
kur buvo matyti dvi mažėjančios vyrų figūrėlės, skubančios snieguotu 
šaligatviu prie raudono sportinio automobilio tolumoje. 

Gatvės gale taksi pasuko į kairę, bet Elizabeta Tasel tebeverkė į del- 
nus. Stora vilnonė vairuotojos kepurė graužė, nors ilgomis laukimo 
valandomis ji džiaugėsi ją užsidėjusi. Taksi lėkė Karaliaus gatve per 
storą purų sniegą, kuris net po padangomis nevirto pliurze. Be persto- 
jo pustė, keliai kuo toliau, tuo buvo pavojingesni. 

— Jūs važiuojat ne į tą pusę. 

— Aplinkkeliu, dėl sniego, - pamelavo Robina. 

Akimirksnį jų akys veidrodėlyje susitiko. Agentė pažvelgė per petį. 
Raudonas „Alfa Romeo“ buvo per toli, nematyti. Ji paklaikusi stebei- 
lijo į pastatus, lekiančius pro šalį. Robina girdėjo, kaip klaikiai švilpia 
Elizabetos krūtinėje. 

— Mes važiuojame į priešingą pusę. 

— Tuojau apsisuksiu, - tarė Robina. 

Ji nematė, bet išgirdo, kad Elizabeta Tasel bando atidaryti dureles. 
Jos - visos - buvo užblokuotos. 

— Galite mane ir čia išleisti, - garsiai ištarė agentė. - Sakau, išleiskit! 

— Kito taksi tokiu oru nerasite, - atsiliepė Robina. 

Juodu tikėjosi, kad Tasel bus pernelyg prislėgta ir ne iš karto paste- 
bės, kur važiuoja. Taksi dar tik artinosi prie Slouno aikštės. Iki Naujojo 
Skotland Jardo dar gera mylia. Robina vėl dirstelėjo į užpakalinio vaiz- 
do veidrodėlį. Tolumoje raudonavo mažutis taškelis - „Alfa Romeo“. 

Elizabeta atsisegė saugos diržą. 

- Stabdyk taksi! - suriko ji. - Stabdyk ir išleisk mane! 

— Negaliu čia sustoti, - atsakė Robina ramiai, nors anaiptol taip 
nesijautė, nes agentė pakilo ir didžiulėmis rankomis ėmė braižyti per- 
tvarą. - Prašom atsisėsti, ponia... 

Pertvara slystelėjo į šalį. Elizabeta griebė Robinai už kepurės ir 
plaukų, jos galva atsidūrė beveik prie Robinos, išraiška buvo pagiežin- 
ga. Plaukai prakaituotomis sruogomis užkrito Robinai ant akių. 

— Liaukitės! 

— Kas tu tokia? - sukliegė Tasel, sugriebusi Robinai už plaukų ir 
purtydama. - Ralfas sakė matęs šviesiaplaukę, besirausiančią šiukšlių 
konteineryje... kas tu tokia? 

- Paleisk! - suriko Robina, nes Tasel kita ranka griebė jai už gerklės. 

Už pusantro šimto metrų Straikas sukriokė Alui: 

— Spausk greičio pedalą, po perkūnais, kažkas negerai, žiūrėk... 

Priekyje, mėtydamasis į šalis, lėkė taksi. 

— Per plikledį šita mašina niekam tikusi, - suaimanavo Alas, „Alfa 
Romeo“ slystelėjo, o taksi žaibiškai įsuko į Slouno aikštę ir dingo iš 
akių. 

Tasel beveik užsiropštė ant priekinės sėdynės, spiegdama sužalota 
gerkle... Robina bandė ją atmušti viena ranka, nepaleisdama vairo; per 
plaukus ir sniegą ji nematė, kur važiuoja, o dar ir Tasel abiem ranko- 

mis gniaužė jai gerklę. Robina ieškojo stabdžio, bet taksi šoko į priekį, 
ir ji suprato paspaudusi greičio pedalą... Ji neprakvėpavo... paleidusi 
vairą, abiem rankomis bandė atplėšti agentės rankas... praeivių klyks- 
mai, staigus krestelėjimas, kurtinamas stiklo traškesys, metalo džerš- 
kėjimas į betoną ir aštrus skausmas nuo saugos diržo sudužus taksi, ir 
ji nugrimzdo į tamsą... 

— Velniop mašiną, palik ją, reikia bėgti prie jų! - subaubė Straikas 
Alui, perrėkdamas parduotuvės signalizacijos kauksmą ir puolusių į 
šalis praeivių spiegimą. 

„Alfa Romeo ėmė slysti į šoną ir nevykusiai sustojo vidury kelio 
per kokį šimtą metrų nuo vietos, kur taksi įsirėžė į veidrodinį vitrinos 
stiklą. Alas jau iššoko, o Straikas vis dar tik bandė išsiropšti. Būrelis 
praeivių, kai kurie vakariniais drabužiais, grįžtantys iš Kalėdų pobū- 
bėgantį per pūgą prie avarijos vietos, slidinėjantį ir klupinėjantį. 

Užpakalinės taksi durelės atsidarė. Iš mašinos iššoko Elizabeta 
Tasel ir leidosi bėgti. 

— Alai, gaudyk ją! — subaubė Straikas, klimpdamas sniege. - Gau- 
dyk ją, Alai! 

„Le Rosey regbio komanda buvo puiki, Alas - įpratęs paklus- 
ti įsakymams. Jis puolė į priekį ir parbloškė agentę. Ši žnektelėjo ant 
apsnigtos gatvės, aplinkui ėmė spiegti pasipiktinusios moterys, bet 
Alas prispaudė ją, spurdančią ir besikeikiančią, prie šaligatvio, ir ėmė 
atmušinėti taurių vyriškių, bandančių padėti jo aukai, puolimą. 

Straikas nieko nematė. Jam atrodė, kad bėga sulėtintai, stengdama- 
sis nepargriūti, jis svirduliavo prie grėsmingai tylaus ir ramaus taksi. 
Visus domino tik Alas ir jo besipriešinanti keikūnė belaisvė, taksi vai- 
„ruotojos niekas neprisiminė. 

— Robina... 

Susmukusi ant šono, ji kybojo ant užsegto saugos diržo. Veidas 
kruvinas, bet, pašaukta vardu, ji dusliai suaimanavo. 

— Ačiū Dievui... ačiū Dievui... 

Aikštė prisipildė policijos sirenų kauksmo. Jos perrėkė parduotu- 
vės signalizaciją, vis garsėjančius pasipiktinusių londoniečių šauks- 
mus, o Straikas atsegė Robinos saugos diržą ir atsargiai įstūmė ją atgal 
į taksi, nes ji bandė išlipti. 

— Lik čia, - tarė jis. 

- Ji suprato, kad važiuojam ne į jos namus, - sumurmėjo Robina. — 
Iškart suprato, kad važiuoju ne į tą pusę. 

— Nesvarbu, - sušvokštė Straikas. - Skotland Jardas pats atlėkė. 

Plikuose aikštės medžiuose it briliantai žėrėjo lempučių girliandos. 
Sniegas krito ant susirinkusios minios, ant taksi, kyšančio iš sudau- 
žytos vitrinos, ir sportinio automobilio, netinkamai pastatyto vidury 
gatvės. Mirksėdami mėlynais žiburėliais, ant žibančiomis duženomis 
nusėtos žemės sustojo policijos automobiliai. Sirenas užgožė parduo- 
tuvės signalizacijos kauksmas. 

Netikras brolis rėksmingai aiškino, kodėl laiko užgulęs šešiasde- 
šimtmetę moterį, o išsekęs seklys lengviau atsidusęs susmuko taksi 
automobilyje greta sekretorės ir - nenoromis, nederamai - nusijuokė. 


PO SAVAITĖS 

SINTIJA. Sakai, Endimionai, visa tai dėl meilės? 
ENDIMIONAS. Taip, ponia, bet paskui dievai man moters 


neapykantą užtraukė. 


John Lyly, „Endimionas, arba Žmogus Mėnulyje“ 


Straikas niekada nebuvo užsukęs pas Robiną ir Matju į namus Ilinge. 
Jis tik vargais negalais išreikalavo, kad ji neitų į darbą ir atsigautų po 
nesmarkaus smegenų sukrėtimo ir smaugikės užpuolimo. 

— Robina, - kantriai aiškino jis jai telefonu, - vis tiek teko uždaryti 
biurą. Danijos gatvėje knibždėte knibžda reporterių... Aš apsistojau 
pas Niką su Ilza. 

Jis negalėjo važiuoti į Kornvalį, nepasimatęs su Robina. Kai ji ati- 
darė lauko duris, Straikas su džiaugsmu pamatė, kad kraujosruvos ant 
kaklo ir kaktos jau išblankusios iki gelsvo melsvumo. 

— Kaip sveikata? - paklausė jis, valydamasis kojas į kilimėlį. 

— Puiki! - atsakė ji. 

Butas buvo mažutis, bet jaukus ir dvelkė jos kvepalais, kurių jis 
anksčiau beveik neužuosdavo. Galbūt, pradirbęs savaitę be Robinos, 
pasidarė jiems jautresnis. Ji nuvedė jį į svetainę gelsvomis sienomis 
kaip pas Katriną Kent, jo akys iškart užkliuvo už krėslo, ant kurio gulė- 
jo vadovėlis „Apklausa kaip tyrimas: psichologija ir praktika. Kampe 
stovėjo maža eglutė, papuošta baltais ir sidabriniais papuošalais kaip 
pliki medžiai Slouno aikštėje, - toks buvo sudaužyto taksi nuotraukų 
laikraščiuose fonas. 

— Matju atsigavo? - paklausė Straikas, sėsdamasis ant sofos. 

— Negaliu sakyti, kad miršta iš laimės, - išsišiepė ji. - Arbatos? 

Ji žinojo, kokią jis mėgsta: juodą kaip degutas. 

— Kalėdų dovana, - pasakė Robinai, grįžusiai su padėklu, ir įteikė 
paprastą baltą voką. 

Robina smalsiai jį atplėšė ir ištraukė susegtų spausdintų lapų 
pluoštą. 

— Sekimo kursai sausio mėnesį, - tarė Straikas. - Kad kitą kartą, 
kai trauksi iš šiukšlių konteinerio maišelį su šuns išmatomis, niekas 
nepastebėtų. 

Ji laiminga nusijuokė. 

— Ačiū. Ačiū tau! 

— Dauguma moterų tikėtųsi gėlių. 

— Aš nepriklausau daugumai. 

— Aha, pastebėjau, - atsiliepė Straikas ir paėmė šokoladinį sausainį. 

— Jau ištyrė? - paklausė ji. - Šuns išmatas? 

— Aha. Pilnos žmogaus žarnų. Elizabeta Tasel jas pro truputį atšil- 
dydavo. Rasta pėdsakų dobermano dubenėlyje, o likučiai buvo laiko- 
mi šaldiklyje. 

— O Viešpatie, - išsprūdo Robinai, ir jos šypsena išblėso. 

— Tiesiog geniali nusikaltėlė, - tarė Straikas. - Įsmuko į Kvaino 
kabinetą ir užmetė už rašomojo stalo dvi savo rašomosios mašinėlės 
juosteles... Anstis nenoromis sutiko nusiųsti jas į laboratoriją. Kvaino 
DNR pėdsakų ant jų neaptikta. Jis jų niekada nelietė - taigi neparašė 
to, kas jose įsispaudė. 

— Anstis dar kalba su tavim? 

— Nenoriai. Jam sunku nutraukti su manim ryšius. Juk išgelbėjau 
jam gyvybę. 

- Iš tikrųjų kebli padėtis, - sutiko Robina. - Vadinasi, dabar poli- 
cija tiki tavo versija? 

- Dabar, kai jie žino, ko ieškoti, jiems atrodo, kad sprendimas buvo 
ranka pasiekiamas. Tokią pat rašomąją mašinėlę Tasel nusipirko be- 
veik prieš dvejus metus. Už burką ir virves sumokėjo Kvaino kortele, 
pirkinius užsakė pristatyti tada, kai name bus darbininkų. Per šitiek 
metų turėjo daugybę progų nugvelbti jo kortelę. Iš palto, pakabinto 
jos agentūroje, kol jis tupėdavo tualete... iš piniginės, kai jis girtutėlis 
miegodavo, o ji po vakarėlio veždavo jį namo. Ji puikiai jį pažinojo, 

kad jis tingi tikrinti sąskaitas ir kvitus. Turėjo raktą nuo Talgarto kelio 
namo, pasidaryti kopiją - vieni juokai. Ji buvo iššniukštinėjusi visą 
namą ir žinojo apie druskos rūgšties atsargas. Puikiai sugalvota, bet 
pernelyg įmantriai, - kalbėjo Straikas, gurkšnodamas tamsiai rudą 
arbatą. - Dabar ji akylai stebima, kad nenusižudytų. Bet beprotiškiau- 
sios smulkmenos tu dar nežinai. 

- Čia ne viskas? - nuogąstaudama paklausė Robina. 

Ji labai laukė susitikimo su Straiku, bet po įvykių prieš savaitę vis 
dar jautėsi sukiužusi. Atsitiesė ir narsiai pažvelgė jam į akis. 

— Ji pasiliko tą prakeiktą knygą. 

— Apie ką tu... - suraukė kaktą Robina. 

— Laikė šaldiklyje su žarnomis. Visa kruvina, nes nešė krepšyje 
kartu su jo viduriais. Tikrasis rankraštis „Bombyx Mori“, kurį parašė 
Kvainas. 

— Bet... kokiam galui? 

— Dievas žino. Fankortas sako... 

— Buvai jį susitikęs? 

— Trumpai. Jis nusprendė visada jautęs, kad kalta Elizabeta. Galiu 
lažintis, kad žinau, apie ką bus kitas jo romanas. Taigi jis sako, kad jai 
ranka nepakilo sunaikinti originalo. 

— Dėl Dievo meilės, autorių ji sumaitojo lyg niekur nieko! 
nok, „Roperio Čardo“ leidykla varvina seilę kuo greičiau išleisti tikrąją 
knygą. Įžangą parašys Fankortas. 

- Juokauji? 

— Nė kiek. Pagaliau Kvaino knyga atsidurs perkamiausiųjų sąra- 
še. Nesivaipyk taip, - paguodė Straikas, nes Robina nepatikliai kraipė 
galvą, - yra dėl ko švęsti. Kai „Bombyx Mori“ pasirodys knygynuose, 
„Leonora su Orlanda bus apipiltos auksu. Oi, vos nepamiršau, turiu tau 
dar kai ką. 

Jis įkišo ranką į vidinę palto, gulinčio ant sofos, kišenę ir išėmė 
tvarkingai į vamzdelį susuktą piešinį. Robina jį išvyniojo, nusišypsojo 
ir apsiašarojo. Po rūpestingai išvedžiotais žodžiais „Mylimai Robinai 
nuo Dodo" šoko du garbanoti angeliukai. 

— Kaip joms sekasi? 

— Puikiai, - atsakė Straikas. 

Jis apsilankė Pietinėje gatvėje, pakviestas Leonoros. Susikibusios 
už rankų, abi su Orlanda pasitiko jį prie durų. Orlandai ant kaklo kaip 
paprastai kabėjo „Beždžionė Įžūlėlė“. 

— Kur Robina? - reikliai paklausė Orlanda. - Norėjau, kad ji ateitų. 
Nupiešiau jai paveikslėlį. 

- Ponia pateko į avariją, - priminė dukrai Leonora, atbula trauk- 
damasi į prieškambarį, kad Straikas galėtų įeiti, bet nepaleisdama Or- 
landos rankos, lyg būgštautų, kad kas nors vėl gali jas išskirti. - Sakiau 
tau, Dodo, ta ponia pasielgė labai drąsiai ir pateko į avariją. 

— Teta Liza buvo bloga, - pasakė Straikui Orlanda, atbula eidama 
koridoriumi. Motinos rankos ji nepaleido, bet vaiskias žalias akis buvo 
įsmeigusi į Straiką. - Dėl jos mano tėtis mirė. 

— Taip... aš... aš Žinau, - atsiliepė Straikas, vėl jausdamasis nevisa- 
vertis kaip visada, susidūręs su Orlanda. 

Virtuvėje prie stalo sėdėjo kaimynė Edna. 

— Oi, koks jūs protingas, - nuolat kartojo ji. - Kraupi istorija, tiesa? 
Kaip jūsų vargšė sekretorė? Tikras siaubas, a? 

— Telaimina jas Dievas, - tarė Robina, kai Straikas smulkiai pa- 
pasakojo apie savo viešnagę. Orlandos piešinį ji išskleidė ant kavos 
staliuko, greta sekimo kursų programos, kad galėtų mėgautis abiem. — 
O kaip Alas? 

— Paklaikęs iš susižavėjimo, - niūriai atsakė Straikas. - Susidarė 
klaidingą įspūdį apie mūsų darbo kasdienybę. 

- Jis man patiko, - nusišypsojo Robina. 

— Tau buvo sutrenktos smegenys, - atsiliepė Straikas. - O Polvertas 
džiūgauja nušluostęs nosį Skotland Jardui. 

— Turi labai įdomių draugų, - tarė Robina. - Kiek esi skolingas 
Niko tėčiui už sudaužytą taksi? 

— Dar negavau sąskaitos, - atsiduso jis. - Ko gero, - pridūrė po 
kelių sausainių, nenuleisdamas akių nuo dovanos Robinai, - teks pa- 
sisamdyti laikiną sekretorę, kol tu lankysi stebėjimo kursus. 

- Taip, tikriausiai teks, - sutiko Robina. - Tikiuosi, ji bus niekam 
tikusi, - padvejojusi pridūrė. 

Straikas nusijuokė, atsistojo ir paėmė paltą. 

- Tavim dėtas, nesijaudinčiau. Žaibas dukart netrenkia į tą pačią 
vietą. 

- Arniekas tau nebuvo davęs tokios pravardės tarp daugelio kitų? - 
paklausė ji, lydėdama jį per prieškambarį. 

— Kokios? 

- Žaibas Straikas? 

— Nelabai tikėtina, - tarė jis, rodydamas į savo koją. - Ką gi, links- 
mų Kalėdų, porininke. 

Abiem toptelėjo, kad reikėtų apsikabinti, bet ji tyčia vyriškai ištiesė 
ranką, o jis paspaudė. 

— Smagiai pailsėk Kornvalyje. 

— O tu Maseme. 

Beveik paleidęs Robinos ranką, jis skubiai ją pakreipė ir pabučiavo, 
nespėjus jai susivokti. Paskui nusišypsojo, pamojavo ir išėjo. 


PADĖKA 


Rašyti Roberto Galbraitho pavarde - vienas malonumas, ir tuo pasi- 
rūpino žmonės, kuriuos toliau išvardysiu. Nuoširdžiausiai dėkoju: 

SOBE, Deeby ir „The Back Door Man, be jūsų netoli būčiau tenu- 
ėjusi. Dabar galim planuoti apiplėšimą. 

Davidui Shelley, neprilygstamam redaktoriui, ištikimam ramsčiui, 
tokiam pat intuityviam introvertui kaip aš. Ačiū tau už puikų darbą, už 
rimtą požiūrį į svarbius dalykus ir šmaikštų - į visus kitus - kaip mano. 

Savo agentui Neilui Blairui, džiaugsmingai sutikusiam padėti man 
tapti rašytoja. Tu iš tikrųjų vienas iš milijono. 

Visiems leidyklos „Little, Brown“ darbuotojams, kurie taip uoliai ir 
pakiliai dirbo prie pirmo Roberto romano, nė nenutuokdami, kas tas 
Robertas. Itin esu dėkinga garsinės knygos kūrėjams, kurie pasisten- 
gė, kad Robertas atsidurtų perkamiausiųjų sąrašuose dar nenusiėmęs 
kaukės. 

Lornai ir Steveui Barnesams, suteikusiems man galimybę išgerti „Bė- 
rajame arklyje', apžiūrėti sero Marmadukeo Wyvillo antkapį ir paaiški- 
nusiems, kad Robinos gimtojo miestelio pavadinimas tariamas „Mase- 
mas, o ne „Mašemas, taigi apsaugojusiems mane nuo galimos gėdos. 

Fiddy Henderson, Christineai Collingwood, Fionai Shapcott, An- 
gelai Milne, Alison Kelly ir Simonui Brownui, nes be jų stropaus darbo 
nebūčiau turėjusi laiko „Šilkaverpiui“ parašyti, tiesą sakant, ir niekam 
kitam. 

Markui Hutchinsonui, Nicky Stonehill ir Rebeccai Salt turiu būti 
dėkinga, kad dar galutinai nekuoktelėjau. 

Savo šeimai, ypač Neilui, už daug daugiau, nei galiu išreikšti kelio- 
mis eilutėmis, bet šiuo atveju - už didelę paramą sumanius kruviną 
žmogžudystę. 


